
Câteva exemple de particulari în Argeșul secolelor XIV-ĂVI. 
Raporturile cu domnia 


Adrian Stănilă 
Muzeul Municipal Curtea de Argeş 


Cuvinte cheie: individ medieval, negustori, nobilime, orășean, particular, particulari clerici, proces de 
vrăjitorie, prostituată, rude ale domnului, statutul femeii 


Rezumat 


Unul dintre cele mai importante orașe românești, raportându-ne secolelor XIV-XVI, Argeşul îşi implica 
teritoriul şi populaţia în multiplele acţiuni politice întreprinse de către Domnie. Particularii Argeșului apar rar în 
documente, însă ei prezintă calităţi juridice dintre cele mai diversificate. Avem în discuţie exponenți ai nobilimii, 
clerici, negustori sau simpli localnici, împroprietăriți în teritoriul orașului sau în alte locuri din Valahia. O 
calitate rară pentru particularii argeşeni putea fi și aceea de rudă a domnului. Nu se cunosc cazuri de favorizare 
a unor astfel de particulari. 

Femeia este şi ea atestată ca particular: o prostituată a vremii apare menţionată ca proprietar de moară, 
sub domnia lui Radu de la Afumaţi. 

În Argeşul secolelor XIV-XVI, studiul asupra orășenilor ne aduce în discuţie furturi de cai, evaziuni 
fiscale şi, foarte interesant, acuze şi procese de vrăjitorie. 


A few examples of private persons in XIV-XVI-th Centuries Argeş. 
Relations with the authority 


Keywords: harlor, merchanis, middle-ages individual, nobility, princely relatives, private clerics, 
private person, townsmen, wilchtrial, woman 5 status 


Abstract 


One of the most important Romanian towns, if one looks at the XIV-XVI-th centuries period, Arges 
involved its territory and population in multiple political actions initiated by the ruling, class. Private persons 
living in Argeş have rare appearances in documents, but it is them who present legal qualities among the 
most diversified. We bring into discussion exponents of nobility, clerics, merchants or even simple townsfolk, 
appropriated within the town limits or other areas in the Wallachia province. A rare quality for Arges individuals 
could have been also that of relative to the Prince but no cases of favors towards such particulars are known. 

The Woman is also attested as a particular person: a harlot of that timeframe was mentioned in documents 
as owner of a mill, under the rule of Radu from Afumati. 

In XIV-XVI-th centuries Argeş, the study on townsfolk discusses horse thefts, fiscal fraud and of 
particular interest, accusations and trials of witchcrafi. 

Câteva exemple de particulari în Argeșul secolelor XIV-XVI. 
Raporturile cu Domnia 


S-a pus întotdeauna problema dacă se poate vor- 
bi sau nu despre individualitate în Evul Mediu'. Multă 
vreme, istoricii au considerat că așa ceva nu poate exista 
sau că, în cel mai bun dintre cazuri, individualitatea este 
condiționată de grup. Percepția, specific medievală, asu- 
pra societăţii era aceea a organizării acesteia în trei caste: 
Oratores, Bellatores şi Laboratores?. Medievalii înşişi nu 
aveau percepţia individualităţii. Ei erau exponențţii unei 
Civitas Dei”, care funcționa mai mult în baza cooperării 
decât ca aport al individualităţii de sine. Ce-i drept, prin 
ceea ce creau, artiştii şi cărturarii se individualizau (cu 
toate că nu obişnuiau să semneze opera). La fel, nobilii 
îşi aveau propriul scut heraldic și propria pecete. Țăranul 
nu se vedea și nu era niciodată văzut ca individ în cadrul 
societăţii. El se individualiza numai în cadrul grupului 
restrâns şi se manifesta numai în baza afilierii. 

Perspectiva s-a modificat, oarecum, în momen- 
tul în care cercetătorii s-au aplecat asupra raporturilor 
juridice. S-a remarcat că până şi oamenii Evului Mediu 
Sc piezentau şi erau reccptați atunci când le cra pusă 
în discuţie viața, proprietatea, confesiunea şi anumite 
drepturi sau obligaţii specifice. La nivel sociologic şi 
filosofic chiar, apare şi disparitatea terminologică între 
individ şi particular. Individ este acel om care este re- 
ceptat de societate drept elementul său unitar şi distinct. 
Particular este numai acela care, deşi element unitar al 
societății întregi, se comportă ca entitate proprie, opoza- 
bilă şi concurentă societății. Ce-i drept, orice particular 
este, înainte de toate, individ. 

Foarte interesantă din acest punct de vedere este 
individualitatea și particularitatea orăşeanului. Ea nu 
trebuie privită numai sub aportul rârgovețului şi negus- 
torului clasic. În oraşele medievale locuiau oameni de 
toate categoriile sociale şi juridice, oameni de diferite 
confesiuni, oameni de sexe şi profesii diferite, oameni 
cu aspirații, comportamente și cutume distincte. Pen- 
tru exemplificare, dar și pentru un studiu amănunțit al 


] Vezi Aaron J]. Gurjewitsch. Individul în Evul Mediu european. trad. de 
Hans Neumann, Ed. Polirom, laşi 2004. 

2 Claude Corozzi, Adalberon de Laon. Poeme au roi Robert, Paris: Beiles 
Lettres, 1979, vezi şi George, Duby, Anul 1000, trad. Maria Ivănescu, 
postfață de Mihai-Răzvan Ungureanu, Ed. Polirom, lași. 1996, pp. 72-77 
3 Augustinus Aurelius, De civitate Dei, capitole alese, introducere și 
note explicative de loan N. Dianu, Tipografia Gutenberg, Joseph G6bl, 
Bucureşti. 1904 

Adrian Stănilă 
Muzeul Municipal Curtea de Argeș 


acestei probleme am ales Argișul“, străveche vatră ve- 
ievodală, unul dintre principalele centre de ecloziune 
statală și principal oraș al Valahiei medievale. 

Pe parcursul cercetării, m-am lovit însă și de 
câteva dificultăţi, mare parte dintre acestea rezultând 
din caracterul lacunar şi relativ al izvoarelor. Ca pentru 
întreaga Europă medievală, sursele narative nu iau în 
discuţie indivizi sau particulari. Putem regăsi particulari 
Argeşului medieval numai în baza raporturilor juridice, 
unilateral tratate de către Domnie pentru propriii supuși. 


e 3 >k 


Unul dintre cele mai importante orașe muntene, 
raportându-ne secolelor XIV-XVI, Argișul îşi implica 
teritoriul şi populaţia în multiplele acțiuni politice în- 
treprinse de către Domnie. Particularii Argeşului apar 
rar în documente însă, ei prezintă calităţi juridice dintre 
cele mai diversificate. Trebuie să înţelegem că rapor- 
tul menţiunilor documentare alc legăturii domnilor cu 
particularii Argeșului medieval este unul pur relativ, 
dictat de ritmul de tranzacţionare a diverselor moşii sau 
posesiuni. Observăm, de asemenea, că raporturile sunt 
numai de tip unilateral. 

În primul rând avem de-a face cu exponenţi ai 
nobilimii (boieri), pe care domnul îi recompensează 
pentru credincioasa slujbă. Cei mai mulți dintre aceşti 
nobili sunt deja ieşiţi din dregătorie și sunt receptaţi ca 
persoană. Comparativ cu alte categorii sociale, daniile 
acordate nobililor erau complete din punct de vedere juri- 
dic și simbolic. Ele cuprindeau titulatura cât mai detaliată 
a domnului, erau datate și localizate. Din punct de vedere 
simbolic, majoritatea acestor documente sunt întărite atât 
cu arenga (pasaj biblic), cât şi cu imprecaţie (bleastămyY. 
Ca primă castă a țării, nobilii aveau statut special și în 
Argișul secolelor XIV-XVI. Cu toate că reședința statală 
se mutase, domnii îi recompensează pe foştii dregători, 


4 Potrivit menţiunilor documentare şi narative, cel ma: des utilizat 
toponim care desemnează Argeşul secolelor XIV-XVI este acela de Arziş/ 
Arghiş. Acesta pare să fi fost. totuşi, numele medieval al localităţii 

5 Vezi Marian Coman, Putere şi teritoriu în Ţara Românească medievală 
(secolele XIV-XVI), Ed. Polirom, laşi, 2013 

6 Vezi Petronela Podovei, Blestemul în Evul Mediu moldovenesc, în 
„Historia“, nr. 132, ianuarie 2013, preluat prin http://www.histora 
ro/exclusiv_web/general/anticol/blestemul-evul-mediu-moldovenesc, 
vizualizat 27 noiembrie 2014 

scriind în Argeș. De cele mai multe ori, nobilii locuitori ai 
orașului aveau privilegiul de a-l caza înșiși pe domn, chiar 
dacă la Argeș încă exista o Curte funcţională. Totodată, 
nobilii sunt singurii care îşi omagiază simbolic suveranul 
și dau Domniei „un cal bun“, toţi ceilalți plătindu-l. 

Cea mai veche danie domneasă acordată unor 
particulari din Argeş pare a fi cea acordată de către Mir- 
cea cel Bătrân la 27 decembrie 1391: „scriptum in sade 
nostra Argiesiensi“. Cu această ocazie domnul dăruia 
egumenului Stanciu (nu se precizează al cărei mănăs- 
tiri) şi fratelui său Călin, foşti boieri în Sfatul Domnesc 
de la Argeș („boieri din [ara noastră“), ocina Scorei 
(în Țara Făgărașului), scutită de dări și prestații”. La 
20 iulie 1400, Mircea dăruia unor particulari, Micu şi 
Stoia, „pentru credincioasă slujbă“, jumătate din satul 
Mândra, în Țara Făgărașului: „datum in arce nostra 
Arges“. De asemeni, dania era întărită de scutiri: „toată 
dijma lui [satului Mândra], din porci, din stupi, din vin, 
din moară și din toate câte va fi având“. Deşi originari 
din satul amintit, cei doi erau membri ai Sfatului Dom- 
nesc de la Argeş şi de la Târgoviște: „boierii domniei 
mele“. La 10 iunie 1415, același domn se deplasa speci- 
al la Argeș pentru a recompensa anumiţi „Poiernași“ ai 
domniei sale. Particularii în cauză sunt „Vlad, cu nepoţii 
săi Șișa şi Buia şi Stănilă cu fraţii lui“, lor fiindu-le 
dăruit „satul Beala, care este în județul Motrului [...] 
și Preslop“, scutite de dăjdii şi slujbe”. 

În intervalul februarie-august 1418, Mihail întărea 
la rându-i moșiile unor particulari, emițând un document 
din Argeş. Este vorba despre Coman şi Nan, „boierii mări- 
ei sale“ care primesc moşiile Rodolful. Piscul şi Jiliştea!. 
Domnul nu s-ar fi deplasat la Argeș pentru a întări trei 
moșii ilfovene decât dacă boierii beneficiari ar fi fost ori- 
ginari din oraș sau din apropierea acestuia. 

O altă importantă calitate juridică este cea a par- 
ticularilor clerici. Atunci când moşteneau sau vindeau 
moșii, preoții şi egumenii sunt menţionaţi fără nicio aren- 
ga (pasaj biblic) şi fără nicio specificaţie suplimentară. 
Bineînţeles, clericii erau foarte bine receptați juridic în 
Țara Românească. Observăm că, receptat individual şi 
pentru cauze care nu priveau Biserica, particularul cleric 
nu se deosebea de cetățeanul de rând. Singura particula- 
ritate o prezintă egumenul Stanciu'!, fost boier în Divan. 

Un document emis de Radu cel Mare la Târgoviște 
(3 mai 1502) amintea un anume preot Alecse din Argeş 
ai cărui fii și soție vânduseră o vie la Ocnele Mari către 


7 Documenta Romaniae Historica [D.R H.]. B. Ţara Românească, vol 
1, (1247-1500), întocmit de P. P. Panaitescu şi Damaschin Mioc. Editura 
Academiei, Bucureşti, 1966, doc. 15, pp. 36-30. 

8 Ibidem, doc. 23, pp. 55-56; D.R.H. D. Relaţii între Ţările Române, vol. 
1, (1222-1456). volum întocmit de Ștefan Pascu, Constantin Cihodaru. 
Konrad G. Gundisch., Damaschin Mioc. Viorica Pervain. Editura 
Academiei, Bucureşti, 1977, doc. 106, pp. 174-175 

9 D.R.H. B, vol. I, doc 38. pp 80-82; Constantin Șerban, Nicolae 
Moisescu. Curtea de Argeș în documente, Editura Sport-Turism. 
Bucureşti, 1980, anexa 16. 

10D.R.H.B., vol. I, doc. 41, p. 86. 

11 Ibidem. doc. 15. pp. 36-39. 


mănăstirea Govora, pentru 800 aspri!?. Mai târziu, în vre- 
mea lui Vlad cel Tânăr, „Chirca și frații săi“, fiii aceluiași 
preot Alecse din Argeș, vând o altă vie, tot la Ocnele Mari 
şi tot către mănăstirea Govora, pentru 700 asprii. Menţiunea 
este cuprinsă într-un document emis de Neagoe Basarab la 
Curtea de Argeș (30 octombrie 1517). 

În Argeșul medieval, surprindem şi un litigiu 
care implica o familie de preoți. Foarte interesant, acest 
litigiu se individualizează de toate celelalte procese din 
Țara Românească, prin faptul că presupune o acuză de 
vrăjitorie, cercetarea specifică şi îndepărtarea acuzatori- 
lor din cadrul comunităţii urbane. Chiar presupunând o 
acuzație falsă, litigiul în cauză este singurul proces de vră- 
jitorie din medievalitatea valahă. Inainte de 7 iulie 1586, 
jupâniţa Neacşa, soția logofătului Ion din Iașii de Jos 
(astăzi Valea Iașului), fusese acuzată public de vrăjitorie 
„dinaintea tuturor orășenilor de la Argeş“. Acuzatoarea 
era nepoata jupâniţei, soţia preotului Badea. Cu toate 
că preotul în cauză era rudă a domnului, Mihnea II 
Turcitul intervenea și îl alunga pe acesta din Iașii de Jos, 
împreună cu preoteasa sa, fiind convins că are de-a face 
cu o acuzaţie falsă!'?. În plus, contrasemnarea documen- 
tului de către judeţul şi părgarii'5 Argeșului ne aduce în 
discuţie, deși nespecificată, și îndepărtarea respectivei 
familii din comunitatea urbană. 

Importanți particulari ai Argeşului sunt şi negus- 
torii, receptaţi foarte bine din punct de vedere juridic. Do- 
cumentele înmânate lor sunt clare, explicite şi, de multe 
ori, întărite cu imprecație (bleastăm). Nu numai banii de 
care dispuneau îi aduceau pe aceştia în situaţia de a fi co- 
rect şi onorabil trataţi juridic. În întregul Ev Mediu euro- 
pean negustorii au un statut aparte în raporturile sociale 
şi juridice. Deşi nu aveau dreptul de a se implica în solii, 
nobilii erau întotdeauna văzuţi ca purfători de vești, oa- 
meni umblaţi şi erau trataţi drept elemente civilizatoare. 

La 14 aprilie 1597, Mihai Viteazul întărea ne- 
gustorului argeşean Necula dreptul de proprietate asupra 
unor posesiuni situate în oraș („o vatră de casă“, „un 
ogor lângă casa lui, unde ii este grajdul“, „o moară cu 
două roți şi cu ocină in jurul morii“, „o valră cu casă 
lângă râu“, „o casă cu loc în jurul ei“ şi 18 ocini de li- 
vadă) și în satele apropiate Cerboreni (astăzi Cerbureni) 
(„o livade cu grădină“ şi o altă livadă) şi Brăteşti („ocină 
o livadă'“), pe care acesta le cumpărase cu 12.110 aspri. 
De asemenea, lui Necula îi era concesionat dreptul de a 
construi și stăpâni un pod peste râul Argeș, „de Ja moara 


12 Ibidem. vol. II (1501-1525), volum îngnijit de Ştefan Ştefănescu şi Olimpia 
Diaconescu, Editura Academiei, Bucureşti, 1972. doc. 15, pp. 43-48. 

13 Ibidem, doc. 163, pp. 310-319. Cel mai probabil, popa Alecse din Argeș 
era originar din Ocnele Mari, de unde plecase pentru a sluji o parohie la 
Argeş. Amintită „în dealul Ocnei“. respectiva vie trebuie să se fi situat. la 
Ocnele Mari. pe dealul Ţeica. 

14 Documente privind istoria României [D.].R.) B. Ţara Românească, 
veacul XVI, vol. V, (1581-1590), redactor responsabil Mihail Roller, 
Editura Academiei. București, 1952, doc. 260, pp. 247-249. 

15 Potrivit anumitor reguli ale paleografiei româno-chirilice ar fi de 
preferat ca termenul npbirap să fie trandus părgar, nu pârgar, aşa cum a 
devenit clasic literaturii de specialitate. 

Vucoaiei, până la vadul Gherghinei"'*. Menţiunea im- 
presionantei moșii cumpărate de Necula este esenţială 
pentru reconstituirea istorică a activităților economice 
din Argeş, la sfârşitul secolului al XVI-lea. În plus, nume- 
roasele vânzări de livezi, contractate pentru sume modice 
(între 60 şi 100 aspri), ne atenționează privind contextul 
istoric al unei calamități naturale!”. 

Din punct de vedere al împroprietăririi şi întăriri- 
lor de proprietate, întâlnim două tipuri de orășeni. Local- 
nicii împroprietăriți în propriul teritoriu beneficiază 
numai de norocul unor vizite domneşti în zonă (pentru 
secolele XV-XVI). Aflat în trecere prin Argeș (10 septem- 
brie 1428), Dan II întărea unor particulari „Valea Su... 
Călugărul“ (probabil Valea Sasului), moşie scutită și pri- 
vilegiată. Beneficiarii sunt Peteu, Bratea, Drăgoi, Manea 
şi Neagoe!*. În rest, domnii se deplasau foarte rar pentru 
a întări unor arghișani, chiar şi bogaţi, moşiile lor locale. 

Foarte interesantă este mențiunea documentară a 
unor arghișani care întăreau sau contractau moșii în alte 
locuri din Ţara Românească. În afara particularilor no- 
bili, clerici sau negustori avem şi câteva mențiuni privind 
locuitorii neprivilegiaţi ai orașului. Cel puţin așa ne lasă să 
înțelegem documentele vremii. Ne întrebăm dacă nu cumva 
avem de-a face cu orășeni din Argeș la 3 iunie 1478, când 
Basarab cel Tânăr Țepeluș întărea lui Şolea, Şerban, Dra- 
gomir, altui Şerban şi lui Stoica, cu fii şi nepoți, două tre- 
imi din satul Jugoru (judeţul Giurgiu) şi jumătate din satul 
Zăvideni (judeţul Vâlcea), scutindu-i de dări şi prestații!” 
Întărirea este urmare a unei cumpărări de 800 de aspri, iar 
moşiile cumpărate în comun sunt mult prea distanţate teri- 
torial pentru ca beneficiarii lor să nu fie prieteni sau rude. 
In plus, actul este emis la Argeş. La 26 noiembrie 1520, 
un document emis de Neagoe Basarab amintea un anume 
Oncea din Argeş care vânduse ocină la Floreni (probabil 
Florieni, în comuna Albeşti de Argeș) pentru 5.000 aspri și 
mai deținea una între A/boteni (comuna Albota) şi Cereșani 
(Cerșani, în comuna Suseni). 


16 DI.R. B, veacul XVI, vol. V, doc. 277, pp. 261-262, DRH. B. 
vol. XI. (1593-1600). Domnia lui Mihai Viteazul. întocmit de Damaschin 
Mioc şi Ştefan Ştefănescu. Editura Academiei. Bucureşti, 1975. doc. 223 
pp. 295-297: Constantin Şerban, Nicolae Moisescu, op. cit., p. 17. vezi şi 
Elena Teodorescu, Mihai Viteazul şi Argeșul, în „Studii şi comunicări", 
vol. I, Curtea de Argeş, 1980. pp. 73-74. 

17 Este vorba despre invazia turco-tătară în Ţara Românească, din 1595 (Diego 
Galân, Relaţia expediției lui Sinan Pașa în Ţara Românească, în Călători străini 
despre Țănle Române. vol. III, îngrijit de Maria Holban (redactor responsabil), 
M. M. Alexandrescu-Dersca Bulgaru. Paul Cermuvodeanu, Exlitura Științifică, 
București, 1971, pp. 532-533: Filippo Pigafetta, Către Belisarie Vinta, cancelarul 
Marelu: Duce de Toscana, în loc. cit. pp. 548), urmată de foamete și ciumă 
(1595-1598). Vezi, în acest sens, și Paul Cernovodeanu, Paul Binder, Cavaleni 
apocalipsului: Calamităţile naturale din trecutul României până la 1800, Editura 
Silex, București, 1993, pp. 22, 46, 58. 

18 D.R.H. B.. vol. I. doc. 60. pp. 115-117. Valea Suaşului. sau Valea 
Sasului este situată la sud de oraş. în nordul moşiei Zigonenilor. Aceasta 
este des confundată, în documentele de epocă, cu Partea Sasului (greşeală 
întâlnită la Pavel Chihaia. Din cetățile de scaun ale Ţării Româneşi, 
Editura Meridiane, Bucureşti, pp. 48, 53-54), moşie din nord-estul 
oraşului, la poalele dealului Căuta. 

19DR.H.B,, vol. 1, doc. 160, pp. 262-265. 

20 Ibidem. vol. Il. doc. 203. pp. 392-395 


Neagoe Basarab nu numai că dota și întăre: 
cu proprietăţi diverşi particulari din Țara Româneas: 
că. Domnul cumpăra, chiar, de la particulari ai 
Argeșului, Partea Sasului şi Muscelul, moşii pe care 
le dă comunităţii urbane drept compensație pentru sa- 
tul Flămânzești. Particularii în cauză, fii ai lui Badea 
Cotescu, vânduseră Domniei în schimbul sumei de 
6.000 aspri?!. 

Domnia își apăra supușii pe plan extern. Intere- 
sant este faptul că, într-un astfel de act juridic, găsim şi nefe- 
ricita implicare a unui argeşean. Pe numele său Berindei, un 
siromah (muncitor zilier) din Argeș fusese prins de sibieni 
cu un cal furat, motiv pentru care negustorilor argeșeni le-a 
fost interzis comerţul la Sibiu. Radu cel Mare (1495-1508) 
lua, însă, apărarea acestui argeșean?. Avem de-a face cu un 
act important nu numai pentru istoria Argeşului medieval, ci 
şi pentru cea a întregii țări. Situația presupune una dintre ra- 
rele implicări externe ale Domniei în interesul și în apărarea 
unui singur individ. Ce-i drept, se vedea periclitat comerţul 
urban al Argeşului, dar motivaţia pornea de la individ. De 
această dată, Domnul nu sacrifică individul în scop comu- 
nitar, ci studiază problema și acționează cu judecată. 

O calitate rară pentru particularii argeșeni putea 
fi şi aceea de rudă a Domnului. Nu se cunosc cazuri de 
favorizare a unor astfel de particulari. În plus de asta, 
Mihnea al-II-lea Turcitul îl judeca şi-l alunga din co- 
munitatea urbană pe preotul Badea, propriul său văr::, 
așa cum am precizat deja. 

Femeia este şi ea menţionată ca particular. În 
Evul Mediu receptarea unei femei ca particular este un 
caz foarte rar. Femeile nu sunt menţionate juridic de- 
cât atunci când dispun înele de propria avere. Din nou, 
potrivit uzanțelor medievale şi premoderne, singurele 
femei care dispun direct de avere sunt văduvele și pros- 
tituatele. Singura menţiune asupra unei femei din Argeș 
este regăsită tangențţial în hotămicia unei concesiuni. 
Un document emis de Mihai Viteazul, la 14/24 aprilie 
1597, precizează dreptul negustorului Necula de a con- 
strui un pod peste râul Argeş, sectorul fiindu-i delimitat: 
„de la moara Vucoaiei, până la podul Gherghinei“2. 
lată o femeie, particular al Argeşului şi nu una oarecare. 


21 Ibidem, vol. V, (1551-1565), volum întocmit de Damaschin Mioc şi 
Marieta Adam Chiper, Editura Academiei, Bucureşti, 1983, doc. 196, 
p. 212; vezi şi lon lonaşcu, Din relaţiile mănăstirii Curtea de Argeş cu 
orășenii argeşeni. în „Revista istorică română“. XIV (1944), fasc. IV, 
Bucureşti. pp. 458-465. Pavel Chihaia confundă. însă. Partea Sasulu; 
(moşie situată la nord-est de mănăstirea Argeş, la poalele dealului 
Căuta) cu Valea Sasului, asociind-o greşit moşiei Zigonenilor (vez: 
Pavel Chihaia, op. cit., pp. 48, 53-54). Este urmat, în aceeași greșeală, de 
Laurenţiu Rădvan (Laurenţiu Rădvan, Oraşele din Țara Românească până 
la sfârşitul secolului al XVI-lea, laşi: Editura Universităţii „Alexandru 
loan Cuza“, 2004. p. 349). 

22 Petre P Panaitescu. Documente slavo-române din Sibiu (1470-1653). 
Imprimeria Naţională, Bucureşti 1938, doc. XII, p. 29; vezi şi Laurenţiu 
Rădvan, op. cit, p 347 

23 D.I.R.B,, veacul XVI. vol. V. doc. 260. pp. 247-249. 

24 DI.R. B, veacul XVI, vol. VI, (1591-1600), redactor responsabil 
Mihail Roller, Editura Academiei, Bucureşti, 1953, doc. 277, pp. 261-262, 
D.R.H.B.. vol. XI. doc. 223. pp. 295-297. 

Avem o femeie implicată, ca proprietar, într-una dintre 
cele mai importante activități economice. Interpretări- 
le istoriografice de până acum o consideră pe această 
Vucoaia ca fiind o văduvă înstărită“$. 

Studiind un dicţionar onomastic am observat că 
numele acestei femei poate avea o cu totul altă conotaţie 
şi ar putea reprezenta un simplu atribut. Provenind din 
slavonicul Babiivia, Vucoaia nu ar fi altceva decât nu- 
mele articulat al lupoaicei?. Este clar faptul că, în întreg, 
Evul Mediu occidental, prostituatele erau desemnate 
drept /upona/ lupana. Mai mult, citând o întreagă serie 
de documente, Nicolae A. Constantinescu consideră că 
această orășeancă s-ar fi numit Maria, Vucoaia fiind o 
simplă poreclă”. Putem lua în considerare chiar existența 
unei prostituate bogate care se implica în activităţi eco- 
nomice. Este greu să vorbeşti despre prostituția medie- 
vală atunci când te raportezi unui oraș moldo-valah, mai 
ales în lipsa surselor. Să nu uităm însă că orașe precum 
Câmpulung și Argeș erau unele occidentalizate, fie și sub 
simplul aport al oaspeților saxoni. 


kk ok 


Analizând cu atenţie documentele juridice care 
tratează particulari ai Argeşului am putut observa că 
aceştia aparțin tuturor categoriilor sociale. Cu toţii sunt 
exponenți ai comunităţii urbane, însă drepturile, îndato- 
ririle, ca şi propriile greşeli, uneori, îi individualizează. 
Ca particulari, aceşti arghișani se implicau direct în 
activităţi economice. Ei sunt proprietari de mori, de 
poduri, de ocini, case, grajduri, livezi şi chiar de moșii. 
Sunt negustori, moşieri, preoți, târgoveţi, siromahi. Ob- 
servăm, de asemenea, că anumiţi orășeni din Argeş se 
constituiau ca particulari și contractau moşii în alte părți 
ale Valahiei. Statutul juridic şi social al unor particulari 
din Argeş le permitea acestora chiar să negocieze cu 
Domnul şi să vândă direct Domniei. 

Studiul asupra arghișanilor constituiți juridic 
în secolele XIV-XVI ne aduce în discuţie și evenimen- 
te sau situaţii nefericite. Numai privindu-i pe orășeni 
ca particulari istoricul își poate forma o opinie avizată 
asupra activităţilor economice și sociale care s-au pro- 
dus în Argeșul secolelor XIV-XVI. Ritmul şi costul de 
tranzacţionare ne pot pune, de multe ori, în situaţia de 
a constata efectele unui cataclism, cum a fost cel din 
vremea negustorului Necula. În plus, cercetarea aduce 
la lumină siromahi care devin, uneori, hoţi de cai, vădu- 
ve care se dovedesc prostituate şi, poate, unicul proces 
de vrăjitorie din medievalitatea moldo-valahă, judecat 
efectiv. Pentru mine, acesta nu poate fi decât începutul. 


25 Constantin Şerban, Nicolae Moisescu, op. cit., p 17, vezi şi Elena 
Teodorescu, op. cit., în loc. cit., pp. 73-74. 

26 Nicolae A. Constantinescu, Dicţionar onomastic românesc, Bucureşti: 
Editura Academiei, 1963, pp. 407 şi 412 

27 Vezi Ibidem. p. 407. 

Restaurarea unor elemente componente ale drapelelor: 
cravate, pânze de drapel, panglici cu decoraţii 


Expert Restaurator Textile: Ilie Aurora — Florentina 
Muzeul Militar Naţional „Regele Ferdinand 1“ București - România 


Cuvinte cheie: decoraţii, restaurare, regimeni, drapele, tratament 


Rezumat 


Un număr important de ordine şi medalii se află la colecţia de drapele a Muzeului Militar Naţional 
„Regele Ferdinand 1“ din Bucureşti. Fiecare drapel de regiment a fost decorat şi cu cravată. 

Prin numărul de obiecte, varietate şi diversitate şi, nu în ultimul rând, prin valoarea istorică și importanța 
personalităţilor pe care le reprezintă, colecţia este cea mai mare din ţară. 

Pentru fiecare cravată, drapel şi panglică de decorație în parte am ţinut cont de principiile de restaurare şi 
am folosit materiale şi substanţe reversibile care nu afectează starea pieselor și nu produc modificări în structura 
şi compoziţia acestora. 


Keywords: decoration, restoration, regiment, flags, treatment 


Abstract 


A significant number of distinction and medals is at the collection of the flags of Bucharest National 
Military Museum „King, Ferdinand 1“. Each regimental flag was decorated with tie. 

By the number of objects, variety and diversity and, not least, through the value and importance of 
historical figures they represent, the collection is the largest in the country. 

For each tie, flag and ribbon decoration in hand, we took into account the principles of restoration and 
used reversible materials and substances that do not affect the status of parts and produce no changes in the 
structure and composition. 

Restaurarea unor elemente componente ale drapelelor: 
cravate, pânze de drapel, panglici cu decorații 


Expert Restaurator Textile: Ilie Aurora — Florentina 
Muzeul Militar Naţional „Regele Ferdinand 1“ București - România 


În lucrarea de faţă vom prezenta câteva cravate, 
pânze şi panglici cu decoraţii, toate acestea fiind elemen- 
te componente ale drapelelor, la care formele de degra- 
dare sunt vizibile, iar modul de manifestare al acestora 
se poate întâlni la multe alte steaguri şi drapele existente 
în colecția Muzeului Militar Naţional „Regele Ferdinand 
I“. Vor fi prezentate, pe scurt, degradările pieselor, fără 
a intra prea mult în detalii. Cunoaştem, în mare, me- 
canismele de degradare şi efectele lor vizibile asupra 
bunurilor culturale și de patrimoniu, acestea putând fi 
protejate de procesele inevitabile de degradare prin con- 
servarea preventivă. Din păcate, prin restaurare nu se pot 
rezolva decât parțial aceste probleme, acţionându-se doar 
asupra efectelor, nu a factorilor care le provoacă. Prin 
prezentarea acestor studii de caz am dorit să evidenţiem 
importanța și utilitatea intervențiilor de restaurare făcute 
la timp, oprind evoluţia degradărilor. 

La aducerea pieselor în laboratorul de restaura- 
re, acestea prezentau mai multe degradări fizico — chi- 
mice. Ținând cont de individualitatea fiecărui reper vom 
prezenta datele din punctul de vedere al restauratorului 
Şi conservatorului. 

Studiul acestor piese textile din diferite perspec- 
tive necesită o activitate științifică laborioasă interdis- 
ciplinară: muzeografie, investigaţii fizico — chimice, 
conservare, biologie, chimie, inginerie textilă, artă şi 
altele. Restauratorul, ca cercetător științific acționează 
direct asupra pieselor și prezintă în mod obiectiv rezul- 
tatele intervențiilor sale specialiştilor din domeniu. 

Înainte de începerea restaurării au fost efectu- 
ate fotografii de ansamblu şi deialii, care au scos în 
evidență degradările pieselor. 

Procesele de degradare, indiferent de etiologia 
lor, fizice, chimice, biologice sau fizico — mecanice, 
produc treptat efecte care modifică proprietăţile pieselor 
textile. Pe măsură ce evoluează, procesele de degradare 
afectează durabilitatea și permanenţa. Durabilitatea se 
referă la capacitatea de a rezista la deteriorarea prin 
utilizare, iar permanențţa se referă la gradul în care un 
obiect îşi păstrează intacte calităţile iniţiale. 


CRAVATA DRAPELULUI REGIMENTULUI 7 DE 
ARTILERIE, MODEL 1908. NR. INV. 9567. 


Proveniențţă: Primit în 1929. 
Originea: Regimentul 7 de artilerie. 
Conform fişei de obiect drapelul este din pânză rri- 
coloră, pictată pe ambele fețe, având în centru stema 
țării, înconjurată de o cunună de laur, iar la cele patru 
colțuri, cifrul regelui Carol ] inconjurat de o ghirlandă 
de frunze de laur, deasupra coroana regală. Hampa este 
de lemn cu acvilă. placă și brățară metalică. De hampă 
este prinsă cravata drapelului. Are portdrapel de piele 
şi învelitoare de mușama. 
Inscripţii: 
Pe placă: REGIMENTUL 7 ARTILERIE 
Dimensiunile pânzei: h = 60 cm; L = 86 cm. 
Dimensiunile cravatei: L = 100 cm, l = 3,5 cm; 
2 ciucuri: L= 2 x 17 cm: 
L totală cravată = 134 cm. 

Degradări fizico — mecanice și chimice la 
cravată: depuneri de praf, răsuciri pe suprafaţa crava- 
tei, fire textile destrămate la un ciucure, frapilizare, are 
zone rărite pe alocuri şi zone cu rupturi de 3 — 5 cm, pe 
margini, decolorări, oxidări ale firelor metalice. 


CRAVATA STINDARDULUI FLOTILEI 2 BOM- 
BARDAMENT, MODEL MIHAI I. NR. INV. 9921. 


Provenienţă: Primit în 1948. 
Originea: Centrul de Instrucție al Aviației. 

Conform fișei de obiect este un stindard de 
mătase dublă, tricoloră, cu franjuri, avand în centru 
brodată în relief stema [ării, iar la colțuri cifrul Regelui 
Mihai 1. Hampa este de lemn cu 6 caneluri având în 
vârf acvila cu placa de bronz; sub pânză o brățară de 
melal cu inscripția unității, ceva mai jos "n manşon de 
piele şi o vergea metalică cu inel mobil, iar în partea 
inferioară un manșon metalic. De hampă este prinsă 
cravata drapelului. Are portdrapel de fir și învelitoarea 
de mușama. Lipsă învelitoarea portstindard și ordinul 
„ Wirtutea Aeronautică * în grad de cavaler. 

Inscripţii: 
Pe placă: ONOARE ȘI PATRIE / FLOTILA 2 BOM- 
BARDAMENT 
Dimensiunile cravatei: L = 158 cm, = 3,5 cm; 
2 ciucuri: L = 2 x 18 cm; 
totală cravată = 194 cm. 

Degradări fizico — mecanice și chimice la cra- 
vată: depuneri de praf, şifonări, cutări, destrămări și 
găuri pe suprafață, lipsuri din țesătura din fire metalice, 
oxidări ale firelor metalice, oxidări ale șnururilor din fire 
metalice de la ciucuri, deshidratarea suportului din lemn, 
din interiorul ciucurelui, deshidratarea firelor din mătase 
din țesătură (miezul din interiorul firelor metalice). 

Tratamentul efectuat: 

Etapele procesului de restaurare pentru aceste 
cravate de drapele s-au succedat astfel: pentru început 
a fost efectuată o curățire mecanică, prin periere ușoară 
cu ajutorul unor pensule cu fire moi, din mijloc către 
margine, în scopul îndepărtării prafului. Curăţirea chi- 
mică a fost făcută cu soluție de Complexon III (3,7%), 
utilizând pentru această etapă de lucru 200 ml de soluţie 
după care a urmat clătirea cu apă distilată. S-a efectuat o 
curățire umedă aplicând tratament cu soluţie din decoct 
de Radix Saponariae S5 ml la 1.000 ml soluţie, cu aju- 
torul unei periuţe cu fir moale şi scurt. A urmat clătirea 
cu apă distilată prin imersie în baia de spălare, pentru 
îndepărtarea reziduurilor din fibra textilă. Uscarea s-a 
efectuat rapid, absorbind surplusul de apă cu hârtie de 
filtru, apoi uscare liberă 24 de ore, pe masa de sticlă 
folosind greutăţi din marmură, înfășurate în hârtie de 
filtru, pentru a ajuta țesătura cravatei să se usuce fără 
gonflări și deformări. În etapa de consolidare s-a trecut 
la festonare cu aţă de bumbac kaki, pe margine, fixarea 
şnururilor de la ciucuri, în zonele unde au fost desprin- 
se, după care a urmat consolidarea cu tul vopsit în cu- 
loare neutră, fixându-l de suprafața cravatei cu fire din 
borangic. De asemenea, după consolidarea cu tul şi a 
ciucurelui, acesta a fost fixat, prin coasere, în interiorul 
manșonului din lemn. 


|N ASEDII ae ea etate iai iii 


În procesul de vopsire a materialelor textile fo- 
losite în procesul de restaurare se cere o apropiere de 
culorile originale ale pieselor, culori care au suferit mo- 
dificări de-a lungul anilor, căpătând o anumită patină. 

S-au efectuat completări ale zonelor lipsă din 
țesăturile rips din mătase și fire metalice de la cravate- 
le cu asemenea degradări, folosind fâşii de tul vopsite 
într-o nuanță neutră, înfăşurând zonele respective cu 
acesta şi fixând cu fire din borangic. 

La sfârșit, au fost prinse numerele de inven- 
tar pe cele două cravate și fotografiate după restaurare 
(Foto 1 a,b). 


CRAVATA DRAPELULUI REGIMENTULUI 23 
DE DOROBANȚI, IALOMIȚA, MODEL 1872. 
NR. INV. 9535. 


Proveniență: Proces — verbal din 23.X11.1919, primirea 
nr. 5/1919. 

Originea: Arsenalul Armatei. 

Marca: Casa Collani et comp. din Berlin. 

Stilul: 1877 — 1882 distribuit în 1880. 

Conform fişei de obiect se păstrează numai părți 
uzate din pânză, introduse în tul. Hampa este de lemn de 
culoare neagră și are în vârf o acvilă din bronz, cruciată 
dar necoronată. De hampă este prinsă cravata drapelului 
cu doi ciucuri din fir auriu; tot pe hampă, sub pânză, se 
află o brățară metalică cu inscripție. 

Inscripţii: 
Pe cartelul acvilei 
— avers, ONORE şi PATRIA 
— revers: XXIII —- REGIMENTU' DE DOROBANȚI 
Pe brățară: 23lea REGIMENTU' DE DOROBANȚI 
Dimensiunile drapelului: h = 280 cm + 34 cm (hampa 
+ acvila). 
Dimensiunile pânzei: L = 160 cm; | = 160 cm. 
Dimensiunile cravatei: L = 169 cm, l = 3,8 cm; 

2 ciucuri: L = 2 x 18 cm; 

L totală cravată = 205 cm. 


(Foto 1 a,b) 

Degradări fizico — mecanice şi chimice la cra- 
vată: depuneri de praf, şifonări, cutări, destrămări și 
găuri pe suprafață, lipsuri din țesătura din fire metalice 
şi textile, oxidări ale firelor metalice de la ciucuri, des- 
hidratarea suportului din lemn, din interiorul ciucurelui, 
deshidratarea firelor din mătase din țesătură (miezul din 
interiorul firelor metalice). 

Tratamentul efectuat: 

Etapele procesului de restaurare s-au succedat 
astfel: pentru început a fost efectuată o curăţire mecani- 
că, prin periere ușoară cu ajutorul unor pensule cu fire 
moi, din mijloc către margine, în scopul îndepărtării 
prafului. Curăţirea chimică a fost făcută cu soluţie de 
Complexon III (3,7%), utilizând pentru această etapă 
de lucru 200 ml de soluţie după care a urmat clătirea cu 
apă distilată. S-a efectuat o curăţire umedă aplicând tra- 
tament cu soluție din decoct de Radix Saponariae 5 ml 
la 1000 ml soluţie, cu ajutorul unei periuţe cu fir moale 
şi scurt. A urmat clătirea cu apă distilată prin imersie 
în baia de spălare, pentru îndepărtarea reziduurilor din 
fibra textilă. Uscarea s-a efectuat rapid, absorbind sur- 
plusul de apă cu hârtie de filtru apoi uscare liberă 24 de 
ore, pe masa de sticlă folosind greutăți din marmură, 
înfăşurate în hârtie de filtru, pentru a ajuta țesătura cra- 
vatei să se usuce fără gonflări şi deformări. La sfârșit a 
fost prins numărul de inventar pe cravată și fotografiată 
după restaurare (Foto 2). 


a ca pub n mm a m ma L 

(Foto 2) 


Pentru țesăturile cu legătură rips de urzeală se 
pun condiţii deosebite în ceea ce privește legătura de 
margine. Aceste legături se caracterizează prin existenţa 
grupelor de fire cu evoluţie identică în bătătură. Pentru 
executarea acestei cravate de drapel a fost nevoie să 
se folosească în margine o legătură la care firele de 
bătătură succesive să aibă evoluţii distincte. Legătura 
de margine are și rolul de a reține firul de bătătură și 
de a asigura desfăşurarea acestuia de pe canetă. Pentru 


aceste cravate de drapel, pe care le analizăm acum, la 
margine a fost folosită o legătură rips de urzeală cu 
segmente mici, cu marginea realizată cu rips decalat, 
stânga față de dreapta. 

La ţeserea cravatelor de drapele prezentate au 
fost folosite fire din mătase naturală vopsite în culorile 
tricolorului, precum și fire metalice. 

În anul 1908 s-au modificat dimensiunile şi 
forma, atât ale drapelelor cât şi ale stindardelor, astfel: 
drapelul este confecționat din pânză de mătase destul de 
subțire, tricoloră, având culorile dispuse vertical, cu al- 
bastru la hampă şi roșu fluturând liber în aer; în mijlocul 


fâșiei galbene, stema ţării, pictată în culorile heraldice, 


pe un pavilion alb, căptușit cu roşu, susținută de doi lei; 
de jur împrejurul stemei, trecând și pe fâșiile albastră şi 
roșie se află o ghirlandă de lauri, pictată în argint; la cele 
patru colțuri cifra regală, înconjurată de o ghirlandă 
din frunze de laur din argint; pânza are dimensiunile de 
1030 mm lungime și de 800 mm lățime; hampa, lungă 
de 2759 mm este vopsită în negru, și are în vârf o acvilă 
înaltă de 380 mm, napoleoniană, coronată și cruciată. 
Stindardul este confecționat din acelaşi fel de 
pânză de mătase ca și drapelul, nici ea nu este dublă şi 
are 580 mm lungime și 420 mm lățime; este compus din 
trei fâşii egale dispuse vertical; în cele patru colțuri are 
câte o cifră a Regelui Carol 1, cu coroană regală, pictată 
în aur și câte o ghirlandă pictată, în argint; în mijlocul 


fâșiei galbene, de asemenea pictată, se află stema țării, 


susținută de doi lei pe un pavilion alb, căptușit cu roșu 
și timbrat de o coroană regală; stema și pavilionul sunt 
înconjurate cu o ghirlandă pictată în argint, care trece 
și peste fâșiile celelalte; pânza are franjuri la cele trei 
laturi libere și este mărginită de un galon, subțire, din fir 
metalic auriu, ca şi franjurii; hampa este la fel ca aceea a 
stindardului model 1872; erau primele stindarde pictate 
și nu brodate, practic ele erau drapele mai mici. 

Singurele deosebiri dintre drapele și stindarde 
erau dimensiunea, galonul şi franjurii. 

După anul 1872, aceasta era prima modificare a 
formei şi a materialelor acestor însemne vexilologice ale 
Armatei Române. Ele se vor constitui într-un nou model 
numit 1872/1908. Acest model este același pentru toate 
armele, deosebindu-se doar prin dimensiuni: Infanteria 
1100 mm x 800 mm; Cavaleria 600 mm x 450 mm; Ar- 
tileria 850 mm x 800 mm; Marina 1.500 mm x 800 mm. 
Calitatea materialelor folosite se va îinbunătăţi înaintea 
Primului Război Mondial, dar dimensiunile lor vor ră- 
mâne aceleași, cu mici modificări, până în 1948 și după. 

Anul 1914 marca înființarea unor noi unități ale 
armatei, însă pentru Statul român, Ministerul de Război, şi 
pentru Casa Regală, pregătirea și desfășurarec ceremoniei de 
acordare a noilor drapele a fost un veritabil tur de forță având 
în vedere rapiditatea proverbială a serviciilor financiare, mai 
ales ale organismelor guvernamentale, dar și problemele de 
ordin tehnic pe care le-a ridicat confecționarea celor 47 de 
drapele care urmau să fie acordate. Era cel mai mare număr 

de drapele înmânate armatei, până atunci (în anul 1902 se 
acordaseră 43 de drapele). 


DRAPELUL REGIMENTULUI 15 DE ARTILE- 
RIE, MODEL 1908. NR. INV. 2048. 


Proveniență: Primit în 1929. 
Originea: Regimentul 15 de artilerie. 

Conform fișei de obiect este un drapel de formă 
dreptunghiulară, de mătase tricoloră, având culorile 
așezate vertical. Pe ambele fețe, în mijloc este pictată 
stema Țării, înconjurată de o cunună de frunze de laur, 
iar pe cele patru colțuri, cifrul Regelui Carol I. Hampa 
este de lemn, vopsită în negru, cu vultur de bronz şi cra- 
vata drapelului. Pânza, tăiată pe alocuri, este păstrată 
în tul. Lipsă două cifruri la colțurile de pe banda roșie. 
Inscripţii: 

Pe cartelul acvilei 
— avers, ONOARE şi PATRIE 
— revers: REGIMENTUL 15 ARTILERIE 

Drapelul a fost dat de Regele Carol I la 10 Mai 
1909. A fost în serviciu până la 10 Mai 1929, când a 
fost depus la Muzeul Militar Naţional. A fost decorat 
cu medalia „Avântul Țării 1913 “ prin 1.D. nr. 6247 
din 7.X1.1913; ordinul „Steaua României “ cu spade în 
grad de cavaler cu panglică de Vânători Munte, meda- 
lia ,„ Crucea Comemorativă a Războiului 1916 - 1918" 
prin I.D. nr. 1744 din 8.VII.1918, medalia ,, Victoria" 
prin I.D. nr. 3390 din 20.VII.1921. 

Dimensiunile pânzei: h = 64 cm; l = 84 cm. 

Degradări fizico — mecanice și chimice la pân- 
ză: depuneri de praf, șifonări, cutări, cearcăne de ume- 
zeală, pete de natură necunoscută pe întreaga suprafață a 
steagului, fragilizarea materialului, găurirea și sfâșierea 
în zonele de prindere anterioare, datorate unor moduri 
de etalare neadecvate, prezintă zone cu lipsuri din su- 
portul textil de 9 — 13 cm şi 13 — 15 cm pe banda roşie şi 
15 — 13 cm pe banda albastră, îmbătrânirea materialului 
și decolorarea lui sub acţiunea luminii, a oxigenului și a 
umidității din aer, apariţia urmelor de rugină în zonele 
de prindere mai vechi, cracluri pe stratul de pictură. 

Tratamentul efectuat: 

Etapele procesului de restaurare s-au succedat 
astfel: pentru început a fost efectuată o curăţire mecani- 
că, prin periere ușoară cu ajutorul unor pensule cu fire 
moi, din mijloc către margine, în scopul îndepărtării 
prafului. S-a efectuat o curăţire umedă în zonele cu tul 
liber, fără mătase, de la colţurile benzii roșii, unde lip- 
sesc cifrurile regale, aplicând tratament cu soluţie din 
decoct de Radix Saponariae, cu ajutorul unei pensule 
cu fir moale și scurt. A urmat clătirea cu apă distilată 
prin tamponări repetate. Uscarea s-a efectuat rapid, ab- 
sorbind surplusul de apă cu hârtie de filtru, apoi uscare 
liberă 24 de ore, pe masa de sticlă. 

Pe marginea benzii albastre a fost aplicat un 
manşon din bumbac lat de 4,5 cm, vopsit în culoarea 


albastru deschis, cusut manual cu acul, pentru preluarea 
greutăţii în mod egal de pe suprafața stindardului, în 
momentul expunerii. La sfârşit a fost prins numărul de 
inventar în interiorul manșonului și au fost executate 
fotografii după restaurare. 

Mătasea naturală este foarte sensibilă la acțiunea 
oxidanţilor. Prin expunere la soare fibra se degradează 
oxidativ. Din acest punct de vedere, mătasea este cea 
mai sensibilă dintre fibrele naturale, după 200 de ore de 
expunere la soare rezistența fibrei scade la jumătate. În 
operația de spălare trebuie să se ţină cont de faptul că 
este sensibilă la acţiuni mecanice. 

Factorii fizico — chimici dau naștere şi unor pro- 
cese fizice care, spre deosebire de procesele chimice, 
produc modificări doar de structură (ruperea fibrelor 
textile), nu de conţinut. Procesele chimice determină 
efecte ireversibile, iar procesele fizice determină efecte 
parțial reversibile (rigidizarea, deshidratarea) și parțial 
ireversibile (ruperea fibrelor) (Foto 3). 


(Foto 3) 


Pentru piesele textile decolorarea și fragilizarea 
sunt efecte ireversibile, transformările chimice spon- 
tane având loc prin pierderea energiei interne libere în 
direcţia unor stadii de energie tot mai scăzute și a unui 
grad de dezordine mai mare, deci, în sensul entropiei. 

Decolorarea nu apare la primul contact al unui materi- 
al textil cu umiditatea, oxigenul și lumina, aceștia fiind 
factorii care duc la apariţia ei, ci este nevoie de un timp 
îndelungat pentru a se vedea efectul, iar decolorarea ma- 
terialului textil să devină permanentă. Acest lucru s-a 
întâmplat şi cu drapelele pe care le prezentăm în lucrarea 
de față, ele fiind expuse o perioadă mare de timp până să 
fie retrase din sălile de muzeu şi aduse pentru repaus în 
depozit, apoi în laboratorul de restaurare textile. 

Să nu uităm că înainte de a ajunge în muzeu, dra- 
pelele au avut o funcţie bine definită, au fost folosite, fiind 
ţinute în exterior, în intemperii, suportând variații de tem- 
peratură și umiditate, iar toți acești factori au lăsat urme. 


DRAPELUL REGIMENTULUI 2 ROMANAȚI NR. 
19 INFANTERIE, MODEL 1922. NR. INV. 9679. 


Proveniență: Primit în 1937. 
Originea: Arsenalul Armatei. 

Conform fişei de obiect este un drapel de mă- 
tase tricoloră având în centru stema țării, brodată, iar 
la colţuri, cifrul Regelui Ferdinand 1. Hampa este din 
lemn cu acvila și placa din bronz. De hampă este prinsă 
cravata drapelului. Lipsă brățara de metal şi învelitoarea 
de muşama. Are portdrapel. 

Inscripții: 
Pe placă: ONORE și PATRIA REG. 2 ROMANAȚI 
NR. 19 

După Marea Unire, la 24 aprilie 1922 s-a emis 
Decretul nr. 1983 „Relativ la forma şi culorile pavili- 
oanelor regale şi princiare şi pavilionul bastimentelor 
de război ale României“, deci şi drapelele militare care 
au fost acordate ulterior, după executarea noii steme, 
pe care le considerăm model 1922. 

Dimensiunile pânzei: h = 75 cm; ] = 110 cm. 

Degradări fizico — mecanice și chimice la 
pânză: depuneri de praf, şifonări, cutări, tăieturi ale 
mătăsii, deșirări, rupturi, destrămări din mătasea albas- 
tră şi roşie, la colțuri, marginea descusută, fragilizarea, 
deshidratarea şi decolorarea mătăsii, pete de praf și vop- 
sea fixate în țesătură, deshidratarea firelor din bumbac 
cu care a fost cusut pe margini drapelul. 

Tratamentul efectuat: 

Etapele procesului de restaurare s-au succedat 
astfel: pentru început a fost efectuată o curățire me- 
canică, prin periere uşoară pe suprafaţa drapelului, cu 
ajutorul unor pensule cu fire moi, din mijloc către mar- 
gine, în scopul îndepărtării prafului. A urmat curățirea 
umedă folosind pentru aceasta o soluţie din decoct de 
Radix Saponariae, 5 ml pentru 1000 ml soluţie. Piesa 
a fost imersată în baia de spălare și presată ușor cu 
mâna pentru a se înmuia bine, iar soluția să pătrundă în 
țesătură. Au fost efectuate pensulări uşoare folosind o 
pensulă curată cu fir moale şi lung, mişcările fiind din- 
spre centru spre exterior. Clătirea a fost efectuată cu apă 
distilată, presând ușor piesa cu mâna și cu ajutorul unei 

pensule, pentru îndepărtarea reziduurilor de pe și din 
interiorul țesăturii. În ultima baie de clătire s-a adăugat 
o soluţie slabă de acid acetic, 10 ml pentru 1000 ml de 
apă distilată, în vederea fixării preventive a culorilor. 

A urmat uscarea drapelului, care s-a realizat 
pe pat din hârtie de filtru, presând deasupra uşor, tot 
cu hârtie de filtru. Acestea au fost schimbate de mai 
multe ori și s-a continuat procedeul până la îndepărtarea 
surplusului de apă rămas. 

După această etapă drapelul a fost așezat pe masa 
de sticlă, uscarea fibrelor textile, în profunzime, realizân- 
du-se în 24 de ore. Pentru emolierea fibrelor din țesătură 
am folosit soluţie de înmuiere compusă din alcool etilic 
10 ml, glicerină 3 ml și apă distilată până la completarea 
a 100 ml soluţie. Întreaga suprafaţă a drapelului a fost im- 
pregnată utilizând această soluţie, cu ajutorul unei pensule 
de desime medie, pentru a putea rearanja firele destrămate 
sau desprinse din țesătură, de la colțuri. 

După uscare, materialul steagului a fost impreg- 
nat cu soluție 2% C.M.C. în apă distilată, întinzând cu 
pensula pe suprafaţa lui, aşezat pe masa de sticlă, până 
la îndepărtarea bulelor de aer de dedesubt. Prin acest 
procedeu aplicat s-a urmărit obținerea unei apretări a 
materialului, dar și a unui tușeu plăcut. 

Următoarea fază de lucru a fost de a consoli- 
da cu tul, în zonele degradate, unde existau rupturi în 
mătase, la colțuri, cu fire de borangic și din bumbac, 
integrate cromatic, aplicând astfel procedeul minimei 
intervenţii. A urmat consolidarea cu tul vopsit în culoa- 
rea roşie, la colțul de sus (Foto 4). 


(Foto 4) 

Migrarea coloranților din materialele utilizate 
în timpul procesului de restaurare afectează, din toate 
punctele de vedere, părțile originale ale pieselor. Din 
acest motiv, înainte de a aplica tratamentul de vopsire 
este necesar un studiu amănunțit al coloranților, studiu 
care se bazează pe nenumărate probe practice. 

Vopsirea tul-ului şi a firelor de borangic, ne- 
cesare pentru fixarea tul-ului pe drapel a fost efectuată 
cu colorant direct, clasa C iar, ca agent de nivelare şi 
coagulare, în aceste cazuri s-a utilizat acidul acetic. 
Vopsirea s-a realizat în apă fierbinte, timp de două mi- 
nute, până la obținerea nuanței dorite. După clătirea și 
uscarea tul-ului astfel vopsit, acesta a fost impregnat cu 
soluție de 2% C.M.C. în apă distilată, ușurând în acest 
mod așezarea şi fixarea în zonele degradate. Fâşiile de 
tul vopsite de pe fiecare față a drapelului au fost cusute 
folosind fire subțiri de borangic, integrate cromatic. 

La sfârşit a fost prins numărul de inventar și au 
fost efectuate fotografii după restaurare. 


DRAPELULASOCIAȚIEI ARCAȘILOR „AVRAM 
IANCU“. NR. INV. 14.283. 


Provenienţă: Donaţie Buliga Victor, 1941 (Foto 5). 


(Foto 5) 


Conform fişei de obiect este un drapel de mătase 
tricoloră așezată vertical şi cu franjuri pe trei laturi. 
Pe una din feţe este aplicată o pictură reprezentând pe 
„Maica Domnului cu lisus Hristos în braţe“ înconjurată 
de o coroană de trandafiri și inscripția de fir galben, iar 
în două colțuri cifrul Regelui Carol al II-lea; pe cealaltă 
parte, pictură reprezentând pe Avram lancu în picioare, 


înconjurat de lauri și inscripţii de fir galben, iar în cele 
patru colțuri cifrul Regelui Carol al II-lea. 

Inscripţii: 

— pe prima față: ALTARUL DE JERTF'AL NAȚIUNII 
SĂ FIM ȘI SUFLETUL NEAMULUI NOSTRU 

— pe fața a doua: SOC. ARC. AVRAM IANCU COM. 
OPRIȘENI, JUD. RĂDĂUŢI 

Dimensiunile pânzei: h = 90 cm; = 110 cm. 

Degradări fizico — mecanice și chimice la pân- 
ză: depuneri de praf, șifonări, cutări, desprinderi de paiete 
colorate de la medalioanele de pe cele două feţe ale drape- 
lului, deshidratarea și ruperea firelor din bumbac cu care 
au fost cusute paietele și bentița galbenă de pe margine. 

Tratamentul efectuat: 

Etapele procesului de restaurare s-au succedat 
astfel: a fost efectuată o curățire mecanică, prin periere 
ușoară pe suprafața drapelului, cu ajutorul unor pensule 
cu fire moi, din mijloc către margine, în scopul îndepăr- 
tării prafului. Au urmat coaserea paietelor căzute, atât cât 
au fost recuperate, de jur împrejurul medalioanelor, și 
întărirea cu fir din bumbac şi a celorlalte paiete care erau 
încă fixate la medalioane. A fost cusută şi bentița galbenă 
de pe margine, unde era desprinsă în ambele capete spre 
hampă, cu fir din bumbac de aceeași culoare. 

La sfârşit a fost prins numărul de inventar și au 
fost efectuate fotografii după restaurare. 


ORDINUL „COROANA ROMÂNIEI“ ÎN GRAD 
DE OFIȚER, CU PANGLICĂ DE VIRTUTE 
MILITARĂ. NR. INV. 18.982. 


Conform fişei de obiect este o Cruce de Malta, 
din metal galben, emailat în roşu şi alb, având între 
braţe câte o coroană regală şi două spade încrucișate. 
În centru, medalion emailat în roşu peste care se află 
aplicat cifrul Regelui Carol 1. De jur împrejur, cuc cu 
inscripție. În medalionul din centru, inscripție. De jur 
împrejur cerc de email alb cu inscripție. Panglica este 
de mătase roșie cu câte o dungă albastră pe margini. 
Inscripţii: Ă 
— avers: PRIN NOI INȘINE. 14 MARTIE 1881 
— revers: 10 MAIU 1866 — 1877 — 1881 
Dimensiunile decoraţiei: diametru 40 mm. 
Dimensiunile panglicilor: — panglica de la ordinul 
„Coroana României“: 

L = 64 cm, = 3,8 cm; 

L fundă = 14 cm; 

L panglică de prindere lungă = 21 cm; 

L panglică de prindere scurtă = 19 cm; 

| panglică de prindere = 1,5 cm. 

Degradări fizico — mecanice şi chimice la 
panglică: depuneri de praf, şifonări, cutări, destrămări, 
rupturi la capete, decolorări. 

Degradări chimice la decorație: însemnul este 
din bronz cu email alb și roşu, prezintă oxizi de bronz, 
patina este ștearsă. 

Panglica de „Virtute Militară “: 

Materiale: mătase ripsată de culoare roşie și 
fire metalice argintii pe margini. 

Tehnica de lucru: panglica este țesută mecanic 
din fire de mătase de culoare roşie cu fire metalice argintii. 


CRAVATA ȘI PANGLICILE DE DECORAȚII 
ALE STINDARDULUI REGIMENTULUI 10 DE 
CALARAȘI, MODEL 1915. NR. INV. 9960. 


Conform fișei de obiect este un stindard de mătase 
dublă tricoloră cu franjuri pe margine, desfigurat, stema 
țării și cifrurile fiind decupate. Hampa este de lemn cu 
șase caneluri, fără acvilă și placă de bronz, sub pânză are 
o brățară de metal cu inscripția unităţii, ceva mai jos un 
manșon de piele cu vergea metalică și inel mobil, iar în 
partea inferioară un manșon metalic. De hampă sunt prin- 
se: cravata drapelului, panglicile de la „Crucea Comemo- 
rativă a Războiului 1916 - 1918“, medalia „Avântul Ţării 
1913“, medalia „Victoria“, însemnul onorific „25 de ani 
de serviciu militar“. Modelul nu este clar, fiind desfigurat. 
Inscripții: pe brățară: REGIMENTUL 10 CĂLĂRAȘI 
Dimensiunile pânzei: h = 44 cm; 1 = 65 cm. 
Dimensiunile cravatei: L = 164 cm, = 3,8 cm; 

2 ciucuri: L = 2 x 16 cm; 
L totală cravată = 196 cm. 
Dimensiunile panglicilor: 
— panglica de la medalia „Avântul Țării 1913": 

L = 82 cm, l = 3,3 cm; 

— panglica „Crucea Comemorativă a Războiului 1916 
19178": 

L = 96 cm, = 3,3 cm; 

— panglica de la însemnul onorific „25 de ani de ser- 
viciu militar “: 

L = 80 cm, 1 = 3,5 cm; 

— panglica de la medalia „Victoria “: 

L = 82 cm, = 3,5 cm. 

Degradări fizico — mecanice şi chimice la 
cravată: depuneri de praf, șifonări, cutări, destrămări, 
rupturi, oxidări ale firelor metalice de la țesătură și de la 
ciucuri, deshidratarea suportului de lemn de la ciucuri. 

Materiale: mătase ripsată, fire metalice aurii 
răsucite pe miez de mătase. 

Tehnica de lucru: cravata este țesută mecanic 
din fire de mătase tricoloră cu fire metalice aurii. 

Degradări fizico — mecanice şi chimice la 
panglici: depuneri de praf, șifonări, cutări, destrămări, 
pete fixate pe țesături, decolorarea firelor din mătase și 
deshidratarea lor. 

Panglica de la medalia „Avântul Țării 1913“: 

Materiale: mătase ripsată de culoare albastră 
și roşie pe margini. 

Tehnica de lucru: panglica este țesută mecanic 
din fire de mătase de culoare albastră şi roșie. 

Panglica de la „Crucea Comemorativă a Răz- 
boiului 1916 - 1918": 

Materiale: mătase ripsată cu dungi de culoare 
albastră şi verde. 

Tehnica de lucru: panglica este țesută mecanic 
din fire de mătase de culoare albastră şi verde. 

Panglica de la însemnul onorific „25 de ani de 
serviciu militar“: 

Materiale: mătase ripsată cu dungi de culoare 
galbenă şi albastră, subțiri. 

Tehnica de lucru: panglica este țesută mecanic 
din fire de mătase de culoare galbenă și albastră. Pan- 
glica de la medalia „Victoria“: 

Materiale: mătase ripsată cu dungi de diferite culori. 

Tehnica de lucru: panglica este țesută mecanic 
din fire de mătase diferite culori (Foto 6 a,b). 


(Foto 6 b) 

CRAVATA ȘI PANGLICILE DE DECORAȚII 
ALE STINDARDULUI REGIMENTULUI 9 DE 
ROȘIORI „PRINCIPESA ELENA“, MODEL 1910. 
NR. INV. 9965. 


Provenienţă: Ordin de zi 160/1937. 
Originea: Regimentul 9 de Roșiori „Principesa Elena“. 

Conform fişei de obiect este un stindard de măta- 
se tricoloră cu franjuri, deteriorat, având în centru pictată 
stema ţării, iar la colțuri cifrul Regelui Carol I. Hampa 
este de lemn cu șase caneluri având în vârf acvila cu 
placa de bronz, sub pânză o brățară de metal cu inscripția 
regimentului, ceva mai jos un manșon de piele şi o vergea 
de metal cu inel mobil, iar în capătul inferior un manșon 
metalic. De hampă sunt prinse: cravata drapelului, ordi- 
nul „Steaua României“ cu spade în grad de cavaler (scă- 
derea nr. 25/26.06.2001), panglica de „Virtute Militară“ 
şi „Crucea Comemorativă a Războiului 1916 - 1918“ cu 
panglică. Pânza tăiată și lipsă, păstrată în tul. 
Inscripţii: 
pe placă: ONORE și PATRIE / REG. 9 ROȘIORI 

Stindardul a fost dat de Regele Carol 1 la 10 Mai 
1913; a fost în serviciu până la 10 Mai 1926, când a fost 
depus la Muzeul Militar Naţional; a fost decorat cu meda- 
lia „Avântul Ţării 1913“ prin 1.D. nr. 6247 din 7.XI.19]3; 
ordinul „Steaua României“ cu spade în grad de cavaler 
cu panglică de Vânători Munte, medalia „Crucea Come- 
morativă a Războiului 1916 - 1918“ cu baretele Dunărea, 
Carpaţi, Bucureşti, Tg. Ocna, Mărăşeşti, 1918, 1919, prin 
I.D. nr. 1744 din 8.VII.1918, 1.D. nr. 4690 din 6.X1.1919, 
medalia „Victoria“ prin I.D. nr. 3390 din 20.VII.1921 
(asemănător cu model 1908). 

Dimensiunile pânzei: h = 44 cm; | = 65 cm. 
Dimensiunile cravatei: L = 196 cm, | = 4 cm; 
2 ciucuri: L = 2 x 18 cm; 
L totală cravată = 232 cm. 
Dimensiunile panglicilor: 
— panglica de „Virtute Militară“ 

L = 97 cm,l= 3,5 cm; 

— panglica „Crucea Comemoralivă a Războiului 1916 
- 1918": 

L = 115 cm,l= 3,5 cm; 

Degradări fizico — mecanice și chimice la 
cravată: depuneri de praf, şifonări, cutări, destrămări, 
rupturi, oxidări ale firelor metalice de la țesătură şi de la 
ciucuri, deshidratarea suportului de lemn de la ciucuri. 

Materiale: mătase ripsată, fire metalice aurii 
răsucite pe miez de mătase. 

Tehnica de lucru: cravata este ţesută mecanic 
din fire de mătase tricoloră cu fire metalice aurii. 

Degradări fizico — mecanice şi chimice la 
panglici: depuneri de praf, şifonări, cutări, destrămări, 
pete fixate pe țesături, decolorarea firelor din mătase şi 
deshidratarea lor. 

Panglica de la „Crucea Comemorativă a Răz- 
boiului 1916 - 1918": 


Materiale: mătase ripsată cu dungi de culoare 
albastră şi verde. 

Tehnica de lucru: panglica este țesută mecanic, 
din fire de mătase de culoare albastră şi verde. 

Panglica de „, Virtute Militară“: 

Materiale: mătase ripsată de culoare roşie şi 
fire metalice argintii pe margini. 

Tehnica de lucru: panglica este ţesută meca- 
nic din fire de mătase de culoare roşie cu fire metalice 
argintii și ciucure din fire metalice aurii. 


CRAVATA ȘI PANGLICILE DE DECORAȚII 
ALE DRAPELULUI REGIMENTULUI 6 DE 
DOROBANȚI „MIHAI VITEAZU“, MODEL 1922. 
NR. INV. 9680. 


Provenienţă: Primit în 1948. 
Originea: Regimentul 6 de dorobanţi „Mihai Viteazu“. 

Conform fişei de obiect este un drapel de măta- 
se tricoloră, având în centru brodată stema țării, iar la 
colțuri cifrul Regelui Ferdinand I și inscripţie pe pânză. 
Hampa este de lemn, fără acvilă și placă de bronz; are 
brățară de metal cu inscripție. Lipsă învelitoarea. 
Inscripţii: 

— pe brățară: REG. DE GARDĂ — MIHAIU — VITEAZUL 
— pe fâşia roşie: (PO) RUMBACU — CARPAȚI 
— pe fâșia albastră: RAHOVA — PLEVNA 

După Marea Unire, la 24 aprilie 1922 s-a emis 
Decretul nr.1983 „Relativ la forma și culorile pavilioa- 
nelor regale și princiare şi pavilionul bastimentelor de 
război ale României“, deci şi drapelele militare care au 
fost acordate ulterior, după executarea noii steme, pe 
care le considerăm model 1922. 

Articolul II al Decretului conţine descrierea 
pavilioanelor de marină care se poate extinde și asupra 
drapelului militar, având pe galben stema României. 
Dimensiunile cravatei: L = 208 cm, | = 4 cm; 2 ciucuri: 

L=2x 18cm; 
L totală cravată = 244 cm. 
Dimensiunile panglicilor: 
— panglica de la medalia „Victoria“: 
L = 137 cm,l=4cm. 
— panglica de la ordinul „Mihai Viteazu“: 

L = 200 cm, = 3,8 cm; 

— panglica de la însemnul de .,40 de ani de serviciu 
militar": 

L = 85 cm,l= 3,8 cm; 

— panglica de la medalia jubiliară „7877 — 1927": 

L = 118 cm,l= 3,8 cm. 

— panglica de la medalia „, 100 de ani de la nașterea lui 
Carol 1“: 

L = 60 cm,l=4 cm. 
— panglica „Crucea Comemoralivă a Războiului 1916 
- 1918": 

L = 60 cm, Il = 15cm;12=3,5cm; 
— panglica de la medalia „Avântul Țării 1913“: 

L = 108 cm, l= 3,5 cm; 

— panglica de la însemnul onorific „25 de ani de ser- 
viciu militar “: 

L = 107 cm, l= 3,5 cm; 

— panglica medaliei „50 de ani de la înființarea Cas- 
felului Peleş “: 

L = 102 cm, l = 3,5 cm. 

Degradări fizico — mecanice și chimice la 
cravată: depuneri de praf, șifonări, cutări, destrămări, 
rupturi, oxidări ale firelor metalice de la țesătură și de la 
ciucuri, deshidratarea suportului de lemn de la ciucuri. 

Materiale: mătase ripsată, fire metalice aurii 
răsucite pe miez de mătase. 

Tehnica de lucru: cravata este țesută mecanic 
din fire de mătase tricoloră cu fire metalice aurii. 

Degradări fizico — mecanice și chimice la 
panglici: depuneri de praf, șifonări, cutări, destrămări, 
răriri, găuri mici, răsuciri, pete fixate pe țesături, deco- 
lorarea firelor din mătase şi deshidratarea lor. 

Panglica de la medalia „Victoria “: 

Materiale: mătase ripsată cu dungi de diferite culori. 

Tehnica de lucru: panglica este țesută mecanic 
din fire de mătase de diferite culori. 

Panglica de la ordinul „Mihai Viteazu “: 

Materiale: mătase ripsată de culoare grena cu 
fire metalice aurii. 

Tehnica de lucru: panglica este țesută mecanic 
din fire de mătase de culoare grena şi fire metalice aurii 
pe margini. 

Panglica de la însemnul de „40 de ani de ser- 
viciu militar “. 

Materiale: mătase ripsată cu dungi de culoare 
galbenă şi albastră. 

Tehnica de lucru: panglica este țesută mecanic 
din fire de mătase de culoare galbenă și albastră. 

Panglica de la medalia jubiliară ,, /877- 1927“: 

Materiale: mătase ripsată de culoare grena cu 
dungi de culoare verde, subțiri. 

Tehnica de lucru: panglica este țesută mecanic 
din fire de mătase de culoare grena şi verde. 

Panglica de la medalia „1/00 de ani de la 
nașterea lui Carol 1“: 

Materiale: mătase ripsată de culoare albastră, 
grena şi roșie. 

Tehnica de lucru: panglica este țesută mecanic 
din fire de mătase albastră, grena şi roşie. 

Panglica de la „Crucea Comemorativă a Răz- 
boiului 1916 - 1918": 

Materiale: mătase ripsată cu dungi de culoare 
albastră și verde . 

Tehnica de lucru: panglica este țesută mecanic 
din fire de mătase de culoare albastră și verde. 

Panglica de la medalia „Avântul Țării 1913“: 

Materiale: mătase ripsată de culoare albastră 
și roşie pe margini. 

Tehnica de lucru: panglica este țesută mecanic 

din fire de mătase de culoare albastră şi roşie. 

Panglica de la însemnul onorific „25 de ani de 
serviciu militar “: 

Materiale: mătase ripsată cu dungi de culoare 
galbenă și albastră, subțiri. 

Tehnica de lucru: panglica este țesută mecanic 
din fire de mătase de culoare galbenă și albastră. 

Panglica medaliei „50 de ani de la înființarea 
Castelului Peleş“: 

Materiale: mătase ripsată de culoare verde cu 
fire metalice argintii. 

Tehnica de lucru: panglica este țesută meca- 
nic din fire de mătase de culoare verde și fire metalice 
argintii pe margini (Foto 7 a,b). 

(Foto 7 a, b) 


Cravatele drapelelor și panglicile de decoraţii 
sunt lucrate în tehnica de țesătură rips. Țesăturile cu 
legături rips se realizează din fire de calitate superioară, 
fine şi uniforme cum ar fi firele de bumbac pieptănat, 
lână pieptănată sau tip mătase. La piesele prezentate 
în această lucrare avem țesătură rips cu fire de mătase 
şi fire metalice (la cravată) şi țesătură rips cu fire de 
mătase de diferite culori (la panglici). 

Pentru a înțelege mai bine în ce constă acest tip 
de ţesere trebuie amintit faptul că prin tehnica de lucru, 
efectul rips este produs de desimea mult mai mare a 
unuia dintre sisiemele de fire, un raport de cel puţin 2:i 
sau, în cazul țesăturilor fine, de cel puţin 10 fire/cm, 
astfel încât cel de-al doilea sistem este acoperit. Același 
efect poate fi obținut și prin utilizarea unor fire cu gro- 
simi diferite, caz în care sistemul cu fire mai groase îl 
va acoperi pe cel cu fire mai subțiri. Dacă extinderea se 
face pentru o singură pereche de segmente de legătură, 
se obțin legăturile rips simplu. Dacă cele două segmente 
care alcătuiesc evoluția unui fir de urzeală sunt egale, 
legătura rips are caracter regulat, în cazul în care acestea 
sunt de mărimi diferite, legătura are caracter neregulat, 

iar dacă extinderea cuprinde mai multe perechi de seg- 
mente de legătură se obţin legăturile rips compus. 

Etapele procesului de restaurare s-au succedat astfel: 

Pentru început a fost efectuată o curăţire meca- 
nică, pentru panglicile de decoraţii și pentru cravatele de 
drapele, prin pensulare ușoară cu ajutorul unor pensule cu 
fire moi, din mijloc către margine, în scopul îndepărtării 
prafului, după care a fost aplicată o curățire umedă prin 
tratament cu soluție din decoct de Radix Saponariae, 5 ml 
la 1000 ml apă distilată. A urmat o clătire cu apă distilată 
prin imersie în baia de clătire, prin presarea mătăsii și 
agitare ușoară, pentru îndepărtarea reziduurilor din fibra 
textilă. În ultima baie de clătire, la fiecare panglică de 
decorație s-a adăugat o soluţie slabă de acid acetic, 1 ml 
la 100 ml apă distilată, pentru fixarea culorilor. Pentru a 
proteja în timp fibra de mătase a fost preparată o soluție 
de glicerină 3% în apă distilată cu care au fost tamponate 
toate panglicile, scopul fiind de a emolia fibrele textile, 
de a le hidrata şi a le spori rezistența. 

Uscarea s-a efectuat rapid, absorbind surplusul 
de apă cu hârtie de filtru apoi uscare liberă 24 de ore, 
panglicile de decoraţii fiind întinse pe masa de sticlă, 
au fost puse pe ele greutăți de marmură protejate în 
hârtie de filtru și lăsate până a doua zi pentru a ajuta 
țesăturile să se usuce fără gonflări și cute. Pentru a nu 
apărea deformări ale firelor destrămate de la panglici, 
acestea au fost impregnate cu C.M.C. 2% în apă disti- 
lată, după care panglicile de decoraţii au fost redimen- 
sionate, după mărimea iniţială, apoi le-au fost atașate 
însemnele de decoraţii. 

Însemnele de decoraţii au fost restaurate în 
laboratorul de restaurare metale de către ing. chim. 
Doina Cîrnu, expert în restaurare — conservare metale, 
investigaţii fizico — chimice. 

După terminarea acestor operaţiuni pentru fiecare 
panglică în parte, s-a trecut la curăţarea cravatelor de dra- 
pel, prin utilizarea soluţiei din decoct de Radix Saponariae 
preparată la fel ca la curăţarea panglicilor de decoraţii. 
Cravatele au fost așezate pe masa de sticlă şi curățate cu o 
periuţă cu fir moale şi scurt, pe ambele suprafețe, până la 
îndepărtarea murdăriei dintre fire, apoi clătite cu apă disti- 
lată. Uscarea s-a efectuat la fel ca la panglicile de decoraţii, 
prin aşezarea greutăților de marmură pe toată suprafața 
cravatelor, pentru îndreptarea firelor metalice. 

La sfârşit au fost prinse numerele de inventar 
pe piese şi fotografiate după restaurare. 

După cum s-a putut vedea în lucrarea de față, 
probleme sunt multe, mai ușoare sau mai grave, diversi- 
tatea formelor de degradare este mare şi complică foarte 
mult demersurile făcute pentru restaurarea pieselor pe 
suport textil. 

Un număr mare de forme de degradare pre- 
supune cel puţin un număr aproape la fel de mare de 
modalităţi de abordare practică, fiecare obiect având 
propriile sale probleme și intervenții specifice fiecăruia. 

Prin abordarea metodelor de restaurare prezen- 


tate anterior, pentru fiecare piesă în parte, am ţinut cont 
de principiile de restaurare şi am folosit materiale şi 
substanţe reversibile care nu afectează starea pieselor şi 
nu produc modificări în structura şi compoziţia acestora. 

Rata de manifestare a proceselor chimice creşte 
sau scade exponențial, nu proporţional. Această carac- 
teristică este extrem de importantă şi de cunoașterea 
ei depind măsurile de protecţie care se adoptă pentru 
conservarea obiectelor dintr-un muzeu. Procesele chi- 
mice se pot manifesta spontan, la suprafaţă, sau pot fi 
ireversibile. Ceea ce ar trebui să ne sperie este faptul că 
una din caracteristicile acestor procese este invizibili- 
tatea. Nu vedem exact momentul producerii procesului 
chimic, doar efectul apărut, uneori fiind deja prea târziu. 

Procesele de degradare, indiferent de etiologia 
lor, fizice, chimice, biologice sau fizico — mecanice, 
produc treptat efecte care modifică proprietăţile pieselor 
textile. Pe măsură ce evoluează, procesele de degradare 
afectează durabilitatea și permanenţa. Durabilitatea se 
referă la capacitatea de a rezista la deteriorarea prin 
utilizare, iar permanenţa se referă la gradul în care un 
obiect îşi păstrează intacte calitățile iniţiale. 

Pentru înțelegerea importanței celor prezentate 
mai sus, reamintim că restauratorii lucrează în colaborare 
cu muzeografii, ale căror indicații îi ajută la reconstituirea 
formelor şi la menţinerea valorilor documentar-istorice 
ale obiectelor. Această colaborare face posibilă trans- 
miterea nealterată şi nemodificată, în ceea ce priveşte 
structura, forma şi mesajul istoric şi documentar cuprin- 
se în aceste obiecte, în cel mai deplin respect față de 
moștenirea istorică primită şi faţă de generaţiile viitoare. 

Restauratorul pe suport textil şi conservatorul 
trebuie să ţină cont de toate rezultatele analizelor efec- 
tuate asupra materialelor ce alcătuiesc un obiect, de 
rezistența, proprietățile fizice şi chimice ale suporturilor 
textile asupra cărora se aplică tratamentele şi să verifice 
permanent condiţiile din spaţiile de expunere și depo- 
zitare în care se vor întoarce acestea după restaurare. 


Substanțe folosite în procesul de restaurare 
Carboxi-metil-celuloza (C.M.C.) este un produs aglu- 
tinant solubil în apă, cu reacție neutră, practic compa- 
tibilă cu toate tipurile de fibre și coloranţi. Fiind un 
produs obţinut pe cale sintetică nu este influențat de 
microorganisme. 

C.M.C. se obţine prin reacţia dintre celuloza al- 
calină şi acidul monocloracetic. Este o substanță albă 
sub formă de pulbere, se dizolvă în apă la orice tempe- 
ratură, amestecându-se cu apa în orice proporție, este 
insolubilă în solvenți organici și este higroscopică. În 
condiții normale de temperatură și umiditate C.M.C. 
conţine || — 14% apă. Soluţiile concentrate de C.M.C. 
apar ca geluri, iar prin scăderea concentraţiei se obțin 
soluţii vâscoase, vâscozitatea maximă constatându-se în 
limitele de pH = 6 — 9. Este un adeziv reversibil, putând 
fi desprins de pe textile prin simpla solubilizare cu apă. 

Pentru ca pelicula de C.M.C. să fie moale şi fle- 
xibilă este necesar să se introducă în soluţii plastifianţi 
hidrosolubili, cum ar fi glicerina. Concentrația ca gel, nu 
pulbere, în care se foloseşte C.M.C. la consolidarea tex- 
tilelor este de 1,5 — 2,5%, la care se adaugă 1,5 — 2,5 ml 
glicerină, pentru 100 ml soluţie C.M.C. Soluţia se aplică 
prin pensulare uniformă a textilelor sau prin punctarea 
numai a anumitor zone și apoi presarea suprafeţei. Usca- 
rea se face la temperatura camerei sau prin intensificarea 
circulaţiei aerului. Calitățile pe care le are C.M.C. ca 
adeziv în restaurarea textilelor sunt: reversibilitate, pH 
neutru, nu îşi modifică proprietăţile fizice şi chimice în 
timp, pelicula obținută are un grad mare de transparență 
şi este flexibilă prin adăugarea glicerinei, se prepară ușor, 
prin simpla adăugare a apei distilate şi omogenizarea 
amestecului, nu are nevoie de adaos de antiseptice, fiind 
higroscopică se păstrează în vase închise. 

Complexon III (sarea disodică a acidului etil- 
diamintetraacetic) este o substanţă solidă, cristalizată, 
solubilă în apă, se foloseşte în cazul curăţirii textilelor 
cu fir metalic şi a broderiilor din fire metalice. Com- 
plexon III nu este dăunător, iniţial el a fost folosit la 
curăţarea textilelor. În cazul mătăsii naturale cu fir me- 
talic, se foloseşte la un pH = 5 (acid), iar pentru fibrele 
celulozice cu fir metalic se foloseşte corectat cu soluţie 
tampon la un pH = 7 (neutru). 

Glicerina este un lichid uleios, incolor, lipsit de 
miros, cu gust dulceag. Glicerina este higroscopică şi 
absoarbe vapori de apă din atmosferă până la stabilirea 
unui echilibru. Păstrată mai multă vreme la o tempera- 
tură sub 0*C formează cristale. Se amestecă cu apa și 
cu alcoolul etilic, este insolubilă în eter etilic, cloroform 
sau uleiuri grase. 

Proprietăţile chimice ale glicerinei sunt deter- 
minate de existenţa celor trei grupe OH din moleculă. 
Prin deshidratare, în prezenţa unor agenţi deshidratanţi 
cum sunt KHSO4, H2S04, formează acroleină, o alde- 
hidă nesaturată cu miros neplăcut. Cele trei grupe OH 
pot da reacţii de esterificare cu acizii organici sau anor- 
ganici. Prin esterificare cu acizi grași se obțin grăsimi 
sintetice. Glicerina reacţionează cu acidul boric dând 
acidul glicerin — boric. 

Glicerina este folosită ca solvent la fabricarea 
unor rășini sintetice, este componentă în soluţia de în- 
muiere, se adaugă ca plastifiant în carboxi-metil-celulo- 
ză (C.M.C.), ca emolient pentru redarea supleții fibrelor. 

Alcoolul etilic are masa moleculară 46,07. 
Este un lichid incolor, volatil, cu miros caracteristic. 
Alcoolul oficial, de 95*, conţine 92,5% alcool pur. 
Temperatura de autoaprindere 425", limita de explo- 
zivitate 3,50 — 18,00 vol. % în aer. Punctul de fierbere 
este de 78,4*C, iar punctul de topire este de -114,9*C. 
Alcoolul etilic este miscibil cu apa în orice cantitate și 
se amestecă şi cu eterul etilic. În amestec cu apa are 
loc o contracție de volum datorită formării de legături 
de hidrogen între alcool şi apă. 


Rădăcina de Săpunăriță (Radix Saponariae) a 
fost folosită sub forma unui decoct, obţinut prin fierbere, 
în țara noastră, în satele românești, ca săpun natural, înde- 
osebi pentru textilele lucrate cu broderii din fire metalice. 

Puterea de spălare a detergenților este mai ridi- 
cată decât a săpunurilor, dar, spre deosebire de acestea, 
detergenții ionici nu sunt biodegradabili. Detergenţii 
neionici care au, ca şi săpunurile, catene strict liniare 
pot fi degradați biologic pe cale enzimatică. În această 
categorie se încadrează și decoctul de Radix Saponariae. 

Datorită numeroaselor avantaje cum ar fi 
curățirea firelor metalice din broderii, curățirea, rehi- 
dratarea și emolierea ţesăturilor, lipsa efectelor secun- 
dare negative în timp, spumarea redusă, îndepărtarea 
cu ușurință a petelor şi a prafului din profunzimea bro- 
deriilor și a materialului textil, acționând asemenea 
principiului de curățare al săpunurilor, dar cu putere 
tensio-activă mai mare, precum cea a detergenților și 
eliminarea rapidă de pe materialele textile, prin clătiri 
repetate cu apă distilată, în laboratoarele din muzee 
se foloseşte, din ce în ce mai mult, în tratamentele de 
curăţire şi restaurare a pieselor pe suport textil, elimi- 
nând treptat rețetele standardizate şi diversele săpu- 
nuri produse industrial. Modul de acţiune al acestui 
decoct poate fi descris, prin comparaţie cu săpunurile 
și detergențţii, astfel: după cum se știe în soluție apoa- 
să săpunurile sunt ionizate. Anionul acidului prezintă 
două părți net distincte în comportarea lor față de apă: 
radicalul alchil R—, prin constituţia sa hidrocarbonată, 
este insolubil în apă şi reprezintă partea hidrofobă a 
ionului. iar gruparea polară carboxilat —COO— din 
contră, posedă o afinitate naturală pentru apă și repre- 
zintă partea hidrofilă a ionului. Prezența acestor două 
caracteristici contrare conferă săpunului proprietăţi 
tensio-active, adică proprietatea de a modifica tensi- 
unea superficială a lichidelor, proprietate concretizată 
prin capacitatea lor de spălare. 

Când se dizolvă în apă un săpun, anionii săi 
au tendința de a forma la suprafaţa lichidului un film 
subţire, monomolecular: gruparea carboxilat fiind hi- 
drofilă se dizolvă, iar catena hidrocarbonată, hidrofobă, 
rămâne în afara soluţiei. În acelaşi timp, în soluţie se 
formează agregate de anioni denumite micele. Când o 
astfel de soluţie vine în contact cu un lichid insolubil în 
apă, cum sunt grăsimile şi uleiurile minerale, anionul 
săpunului se orientează cu partea hidrofobă spre lichi- 
dul insolubil (grăsimea) şi cu partea hidrofilă spre apă; 
anionii săpunului se dizolvă la interfaţa a două lichide 
nemiscibile. În acest mod lichidul insolubil (grăsimea 
şi în general murdăria de pe piele sau textile) se divi- 
zează în particule foarte mici formând cu apa o emulsie 
relativ stabilă. Dacă în această emulsie se introduce 
aer prin barbotare sau agitare, se formează spumă. Ca 
urmare a acestei emulsionări, lichidul nemiscibil cu apa 
se dizolvă practic în apă şi, în procesul de spălare, este 
îndepărtat cu ușurință. 

Tipologia locuinţei pe Valea Argeșelului, 1800-1950 


Călin Florin Gerard 
Cuvinte cheie: arhitectură populară, Valea Argeșelului, casa înaltă musceleană, tipologie. 


Rezumat 


Arhitectura populară din zonele Argeş şi Muscel, deşi prezintă asemănări care o leagă de construcțiile 
ţărăneşti din restul ţării, are și trăsături care o deosebesc. 

Constituind un areal de tranziţie între Muntenia şi Oltenia, zona Argeş - Muscel prezintă o arhitectură 
populară relativ distinctă, imperative de natură economică sau de apărare punându-și amprenta pe configuraţia 
caselor din localităţile existente. 

Diversitatea tipologică a construcţiilor de locuit a fost determinată, printre altele, de cadrul natural, de 
materialele utilizate, precum şi de epoca în care au fost edificate. 

Studiul reliefează locuinţa țărănească specifică încadrării temporare 1800-1950, pe Valea Argeșelului. 
Reprezentativă pentru acest areal este casa înaltă în varianta sa musceleană, construită, cu precădere, între 1880 şi 1940. 


Keywords: folk architecture, Argesel valley, high house from Muscel, typology. 


Housing typology on Argesel Valley, 1800-1950 


Abstract 


Folk architecture of Arges and Muscel areas, although it shows similarities that connects it with the rural 
buildings around the country, also has features that distinguish it. 

Being an area of transition between Muntenia and Oltenia, Arges - Muscel area shows a relatively 
distinctive folk architecture, economic or defense necessities having an influence on the configuration of the 
houses from the existing localities. 

Typological diversity of residential buildings was determined, among, other things, by the natural 
environment, by the used materials, and the era in which they were built. 

The study, based on field research, outlines the peasant house specific al to the temporary assignment 
1800-1950, on the Argesel valley. Representative for this area is the high house in its variant of Muscel, built 
mostly between 1880-1940. 


25 


https://biblioteca-digitala.ro / https://muzeulcampulung.ro 


Tipologia locuinţei pe Valea Argeșelului, 1800-1950 


CĂLIN Florin Gerard 


Articolul este realizat cu sprijinul proiectului „Pluri şi interdisciplinaritate în programe doctorale 
și post doctorale “, cofinanțat de Ministerul Educaţiei Naţionale — OIRPOSDRU, Contract nr. POSDRU/ 


159/1.5/S/141086. 


Organizat de Institutul de Cercetare a Calităţii Vieţii, Academia Română în calitate de beneficiar, împreună 
cu partenerii săi: Institutul de Sociologie şi Institutul de Economie Naţională ale Academiei Române, Universitatea 
Naţională de Educaţie Fizică și Sport din București și Academia Naţională de Informaţii „Mihai Viteazul “. 


În urma cercetărilor etnografice realizate în județul 
Argeş, pentru zona Valea Argeşelului au fost identifi- 
cate peste 120 de gospodării (case, anexe și construcții 
economice) care mai păstrează din elementele defini- 
torii ale arhitecturii populare din veacul al XIX-lea și 
prima jumătate a secolului XX. Foarte puţine, însă, se 
mai află în forma originală, majoritatea având modifi- 
cări, adaptări la condiţiile socio-economice existente, 
precum: acoperișul schimbat - şița fiind înlocuită de 
țiglă, tâmplăria ușilor și ferestrelor schimbată și ea, ne- 
păstrând formele şi decorurile originale, tencuială nouă 
— dispărând o parte din elementele de decor, lucrare în 
stucatură, redistribuirea spaţiului de la parter - destinat 
inițial pimniţei — prin transformarea în cameră de locuit 
a uneia din încăperi, tencuirea parterului și mascarea 
zidăriei din piatră, piatră şi cărămidă, lăcriţă, schimba- 
rea scării de acces, iniţial din lemn, cu una din ciment, 
închiderea prispei cu geamlâc etc. 

Arhitectura specifică zonei Valea Argeșelului 
(Muscel) este reprezentată de casa înaltă cu sală. 
Planul casei este dezvoltat în lungime pe teren, fie plat, 
fie în pantă. Casa este clădită pe un soclu înalt din piatră 
sau cărămidă, scara închisă de zidărie, sală la etaj, unde 
găsim două camere, fie cu intrări separate din sală, fie 
un hol central (tindă caldă!) și camerele situate în stânga, 
respectiv dreapta holului. Parterul era destinat pimniţei, 
cu intrarea, în general, pe fațada principală a casei. Polata, 
construită în prelungirea șarpantei casei, reprezintă, de 
asemenea, un spațiu util pentru adăpostirea diverselor 
instrumente de lucru în gospodărie și la câmp. Circa 
70% din locuinţe beneficiază de această construcție, ca 
o adăugire, ulterioară ridicării casei. Gospodăria este 
întregită de fânarul cu sân - aşezat pe grajd, de cele mai 
multe ori cu un volum mai mare decât al casei, pentru a 
satisface nevoile economice, povarna din piatră — pentru 
familiile înstărite — căci valea Argeşelului reprezintă o 
zonă pomicolă importantă în Argeş, magazia pentru 
alimente, cocina, cotețul păsărilor, afumătoarea. 


1 Majoritatea caselor au sobă în partea din spate a holului. 


26 


Locuinţa 

În monografia consacrată aşezării Colibași, autorul, Gh. 
C. Săvulescu, consemna: „casele vechi erau joase, cu 
temelie de piatră de râu, grinzile de stejar, pereții de vâr- 
ghii, pardoseala de pământ și acoperișul, în patru plase 
de șiță sau şindrilă. Intrarea în camere era direct de afa- 
ră, dintr-un gârlici cu pălimar de zid sau din scândurele 
traforate așezate în picioare. Pe la începutul secolului 
nostru (n.n. sec. XX), se construiau și case de același 
tip, dar cu etaj. Interiorul caselor era simplu și curat. 
Nu lipsea din nici o casă masa dacilor — o masă joasă, 
rotundă, în jurul căreia se așezau oamenii pe scăunele 
mici, simple“?. 

Interesant este că, în județul Argeș, mai găsim 
case cu ajutorul cărora putem construi aproape întreaga 
evoluţie tipologică a locuinţei, începând cu primele mo- 
dele de case, ridicate deasupra solului, cele unicelulare, 
urmate, pe calea firească a evoluţiei, de cele plurice- 
lulare şi, mai apoi, de cele cu etaj. În arealul cercetat, 
au fost identificate două case monocelulare, ambele pe 
Valea Argeşelului. 


2 Col. Farmacist Gheorghe C. Săvulescu, Comuna Colibași, județul Argeș. 
Cu satele: Racoviţa, Mioveni, Colibaşi, Clucereasa, Făgetul (Vieroș). Pagini 
de istorie, Editată de Consiliul Popular al Comunei Colibaşi. 1973, p. 205 

Casă monocelulară, în gospodăria lui Constan- 
tin Borhan (fostă Ungureanu Nicolae), în Hârtieşti- 
Argeş, pe un drum în pantă, retras mult de la șosea, 
datată la sfârșitul secolului al XIX-lea. De dimensi- 
uni modeste (2,8 x 2,8 m), locuinţa, așezată pe teme- 
lie joasă din piatră de mal, este construită din vârghii, 
prinse-n montanți verticali, cercuite, tencuite şi văruite. 
Acoperișul, în patru ape, cu pante scurte și capace pe 
două laturi, are învelitoarea din şindrilă cu vârful ro- 
tunjit. Casa a fost locuită, continuu, până în anii *20 ai 
secolului trecut, apoi sporadic, până în anii *50, când 
familia, mărită, şi-a construit o casă în stil muscelean. 
Deşi părăsită, casa mai păstrează soba cu plită şi cuptor, 
o masă şi icoana. 

În jurul acestor case s-a dezvoltat viitoarea 
gospodărie, cu case pluricelulare, în stil muscelean, şi 
construcții economice. Este și cazul gospodăriei Con- 
stantin Borhan, care în anii 20 și-a ridicat o casă nouă 
și anexele aferente (grajd cu fânar, bucătărie de vară, 
magazie, cocină, fântână). 


Gospodăria Constantin Borhan, cca 1920. 


O formă evoluată din casa monocelulară 
este cea cu prispă la fațadă, şi volumul de locuit, de 
dimensiuni ceva mai mari, compartimentat în două 
spații: al vetrei şi cel pentru odihnă. În uz până prin anii 
'30, construcţiile au fost, ulterior, folosite ca bucătării 
de vară sau spaţii de depozitare, fiind, uşor-uşor, 
abandonate, apoi demolate și înlocuite de construcții 
pluricelulare cu plan dezvoltat, înălțate pe soclu cu beci. 


Casă în gospodăria Mărgescu Ion, moștenită 
de la Mărgescu Elena, în Mărgeşti- Vulturești. Datată 
cca 1900, nelocuită. Casă cu două încăperi şi prispă 
(închisă, ulterior, cu scânduri) la fațada principală. 


Casa mică, alături de cea nouă, în gospodăria Mărgescu. 


id » 

Casa Stoica Victoria (n. 2 august 1920), în 
Davidești; construită de bunicul dinspre mamă. Datată 
cca 1860-1870, locuinţa, situată pe un teren în pantă, 
este realizată din vârghii scurte prinse-n montanţi ver- 
ticali, cercuită cu nuiele de alun, apoi tencuită şi văruită 
în alb. Are sală la fațada principală, susținută de patru 
stâlpi dispuși asimetric şi două camere cu intrări sepa- 
rate. Beciul, dispus sub camera de la drum, are intrarea 
situată pe latura mică. 

Acoperişul, în patru ape, cu colţurile rotunjite, 
are învelitoarea din șiță măruntă și o cucă de aerisire 
pe partea din față. 


Plan pimniţă 


Plan parter 

Casa Miţa, în Lucieni-Hârtiești, datată 1900. 
Casa este așezată pe soclu înalt, dezvoltată în lungime, 
pe teren denivelat, cu două încăperi și sală la fațada 
principală, cu patru goluri și pălimar de zid. Pimniţa, cu 
intrarea din fațada laterală, este dispusă sub camera de 
la drum. Sub sală, este amenajat cotețul pentru păsări. 
Acoperișul, în patru ape, are învelitoarea din șiță, coa- 
ma scurtă şi ţepi, adesea lucraţi artistic, care străjuiesc 
acoperişul, având rol protector şi decorativ. 


iei Eta 


Plan nnvelul | (pimaniţă și coteţ păsări) 


Casa înaltă musceleană 


Casa Miloiu Paul, în Davideşti, datată 
la sfârșitul secolului al XIX-lea. 

Plan parter Plan etaj 

Simetrie în dispunerea stâlpilor sălii (distanţe în cm). 


Casa, construită la sfârşitul secolului al 
XIX-lea, a aparținut unei familii înstărite de țărani, care 
a avut contact cu lumea urbană. Planul dreptunghiular, 
de dimensiuni 9x5 m, este organizat pe două niveluri: 
parterul, care adăpostea pimniţa cu două încăperi şi 
etajul cu două camere de locuit, tinda centrală şi sală 
la fațadă. Atât parterul cât și etajul sunt construite din 
cărămidă: parterul la două rânduri, iar etajul la un rând. 

Intrarea în pimniță este plasată pe fațada principală, 
cu acces de la nivelul de călcare, cu două rânduri de uși: 
primul - în zăbrele şi al doilea din blaturi masive care se în- 
chid pe un pop central, demontabil. La interior, pimniţa este 
tencuită integral. Pardoseala este din pământ, iar tavanul, cu 
rol de susținere a etajului, este construit din grinzi masive 
(urși) de stejar, dispuse pe lățimea casei, și scândură bătută 
peste grinzi. Pe peretele opus intrării în pimniță găsim două 
firide, dispuse simetric față de pereții laterali. Iluminarea 
era asigurată de o fereastră de mici dimensiuni. În timp, 
cea de-a doua încăpere a pimniţei a fost transformată în 
cameră de locuit, primind o intrare separată, din exterior. 
Pe peretele comun, ușa de acces a fost zidită, lăsându-se 
numai un geam. Spaţiul de sub scară are, de asemenea, rol 
de depozitare pentru diferite unelte și obiecte gospodărești. 
Grosimea zidurilor variază între 40 şi 60 cm. 

Scara, din bârne masive de stejar. este închisă 
de zidăria soclului, fiind astfel protejată de intemperii. 

Sala, dispusă pe toată fațada, are parapetul din 
zid, lucrat în continuarea soclului, ceea ce conferă ma- 
sivitate construcţiei. Stâlpii sălii formează cinci goluri 
şi sunt decorați cu capiteluri lucrate în paiantă care for- 
mează cinci arce cu deschidere mare. 

Holul (3,77 x 1,40 m) este dispus central, cu in- 
trări, în stânga și în dreapta, în cele două camere. De di- 
mensiuni 3,65x3,77 m, camerele erau prevăzute cu sobe 
cu olane (se mai păstrează doar una) dispuse pe colțul din 
spate, comun cu holul, și câte două rânduri de ferestre 
înalte: pe fațadă și, respectiv, câte o fereastră pe laterale, 
lucrate cu arcade - la interior - și prevăzute cu giurgiuvele. 

În partea din spate, casa mai primeşte o pola- 
tă, prin prelungirea șarpantei, creându-se asifel spaţiul 
destinat cămării, cumva o compensare a transformării 
pimniţei în cameră. 

Cornișa este profilată, iar acoperișul, în patru ape, 
cu colțurile rotunjite, păstrează învelitoarea din șiță de brad. 

Tâmplăria din lemn de stejar și brad și elemen- 
tele de feronerie se păstrează în forma originală. 

Intreaga casă este decorată, la exterior, cu regis- 
tre geometrice în relief sau relief negativ după o anumi- 
tă simetrie: fiecărui gol al sălii îi corespunde, pe parapet, 
câte un registru decorativ; cornișa profilată, cu linii ori- 

zontale, are drept corespondent un brâu stucat, aşezat la 
baza stâlpilor; un registru de romburi decorează partea 
de sus a arcadelor și un alt registru, asemănător, îmbracă 
partea superioară a ferestrelor, iar fiecare fereastră are 
chenare în tencuială. Aceste elemente oferă echilibru și 
armonie construcției. 


O variantă asemănătoare a casei muscelene, dar 
cu alt sistem de construire a pereţilor: parterul zidit în 
lăcriță, iar etajul realizat din vârghii, și cu intrări sepa- 
rate pentru cele două camere este casa Turlea Ion, fost 
proprietar Popescu Napoleon, în Davidești, la stradă, 
cca 1900. Casa nu are război, iar elementele decorative 
sunt mai puține. În dreapta imaginii, o construcție nouă 
urmează să o înlocuiască pe cea veche. 


Plan parter, cu jumătate 
din pimniță transformată 
în cameră de locuit. 


Plan etaj 


Casa veche musceleană, cu sală pe patru goluri 
la fațada principală, dezvoltată pe un teren în pantă, are 
soclul din piatră de mal prinsă cu mortar și etajul din vâr- 
ghii cercuite, tencuite cu pământ și văruite în alb. Intrarea 
în pimniță este dispusă central, pe fațada principală, iar 
scara de acces la etaj este închisă în zidăria soclului. 

Planul etajului prevede două încăperi dispuse 
simetric față de tinda centrală. Camerele au ferestre du- 
ble, pe două laturi, cu chenare tencuite în alb. Stâlpii 
sălii au capiteluri lucrate în tencuială. Acoperișul are 
patru ape şi învelitoarea din șiță măruntă, cu o cucă pe 
panta fațadei. 


pi 
ai 


Plan parter 


Casa etnografului Ion Chelcea în anul 2010, nelocuită. 


Casa etnografului lon Chelcea, din Boteni, retrasă de la 
şosea, pe un teren în pantă, cca 1880. 
Fotografie realizată în anul 1990, de dl etnograf Radu Oprea. 


Casa Văcăroiu Dumitru, în Voroveni, pe un teren în 
pantă, datată cca 1900, cu polată de zid transformată în 
cămară. Vedere nord-vestică. 

Plan etaj 


Casa dezvoltată în gospodăria Olteanu Rodica 
(n. 1932), în Voroveni, pe un teren în pantă, a fost con- 
struită de părinții (socrii) Rodicăi, la sfârșitul secolului al 
XIX-lea. Tâmplăria originală, din lemn de cireș, ușa cu 
vitralii de la intrare, o sobă cu olane și plită - funcţională, 
lada de zestre, paturile cu tăblii, macaturile, preşurile, 
foile de ceară, cu presa de ceară, fotografii de familie 
întregesc imaginea interiorului tradițional. Casa are 
fațadele văruite în galben - influență a mediului urban. 
Toate obiectele de interior sunt moștenite de la socrul 
său, fost chelner la restaurantul Epurescu, în Bucureşti. 


Casa Văcăroiu Dumitru, în Voroveni, 
vedere de pe latura de sud. 


sulf 


Plan etaj 


Casa Oisim Olteanu, datată în stucatură - 1918, în Voroveni, 
pe o uliţă retrasă mult de la șosea, la poalele dealului. Până 
de curând, era ultima casă, la marginea pădurii. 


Casa — cu plan dezvoltat, cu sală largă, camere 
generoase la etaj și două pimniţe la parter, construită 
pe un teren în pantă, cu fațada principală spre vest — 
oferă v vedere panoramică asupra Văii Argeşeiului şi 


impresionează prin bogăţia decoraţiei în stucatură. RI î . 
Casa Mateescu Veronica, în Mărgești- Vultureşti, 


moștenită de la Mateescu Gheorghe — cel care a con- 
struit-o —, datată 1902, conform inscripţiei de pe ușă. 
Casa se remarcă prin echilibru şi simetrie: cei șase stâlpi 
ai sălii împart spaţiul în cinci goluri (pătrate) egale; fe- 
restrele camerelor sunt dispuse simetric față de intrare, 
iar ușile pimniţei şi cea a holului sunt situate în axul 
central. Parapetul sălii este, de asemenea, împărțit în 
Plan parter, cu două pimnițe Plan etaj cinci registre decorative. 

dreptunghiulare etc.) care împodobesc fațadele colorate 
în galben. Soclul, înalt, este construit din piatră de mal, 
tencuit doar la exterior, adăpostind o cameră de locuit 
şi pimniţa. Scara de acces, încastrată în zidărie, permite 
accesul la etaj. Planul acestuia este simplu: două camere 
despărțite de tinda centrală. Sala are stâlpii simpli, cu 
consolete lucrate prin traforare. Acoperișul, în patru ape, 
înălțat cu război, are învelitoarea din țiglă.“Războiul“ 
este decorat cu motive florale și geometrice, lucrate în 
tehnica stucaturii. Interesantă este intrarea, atipică, în 
camera de la parter, dispusă pe colț și înscrisă în zidăria 
soclului, care lasă colțul în consolă, protejând intrarea. 
Tâmplăria, din lemn de cireș, este originală. Ferestrele 
sunt încadrate cu chenare lucrate în stucatură. 


Lai 


Plan parter Plan etaj 


Izvor în fața gospodăriei Mateescu Veronica, 
captat şi amenajat în anul 1907, de enoriaşi din Rucăr și 
Davidești, printre care şi familia Mateescu: „ACEAS- 
TĂ FÂNTÂNĂ S-A FĂCUT DE P. BASTEA ŞI FII- 
CA SA STANCA, M. BUNESCU DIN RUCĂR ȘI G. 
MATEESCU ȘI CU AJUTORUL 1. MĂRGESCU, D. 
GHEORGHESCU, S. MATEESCU, G.N. MICU, M.M. 
MĂRGESCU, C. MATEESCU, D.N. NIȚULESCU, S. 
MATEESCU, D.l. MĂRGESCU, I.N. NIŢULESCU, M. 
IACOBESCU, I.D. VOICU, N.D. MATEI, 1907“. Ală- 
turi de izvor se află o cruce de piatră, datată 1870, ridicată 
de Constantin Niţulescu şi alți enoriași din Mărgeșşti. 


IE 


Casa Mologheanu Aurica, în Davideşti, cca 
1920-1930, renovată. Casă de tip culă, cu soclu profilat, 
parapet înalt, contraforturi la colțuri, acoperișul lărgit 
în față pentru a proteja sala. 


Casa Ciortan Constantin, în Lucieni-Hârtieşti, sfârşitul 
secolului al XIX-lea. Plan parter Plan etaj 


Casa este situată în apropierea unui fir de apă, 
sub poalele pitorești ale dealurilor Argeșelului. Constru- 
ită pe o temelie înaltă din piatră de mal, locuinţa se re- 
marcă prin decoruri variate (florale, liniare, romboidale, 

Case cu două săli 


TIT |, [: | n 


Casă în Racoviţa, cu etaj şi pălimar traforat, construită în 
19115, în prezent demolată. 


Modelul de casă cu două săli s-a construit, cu 
aproximaţie, în intervalul 1880-1935 şi a reprezentat 
un tip de locuință apanaj al familiilor cu membri mai 
mulţi, din două sau trei generații, și cu ușoare influențe 
din mediul urban. Prezenţa celor două săli, dispuse pe 
niveluri diferite, sugerează ideea de concentrare a două 
spaţii de locuit sub același acoperiş. 


Casa Rada Nicolae, fostă Naie Constandin, în Voroveni- 
Davidești, lângă biserica veche din sat. Nelocuită în prezent. 


Construcţia a fost finalizată pe 25 octombrie 1926, 
conform inscripției aflate deasupra tocului de la intrare. 
Meşterul zidar a fost Gheorghe Sandu, conform inscripției 
de pe peretele lateral. Cu dimensiunile 8,3 x 5,3 m, casa 
este lucrată în tehnica arhitecturii tradiționale muscelene, 
așezată pe un soclu de piatră și cărămidă, cu parter de zid 
şi etaj, cu sală, din vârghii cercuite şi tencuite. 


3 Sursa imaginii: Gheorghe C. Săvulescu, Comuna Colibaşi, județul 
Argeş. Cu satele: Racoviţa, Mioveni. Colibaşi, Clucereasa. Făgetul 
Pagini de istorie, Piteşti, 1963, p. 135. 

Planul casei este dreptunghiular, cu parterul împărțit 
în două compartimente: cameră de locuit și pimniţă, 
iar etajul dispune de două camere despărțite de un hol 
central. Scara de acces la etaj este interioară, dispusă 
pe latura din față a casei. 

Parterul cuprinde două încăperi prevăzute cu 
o sală deschisă, aflată în continuarea spaţiului de sub 
scară. Cele două camere: de locuit şi pimniţa au zidurile 
construite în lăcriţă, cu ferestre în formă de trunchi de 
piramidă — largi la interior şi înguste la exterior. Camera 
de locuit este tencuită și prevăzută cu sobă, iar pimnița 
este netencuită. 

Tavanul parterului, cu rol de susținere a catului, 
este realizat din bârne masive de stejar (urşi) dispuse pe 
lățimea casei şi scândură bătută peste ele. 

Scara, din bârne masive acoperite cu scânduri, 
prinse în zidurile construcţiei, asigură accesul pe sala 
de la etaj. Sala, cu parmalâc din vârghii cercuire şi ten- 
cuite, este deschisă, prevăzută cu stâlpi de susţinere, 
lucraţi din lemn şi ornamentați în partea superioară cu 
elemente florale, atașate, realizate prin traforaj. 

Cele două camere de locuit, de la etaj, cu intrări 
din hol, sunt tencuite, prevăzute cu sobe, cu pardoseala 
din scândură şi tavan cercuit. Geamurile sunt dispuse 
pe două laturi: fațadă şi lateral. Accesul în podul casei 
de face prin holul central. 

Tâmplăria casei este originală, din lemn de ste- 
jar lucrat cu măiestrie, care, alături de elementele deco- 
rative exterioare, lucrate în tehnica stucaturii, conferă 
casei o frumuseţe deosebită. Un brâu median, format 
din linii drepte, frânte și dinţi de ferăstrău, înconjoară 
întreaga construcţie. Întâlnim motive geometrice rom- 
boidale, dreptunghiulare, solare, vegetale (frunza de 
stejar). Numele proprietarului și al meşterului sunt tre- 
cute în registre dreptunghiulare stucate. 

Casa are acoperișul lucrat în patru ape, cu înve- 
litoarea din şiță dreaptă. Fumul de la sobe ieşea direct în 
pod și era folosit pentru afumatul produselor din carne. 
Aerisirea podului se făcea prin două orificii (cuci) situ- 
ate pe panta din față a acoperișului. 


Plan etaj 


Plan parter 

Plan parter Plan etaj 


Case cu soclu profilat şi cu sală parțială 
Interior pimniță, cu zidăria lucrată în lăcriță, fereastră 


troncpiramidală, firidă arcuită şi urşi, de susținere a 
etajului, din lemn masiv de stejar. 


Casă în Davideşti, lângă biserică, cu sală parțială şi 
pimniţă la primul nivel. Locuită temporar, casa a păstrat 
funcţia de pimniţă pentru parter. 


O altă variantă a casei este cea cu sala de la 
parter prevăzută cu arcade. 

Casă tradițională musceleană, cu etaj, pro- 
prietari familia Tănase. Datată: 1890, renovată 1933, 
conform inscripţiei de pe peretele lateral. Parterul este 
construit din piatră şi cărămidă, lucrat în lăcriță, tencuit . î P 
doar la exterior. La primul nivel sunt două încăperi: be- 
ciul și camera de locuit, cu accesul de la nivelul de căl- 
care, printr-o sală deschisă, dispusă pe jumătate din lun- Plan parter Plan etaj 
gimea casei. Sala este prevăzută cu stâlpi de susținere 
şi arcade — cu dublu rol: funcţional și estetic. Etajul, 
construit din vârghii cercuite, tencuite şi văruite, are 
două încăperi despărțite de un hol central. În prezent, 
casa nu mai este locuită, fiind în paragină, deoarece 
există, în aceeași gospodărie, o casă nouă. 


n Casa Tănase Gheorghe, situată în Davideşti, 
Casa Tănase. Desen de arh. Constant Dâmboianu lângă poiana unde se organizau târguri a fost construită 

în jurul anilor 1900, cu sală parțială închisă cu geamlâc 
(adăugat mai târziu). Având, inițial, același plan şi com- 
partimentare cu cea prezentată anterior, casa a fost mo- 
dificată, prin transformarea primului nivel în camere 
de locuit, datorită existenţei a două familii (din trei 
generaţii) care locuiesc în ea. Parterul, compus din două 
camere — cu trecerea comună — a rămas al părinţilor, 
iar la etaj stau copiii cu nepoţii. Vedere latura nordică. 


Casa Niţulescu Ion, în Mărgești- Vultureşti, datată în stu- 
catură 5 oct. 1904, cu sală parţială la parter, cu stâlpi de 
zid care formează patru goluri cu lungimile în creştere, 
şi sală parțială la etaj, închisă cu geamlâc. La primul 
nivel, construcția are 
două încăperi: pentru 
locuit şi pentru pimniţă, 
iar la nivelul al doilea, 
două camere, din care | 
cea mare a primit un zid 
interior creând spaţiu | 
pentru o bucătărie, cu 
accesul printr-o scară 
exterioară. Acoperişul 
păstrează învelitoarea 
din şiță măruntă și cuca 
de aerisire. 


Vedereza,sala de la pi 

Plan parter 


Plan etaj 


Casa Jinga Eremia, în Bârzeşti-Vulturești, datată în 
stucatură 1928. 

O variantă a casei muscelene este cea cu parapetul 
mai puțin înalt și pimnița semiîngropată. De dimensiuni 
mai mici (cca 7x4,4 m) și înălțată la cca 1,6 m deasupra 
solului, casa, construită din bârne de lemn, este așezată pe 
o temelie din cărămidă şi piatră de râu, cu două încăperi, cu 
intrări separate, din sală, şi pimniță sub ele. Camerele sunt 
bogat luminate de câte două rânduri de ferestre, pe două 
laturi. Sala, deschisă, este situată pe latura din față a casei 
şi are stâlpii din lemn, de formă rectangulară, decorați cu 
capiteluri realizate prin traforare. Dispunerea stâlpilor este 
simetrică, aceștia formând, pe latura din față, patru pătrate 
— ceea ce conferă un echilibru construcţiei. Acoperişul, în 
patru ape, este învelit cu șiță. Decorul exterior: frunză de 
stejar, linii frânte lucrate în stucatură. 


Plan parter Plan etaj 
Alături de casa înaltă în varianta sa musceleană 
şi de modelele derivate din aceasta, întâlnim, pe Valea 
Argeșelului și alte tipuri de locuinţe, cu influenţe pri- 
mite din zone geografice vecine, rurale sau urbane, prin 
combinarea elementelor clasice cu cele moderne, sau for- 
me din alte zone cu care proprietarii au intrat în contact. 

Casă cu foişor, proprietar Gheorghe Nicola- 
escu (Gheorghe al Popii), datată 24 septembrie 1911, 
Bârzești- Vultureşti. Vedere sud-vestică. Casă pe un 
singur nivel, construită din bârne de lemn prinse în 
montanți verticali, cercuită, tencuită cu pământ și vă- 
ruită în alb. Planul este format din două camere şi o 
bucătărie, de-o parte și alta a holului central. Are sală 
parțială și foişor central, cu fronton inscripţionat cu 
numele proprietarului şi data finalizării construcţiei. 
Acoperișul, în patru ape, are colțurile rotunjite şi înve- 
litoarea din șiță, cu două cuci de aerisire. 


Desen de arh. Constant Dâmboianu 


IL 


Plan casă 


Casa lon Popescu Argeșel - nr. 343, datată 
aprox. 1930-1940. Mărgești-Vultureşti. Vedere de pe latura 
sud-vestică. Locuinţa, cu influențe din mediul urban, are 
sală centrală interioară, protejată de camerele laterale. 


ÎN 


SI 
| 

Casă cu magazin, proprietar Chelcea Ion, 
în Boteni-Argeş, cca 1920. 


Casa, cu sală pe două laturi şi magazin în ca- 
mera de la drum, prezintă un plan dezvoltat în lungi- 
me, pe un teren în pantă. Locuinţa este așezată pe o 
temelie înaltă din piatră de râu, prinsă cu mortar, care 
adăposteşte pimniţa. 

Parterul, sprijinit pe urşi, este construit din bâr- 
ne de stejar îmbinate la colțuri, iar în dreptul ușilor 
şi ferestrelor în montanți verticali. Stâlpii sălii sunt 
frumos fasonaţi cu barda și decorați cu consolete lu- 
crate în trafor. În partea superioară, pe război, găsim 
un brâu împărţit în registre decorate cu motive flora- 
le colorate, stilizate. Acoperișul, în patru ape, avea, 
inițial, învelitoarea din șiță, în prezent fiind din ţiglă. 

Pe coama casei observăm cocoși de munte, lucraţi din 
ceramică (montați în anii *60). Casa impresionează prin 
proporţiile armonioase și decorurile în stucatură. 


Detaliu coama casei 


Plan casă 


Casa Stănescu Constantin, în Davideşti, datată 
cca 1900. Până în anul 1913, proprietar era Măgureanu 
Mihail. Casa avea numai două încăperi, cu intrări sepa- 
rate din sală. După 1913, Stănescu Constantin a lărgit 
sala, transformând-o în hol, şi a adăugat: o cameră în 
continuarea holului și cerdacul cu scara închisă. 


Plan parter Plan etaj 

Casa preot Drăgănescu Traian, construită între 
1939 și 1945. Neguroaia-Vultureşti. Casă înaltă, cu sală 
închisă cu geamlâc și polată transformată în bucătărie cu 
sală joasă, cu acces de la nivelul de călcare. 


LII 


Plan parter Plan etaj cu polata-pod 


Casa Oancea Nicolae, actual familia Sălan, în 
Huluba-Vulturești, la capătul satului, la marginea pă- 
durii. Casa îmbină două construcții din epoci diferite: 
partea veche - ridicată la sfârșitul secolului al XIX-lea, 
reprezentată de casa musceleană, cu parterul din piatră 
de râu (bolovani) și etajul din vârghii - și cea nouă, de 
zid, cu un singur nivel, înalt, construită în anul 1946, 
de Trifon Nicolaescu, în continuarea celei vechi. 


Desen de arh. Constant Dâmboianu 

Casă nouă, cu planul pe două laturi, în gospodăria 
Vintilă A. Constantin, în Voroveni-Davidești, nr. 56, datată 
1962, construită de Vintilă A. Constantin. Casa, cu fânar, 
magazie și polată (grajd) pe arcul interior, cumulează sub 
același acoperiş funcții de locuire şi funcţii economice. 
Singura locuință de acest fel întâlnită în zonă care se apro- 
pie, ca funcționalitate, de casa cu crosnie. 


RSA aa a mata ARS 
Casă modernizată, în Huluba, datată cca 1900, 
renovată și modificată în anii '70. Derivată din planul 
casei muscelene, construcția a primit un foişor central, 
stâlpi cu capiteluri de zid și acoperiş cu capace pe laturi- 
le mici. Parterul păstrează pimniţa doar pe jumătate din 
plan și o bucătărie cu prispă, cu acces de la nivelul de 
călcare, iar etajul, două camere și o tindă centrală largă. 


Plan parter Plan etaj 


Plan demisol Plan parter 


Plan casă 


Casa Titică Melcu, în Boteni, cca 1880, 
renovată în anul 1968. 


Casă veche musceleană, dezvoltată, modifica- 
tă şi restaurată în anii '60, de către Gheorghe Melcu. 
Construită în jurul anilor 1880, casa înaltă se înscria în 
arhitectura specifică Muscelului. Avea planul pe două 
niveluri: cu pimniţă semiîngropată la parter, cu intra- 
rea printr-un gârlici dispus în ax, și două camere cu 
intrări separate din sala parțială de la fațada principală, 
la etaj. În anii '60, i s-a adăugat foișorul central și a 

fost modificată forma sălii, creându-se coloane de zid 
cu arcade treflate. Scara de acces, închisă de zidăria 
soclului, a fost înlocuită de o scară exterioară, cu acces 


în foişor. 


SE, 


Plan parter Plan etaj 


În pimnița casei. Se pot observa zidurile din piatră de 
mal prinsă cu mortar, urşii dispuşi transversal, care 
susţin etajul, şi un rând de stâlpi centrali care preiau din 
greutatea construcției. Înălțimea pimniţei este de 2,8 m. 


Casa Poşchină Evdochia, cca 1900, în Boteni, renovată 
recent. Are pimniţa de la parter transformată în: cameră de 
locuit, bucătărie și cămară. 

Incursiune în istoria ceasurilor de buzunar 
realizate în Germania şi Anglia, secolele XVI-XIX 


Muzeograf Muzeul Ceasului „Nicolae Simache“ 
Marinescu Carmen Lucia 


Rezumat 


Lucrarea pe care o voi prezenta, intitulată „Incursiune în istoria ceasurilor de buzunar realizate în 
Germania şi Anglia, secolele XVI-XIX“, înfăţişează cele mai semnificative nume în orologeria germană și 
engleză: Peter Henlein în orologeria germană, iar în cea engleză Jonathan Wightman, Markwick Markham, 
Edward Prior. 

Elementul de noutate în orologeria germană îl reprezintă realizarea primului ceas de buzunar de către 
Peter Henlein, în secolul al XVI-lea, în orașul Niirnberg, denumit şi „Oul de Niimberg“. 

În orologeria engleză nu pot fi excluşi următorii meșteri orologieri: George Harrison, William Clement, 
Thomas Tompion, George Graham. Aceştia au adus ca elemente de noutate: spiralul la balansier, dezvoltarea 
eșapamentului ancoră, precum și introducerea metodei folosirii pietrelor preţioase ca rulmenţi. 

Lucrarea își propune să prezinte toate aceste elemente de noutate şi inventatorii lor. 


Foray in the history of the pocket watches 
made in Germany and England, XVIth-ĂXILXth centuries 


The study „Foray in the history of the pocket watches made in Germany and England, XVI*-XIX" 
centuries“, presents the most important names in German and English watchmaking;: Jonathan Wightman, 
Markwick Markham, Edward Prior. 

The factor of change in German watchmaking is represented by the realisation of the first pocket 
watch by Peter Henlein, in XVI“ century, in Niimberg, a watch named also „The Egg of Niirnberg“. 

From the English watchmaking can not be excluded the following masters: George Harrison, William 
Clement, Thomas Tompion, George Graham.They brought as the factor of change the spiral for the balance 
lever, the development of the anchor escapement, as well as the introduction of the method of using the 
Jewels as bearings. 

This study proposes to present all of these factors of change and their inventors. 

Incursiune în istoria ceasurilor de buzunar 
realizate în Germania și Anglia, secolele XVI-XIX 


Muzeograf Muzeul Ceasului „Nicolae Simache“ 
Marinescu Carmen Lucia 


Moito: ,... timpul este împărțit precum orele ceasornicului şi... 
nu au altă destinaţie decât aceea ce au avul ieri și alaltăieri și înainte. “ 


Timpul a fost și va rămâne un mit, uneori un 
sfetnic agreabil, alteori un rival deopotrivă pentru an- 
ticul grec, chinez, ori pentru contemporani. Nevăzut 
şi, totuși, măsurat, timpul a devenit parte din existența 
noastră. El este, probabil, una din cele mai tulburătoa- 
re noţiuni asupra căreia mintea omenească s-a aplecat 
adesea, încercând să-i pătrundă înţelesul. Dar, de fiecare 
dată, deducțiile logice ale filosofilor sau calculele exacte 
ale fizicienilor şi ale matematicienilor s-au lovit de un 
zid elastic, dar de nepătruns. Trăim într-un cadru mar- 
cat de trecerea timpului, iar însuși incipitul vieţii noastre 
este condiţionat de această nebulozitate ordonată, numi- 
tă timp. Putem caracteriza timpul printr-un dicton latin: 
„Hic sunt leones“ - Aici sunt lei. Era folosit pentru mar- 
carea teritoriilor necunoscute și neexplorate. Așa este 
şi timpul pentru noi. ÎI putem măsura, dar nu îl putem 
cântări. Trăim cu senzaţia că noi ne guvernăm viaţa, însă 
toți suntem captivii unui temnicer aspru ce nu lasă nimic 
să treacă. Timpul, o temă centrală în viața modernă, are, 
pentru cea mai mare parte a istoriei umane, relevanța 
unui termen foarte imprecis. Inteligența omului, capa- 
citatea sa de a înțelege sensul și trecerea sa prin lume şi 
viață au presupus şi o modalitate de a surprinde timpul. 
În pofida naturii efemere și imateriale a timpului, omul a 
dorit dintotdeauna să găsească modalități de a-l măsura. 

Când omul a constatat că timpul este unul din 
lucrurile pe care nu le poate controla a elaborat modalităţi 
prin care să-l poată măsura. Din cea mai timpurie pe- 
rioadă atestată, calcularea timpului a fost preocuparea 
şi pasiunea omului. Timpul cercetat, analizat, căutat, 
pierdut şi regăsit, cântat de poeți și definit de filosofi, o 
dimensiune a istoriei și un martor al creaţiei este prezent, 
uneori, doar în rostul instrumentelor de măsură, al cea- 
surilor. Inteligența omului, capacitatea sa de a înțelege 
sensul şi trecerea sa prin lume și viață au presupus şi o 
modalitate de a surprinde timpul. Istoria măsurării timpu- 
lui se referă la evoluţia sistemelor de măsurat timpul. În 
perioada celor mai vechi civilizații, omul a fost preocupat 
de măsurarea timpului pentru a-și putea organiza viaţa 
socială, religioasă, economică. Una dintre cele mai com- 
plexe definiţii ale timpului ca dimensiune primordială a 
existenţei universale îi aparţine lui Augustinus (De Civi- 


IC. Bratianu 


tati Dei 11,6: „LUMEA NU A FOST CREATĂ ÎN TIMP 
CI ÎMPREUNĂ CU TIMPUL. În pofida naturii efemere 
şi imateriale a timpului, omul a dorit dintotdeauna să 
găsească modalități de a-l măsura. Ciclul anotimpurilor, 
fazele lunii, succesiunea zi-noapte, toate împart în mod 
firesc timpul care se scurge neîncetat. 

În istoria Timpului s-au dovedit adevărate minuni 
instrumentele de măsurare, ceasul fiind fidel interpret al 
bătrânului timp. Preocuparea pentru măsurarea timpului 
este o activitate egală cu vârsta civilizaţiei înseși. 

Omul, fascinat și preocupat de a-l avea me- 
reu aproape, i-a găsit un loc în viața de zi cu zi. În- 
tâlnim astfel orologii sau ceasuri de turn, pendule, 
deșteptătoare, modele de buzunar sau de mână, pentru 
diferite activităţi (de pildă, pentru jocul de şah) şi multe 
altele. Ceasul este unul dintre cele mai vechi obiecte 
inventate de om, în încercarea lui de a înţelege și con- 
trola timpul. Evoluţia ceasurilor s-a petrecut odată cu 
evoluția omului modern. În zilele noastre, acestea sunt 
atât un instrument care indică timpul, dar şi o bijuterie, 
dar unele dintre ele sunt chiar opere de artă. Ceasurile 
completează stilul cuiva, gustul şi individualitatea sa. 

Prin cadranul său rotund și prin semnele de mar- 
care a orelor, ceasul, cel puţin ca formă, se apropie de 
iconul simbolic al timpului. Dar acest angrenaj delicat 
este, în primul rând, măsură a timpului infinit, care cre- 
ează o relație coerentă între temporalitate şi spațialitate. 
Dincolo de orice consideraţii şi speculaţii simbolice, 
ceasul, sub toate aspectele sale, confirmă capacitatea 
omului de a se reprezenta și orienta în lume, dorinţa lui 
de a trăi în certitudine, de a şti şi a se confirma pe sine. 

În secolul al XVIII-lea orologeria este 
considerată o sinteză a performanţelor ştiinţifice, 
tehnologice şi artistice ale epocii. Apreciaţi la toate 
curțile europene de elita politică, diplomatică, militară, 
financiară, orologieri renumiți au realizat la comandă 
adevărate capodopere tehnice şi artistice. Până la 
mijlocul secolului al XIX-lea ceasul, indiferent de 
tip, constituia un produs de lux, devenind accesibil 
unor largi categorii sociale, odată cu apariţia firmelor 
de producţie în serie. Ceasul, obiect cu dublă funcţie, 
utilitară şi ornamentală, reflectă evoluţia gustului şi a 

modei de-a lungul timpului. El a devenit de-a lungul 
secolelor un element de decor interior inspirat uneori 
din evenimente istorice, alteori din anecdote sau 
opere literare. Prin formă, repertoriu ornamental, prin 
personajele care le decorează, ceasurile constituie un 
martor evocator al epocilor din care provin. 

Create cu multe secole înainte de apariţia 
ceasurilor de mână, ceasurile de buzunar au devenit 
astăzi unele dintre cele mai colecţionate bijuterii. 
Mai mult, acum sunt din nou la modă, în special în 
combinaţie cu haine foarte elegante. 

Primele atestări ale ceasurilor de buzunar 
datează din secolul al XV-lea, în corespondenţa dintre 
ateliere și membrii aristocrației. Aceste modele erau 
foarte grele, imprecise şi aveau un singur indicator, care 
arăta ora. În secolul al XVI-lea au devenit un accesoriu 
comun pentru clasele privilegiate, deşi erau fabricate 
din oţel şi nu din metale preţioase. 

Peter Henlein, un celebru ceasornicar german 
din Nurnberg, care a aplicat resortul lamelar la ceasuri, 
a dus o creaţie a sa în Anglia, în 1520, iar din acest 
moment a început cu adevărat moda ceasurilor de 
buzunar. Meseriaşi din Germania, Italia și Anglia făceau 
ceasuri pentru toată Europa. Treptat au apărut modele 
din alamă, aur și argint. În următoarele două secole au 
apărut inovaţii importante, cum ar fi indicatorul pentru 
minute sau rubinele încorporate. De asemenea au fost 
create mecanisme mai bune, care permiteau învârtirea 
ceasului doar o dată pe zi. 

Meşteşugul prelucrării fierului nu a putut avea 
Şi nu are un caracter casnic din cauza complexităţii, a 
dificultăţilor prelucrării materiei prime și a obligativității 
însuşirii de către meșteri fierari a unor cunoștințe tehnice 
cu totul speciale. 

Invenții derivate din pură necesitate, ceasurile 
de buzunar uimesc şi astăzi prin măiestria, arta şi 
migala cu care au fost realizate. Astfel au apărut primele 
ceasuri „portabile“, vestitele „ouă de Niirnberg“. 
Niirnberg, era un oraş vestit pentru armurile pe care le 
făcea pentru oastea imperială. La o asemenea tradiție 
e clar că nu lipseau nici uneltele de mare precizie, 
așa că nu e de mirare că aici s-au născut ceasurile 
portabile ale lui Peter Henlein. Până să realizeze aceste 
ceasuri, meşterul nu a avut o viaţă tocmai uşoară. 
Nenorocirea s-a abătut asupra lui în noaptea de 
7 septembrie 1504, când într-o ceartă, la care au luat 
parte el şi alţi trei meșteri, unul dintre aceştia a fost ucis. 
Peter Henlein s-a ascuns într-o mănăstire și e foarte 
posibil ca aici, în singurătate și în vecinătatea ceasurilor 
de masă, să se fi născut ideea inventării ceasurilor 
portabile. În cei patru ani petrecuți în mănăstire a 
ieşit afară doar de 22 de ori pentru a asista la procesul 
ce a urmat morţii colegului de breaslă. Într-un final, 
Peter Henlein a primit o amendă de 21 de florini şi s-a 
întors în oraş. În 1509 devine maestru, iar în 1525 sunt 
înregistrate în documente ceasuri realizate de acesta. 


Cum arătau ceasurile lui Peter Henlein? Aveau 
aspectul unor ouă, nu aveau sticla ce le acoperea și 
indicau doar ora. Realizarea lor era în întregime 
manuală şi ca materie primă se folosea fierul, alama 
fiind introdusă abia pe la jumătatea secolului al XVI-lea. 
Aceste modele erau foarte grele, imprecise și aveau un 
singur indicator, care arăta ora. În secolul al XVI-lea, au 
devenit un accesoriu comun pentru clasele privilegiate, 
deși erau fabricate din oțel, și nu din metale preţioase. 

În secolul al XIX-lea, odată cu Revoluţia 
Industrială, dezvoltarea căilor ferate în Europa și SUA a 
făcut ca ceasurile de buzunar să devină foarte importante 
şi pentru clasele de mijloc şi muncitoare. Ceasurile de 
buzunar sunt mici, plate și circulare, cu scopul de a fi 
ținute cu ușurință în palmă. Iniţial, au fost şi modele ovale 
sau pătrate. Metalele preţioase se folosesc în mecanisme 
pentru a reduce frecarea şi uzura. 

În Muzeul Naţional German din Niirnberg, se 
găseşte un ceas portabil realizat de Peter Henlein, în 
anul 1510. 

Anul 1705 a însemnat folosirea rubinelor 
pentru a crea o mișcare cât mai precisă a mecanismului 
ceasului. 

Ceasurile de buzunar apar la începutul secolului 
al X VI-lea, prin miniaturizarea celor portabile. Primele 
centre de producţie a acestui tip de ceas au fost în 
Germania, în orașele Augsburg şi Niimberg. În cursul 
secolelor al XVI-lea și al XVII-lea, producţia de ceasuri 
de buzunar s-a răspândit foarte rapid în alte ţări, ca 
Franţa, Anglia, Elveţia, cu centrele renumite din Paris, 
Londra, Geneva. 

Până în secolul al X VIl-lea, ceasurile aveau un 
singur indicator, pe cel orar. Precizia lor (aveau abateri 
de 1-2 ore/24 h) nu justifica utilizarea şi a unui minutar. 
Ceasurile erau mai mult nişte referințe aleatorii, indicau 
ora cu aproximaţie, timpul se scurgea... altfel... Pentru 
buna funcţionare a unui ceas, trebuie ca forța distribuită 
spre eșapament, pentru fiecare impuls la balansier, să fie 
cât mai constantă. În acest fel se obţine isocronismul, 
frecvenţă şi amplitudine constantă, ceea ce însemna o 
funcționare exactă a ceasului. 

Ceasurile de buzunar din secolele al XVI-lea 
şi al XVII-lea erau prevăzute cu mecanisme cu fus, cu 
coardă sau lanţ, a căror eroare în funcţionarea ceasului 
era de cel mult două ore pe zi. 

Ceasurile de buzunar englezeşti au fost întotdeauna 
recunoscute pentru calităţile lor tehnice. 

Persoanele care s-au remarcat în orologeria din Anglia 
au fost: 

Thomas Tompion, părintele orologeriei engleze, 
s-a impus la sfârşitul secolului XVII producând ceasuri de 
foarte bună calitate cu spiral la balansier şi frumos decorate. 

George Graham, ginerele lui Tompion, a 
îmbunătăţit eșapamentul tip cilindru și la pendule a 
creat ancora ce-i poartă numele. Se ajunsese la pendule 
la o precizie de sub 1 secundă/zi. 

John Harrison, un tâmplar şi ceasornicar 
autodidact, a îmbunătăţit și mai mult metodele de 
compensare ale pendulului lui Graham şi a reușit 
să câştige Premiul Longitudinii în 1761 cu un ceas 
de buzunar — H4 — ce a reușit să aibă o eroare de 
cca 0,2 s/zi în primul voiaj spre „Indiile de Vest“. 

William Clement în Londra, în anul 1671, 
dezvoltă pentru prima oară un eșapament cu ancoră, 
superior celui tip „verge“. În aceste condiţii ceasurile 
cu pendul reușeau să aibă o acuratețe de câteva zeci de 
secunde pe zi. 

Thomas Mudge a realizat English lever în 
1759. 

John Arnold şi Thomas Earnshaw au inventat 
cronometrul. 


Ceasornicarul englez John Harrison, un geniu 
al mecanicii, pionier al științei ceasurilor portabile, și-a 
devotat viața aceastei încercări. EI a înfăptuit ceea ce 
Newton se temea că este imposibil: inventarea unui ceas 
capabil să „ducă“ ora din portul de plecare până în cele 
mai îndepărtate colțuri ale lumii. 


Ceasurile și-au continuat progresul constant pe 
parcursul secolului al XVIII-lea, iar în anul 1704, doi 
ceasornicari englezi, Facio de Duillier și J. Debaufre, au 
introdus metoda folosirii pietrelor preţioase ca rulmenţi. 
Ulterior, timp de aproape un secol, arta folosirii bijuteriilor 
în ceasuri au fost atribuită englezilor. Odată cu dezvoltarea 
mecanismelor, implicit a preciziei şi complicaţiilor, s-a 
dezvoitai și latura estetică. Astiel, carcasele care adăposteau 
ceasurile au căpătat forme din ce în ce mai variate şi de un 
deosebit rafinament. Ceasurile au început să dobândească 
tot mai mult aspect de bijuterie. 

Tradițional, ceasurile de buzunar sunt purtate 
cu precădere de către bărbaţi, fie la vedere, fie chiar 
într-un buzunar. De-a lungul secolelor, ceasurile de 
buzunar din aur sau argint au avut mai degrabă rolul de a 
sublinia statutul social al purtătorului, decât de a măsura 
timpul. Modelele moderne sunt automate, pe bază de 
quarţ, mult mai precise decât cele mecanice. Evoluţii 


42 


semnificative ale orologeriei între anul 1650 şi sfârşitul 
sec. XVIII se datorează progresului tehnic şi științific, 
caracteristic pentru acea epocă. Ceasornicarii englezi 
din secolul al XVII-lea au contribuit la dezvoltarea 
ceasurilor complicate, de exemplu prin mecanismul 
de repetiție al lui Daniel Barlow (1675), introducerea 
indicatorului minutar de către Daniel Quare şi, desigur, 
Thomas Tompion. În 1720 George Graham a construit 
un mecanism cu un pendul de secunde, cu un indicator 
ce arăta patru fracțiuni dintr-o secundă. Repetorul de 
minute al lui Thomas Mudge a apărut în anul 1750. 
Dacă „timpul nu este o calitate a lucrurilor, ci doar un 
mod de a gândi“ (B. Spinoza), reprezentarea lui sub 
diverse forme este demult o provocare pentru imaginația 
celor care încearcă să demonstreze contrariul. De la 
crearea dispozitivelor clasice, până la adevăratele 
inovaţii de astăzi, oamenii au încercat constant să 
surprindă secundele, minutele, orele în ceasuri cu 
design cât mai fancy. Tentaţia ubicuă de a „măsura“ 
timpul face ca istoria ceasurilor să fie consistentă și 
remarcabilă. Totul a început cu nenumărate secole în 
urmă, din momentul în care primii oameni au sesizat 
ciclul continuu zi-noapte. Cu vremea, omul a învăţat 
să se adapteze naturii şi să creeze în permanenţă 
dispozitive prin care să îi poată înțelege şi urma cursul. 
Majoritatea ceasurilor de buzunar sunt întoarse cu o 
cheie sau cu un buton special. La modelele mai noi, 
pe bază de cuarț, această operaţiune a devenit inutilă. 
Din punctul de vedere al designului sunt câteva tipuri 
principale: ceasurile fără capac — „open-face““, ceasurile 
cu capac complet peste cadran — .hunter“ şi ceasurile cu 
un capac care lasă să se vadă cadranul — „half hunter“. 
Cele cu capac au apărut în secolul al XVIII-lea, 
pentru a proteja cadranul. Acesta a fost un prilej bun 
pentru ornamente suplimentare - desene, fotografii 
sau gravarea iniţialelor. Citirea ceasului devenea însă 
dificilă, prin nevoia de a desface capacul de fiecare dată. 
Astfel au apărut modelele „half hunter“, care permit 
vederea indicatoarelor fără a desface capacul. 

În intervalul 1700-1800 se manifestă o 
concurenţă acerbă între manufacturile din Franța 
și Anglia, atât în privinţa producţiei cât, mai ales, a 
performanţelor mecanismelor și aspectului carcaselor. 

Ceasurile din secolele al XVIII-lea şi prima 
jumătate a secolului al XIX-lea poartă semnătura unor 
orologieri celebri din Angiia, George şi Edward Prior, 
Markwick Markham. Orologeria devine pe zi ce trece 
mai spectaculoasă datorită noilor materiale şi tehnici 
de producţie. 

Ceasurile englezești, cu carcase duble sau triple, 
aveau o decorație sobră, pe când cele de proveniență 
franceză prezentau o decorație de mare rafinament 
artistic realizată prin pictare în email. 

Englezii, conservatori, au folosit frecvent 
mecanismul tip verge până prin anul 1850 și apoi din 
ce în ce mai rar până prin 1900. 

Colecţia de ceasuri de buzunar a Muzeului 
Ceasului „Nicolae Simache“ este predominantă din 
punct de vedere numeric, remarcându-se în același timp 
prin valoarea artistică şi tehnică, coroborată în unele 
cazuri cu cea documentară. 

Ceasornicele de buzunar din colecţia muzeului 
sunt expresia modului în care ştiinţa, tehnica și arta au 
contribuit la crearea uneia din cele mai fine şi minuscule 
mașinării. Ceasurile prezentate reprezintă doar o mică 
parte din piesele existente în colecţiile Muzeului 
Ceasului Nicolae Simache din Ploieşti, care înfăţisează 
atât interesul epocii pentru astfel de obiecte, cât şi 
evolutia artistică, originalitatea și măiestria artiştilor 
care le-au conceput şi executat. 

Ceasurile de buzunar sunt considerate un adevărat 
tezaur, a cărui valoare trezeşte interesul oamenilor de 
cultură, care vin în contact cu muzele trecutului. Aceste 
adevărate bijuterii nu puteau fi conservate şi puse în 
valoare decât acolo unde ele și-au găsit menirea. Muzeul 
Ceasului „Nicolae Simache“ este un loc de iniţiere 
în tainele orologeriei pentru tineri, de studiu pentru 
specialiști, de încântare pentru iubitorii de artă. 

Carol Popp de Szathmari și portul popular muscelean 
— de la tradiţie la contemporaneitate 


Clarisa Iordache, Dr. Sanda Safta 


Cuvinte cheie: Carol Popp de Szathmari, costum, Muscel, Câmpulung, maramă, ie, muzeu, etnografie, 
promovare, românesc, promovare, [ărani, fotografie. 


Rezumat 


Carol Popp de Szathmari, promotorul portului popular muscelean, atât la nivel naţional, prin albumele 
realizate pentru Casa Regală a României, cât și internaţional, prin expoziţiile de la Viena și Paris, aduce pentru 
prima dată în istoriografia etnografică importanța costumului tradițional, ca parte din identitatea poporului 
român. O atenţie deosebită a acordat-o portului muscelean, care a fost surprins atât la activităţi zilnice, cât și în 
momente de sărbătoare. Complexitatrea cu care a redat fiecare particularitate a costumului femeiesc reprezintă 
o moştenire inestimabilă prin care cercetătorii pot identifica schimbările prin care a trecut portul muscelean, din 
secolul al XIX-lea, până astăzi. Munca lui Szathmari trebuie continuată de către muzeograf, prin identificarea 
modalităţilor de promovare contemporane, lucrarea de faţă propunând câteva direcții pe care orice muzeu de 
profil le poate urma pentru a perpetua, în mod profesionist, identitatea etnografică românească. 


Keywords: Carol Popp de Szathmari, costume, Muscel, Campulung, raw silk headdress, museum, 
efhnography, promolion, romanian, peasants, photography. 


Summary 


Carol Popp de Szathmari is the first photographer who brings forth the importance of the Romanian 
folk costumes, as part of this national identity. The images in albums created for Royal Romanian House and 
presented in international exhibitions in Vienna and Paris demonstrate his particular attention regarding Muscel's 
costumes. His pictures surprise and depict different moments of Romanian peasants life. The complexity of his 
work is a priceless value with which today's museum specialists can identify the changes in folk clothing from 
XIXth century to present. His work must be continued and specialists must identify al! the promotional means 
through which such ethnographic values should be widely presented. My study is proposing, several directions 
that museums may follow for a renown Romanian ethnography. 

Carol Popp de Szathmari și portul popular muscelean 
— de la tradiţie la contemporaneitate 


Clarisa Iordache, Dr. Sanda Safta 


Motto: „Meritul acestor acuarele ca, de altfel, al intregii opere a lui Szathmari este de a fi știul 


să integreze omul în peisajul său firesc, înfățișând țăranul în viaţa sa de toate zilele şi în ocupațiile sale 


obișnuite, laolaltă cu priveliștea naturii de care acesta se simte ată! de aproape“. 


Unul dintre cele mai importante aspecte ale etnografiei 
este și va rămâne portul popular tradițional, ca particu- 
laritate zonală şi de identitate a unui popor. Carol Popp 
de Szathmari, unul dintre principalii promotori ai artei 
populare româneşti, a înţeles rolul covârșitor pe care 
îl are pentru factorul etnografic costumul tradiţional, 
acordându-i o atenţie deosebită. 

Fotograf, pictor, peisagist, portretist, posedând 
un deosebit simţ artistic şi o acuratețe exemplară în re- 
darea exactă a realităților înconjurătoare, Szathmari se 
remarcă drept pictorul şi fotograful curţii regale, al dom- 
nitorului Al. | Cuza şi al regelui Carol 1 de Hohenzălern. 
Szathmari, ardelean de origine, în venele căruia curgea, 
deopotrivă, atât sânge maghiar cât şi românesc este pri- 
mul fotograf de război, redând atât realități din războ- 
iul Crimeei cât şi din cel de independenţă, membru al 
Societăților Fotografice din Paris şi Viena, a fost printre 
primii zece fotografi ai Europei de la acea vreme. Lu- 
crările sale, însumând atât desene cât şi litografii, cro- 
molitografii, fotografii şi picturi, reprezintă o moştenire 
inestimabilă, mărturie a acelor timpuri. Fie că vorbim 
despre portretele principalilor actori ai scenei politice 
sau despre albumele care cuprind imagini cu cele mai 
importante şi impresionante construcţii arhitecturale 
de pe întreg, cuprinsul ţării, ori despre inestimabilele 
opere în care artistul redă complexitatea și frumuseţea 
portului popular şi viaţa în diferitele târguri sau orașe, 
Carol Popp de Szathmari este, fără tăgadă, principalul 
exponent al promovării artei, culturii şi vieţii românești 
de la începutul secolului al XIX-lea. 

În lungile sale peregrinări prin diferite zone ale 
țării, Szathmari a adunat un patrimoniu inestimahil în 
ceea ce priveşte portul tradiţional. Schiţele, fotografiile 
Şi portretele ţăranilor pe care le realizează Szathmari se 
vor reuni în adevărate culegeri de chipuri şi costume 
apărute în decursul a 15 ani, primul album de acest 
gen apărând în 1868. O atenţie aparte a oferit-o celui 
muscelean, deoarece drumurile sale de la Bucureşti, 
unde se stabilise, către Transilvania natală, Budapesta, 
Viena sau Paris treceau la acea vreme prin vechiul judeţ 
Muscel. O serie de desene şi fotografii, înfățișând cu 
precădere costume populare femeiești, au fost cuprinse 


de artist în albumul „ROMÂNIA. Albumul Înălțimei Sal- 
le Domnitorului Carol I. Peisage frumoase și costume 
gragioase ce avemu în Țerră “, iar al doilea, în 1883, 
„Monumente, vederi, costume naționale din toate dis- 
trictele României“. Din primul caiet fac parte, alături 
de Portretul lui Ștefan cel Mare, după un tablou aflat la 
Mitropolia din lași, Mănăstirea Tismana, și Costumele 
femeiești din zona Argeșului. 

Deşi multe dintre lucrările sale sunt nedatate, 
artistul a specificat cu lux de amănunte în anumite ca- 
zuri locul de provenienţă al subiecţilor, drept urmare 
schiţe detaliate de broderie sau diferite pieptănături vom 
întâlni şi în Albumul Costumelor Naţionale, consemnat 
în 1868 de către lacob Negruzzi în revista Convorbiri 
Literare dar şi în Albumul României, realizat între anii 
1866 şi 1870. Culoarul Rucăr-Bran, zona Muscelului 
şi chiar oraşul Câmpulung au reprezentat pentru Szath- 
mari atât un prilej de a insera printre lucrările sale di- 
ferite aspecte etnografice specifice acestor zone, cât şi 
un cadru pitoresc, demn de consemnat. 


Szathmari, promotorul portului muscelean 
Cu posibilitățile tehnologiei începutului de secol XIX, 
Carol Popp de Szathmari a reușit să lase moștenire o in- 
estimabilă, dovadă a continuității şi complexităţii artei 
populare în spațiul românesc. După cum nota și Valer 
Rus în lucrarea sa, „imaginile realizate de către Szath- 
mari în ceea ce privește traiul rural sub toate aspectele 
lui sunt veritabile descrieri etnografice ale portului po- 
pular din diferite zone ale Vechiului Regat, de asemenea 
el înfățișând plastic obiceiuri populare (dansuri precum 
Drăgaica), sau români În medii specifice“. 

Opera sa, formată cum spuneam atât din desene cât şi 
picturi sau fotografii, abundă în elemente descriptive. 
Costumele țărăncilor din Muscel, fie ele de sărbătoa- 
re sau de zi cu zi, sunt atent studiate şi redate. Fieca- 
re element din costum este surprins de către artist cu 
particularităţile sale. Un accent deosebit ar trebui pus 
aici pe desenele acestuia, deoarece, prin cromatica ex- 
pusă, înfăţişează costumul tradiţional, exact aşa cum 


1 Scurtă istorie a artelor plastice în R.P.R, sec. XIX, vol II, pag. 113, 
Bucureşti, 1958. 

arăta la data imortalizării lui. Tocmai datorită acestei 
cromatici, desenele lui Szathmari au o valoare mult 
mai mare față de fotografiile realizate în sepia, la acea 
oră. Bogăția elementelor componente, complexitatea 
cusăturilor și punctelor de pe iile muscelene nu pot 
ochiul percepând, de cele mai multe ori, toate aceste 
elemente drept un tot unitar. În schimb, în desenele lui 
Szathmari, atenţia privitorului este atrasă de coloritul 
deosebit al costumelor, putând fi observate cu mult mai 
ușor particularitățile acestora. 

Totodată, minuţioasa descriere a mediului rural 
din capodoperele semnate de marele fotograf relevă 
lumea satului aşa cum era la început de secol XIX, o 
lume cu totul aparte față de cotidianul prezent și des- 
pre care nu am avea cunoştinţă astăzi, în lipsa acestor 
reprezentări. Cu siguranță că și alți artiști ai vremii au 
imortalizat ruralul în operele lor. Insă imagistica lui 
Szathmari este deopotrivă valoroasă prin prisma fap- 
tului că aceste opere au fost realizate la cererea regelui 
Carol I, pentru promovarea spațiului românesc în me- 
diile unor înalți demnitari. Tocmai acest aspect relevă 
importanța lucrărilor lui Szathmari, precum şi înalta 
calitate de care trebuiau să dea dovadă. 

Însă nu de aceeași părere erau cronicarii vremii, 
precum V. A. Urechia, care nota în urma unei expoziții 
organizate în anul 1869 la Palatul Universităţii, unde 
principele Carol | a dorit să îşi expună colecţiile: „„Com- 
parate, acuarelele D-lui Satmari (sic) cu ale D. Comite 
Pretiosi (sic), mai ales acuarelele reprezentând costumuri 
femeești și bărbătești, operele D-lui Satmari, dacă din 
această comparaţiune nu ies inferioare, totuşi se carac- 
terizează mai cu înlesnire. Comitele Pretiosi este, am 
putea zice, mai puţin poetizator spre a fi mai real, pe 
când Dl. Satmari cam idealizează tipurile ce îmbracă, de 
altmintelea, în magnifice costume naţionale. Sunt tipuri 
în acuarelele D-lui Satmari cari ai voi să fie române, așa 
sunt de frumoase, dar seamănă totuși cu tipuri străine. Nu 
este o imputare ce facem D-lui Satmari ci numai o simplă 
caracterizare ce dăm penelelor puse în comparaţiune.?* 

Desigur că toate acestea nu l-au împiedicat pe 
Szatmari să îşi continue munca de promovare a culturii 
românești și pe alte meleaguri. Membru al Societăților 
Fotografice din Paris şi Viena, Szathmari a reușit să 
treacă graniţele culturale și să fie printre primii promo- 
tori ai portului popular tradițional. Astfel, cu toate că în 
1870 expune un tablou cu o țărancă și altul cu un bâlci 
în vitrina magazinului de mobilă Heinlein de la parterul 
fostului Hotel Lazăr), piața europeană însă îi dă posibi- 
litatea să îşi valorifice cum se cuvine operele. Alături de 
alți artiști consacraţi ai momentului, Szathmari aduce 
la Paris, în 1873 în Cadrui Expoziţiei Universale, por- 
tul tradițional muscelean, printr-o serie de alte lucrări 


2 Rus Valer — Imaginea românilor în cultura maghiară transilvăneană 
între 1850-1890, Cluj-Napoca, 2008. 


de-ale sale. Expoziţia este primită cu mare plăcere de 
către participant, publicul parizian oferindu-i chiar o 
menţiune onorabilă, iar la Viena, artistul, care se afla 
și în comitetul de organizare a Salonului de Fotografie, 
şi-a adus aportul la identificarea costumelor populare 
şi alcătuirea catalogului aferent lor. 

Cronicile vremii nu au întârziat să apară după 
acest succes al lui Szathmari. „Un album bogat, în 
șaizeci de imagini, graţie dr. Szathmari va permite vi- 
zitatorilor să descopere frumusețile pitoreşti ale Romă- 
niei şi, dincolo de toate, atât de frumoasele și variatele 
costume ale țăranilor...“ scria Ulysse de Marsillac des- 
pre „L!Exposition Roumaine ă Vienne,“ în Le Journal 
de Bucarest 271/ 2 Avril 1873, despre expoziţia reali- 
zată de Szathmari. 

Și dacă Ulysse de Marsillac caracterizează ge- 
neral expunerile lui Szathmari în cadrul acestor saloa- 
ne, lon Frunzetti, în schimb, remarcă aplecarea cu care 
Szathmari s-a dedicat redării cât mai fidele a costumelor 
tradiționale: „Nu numai figurile și liniile mari ale costu- 
melor, atributele ocupației țăranilor din diversele regi- 
uni și aspectul mediului în care trăiesc îl interesează pe 
Szathmari, ci şi detaliile care ar putea părea importante, 
mai curând unui ochi specializat în studiul etnografiei 
decât unui turist, fie el cât de dotat cu spirit artistic.“ 

Sunt apreciate atât diferitele pieptănături, spe- 
cifice zonelor din care proveneau modelele, cât şi cos- 
tumele populare tradiționale, alese de printre cele mai 
impresionante, ca structură și complexitate. 


3 Adrian Silvan Ionescu — Mişcarea artistică oficială în România secolu- 
lui al XIX-lea, Noi Media Print. Bucureşti 2008. 

Transparenţa costumului muscelean 
în operele lui Carol Popp de Szathmari 
Atent observator, fin portretist și un bun cunoscător al 
plasticii şi proporțiilor artistice, Carol Popp de Szathmari 
a imortalizat costumele tradiționale populare nu numai 
pentru a realiza albumele comandate de către relege Ca- 
rol ] ci şi dintr-un sentiment patriotic, ce l-a condus spre a 
reda cu deosebită acuratețe toate elementele componente 
ale acestor veşminte, fapt ce nu poate fi uşor trecut cu ve- 
derea. Aşa cum remarca și George Oprescu: „costumele 
cele mai caracteristice şi mai mândre, nu numai de pe 
tot întinsul României, dar și de la vecini, din Bulgaria 
sau aiurea au fost notate cu răbdare, în cele mai mici 
amănunte. Uneori s-ar putea chiar reface broderiile de 
pe mâneci sau din alte părți ale iei sau opregului.** 
Szathmari a surprins în operele sale una dintre cele 
mai importante etape prin care a trecut portul popular de-a 
lungul timpului, începutul secolului al XIX-lea fiind con- 
siderat în arta populară apogeul acestui aspect etnografic. 
Ceea ce a văzut Szathmari cu ochiul liber sau prin cel al 


4 Frunzetti lon — Arta românească în secolul XIX, Ed. Meridiane, 
Bucureşti, 1991 

obiectivului fotografic astăzi putem admira doar în muzee. 
Toate acele costume populare ale Muscelului, aşa cum 
arătau ele în epoca marelui artist, sunt astăzi piese unicat, 
protejate de sticla cea grea a vitrinelor. Multe din aceste 
veşminte au fost date astăzi uitării, închise în dulapurile 
din casele oamenilor şi ceea ce reprezenta în trecut portul 
zilnic haina de zi cu zi a ţăranului muscelean și nu numai, 
astăzi este privită cu precădere ca făcând parte dintr-o lume 
arhaică, demodată și de mult trecută. 


Particularitățile portului muscelean 
femeiesc în opera lui Szathmari 

Axat cu precădere pe redarea cât mai fidelă a portului 
popular femeiesc, Szathmari surprinde cu acuratețe toa- 
te detaliile acestuia: de la pieptănătura părului și felul 
în care această podoabă naturală este purtată în funcție 
de vârstă și condiție socială, până la găteala capului, iile 
superb brodate, fotele împodobite și opincile sau, după 
caz, cizmele. Dar Szathmari trece dincoio de aspectul 
general al portului femeiesc, mergând în profunzimea 
cercetării acestuia. Remarcabil este modul în care sur- 
prinde felul în care părul este prins, dar, mai ales, modul 
în care găteala capului se prinde de podoaba naturală. 
In Muscel, ștergarul se înnoadă sub bărbie. Marama 
musceleană, atât de binecunoscută și îndrăgită pe tot 
cuprinsul țării, țesută din borangic, vaporoasă, purta- 
tă îndeosebi la ocazii, de către femeile căsătorite, este 
redată din punctul de vedere al decoraţiilor specifice 
acestei zone, precum și pentru funcţionalitatea pe care 

o are. Astfel, brodată cu motive geometrice sau fir de 
aur, marama lungă se petrecea în jurul gâtului, cu unul 
dintre capete lăsat liber pe piept, iar celălalt, spre spa- 
te. Pentru fixarea maramei, femeile foloseau adesea o 
legătoare brodată în motive geometrice, împodobită 
cu mărgele. Pentru restul timpului, capul era acoperit 
cu tulpan, o năframă sau broboadă deseori asociată în 
Muscel cu ștergarul, în diferite culori, înfășurată până 
peste umeri. Ulterior, toate aceste elemente au fost în- 
locuite de pălăriuțe cochete, cu boruri mari, puse pe 
vârful capului, lăsând să se vadă părul împletit în cozi 
și adus spre spate (Domnești). De asemenea, Szathmari 
mai surprinde şi o altfel de întrebuințare a pălăriei, cea 
aşezată peste ștergarul petrecut sub bărbie și ale cărui 
colțuri sunt lăsate pe spate (Rucăr). Fetele tinere pur- 
tau capul descoperit, cu părul împletit în coadă lăsată 
pe spate sau cozi simetrice, în părți, legate cu panglici 
colorate. In păr îşi mai legau, de regulă, flori. 

Szathmari observă că toate aceste elemente de 
podoabă ale capului respectă un tipar cromatic bine 
asortat cu celelalte elemente ale portului. Mărgelele pe 
care le poartă fetele sau femeile măritate sunt în tonuri 
complementare cu toate culorile gătelei capului sau bro- 
deriile costumului. Întâlnim mărgele la gâtul acestora, 
în zone precum Domnești sau Bughești-Câmpulung. 
În urechi vom regăsi cercei din mărgele, iar pe mâini, 
brățări de os sau din şiraguri de mărgeles. 

În ceea ce privește iile, Szathmari se dedică și aici 
studiului amănunţit al croielii, felului în care sunt prinse 
la gât, încreţite sau pe șnur, terminat la capete în ciucuri, 
dar, mai ales, broderiilor şi cromaticii acestora. Fie că sunt 
simple, monocrome sau bogat brodate şi colorate, în alb, 
roşu, albastru, negru sau galben, iile musceleane şi nu nu- 
mai ele se vor regăsi atent descrise în operele realizate de 
marele artist. Referitor la zona Muscelului, femeile purtau 
ii cu mâneci largi, deschise sau prinse în manșete€. Atât 
mânecile iei cât şi manșetele erau brodate cu diferite forme 


5 Oprescu George — Grafica românească în secolul al XIX-lea, vol. 1, 
Bucureşti, 1942, pag. 40 

6 Constantin Maria — Arta populară românească la expozițiile 
internaționale din secolul al XIX-lea, Studii şi Cercetări de Istoria Artei, 
Seria Artă Plastică, Tomul 23. 1976. 


geometrice, cu precădere romburi sau motive florale. În 
unele cazuri, aceeași broderie este întâlnită și pe maramă, 
dar și pe fotă, chiar dacă în tonuri diferite. Marginea bro- 
deriei este, de regulă, realizată în culoare neagră, motivele 
fiind cruci, X-uri, zigzag-uri, puncte sau diferite aspecte 
florale, frunze sau petale, ori chiar flori”. Specific zonei 
argeşene este decorul mânecilor dispus orizontal în drep- 
tul umărului, urmat de un rând de broderie orânduit de-a 
lungul mânecii, până la manșetă. 

În continuarea costumului, betele sau brâiele 
care împodobesc mijlocul femeilor sunt redate în tonuri 
calde, compatibile cu restul costumului, pentru zona 
Câmpulungului şi Muscelului fiind des întâlnite culori 
precum roșul, verdele sau vişiniul. De obicei capete- 
le lor sunt petrecute în jurul mijlocului. Fotele sunt și 
ele brodate în culori diferite, fiind realizate din două 
părți, acoperind faţa și spatele, lăsând să se vadă poalele 
albe sau brodate şi ele în aceleași tonuri. Lucrările lui 
Szathmari prezintă fotele de Argeș realizate în decoruri 
geometrice sau fitomorfe, completate de dungi colorate, 
dispuse vertical, pe toată lungimea acesteia. Deseori, 
în această zonă, catrința este asociată cu fota. Deși în 
opera lui Szathmari se regăsesc mai multe modele în 
care câmpul fotei este reprezentat diferit, pentru zona 
în discuţie câmpul fotei este decorat și în afara batei 
(marginea inferioară a fotei, bogat decorată), pentru 
partea din față cel puţin, împodobit cu dungi vertica- 
le, colorate, precum în portul din Bughia-Câmpulung. 
Pentru alte zone, de exemplu Stoeneşti-Muscel, sau 
Câmpulung, fota este împodobită cu motive geometrice 
amplasate vertical, în dungi, la extremităţile țesăturii. 
Și, cum Szathmari s-a aplecat cu precădere pe redarea 
acestor aspecte care să reflecte întocmai traiul țăranilor 
din diferite zone, în desenele sale, catrința o vom întâlni 
ridicată și prinsă la cingătoare, în așa fel încât să nu 
stânjenească nicicum munca de peste zi a femeilor. 

In cele mai multe ipostaze, acestea sunt repre- 
zentate desculțe, fapt care subliniază şi condiţia lor 
socială, dar există şi reprezentări în care portul popular 
asociat diferitelor ocazii festive este completat de 


7 Vezi Anexa argeşeanca cu doniță 

încălțăminte: opinci, pantofi sau chiar cizme (Bughia- 
Câmpulung). Totodată, complexitatea reprezentărilor 
rezidă și din faptul că nici accesoriile purtate de către 
femei nu lipsesc din aceste imagini ale portului popular: 
femeia care merge la târg sau chiar la câmp poartă după 
ea, de regulă, straiță sau desagi. De asemenea, nu sunt 
omise nici obiectele de uz casnic, precum donițele, reli- 
efând astfel o parte din îndeletnicirile țărăncilor noastre. 


Aportul adus de Carol Popp de Szathmari 
etnografiei muscelene și naționale 

Tocmai din acest punct de vedere opera lui Carol Popp 
de Szathmari are o inestimabilă valoare, deoarece artis- 
tul a redat cu acuratețe aspecte ale unui trai rural, con- 
trastant cu cel al regalității bucureştene, dar deopotrivă 
de interesante pentru orice fel de cercetare amănunțită 
etnografică. Bogăția informaţiilor care rezidă din ope- 
ra sa, indiferent că vorbim despe fotografii sau dese- 
ne, permite dezvăluirea transparentă a traiului unei 
epoci deosebit de importante pentru identitatea noastră 
națională. De fapt, arta populară atât de bine construită 
şi închegată în milenii de existență am putea spune că a 
atins apogeul său abia la începutul secolului al XIX-lea, 
iar faptul că astăzi mai putem admira aceste creații po- 
pulare doar în operele lui Szathmari şi în muzee sprijină 
clar importanța şi aportul pe care marele artist le-a avut 
în conservarea unui asemenea patrimoniu. 


Totodată, nu putem să nu remarcăm faptul că 
întreaga operă a lui Carol Popp de Szathmari în care 
sunt redate porturi populare este, de altfel, un mijloc 
deosebit de important prin care se relevă cultul valo- 
rii, pe care acești simpli țărani, în aparenţă, îl conferă 
moștenirii lor culturale. Inconștient sau poate nu, țăranii 
au perpetuat o cultură tradițională deosebit de impor- 
tantă prin purtarea acestor costume, respectând totodată 
întreaga zestre genetică realizată pe parcursul atâtor mii 
de ani de existență artistică. Țăranul simplu, acela cu 
tălpile goale, poartă pe straie aceleași motive popula- 
re, geometrice sau florale precum cele de pe obiectele 
realizate în urmă cu mii de ani de către oamenii pre- 
istorici. Culorile vii în care sunt redate țesăturile sunt 
rodul acelor milenii de evoluţie cromatică, încastrată 
inițial pe vasele ceramice. Toate acestea au putut încă fi 
surprinse și imortalizate de către Szathmari în epoca sa 
şi, de aceea, munca de-o viață şi opera atât de minuţios 
realizată sunt cu atât mai importante în ceea ce priveşte 
analiza etnografică și identitatea acestui popor. 

Mai mult, bogăţia detaliilor surprinse de ochiul 
său vigilent poate fi lesne comparată cu piesele ves- 
timentare prezente astăzi în muzee. Vorbind despre 
transparența cu care lucrările sale transmit oricărui cer- 
cetător informaţii importante despre portul popular, este 
necesar să amintim și faptul că toate aceste elemente 
specifice costumului tradițional au putut fi admirate în 
marile saloane fotografice internaționale, unde au fost 
expuse publicului larg, prin mijloace fotografice care au 
purtat pe plan european imaginea identității naționale, 
exact aşa cum arăta ea la acea vreme 

Aceste impresionante creaţii culturale ale româ- 
nilor şi maghiarilor din Transilvania deopotrivă au făcut 
deliciul publicului la Paris şi Viena, în expoziţii la care 
au participat alături de alți artişti internaționali consacrați 
ai momentului. Nu e deloc un aspect care să fie trecut cu 
vederea, mai ales prin prisma posibilităţilor fotografice 
de la acea vreme și, în special, a disponibilității expunerii 
acestor creații în diferite medii. Şi tocmai pentru acest fapt, 
Muscelul este una dintre zonele privilegiate alese să fie 
cunoscute, prin portul popular, de către întreaga Europă, 
atât în aceste expoziții cât și în mediile politice reprezen- 
tative casei regale. Totodată, faptul că portul popular din 
Muscel s-a bucurat de o largă apreciere datorită expunerii 
în operele lui Szathmari a adus un plus de valoare atât 
Muscelului cât şi imaginii sale de la acea vreme. Creaţiiie 
artistice populare muscelene au început să fie din ce în ce 
mai căutate, doamnele înaltei societăți aferente începutului 
de secol XIX dorind să se imortalizeze în fotografii, îm- 
brăcate în costume specifice zonei. Maramele muscelene 
au devenit cunoscute în întreaga țară, vestite fiind pentru 
fineţea țesăturilor şi frumusețea broderiilor. 

Și, chiar dacă şi alți artişti ai vremii, precum Pre- 
ciosi de exemplu, au realizat opere deosebit de valoroase 
în ceea ce privește identitatea culturală a acestui popor, 
Szathmari rămâne, fără îndoială, promotorul portului 

popular tradițional muscelean, atât la nivel naţional cât 
şi internaţional, prin meticulozitatea cu care a redat acest 
port pe care, cu siguranţă, l-a îndrăgit, îndeosebi. 

Promovarea aceasta începută de Szathmari acum 
mai bine de două secole a generat un adevărat interes 
pentru tot ce a însemnat ulterior, arta populară musceleană. 
Și astăzi, turiştii care vizitează zona şi, cu precădere 
orașul Câmpulung, îşi manifestă interesul pentru aceste 
obiecte tradițioonale de podoabă. Se cuvine așadar să nu 
lăsăm să se piardă toate aceste valori imortalizate de către 
la fel ca marele artist, portul popular tradiţional, de a 
duce mai departe o muncă începută de peste câteva sute 
de ani, prin grija lui Carol Popp de Szathmari. 


Perspective de promovare 

a portului popular muscelean 

Identitatea culturală a unui popor este cel mai important 
element definitoriu al său. Fiecare cultură se diferențiază 
prin anumite particularități, pe care Carol Popp de Szath- 
mari le-a surprins în cel mai fidel mod posibil aferent 
epocii sale, în reprezentările costumelor tradiționale. Cu 
aparatură fotografică încă în plină transformare, bene- 
ficiind de posibilitățile reduse de promovare oferite de 
mediul artistic românesc al vremii, Szathmari a reușit să 
ducă dincolo de graniţele țării imaginea poporului român. 
Și prin creaţiile sale a reprezentat-o minunat și cu succes 
la cele mai importante saloane de fotografie din Europa. 

Este un mare câştig de imagine pentru spaţiul 
românesc și, deopotrivă, pentru promovarea valorilor 
culturale ale acestui popor. Dincolo de actul artistic de 
mare valoare, opera lui Szathmari are și o importanță 
documentară, mai ales prin prisma cercetărilor etno- 
grafice aplecate asupra costumelor populare muscelene 
de la început de secol XIX, precum şi pentru a stu- 
dia evoluţia acestuia, până în zilele noastre. Se cuvine 
așadar să acordăm o mai mare atenţie creaţiilor artistu- 
lui ardelean, să generăm posibilitatea unui studiu mult 
amănunțit asupra operelor sale, dar deopotrivă să conti- 
nuăm munca de promovare a portului popular, începută 
de acesta în urmă cu mai bine de două secole. 

Una dintre cele mai facile modalități de pro- 
movare a portului popular muscelean este tocmai aceasta 
începută de Szathmari. Organizarea de expoziţii de fo- 
tografie, atât în incinta secţiei de etnografie a Muzeului 
Municipal Câmpulung, cât și în alte medii de profil, re- 
gionale, naționale sau chiar internaţionale. Expoziţiile pot 
fi realizate atât de specialiștii muzeului cât și de pasionații 
de etnografie și fotografie din zona Muscelului. 

Pe lângă toate acestea, Muzeul Municipal Câm- 
pulung poate organiza constant manifestări cu caracter 
cultural-educativ: şezători, cursuri de dansuri popu- 
lare, ateliere de cusut, țesut, olărit, pictură, toate rea- 
lizate de către personalul instituţiei, costumat fireşte în 
portul popular tradițional muscelean. Mai mult, fiecare 

reprezentare publică a activității Secţiei de Etnografie 
din cadrul muzeului poate fi realizată tot beneficiind de 
costumele populare muscelene. Specialiştii muzeului 
trebuie să asigure toate informaţiile necesare publicu- 
lui legate de aceste costume: de la istoricul lor zonal, 
diferenţele dintre costumele populare specifice arealului 
muscelean și până la descrierea lor amănunțită, precum 
şi posibilitatea achiziţionării de piese specifice portului 
muscelean, în cadrul magazinului de suveniruri al Mu- 
zeului Municipal. De asemenea, aceste prezentări pot 
fi realizate de către personalul muzeului precum cele 
de tip storytelling, în care fiecare muzeograf să îndepli- 
nească un rol anume sau să prezinte etapizat costumul 
popular, având un discurs atractiv, eventual în versuri, 
într-un limbaj facil publicului larg. 

Consider oportun așadar ca în cadrul magazinului 
de suveniruri să existe toate elementele specifice portului 
muscelean: de la binecunoscutele şi atât de apreciatele ma- 
rame muscelene, până la ii, fote, bete, pălării sau broboade. 
Toate acestea fac parte din patrimoniul etnografic musce- 
lean, care poate fi astfel reprezentat, oriunde în lume, de 
către cei care vizitează muzeul Municipal. 

Și pentru că am amintit de suveniruri, se cu- 
vine ca toate obiectele reprezentative pentru Secţia de 
Etnografie a Muzeului, puse la dispoziția publicului 
larg, spre achiziționare să confere acestuia posibilitatea 

de a pleca acasă cu o marcă autentică, specifică zonei 
muscelene. Și ce poate fi mai reprezentativ pentru acest 
areal decât arhitectura sa şi, evident, costumul popular 
tradiţional? Drept urmare, în cadrul acestui magazin este 
binevenit orice fel de material promoţional care să aibă 
inscripționate elemente specifice portului popular musce- 
lean: căni, tricouri, magneţi, vederi, trăistuţe realizate de 
către meşteri populari autentici, accesorii precum mânuși, 
fulare, căciuli specifice sezonului rece, accesorii de po- 
doabă: cercei, brățări, mărgele, eșarfe, panglici pentru 
păr, ştergare pentru decorul caselor, figurine reprezen- 
tând oameni costumați în portul muscelean etc. Nu este 
de neglijat nici ideea înființării unor colecţii emografice 
zonale, în case tradiționale muscelene, în diferite puncte 
cheie ale judeţului în care se regăsesc diverse obiective 
turistice. Un exemplu demn de urmat pe care l-am întâlnit 
este în comuna Gârda de Sus, judeţul Alba, unde o familie 
de profesori a înființat un mic muzeu cu obiecte reprezen- 
tative specifice vieții moţilor şi portului lor popular. De 
altfel, peste tot în zona Ardealului sau a Moldovei vom 
întâlni aceste case în care sunt amenajate expoziții care 
reflectă fidel traiul oamenilor din respectivele zone. 

Însă un loc aparte în promovarea acestui pa- 
trimoniu etnografic îl reprezintă studiile etnografice 
realizate de către specialişti, precum şi toate publicațiile 
de profil absolut necesare pentru acest areal: pliante, 
broșuri de prezentare, caiete de cusături populare 
specifice zonei muscelene, albume fotografice pre- 
cum cele realizate de către Carol Popp de Szathmari 
pentru casa regală a României, filme documentare 
în care să fie prezentată evoluţia costumului popular. 
influenţele suferite de-a lungul timpului, transformările 
prin care a trecut, precum și forma în care se prezintă 
în ziua de astăzi. 

Târgurile de turism sunt iarăşi mijloace pro- 
pice de promovare a valorilor tradiționale muscelene. 
Zonale, naționale sau internaţionale, aceste târguri oferă 
un cadru perfect pentru continuarea muncii lui Szath- 
mari. De asemenea, consider oportună prezentarea la 
aceste târguri în care reprezentările să fie susținute de 
discursuri în limbaj popular, sau însoţite de muzică po- 
pulară specifică Munteniei. 

Festivalurile de muzică populară nu ar tre- 
bui să lipsească din acest areal. De mii de ani românul 
şi-a exprimat atât bucuriile cât şi tristeţile prin muzică. 
Drept urmare, ansambluri de pasionaţi ai muzicii popu- 
lare și portului tradiţional ar trebui înființate, poate chiar 
în cadrul unor asociaţii afiliate Muzeului Municipal, 
care să se ocupe de realizarea unor astfel de manifestări 
culturale la nivel judeţean şi nu numai. Aceste ansam- 
bluri pot fi un mijloc propice de promovare a patrimo- 
niului etnografic muscelean şi la alte reprezentații de 
acest gen atât din ţară cât şi de peste hotare. 

Şi cum există la ora actuală o tendinţă în modă 
de a realiza diverse piese vestimentare cu specific popu- 
lar, consider că o colaborare cu unii dintre creatorii de 


modă în vogă ai domeniului ar putea propulsa costumul 
tradițional muscelean pe podiumurile internaţionale. 

Există multiple modalități de promovare a aces- 
tui patrimoniu care, de la an la an, lăsat la mâna sorții, 
va cădea ușor în desuet. Astăzi, creaţiile populare care 
au servit drept modele artistului Carolo Popp de Szath- 
mari pot fi admirate numai în muzee. Cusăturile popu- 
lare sunt din ce în ce mai puţin folosite în împodobirea 
unor veșminte, influențate de noile tendințe. Dar toate 
acestea se datorează şi lipsei de interes și promovare în 
mediile specializate. Cultul valorii se întreţine. Și, așa 
cum țăranii noștri au știut secole de-a rândul să perpetu- 
eze o moștenire culturală importantă pentru identitatea 
națională, aşa trebuie avute în vedere şi astăzi diverse 
mijloace de a trezi interesul pentru aceste valori. 

Munca lui Carol Popp de Szathmari trebuie con- 
tinuată. lar principalul promotor responsabil de aceas- 
tă continuare nu poate fi altcineva decât muzeul. Prin 
intermediul acestei instituții se creează educarea celor 
care astăzi, din pricina mult prea promovatei nonvalori, 
și-au uitat rădăcinile şi moștenirile culturale. Este un 
drept moral pentru fiecare instituție de acest gen din 
țară să valorifice cât mai bine patrimoniul cultural de 
care dispune. Mai ales aici, în Câmpulung, unde acest 
patrimoniu este atât de bine reprezentat. 

Metode de conservare preventivă a colecţiei de documente 
din depozitul de istorie al Muzeului Municipal Câmpulung 


Conservator, Consuela Grecu 
Muzeul Municipal Câmpulung 


Cuvinte cheie: Jocumente. conservare preventivă, stabilitate microclimatică, monitorizare, degradare. 
Rezumat 


Această lucrare descrie colecția de documente a Muzeului de Istorie din Câmpulung şi metodele de 
conservare preventivă a bunurilor culturale. 


Keywords: documents, preventive conservation, microclimate stability, monitoring, degradation. 


Summary 


This work describes the collections of documents in the patrimony of Câmpulung Muscel Museum, and 
the applicable preventive conservation methods. 

Metode de conservare preventivă a colecţiei de documente 
din depozitul de istorie al Muzeului Municipal Câmpulung 


Una dintre cele mai importante colecții deținute de Mu- 
zeul Municipal Câmpulung este şi cea de documente 
din depozitul muzeului, colecţie care se distinge prin 
valoarea istorică, ştiinţifică, documentară, cu rol de 
comunicare între generaţii, conținutul documentelor 
fiind sursă de informare în activitatea de cercetare a 
specialiştilor muzeului. 

Colecţia de documente a Muzeului Municipal 
Câmpulung este păstrată într-un depozit situat la de- 
misolul clădirii în partea frontală a muzeului, într-o 
încăpere cu orientare estică. Pereţii văruiţi în alb sunt 
curaţi şi uscați, fără igrasie şi fără infiltraţii de apă, 
iar podeaua realizată din parchet, fără atac biologic, 
permite o bună întreţinere a curățeniei. Acest depozit 
adăposteşte aproximativ 15.000 de obiecte care, sub ra- 
port cronologic, aparţin perioadei dintre secolele XVII 
și XX, iar din punct de vedere structural fac parte din 
mai multe clase de bunuri: hârtie, celuloid, sticlă, tex- 
tile, lemn, metal, piele. Acestea provin din donaţii şi 
achiziţii din partea familiilor unor personalităţi câm- 
pulungene, majoritatea fiind reprezentată de obiecte pe 
suport papetar (documente personale, diplome, lucrări 
de specialitate, cărți, fotografii), restul fiind obiecte per- 
sonale ce au aparţinut personalităţilor. 

Cele mai importante colecţii aparțin următoa- 
relor categorii de personalități: 

- cadre didactice: Victorian Stăncescu, I.C. Petrescu, 
Alexandru Bărcăcilă, lonel Alexandru, Dan Simonescu, 
Constantin Capră, lon Hurdubeţiu, Șerban Țicăloiu, 
Dicu lon Paul, Alexandru Bera, Milică Drăgan, Mitu 
Gheorghe, Ilie Stănculescu, lon Oproiu, N. Mărgărit, 
|. Stoicescu, F. Șerboiu, Vasile Pleșu, Aurel Tipa, Ion 
Solomon, Dan Dănescu, lon Popescu Piscu, Benone 
şi Maria Săvoiu, I.D. Popa, Gh. Băjan, lon Popescu 
Argeşel, Haralambie și lulia Pâslaru, Mircea Ionel, Mi- 
hai Opriş, Nicolae Bratu 

- scriitori: Mihai Moşandrei, Tudor Muşatescu, Mihai 
Tican Rumano, lon Barbu, Gheorghe Pârnuţă, Gică 
Topîrceanu, Gheorghe Zarafu, Constantin Noica, Au- 
gustin Z.N. Pop 

- medici şi farmacişti: C.I. Parhon, George Ulieru, Ghe- 
orghe Ţuluca, Radu Gheorghe, Nicolae Fălcoianu, Au- 
rel Săndescu, Cornelia Băjan, Mircea și Venera Petolea, 
Eugen Proca, Nicolae Cocea, Nicolae Barcan, Constan- 
tin Băcanu, Maria Ciobotescu, Economu Oraţiu, Popa 
Victor, Maria și Agnes Dimitriu 

- eroi militari: col. Grigore Grecescu, gen. Gheorghe 

Poşoiu, gen. losif Teodorescu, It. Constantin Opran, cp. 
Gheorghe Stănculescu, Vlaicu Spiridon 

- cercetători: Flaminiu Mârtzu, George Oprescu 

- preoţi: loan Răuţescu, Dănuţ Manu, Victor Nicolescu 
- arhitecţi şi constructori: Dumitru Ionescu Berechet, 
Giovani de Nicollo 

- avocaţi: Nicolae Constantinescu 

- pictori și sculptori: Nicolae Grant, Ecaterina Deli- 
ghioz, Monica Gorovei, Constantin Baraschi 

- ingineri: Victor Naghi, Gheorghe Chiţa 

- ilegalişti: lulian Vasilescu, Nicolae Bercaru, Dora 
Manda, Radu Vochin, Gheorghe Diaconu, Nicolae Bu- 
gheanu, Gheorghe Homata 

- muzicieni: Nicu Leonard 

- sportivi: Milică Drăgan, Gabriel Moiceanu, Aurel Si- 
mion, lon Pavelescu, Maricica Puică, Mircea Fulger 

- alți donatori: Marin Popescu, Petrişor Stana, Teodor 
Mavrodin, lon Rizea, Alexandru Manolescu, Constan- 
tin Becleanu, Alexandru C. Istrate, M. Boceanu, Maria 
V. Rădulescu, Bebe Georgescu, Ionel Tănăseanu, Ni- 
colae Leonăchescu, Viorica și Irina Golescu, Elena şi 
Mihai Crolescu. Avram Denis, Maria Pahonţu. Stănică 
Vitali, Dan Rădulescu, Nicolae Şandru, Grigore Popes- 
cu-Muscel, Pavel Satârbaşa, Crina Flintea, Constantin 
Tămârjan, lon Marin şi alții. 

Colecţia este constituită din materiale organice 
ce prezintă un grad ridicat de perisabilitate. Suporturile 
organice suferă un proces continuu şi inevitabil de îm- 
bătrânire naturală care se desfășoară cu viteze diferite, 
în funcţie de natura suportului material şi a modului de 
obţinere. Procesul de îmbătrânire nu poate fi stopat ci 
doar încetinit prin aplicarea de măsuri care să asigure un 
mediu ambiental corespunzător (T, UR), o manipulare, 
un mod de etalare precum şi o depozitare corectă. 

Este cunoscut faptul că modul de obţinere și ca- 
litatea materialelor ce compun documentele influențează 
stabilitatea chimică și fizică a acestora. Materialele fo- 
losite la fabricarea şi obținerea suporturilor papetare 
sunt de natură nefibroasă şi fibroasă, acestea din urmă 
ocupând un loc preponderent. Rezultatele cercetărilor 
au demonstrat că cele mai durabile sunt hârtiile fabricate 
până la jumătatea sec. al XIX-lea, adică cele fabricate 
manual din fibre textile încleiate cu materiale neutre 
din punct de vedere chimic (gelatina). Începând cu anul 
1830, în tehnologia de fabricare a hârtiei s-au introdus 
unele modificări, atât în ceea ce priveşte metodologia de 
obținere cât şi chimismul, ceea ce a condus la scăderea 

rezistenţei hârtiilor, majoritatea având o aciditate mare, 
din care cauză sunt fragile şi se autodistrug, în timp!. 
Aceste hârtii de calitate inferioară sunt obţinute prin 
procedee industriale, din pastă de lemn, încleiate cu 
alaun și rășini. 

Un sistem bine organizat de depozitare care să 
asigure păstrarea corespunzătoare a documentelor pe o 
perioadă cât mai îndepărtată presupune: 

- stabilitate microclimatică, cu T=15-18* C, U.R.= 50-60%; 
- salubritate; 

- surse de lumină controlate; 

- o bună circulaţie a aerului: 

- așezarea prin tipodimensionare; 

- control al securităţii bunurilor culturale; 

- măsuri de protecţie împotriva focului şi a apei. 

Depozitul de istorie cu orientare estică și o 
suprafață de 24 m? este prevăzut cu uşă cu toc din 
lemn, dublată de grătar metalic și o fereastră poziționată 
paralel cu ușa, acoperită cu o draperie de culoare neutră 
(pentru a crea circulaţia naturală a aerului). Având un 
singur perete exterior spre răsărit, expunerea directă 
a zidurilor la radiaţia solară este minimă, de 3 - 4 ore 
zilnic, astfel încât temperatura are fluctuații mici, iar 
U.R. se menţine în limitele de 50-65%. Acest lucru este 
dovedit de rezultatele monitorizării T şi UR timp de 
5 ani în acest depozit, de două ori pe lună, valorile medii 
lunare fiind trecute în tabelele din anexele I-S. 

Se observă că, timp de 6 luni, în anotimpul rece 
temperatura are valori mici, asociate valorilor optime ale 
UR, iar în lunile de vară oscilaţiile sunt de 10% la UR şi 
temperatura nu a depășit 22* C. Valorile mici ale tempe- 
raturii înregistrate în 9 luni ale anului asigură păstrarea în 
condiții corespunzătoare a bunurilor culturale, ştiind că 
temperaturile scăzute, corelate cu UR corespunzătoare di- 
minuează spectrul distrugerii acestei categorii de obiecte. 

În celelalte 3 luni de vară se observă o mică 
oscilație de temperatură, dar sub 22* C, iar UR a crescut 
în perioadele cu ploi abundente, în special anul acesta, 
2014 a fost un an ploios, fapt ce a condus la creşterea 
UR până la 64%, procent care nu a mai fost atins până 
acum. În aceste condiţii am folosit aparatele pentru re- 
ducerea UR — dezumidificatoarele — și astfel am ajuns 
la valorile optime corespunzătoare. 

Studiind aceste date monitorizate timp de cinci 
ani, se observă că în 9 luni din an regimul termic și 
cel al umidității este dominant stabil, iar în anul 2012 
diagrama este aproape liniară, fapt ce indică stabilitatea 
microclimatică din acest depozit. 

Spaţiul interior al depozitului nefiind climatizat 
și nici încălzit, explicaţia înregistrărilor acestor valori 
în intervalul iulie - august 2014 este dată de faptul că 
în această perioadă au existat umidităţi exterioare care 
au favorizat microclimatul depozitului. 


| Nicoleta Vornicu, Cercetarea și prezervarea patrimoniului papetar 
eclezial - Restitutio - Buletin de conservare-restaurare, editat de Muzeul 
Naţional al Satului. București. 2011. p 53. 


Un alt factor foarte important în procesele de degradare 
a suporturilor papetare îl reprezintă radiaţia luminoasă. 
Pentru a proteja bunurile culturale din depozit de acțiunea 
luminii naturale, singura fereastră a fost acoperită cu dra- 
perie textilă în culoare neutră, iar sursa de iluminat fluores- 
centă este activată numai în timpul desfășurării activității 
de conservare în depozit. Pe lângă condiţiile de microcli- 
mat, un alt factor important în păstrarea bunurilor culturale 
este mobilierul de depozitare și, implicit, modul de așezare 
a obiectelor și manipularea lor. 

În prezent, în acest depozit există module re- 
partizate pe 4 rânduri de rafturi paralele cu câte 4 etajere 
fiecare pe care sunt aşezate cutiile cu donaţii și 3 dula- 
puri închise cu câte 2 uși și rafturi în interior. Rafturile 
distanțate de pereţi sunt construite din bare de aluminiu, 
iar etajerele sunt realizate din pa! furniruit. Pentru de- 
pozitarea viitoarelor donații am propus completarea și 
redimensionarea pe verticală a celor 4 rafturi metalice. 

Documentele sunt aşezate în poziţia întins în 
mape (dosare) şi plicuri de dimensiuni diferite pe care 
sunt înscrise numerele de inventar, fiecare donaţie de- 
pozitată în câte o cutie pe care există o etichetă cu nu- 
mele donatorului și numerele de inventar ale bunurilor 
culturale. În diferite cutii există şi obiecte de altă natură 
(lemn, metal, sticlă, textile) care sunt împachetate în 
hârtie pentru a nu se produce contactul cu documentele 
şi astfel să se deprecieze hârtia. 

Există și caietul topografic necesar pentru regă- 
sirea rapidă a oricărui document sau obiect şi pentru a 
preîntâmpina uzura provocată de manevrele de căutare 
Şi manipulare a acestor obiecte. 

Propuneri pentru mai buna conservare a 
colecţiei de documente: 

- reorganizarea depozitului prin redimensionarea pe 
verticală a celor patru moduli existenţi; 

- achiziționarea de plicuri de diferite dimensiuni din 
carton neutru pentru documente de format mic şi po- 
trivit; 

- achiziţionarea de cutii din carton neutru în care vor fi 
aşezate plicurile din carton neutru; 

- achiziționarea de mape sau dosare din carton neutru 
cu foi despărțitoare din hârtie neutră pentru fotografiile 
de mari dimensiuni; 

- achiziționarea unui aparat pentru dezumidificarea ae- 
rului atunci când UR depăşeşte 50%; 

- achiziţionarea de netex şi alte materiale ajutătoare 
necesare. 

Monitorizarea stării de conservare în cazul depo- 
zitului de documente al Muzeului Municipal Câmpulung 
a confirmat faptul că rata tuturor proceselor chimice, cel 
mai frecvent de oxidare şi de hidroliză, implicate în îm- 
bătrânirea naturală este puternic influenţată de nivelul 
necorespunzător al valorilor unor factori de microclimat. 

Condiţiile improprii de manipulare şi de păstra- 
re, de cele mai multe ori anterioare introducerii obiec- 
telor în circuitul bunurilor de patrimoniu, au generat o 

mare varietate de modificări ale aspectului obiectelor, 
care implică atât procese fizice cât şi fizico-chimice de 
deteriorare. 

În toate țările europene, persoanele și instituțiile 
care sunt implicate în probleme de conservare a patri- 
moniului scris şi de fabricare a hârtiei dispun în prezent 
de o normă comună ce permite coordonarea eforturilor 
şi măsurilor ce trebuie luate pentru promovarea hârtiei 
„permanente“. 

Conservarea preventivă este, deocamdată, sin- 
gura modalitate de conservare în masă. A alege, a pre- 
vedea şi a aplica ar putea fi cuvintele de ordine ale unei 
politici de conservare eficiente.? 

De aceea, o cerinţă specială a activității de mu- 
zeu, este drept, mai puţin cunoscută de public şi poate 
mai puțin spectaculoasă este tocmai această migală du- 
blată cu dragoste cu care conservatorul și restauratorul 
îngrijesc opera de artă, fie creată de Michelangelo, fie 
doar creaţia simplă, artefactul ieșit din mâna și gândul 
țăranului.? 


2 Nicoleta Vornicu, Cercetarea și prezervarea patrimoniului papetar 
eclezial — Restitutio — Buletin de conservare-restaurare, editat de Muzeul 
Naţional al Satului, București, 2011,p 53. 

3 Paula Popoiu, Restitutio, Buletin de conservare-restaurare. editat de 
Muzeul Naţional al Satului. Bucureşti. 2011. p 8 

ANEXA NR. |] 
Valorile medii lunare ale T și U.R. în anul 2010: 

ANEXA NR. 2 
Valorile medii lunare ale T și U.R. în anul 2011: 


ANEXA NR. 3 
Valorile medii lunare ale T și U.R. în anul 2012: 

ANEXA NR. 4 
Valorile medii lunare ale T și U.R. în anul 2013: 


ANEXA NR.5 


Valorile medii lunare ale T și UR. în anul 2014: 

Muzeul altfel 


Corina Iordan 
pedagog muzeal și responsabil relații publice 
Muzeul Judeţean Teleorman 


Cuvinte cheie : muzeu, pedagogie muzeală, ateliere de lucru, şcoală, patrimoniu muzeal, elevi, expoziţie, 
istorie, etnografie, arheologie, restaurare, conservare. 


Rezumat: 

Începând cu anul 2012, Muzeul Judeţean Teleorman vine în întâmpinarea programului de şcoală 
„alternativă“ Să știi mai multe, să fii mai bun, inițiat de Ministerul Educaţiei şi Cercetării, cu proiectul de 
pedagogie muzeală intitulat Muzeul Altfel. 

Proiectul a fost creat cu scopul de a completa, de a aduce un plus de informaţie interdisciplinară în 
domeniile istoriei, etnografiei, arheologiei, restaurării şi conservării, prin intermediul vizitelor ghidate pentru 
elevi în expoziţii, dar și al unor activităţi creative, informative şi practice, derulate sub forma unor ateliere de 
lucru. Totodată, prin proiectul Muzeul Altfel s-a urmărit familiarizarea elevilor cu mediul muzeal, dorinţa de 
a reveni în spaţiul expozițional, însuşirea de cunoştinţe noi şi completarea cunoştinţelor dobândite în şcoală, 
contactul direct al copiilor şi tinerilor cu patrimoniul muzeal precum și dezvoltarea aptitudinilor creative. 


Museum, but not as you know it 


Keyword: museum, museographic education, workshops, school, student, exhibition, history, 
ethnography, archeology, museographic preservation, restauration. 


Abstract: 

Since 2012, the Teleorman County Museum has joined forces with the Romanian Ministry of Education 
and Research in promoting a government initiated „alternative“ teaching, program named „Know More, Be 
Better“. 

The project has been created in order to provide supplementary inter-disciplinary information to a 
variety of areas such as history, ethnography, archeology, or museographic preservation and restauration. These 
goals are attained by students” guided visits to exhibitions, as well as by hands-on creative activities workshops. 
Additionally, the „Museum, But Not As You Know It“ project is meant to help students have a pleasant and 
memorable museum experience and become familiarized with this type of environment. The hope is that, this 
way, students will have a better chance to come back on their own, to check out various exhibitions that would 
help them learn new things and support the development of their creative skills. 

Muzeul altfel 


Proiectul Educaţional MUZEUL ALTFEL a fost lansat 
de Muzeul Judeţean Teleorman în anul 2012 pentru a 
veni în întâmpinarea programului de şcoală „alternati- 
vă“ Să ştiu mai multe, să fiu mai bun, iniţiat de Minis- 
terul Educaţiei. 

Scopul proiectului a fost valorificarea patrimo- 
niului muzeal în funcţie de programa școlară și asigu- 
rarea unei oferte educative alternative sau complemen- 
tare celei realizate în instituţiile de învățământ primar, 
gimnazial şi liceal. Totodată s-a urmărit crearea unui 
cadru de activitate în care copiii să-și manifeste și să-și 
dezvolte creativitatea şi originalitatea prin munca în 
echipă. Toate acestea s-au materializat sub forma unor 
ateliere de lucru, organizate la începutul lunii aprilie și 
derulate pe 5 module: etnografie, istorie, arheologie, 
restaurare ceramică și restaurare hârtie. 

Proiectul Muzeul Altfel s-a structurat pe două 
etape. Prima etapă a fost legată de pregătirea şi promo- 
varea evenimentului. Aceasta a cuprins: 

* lansarea proiectului către unitățile de învățământ din 
judeţ (14 februarie); 

* stabilirea unei date limită de înscriere (20 martie), prin 
intermediul unei fişe de înscriere tip puse la dispoziția 
cadrelor didactice fie la sediul muzeului, fie pe pagina 
web a instituţiei; 

* confirmarea înscrierii prin contact telefonic (26 martie); 
* programarea grupurilor de elevi în funcție de atelierul 
ales şi de ordinea înscrierilor; 


Corina Iordan 
pedagog muzeal și responsabil relații publice 
Muzeul Judeţean Teleorman 


* stabilirea, achiziționarea și pregătirea materialelor 
necesare desfăşurării atelierelor de lucru; 
* promovarea evenimentului prin intermediul mijloace- 
lor de comunicare în masă. 

Cea de-a doua etapă a vizat derularea propriu-zisă 
a atelierelor. Astfel, specialiştii muzeului au prezentat copi- 
ilor tema atelierului, materialele și timpul de lucru (1 h 30), 
au oferit informaţii de specialitate prin intermediul pre- 
zentărilor PowerPoint, au făcut demonstrații practice. La 
finalul atelierelor, obiectele lucrate au fost luate acasă, iar 
copiii și cadrele didactice au primit diplome de participare. 


În cele ce urmează voi prezenta activităţile or- 
ganizate în cadrul celor 5 module. 

La modulul istorie au fost organizate 3 ateliere: 
Logofăt în Cancelaria Primăriei, Reconstituind istoria 
și Regatul meu, blazonul meu. 

Logofăt în Cancelaria Primăriei a fost un 
atelier destinat recreării activităţii dintr-o primărie de 
la mijlocul sec. al XIX-lea și a avut drept grup ţintă 
elevii claselor V-VIII. Prin acest atelier s-a dorit atât 
îmbogățirea cunoștințelor de cultură generală cât şi în- 
toarcerea în timp pentru a cunoaște şi încerca activitatea 
dintr-o cancelarie domnească. 

Pentru punerea în practică a atelierului a fost 
amenajat un colț din muzeu care a redat atmosfera 
din vechime a cancelariilor domnești. Copiii au fost 
familiarizați cu caracterele chirilice şi s-a urmărit 

însuşirea unor capacități minime de a descifra acte 
vechi. Totodată, aceștia au încercat scrierea cu ajuto- 
rul uneltelor folosite într-o cancelarie (pana și tocul de 
scris), completând diverse acte (certificate de naștere, 
diplome) şi au fost învăţaţi să aplice sigilii din ceară. 


Atelierul Reconstituind istoria s-a adresat 
preșcolarilor și elevilor claselor 0-1V și s-a derulat sub 
forma unor jocuri cu piese de puzzle și desen. 

Prin acest atelier s-a dorit prezentarea istori- 
ei unor locuri sau a unor obiecte aflate în patrimoniul 
Muzeului Judeţean Teleorman. În acest sens, au fost 
prezentate imagini (cărți poștale cu imagini din Ale- 
xandria veche, portrete ale unor oameni importanți din 
oraș) însoţite de scurte explicaţii. Copiii au fost invitați 
să reconstituie din piese de puzzle imaginile prezentate 
şi să realizeze desene pe tema Orașul meu. 


4, PA i 
Up 


Regatul meu, blazonul meu a fost un atelier 
destinat confecționării unui blazon propriu sau al fa- 
miliei. Grupul țintă: preşcolari şi clasele 0-IV. 

Prin acest atelier s-a dorit familiarizarea copi- 
ilor cu noțiuni elementare de heraldică (știință ce se 
ocupă cu studierea și interpretarea stemelor unui stat, 
oraș, familie etc). Astfel, cei mici au primit informații 
despre semnificaţia unor imagini, a formelor şi culorilor 
blazoanelor. De asemenea au fost prezentate blazoa- 
nele domnitorilor dar şi ale familiilor boiereşti din Te- 
leorman. Copiii au executat blazoane, cu ajutorul unor 
materiale prefabricate, stabilindu-și singuri elementele 
după simbolistica lor şi după ceea ce au considerat că 
îi reprezintă mai bine (curaj, cinste, vitejie în luptă, 
castelan, stăpân de pământuri, ape sau păduri etc.). 

La modulul etnografie au fost organizate 3 ate- 
liere: Din lada bunicii, Costumul popular şi Lingurile 
vesele. 

Atelier de țesături şi cusături tradiționale, Din 
lada bunicii s-a adresat elevilor din clasele I-VIII şi 
şi-a propus formarea unor deprinderi cum sunt cele ale 
țesutului și ale cusutului. 

Astfel, elevii au primit informaţii despre tradiția 
şi importanța meşteșugului țesutului și ale cusutului, în 
lumea satului teleormănean. Specialiștii secției de et- 
nografie au făcut demonstrații practice de cusut (cele 
mai simple puncte de lucru și modele) şi de țesut, iar 
copiii au executat lucrări de cusături și țesături folosind 
informaţiile primite. 


Atelierul Lingurile vesele a fost destinat 
preșcolarilor și elevilor claselor 0 — VIII şi a constat în 
decorarea cu motive populare a unor linguri de lemn. 

Scopul atelierului a fost transmiterea către co- 
pii a unor noțiuni despre arta populară. Astfel, copiii au 
primit informaţii despre ceea ce reprezintă arta populară 
şi despre importanţa ei în viața poporului român. De 
asemenea au fost prezentate diferite motive populare 
folosite de meșteri și simbolistica culorilor utilizate de 
către aceştia. Copiii au trebuit să aplice informaţiile 
primite, având drept suport de lucru linguri de lemn pe 
care le-au pictat folosind motive populare. 


Costumul popular a fost un atelier de cola- 
je din materiale textile, destinat preşcolarilor, ce și-a 
propus conştientizarea copiilor asupra valorii portului 
popular românesc. 

În acest sens, copiilor le-a fost prezentat por- 
tul popular tradițional teleormănean și li s-a expli- 
cat importanţa lui în viața oamenilor de la sat. După 
informaţiile primite, copiii au realizat costume populare 
din materiale textile și carton, folosind tehnica colajului. 

La modulul arheologie au fost organizate 
2 ateliere: Micul vânător în preistorie şi Artă şi iden- 
titate în preistorie. 

Micul vânător în preistorie — atelier destinat 
confecționării unor unelte de vânătoare din os, corn, 
piatră şi lemn — a fost destinat preșcolarilor și elevilor 
claselor 0-VIII. 

Atelierul și-a propus familiarizarea copiilor cu 
noțiuni despre vânătoare ca mod de viaţă în preistorie. 
În acest sens, specialiştii secției de arheologie au pre- 
zentat copiilor aspecte ale vieţii oamenilor din preisto- 
rie. Copiii au realizat unelte din os, corn, piatră şi lemn 
(săgeți, arcuri, propulsoare) și au exersat cu uneltele 
realizate de ei, dar şi cu cele existente în muzeu (tir cu 
arcul, aruncatul cu sulița, folosirea propulsorului). 


Artă și identitate în preistorie a fost un ateli- 
er destinat realizării unor sigilii din materiale diverse 
(lut, ipsos), având simbolistica artei preistorice. Grupul 
țintă: preşcolarii şi elevii claselor 0-VIII. 

Atelierul a avut drept scop dezvoltarea 
abilităţilor de a prelucra diferite materiale şi de a rea- 
liza motive preistorice. 

Specialiştii secţiei de arheologie au prezentat 
copiilor aspecte privind arta și simbolurile din preis- 
torie. Copiii au realizat sigilii și au fost învăţaţi să le 
folosească. 


La modulul restaurare ceramică au fost or- 
ganizate 3 ateliere: Povestea cioburilor, Micul olar şi 
Bijuterii pentru copii. 

Atelierul Povestea cioburilor a fost destinat ele- 
vilor claselor V-VIII şi a urmărit cunoașterea tehnicilor 
de bază şi a metodelor de restaurare a unui vas. 

Specialiștii secţiei de restaurare ceramică au pre- 
zentat etapele restaurării ceramicii și au dat explicații des- 
pre metodele de restaurare și materialele folosite. Elevii au 
încercat restaurarea unor vase etnografice (desfășurarea 
formei vasului pe hârtie, asamblarea fragmentelor cu ara- 
cet, integrări cromatice cu culori tempera). 

Atelierul Micul olar, destinat preșcolarilor şi 
elevilor claselor 0-IV, şi-a propus să înveţe copiii meto- 
dele de realizare a vaselor și figurinelor din lut, folosind 
plastilina sau pasta modelatoare. 

După ce li s-a explicat tehnica modelării în lut, 
copiii au realizat din plastilină sau pastă modelatoare 
diverse vase sau figurine. Totodată, ei au realizat şi de- 
corul vaselor. 

Bijuterii pentru copii a tost un atelier ce a vizat 
confecționarea unor obiecte de podoabă din lut, destinat 
preșcolarilor şi elevilor claselor 0-IV. 

Atelierul şi-a propus formarea unor deprinderi 
de lucru pentru realizarea unor modelaje din lut şi re- 
darea unor teme plastice. Elevii participanţi au lucrat 
mărgele și pandantive din lut, modelate simplu, cu mâna 
sau folosind șabloane (matrițe). 

La modulul restaurare hârtie au fost organi- 
zate 2 ateliere: Povestea muzeului într-un calendar şi 
Să facem o broşură de artă. 

Atelierul Povestea muzeului într-un calendar 
s-a adresat elevilor claselor I-IV şi a avut drept scop 
combinarea armonioasă a hârtiei cu tehnica decupajului 
şi a colajului şi cunoașterea obiectelor de patrimoniu 
expuse în cadrul expozițiilor permanente ale muzeului. 

Astfel, specialiștii secției de restaurare hârtie au 
prezentat copiilor metodele de legare a unei broşuri sau 
cărți. Copiii au trebuit să realizeze din 13 file dreptun- 
ghiulare (una cu imaginea muzeului, 12 cu fiecare lună, 
pe jumătatea dreaptă) calendare. Filele s-au legat, ca mij- 
loc de prindere, cu aţă colorată, iar în jumătatea stângă a 
filelor s-au lipit imagini ale obiectelor din muzeu. 


Să facem o broșură de artă a fost un atelier ce 
şi-a propus confecționarea unor albume sau carnețele 
şi deprinderea metodelor de realizare a broşurilor, folo- 
sind file simple de hârtie. Atelierul s-a adresat elevilor 
claselor V-VIII. 

Specialiștii secţiei de restaurare hârtie au pre- 
zentat copiilor metodele de legare a unei broșuri, cărți și 
modul de realizare a coperţilor unei broșuri. Elevii au 
lucrat mici broșuri folosind hârtie, duplex, aţă și lipici. 


$ 


În anul 2014, a III-a ediţie a Proiectului Muzeul 
Altfel a avut o altă structură. Astfel, pentru preşcolari 
şi elevii claselor 0- IV a fost organizat un concurs de 
desene intitulat „Muzeul văzut prin ochii copiilor “, iar 
pentru elevii claseor V-VIII s-a propus o vizită tematică 
de tip concurs cu titlul ,„, Vizitează, descoperă, învaţă și 
câștigă “. Elevii au primit un talon de concurs care a cu- 
prins un număr de 10 întrebări în legătură cu exponate 
din expoziţiile vizitate. Taloanele au fost introduse într-o 
urnă și, ulterior, a avut loc o tragere la sorți. Câștigătorii 
celor două concursuri au fost premiaţi în data de 2 iunie. 

În date statistice, o analiză a evoluţiei programu- 
lui Muzeul Altfel în perioada 2012 — 2014 relevă urmă- 
toarele date : 

* 2012: vizitatori — 1.857, participanţi la ateliere — 786 
(42,32%); 
* 2013: vizitatori — 1.289, participanţi la ateliere — 822 
(63,77%); 
* 2014: vizitatori — 1.196, participanți proiect —47 (3,92 %) 

În ceea ce priveşte proveniența participanţilor, 
dacă în anul 2012 s-au înscris în proiect elevi şi cadre 
didactice din 10 localități rurale și municipiul Alexan- 
dria, în 2013 atelierele organizate de instituția noastră 
au atras elevi din 19 localităţi rurale și municipiul Ale- 
xandria. Lipsa derulării unor ateliere de lucru în anul 
2014 a condus la o scădere considerabilă a numărului de 
copii şi dascăli (8 localităţi rurale și municipiul Alexan- 
dria) care au ales muzeul ca o alternativă a activităţilor 
specifice Școlii Altfel. 

În urma analizei impactului pe care atelierele 
organizate în cadrul proiectului Muzeul Altfel le-au 
avut în rândul școlilor teleormănene, la care se adaugă 
şi solicitările directe ale cadrelor didactice de a organiza 
astfel de manifestări şi în alte perioade ale anului școlar, 
putem concluziona că activitățile de tip atelier : 

* reprezintă o etapă necesară în „procesul“ de vizitare 
a expozițiilor, întrucât cunoștințele dobândite în timpul 
vizitei sunt fixate într-un mod plăcut; 

* stimulează curiozitatea și dorința de explorare (elevii 
învață mai bine și rețin cunoştinţe dacă sunt implicați 
într-o activitate clară, logică, stimulativă și amuzantă); 
* însumează o serie de aspecte pozitive ce trebuie încu- 
rajate în evoluţia copiilor şi anume: cultivă dragostea 
pentru învățătură, încurajează imaginaţia, originalitatea, 
încurajează autodisciplina, răsplătește efortul depus, 
contribuie la formarea unei imagini pozitive despre 
propria persoană. 

De asemenea, se poate constata foarte clar că vi- 
zita la muzeu nu mai este privită astăzi ca o simplă „ex- 
cursie“. Muzeul este considerat a fi o însemnată resursă de 
învăţare, un suport didactic și o modalitate de dezvoltare 
a unei prietenii de durată între școală/copii și muzeu. 

Theodor Aman formator şi reformator 
în pictura românească din secolul XLX 


dr. Cristina Oprea 
Facultatea de Teologie Ortodoxă 
Universitatea din Craiova 


Cuvinte cheie: Theodor Aman, Dimitrie Mihali Dimo, pictură, Câmpulung Muscel, Craiova, Școala Naţională 
de Arte Frumoase, aromân, negustor, român 


Rezumat 

Viaţa artistului Theodor Aman începe în oraşul Câmpulung Muscel, continuă apoi în oraşul Craiova, loc 
de formare educaţională şi artistică, încheindu-se cu „micul Paris“ adică Bucureşti-ul, capitala României Mari. 
Figură marcantă a picturii sec. XIX a avut o dublă importanţă în istoria artei românești. Prin creaţia sa a deschis 
o poartă spre pictura de factură europeană, păstrând filonul românesc şi formând noi generaţii de artişti, de 
aceea l-am considerat formator. Tematica lucrărilor sale, expresivitatea gamei cromatice, tipologia personajelor, 
compoziţiile, constitue elemente definitorii asupra noii viziuni. Cea de-a doua mare contribuţie a fost formarea 
învăţământului românesc înființând Şcoala Naţională de Arte Frumoase la Bucureşti şi Şcoala de Belle Arte de 
la laşi. 


Keywords: Theodor Aman, Dimitrie Mihali Dimo, painting, Câmpulung Muscel, Craiova, The National School 
of Fine Aris, Aromanian. merchani, Romanian 


Abstract 

Theodor Aman artist's life begins in the city Campulung Muscel, continue then in Craiova city, place of 
training educational and artistic, finishing the „Little Paris“, Bucharest, the capital of Greater Romania. Today's 
announcements figure painting, 19th century he had a double the importance in Romanian art history. By his 
creation to open a door to paint of European brand, keeping his questioner Romanian and forming new generation 
of artists, that's why 1 considered trainer. His works themes, the color range, patterns characters, compositions, 
forms define elements of the new approach. The second great contribution was Romanian education training by 
setting up National School of Fine Arts in Bucharest and school of Belle Arte in Iasi. 

THEODOR AMAN formator și reformator 
în pictura românească din secolul XIX 


Anul 1831, an în care se naşte Theodor Aman este anul 
plin de evenimente istorice precum promulgarea Regu- 
lamentelor Organice în Ţara Românească şi Moldova, 
având ca efect Răscoala din Moldova. Alte două eveni- 
mente triste străbat anul, trecerea în neființă a poetului 
român Vasile Cârlova, dar şi a filosofului german Georg 
Wilhelm Friedrich Hegel. 

Oraşul Câmpulung Muscel este locul de naştere 
al pictorului Theodor Aman, fiul lui Dimitrie Mihali 
Dimo, „cuţovlah din Macedonia“! boier aromân ce îşi 
ataşase la nume şi porecla „Aman“, care îi va deveni 
ulterior nume de familie. Deci „Theodor Aman, fiul 
lui Dimitrie Mihali Dimo, cuţovlah, venit în 1784 la 
Craiova, vel serdar în 1818, şi al Despinei Paris.“? Acest 
boier apare în scrierile vremii sub ambele nume. Există 
o carte publicată de Nicolae Iorga în 1913 intitulată 
„Corespondenţa lui Dimitrie Aman: negustor din Craio- 
va 1794 -1834* iar oraşul Câmpulung, apare menţionat 
în această carte la mai multe pagini (38, 60, 112, 118, 
121, 124, 128) şi demonstrează faptul că acest negustor 
deşi se mutase cu afacerea la Craiova ţinea legătura şi 
cu accastă zună din Muntenia. 

A fost descoperit un tablou ce îl înfăţişează pe 
tatăl pictorului. „Cercetări recente au scos la lumină încă 
un tablou executat de Valştain. Este vorba de Portretul 
serdarului Dimitrie Aman, de la Muzeul de Artă din Cra- 
iova. Cunoscut şi publicat ca o lucrare de Constantin 
Lecca, portretul tatălui pictorului Theodor Aman provine 
din colecţia fratelui acestuia, Alexandru Aman. Deci, de 
la fiul serdarului. Nesemnat, dar datat 1828, respectivul 
portret este indiscutabil o lucrare de Valștain.““ 

Artistul a surprins o clipă din existenţa negus- 
torului Aman, redându-i trăsăturile feţei printr-un joc 
rafinat de tonuri, captând însă privitorul prin acurateţea 
redării vestimentaţiei de tip fanariot — giubea ornamen- 
tată cu blană de samur, işlic, anteriu, Această redare a 
tonurilor vestimentare arătau şi rangul boieresc deţinut. 

Localizarea spaţio-temporală a celui portretizat 
demonstrează interesul pe care l-a avut artistul în re- 
darea, fără a idealiza, a unei figuri marcante din oraşul 
Craiova, oraş care va fi leagănul de educaţie a pictorului 
Theodor Aman. 


1 Sturdza, Mihai, Dimitriu, Familiile boierești din Moldova şi Țara 
Românească, Editura Simetna, Bucureşti. 2004. p.71. 

2 Sturdza, Mihai, Dimitriu, Op.cit., p. 630. 

3 Rezeanu, Paul, Artele plastice în Oltenia 1821 — 1944, Editura Scrisul 
Românesc, Craiova. p.10. 

„Carol Wallenstein care apare în scris Valstain, 
Valstein, Valsteiner sau Scarlat Valstein se numea în 
realitate, Carol Vella. Croat de origine, el s-a născut în 
1795 la Gospiă, lângă Zagreb. Numele de Wallenstein 
îl avea de la tatăl său vitreg care, probabil, îl adoptase. 
A făcut studii la Viena unde a urmat paralel cursuri 
de științe naturale și de pictură, pe care le-a continuat 
apoi la Brașov. În 1817 se afla la Craiova, iar în 1829 
se păsea la București în serviciul Eforiei Şcoalelor.““ 

Urmându-şi demersul existenţial firesc, picto- 
rul Aman pleacă la București unde va studia la Liceul 
Sf. Sava, liceu ce apare menţionat în multe biografii 
ale artiştilor români. Dacă la Craiova studiase desenul 
cu C. Lecca, aici are surpriza să primească îndrumări, 
chiar de la cel care îi portretizase tatăl. Carol Valştain 
„în 1830 devine primul titular al catedrei de desen şi 
caligrafie de la Colegiul Sf. Sava, post pe care-l ocupă 
până în 1851, când este înlocuit de Constantin Lecca.“ 

Revoluţia de la 1848 îl surprinde pe artist în 
timpul studiilor, fascinându-l prin preocupările socio- 
econmice şi politice, reflectate în ideologie. 

Deoarece în România nu caistau şcoli în domo- 
niul artelor, Theodor Aman pleacă la Paris, continuându- 
Şi aprofundarea studiilor în acest domeniu. Aman spunea 
„din cea mai fragedă copilărie a mea, având amorul artei 
m-am dedicat profesând pentru dânsa, cultul acela ce 
poartă un om oricărui lucru folositor şi mare, şi studiile 
mele ţineau a mă face util patriei mele fiind unul din acei 
care să contribui pe cât mă vor ierta puterile la opera 
grandioasă şi naţională de introducere a ei în România. ,, 

Capitala Franţei îi oferă posibilitatea de a se 
întâlni şi împrieteni, cu figuri marcante ale Revoluţiei 
din 1848, aici amintindu-l chiar pe Nicolae Bălcescu. 

„„O bună parte din timp şi-o rezervase frecven- 
tării muzeelor. Cerceta cu atenţie capodoperele marilor 
maeştri, analizându-le concepţia picturală, modul de 
folosire a culorilor și diversele procedee tehnice." 

Preocuparea pentru istorie, pentru frământări- 
le ţării au fost motive ce l-au determinat în creearea 
unor tablouri. „Portretul şi pictura de gen îl atrag de- 
opotrivă şi, fireşte, pictura istorică în primul rând, cu 


4 Păunescu, Alexandru, Istoricul Muzeului de Istorie Naturală şi de Anti- 
chități, http://www.cimec.ro/Arheologie/Arhiva-Digitala/2MNA/1 MNA/ 
Istoric MNA/IstoricMNA .htm 

5 Op.cit., www.cimec.ro 

6 Radu, Bogdan, Theodor Aman, Editura de Stat pentru Literatură şi 
Artă, Bucureşti. 1955, p.22. 

atât mai mult cu cât era conştient de însemnătatea ei 
deosebită.“ 

La zece ani distanţă de la Revoluţia din 1848, 
Theodor Aman se stabileşte definitiv în Bucureşti. Un an 
mai târziu, atunci când A..].Cuza unea Principatele Româ- 
ne, pictorul marchează evenimentul prin două aspecte: 
pictarea unui tablou intitulat „Unirea Principatelor“ şi 
prin acţiunea întreprinsă în susţinerea înfiinţării unei Șco- 
[i Naţionale de Artă. Abia peste cinci ani visul său devine 
realitate, când a fost semnat decretul de înfiinţare, de 
către A.I.Cuza. „Aman va rămâne în fruntea Școlii până 
la sfârșitul vieţii (între 1 august 1866-31 martie 1867 sus- 
ținând din fondurie proprii instituţia care fusese abuziv 
desfiinţată din raţiuni de „economie bugetară“).“* Anul 
acesta, Școala Naţională de Arte Frumoase din Bucureşti 
a omagiat 150 ani de la întemeiere. 

Casa pe care o deţinea în Bucureşti și care actu- 
almente este Muzeul „Theodor Aman“ a fost construită 
conform viziunii artistului şi era deschisă tuturor parti- 
cipanţilor vieţii culturale din acea perioadă. „De aceea 
în calitatea lui de director al Şcolii de Arte Frumoase 
şi al Pinacotecii din Bucureşti, Aman luă contact cu 
artiştii din jurul său şi cu cei de la laşi şi făcu demersuri 
pe lângă guvern în vederea organizării unor manifes- 
tări mai temeinice. De iniţiativa şi meritul lui Theodor 
Aman este astfel legată apariţia în Bucureşti a primelor 
expoziţii oficiale cu caracter periodic.“ 

Nu numai Theodor Aman a fost un susţinător 
vehement al culturii în România, ci şi fratele său Ale- 
xandru Aman, de profesie magistrat, care a scris în tes- 
tamentul său „pentru cultura poporului din oraşul meu 
natal Craiova, îi leg biblioteca mea, precum şi toată 
colecţia mea de tablouri originale ale familiei mele, 
obiecte de artă şi toate mobilele. Cu acestea să se înfiin- 
ţeze o bibliotecă liberă şi un muzeu pentru răspândirea 
cultului de frumos în sine...“!0 

Chiar dacă soţia acestuia, Aristia Aman i-a su- 
pravieţuit, trăind încă şapte ani după moartea acestuia 
a specificat „voiesc...ca în casele mele din acest oraş cu 
tot locul şi dependinţele lor din strada Kogălniceanu, 
Primăria Craiovei să înfiinţeze şi să întreţină o bibli- 
otecă publică în etajul de jos, un muzeu cu o galerie 
de tablouri la etajul de sus al acestor case...“!! Voința 
celor doi, Alexandru şi Aristia Aman a fost îndeplinită, 
astfel că, biblioteca judeţeană a oraşului Craiova este 
adăpostită în casa celor doi donatori, menţionaţi mai 
sus, purtându-le numele. Tot aici există şi o galerie de 
artă, ce poartă numele „Theodor Aman“. 

Intorcându-mă la Theodor Aman pot spune des- 
pre creaţia sa că este vastă, începând cu desene, apoi 
gravură și încheind cu pictură. A avut mai multe teme 
pe care le-a abordat, de la portretul academic la scenele 
? Radu. Bogdan, Op-cit. ,p. 3l 
8 Vasile, Florea, Teodor Aman, Ministerul Culturii, Bucureşti, 1984, p.6. 
9 Radu, Bogdan, p. 47. 


10 www.aman.ro/istoric/ 
11 www.aman.ro/istoric/ 


de gen din grădina sa sau din atelierul din Bucureşti, la 
naturile statice, peisaje şi chiar teme din viaţa satului. 

Se disting două perioade de evoluţie în creaţia 
sa. În prima perioadă, Th. Aman îmbracă într-o aură 
solemnă evenimentele istorice marcante ale istoriei Ro- 
mâniei, compoziţii studiate atent, ce reflectă talentul său 
şi forţa de sintetitzare a elementelor compoziționale, 
lucrări în care, curentul academist îşi face simțită pre- 
zenţa. Folosind acelaşi mod de exprimare academică, 
crează portrete, naturi statice şi interioare (exemple de 
tablouri: Ana Aman, Autoportret, Aristia Aman, Pepica 
Aman, Nicolae Bălcescu, Grigore Ghica, Hora Unirii 
la Craiova, Proclamaţia Unirii, Carol Davila, Atelierul 
din Paris al artistului, Serata, Vas cu flori, Coş cu fructe, 
Femeie pictând ), 

In a doua perioadă observăm modificări com- 
poziţionale şi cromaticce. Aceste lucruri sunt vizibile 
în tablourile pictate în aer liber. 

În expunerea de azi, ţin să invoc câteva tabouri, 
considerându-le niște repere ale celor două periodici- 
zări. Una din lucrări este „Unirea Principatelor“. Com- 
poziţie figurativă cu două personaje feminine, care cap- 
tează privitorul prin construcţia compoziţională, prin 
soluţia găsită în acest scop şi prin simbolurile folosite. 

Cadrul compozițional cuprinde două personaje 
feminine, artistul personificând cele două ţări — Moldova 
și Ţara Românească, îmbrăcate în costume populare spe- 
cifice zonelor. Cele două femei îşi unesc mâinile într-un 
gest sublim, ca semn de unire naţională, iar una dintre 
ele ridică braţul stâng deasupra capetelor lor, ţinând între 
depetele mâinii. o cruce. semn că această unire a fost 
făcută din dorinţa oamenilor, dar protejată de Dumnezeu. 
Construcţia compoziţională este realizată pe contraste 
puternice, tonurile brune ale fundalului, ajutând cromatic 
la detaşarea celor două personaje și la evidenţierea lor. 
Lucrarea are conotaţii profunde, iar personajele feminine 
au fost redate cu naturaleţe fără a le idealiza. 

O altă lucrare plină de expresivitate şi foarte 
sugestivă este „Fraţii Aman“. În jurul unei mese rotun- 
de plasate compozițional pe axul teoretic al mijlocului 
tabloului se găsesc aşezaţi Aman şi fraţii săi, fiecare 
evocând prin atitudine şi obiectele înconjurătoare, pre- 
ocupările sociale pe care le aveau. Compoziţia este sta- 
tică şi închisă, uşor sobră prin cromatica vestimentară a 
personajelor. Pictorul a găsit o soluţie, redând interiorul 
fastuos şi bogat ornamentat prin mobilierul şi tablourile 
de valoare. Subiectul este delicat, mai ales că Aman îşi 
iubea foarte mult fraţii şi a suferit enorm la pierderea 
lor. Această scenă de interior poate fi considerată o com- 
poziţie de efect. 

„Petrecere în grădină“ face parte din acele lu- 
crări realizate în plain-air. Tema petrecerii este destul 
de prezentă în creaţia lui Aman. Lucrarea abordează pe 
acelaşi stil compozițional ca în tabloul „Fraţii Aman“, 
așezarea unei mese în mijlocul tabloului, un leit motiv, 
în jurul căreia grupează cinci personaje. Grădina seduce 

prin efectele optice produse cu ajutorul unor tuşe scurte, 
vivace, ce conferă coordonatele spaţiale ale tabloului. 

Culoarea, oferă expresivitate, dar şi reproduce 
spaţiul grădinii, lumina şi câteva decupaje arhitecturale 
ale clădirilor din jur. Tuşele impresioniste, frumuseţea 
şi eleganța tonurilor, oferă spectaculozitate întregii lu- 
crări. Două elemente, un scaun gol şi o umbrelă deschi- 
să, abandonată parcă, conferă mister întregului tablou. 

Următoarea lucrare, tot pe tema grădinii este 
„Siesta în grădină“, compoziţie cu două personaje ce 
provin din înalta societate, un domn şi o doamnă, aşe- 
zaţi la o masă într-o grădină. Scena redată este plină 
de realism şi prin tuşele scurte ce modulează culoarea, 
Theodor Aman ne lasă să descoperim că stăpâneşte 
foarte bine ştiinţa culorii. Cele două personaje nu di- 
aloghează, iar peisajul din jur, pictat în variaţiuni de 
verzuri calde se detaşează, pe un cer liniştit. 

Acalmia şi starea interioară a personajelor este 
redată printr-un anumit tip de pensulaţie şi o gamă cro- 
matică austeră, iar peisajul, spaţiul „scenic“ este sugerat 
prin vibrația tonurilor, redate prin tuşe rapide. 

Spuneam despre Theodor Aman că şi-a folo- 
sit imaginaţia şi talentul în transpunera subiectelor cu 
tematică tradiţională. Unul dintre aceste tablouri este 
„Car cu boi“. Tabloul reflectă viziunea artistului asupra 
vieţii ţăranului român, cu ajutorul unor culori rafinate, 
calde. Scena pictată redă două care cu boi ce transportă 
butoaie mari şi care par a fi surprinse în momentul unui 
scurt popas, pe drumul prăfuit, într-o margine de sat. 

In planul secundar al compoziţiei, pe un dâmb se 
văd două case modeste. Pentru a sugera mai bine atmosfe- 
ra aşează trei personaje — doi bărbaşi şi o femeie. În stânga 
tabloului pictorul ne dezvăluie un peisaj sărăcăcios. Tema 
vieţii ţăranului român va fi preferată în acea perioadă, en- 
tuziasmând multe spirite creatoare ale secolului. 

„„Creator al unei opere vaste şi-n același timp re- 
marcabile din punct de vedere artistic, el a fost pictorul 
care prin limbajul său plastic a ştiut să se facă accesibil 
maselor largi şi să pătrundă până în cele mai diverse 
pături ale societăţii româneşti de atunci.“!? 

Theodor Aman a adus un aer nou şi proaspăt 
în pictura secolului al-XIX-lea, de aceea eu îl consi- 
der un formator, pentru că el educă vizual, prin propria 
creaţie, generaţiile ce îi vor urma şi reformator pentru 
că contribuie la formarea învățământului românesc înfi- 
inţând Şcoala Naţionale de Arte Frumoase la București 
şi Şcoala de Belle Arte de la Iaşi. 


12 Rezeanu. Paul, op.cit, p.25. 

ROMANA - dans de societate brașovean 


Cristina Seitz 


Cuvinte cheie: Jacob Mureșianu, dans de societate ROMANA, dans românesc transilvănean, Braşov. Muzeul 
Casa Mureşenilor, 1850 


Rezumat 
Articolul de față este o prezentare a istoricului dansului de societate ROMANA, creat de cărturarul 
Iacob Mureşianu la 1850, consemnat în publicaţiile şi presa vremii. De asemenea sunt expuse activitățile de dată 
recentă întreprinse de Muzeul „Casa Mureşenilor“ Brașov, care a iniţiat începând cu anul 2007 cel mai ambițios 
program de revitalizare a acestui monument din tezaurul patrimonial imaterial din România, prin organizarea de 
evenimente, expoziţii şi derularea mai multor proiecte şi programe culturale. 


Keywords: Jacob Muresianu, ballroom dance ROMANA, Romanian dance, transilvanian dance, Brasov 
Muresianu s House Museum. 


Abstract 
The article is a presentation of the history of a ballroom dance called ROMANA, created in 1850 by the 
romanian scholar Iacob Muresianu and recorded in press and publications at that time. The article also presents 
recent activities developed by the Muresianu's House Museum from Brasov, which has initiated since 2007 
the most ambitious program meant to revive this monument of intangible heritage treasure from Romania, by 
organizing, several events, exhibitions and cultural projects. 

Cultura muzicală făcea parte din idealul educaţional 
al epocii. Nu puteai fi un om rafinat fără elementare 
noțiuni muzicale. Ziarele erau pline cu anunţuri de ofer- 
te de instrumente muzicale, în special piane, aflate în 
mare vogă. Alături de muzică, dansul de societate era 
obligatoriu. In „Gazeta Transilvaniei“, într-un anunţ 
publicitar, se anunţa începerea unui nou curs pentru 
învăţarea „Romanei, Quadrilului și a Valsului în 6 
pași “. Doritorii erau rugaţi să se adreseze maestrului 
de dans Carol Samagyi. Fără îndoială nu era singurul 
cu o astfel de pregătire venit la Brașov. 

Manifestându-se în literatură, muzică, arte plas- 
tice, curentul romantic a marcat tendinţele vestimentaţiei 
la jumătatea secolului al XIX-lea. Viena dicta moda, 
costumul feminin a devenit mai somptuos, pe când cel 
masculin a evoluat către aspecte mai sobre, mai impu- 
nătoare.! 

În a doua jumătate a secolului al XIX-lea dom- 
nii au purtat pe rând veston, jachetă, redingotă, fracul 
devenind haină de gală. Pălăria se numea cilindru sau 
joben, mai târziu folosindu-se și melonul. Accesoriile 
obligatorii erau mănuşile și bastonul. În nr. 13 din 1838 
al „Foii pentru minte, inimă și literatură'?, între reco- 
mandările privind norme de conduită adresate tinerilor, 
aceștia erau sfătuiți să „poarte un ceasornic, țilindru- 
repetir şi baston de trestie cu nasturi de aur “?. Negrul 
era culoarea dominantă a vestimentaţiei, albe fiind doar 
vesta, cravata şi mănuşile. 

Între anii 1850 şi 1870, crinolina, cu rolul ei 
de distanțare socială, a fost rochia adoptată de doam- 
ne. Coloritul era puternic, se purta mătasea, taftaua, iar 
rochiile din tul aveau aplicate multe detalii, volane și 
broderii. După 1870, amploarea fustei a fost concentrată 
în spate, într-un drapaj bogat, transformându-se în tur- 
nură;, rochia folosită până la sfârşit de secol. Mănuși, 


1 Adina Nanu. Artă, stil. costuim. Editura INoi Media Print. Bucureşti. 
2007, p. 197 

2 Suplimentul literar al „Gazetei de Transilvania” — primul ziar politic al 
românilor ardeleni. 

3 Leon Mut, Iacob şi loachim Mureșanu — Patronii spirituali ai școlii din 
Rebrişoara, judeţul Bistriţa-Năsăud, Editura Eikon, Cluj-Napoca, 2012, p. 73. 
4 Adina Nanu, op. cit. p. 198. 

5... în formă de arcuri sau numai de periniţe care dădeau o rotunji- 
me elegantă acelei părţi a corpului ... şi şoldurile erau, la fetele slabe, 
tapiţate cu perinițe. Talia strânsă tare în corset — idealul era talia de 
viespe, cu șoldurile rotunde — iar pieptul ridicat şi accentuat cât mai 
mult. Se punea mare preţ pe un bust frumos la toaletele decoltate de bal“ 
descrie Sextil Puşcaniu în „Braşovul de altădată“, Editura Schei, Braşov, 
2001. p. 199. 

evantaie, pălării, umbreluțe, bijuterii din abundență şi 
de mari dimensiuni, completau ţinuta vestimentară a 
doamnelor.S 

Portul popular a fost simbolul luptei pentru bur- 
ghezia progresistă de la 18438 și, mai târziu, în timpul 
Războiului de Independenţă era considerat veșmânt 
oficial la Curtea de la București. 

În 1837, lacob Mureşianu (1812-1887), originar 
din Maramureș, a venit la Braşov, marcând astfel înce- 
putul afirmării familiei în lupta românilor ardeleni pen- 
tru eliberare și unitate naţională, ,,... e/ nu s-a născut ca 
să trăiască, ci a trăil ca să se jertfească pentru poporul 
român. Mare fu el între eroii luptători pentru emancipa- 
rea poporului românesc, mare fu în şcoală, în familie şi 
în socielate... “7. Acesta a fost profesor şi director, timp 
de 20 de ani, la Liceul Romano-Catolic din Braşov; re- 
dactor şi director, din 1850, al „Gazetei Transilvaniei“; 
inițiator al mai multor instituţii de cultură; din 1877 
membru al Academiei Române, numit „ce/ mai distins 
publicist și apărător al drepturilor noastre naţionale '*. 
La 1840 se căsătorea cu Sevastia, fiica negustorului 
braşovean Dimitrie Nicolau. Împreună au avut 10 co- 
pii, „copiii mei iubiți sunt toți fii Națiunii, pe care i-am 
crescut şi i-am învăţat, şi pentru fericirea cărora am 
muncit și am luptat toată viața mea!" spunea lacob 
Mureşianu întrebat fiind câţi copii are. Dintre ei s-au re- 
marcat dr. Aurel Mureşianu (1847-1909), primul ziarist 
profesionist român din Transilvania, care a „continuat 
cu demnitate în acest organ naţional lupta ilustrului său 
părinte“; lacob Mureşianu jr. (1857-1917), compozi- 
tor, dirijor, profesor de muzică în Blaj, autor al primei 
reviste muzicale din Ardeal, „Musa Română“; Traian 
Mureșianu (1864-1901), bariton la Opera din Viena şi 
un foarte talentat sculptor, desfășurându-și activitatea 
de artist plastic la Iași; Elena Mureşianu, căsătorită cu 
locotenent-colonelul armatei române Moise Groza, a 
fost „ conducătoarea reuniunei «Crucea Roșie» Fili- 
ala Romanu din România “!!; Sevastia Mureșianu, că- 
sătorită cu inginerul Constantin Davidescu, membră a 
redacţiei ziarului „Gazeta Transilvaniei“. 


6 Adina Nanu. op. cit.. p. 200. 

7 Culegere de extrase din publicistica despre Aurel Mureşianu şi familie, 
Arhiva Mureşenilor, nr. inv. 19450. 

8 Ibidem. 

9 Ibidem. 

10 Ibidem, 

11 Ibidem. 

După 1848, mişcarea artistică românească din 
Ardeal primea noi impulsuri prin înființarea a numeroa- 
se cenacluri, coruri, reuniuni, casine. În martie 1850, 
Iacob Mureşianu a avut ideea înființării „Reuniunii fe- 
meilor române“, asociaţie cu caracter cultural care să 
servească interesele românilor și în care să fie dezbătute 
principalele aspecte ale vieţii culturale românești. În 
numărul din 9 septembrie 1850 al „Gazetei Transilvani- 
ei“, Iacob Mureșianu anunţa demersurile făcute pentru 
înființarea Reuniunii. Oficial scopul asociaţiei a fost de 
sprijinire a educaţiei orfanilor în urma Revoluţiei din 
1848. Configuraţia istorică şi interesul stârnit de aceas- 
tă asociaţie au condus la afirmarea identităţii naţionale, 
la prezentarea valorilor culturale în fața autorităților 
şi populaţiei germane şi maghiare prin organizarea de 
conferinţe, întâlniri şi baluri de „Reuniune“. Frecvent, 
întâlnirile „Reuniunii“, organizate pentru strângere de 
fonduri, aveau ca locaţie saloanele lui Iacob Mureşianu 
sau ale altor cărturari.!? 

În acele vremuri, dorinţa intelectualilor din 
Transilvania a fost să impună un dans care să constitu- 
ie echivalentul naţional al dansurilor aflate la modă. La 
Blaj, unde s-a şcolit, Iacob Mureşianu a preluat ideile 
luptei pentru libertate naţională a românilor ardeleni. În 
scopul trezirii dragostei către folclorul românesc şi sub 
impulsul momentului istoric, lacob Mureşianu compu- 
ne în toamna anului 1849 elegantul dans de salon RO- 
MANA", bazat pe motive româneşti, opus „facilului 
dar răspânditului Quadrille la modă '"?. 

„- Etă ce: vreă se compunii unii danți 
romănescii de salonii, şi-mi trebuesce musica. Pentru 
aceea, fii bunii și pune pe note câte "ți voiiă cânta, şi de 
câte 'Ți vei aduce aminte şi d-ta. D-lu Emilian, în a cărui 
inimă încă se nutreii aseminea dorinţe, află de bună 
acestă ocasiune, pentru a compune ceva romănescă, şi 
punendu-se la piano, a începutii a pune primele melodii 
romănesci, dându-le adeveratulii caracterii naţionali 
luati din popori în 10tă fidelitatea“, mărturisea într-o 
seară lacob Mureşianu invitaţilor săi Ştefan Emilian, 
George Barițiu și Vasile Oroian. În demersul lui a fost 
ajutat de arhitectul, profesorul de desen și muzicianul 
Ștefan Emilian (1819-1899) şi de maestrul coregraf 
Francisc Kamauf. Manuscrisul cu descrierea dansului 
cu ajutorul însemnelor coregrafice se află în Arhiva 
Mureşenilor (nr. inv. 17591). 


12 Aurel A. Mureşianu, Album comemorativ, 1913, p. 23. 

13 Dan Pavalache, Cronica de Braşov, Editura Haco International, 
Brașov, 2005, p. 325. 

14 Pentru alte informaţii privitoare la acest subiect vezi și Lorena 
Domocos, O contribuţie originală braşoveană la istoria dansului de 
societate european: ROMANA. în „Revista ASTRA". serie nouă, anul 
IV (XLVII), nr. 34 (335-336). 2013. pp. 80-87. 

15 Mircea Gherman, Date şi fapte privind activitatea lui lacob 
Mureşianu la „Gazeta Transilvaniei” (1838-1877), în „130 de an: de la 
apariția Gazetei de Transilvania“, Brașov, 1969, p. 83. 

16 Un martor ocular, Istoriculu Renascerei jocurilor (danţunlor) noastre națio- 
nale Romana, Romanul și Bătuta precum și a musicei și a teatrului românescă 
în Transilvania. Tipografia Naţională Strada Alexandri. lași. 1886. p. 5. 


Zece perechi de dansatori au participat la 
repetiții, până în preajma Anului Nou 1850; consemnăm 
astfel primul curs de dans ROMANA. 

„« Roman 'a» s-a compusu in casele proprie ale 
lui Jacobu Mureşianu, in localulu unde se afla adi Re- 
dactiunea «Gazetei Transilvaniei». S-a jocatu pentru 
prim 'a-ora in iern 'a anului 1850, la balulu din Brasio- 
vu arâangiatu de intemeietoriulu in folosulu « Reuniunei 
femeiloru române» de acolo. Este unu jocu prin esce- 
lintia nationalu românu, compusu din cele mai alese 
piese istorice şi poporale 

„Gazeta Transilvaniei“, 7 din 29 ianuarie 1850, 
a consemnat în paginile ei prima reprezentaţie a dansu- 
lui sub denumirea de „salt național, la picnicul din du- 
minica de 22 ianuarie 1850: „Brașov. Să mai cugetăm 
și la zile de petrecere, nu tot la serioase. Inaugurarea 
saltului naţional în picnicul din duminica trecută prin 
impărțirea de flori la damele și damicelele care-l juca- 
ră, produse în familiile noastre o plăcere din cele mai 
rare şi mai sincere. “1% 

După această dată, lacob Mureşianu a denumit 
suita coregrafică ROMANA, numele constituind de fapt 
acronimul figurilor care compuneau dansul: „Rosa“, 
„Octavia“, „Mureșana“, „Augusta“, „Nimfa” și 
„Amata“. Dansul ROMANA adapta sub o formă 
avansată, figurile coregrafice ale unor jocuri populare 
româneşti: Ardeleana, Haţegana, jocul bănăţean Pe pi- 
cior, Învârtita și Brașoveanca. 

Iacob Mureşianu face o descriere în versuri a 
ROMANEI în suplimentul literar al „Gazetei Transil- 
vaniei“* — „Foaie pentru minte, inimă şi literatură“ nr. 4 
din 23 ianuarie 1850, sub numele „Romana. Salt regulat 
naţional“. Descrierea este făcută în cinci strofe, iar în 
strofa a şasea sunt prezentate figurile dansului: 

„Rosa 'ncepe pe sub mână, balansează, trece n hori; 
Octavia 'mbrățişeză, schimbă dama ntre feciori: 
Mur&șana mai distinge junele ce 1 înfocat; 

Augusta cu două verguri se 'nvertesce balansalt, 
Nimfa aspră din natură, îi înșiră la un loc, 
Amală e, că se 'nieptă, 'nşelă, 'nverte ca din foc “. 

ROMANA s-a dansat, în mod oficial, la balul 
„Reuniunii femeilor române“ în iama anului 1851 şi 
apoi s-a răspândit la toate balurile, fiind însuşit și de 
străini: „Brașov, 2 febr. Între petrecerile ce ne făcură a 
mai uita vreo câteva minute de luptele lumești — în dul- 
cele acesta, străluce balul filantropic din 31 ianuarie dat 
de Reuniunea Femeilor Române în folosul orfanelor. mai 
presus de toate, atât prin sfințenia scopului de umanitate 
că! și prin contribuirea unor tineri de aici, care pătrunşi 
de nobilul simț național n-au cruțat nimica ca să ridi- 
ce însemnătatea serei acesteia, parte prin așezarea unui 
simbol al filantropieie în fruntariul sălii, a cărei măestrie 
documentează geniul artistului nostru E. parte prin jocul 


17 Culegere de extrase din publicistica despre Aurel Mureșianu şi fami- 
lie, Arhiva Mureşenilor, nr. inv. 19450. 
18 „Gazeta Transilvaniei“. 7 din 29 ianuarie 1850, p. 28. 

român ardelenesc, și prin nouăle melodii compuse de ti- 
nerii noștri E. şi T. dedicate reuniunei. “!* După o mai 
veche tradiţie, toate balurile organizate de intelectualii 
români se deschideau cu o horă și se încheiau cu sârba 
bărbaţilor, iar după pauza pentru muzică se continua cu 
dansul ROMANA, care era executat de 10-15 perechi. 

Profesorul blăjean Alexiu Viciu consemnează 
faptul că între anii 1864 și 1874 la maialul anual al 
studenţilor organizat la Blaj, în cinstea zilei de 3/15 
mai 1848, se dansa ROMANA: „Este ziua cea mare, in 
carea românul își scutură jugul. De aceea aniversarea 
acestei zile epocale s'a serbal in Blaj în fiecare an după 
demnitate, mai ales de tinerimea studioasă... Urma 
maialul studenţilor la verdeață, în bercul metropoliei. 
Este interesant, că spiritul naţional dominează şi aici. 
Mulţi liceani se imbrăcau în costume naţionale. Cei 12 
călușeri jucau Românul și Bătuta, săltau și băieţii în 
spațul de joc gătit publicului, în parte sosit din depăr- 
tări (ca de pe Câmpie, din Munţii Apuseni). Jocul se 
incepea cu hora Ardeleana. Programatic urmau cele- 
lalte dansuri românești: Hăţăgana, Hora bucovineană 
(Garofița), jocul de salon Romana ș.a. “% 

Conform unor relatări, Avram lancu a interpre- 
tat ROMANA: „,/scusinţa la cântatul din fluier depășea 
cu mul! simplele calităţi de lăutar. O altă mărturie spu- 
ne că prin anii 1868 Mircea Stănescu își serba nunta cu 
d-șoara Talos din Halmagiu. Natural, printre invitații 
de frunte era şi lancu (n.n. Avram). Lumea ar fi voit să 
danseze Romana, dansul ieşi! de curând la modă, dar 
orchestra nu cunoștea melodia. Dintre câți incercară, 
singur lui Iancu îi reuși să cânte melodia cea nouă după 
notele publicate de revista «Familia». “2 

În ultimele decenii ale secolului al XIX-lea, 
povesteşte Sextil Puşcariu în „Braşovul de altădată“, 
aveau loc în sala hotelului „Numărul Unu“ spectacole, 
concerte, carmavaluri, serate, baluri, banchete și recepții. 
Pentru elevii din ultimele clase de liceu se organizau 
timp de câteva săptămâni cursuri de dans la care erau 
invitate fete cu vârste cuprinse între 14 și 17 ani: „, Tor în 
sala cea mare de la «Manărul Unu» aveau loc «conveni- 
rile sociale», cu concert şi dans, şi balurile... În sala cea 
mare era loc destul și pentru nelipsitele «jocuri de co- 
loană», cadrilul, romana şi, ceva mai demult, lancierul. 
Te îngrijeai din vreme să ai un vis-â-vis simpatic, și erai 
cu atenţia incordată ca să nu greşești figurile. Mai ales 
la romană, un dans născocit la Braşov în casa lui lacob 
Mureșianu. Căpitanul Popa se îngrijea ca dansatorii să 
nu facă greșeli, ținând cu ei probe. ' 

„Întâiele amoruri aici se înjghebau, în sala de 
dans pe când «profesorul» Fiedler, lung şi slab, ne învăța 
să facem pașii de polcă și de vals. Bostonul incă nu ieșise, 
dar polca avea două variante, cea «scoțiană», la care, 
19 „Gazeta Transilvaniei”, 11 din 5 februane 1851, p. 46 
20 Adnan Solomon, Învățământul muzica! blăjean, Editura Buna Vestire, 
Blaj, 2003. 


21 http://wrww.craisorulmuntilor.ro/?p=83 
22 Sextil Pușcariu. Braşovul de altădată, Editura Schei. Braşov. 2001. p. 142. 

din când in când, te învărteai singur și băteai din palme, 
și «polca incrucișată». Mai era și «polca galop», la care 
traversai sala cu pași mari și repezi, «pas de patineurs», 
la care alunecai ca la patinat pe parchetul sălii de dans, 
şi «pasul celor patru», jucat de două părechi. În general 
se punea mare preț pe «jocurile de coloană», cadrilul și 
romana. Cea din urmă era un joc românesc, inventat la 
Brașov; cel dintâi, cu totul deosebit de cadrilurile de la 
« Moulin rouge». Mare măiestru al romanei, care cerea 
multe probe până ajungeai să dansezi bine, era pe vre- 
mea mea căpitanul Popa. '*? 

Filologul, folcloristul şi doctorul în teologie (Vie- 
na) Grigore Silași publică în revista „Familia“, editată 
la Budapesta, articolul „,Complimentulu “ in dantiulu 
natiunalu „Roman 'a“. Pe parcusul a şase pagini în nr. 
13 din 12/24 februarie 1878 şi nr. 15 din 19 februarie/3 
martie 1878, autorul face un studiu aducând aprecieri 
referitoare la frumuseţea și caracterul românesc al dansu- 
lui ROMANA, dezaprobând introducerea salutului între 
elementele dansului: „Roman 'a“ e un 'a din cele mai 
frumose conceptiuni în artea saltului, unulu din cele mai 
frumose dantiuri sociale. Parerea strainilor, nu a nostra, 
e acest 'a. Strainii, cari o vediura si vedu, sint incântati 
de frumusetiele ei, cu unu viersu o lauda si o admira... “. 

ROMANA nu rămâne doar un dans al 
brașovenilor, el se dansează la toate balurile și petre- 
cerile românești din Ardeal, Maramureş, Banat, Crişana 
şi chiar în nordul Moldovei. La 1884, în numărul 9 al 
revistei „Familia“ din Oradea sunt consemnate jocurile 
dansate la balul „Reuniunii Române de Lectură“ din 
Timişoara: „Două capele muzicale au delectat publicul, 
una militară, alta civilă. Afară de jocurile: Ardeleana, 
Lugojana, Pe picior. Romana, muzica militară a mai 
cântat şi un cadril studiat anume pentru ocasiunea 
aceasta şi o polcă română, ambele piese fiind trimi- 
se de domnul Anton Brandhner, dirigintele orchestrului 
orășenesc din Brașov. 

În jurul anului 1885 muzicianul Iacob Mureşianu 
(1857-1917) publică partitura muzicală a dansului RO- 
MANA, aranjată de el însuși. Partitura apare tipărită la 
editura Const. Gebauer, Bucureşti, sub titlul Romana 
— OQuadril Naţional Transilvanian, cu dedicaţia „D-rei 
Amelia“. Lucrării i-a fost acordată Medalia de Argint 
la Expoziţia Universală de la Paris din anul 1900. 

În lucrarea „Istoriculu Renascerei jocurilor 
(danţurilor) noastre naţionale Romana, Romanul și Rătuta 
precum și a musicei și a teatrului românesc în Transil- 
vania“ semnată „nu martoru ocularu " (Ştefan Emilian 
în opinia lui Lucian Predescu, „Enciclopedia României. 
Cugetarea. Material românesc. Oameni și înfăptuiri“) 
apărută la lași în 1886 este menționată și contribuţia lui 
Ştefan Emilian la compunerea dansului: „D-li Emilian, în 
a cărui inimă încă nutrei aseminea dorințe, află de bună 
acestă ocasiune, pentru a compune ceva romănescu, și 
punându-se la piano, a începutii a pune primele melodii 


23 Ibidem. p. 278. 

romănesci, dându-le adeveratulii caracteri naţionalii 
luată din poporă în totă fidelitatea. După aceste melodii 
s'a formatii celii dintâi danții românescă, compusă de 
d-li lacob Murășianu, căruia i s'a dat numele Romana “. 

Revista muzicală „Musa Română“, apărută la 
Blaj sub conducerea lui lacob Mureşianu-fiul, publică 
istoricul ROMANEI şi partitura muzicală în aranjament 
propriu stabilind că: „Muzica jocului Romana iși are ori- 
ginea sa din anul 1849 și este compusă din diferite me- 
lodii populare din Transilvania și anume din ținuturile: 
Haţeg, Abrud, Banatul Timişan, de pe Someș și de pe Olt 
efc. ... Atil colecțiunea și ordinea muzicei, cit şi aranjarea 
Romanei în figuri şi hore, este opul tatălui meu, deceda- 
tul lacob Mureșianu, care, pătruns de simţul şi adevărul 
că lumea cea mare judecă pe popoare — drept sau strâmb 
— mai mul! din semnele externe, întreprinse a culege toate 
figurile dansului haţegan și toate variaţiunile muzicii 
lui, apoi, dindu-le pe mina unui măestru, ceru regularea 
sau mai bine redigearea lor, păzind cu multă scumpătate 
ca nici saltul, nici muzica să nu piardă cituși de puţin 
din caracterul şi ritmul său național... dedică Reuniunii 
aces! joc, per eminentiam naţional, pe care, cum am zis 
mai înainte, ajutorat de un maestru de dans, l-a pus în 
viață cu succes. Se ințelege că numai după nenumăratele 
probe și exerciţii ținute chiar în casa sa proprie de cite 
20 perechi din familiile mai bune de la Braşov ** 

În 1901, nr. 22 al „Gazetei Transilvaniei“ pu- 
blică un istoric al dansului ROMANA marcând astfel 
sărbătorirea a 50 de ani de la prima reprezentaţie pu- 
blică a dansului de coloană. 

Sub semnătura lui Pavel Rotariu este publicat 
la Lugoj, în ziarul „Drapelul“, nr. 13 din 23 februarie 
1901, un articol sub numele de „ROMANA“ conţinând 
o descriere a figurilor dansului precizând totodată: „Am 
cetit cu plăcere «Foiletonul» din nrul 22 ac. al «Gaze- 
tei Transilvaniei» în care ni se spune că în acest an și 
deodată cu jubileul distinsei reuniuni a doamnelor din 
Brașov, jocul frumos și încântător românesc « Romana» 
încă şi-a serbat jubileul său de 50 de ani. Va se dică 50 
de ani sunt de când este compus acesl joc de salon, cu 
care Terpsichore română se poate făli și nu ar păţi cu el 
nici o ruşine în nici o societate, nici chiar în saloanele 
curților de domnitori. Și totuşi jocul « Romana» aşa de 
rar se joacă în petrecerile româneşti, sau dacă se joa- 
că, se joacă ori incorect ori în diferite feliuri. ... Ţin să 
rog Onorata Direcţiune a iubitului nostru Drapel ca să 
publice şi numai copia pe care o am, căci dacă ea va fi 
greșită sau (indescifrabil), se vor ivi cei ce cunosc bine 
și știu bine a juca Romana şi vor îndrepta și completa “. 

În anul 1903, Tipografia „A. Mureşianu“ pu- 
blică caietul bilingv româno-german ROMANA sub 
semnătura maiorului lon Popa („Tunarul din Dum- 
brău“). Acesta conţinea istoricul dansului, partitura 
muzicală aranjată de lacob Mureșianu-fiul şi descrierea 
amănunţită a figurilor care compun dansul. 


24 „Musa Română“, nr. 6 din ! iunie 1888. Blaj. pp. 5-12. 


„Jocul acesta național, de care de amintesce mai 
sus, a fost «saltul regulat naţional Romana» care curend 
s'a încetățenit la toții Românii din Transilvania, Bănat 
și era ungurescă și a trecut și in Bucovina, și nu numai 
odată a fost jucat în acești 50 de ani din urmă şi in oraşele 
principael ale României. Erau acum 50 de ani dansurile 
de colonă, numite și de salon seu contradansuri, ceva 
nou și atrăgetor, căci numai cu câţi-va ani mai înainte 
iși făcuse intrarea în orașul nostru Cuadrilul frances. 

.„. Peste câte-va dile se împlinesc der 50 de ani de 
când « Romana» s'a jucat prima-oră în public la primul 
bal al « Reuniunii femeilor române» și este un frumos 
sentimeni de pietate, ce-l documenteză Reuniunea și ju- 
nimea nostră prin hotărirea, ce au luat 'o, ca cu ocasi- 
uena balului, ce se va da Marţia viitore in legătură cu 
festivitățile jubiliare ale « Reuniunei femeilor române », 
s€ se serbeze și jubileul dansului naţional « Romana». “ 

Cu ocazia inaugurării în 1905, la Sibiu, a Muze- 
ului Etnografic al „„Asociaţiunii pentru literatură română 
şi cultura poporului român“, în spectacolul „Serata et- 
nografică“, un grup de dansatori îmbrăcaţi în costume 
populare execută cu multă iscusinţă „Romana jubiliară“. 

În romanul „Lon“, prozatorul și dramaturgul Li- 
viu Rebreanu menţionează faptul că în cadrul unui bal 
organizat în sala de gimnastică a liceului din Armadia 
se dansa şi ROMANA: „ 7oți slăveau spectacolul și pe 
interpreți, își angajau cadrilurile și «romana» și de- 
abia așteptau să înceapă dansul. “* 

De origine germană, serbarea „Maialului“ a de- 
venit populară și în mediul şcolar românesc şi era dedicată 
absolvenţilor din ultimul an de liceu. Prima ceremonie a 
Maialului brașovenilor stabiliți la Cluj a avut loc la 8 mai 
1927. Lingyvistul Sextil Pușcariu aduce precizări importante 
cu privire la reluarea tradițiilor legate de „Maial“ în volumul 
„Brașovul de altădată“: „După trei decenii de la ultimul meu 
maial ca Student în Braşov, am incepul seria maialurilor 
brașovenilor la Cluj. Căci vechii braşoveni s-au mutat în 
număr mare in capitala Ardealului... și-au adus aminte de 
maialele lor de odinioară. Cumpărându-și chipie şi bas- 
toane, rugând pe doamne să le coasă «lentele» și cocar- 
dele, alegându-și prefect, suprefect, cantor luci, fux-maior, 
butoir și pe veșnic tânărul Costi Sotir — de fapt, promoția 
maturizanţilor din anul 1838!-— aranjor şi inițiator în tainele 
„Romanei“ .. culreierând în ajun în grup compac! străzile 
Clujului și cântând cântece studenţeşti, cu muzica în frunte, 
ca pe vremuri, brașovenii se simțeau din nou tineri. «Nu-i 
viață mai plăcută decă! de student» înaintea universității 
și «Gaudeamus igitur» la lupoaica din piaţă şi plecarea cu 
steagul în frunte, fixc-maiorul adunându-și în parc fucșii 
— studenți universitari —, întâmpinarea butoiului, salutul 
foștilor profesori, comanda studențească și hora trocăreas- 
că, „Romana“ în costum naţional și călușarul şi bătuta — 
nici unul din punctele din vechiul program nu fu uitat. “6 


25 Liviu Rebreanu, lon, cap. IV Noaptea, Editura pentru literatură, 
Bucureşti, 1966, p. 128. 
26 Sextil Puşcariu, op. cit.. p. 283. 

În 1941, în „Gazeta Transilvaniei“ în numerele 
25, 30, 31 şi 32, Tiberiu Brediceanu publică lucrarea 
„Romana. Epoca şi istoricul acestui dans“. 

„De la înființarea ei, Romana aproape 40 de 
ani s-a dansat neintrerupt la toare petrecerile și balu- 
rile mai însemnate, nu numai la Brașov şi în centrele 
culturale din apropiere, ci și în restul Transilvaniei și în 
Banat. Se susține că, chiar şi in Bucovina și în Regal... 
De la o vreme însă, treplalt, cu scăderea interesului și 
ieșirea din modă a dansurilor de coloană, şi Romana a 
început să figureze tot mai rar în ordinea de dansuri a 
petrecerilor şi balurilor românești. Un nou avânt luase 
totuși în jurul împlinirii anului al 50-lea de la compu- 
nerea ei... Una din cele mai frumoase execulări ale 
Romanei a avut loc în anul 1905, la Sibiu, când a fost 
luată în programul unei serate aranjate în cadrul serbă- 
rilor inaugurării Muzeului etnografic al «Asociaţiunii 
peniru literatură română și cultura poporului român», 
sub titlul de Romana jubiliară. Atât domniloarele cât 
și domnii care au format grupul dansator, au purtat 
costume naționale... De asemenea Romana a fost bine 
studiată și în ireproșabile condițiuni executată la câte- 
va din balurile anilor din urmă ale despărțământului 
«Astrei» din Braşov... De câte ori a fost privită cu cea 
mai mare admiraţie de lumea străină participantă, de 
pildă, la balurile studențimii noastre universitare, de 
pe vremuri, din Budapesta sau Viena — Romanei i se 
dădea şi de aici inainte cinstea care i se cuvine. “ 

În anul 1962, dansul ROMANA este execu- 
tat de o echipă de dansatori din Sălişte, județul Sibiu, 
menționează cercetătorul Andrei Bucşan în volumul său 
„Specificul dansului popular românesc“ apărut la Editu- 
ra Academiei R.S.R. din Bucureşti în anul 1971: „N-am 
inclus în studiul tipologic dansurile de salon, care de 
altfel au circulat mai mult în rîndurile «intelighenţei» 
locale, nepătrunzind decit sporadic în mediul țărănesc: 
Cadrilul, Polca, Romana. Ultimul este o creație a bur- 
gheziei ardelene pe la mijlocul secolului trecut. Numele 
lui îi trădează originea, ca de altfel şi numele figurilor. 
* Rondo — şi la mînă — dreapta 
* Balanţ la mijloc 
* Dama înainte şi trecere — dama înainte şi acasă 
* Colonul de vizavi conduce — şi predare de dame 
* Ambele coloane la mijloc — învirtire şi damele spate 
în spate 
* Promenadă în dreapta ca la Harţăgană 
* Dansul are elemente de cadril, dar și populare. A fost 
reconstituit şi filmat de noi cu o echipă din Sălişte.“ 


kk 


Arc peste timp, în 3 iulie 2007 are loc reconsti- 
tuirea și înregistrarea in situ a dansului creat de Iacob 
Mureşianu. Evenimentul realizat de Ansamblul de Balet 
al Operei Brasov, sub coregrafia doamnei Nermina Dami- 
an, pe baza informațiilor furnizate de istoricii de la Muzeul 

„Casa Mureşenilor“ Braşov, readucea astfel la viață un 
dans dispărut de câteva generaţii. ROMANA, după ver- 
siunea din 1903, se va dansa în trei spectacole ale Operei 
Brașov, primul fiind cel de la Bastionul Țesătorilor. 

In 26 noiembrie 2008, dansul a fost reluat în pu- 
blic în cadrul unui spectacol dedicat exclusiv din seria 
programului metamuzeal Recitalul de la ora 5, realizat 
în parteneriat cu Opera Brașov. Cu aceeași ocazie era 
lansat un pliant? dedicat dansului de coloană ROMA- 
NA, autor Mihai-Gavril Gorbonov. 

La 160 de ani de la prima reprezentaţie publi- 
că a dansului de societate ROMANA, Muzeul „Casa 
Mureşenilor“ Brașov, alături de partenerii săi, Centrul 
Judeţean pentru Conservarea şi Promovarea Culturii 
Tradiţionale Brașov, Opera Brașov şi Asociația Cultu- 
rală Germano-Română Romanima Niirnberg, a derulat 
proiectul ROMANA -— renașterea unui dans din tezau- 
rul coregrafic naţional românesc, cu finanțare A.F.C.N. 
Obiectivul general al proiectului l-a constituit valorifica- 
rea dansului ROMANA, specific Transilvanei, în vede- 
rea dezvoltării patrimoniului cultural naţional imaterial. 
S-a urmărit prin organizarea unui curs de dans însuşirea 
de către beneficiarii direcți, 10 instructori de dans din 
județul Brașov, de cunoştinţe teoretice şi practice privi- 
toare la dansul ROMANA. După finalizarea proiectului, 
ROMANA a fost dansată de instructori în Piaţa Sfatului 
din Braşov în cadrul Festivalului „Musica Coronensis“ 
(organizat de Comunitatea Honterus-Biserica Neagră și 
Ambasada Republicii Federale Germania la Bucureşti), 
de Ansamblul „Măgura“ Codlea la festivitățile organi- 
zate de Primăria din Codlea, de Ansamblul Casei de 
Cultură din Victoria la Festivalul „Toamna barocă” de 
la Avrig, dar şi de elevii Şcolii Generale din Prejmer la 
Cercul profesorilor de istorie din judeţul Braşov. 

Pe măsură ce s-au adăugat aceste piese la struc- 
tura programului de renaștere a dansului ROMANA, s-a 
impus de la sine necesitatea realizării unei expoziții 
de prezentare şi valorificare a patrimoniului material 
privitor la dans. Dată fiind natura specifică şi specială a 
acestui element patrimonial imaterial, am fost nevoiţi să 
propunem publicului interesat de acest subiect de nişă 
un alt fel de expunere, valorificare, în care accentul să 
fie pus pe interactivitate şi delectare. Astfel, marţi, 17 
ianuarie 2012, a avut loc vernisajul expoziției ROMA- 
NA. Dans de societate braşovean, curatori fiind Lorena 
Domocos și Cristina Seitz. 

Datorită impactului și originalității conceptului 
expoziţia a fost inclusă în cadrul proiectului Lecţiuni 
de dansu — sec. XIX. Renașterea unui dans din tezaurul 
național românesc — ROMANA, organizat de Asociaţia 
de Artă şi Tradiţie „Coconiţe“ în parteneriat cu Atene- 
ul Tătărași și Primăria Municipiului lași, în luna aprilie 
a aceluiași an. In cadrul evenimentului au avut loc un 
simpozion, vernisajul expoziţiei şi un curs de dans RO- 
MANA adresat studenților de la Universitatea de Arte 


27 Muzeul „Casa Mureşenilor“, ROMANA dans de coloană. Braşov, 2008. 

din Iași. În ultima zi a proiectului s-au organizat o serie 
de reprezentații artistice în scopul promovării dansului în 
rândul comunității ieşene, concretizate în flash-moburi. 

In toamna anului 2012 s-a derulat proiectul RO- 
MANA pentru toți — un dans istoric se întoarce în comu- 
nitate*. Realizat în parteneriat cu Inspectoratul Școlar 
Judeţean Brașov, Casa de Cultură a Municipiului Codlea 
şi finanţat de A.F.C.N., proiectul şi-a propus educarea 
tinerilor, cultivarea, promovarea și răspândirea culturii 
şi tradițiilor româneşti, crearea unui climat propice dez- 
voltării tinerilor prin dans, muzică, educaţie fizică, prin 
deprinderea practică a coregrafiei dansului ROMANA și 
creşterea gradului de cunoștințe cu privire la dansul de 
societate ROMANA. În cadrul proiectului 160 de elevi 
din liceele braşovene au participat, timp de 6 săptămâni, 
la cursuri de dans ROMANA, iar în 3 noiembrie 2012 
au susținut o reprezentație publică în Piaţa Sfatului. 

In mai 2013, Muzeul „Casa Mureşenilor“ a 
inițiat proiectul ROMANA — un dans vechi din Transil- 
vania desfășurat la Schloss Pătzneusiedl, Austria, și reali- 
zat cu sprijinul Societății Austriaco-Române, Consiliului 
Judeţean Braşov şi Consiliului Local Codlea. În cadrul 
evenimentului a fost deschisă publicului o expoziţie 
care descria istoria dansului ROMANA, completată de 
o conferință, precum și o demonstraţie și un workshop 
de dans susținute de membrii Ansamblului „Măgura“ din 
Codlea sub coordonarea doamnei Nermina Damian. 

ROMANA s-a dansat și în cadrul Festivității de 
înmânare a certificatelor de limbă turcă şi de redeschide- 
re a cursurilor organizate în 27 septembrie 2013, la Hotel 
laki, de Centrul Cultural Turc Yunus Emre Constanţa. 

În 7-8 noiembrie 2013 a avut loc Festivalul de 
dans istoric ROMANA. Proiectul şi-a propus diversi- 
ficarea ofertei cultural-turistice a oraşului Braşov prin 
introducerea unui nou eveniment de tip festival comu- 
nitar, desfășurat pe parcursul a două zile, menit să va- 
lorifice zestrea culturală europeană de tip imaterial, mai 
precis dansurile istorice. Pentru a onora numele celebru 
sub egida căruia se afla festivalul, primul dans prezentat 
a fost ROMANA. 

Muzeul „Casa Mureşenilor“ Brașov a fost par- 
tener cultural în cadrul evenimentului MUSICA CORO- 
NENSIS organizat de Ambasada Germaniei la Bucureşti 
şi Biserica Evanghelică C.A. Brașov pe scena Ateneului 
Român. În 12 mai 2014 am fost prezenți în programului 
concertului „O istorie muzicală a orașului Braşov“ cu 
o reprezentaţie a dansului de societate ROMANA. 

Anual, Institutul Cultural Român organizea- 
ză Cursuri de limbă, cultură şi civilizație româneas- 
că în cetatea transilvană de secol XII Brașov, adre- 
sate rezidenţilor în România. Programul organizat 
în parteneriat cu Facultatea de Litere a Universităţii 
Transilvania din Brașov şi Muzeul „Casa Mureşenilor“ 


28 Dr. Valer Rus, 12 ore de educaţie muzeală pentru adulți: Dansul 
ROMANA şi istoria jurnalismului, în Marketingul şi educaţia în muzee, 
ediţia a II-a. 2011, pp. 105-112 


cuprinde cursuri intensive de limba română, cursuri de 
cultură și civilizație românească şi un program cultural 
turistic care are inclus printre altele și un atelier de dans, 
începând cu anul 2008. Acesta este coordonat de Ner- 
mina Damian, coregraf al Operei Braşov, şi îşi propune 
familiarizarea cursanților cu dansul ROMANA. 

În prezent, Muzeul „Casa Mureşenilor“ Braşov 
alături de partenerii Direcţia de Servicii Sociale Braşov 
şi Centrul Cultural Reduta derulează un curs de dans 
adresat unei grupe de persoane vârstnice în urma căru- 
ia aceștia îşi vor însuși cunoștințe istorice, teoretice și 
practice privitoare la dansul de societate ROMANA. 
S-a constituit o grupă de 8 perechi de dansatori care, 
timp de 3 luni, de două ori pe săptămână, sub îndruma- 
rea instructorului de dans Cristina Rotundu, balerină la 
Opera Braşov, vor învăţa să danseze ROMANA. 

Nicolae Grigorescu la Câmpina. Ultimii ani 


Dan Rădulescu 
Cuvinte cheie: Vicolae Grigorescu, fotografii inedite, Câmpina de odinioară 


Rezumat 
Pictorul Nicolae Grigorescu şi-a trăit ultimii ani din viață la Câmpina, între 1904 şi 1907, oraș unde 
astăzi se găseşte şi ultimul său atelier. 
A ales acest oraş pentru aerul său patriarhal şi, mai ales, pentru împrejurimile de o inegalabilă frumuseţe: 
malurile Prahovei, înconjurate de dealuri acoperite de o vegetaţie specifică, albastrul fără de sfârşit al cerului, 
elemente pe care le întâlnim adesea în operele sale din această perioadă. 


Key words: Nicolae Grigorescu, unpublished photos, old Câmpina 


Abstract 
The painter Nicolae Grigorescu lived the last years of his life in Câmpina, from 1904 — 1907, where his 
last workshop can also be found. 
He chose this town for its patriarchal air and especially for its surroundings of unequalled beauty, the 
banks of the Prahova River surrounded by hills covered in specific vegetation, the endless blue of the sky, 
elements that we often find in his work of this period. 

Nicolae Grigorescu la Câmpina. Ultimii ani 


Știm despre Nicolae Grigorescu faptul că nu era un 
personaj tocmai prietenos, deschis şi sociabil. Şi, ca 
să dau câteva exemple, pot aminti episodul vernisării 
„Atacului de la Smârdan“, în prezenţa regelui Carol 1 
şi a numeroși ofițeri când ultimii i-au reproșat vehe- 
ment artistului faptul că nu se regăsesc în lucrare, iar 
Grigorescu le-ar fi răspuns, sarcastic, că ei se aflau mult 
mai în față, nemaiîncăpând, astfel, în scenă. Ori că a 
refuzat invitaţia regală de a deveni pictorul oficial al 
curții, desele neînțelegeri cu criticul elveţian William 
Ritter, că nu era amator de publicitate, străduindu-se 
să evite, pe cât posibil, diferitele invitaţii în saloanele 
bucureştene. La bătrâneţe, el însuși mărturisea, după 
cum își aminteşte Alexandru Vlahuţă, unul dintre primii 
săi biografi, că: „Pe mine greu să mă scoţi din vatra mea. 
Sunt ca un dulău de stână: mârâie când îl mângâi“!. 

Reîntors din Franţa, Grigorescu îşi păstrează 
casa din Bucureşti, de pe Strada Batiştei, căutându-și 
un loc cât mai retras, unde să poată lucra în voie. Se 
pare că primul contact cu oraşul Câmpina este destul 
de timpuriu totuși, în vara anului 1871, când îşi petrece 
vacanţa aici, pentru ca, cinci ani mai târziu, în 1876, 
să revină, tolosind oraşul ca punct de plecare pentru 
excursiile sale. 

Oricum, vor trece încă zece ani până când picto- 
rul se va stabili în apropierea orașului, la Posada, unde 
rămâne până în 18922, când părăsește zona din pricina 
climei nefavorabile. 

Câmpina devenise din 1866, prin înalt decret, 
urbe?, iar în anii 1900 juca, dacă vreți, pentru protipen- 
dada bucureșteană rolul Sinăii din vremurile noastre. 
Cu siguranță că şi atunci, ca și acum, era oraşul cu cele 
mai multe zile însorite pe an, iar redevenţele obținute în 
urma exploatărilor petrolifere au permis proprietarilor 
să-şi construiască locuinţe în ton cu moda vremii, într- 
un stil eclectic, ce îmbina influenţe neoclasice, roman- 
tice, art nouveau cu elemente tradiționale româneşti. 

Ca personalităţi, aici deja locuiau istoricul 
Haşdeu, dr. Constantin Istrati, un nume important în 
chimia mondială, ce deţinea în împrejurimile oraşului 
unul dintre cele mai mari parcuri dendrologice din Eu- 
ropa, astăzi dispărut, Alexandru Popescu Telega, im- 


1 Alexandru VLAHUȚĂ, Pictorul N. 1. Grigorescu, Viaţa şi opera lui, 
Bucureşti, 1910, volum aflat în biblioteca artistului de la Câmpina, pag. 76 
2 Barbu BREZIANU, Nicolae Grigorescu, Editura Tineretului, 
București, 1959, pag. 191 

3 Alin CIUPALĂ, Şerban BĂLEANU, Câmpina. bătrânul târg îmbracă 
haine noi, Editura Sprinten Infomar, Ploieşti. 2014. pag. 18. 


Dan Rădulescu 


portant hispanist, Eliade Rădulescui, iar Regina Maria 
vizita deseori familia Crăciun, ce locuia vzavi de vila 
lui Grigorescu. 

În acest oraș, prin 1903, Grigorescu îşi va în- 
chiria un atelier, pentru ca, în 1904, să-şi fi finalizat 
locuinţa, inspirată după modelul casei de la Dragoslo- 
veni, a bunului său prieten și viitor cuscru Alexandru 
Vlahuţă. 

O fotografie inedită și, îndrăznesc să cred, uni- 
cat, realizată în timpul construcţiei casei, mi-a parve- 
nit cu totul întâmplător, originalul aflându-se astăzi în 
colecţia dr. ing. Victor Burchiu din București. 

Imaginea prezintă începutul construcţiei viitoarei 
case a artistului. In primul rând sunt așezate personajele 
importante, dintre care primele două dinspre stânga şi a 
patra, așezate, se sprijină pe bastoane subțiri, elegante. 
Restul, îmbrăcate şi ele de sărbătoare, ocupă întreg ca- 
drul, ținând în mâini diverse instrumente specifice me- 
seriei de dulgher, un topor, o teslă, un ferăstrău, o daltă 
sau o rindea. Cu toții poartă mustață, după moda epocii, 
şi pălării cu boruri late. 

Grinda, de mari dimensiuni, pe care sunt 
urcați cinci constructori va tace parte, ulterior, dintr- 
un întreg sistem de susținere a etajului, păstrat şi după 
reconstrucţia postbelică a casei. 

În această locaţie își va petrece Nicolae Grigo- 
rescu ultimii trei ani de viaţă, între 1904 şi 1907. 

O fotografie din 19085 ne înfățișează un ateli- 
er împânzit cu lucrări, din podea până în tavan. Multe 
dintre acestea s-au pierdut în incendiul devastator din 
1918, dar altele, precum Carele cu boi, Florile de măceş, 
Ciobănaşul, studiile pentru Ghiocel, piesele de mobilier 
normand au supraviețuit până astăzi. 

Anul 1906 a fost anul marii expoziţii retrospec- 
tive Grigorescu, la Bucureşti. Anterior, artistul fusese 
primul pictor român primit în Academia Română, iar 
Regele i-a conferit o serie de diplome de onoare, sub 
formă de decrete, ultima fiind primită cu trei săptămâni 
înainte de decesul artistului. 

Prin bunăvoința d-nei Melania Goage, nepoata 
sculptorului popular Nicolae (Nae) Goage care în copi- 
lărie a fost ajutorul pictorului, am primit o altă mărturie 
ce prezintă holul de primire al muzeului, făcută, probabil, 
în 1957, anul încheierii restaurării clădirii. 


4 Idem., pag. 13-14 
5 Reprodusă în George OPRESCU, Wicolae Grigorescu. Maluritatea şi 
ultimii ani, Editura Meridiane. Bucureşti. 1970, ilustrația 164. 

Se pare că atelierul nu se vizita, intrarea fiind acoperită 
cu scoarțe, pe peretele ce mărginește scara de acces 
spre etaj erau îngrămădite mai multe lucrări ale maes- 
trului, unele neînrămate (câteva peisaje, patru care cu 
boi, o păstoriță și o țărăncuţă), alte tablouri se regăseau 
prinse, în grupaj, în rame de mari dimensiuni, pentru ca 
în prim-plan să apară o parte din „colțişorul turcesc“, 
prezent și astăzi, cutia cu intarsia de sidef, pe care sunt 
ordonat așezate o narghilea și un serviciu de cafea. Ba- 
lustrada scării este și ea acoperită cu un covor oriental. 

După dispariția artistului, în iulie 1907, casa a fost 
aproape distrusă de incendiul din 1918, iar reconstrucția 
ei s-a întins pe parcursul a aproape 35 ani. 

Organizarea postbelică a expoziţiei de bază a 


cât mai apropiată de realitate a interiorului, acesta fiind 
totuși adaptat pentru grupurile de vizitatori. 

În ultimii ani, fostul dormitor al fiului pictoru- 
lui, ceramistul Gheorghe Grigorescu, a fost transformat 
în sală pentru expoziții temporare, prin acest gest casa 
memorială devenind o parte activă în peisajul cultural 
câmpinean. 

Complexul monahal din Câmpulung Muscel 


Preot dr. Daniel Gligore 


Cuvinte cheie: Biserica Domnească, Mănăstirea Negru Vodă, Câmpulung Muscel, Alexandru Basarab, Matei 
Basarab, Seminar, tipografie, orfelinat. 


Rezumat 

Istoria Bisericii Domnești din Câmpulung Muscel, zidită de Nicolae Alexandru Basarab, este o parte din 
istoria neamului nostru. Matei Basarab, rectitorul şi transformatorul Bisericii Domnești în mănăstire, a realizat 
aici un puternic centru religios dar și cultural şi de apărare. În cadrul complexului monahal din Câmpulung 
Muscel, de-a lungul deceniilor, au funcţionat o tipografie domnească, o şcoală de copiști şi dieci, un orfelinat şi 
Seminarul Orfanilor de Război „Patriarhul Miron“. Cu perioade de înflorire şi de zbucium, a dăinuit peste timp, 
a ţinut candela credinţei aprinsă, fiind un centru de credinţă, cultură şi apărare națională și dând mărturie despre 
statornicia și biruinţa credinţei în Dumnezeu a dreptmăritorilor creştini şi creştine din aceste spaţii mioritice. 


Keywords: Princely Church, Negru Voda Monastery, Campulung, Alexandru Basarab, Matei Basarab, Seminar, 
typography, orphanage. 


Abstract 

Princely Church history in Câmpulung, built by Nicolae Alexandru Basarab, is a part of the history of 
our nation. Matei Basarab, refounder and transformer Princely Church in the monastery, making here a strong 
religious, cultural and defense center. In the Monastery of Câmpulung, for decades, has operated a printing 
reign, a school of scribes and clerks, a orphanage and Theological Seminar „Patriarch Miron“. The flowering 
period of struggle, has survived over time, kept the lamp of faith burning, being a center of faith, culture and 
national defense and testifying victory steadfastness and faith in God and Christian Orthodox Christians in these 
areas mioritical. 

Complexul monahal din Câmpulung Muscel 


Prima Biserică Domnească 

din Câmpulung 

Actuala Biserică a Mănăstirii Negru Vodă din Câmpu- 
lung, cu hramul Adormirea Maicii Domnului, situată la 
intrarea în Câmpulung Muscel, dinspre Pitești, pe strada 
Negru Vodă, nr. 64, este a treia construcţie pe același loc. 

Prima biserică a fost ridicată, după anul 1330, 
de Nicolae Alexandru Basarab, după ce, în anul 1300, 
murise comitele Laurenţius, „Comes de Longocampo'“, 
ultimul comite catolic cunoscut aici. 

Biserica a fost în incinta curții domneşti, dar 
cu incintă proprie. Aici a și fost înmormântat Nicolae 
Alexandru Basarab, păstrându-i-se piatra de mormânt, 
de mici dimensiuni (1,05 x 0,94 x 0,14 m) şi având, 
într-un chenar cu motive vegetale, inscripția slavonă, 
tradusă prin: „În luna noiembrie 16 zile a răposat ma- 
rele și singurul stăpânitor domn lo Nicolae Alexandru 
Voievod, fiul marelui Basarab Voievod, în anul 6873 
(1364), indictionul 3. Veşnica lui pomenire?.** 


Piatra de mormânt a lui Nicolae Alexandru Basarab 


1 Virgil Drăghiceanu, „Curtea Domnească din Argeş. Note istorice şi 
arheologice“, în B.C.MI., X — XVI, 1917-1923, Tiparul Cultura Naţională, 
București, 1923, p. 13 

2 Gheorghe 1. Cantacuzino, Începuturile oraşului Câmpulung și Curtea 
Domnească. Aspecte ale civilizaţiei urbane la Câmpulung, Editura 
Academiei Române, Bucureşti, 2011, p. 47. 

Întrucât la Argeș bântuia ciuma, reşedinţa a fost temporar 
mutată la Câmpulung?. Basarab 1 Întemeietorul a trecut la 
Domnul tot la Câmpulung, după cum reiese din zgrafitul 
descoperit în 1920, pe peretele nordic al Bisericii Domnești 
din Curtea de Argeş: „În anul 6860 (1351-1352), la Câm- 
pulung a murit Marele Basarab Voievod“. În această primă 
biserică a fost înmormântat Basarab 1 Intemeietorul, după 
cum dovedesc cercetările arheologice efectuate de Virgil 
Drăghiceanu, în 19245. Alături de mormântul lui Nicolae 
Alexandru Basarab se mai săpase un mormânt în același 
loc de cinste, dedicat ctitorilor şi familiilor lor, corespun- 
zând ca adâncime cu jumătatea secolului al XIV-lea. Toate 
aceste indicii ne îndreptățesc să considerăm că mormântul 
a aparținut lui Basarab |. 

Prima biserică a rezistat până în 1628, când s-a 
prăbușit din cauza unui cutremur și a vechimii, fără să 
se păstreze urme vizibile care să ne dea date suplimen- 
tare despre această primă biserică“. 


Date despre prima biserică 

Hrisovul din 13 noiembrie 1618” al voievodului Gavril 
Movilă privind procesul bisericii domnești din Câm- 
pulung cu familia boierilor Bădești conţine știri despre 
prima biserică, ctitoria lui Nicolae Alexandru Basarab. 
Actul în sine trebuie analizat din perspectiva întregului 
proces al satului Bădești:, fiind o verigă într-o înlănţuire 
de judecăţi și evenimente care s-au desfăşurat din a 
doua jumătate a secolului al XV-lea, până la sfârşitul 
secolului al XVIII-lea.” 

Preoţii Bisericii Domnești din Câmpulung susțin 
că Bădeştii se aflau în stăpânirea bisericii Domnești încă de 
la întemeierea ei de către voievodul Nicolae Alexandru, în 
1351/1352, şi că acesta o stăpânise „timp de 180 de ani", 
când fusese „împresurată“ de stolnicul Badea Boloșin, și 
aduc dovadă existența mormântului lui Nicolae Alexandru 


3 Pavel Chihaia, Monumente din cetățile de scaun ale Țării Româneşti, vol. 
1, Artă medievală, Editura Albatros, Bucureşti, 1998, p. 163-177 

4 Virgil Drăghiceanu, „Curtea domnească din Argeș. Note istorice şi 
arheologice“. în loc. cit.. fig. 9. p. 16 

5 ldem, „Despre Mănăstirea Câmpulung. Un document inedit. Juinalul 
săpătunilor făcute de Comisia Monumentelor Istorice în 1924, în BO.R., 
LXXXII, 1964, nr. 3-4, p. 284-335 

6 Adriana Boescu, Aurelian Stroe, „Contribuţii la datarea fundării mănăstirii 
Câmpulung“, în Muzeul Câmpulung Muscel. Studii şi comunicări, vol. II, 
Câmpulung, 1982, p. 41-45 

7 Este de fapt transumptul (rezumatul) unui document de danie dat de 
Nicolae Alexandru Basarab Bisericii Domnești de la Câmpulung, cu cea 
mai veche dată documentară — 1351/52. Apud Pavel Chihaia, Din cetățile de 
scaun ale Ţării Românești, ed. cit., p. 304-305 

8 Documentele cele mai vechi păstrate legate de „procesul Bădeştilor“ sunt 
din perioada 27 mai 1571-1574. D..R., XVI, B, vol. IV, p. 23-24 

9 Pavel Chihaia, Din cetăţile de scaun ale Ţării Româneşti, ed. cit., p. 273 

10 Între 1351/2 şi 1531/52 

Basarab în biserică!!, o carte bătrână din 6850 (1351/52) 
„a răposatului Nicolae Alexandru şi o icoană a Maicii 
Domnului „, unde erau toate milele sfintei biserici scrise de 
răposatul Nicolae Alexandru Vv; şi întru acea icoană era şi 
satul Bădești, cu toate hotarele lui, ca să fie sfintei biserici 
Domnești'? *. Icoana era transcripția pentru proscomidie 
a hrisovului de danie, un pomelnic care amintea preoților 
obligaţia față de ctitorul și binefăcătorul bisericii. Hrisovul 
lui Gavril Movilă din 1618, ţinând cont de toate acestea, dă 
câștig de cauză preoților bisericii câmpulungene!?. 

Hrisovul din 1618 menţionează: „Pentru că 
acest sat Bădești au fost bătrână şi dreaptă moșie... 
sfintei biserici a Domniei mele, dată și miluită de răpo- 
satul lo Nicolae Alexandru Voievod, feciorul bătrânului 
răposatului lo Basarab Voievod, nepotul răposatului 
Negru Radul Voievod, carele este pristăvit şi îngropat 
trupul lui întru această sfântă biserică ... ca să fie sfin- 
fei biserici spre întărire... iar domnii sale și părinţilor 
domnii sale vecinică pomenire!" “. 

„Cronologia tabelară's* pomenește documentul 
din 1618 de două ori. Prima dată la anul 6800 (1291/92), 
când așază domnia tatălui lui „Mircea Vodă ... sin Radul 
Vv. Radul Vv. Negru au fost Basarab: dintru care l-am 
adevărat, dintr-un hrisov al mănăstirii Câmpulungului, 
de moșia Bădești!““. A doua oară este menţionat hrisovul 
în dreptul datei de 6860 (1351/52);: „6860 Nicolae Voie- 
vod Basarab cel dintâi sin Alexandru Vv. Basarab, fecio- 
rul Negrului Vv. Basarab, carele adeverează hrisovul lui 
Nicolae Vv. Ca să fie sfintei mănăstiri Câmpulungului, 
moșia Bădești şi mai adeverează şi pisania de la piatra 
mormântului Mării Sale”. “ 

Biserica Negru Vodă din Câmpulung, poseda, 
de la întemeiere, pe lângă moșia Bădești și moșiile 
11 Cel care avea mormântul într-o biserică făcuse danii importante, legate la 
rândul lor de mormânt, ca de un hrisov. Pavel Chihaia, op. cit. p. 284 
12 Ibidem, p. 285 
13 Ibidem, p. 274. 

14 DIR. XIII. XIV şi XV,B.nr. 8.p. 12:DRH.B,l,nr2.p.Il:DIR. 
XVII, B, III, nr. 236, p. 264-266 

15 A fost scrisă între 1746 şi 1764 (cf. Nicolae Iorga, Operele lui 
Constantin Cantacuzino, București, 1901; Aurora Ilieș, „Autorul 
Cronologiei Tabelare“, în Omagiu lui P. Constantinescu-lași, Bucureşti, 
1968, p. 354). 


16 Pavel Chihaia, op. cit., p. 275. 
17 Ibidem 


„Groşanii, Bogăţeştii, cu rumâni și țigani! şi, proba- 


bil, și munții Preotesele, Pietrele Albe și jumătate din 
munţii Leaota, precum și sălașe de ţigani!?. 

Cu ocazia săpăturilor arheologice făcute între 27 
august și 7 octombrie 1924 de către Virgil Drăghiceanu, 
s-a făcut un releveu publicat de N. Ghika-Budeşti în 
anul 1927%. Ulterior a fost întregit de Jurnalul săpăru- 
rilor arheologice din 1924, publicat de către autor mult 
mai târziu, în 1964, și însoţit de câteva fotografii?!. 

Jurnalul săpăturilor din 1924 adevereşte că nu 
a existat, pe același loc, o altă biserică mai veche decât 
cea ctitorită de Nicolae Alexandru Basarab și demolată 
în 1633 de Matei Basarab, care a zidit din nou alta. 

Ctitoria lui Nicolae Alexandru Basarab, potrivit 
releveului publicat în 19272, avea dimensiuni mijlocii, 
de aproximativ 20,5x12,0 m%,. și a fost destinată ab initio 
săvârșirii cultului ortodox. S-au putut identifica pronaos, 
naos cu trei nave longitudinale şi Sfântul Altar încadrat 
de două pastoforii (proscomidiar şi diaconicon). 

Formă pentagonală la interior și exterior a părții 
răsăritene care a dat un aspect special şi celor două pasto- 
forii, precum și caja scării, plasată la colțul de nord-vest al 
pronaosului, care ducea într-un cafas sau balcon destinat 
doamnei ţării, construită odată cu biserica, au determinat 
pe unii cercetători să considere că planul bisericii este ro- 
manico-gotic şi să considere că aceasta este cea mai ve- 
che biserică din Muntenia ctitorită în mijlocul secolului al 
XIV-lea de Nicolae Alexandru Basarab”. 

Virgil Drăghiceanu, în urma săpăturilor arheo- 
logice din 1924, descoperă cel mai vechi nivel de căl- 
care la 2,0 m adâncime faţă de nivelul actual?, având 
cărămizi pavimentare, „așezate oblic față de axul bi- 
sericii, înclinate spre stânga în jumătatea de nord a 
bisericii şi spre dreapta în jumătatea de sud? “. 

18 Hrisovul voievodului Constantin Şerban. din 30 octombrie 1654, 
menţionează: ..... ei au ridicat mare pâră asupra sfintei mănăstiri 

(Negru Vodă n.a.) cu satul Bădeșşti ... (Boierii jurători însă) au jurat cu 
sufletele lor cum că au pomenit pe Groșănenii tot vecnici la piatră de la 
zidirea bisericii lui Negru Vodă și i-au dat şi ei vecnici.... S.MB.AN,, 
Mănăstirea Câmpulung, XIX/3, original. 

19 Documente anterioare lui Matei Basarab dovedesc existenţa țiganilor 
robi pe lângă „biserica lui Negru Vodă“. D.I.R.. XVII, B, III, nr. 368, 

p. 407; idem, IV, nr. 182, p. 172: documentele din 19 august 1627 şi 

27 martie 1630 în manuscris la Institutul de Istorie „Nicolae Iorga”. 

20 N. Ghika-Budeșşti, „Evoluţia arhitecturii în Muntenia și Oltenia“, 
partea ], în B.C.M.I., an 1927, fasc. 53-54, p. 6, plan, fig. 1. 

21 V. Drăghiceanu, „Despre Mănăstirea Câmpulung. Un document 
inedit: jurnalul săpăturilor făcute de Comisia Monumentelor Istorice în 
1924, în loc. cit.. p. 284-335. 

22 N. Ghika-Budeşti, „Evoluția arhitecturii în Muntenia şi Oltenia”, 
partea I, în loc. cit. fasc. 53-54, p. 6, plan], fig. |. 

23 Arh. Cristian Moisescu, „Noi puncte de vedere asupra ipostazelor dispărutei 
biserici domnești «Negru Vodă» din Câmpulung Muscel“, în R.M.I., an 
LXVII (1998), nr. 1-2, p. 50, comp. și „Despre Mănăstirea Câmpulung. Un 
document inedit: jumalul săpăturilor făcute de Comisia Monumentelor Istorice 
în 1924“, în în B.O.R., LXXXII, nr. 3-4. Bucureşti, 1964, p. 322 

24 N. Ghika-Budeşti, „Evoluţia arhitecturii în Muntenia şi Oltenia“, partea 1, 
în loc. cit., p. 6. 

25 V. Drăghiceanu, „Despre Mănăstirea Câmpulung. Un document inedit: 
jurnalul săpăturilor făcute de Comisia Monumentelor Istorice în 1924, în 


loc. cit., p. 29 şi 316. 
26 Ibidem, p. 318. Fotografia pavimentului la p. 303. 

Matei Basarab — ctitorul celei de a doua 
biserici. Transformarea din biserică de 
mir în mănăstire 

Prima biserică, în urma cutremurului din 1628 care a 
distrus-o, a fost demolată în totalitate de Matei Basa- 
rab (1632-1654) şi a fost construită cea de-a doua, cu 
același hram, în 1635-1636. Într-un hrisov din 27 no- 
iembrie 1640, voievodul Matei Basarab menţionează că 
mănăstirea a fost biserică de mir „din descălecata țării“ 
şi după atâţia ani, fiind „ocolită de atâtea crăpături de 
cutremurele pământului, surpatu-s-au până la temei, 
de a stat piatra grămadă șapte ani”. Așadar, Biserica 
Domnească a fost în ruină timp de șapte ani, fiind, ul- 
terior, zidită din nou. Atunci, domnitorul a înființat aici, 
pentru prima dată, o mănăstire impunătoare, fortificată, 
cu bogate danii şi privilegii. 

Planul fundaţiei bisericii voievodale (după N. Ghika 
Budeşti)? 


Inscripția pusă de Matei Basarab prin care 
menționează că a ridicat iar biserica pe locul în care 
fusese vechea biserică a lui Radu Negru, pe care a 
înălțat-o la anul 1215, conţine o eroare în privința datei. 


Pisania Mănăstirii Negru Vodă 


27 N. Stoicescu, Bibliografia localităților şi monumentelor feudale din România, 
1, Ţara Românească, vol. 1, Mitropolia Olteniei, Craiova, 1970, p. 255 

28 Gheorghe 1. Cantacuzino, Începuturile oraşului Câmpulung și Curtea 
Domnească. Aspecte ale civilizaţiei urbane la Câmpulung. loc. cit.. p. 155 

Inscripția menţionează: „, În zilele ducelui creștin ... 
Matei Basarab, Voevod și Gospodsva ego (şi doamna lui) 
Elena ..., domn în Țara Românească și întru moșia lui care 
este dintru Ungaria descălecată, adică început-am a scrie 
de această sfântă dumnezeiască biserică, ce este hramul 
Vladyezilzie naszei bogoroditzie i prisno dievy (templul Stă- 
pânei noastre Născătoare de Dumnezeu şi pururea fecioară) 
Maria, care s-a început și s-a zidit şi s-a săvârşit de bătrânul 
și prea milostivul creștin Radu Negru Voevod, carele a fost 
dintru început descălecător Țărei Româneşti, și din început 
afost zidit această sfântă dumnezeiască biserică, când a fost 
cursul anilor dela Adam 6723 (1215), şi tot a stătut cu bună 
pace până în zilele creștinului Alexandru Voevod Iliaș, întru 
a doua domnie, când a fost cursul anilor dela Adam 7136 
(1628); atunci întru aceiași vreme s-a surpat din voia lui 
Dumnezeu în ziua Sfântului Ilie proorocul, la miază noapte 
„.. Matei Basarab ... socotit-a ca un domn bun și milos- 
tiv, ca să ridice și să facă această sfântă şi dumnezeiască 
biserică, ... și ispravnic a fost după lucrul acestei sfinte 
și dumnezeești biserici Socol Clucerul de Cornăţeni, ... şi 
s-a început de zidit această dumnezeiască biserică din faţa 
temeliei în luna lui iunie 22 de zile, când a fost leatul dela 
Adam 7143 (1635), şi s-a săvârșit în luna lui August în 20 
zile leatul 7144 (1636). 

Eroarea în privința datei este evidentă dacă 
ținem cont de documentul dat de Matei Basarab, în 
ziua de 12 aprilie 1636, locuitorilor din Câmpulung, 
pentru întărirea unor privilegii, prin care enumeră, între 
alte hrisoave, şi „hrisovul strămoșului domniei mele, 
prea luminatul şi blagocestivul şi de Hristos iubitorul 
reposatul lo Radu Negru voevod, leat 6800 = 1292%". 
În alte hrisoave, date de Mihnea Vodă, în anul 1659, 
de Gh. Duca, în 1682, se menţionează, de asemenea, 
„hrisovul lui Radu Negru Voevod din 1292: “. 

Potrivit pisaniei, Biserica Negru-Vodă din Câm- 
pulung a fost ridicată de Tihomir, tatăl lui Basarab 1 În- 
temeietorul și bunicul lui Nicolae Alexandru Basarab 
(1351/52-1364), fiul şi coregentul lui Basarab I, în 1292. 


AVP 
PI YD 


A. D. Xenopol, Istoria Românilor din Dacia Traiană, Vol. III, 
Primii domni și vechile aşezăminte (1290-1457), ed. cit.,p. 31 


29 A. D. Xenopol, Istoria Românilor din Dacia Traiană, vol. III, Primii 
domni şi vechile așezăminte (1290-1457), ediția a III-a, Editura Cartea 
Românească, București, f.a., p. 30 

30 Ibidem, p. 25 

31 Ibidem, p. 27 

Eroarea din pisanie nu putea să-i aparțină nici lui Matei 
Basarab şi nici clucerului Socol, care era însărcinat cu su- 
pravegherea lucrărilor. Apariţia erorii este explicabilă prin 
transcrierea vechii pisanii, de la prima biserică, de meşterul 
pietrar. Vechea pisanie, de aproximativ 350 de ani, era pro- 
babil deteriorată, iar confuzia era ușor de făcut dacă ţinem 
cont că literele slavone ale cifrelor 6799 (1291) şi 6723 
(1215) pot fi confundate în cazul ștergerii parțiale a lor. 


Statutul Bisericii Domnești 

din Câmpulung Muscel 

Pentru statutul primordial de mănăstire a bisericii din 
Câmpulung avem consemnarea lui Paul de Alep, din anul 
1658, că „Negru Vodă construi mănăstirea care până în 
fimpul lui Matei (Basarab) căzuse în risipire şi acesta o 
innoi, așa cum este acum: nouă şi frumoasă “. Paul de 
Alep, secretarul şi fiul Patriarhului Macarie III Z' aim, 
menţiona că în această mănăstire au locuit din cele mai 
vechi timpuri călugări chinovnici*?. Potrivit acestei în- 
semnări, Matei Basarab, cel care a organizat mănăstirea 
ca „adevărată obștejitie “, i-a redat doar statutul iniţial. 

Consemnarea lui Paul de Alep este infirmată însă 
chiar de Matei Basarab. Voievodul, în hrisovul dat mă- 
năstirii, la 10 aprilie 1647, menţionează: „nu am lăsat pre 
locmeală ce au fos! întâiu, adică să fie o biserică de mir. 
ce o am făcut locuinţă călugărească“: “. Documentul lui 
Matei Basarab, dat la 25 ani după întemeierea mănăstirii 
şi cu 10 ani înainte de venirea la Câmpulung a lui Paul 
de Alep, este, cu siguranţă, în conformitate cu realitatea 
istorică pe care el însuşi a înfăptuit-o. 

Scrisoarea „circulară“ din 7 aprilie 1630, adre- 
sată „către toți cei ce vor fi stăpânitorii țării și mănăs- 
tirilor, iar mai ales căpeteniilor sfintei mănăstiri Câm- 
pulungul ... “, în care sunt amintite numele patriarhului 
ecumenic Ieremia II (1587-1595) şi al voievodului 
Mihai Viteazul (1595-1601), făcea referire la un sinod 
muntean convocat la Târgovişte, în 13 aprilie 1596, 
de către mitropolitul Eftimie II (1594-iulie 1602), din 
care făceau parte şi sufraganii săi: Teofil de Râmnic 
şi Luca de Buzău. Sinodul a întocmit un „așezământ' 
referitor la modul de conducere a mănăstirilor țării”“ 
în care s-au reafirmat vechile principii ale samovlas- 
tiei: „,...nimeni din boieri sau vlădică, sau episcop 
sau fieştecine din dregători, să n-aibă voie a lua au 
bani, ... din mănăstire, nici a pune egumeni, nici a 
scoate::. * Scrisoarea susţine ideea existenţei aici a 


32 F.C. Belfour, Pavel de Alep. The Travels of Macanus, Patnarch of 
Antioch, vol. Il, Londra, 1836, p. 529; a se vedea şi vananta traducenii 
din Călători străini despre Ţările Străine, vol. VI, volum îngrijit de M. M. 
Alexandrescu-Dersca Bulgaru şi Mustafa Ali Mehmet. Editura Științifică și 
Enciclopedică. Bucureşti,1976. p. 171. 

33 SMB A.N,, Fond Mănăstirea Câmpulung, Mss. 204, f. 76-80; Pr. 

I. Răuțescu. Câmpulung Muscel. Monografie istorică, Tipografia Gh. 
Vlădescu, Câmpulung, 1943, p. 78. 

34 Mircea Păcuranu, Istoria Bisericii Ortodoxe Române, vol. 1, ediția ], 
București, 1980, p. 455. 

35 DR.H..B, XXIII, nr.79. p. 139-143. 


unei mănăstiri înainte de Matei Basarab'*. Documentul 
menţionat este o scrisoare păstrată însă într-o traducere 
al cărei autor a introdus un destinatar imaginar. Desti- 
natarul, .. căpeteniilor sfintei mănăstiri Câmpulungul “, 
nu putea exista pentru că în anul 1630 biserica era dă- 
râmată de aproape doi ani. 

Alt argument pentru începuturile vieții monahale 
după rectitorirea făcută de Matei Basarab este Cronica 
despre Radu de la Afumaţi, redactată în jurul anului 1525. 
Biserica de la Câmpulung este înfățișată ca ctitorie voie- 
vodală, a „descălecătorului“ Negru Vodă, care a ridicat 
aici o biserică „mare, frumoasă şi înaltă, nicidecum o 
mănăstire ca în cazul Mănăstirilor Cozia sau Dealu”. 

Încă o dovadă despre existența unei biserici de 
mir, până în 1633, o furnizează textul păstrat în copie al 
procesului pentru moşia Bădeşti, de pe râul Doamnei, 
din 13 noiembrie 1618:*. Documentul menţionează că 
acea moşie a fost stăpânită de biserică timp de 180 ani, 
de la dania lui Nicolae Alexandru, din 1351-1352, iar în 
anul 1531-1532 ea a fost răpită „din mâinile preoţilor“. 
Aşadar este clar precizat statutul unei biserici de mir 
la Câmpulung Muscel în care slujeau preoți. În acea 
perioadă nu se făceau confuzii în actele oficiale între 
biserică și mănăstire, preoți și călugări. 

Statutul de biserică domnească de mir şi nu de 
mănăstire reiese și din faptul că preoţii care slujeau în 
acest sfânt locaş erau de la începutul secolului al XVI- 
lea în „clirosul domnesc“, deci făceau parte din clerul 
slujitor în biserici de curte. Documente din secolele 
al XVI-lea şi al XVII-lea ne arată că sunt „biserici de 
cliros“ cu „preoţi de cliros“ doar cele aflate pe lângă 
curţile voievodale. Astfel, Sfântul Neagoe Basarab, 
într-o scrisoare adresată judeţului şi celor 12 pârgari 
braşoveni, îi anunţa că va veni la ei „popa Petru din 
Câmpulung, pentru treburile sale.“ Aşadar voievodul 
mijlocea pentru acest preot”. Pe același preot, Vlad Îne- 
catul (1530-1532) îl recomanda brașovenilor, afirmând 
că făcea parte din „clirosul domniei mele“. 

Hrisovul din 13 noiembrie 1618, prin care Ga- 
vril Movilă dă câștig, de cauză bisericii din Câmpulung, 
şi preoţilor din cliros pentru stăpânirea moşiei Bădeşti 
„ca să fie sfintei biserici a domniei mele spre întărire“, 
iară preoților şi „părinţilor din cliros spre hrană“!““, este 
altă dovadă a statutului pe care îl avea această biserică. 


36 Ibidem. 

37 Pavel Chihaia, Din cetăţile de scaun ale Țănii Româneşti, ed. cit., p. 205. 
„Cronica despre Radu de la Afumaţi'“, în Cronicari munteni. vol. |. ediție 
îngnjită de Mihail Gregonan, Editura pentru Literatură, București, 1961, 

p. 83-84. 

38 SMB.A.N., Fond Mănăstirea Câmpulung, mss. 204, f. 73-75; 
Documente privind Istona românilor (D.I.R.). B. Ţara Românească, vol. 1. 
veac XIII-XV. (1247-1500). Editura Academiei, Bucureşti, 1953, nr. 236. 
39 Gngore G. Tocilescu, 534 documente slavo-române din Țara 
Românească şi Moldova privitoare la legătunile cu Ardealul (1346-1603), 
Bucureşti, 1931, doc. nr. 250, p. 239-240. 

40 dem, nr. 235, p. 323-324. 

41 SMBA.N,, Fond Mănăstirea Câmpulung, Mss. 204, f. 73-75,DIR,B, 
veacul XVII, nr. 236. 

Faptul că primul dintre preoţi era şi ecleziarh“?, 
după cum consemnează hrisoavele bisericii între anii 
1618 şi 16385, este alt indiciu că aici era biserică dom- 
nească de mir sau paraclis al curții domnești. Preoții 
ecleziarhi cunoscuţi sunt: 

1. „Popa Dumitru, popa Radu, popa Badea, popa 
Micud"*, menţionaţi la 6 septembrie 1618. 

2. „Popa Dumitru ecleziarhul și Badea diaconul" “, 
atestaţi la 13 noiembrie 1618. 

3.,„ Popa Iane clisiar şi popa lane* “ — 13 februarie 1621. 
4. „Joan preot clisiarh din Câmpulung” — | septem- 
brie 1621-31 august 1622. 

5. „Popa lane ot Dolgopolis”" — 16 martie 1626. 

6. „Popa lane clisiarhul“ “ — 29 august 1627. 

7.,, Popa laniu, clisiarh de la biserica domnească“ — 
21 octombrie 1628. 

8. „Popa lane den Câmpulung” “ — 27 martie 1630. 
9. „Popa Micud clisiar"!“ — 18 septembrie 1635. 

Aşadar trei preoți menționați în această perioadă 
aveau menţionat titlul de ecleziarh: popa Dumitru, popa 
Iane şi popa Micud. Numele lor sunt nume de preoți de 
mir, nicidecum nume de călugărie. In soborul bisericilor 
de curte, ecleziarhul ocupa primul loc, după cum atestă 
actele timpului“. În documentul din 19 mai 1614 figurează 
ca martori din Târgovişte „oameni buni, preoți anume: 
popa Goicea ecleziarh domnesc şi popa Tănase din clirosul 
domnesc și diaconul Iane și Necula diacons**. În aceeași 
ordine sunt enumeraţi, în perioada 17 septembrie 1626 — 
11 decembrie 1632, şi slujitorii bisericii domnești de la 
București. În fruntea lor apare tot preotul ecleziarh*. 

Ecleziarhul monahal, în soborul mănăstirii, nu 
ocupă primul loc ci este unul dintre vieţuitorii de în- 
credere ai egumenului și are rolul de a fi „păstrătorul 
arhivelor mănăstireştiss. În cazul Mitropoliei, în ordi- 
nea demnităţilor ecleziastice, ecleziarhul este după du- 
hovnic, după cum reiese dintr-un document din 10 mai 
1537, dat de Mitropolitul Varlaam Mănăstirii Nucet, în 
care sunt enumeraţi ca „fraţi vlădicești ...duhovnicul 
Ioanichie, ecleziarhul Gavril, iconomul losif5...“ 

Aceste distincţii clare între ecleziarhul domnesc 
şi ecleziarhul monahal dovedesc că personalul clerical 


42 Pavel Chihaia, Monumente din cetăţile de scaun ale Ţării Românești, vol. 
|, Artă medievală, Editura Albatros, Bucureşti, 1998, p. 180, 356 p. 

43 DI.R., veac XVII, B, vol. III, nr. 214, p. 342-343. 

4DRH..B. vol. XXII. nr. 261. p. 494-495. 

45 D.1.R.. B. veac XVII. vol. IV nr. 5. p. 17. 

46 Ibidem, nr. 59, p. 52. 

41DRH.,B, vol XXI, nr. 31, p. 49 

48 Ibidem, nr. 236, p. 431. 

49D.R.H,, B, vol. XXII, nr. 163, p. 338. 

50 D.R.H., B, vol. XXIII, nr. 75, p. 136. 

51 Pavel Chihaia. Din cetăţile de scaun ale Ţării Româneşti, ed. cit.. p. 228. 
52 Ibidem. 

53 DI.R., B, veac XVII, vol. II, nr. 251, p. 278. 

54 D.R.H,,B, vol. cit., nr.144, p. 273-274, Ibidem, nr.163. p. 302; Ibidem, 
nr. 68. p.121: D.R.H.. B, vol. XXIII, nr. 18. p. 35; Ibidem, nr. 445. p. 650. 
55 Emil Viîntosu, „Ecleziarhul, păstrătorul arhivelor românești“, în B.O.R., 
an LXXIX (1961), nr. 11-12, p. 1050-1054. 

56 DI.R.. B. veac XVII. vol. II. nr. 212. p. 222. 

al bisericii din incinta actualei Mănăstiri Negru Vodă 
din Câmpulung a aparținut curţii domneşti, așadar erau 
preoți de mir, primul dintre ei purtând titlul de ecleziarh. 

La 29 august 1619 sunt amintiţi „popii domnești 
de la Câmpulung“, iar la 3 iulie 1622 este consemnat că 
această biserică este domnească“. La 2 | octombrie 1628 
este amintit „popa laniu de la biserica domnească. 

Mărturia lui Matei Basarab din 10 aprilie 1647: 
„nu am lăsat pre tocmeala ce au fost întâiu, adică să fie 
biserica de mir, ce o am făcut lăcuinţă călugărească. ..și... 
pre această biserică, ce au fost mai dinainte biserică de 
mir, făcut-o-am mănăstire*** şi toate celelalte argumente 
dovedesc fără echivoc că biserica din secolul al XIV-lea, 
construită în Câmpulung, de Nicolae Alexandru Basarab, 
avea statutul de biserică domnească de curte sau de biseri- 
că paraclis a palatului domnesc, aici slujind preoţi de mir. 
Cu siguranţă, biserica domnească de aici a fost vizitată de 
mitropolitul Iachint și de ierarhii ulteriori, pentru că le intra 
în atribuţii să verifice starea mănăstirilor şi a bisericilor, 
a monahilor şi a preoţilor, după cum mărturisește actul 
patriarhal din mai 1359. Este posibil să se fi săvârșit şi 
slujbe arhiereşti aici, însă numai ocazional, când era aici 
voievodul, sau când aveau loc hirotonii sau alte evenimen- 
te bisericeşti sau misionare importante. 

Biserica domnească de la Câmpulung va fi trans- 
formată în mănăstire abia de Matei Basarab. Aceasta 
este o altă dovadă că nu exista o mănăstire ortodoxă în 
Câmpulung, unde ar fi putut fi sediul mitropolitan, iar 
necesitatea de a se înființa o mănăstire în zonă a făcut să 
fie transformată biserica domnească în mănăstire. 


Mănăstirea Câmpulung Muscel — 

centru religios, ciitaral și strategic 

Matei Basarab, precum toţi domnitorii români, a fost 
conștient că, alături de lupta armată şi cetățile întărite, 
credinţa și cultura sunt cetăţi spirituale de apărare a 
identităţii naţionale. Din acest motiv mănăstirile și bi- 
sericile domneşti erau întărite cu ziduri de apărare dar, 
totodată, erau şi cetăţi de credință şi cultură. 

Este și cazul Mănăstirii Câmpulung Muscel. 
Funcţia de apărare în geneza oraşului medieval este 
evidenţiată de existenţa unor fortificaţii care explică 
şi evoluţia urbană a așezărilor dezvoltate la adăpostul 
cetăților*!. Domnitorul Matei Basarab a prevăzut la con- 
struirea mânăstirii Negru Vodă ample fortificaţii prin care 
se conferă unitatea spaţială și funcţională a structurii 
unui ansamblu complex. Aşezământul are deschidere 
către vest (orientat spre oraș) şi est (spre malul râului). 


57 ldem, vol. II], nr. 368, p. 407. 

58 Idem, vol. IV. nr. 182. p. 172. 

59D.R.H., B, vol. XIII, nr.167, p. 338. 

60 Pr. 1. Răuţescu, Câmpulung Muscel. Monografie istorică, ed. cit., p. 78. 
61 Gh. I Cantacuzino, „Cetățile dunărene și dezvoltarea unor centre urbane 
din Ţara Românească“, în Historia Urbana, tom. V, nr. 1-2. 1966, p. 114. 

62 Carmen Oprescu, „Funcțiunea de apărare şi rolul ei în evoluția 
Câmpulungului'“, în Argesis, Muzeul Judeţean Argeş, Sena Istorie, tom 
X1/2002, p. 456. 

Pe acest traseu s-au construit ziduri masive, prevăzute cu 
ochiuri de tragere, turnul de intrare şi casa domnească. 
Apărarea dinspre est urmează traseul de circulaţie de pe 
malul râului, utilizat de cei ce veneau din afara orașului. 
Pe această parte au fost ridicate unul sau chiar două tur- 
nuri de poartă dar și de apărare, suplimentare, legate între 
ele de ziduri masive. Una dintre intrări era pe sub turnul 
hanurilor, care apăra accesul în incinta prevăzută de Ma- 
tei Basarab pentru activități comerciale“. 

În anul 1640, când este vizitată de misionarul 
catolic Petru Bogdan Bak5ic, acesta menţionează că 
numai întăriturile mănăstirii erau încă neterminate și o 
descrie: „o mănăstire mare pe care a clădit-o acest domn 
(Matei Basarab); şi a ridicat în jurul mănăstirii ca un 
fel de cetate din bârne, înconjurând-o cu doisprezece 
bastioane de jur împrejur, încât este foarte bine întărită; 
şi mai trebuie să se umple pe dinlăuntrul (bastioanelor) 
cu pământ, pentru că nu este încă gata“. Prin urmare 
mănăstirea era înconjurată cu o palisadă, iar în anul 
1640 între cele două rânduri de pași trebuia să se mai 
toarne pământ pentru a se consolida împrejmuirea. 

Turnul clopotniță, înalt de 35 m, are trei niveluri 
pătrates5, etajele unu și doi fiind prevăzute cu metereze, 
iar încăperea clopotelor cu patru deschideri mari în plin 
centru. Turnul este din cărămidă, având un soclu de 
bolovani alternaţi cu zidărie din cărămidă. 


Turnul clopotniţă cu rol de apărare 


63 Ibidem, p. 457 

64 Călători străini, V, p. 211-212 

65 Gr. Ionescu, Istoria arhitecturii în România, II, Editura Academiei R.S.R. 
București, 1965, p. 139 


În locul Bisericii Domnești din Câmpulung 
Muscel, Matei Basarab a realizat o reședință şi un an- 
samblu multifuncțional, precum marile mănăstiri ale 
Europei medievale. 

Matei Basarab, fiind un foarte bun strateg, a 
întărit și zidurile mănăstirii dar și credința creștină, fiind 
conştient de ajutorul creștinismului răsăritean pentru 
contracararea amenințărilor venite sub umbrela misio- 
narismului și a prozelitismului catolic în spaţiul locuit 
de români. 

Pentru întărirea centrului religios de aici, în hri- 
sovul din 10 aprilie 1647, Matei Basarab menţionează 
regulile după care urma să fie organizată mănăstirea: 
alegerea și numirea egumenului Melchisedec, cât va 
fi în viaţă, stabilirea unor pravile care trebuie păzite, 
mănăstirea să fie de obște, să nu se pună egumen străin 
venit în mănăstire, ci să fie ales de către sobor, dintre 
călugării mănăstirii și să nu se închine mănăstirea la 
alte mănăstiri din țară. Matei Basarab, prin hrisovul din 
10 aprilie 1647, a transformat-o din biserică de mir în 
mănăstire de călugări, întărind proprietăţile cu care a 
fost înzestrată de Nicolae Alexandru Voievod“. Milele 
și privilegiile acordate de Matei Basarab mănăstirii au 
fost întărite de voievozii care i-au urmat în scaun şi 
de către patriarhi și mitropoliți. Mulţi contemporani, 
după pilda voievodului Matei Basarab, se întreceau să 
dăruiască mănăstirii moşiist. 

Alături de daniile făcute pentru susţinerea cen- 
trului religios de aici și de regulamentele menite să în- 
tărească mănăstirea, din 1635, a înființat şi o tiparniţă 
domnească. Cele necesare au fost aduse de la Kiev, 
cu ajutorul mitropolitului Petru Movilă. S-au imprimat 
3 cărți slave (Molitvelnic în 1635, Antologhion în 1643 
şi Psaltire în 1650) şi una în limba română, Învățături 
preste toate zilele... în 1642. Cărţile au circulat în tot 
cuprinsul pământului românesc, unele dintre ele ajun- 
gând chiar în Peninsula Balcanică. 


Tiparniţa din muzeul Mănăstirii Negru Vodă 


66 Radu Ştefan Vergatti, „Mitropolia Țării Românești sau a Ungrovlahiei“, 
în Domnitorii şi ierarhii Țării Românești, Ctitoriile și mormintele lor, Editura 
Cuvântul Vieţii a Mitropoliei Munteniei și Dobrogei, Bucureşti, 2009, p. 480 
67 Direcţia Arhivelor Naţionale Istorice Centrale, București (D.A.N.I.C.), 
M-rea Câmpulung, XXXVIII/13 

68 1. Răuţescu. op. cit. p. 88. 

Aceste realizări religioase, culturale, strategice și 
administrative din Câmpulung au contribuit la întărirea 
vieții religioase, culturale, dar și sociale şi economice. 


Actuala biserică a Mănăstirii Câmpulung. 


Decăderea ctitoriei lui Matei Basarab 
şi zidirea actualei biserici 


În iulie 1737, Câmpulungul a fost ars și prefăcut în ruină 
de oştile turcești, care au dat foc și mănăstirii. În pomel- 
nicul vechi al mănăstirii este scris: „Deci după prada și 
arderea şi sfărîmarea sfintei mănăstiri, Măria Sa Costandin 
Vodă Mavrocordat şi Sfinţia sa părintele Mitropolit chir 
Ștefan, ştiind pe Sfinţia sa chir Nicodim arhimandrit, cum 
că-i iaste metania la această sfântă mănăstire, l-au făcut 
igumen aceștii sfinte mănăstiri, într'aceia vreme. Și tot 
într” aceea vreme leat 7245 (1737) Oct. 20 şi prin nevointa 
și sârguința sfinții sale, iarăși s'au făcut mănăstirea, după 
cum să vede, atât sfânta biserică pe dinnăuntru împodobită 
cu tâmpla, cu sfintele icoane şi cu arginturi și policandru, 
cât și pe din afară, cu chiliile și cu zidurile şi cu altele care 
se văd făcute de sfinția sa şi toate clopotele”. 

In urma unui alt mare cutremur, din anul 1802, 
ctitoria lui Matei Basarab a fost închisă cultului între 
anii 1819 şi 1826, fiind ulterior refăcută pe vechile sale 
fundaţii de către Dimitrie Ghica voievod, între anii 1827 
şi 1832”, în timpul egumenului Filaret Beldiman, mi- 
tropolit titular de Apameea, după planurile arhitectului 
austriac Johann Freywald. 

Restaurarea bisericii s-a făcut pe vechile temelii, 
cu întrebuințarea materialelor de construcţie recuperate 
din dărâmături. Constructorii au respectat planul bisericii 
anterioare, care avea un altar hexagonal, cu naos pătrat, 
susținut de două perechi de stâlpi şi o pereche de picioare 
de zid care depărtau altarul de proscomidie și diaconicon, 
precum şi dintr-un pronaos”!. Spre deosebire de vechiul 
69 Ibidem. 

70 Adriana Boescu, Aurelian Stroe, op. cit., p. 163 


71 N. Ghica-Budești, Evoluţia arhitecturii în Muntenia și Oltenia veacului al 
XVII-lea, |. în BCMI, anul XXV. 1933. p. 53-54. 

lăcaș, noua biserică nu mai avea cele două galerii laterale 
la care se ajungea prin casa scării. 

La Mănăstirea Negru Vodă a existat şi o şcoală 
de copişti şi dieci cu puternice tradiţii, manuscrisele re- 
marcându-se printr-o scriere caligrafică, fiind împodo- 
bite cu frontispicii și miniaturi colorate. Dintre copiști 
amintim pe Vasile Grămăticul, Nicola Logofătul, Panu 
Grămăticul etc. 

În anul 1920 au început noi reparații”?. Atunci 
a început aici zidirea Orfelinatului, pe vechile ruine ale 
chiliilor, iar la 1 septembrie 1922 s-a inaugurat Semi- 
narul Orfanilor de Război „Patriarhul Miron“. Elevii 
au fost la început numai orfani de război din toată țara, 
mai târziu s-au admis şi fii de invalizi și de preoți. Prima 
serie de absolvenţi a dat-o în 1930, numărul orfanilor 
împuţinându-se, pe măsură ce treceau anii; seminarul 
s-a desfiinţat în 1934. Printre absolvenţii de marcă ai 
acestei școli s-a numărat patriarhul lustin Moisescu, 
originar din Cândești — Muscel. 

In anul 1924 acoperişul bisericii era spart şi 
era afectată pictura la nava bisericii și turla clopotniţei, 
apoi, după incendiul din 6 iulie 1925, la acoperișul de 
şiță al casei lui Matei Basarab, la pridvorul refăcut al 
bisericii s-au impus alte intervenții”, finalizate în anul 
1934. În casa domnească în anul 1926 a început să se 
amenajeze un muzeu”. 


72 loan Opriș, Monumentele istorice din România (1850-1950), Editura 
Vremea, Bucureşti, 2001, p. 150-151. 

73 Ibidem 

74 Scrisoare din 13 VIII 1944, în „Arh. CMI“, fond 5.17, dosar Muzeul 
Mănăstirii Negru-Vodă 

În 1959 mănăstirea a fost desființată de regimul comu- 
nist, devenind biserică de mir. A fost reînființată, prin 
grija Preasfințitului Episcop Calinic, în primăvara anului 
1990, având până în prezent statutul de mănăstire. 


Concluzii 

Istoria Bisericii Domnești din Câmpulung Muscel, zidi- 
tă de Nicolae Alexandru Basarab, este o parte din istoria 
neamului nostru. Cu perioade de înflorire şi de zbucium, 
a dăinuit peste timp, a ţinut candela credinţei aprinsă, 
fiind un centru de cultură, credinţă și apărare națională 
şi dând mărturie despre statornicia și biruinţa credinţei 
în Dumnezeu a dreptmăritorilor creştini și creştine din 
aceste spaţii mioritice. 

Rolul lui Matei Basarab, care a zidit Sfântul 
Altar din temelii şi l-a transformat în mănăstire, este 
major. Aici a realizat un centru cultural și de apărare, 
dar şi religios, întărind mănăstirea cu moşii şi privile- 
gii, cu reguli proprii pentru a-i asigura o stabilitate și 
o independenţă. Cultural este prin rolul pe care-l are 
permanent Biserica dar și prin înfiinţarea tipografiei 
domneşti de aici, cărțile tipărite ajungând în țară dar 
și în străinătate, dar şi de apărare, prin fortificațiile și 
turnul clopotniță care aveau rolul de observare şi de 
apărare împotriva cotropitorilor. 

Aceste aspecte ale complexului monahal de la 
Câmpulung, Muscel atestă rolul pe care-l are Biserica în 
viaţa românilor și a marilor conducători, rânduiți de Preabu- 
nul Dumnezeu pentru a ne fi lumini și călăuze spre Hristos. 

Costume de pe Valea Ialomiței. Influențe muscelene 


Diaconu Elena 
Complexul Naţional Muzeal 
„Curtea Domnească“ Târgoviște 


Cuvinte cheie: costume tradiționale, mărturii, fotografii, Valea Dâmboviţei, Câmpulung Muscel 


Rezumat 

Judeţul Dâmboviţa, aflat într-o zonă de interferenţă a zonelor folclorice din sudul țării, nu apare în nicio 
monografie a costumelor tradiționale româneşti ca unitate distinctă. Vulcana Pandele, comună situată în centrul 
judeţului Dâmboviţa, în zona de deal, între cele două văi ale Dâmboviţei şi Ialomiţei, cu locuitori vrednici şi 
femei iscusite în arta țesutului, a păstrat peste timp mărturii ale acestui străvechi meșteșug. Aceste mărturii 
ne Vin pe de o parte prin costumele pe care bătrânii satului le mai păstrează cu sfinţenie, pe de altă parte sunt 
fotografiile, mărturii tăcute, acorduri în alb şi negru. 

Influența majoră asupra costumului popular din Vulcana Pandele vine de pe Valea Dâmboviţei şi de la 
Câmpulung, Muscel. 


Keywords: traditional folk costumes, testimonies, pictures, Dâmboviţa Valley, Câmpulung Muscel 


Abstract 

Dâmboviţa County, located in an area of interference of the folk areas in the south of the country, is not 
mentioned in a monograph of the Romanian traditional costumes as a distinct unit. 

Vulcana Pandele, a village in central Dâmboviţa county, in the hills, between the two valleys of Ialomița 
and Dâmboviţa, with hard-working, people and women skilled in the art of weaving, has preserved over time 
testimonies of this ancient craft. These testimonies come to us first by village costumes that elders keep them 
religiously and on the other hand, there are the photographs, silent testimonies, black and white chords. 

The major influence of the traditional folk costume of Vulcana Pandele comes from Dâmboviţei Valley 
and Câmpulung Muscel. 

Costume de pe Valea Ialomiţei. Influențe muscelene 


Judeţul Dâmboviţa, aflat într-o zonă de interferenţă a zone- 
lor folclorice din sudul ţării, nu apare în nicio monografie 
a costumelor tradiționale româneşti ca unitate distinctă. 

Vulcana Pandele, comună situată în cen- 
trul județului, în zona de deal, între cele două văi ale 
Dâmboviţei și Ialomiţei, cu locuitori vrednici și femei 
iscusite în arta țesutului, a păstrat peste timp mărturii 
ale acestui străvechi meșteșug (foto 1). Aceste mărturii 
ne vin pe de o parte prin costumele pe care bătrânii sa- 
tului le mai păstrează cu sfințenie, pe de altă parte sunt 
fotografiile, mărturii tăcute, acorduri în alb și negru ale 
unor splendori cromatice la care putem doar să visăm 
și să le recompunem din amintirile vârstnicilor și din 
puţinele costume vechi rămase. 

Atât costumul femeiesc, cât şi cel bărbătesc se 
caracterizează printr-o structură unitară pe întregul te- 
ritoriu locuit de români. Astfel, costumul femeiesc din 
toate zonele țării are în componenţa sa aceeași cămașă 
îmbrăcată direct pe cap (cămașa lungă croită într-una 
cu poalele sau ia scurtă, cusută sau nu de poale), încinsă 
peste mijlac cu brâu, aceleaşi piese purtate de la talie în 
jos, croite toate în forme dreptunghiulare, mai largi sau 
mai înguste, încreţite sau nu, legate pe talie cu bete. Cel 
mai autentic costum popular poate fi stabilit în preajma 
anilor 1880 - 1920. 

lată descrierea costumelor purtate la Vulcana 
Pandele, făcută de Emilia Militaru (n. 1932): „Se purta 
și se țesea mai ales «zavelca», dar şi vâlnice, pe lângă 
fote. «Zavelca» este dreaptă în față și încrețită în spate și 
lateral, din bete (foto 2 şi 3). Fota se ţese în patru iţe, cu 
modele cu flori sau geometrice alese în război «pe mână» 
sau «pe ghearbă». Modelele pot fi chiar cusute pe fote. 

Pânza pentru cămășile bărbătești şi ii se țesea în 
casă în două iţe la o lăţime de 50 - 60 cm. Modelele de- 
corative se puteau alege direct în război. Pentru cămășile 
bărbătești, modelul floral sau geometric se coase la margi- 
nile mânecilor şi jos şi sus, pe piept, doar cât ține deschi- 
zătura și pe guler sau bentiţă. Poalele au şi ele model jos 
şi sunt separate de cămașă, fiind susținute de bete (dacă se 
purta vestă, la costumul bărbătesc nu prea se mai purtau 
poalele). Părţile cămășii şi iei se încheie cu «cheiță» sau 
femeile mai pricepute o făceau cu «ajun» făcut cu acul. 

Pantalonii la început erau strâmţi pe picior, din 
stofă țesută din lână în război, albi. Cu timpul pantalonii 
se croiesc largi pe picior. La sărbătorile mari și nunți, se 
îmbrăcau pantaloni albi, iar la horă negri (foto 4 și 5). 

Pe cap, bărbaţii purtau pălării cumpărate din 
târg vara şi căciuli de lână iarna. În picioare încălțau 
opinci, scarpeți, dar în zilele de sărbătoare, cu timpul, 
purtau pantofi, ghete, cizme. Costumul bărbătesc era 
completat de o vestă neagră cu guleraș, la patru-cinci 
rânduri de nasturi (foto 6 şi 7). 

La ie, pe piept se coseau două rânduri de modele 
cu motive geometrice, florale sau combinate. În fiecare 
an, fetele trebuiau să «se înnoiascăy» de Paște cu o ie 
cu un model nou, pe care o coseau pe ascuns, să nui 
se fure modelul. Mânecile au altiță cusută direct sau 
aplicată. Din altiţă se mai cos trei rânduri în jos pe mâ- 
necă. Mâneca se termină jos printr-un model orizontal 
Și se încreţeşte cu o aţă deasupra lui sau printr-o bantă 
cusută cu model. Ia se încrețeşte la gât printr-o bantă 
cusută cu model, foarte îngustă sau direct în modelul 
«burta vacii», care poate fi mai îngust sau mai lat, «în 
colțuri», în funcţie de cât material se lasă necusut. Pe 
spate modelul e «sărit», un model simplu, mai rar fără. 

Cu timpul, nu toate femeile îşi țeseau fotele sau 
hetele, ci le comandau la femei care se specializaseră. 
ca Vergina Măntescu sau Floarea Zamfirescu. Vestele 
cu mărgele se aduceau de la Câmpulung, dar lucrau și 
Angelica şi Leana lui Boboacă. Maramele se cumpărau 
din bâlci, fiind foarte puţine femeile care se încumetau a 
le ţese. Pe dedesubtul maramei se purta întotdeauna un 
tulpan alb (colţar), care strângea părul (părul se făcea 
«conci», coadă împletită sau nu, prinsă cu «spilca», un 
fel de agrafă). Marama se fixa cu o bantă de catifea 
cusută cu mărgele, ca şi vesta; în picioare se purtau 
ciorapi de muselină şi pantofi cu berete, dar s-au purtat 
şi opinci cu ciorapi de lână“. 

Conform celor spuse de Floarea Stângaciu (1916 
— 2009), fiica lui Gheorghe Porojan (văr primar cu artistul 
Gabriel Popescul), iile mai deosebite se făceau din pânza 
cuinpărată de la Fraţii Brănescuz, care era mai subțire 
decât cea țesută în casă (așa-zisul marchizet). Ea, împre- 
ună cu sora ei Ilinca (imortalizată de Gabriel Popescu în 
lucrarea „Fată din Vulcana Pandele“), lucrau ii cu ajur 
pentru femeile din sat. Fata Ilincăi, Veronica Glodeanu, 
se mândreşte încă cu costumele lucrate de mama sa, ade- 
vărate opere de arta tradițională românească. 


1 Gabriel Popescu (1866-1937), artist gravor care a studiat la Paris. 
profesor de gravură la Şcoala de Arte Frumoase din Bucureşti. 

2 Ţesătoria textilă mecanică „Fraţii Brănescu“ - Doiceşti a fost înfiinţată 
în anul 1921. 

În decorarea cămășilor şi iilor, tehnica cusutului 
este predominantă la Vulcana Pandele, ea oferind fetei 
care se „înnoia“ de Paște posibilitatea să se mândrească 
cu originalitatea modelului. Ca puncte de cusătură s-au 
folosit „cruciulița“ („muşte“), buşteanul, punctul de chi- 
lim, punctul de cusătură buclat, „gras“, specific Musce- 
lului, „înapoia acului“, „peste fire“, combinate sau nu cu 
ajurul, paietele, mărgelele sau firul metalic. În privința 
coloritului, gama culorilor este foarte diversificată, ele 
fiind alese și în funcţie de culorile folosite pentru fotă. 

Cu timpul, „costumele se cumpărau de la «sbo- 
ruri» (bâlciuri) şi târguri pentru că fetele munceau la 
fabrică şi nu mai aveau timp de lucru“ (informatoare 
Lucreția Boboacă, căsătorită Șerban — n. 1920, care a 
lucrat în fabrică, la Stan Rizescu”). 

Foarte interesant este că în sat s-a purtat până 
şi „bănăţeanul“ (foto 11), locul fotei fiind luat de opreg 
— țesătură dreptunghiulară îngustă de care atârnau fire 
policrome, ciucurii și care era țesut de femeile pricepute 
din sat; conform mărturiei Adelei Scutaru (n. 1937), 
mama sa Maria Drăguţ (1911-1995) avea un astfel de 
costum „bănăţean“, lucrat chiar de ea. 

In Vulcana Pandele, femeile în vârstă au pur- 
tat costumul naţional de sărbătoare până în anii *70, la 
nunți şi la biserică (foto 12). Aşa cum vedem în fotogra- 
fiile din acea perioadă, predomină costumul de Muscel, 
cu fota cu fir auriu sau argintiu, cu motive geometrice, 
dar și florale, cu vestă neagră de catifea cusută cu măr- 
gele, cu lungimea fotei puţin peste genunchi (foto 13). 
Apare însă și vâlnicul, specific zonei Olteniei. 

Coborând în timp, în anii “40 — *50, remarcăm 
„Zavelca“ descrisă anterior de Emilia Militaru, alături 
de fote şi vâlnice. Lungimea fotei se păstrează puțin sub 
genunchi (foto 14 și 3). 

O fotă interesantă care apare în fotografiile din 
această perioadă este o fotă pe fond închis cu motive 
florale, posibil cusute, în bandă îngustă atât la poale cât 
şi la căpătâi (foto 15). 

Coborând şi mai mult în timp, în anii *20 — 30, 
în primul rând lungimea fotei coboară până aproape 
de glezne, predominând fota de Muscel, cu fir argintiu 
sau auriu, cu motive geometrice sau florale, dar sunt 
prezente și „zavelca“ și vâlnicul (foto 16, 17, 18 şi 2). 

Sfârşitul primului şi al celui de-al doilea deceniu 
al secolului XX sunt caracterizate de predominanţa fotei 
de Muscel, lungă până în pământ, cu motive geometrice 
(foto 19 şi 20). Influenţa Muscelului poate fi explicată 
atât prin apropierea geografică, cât şi prin faptul că mulţi 
bărbaţi din Vulcana Pandele au lucrat ca mineri în minele 
Câmpulungului încă de la începutul secolului al XX-lea. 


3 Stan Rizescu, personalitate marcantă a industriei textile româneşti, 
deschizător de drumuri, a obținut diploma de onoare, colaborator cu 
plachetă, la Expoziţia Generală Română din parcul Carol, în anul 1906 
Fabrica din Brăneşti, județul Dâmboviţa, a fost vizitată de regele Carol 1 și 
Regina Elisabeta, în august 1909 și a funcționat până la sfârșitul secolului al 
XX-lea ca o întreprindere de succes şi tradiție 


Puținele fotografii dinainte de 1900 sau din 
jurul acestui an ne arată o uniformitate a modelului pe 
toată suprafața fotei, indiferent că sunt motive geome- 
trice sau florale. Fotele au o oarecare lejeritate în jurul 
trupului, fiind foarte lungi, unele părând chiar încutate 
din bete. Se remarcă, de asemenea, lărgimea mânecii 
atât la ie cât şi la cămașa bărbătească, dar şi lipsa ves- 
telor cu mărgele (foto 21 şi 22). 

Influența majoră asupra costumului popular din 
Vulcana Pandele vine de pe Valea Dâmboviţei și de 
la Câmpulung, Muscel. Mărturiile orale ale bătrânilor 
satului fac referiri în special la această zonă și aproape 
deloc la alte zone (exceptând Târgoviştea, unde joia se 
ținea târg și unde tinerii însurăţei mergeau în prima joi, 
după nuntă să cumpere „tot ce le trebuia ca să înceapă 
gospodăria“ — (Floarea Stângaciu, n. 1916). Aşa cum 
am mai spus, mulți bărbaţi lucrau în mină, la Câmpu- 
lung, parcurgând pe jos drumul până acolo; la „sboruri“* 
(bâlciuri) tot pe Valea Dâmboviţei mergeau, la Izvoare, 
la Sturzeni. Motivele cusute pe iile de Paşte, de pe la 
Pietrari, Izvoare, Bărbuleţ, Râul Alb, Manga le „furau“ 
femeile. Ciobanii pe care-i tocmeau pentru stână erau 
din Bădeni, Stoieneșşti. 

Deși s-au păstrat până în zilele noastre destul 
de multe costume populare, în special femeiești, foar- 
te multe au dispărut din cauza ignoranței, lipsei de 
educaţie în aprecierea valorilor trecutului, conjugată 
cu dorinţa bătrânilor de a fi îngropaţi în costumele atât 
de dragi în timpul vieţii, dar și cu lipsurile materiale din 
timpul secetei şi foametei din anul 1946, când foarte 
multe femei din Vulcana Pandele a trebuit să-și vândă 
costumele populare în Oltenia, Banat pentru un sac de 
cereale (informatoare Porojan Aurica, 1920-2012). 

Relaţia dintre ornament, culoare şi vârsta, sta- 
rea civilă și sexul celor care îmbrăcau piesele costumu- 
lui popular conform unor „canoane“ sau „norme“ ale 
comunității n-a ajuns până la noi, bătrânii satului reținând 
numai funcția estetică pe care o are costumul de sărbă- 
toare. 

Evoluție şi constanţă în universul material dobrogean 


Florian Dumitrache 


Cuvinte cheie: Arhitectură tradițională, Meşteşuguri, Delta Dunării 


Rezumat 
Este un articol care prezintă rezultatele unei cercetări efectuate în Dobrogea, cercetare care a avut ca 
scop înregistrarea evoluţiei arhitecturii tradiționale, consemnarea unor meşteşuguri încă active în sud-estul 
României şi, mai ales, a factorilor determinanțţi ai perpetuării acestor meşteşuguri. 


Keywords: Traditional architecture, Crafts, Danube Delta 


Abstract 
It is an article that presents the results of field research undertaken in Dobrogea, research that was aimed 
at recording, the evolution of traditional architecture, recording of crafis still active in south-eastern Romania 
and especially of determinant factors in the perpetuation of these crafts. 

Evoluție şi constanţă în universul material dobrogean 


Situată în sud-estul României, Dobrogea reprezintă, 
din punct de vedere etnic şi cultural, zona cu cea mai 
profundă sinteză etnică românească. Nu atât aspec- 
tul său cosmopolit, generat de prezența numeroaselor 
minorităţi de origine greacă, turcă, tătară, rusească sau 
bulgară, îi conferă specificitate (are componenţa etni- 
că cea mai diversă dintre provinciile românești), cât 
mai ales diversitatea populaţiei de români autohtoni 
veniţi din toate zonele istorice ale ţării. Prima provin- 
cie a țării care a fost romanizată şi, totodată, leagăn al 
spiritualității românești, ținutul dintre Dunăre şi Ma- 
rea Neagră i-a asimilat pe „migratorii pământeni“ sub 
acelaşi blazon al culturii și credinţei, conturându-și pro- 
pria istorie nepieritoare. Această înrâurire a continuat 
până în perioada interbelică, când numeroși români din 
alte provincii se stabilesc în Dobrogea, determinând 
noi statistici demografice în ceea ce priveşte populația 
românească, mai ales că în această perioadă are loc o 
emigrare masivă a turcilor din Dobrogea în Turcia, ca 
urmare a politicii lui Kemal Paşa de a încuraja stabilirea 
musulmanilor din teritoriile fostului imperiu în noul stat 
turc. Astfel că, în mijlocul acestei populaţii româneşti, 
elementul minoritar străin nu depășește, astăzi, mai 
mult de circa 10%. 

Indelctnicirile agro- pastorale porpetuato în ca- 
drul acestei populaţii încă din cele mai vechi timpuri), 
intensificate odată cu procesul de modernizare a Dobro- 
gei din perioada ulterioară Tratatului de la San Stefano 
(1878), cunosc un puternic recul în perioada interbeli- 
că, când condiţiile sunt fundamental schimbate. Nordul 
Dobrogei este profund afectat de scăderea comerțului 
pe Dunăre, în contextul îndepărtării vaselor comerciale 
de porturile sale, în timp ce ținutul său „de jos“, deși 
continua să dețină principalul port la Marea Neagră, 
era la rândul său prejudiciat de scăderea volumului 
comerțului și de incertitudinile legate de noul statut al 
navigaţiei prin strâmtorile Bosfor şi Dardanele. 

Colectivizarea regiunii în anii '60 a îndreptat eco- 
nomia către o pantă ascendentă, însă cu urmări negative 
asupra satelor, exodul masiv spre centrele urbane punându- 
și amprenta asupra aspectului etno-cultural rural. 

Seismul provocat de criza economică post-de- 
cembristă s-a resimiţit poate, cel mai puternic în sud- 
estul României. Lipsit de flotă, infrastructură şi mana- 
gement turistic, ținutul dintre Dunăre şi Marea Neagră 
se va înscrie rapid pe panta inerţiei social-economice, 
în pofida unor încercări timide de dezvoltare a agrotu- 
rismului în cadrul pitorescului relief al Deltei. 


| Vezi Dobrogea în arhivele româneşti. coord. Virgil Coman. Constanţa. 2014. 


Florian Dumitrache 


Aspecte arhitecturale tradiționale 
Tendinţele de modernizare a societății contemporane, 
parcă grăbită să evolueze mai repede decât îi permi- 
te adaptabilitatea, şi-au pus amprenta și asupra satu- 
lui dobrogean. Nu însă până spre sfârşitul anilor *90, 
când climatul politico-economic a permis conservarea 
într-o măsură apreciabilă a arhitecturii tradiționale din 
sud-estul României; chiar şi astăzi, la nivelul locuinţei 
dobrogene, se mai pot desluşi elemente semiotice ce 
coordonau, în trecut, pașii meşterului constructor, în 
ciuda transformărilor petrecute. 

Satul dobrogean este de tip „adunat“, cu case 
dispuse după o structură neregulată, de-a lungul căilor 
de acces ce se întretaie pe toată suprafaţa vetrei satului. 
Indiferent de originea etnică, riveranii gurilor Dunării 
și ai Mării Negre au folosit ca materiale de construcţie 
pământul (pentru case şi anexe) şi piatra (uneori lemnul 
sau stuful, la împrejmuiri). „Chirpica“, paianta și vălă- 
tucii pe talpă de lemn au constituit principalele forme 
sub care pământul se preschimba în pereţi durabili, ca- 
pabili să susțină şarpanta acoperită cu stuf sau olane. 

Tinda și odaia de locuit schițau planimetria 
locuinţei arhaice dobrogene. Evoluţia acestei proiecţii 
s-a oglindit în dezvoltarea spaţiului de locuit prin 
adăugarea unei noi camere (camera curată) și a unui 
foişor, dispus perpendicular pe tindă (în special în sudul 
Dobrogei). O cămară, în prelungirea casei, va completa, 
ulterior, arhitectura locuinţei din această zonă. 

Casa cu două niveluri este, de asemenea, un tip 
arhitectural întâlnit în Dobrogea. Specifică unor familii mai 
înstărite, acest tip de locuință foloseşte piatra pentru ridica- 
rea primului cat, până la „galerie“, pentru ca pereții nivelului 
superior să fie construiți din chirpici. Planul superior este 
destinat spațiului de locuit, iar subiacent acestuia se află 
grajdurile pentru animale şi/sau, în unele cazuri, bucătăria. 

În Delta Dunării se păstrează, în general, același 
tip de plan, renunţându-se la foişor în schimbul prispei 
pe una sau două laturi ale construcției. Oxidul de calciu 
agrementa interiorul locuinței, dar și pereţii exteriori 
ai acesteia, protejându-i de intemperii. Preşul sau ro- 
gojina acoperea podeaua din pământ (mai rar protejată 
cu scânduri din lemn, acest tip regăsindu-se, în gene- 
re, pe teritoriul Dobrogei de nord, la etnia lipoveneas- 
că), confecționarea acesteia din urmă constituind un 
meșteșug încă activ în sudul Dobrogei. 

Aproape fiecare gospodărie dobrogeană dispu- 
nea de propriul cuptor de pâine, amplasat, de obicei, în 
curtea casei. Construit din pământ bruşit pe o structură 
de nuiele împletite sau din cărămidă nearsă (chirpici, 

realizat dintr-un amestec de lut galben, balegă de vacă 
sau cal şi paie de grâu), acest sistem arhaic de pre- 
parare a pâinii este prezent şi astăzi, în număr mare, 
în această zonă geografică a ţării. Astfel de cuptoare, 
impresionante ca dimensiuni, întâlnim în satul Vlahi, 
comuna Aliman, dar şi în numeroase gospodării din 
satul Pârjoaia, comuna Izvoarele. 

Abandonarea vechilor ocupaţii, fapt subordonat 
aceloraşi evoluţii economice, a determinat reducerea 
semnificativă a anexelor în cadrul gospodăriei dobro- 
gene. Grajdurile pentru vite, hambarele, „saiaua“ oilor, 
„samalacul“ pentru păstrat nutrețul sunt tot mai rare în 
aceste gospodării, urmare a slăbirii potenţialului agro- 
pastoral din această zonă. Totuși, aceste construcții, aco- 
lo unde s-au mai păstrat, au rămas definitorii din punct 
de vedere arhitectural, deoarece păstrează aproape in- 
tegral tehnicile și materialele de construcţie străvechi. 
Nu același lucru îl putem spune despre construcţiile 
destinate spațiului de locuit, a căror imagine arhitectu- 
rală a căpătat aspecte eterogene. Această „neutralitate“ 
arhitecturală este, credem noi, consecinţa mai multor 
factori sociali, printre care amintim nevoia de moderni- 
zare, de confort, înlocuirea materialelor de construcţie 
și accesul tot mai îngrădit la materia primă „culeasă'“ 
din natură?. 

Remarcăm, totuși, evoluţii arhitecturale nespec- 
taculoase. Din punctul de vedere al planimetriei şi al 
elevaţiei schimbările sunt neînsemnate, în schimb în ca- 
drul materialelor de construcţie folosite se pot constata 
modificări care aduc un impact vizual negativ asupra 
arhitecturii locuinţei dobrogene. Folosirea cimentului 
pentru socluri, tencuieli, scări de acces, cât şi a tablei 
galvanizate sau a plăcilor de azbociment pentru înveli- 
tori reprezintă, uneori, improvizări pentru consolidare 
sau reparaţii ce intră în contrast cu tipologia locuinţei 
țărănești. Este, totuşi, de remarcat faptul că, în satele 
cu o concentraţie semnificativă de populaţie de origi- 
ne lipovenească (de exemplu, Ghindărești, Jurilovca, 
Lunca), arhitectura locuinţelor acestei etnii tinde să- 
Şi păstreze originalitatea, chiar şi în ceea ce priveşte 
integrarea cromatică, în consonanţă cu această speci- 
ficitate. Per ansamblu însă, în cadrul unei tot mai sla- 
be coetnicităţi, elementele constructive au căpătat un 
aspect liniar şi doar câteva ipostaze secundare, legate 
de dimensiuni, materiale de construcţie sau decorative, 
mai pot defini un context arhitectural specific. 

Piatra, lemnul și stuful au constituit, individual 
(rareori combinate), materia primă folosită pentru deli- 
mitarea ansamblului gospodăresc dobrogean. Deși nu 
foarte numeroase, gardurile din lemn (nuiele împletite 
sau șipci) și din stuf pot fi încă urmărite în Dobrogea, în 
special pe ulițele sau pe străzile secundare ale satelor. O 
constantă a împrejmuirilor realizate din aceste materiale 
este, se pare, „verticalitatea“. Fie că sunt din nuiele sau 


2 Stuful din Deltă, de pildă, nu mai este la îndemâna oricui, fiind 
concesionat de diverse persoane private. 


şipci, fie că sunt din stuf, modul de realizare este acelaşi: 
stâlpi mai groși înfipți parţial în pământ şi două sau trei 
rânduri de leţuri orizontale, prinse în cuie de stâlpi — alcă- 
tuiesc cadrul sistemului de împrejmuire, în timp ce nuie- 
lele împletite, stuful sau şipcile dispuse vertical pe cadru 
— formează leasa propriu-zisă. Mai nou, ca o consecinţă a 
mecanizării anumitor meşteşuguri, împrejmuirile din stuf 
folosesc „lease“ gata prepătite, pe dimensiuni variabile, 
conforme cu cerințele clientului. 

Preponderenţa pietrei se conturează limpede în 
peisajul arhitectural dobrogean atunci când este vorba 
despre împrejmuiri, o influență şi, totodată, o moştenire 
de la coetnicii turco-tătari. Acest tip de gard este, în ge- 
neral, de înălțime medie (între 100 și 140 cm), realizat 
prin suprapunerea și „înnădirea“ lespezilor din piatră, 
obținută din numeroasele cariere (aflate da distanţe rela- 
tiv mici de vatra satului), a căror aderenţă este obținută 
prin folosirea unui liant de pământ aproape inobserva- 
bil. Urmele acestui tip de împrejmuire sunt tot mai puţin 
vizibile în sudul Dobrogei, unde carierele de piatră au 
fost închise cu mulți ani în urmă sau sunt exploatate în 
regim mecanizat (de pildă, la Gârliţa, Răzoarele, Lipnița, 
Urluia sau Şipote). În schimb, în nordul Dobrogei acest 
tip de împrejmuire este prezent în număr mare, datorită 
carierelor de piatră exploatate manual, rămase încă active 
Sau activate de curând de întreprinzători privați. Astfel de 
cariere se găsesc la Baia, Slava Rusă, Slava Cercheză sau 
Ciucurova. Conform informaţiilor obţinute şi realităţilor 
din teren, concluzia ne îndreaptă către acceptarea acestui 
tip de împrejmuire ca o specificitate, în trecut, a zonei 
rurale a sud-estului României. 

Astăzi, locul acestor tipuri tradiţionale de se- 
parare a unităţilor gospodăreşti a fost luat de gardurile 
realizate dintr-o combinaţie de ciment, tablă, fier (ţeavă 
sau forjat) și, uneori, plăci din plexiglas, mai ușor de 
procurat şi de întreținut. 


Factori minimali ai perpetuării unor 
meșteșuguri cu tradiţie în Dobrogea 

Și îndeletnicirile cu tradiţie în viaţa satului dobrogean 
s-au perpetuat în directă consonanţă cu criteriile sine-qua 
non ale economiei: utilitate şi rentabilitate. Meșteşugurile 
rogojinăritului, lotcăritului sau pietrăritului, de pildă, se 
subordonează acestor criterii. În numeroase locuinţe din 
satele din sudul Dobrogei rogojina mai joacă un rol im- 
portant, cel puţin sub aspect practic, dacă nu şi estetic, 
fiind un factor de izolare a pereţilor şi podelelor pe timpul 
rece şi nu numai. Recoltarea materiei prime, pregătirea 
acesteia în vederea țeserii, prelucrarea sa în războiul de 
țesut rogojini şi, nu în ultimul rând, necesitatea produ- 
sului finit într-o zonă în care timpul aproape că a stat în 
loc sunt mărturii ale meșterilor rogojinari ce încă mai 
practică meșteșugul deprins de la părinți”. 


3 Dintre meşterii rogojinari amintim pe Tudoraş Curt, 66 de ani, sat 
Pârjoaia, com. Izvoarele; Tudor Enea, 47 de ani, sat Vlahi, com. Aliman, 
Nicu Şerban. 71 de ani. sat Vlahi, com Aliman. 

Lotcăritul, meşteşug a cărui utilitate îşi are ex- 
presia în dăinuirea pescuitului ca ocupaţie de bază în es- 
tul României, cât și în prezența marangozilor în această 
zonă, îşi găseşte, de asemenea, vitalitatea în cele două 
caracteristici economice: rentabilitatea pescuitului pe 
Dunăre și utilitatea unei ambarcaţiuni grele, mult mai 
stabilă la pescuitul cu odgoane, cât şi în apele agitate ale 
Dunării sau Mării Negre, decât cele moderne, din fibre 
plastice. Fie că sunt doar „gudronate“, „călăfătuite“ sau 
reparate, fie că sunt construite, lotcile tradiționale sunt 
ambarcaţiuni complexe, necesitând pricepere şi înde- 
mânare. Marangozii dobrogeni dovedesc aceste calități 
modelând, în funcţie de uz şi de apele în care vor pluti, 
indispensabilele mijloace de subzistență ale pescarilor 
din aceste locuri?. 

Și pietrăritul se poate înscrie în acest context 
economic, chiar dacă valorificarea acestui meşteşug se 
substituie, de multe ori, formelor tradiţionale în favoa- 
rea celor moderne, estetice sau mai puţin estetice. În 
ciuda aplicării în scopul menţionat, rezultatul permite 
dăinuirea meşteşugului pietrăritului în această zonă. 
Nu putem însă specifica importanța perpetuării acestui 
meșteșug, în contextul dat, având în vedere munca ti- 
tanică pe care o prestează pietrarii în cariere, mai ales 
atunci când este exploatată în regim privat. 

Dobrogea cunoaşte, aşadar, transformări mai 
puţin însemnate comparativ cu alte zone istorice ale 
țării. Cel puţin la nivel vizual, căci rostuirile artistice, 
spirituale sau de altă natură pot fi asimilate acelorași 
linii descendente de pe întreg teritoriul țării. 


JI CA iți 


4 Pescuitul este pentru locuitorii Dobrogei cea mai veche ocupaţie, 
constituind sursa principală de hrană. Feodot Alexandru, Jurilovca, 
Tulcea; Antip Ivan, 63 ani, Sarichioi, Tulcea; Dobre Ifrim, 82 de 

ani, Hârșova, Constanţa sunt câţiva dintre marangozii care au lucrat 
numeroase lotci şi care ne-au împărtăşit din tainele acestui meşteșug. 

Porolissum Fest-un, model de succes pentru promovarea 
patrimoniului cultural 


Horea POP 


Cuvinte cheie: Complexul Arheologic Porolissum, Porolissum Fest, reconstituiri istorice, patrimoniu cultural 


Rezumat 

Complexul Arheologic Porolissum a găzduit, începând cu anul 2006, continuând până inclusiv în anul 
2014, o serie de manifestări organizate cu scopul atragerii turiştilor şi iubitorilor de istorie. Activităţile, care au avut 
impact asupra acestui segment de public, au constat mai ales în demonstraţii ale trupelor de reconstituire istorică 
invitate şi cele legate de bucătăria antică romană. Mai recent, activităţile destinate copiilor şi adolescenților, tir 
cu arcul, cu lancea şi altele, au preluat acest important grup ţintă al Muzeului. Specificul festivalului constă în 
faptul că se încearcă reconstituirea unor momente strâns legate de istoria locală şi regională. Locaţia generoasă, 
oferită de peisajul deosebit în care este amplasat Complexul Arheologic Porolissum, conferă un alt avantaj 
desfăşurării unui astfel de eveniment cultural. Toate manifestările din cadrul festivalului se derulează sub 
auspiciile motto-ului Retrăiește istoria alături de noi! 


Keywords: Archaeological Complex of Porolissum, Porolissum Fest, reenactment, cultural patrimony 


Abstract 

The archaeological complex of Porolissum hosted starting with 2006, continuing up to 2014, a series 
of manifestations organized with the purpose of attracting  tourists and history lovers. The activities which 
have an impact on this segment of the public were mainly concentrated on demonstrations of the reenactment 
associations and of those related to the ancient Roman cuisine. Recently activities focusing, on teenagers and 
children, such as archery, lance throwing and others, undertook this important target group of the Museum. 
The specificity of the festival resides in the fact that it tries to reconstruct some major historical moments of 
the regional and local history. The generous location provided by the extraordinary landscape in which the 
Archaeological Complex of Porolissum is located offers another advantage for the festival's unrolling, under the 
auspices of the motto: Relive history with us! 

Porolissum Fest-un model de succes pentru promovarea 
patrimoniului cultural 


Horea POP 


Cercetător ştiinţific II dr. Muzeul Judeţean de Istorie și Artă Zalău 


Localizare 

Complexul arheologic Porolissum este amplasat în cen- 
trul principalei trecători de vale din nord-vestul Daciei, 
Poarta Meseșană, trecătoare realizată prin ramificaţia fi- 
nală a munţilor Apuseni, cunoscută sub numele de mun- 
tele Meseș, în apropierea municipiului Zalău (foto 1) 


Scurtă prezentare 

Rezervaţia arheologică de la Porolissum cuprinde un 
important centru preistoric (neolitic, bronz, hallstatt) 
şi dacic, situate pe Măgura Moigradului (cca.1$ ha)!, 
precum şi fortificaţii romane, valuri de pământ, (pe cca 
8 km lungime), şanţuri şi ziduri de apărare, două castre 
romane, aşezarea civilă a castrului mare vicus-militar, 
aşezarea civilă urbană-municipiul roman Porolissum, 
necropole romane, amfiteatrul roman, două aliniamente 
de apeducte pe piloni cu o lungime de cca. 300m fieca- 
re. Toate aceste elemente de civilizaţie romană formau 
un important centru militar și urban, care a fost capitală 
a provinciei Dacia Porolissensis, organizată de împăra- 
tul Hadrian, probabil în anul 1253 d.Chr. Municipium- 
ului roman Porolissum i se cunoaște traseul zidului de 
incintă, amplasarea porţilor principale de intrare în oraș, 
arterele principale de circulaţie — drumurile de piatră pe 
care se văd şi astăzi urmele carelor romane. In mijlo- 
cul acestei suprafeţe de peste 30 ha de teren pe care se 
întinde municipiul roman Porolissum a fost identificat 
şi cercetat parţial și forum-ul municipiului?. (foto 2) 


Istoricul cercetărilor 

Întreg, acest uriaș şi important complex arheologic este 
amplasat în centrul principalei trecători de vale din 
nord-vestul Daciei, trecătoare realizată prin ramifica- 
ţia finală a munţilor Apuseni care este muntele Meseş, 
trecătoare cunoscută în istorie sub denumirea de Poar- 
ta Meseşană. Identificat arheologic încă de la sfârşitul 
secolului al XIX-lea, la Porolissum au fost efectuate 
cercetări arheologice, încă de la începutul secolului al 
1 Al. V. Matei, H. Pop, Măgura Moigradului - Zonă sacră şi așezare dacică 
fortificată. în volanul Studii de istorie antică. Omagiu profesorului loan 
Glodaniu. Cluj - Deva. 2001. p.253-278: H. Pop, Al. V. Matei Măgura 
Moigradului-Ritual Sacred Area (1-st Century BC) and Dacian Settlement 
(1-st Century AD), în Proceedings of the International Colloquium, Braşov, 
19-th-2 1-th of October, 2006, Editori V. Sîrbu, R. Ștefănescu, Ed. C2 Design, 
Braşov, 2006, 129-146. 

2 N. Gudea, Porolissum. Res Publica Municipii Septimii Porolissensium, ed. 
Sport Tunsm. Bucureşti. 1986. 


108 


XX -— lea (A. Buday 1909-1914), acestea continuând 
în perioada interbelică (C. Daicoviciu 1937-1939, A. 
Radnoti 1941-1943, M. Moga 1946). Colectivul de cer- 
cetători ai Institutului de Arheologie din Cluj, conduşi 
de prof. M. Macrea în anii 1957-1958 (M. Rusu, D. 
Protase, l. Winkler, I. Mitrofan, E. Chirilă), au iden- 
tificat principalele componente ale rezervației, loca- 
lizând şi cercetând parţial în două, susţinute campanii 
de cercetări arheologice; așezarea dacică fortificată de 
pe Măgura Moigradului, castrul mare de pe dealul Po- 
măt, castrul mic de pe dealul Citera, amfiteatrul, terasa 
sanctuarelor, sistemul defensiv roman, valuri, şanturi şi 
ziduri de apărare. Valul dublu - identificat ulterior de că- 
tre arheologul A.V. Matei ca fiind în fapt aliniamentele 
unui apeduct dublu (Civil şi militar) a fost construit pe 
piloni cu dimensiunile de 6x6m şi respectiv, 3x3m, pi- 
loni lucraţi din zidărie de piatră prinsă cu mortar şi care 
avea cca. 3-4 etaje (aprox. 30-35m înălţime. (foto 3) 

Cercetările arheologice sistematice la Porolis- 
sum, realizate de către un colectiv condus de prof. E. 
Chirilă, au început în anul 1977. Membrii ochipoi do 
cercetare: doi de la Institutul de Arheologie din Cluj 
Napoca (E. Chirilă şi N. Gudea) şi doi, apoi trei şi în 
final patru (V. Lucăcel, A. V. Matei, Şt. Bajusz, D. Tam- 
ba) de la Muzeul Judeţean de Istorie şi Artă din Zalău, 
au investigat şi decopertat prin cercetările arheologice 
sistematice obiectivele importante ale întregului com- 
plex arheologic. A fost delimitat castrul mare de pe 
dealul Pomăt, săpate integral cele patru porţi şi princi- 
pia castrului, a fost decopertat cca 80% din amfiteatrul 
roman, s-a decopertat strada principală (cca 300 m.) de 
pe Terasa Sanctuarelor, au fost cercetate şi decopertate 
două temple şi şapte case din aşezarea militară (vicus-ul 
militar), fiind identificată şi cercetată integral fortificația 
de poartă de pe latura nordică a centrului Porolissum, 
cunoscută, după inscripţiile identificate aici, ca fiind 
vama de la Porolissums. (foto 4) 

Cercetările arheologice realizate în aceşti ul- 
timi 30 de ani la Porolissum, au fost completate în mod 
fericit cu lucrările de conservare — in situ — a tuturor 
zidurilor clădirilor cercetate, peste 1.000m liniari de 
zidărie romană conservată „in situ“ constituindu-se, la 


3 N. Gudea, op. cit., 18-24 

4 H. Pop, D. Băcueţ-Crișan, Porolissum. Ghid de prezentare generală a 
complexului arheologic roman. ed. Porolissum, Zalău, 2012, pag, 3-4. 
5 Ibidem. 4 

Porolissum, unul dintre cele mai întinse muzee arheo- 
logice în aer liber din România. (foto 5) 

Amplasată în mijlocul trecătorii Poarta Mese- 
şeană pe platoul dealului Pomet, deal care reprezin- 
tă înălțimea cea mai mare a zonei (501m altitudine), 
centrul roman Porolissum, prin lucrările de conservare 
realizate aici, a devenit cel mai important centru turistic 
pentru zona de nord-vest a României. (foto 6) 

Intreaga suprafaţă de peste 200 ha. a rezervației 
arheologice este liberă, neafectată de clădiri mai târ- 
zii, din epoca medievală, modernă sau contemporană, 
zidurile romane fiind acoperite doar de câţiva zeci de 
centimetri de pământ. La Porolissum se pot foarte bine 
cerceta toate elementele componente ale unei fortificaţii 
romane, ale unei aşezări civile de lângă castru (vicus 
militar) sau ale unui oraș roman cu toate elementele 
sale — forum, curia, macellum, ziduri de incintă, tramă 
stradală, porţi de intrare, vama imperiului — sau o ne- 
cropolă romană. (foto 7) 

Pentru atractivitate şi model de activitate mu- 
zeistică, la Porolissum, în perioada anilor 1985-1986, 
cu fonduri asigurate de către Consiliul Judeţean Sălaj, 
a fost restaurată integral porta praetoria a castrului de 
pe dealul Pomet, singura reconstituire, de acest gen, din 
Europa centrală şi de sud-est. Este un element de refe- 
rință pentru grupurile de turişti care vizitează complexul 
arheologic. Imaginea acestei reconstituiri figurează în 
importante lucrări despre limes-ul Imperiului Roman şi 
a devenit simbolul unor instituţii sau produse industriale 
locale și, totodată, brandul judeţului Sălaj“. (foto 8) 


Porolissum — locaţie ideală pentru 

derularea de proiecte educaţionale 

În prezent se fac eforturi concertate, din partea Consi- 
liului Judeţean Sălaj şi a Muzeului Judeţean de Istorie 
şi Artă Zalău, pentru promovarea patrimoniului deţinut 
şi reprezentat de Complexul Arheologic Porolissum. În 
oferta operatorilor de turism găsim circuite culturale care 
includ şi Porolissum-ul, dar acest fenomen este încă ti- 
mid. La o scară mai mare, fenomenul valorificării turis- 
tice a sitului, atinge segmentul şcolar. Nici oferta locală 
nu este adaptată cerinţelor acestora — turismul cultural 
în aceasta zonă fiind menţinut în categoria turismului 
de week-end şi vacanțe şcolare. Muzeul a derulat câteva 
proiecte educaţionale cu participarea copiilor din cate- 
gorii diferite de vârste şi localităţi din Sălaj. (foto 9, 10) 


Porolissum -— locaţie ideală pentru un 
turism cultural civilizat şi o lecţie de 
istorie în aer liber 

Complexul Arheologic Porolissum a găzduit, începând 
cu anul 2006, continuând până inclusiv în anul 2014, o 
serie de manifestări organizate cu scopul atragerii tu- 
riştilor şi iubitorilor de istorie. Activităţile, care au avut 
impact asupra acestui segment de public, au constat mai 


6 Ibidem. 5 


ales în demonstraţii ale trupelor de reconstituire istorică 
invitate şi cele legate de bucătăria antică romană. Mai 
recent activităţile destinate copiilor şi adolescenților, tir 
cu arcul, cu lancea şi altele, au preluat acest important 
grup ţintă al Muzeului. Specificul festivalului constă în 
faptul că se încearcă reconstituirea unor momente strâns 
legate de istoria locală și regională. Locaţia generoasă, 
oferită de peisajul deosebit în care este amplasat Com- 
plexul Arheologic Porolissum, conferă un alt avantaj 
desfăşurării unui astfel de eveniment cultural. Toate 
manifestările din cadrul festivalului se derulează sub 
auspiciile motto-ului Retrăieşte istoria alături de noi! 

Acest eveniment se înscrie în mult mai ampla 
strategie a Consiliului Judeţean Sălaj de valorificare 
turistică a valorilor patrimoniale deţinute de Complexul 
Arheologic Porolissum, protagoniştii acestui demers, 
Consiliul Judeţean şi Muzeul de Istorie, încercând deja 
noi formule şi proiecte pentru atingerea dezideratului 
propus”. 

În anul 2006 Festivalul Zilele Romane, orga- 
nizat de Primăria Municipiului Zalău, a continuat și la 
Complexul Arheologic Porolissum în ziua de 2 iulie. Pe 
parcursul festivalului, Legiunea XV Apollinaris (Un- 
garia) a efectuat mai multe demonstraţii de luptă şi de 
trageri cu arcul. De asemenea, la Porolissum au avut 
loc „bătălii“ cu cai şi care romane de luptă, precum şi o 
paradă militară a soldaţilor din cadrul legiunii. Au mai 
participat, cu demonstraţii de luptă, Cavalerii Medievali 
de Mediaş şi Familia Gladiatoria Pannonica.t (foto 11) 

În anul 2007, acelaşi Festival al Zilelor Romane, 
organizat de Primăria Municipiului Zalău, a continuat du- 
minica la Porolissum în data de 17 iunie. A avut loc parada 
soldaţilor romani și demonstrații de lupte (soldaţi romani şi 
gladiatori din Ungaria), trupe de luptători maghiari din zo- 
rii evului mediu (Vulturii din Călata), spectacole de teatru, 
numere de cascadorie, târg de artă populară, spectacole cu 
obiceiuri şi ritualuri vechi româneşti, concerte de muzică 
veche românească şi folclor.” (foto 12) 

În anul 2008, în data de duminică, 3 august, Fes- 
tivalul Zilele Romane, a continuat, ca de obicei, şi la Po- 
rolissum. A fost vernisată, în Porta Praetoria, expoziţia 
Romanitate la Porolissum. Au avut loc şi prezentarea deja 
cunoscutei trupe Legio XV Apollinaris (Ungaria), lupte 
de gladiatori (Familia Gladiatoria Panonnica-Ungaria), 
prezentarea asociaţiei Terra Dacica Aeterna cu un ritual 
dacic de înmormântare, dansuri rituale grupul New Style, 
lupte dintre daci şi romani, ateliere de tir cu arcul și de 
aruncare cu sulița la ţintă pentru spectatori. (foto 13) 

În anul 2009, acelaşi Festival Zilele Romane, 
organizat de Primăria Municipiului Zalău, a continu- 
at la Porolissum duminică, 2 august. La Complexul 
Arheologic Porolissum reprezentațiile au fost oferite de 
trupele de „luptători“ daci de la Terra Dacica Aeterna 


7 Ibidem, 18-23 

8 H. Pop, Porolissum Fest. Romani și barbani la graniţa de Nord-Vest a Daciei. 
Ghid de promovare. Ed. Porolissum, Zalău, 2012, 5 

9 Ibidem. 6 


https://biblioteca-digitala.ro / https://muzeulcampulung.ro 


109 


şi romani din trupele Legio XV Apollinaris (Ungaria), 
completate de un spectacol regizat şi pus în scenă de 
Muzeului Judeţean de Istorie şi Artă Zalău care a or- 
ganizat un cortegiu dionisiac (ritual păgân dedicat lui 
Dyonissos-Bacchus, zeul vinului în mitrologia greco- 
romană), precum şi procesiuni de creştinare în templul 
zeului Liber Pater-viitoarea basilică paleocreştină. În- 
treaga manifestare de la complexul arheologic a fost 
intitulată generic „O zi din anul 214 d.Chr. pe o stradă 
din oraşul roman Porolissum'“, iar participanţii au avut 
ocazia să urmărească la lucru meşteri olari şi fierari și 
au putut gusta din preparate culinare romane autentice, 
pregătite după reţetele redescoperite cu ajutorul istorici- 
lor. Zilele Romane au mai cuprins dansuri ale nimfelor, 
concursuri de tras cu arcul şi demonstraţii de luptă ale 
gladiatorilor, precum şi ale soldaţilor daci şi romani. 
Totodată a fost vernisată şi expoziţia Armată, soldaţi 
şi armament roman la Porolissum organizată în porta 
praetoria a castrului mare.!* (foto 14) 

Pentru întâia oară la Porolissum s-a desfăşu- 
rat Festivalul Zilele Daco-Romane duminică | august 
2010. Pentru a fi păstrate continuitatea şi publicul, obiş- 
nuit deja cu demonstraţii de luptă şi punerea în scenă 
a momentelor din trecut, cei de la Muzeul Judeţean de 
Istorie şi Artă au încercat să organizeze un alt gen de 
festival. Programul noului festival a cuprins o serie de 
concursuri precum: cel mai frumos şi cel mai rapid cal, 
cel mai puternic luptător sau concurs de tras cu arcul. 
De asemenea, din program au mai făcut parte demon- 
straţii de luptă, dansuri orientale cu participarea Terrei 
Dacica Aeterna (Cluj Napoca). Vulturii de la Călata şi 
romani, vandali şi daci echipați de către arheologii de 
la muzeul sălăjean. În plus, iubitorii istoriei locale au 
putut să se delecteze cu băuturi aromatizate după stilul 
roman, cu porţii de linte soldăţească gătite „a la Ostia“ 
sau „a la Apicius“ şi, nu în ultimul rând, cu concertul 
de muzică romană susţinut de Paula Tărău şi Eric de 
Sena. Iar, ca suvenir, participanţii la acest festival au 
putut să-şi achiziţioneze podoabe romane, replici după 
opaițe romane sau tricouri inscripţionate cu emblema 
„Porolissvm“!!. (foto 15) 

Proiectul Porolissum Fest, propune realizarea 
unei manifestări culturale în scopul promovării patri- 
moniului cultural antic ca o continuare a evenimente- 
lor culturale derulate înainte în sit. Este vorba despre 
acelaşi Complex Arkeclogic Porolissum, suprapus de 
hotarele comunelor Creaca şi Mirşid şi de proprietatea 
de 200ha a Consiliului Judeţean Sălaj. Complexul ar- 
heologic este înscris în Repertoriul Arheologic Naţional 
(Cod sit — RAN: 140734.02) şi la categoria A în Lista 
Monumentelor Istorice. 

Scopul principal al festivalului este acela de 
a promova patrimoniului cultural reprezentat de situl 
arheolgic Porolissum și a resurselor naturale şi umane 


10 Ibidem, 8-9 
11 Ibidem. 10-11 

locale. În acelaşi timp se urmărește dinamizarea resur- 
selor umane existente în zonă pentru dezvoltarea unui 
turism cultural civilizat şi pentru stimularea iniţiativelor 
cu caracter lucrativ, legate de parcul arheologic. 

La împlinirea a 1910 ani de la prima mare con- 
fruntare dintre daci şi romani, sub numele de Porolis- 
sum Fest. Ediţia 1. 1910 de la primul război daco-ro- 
man, în data de duminică 24 iulie 2011, în Complexul 
Arheologic Porolissum la Amfiteatru, continuând apoi 
în faţa Porții Praetoria, au putut fi urmărite demonstra- 
ţiile şi parada trupelor de reenactment participante la 
eveniment (Terra Dacica Aeterna-Cluj, călăreţii de la 
Vulturii din Călata, arcaşii de la Lupii Pustei-Oradea, 
romanii din cadrul Cohortei III Campestris-Zalău, dacii 
de la Lupii Daciei-Zalău). Evenimentul a fost comple- 
tat cu activităţi de shoping (suveniruri multiple), tir cu 
arcul și lancea, jocuri pentru copii şi adulţi, alimentaţie 
inspirată din bucătăria antică, vizionare de film istoric. 
Cei circa 1.000 de spectatori au fost martorii încercă- 
rii de reconstituire a principalelor momente din primul 
război daco-roman, la care au participat peste 100 de 
figuranţi din trupele de reenactment!?. (foto 16-18) 


Porolissum Fest 2012, ediţia a II-a 

Proiectul a fost finanţat de către Administraţia Fondului 
Cultural Naţional şi s-a intitulat „Porolissum Fest-ro- 
mani şi barbari la graniţa de nord-vest a Daciei“. Între- 
gul proiect a fost realizat de către Muzeul Judeţean de 
Istorie și Artă din Zalău în calitate de solicitant, în par- 
teneriat cu 13 organisme, instituții, asociaţii din judeţ 
şi din Transilvania pentru data de 03-05 august 2012. 
Masa rotundă, organizată la Porolissum în preambulul 
festivalului în 3 august, a constat în patru prezentări 
power point şi luări de cuvânt privind valorificarea şti- 
inţifică şi turistică a Complexului Arheologic Porolis- 
sum. Totodată a fost vemisată şi expoziţia de postere 
Aurul și argintul Daciei. 

Pentru ziua a doua a festivalului au fost propuse 
excursii tematice la obiective istorice din arealul situ- 
lui Porolissum (castru mic roman de pe dealul Citera, 
fortificația din prima epocă a fierului cu cariera romană 
şi chiliile medievale de pe dealul Cămnin). Corturile 
militare ale celor 9 trupe de reconstituire istorică, par- 
ticipante la festival, au fost cantonate în tabăra arheo- 
logică de la Porolissum. Figuranţii care au participat la 
eveniment au fost în număr de cca. 200 de reenactori. 

Trupele de reconstituire istorică, participante la 
festival, au fost Terra Dacica Aetema-Cluj Napoca, Vul- 
turii din Călata-Kalataszegi Turul, Virtvs Antiqva-Cluj 
Napoca, Şoimii din Argint-Eziist Solyom-SilfrHaukr- 
Oradea, Nimfele Daciei-Zalău, Cohors III! Campestris- 
Zalău, Lupii Pustei din Valea lerului, Lupii Daciei-Za- 
lău, Clubul Român de Țurcă-Sighetul Marmaţiei. 

Deschiderea oficială a festivalului de reconsti- 
tuire istorică a avut loc, la Porolissum, în Amfiteatrul 


12 Ibidem. 12-13 

roman, unde au fost ţinute alocuţiuni legate de mo- 
mentul istoric recreat: funeraliile împăratului Traian 
şi proclamarea noului împărat, Hadrian. A fost evocată 
personalitatea complexă a împăratului Traian, înteme- 
ietorul Daciei romane şi a continuatorului său, Hadrian. 

Parada trupelor de reenactment a marcat schim- 
barea locației festivalului din incinta Amfiteatrului în 
faţa Porții Praetoria. Gladiatorii de la Virtvs Antiqva- 
Cluj au prezentat un spectacol mult apreciat de public. 
Acesta, prezent de-alungul festivalului în număr de pes- 
te 1.200 de participanţi, a putut gusta din preparatele 
realizate după reţetele antice ale lui Apicivs, au avut 
ocazia să-şi achiziţioneze o serie de suveniruri, replici 
după piese antice, tricouri personalizate, jocuri sau să 
participe la concursurile de tir cu arcul, aruncatul lăncii, 
a pietrei şi a securii. Momentul culminant al festivalului 
l-a constituit reconstituirea scenei de bătălie din faţa 
Porții Praetoria dintre romanii, apărători ai castrului şi 
barbari. Spectacolul de reconstituire istorică s-a încheiat 
cu salutul trupelor participante. Festivalul a fost închis 
printr-un concert de muzică susţinut solista Paula Tărău 
şi de trupa locală Non Stop.!* (foto 19-20) 


Porolissum Fest 2013 (ediţia a III-a) 
Proiectul finanţat şi în acest an de către Administraţia 
Fondului Cultural Naţional s-a desfășurat sub titulatura 
„Porolissum Fest-Daci vs. Romani. 1925 de ani de la 
primele confruntări“ în perioada 6-7 iulie 2013. Împli- 
nirea a 1900 de ani de la ridicarea Columnei lui Traian 
la Roma a fost un motiv în plus pentru desfășurarea 
acestui eveniment cultural. 

Activităţile principale ale festivalului au cu- 
prins: o conferinţă privind Porolissum-cercetări arheo- 
logice recente, excursii tematice (la obiective arheologi- 
ce din perimetrul extins al complexului Porolissum. Ex- 
cursie la Bisericuța medievală timpurie săpată în piatră 
de la Viile Jacului), simularea unui atac de noapte cu să- 
geţi incendiare asupra castrului mare de la Porolissum, 
paradă militară a trupelor de reenactment, expoziţii cu 
vânzare replici şi suveniruri, standuri pentru alimentaţie 
publică cu mâncare după reţete antice în veselă „roma- 
nă“; vizitarea taberelor militare; ateliere tematice pentru 
copii şi adulţi; momente artistice; concursuri de tras cu 
arcul, cu sulița, cu securea şi cu praştia; reconstituirea 
primului conflict militar antic dintre daci şi romani la 
Tapae din anul 88 d.Chr.; evocarea unor ritualuri antice 
din cadrul anturajului împăratului roman Domițian. 

Pentru întâia oară, în Amfiteatrul orașului roman 
Porolissum, au evoluat solista de muzică Paula Tărău, 
trupa Musix şi deja celebrii membri ai formaţiei Ad Hoc. 

Întregul proiect a fost realizat de către Muzeul 
Judeţean de Istorie şi Artă din Zalău în calitate de solici- 
tant. Reușita festivalului a fost asigurată de participarea 
trupelor de reconstituire istorică Nimfele Daciei-Zalău, 
Trupa de teatru antic Eos-Zalău, Terra Dacica Aeterna- 


13 Ibidem. 14-25 


Cluj, Vulturii din Călata, Lupii Pustei- Valea lerului, 
COH III Campestris-Zalău, LEG XIII GEM-Apvlvm, 
Virtvs Antiqva-Cluj, Lupii Daciei-Zalău. 

Cu prilejul festivalului au fost realizate un nu- 
măr de 3000 de broșuri de promovare a valorilor de 
patrimoniu ale Complexului Arheologic Porolissum 
(Armata romană de la Porolissum!“, Șapte zile la Po- 
rolissum!5, Dacii din preajma anticului Porolissum!'S), 
distribuite gratuit vizitatorilor. (foto 21-26) 


Porolissum Fest. 2014 (Ediţia a IV-a). 

Un împărat roman la Porolissum 

În prima zi a festivalului, sâmbăta 16 august, a fost or- 
ganizată o excursie tematică la Apeductul roman (orele 
10,00-12,00) cu ghidaj specializat, urmată de un con- 
curs de cultură generală, cu premii, despre Porolissum 
şi obiectivul vizitat (orele 12,00-13,00). 

În cursul aceleiaşi zile a avut loc primirea tru- 
pelor de reenactment și amenajarea taberei militare, 
repetiţii şi antrenamente cu public, simulări nocturne 
de asediu asupra cetăţii dacice din lemn replicată în 
proximitatea Castrului roman și un concert pop-rock 
al trupei Krems. (foto 27) 

În cea de-a doua zi a evenimentului cultural (du- 
minică, 17 august) a avut loc deschiderea oficială, alocuţi- 
uni legate de momentul istoric recreat. Luări de cuvânt din 
partea oficialităților şi a organizatorilor. Parada trupelor de 
reenactment, decernarea diplomelor de participare a prece- 
dat momentul evocării şi al elogiului împăratului Caracalla 
în vizită la Porolissum şi un moment artistic prezentat de 
către dansatoarele de la trupa Nimfele Daciei. 

În momentele următoare au avut loc demon- 
straţiile trupele de reenactment participante în onoarea 
împăratului. Trupele Arcașii Lupii din Pustă, Magna 
Sarmatia-Zalău, Coh III Campestris-Zalău, LEG XIII 
GEM-Apvlvm, Numerus Palmyrenorum-Zalău. Tot în 
cinstea împăratului au fost prezentate lupte de gladia- 
tori susținute de Virtvs Antiqva-Cluj. 

Festivalul a continuat cu reconstituirea unei 
secvenţe de luptă dintre daci şi sarmațţii iazigi din anul 
104 în nord-vestul Daciei la împlinirea celor 1910 ani 
de la respingerea atacului sarmat de către daci. Dezno- 
dământul bătăliei a constat în reconstituirea unui ritual 
de sacrificare a unei căpetenii barbare capturate de către 
daci. (foto 28-32) 

Bătălia finală s-a desfășurat sub titulatura Dacia 
romană atacată de carpi şi aliaţii lor. Salutul războini- 
cilor şi concertul trupei Ad-Hoc au încheiat, în cursul 
serii, cea de-a patra ediţie a evenimentului Porolissum 
Fest. (foto 33-38) 


14 D. Băcueţ-Crişan, Armata romană de la Porolissum. Ghid de prezentare 
generală, Editura Mega. Cluj-Napoca, 2013, 24p 

15 H. Pop, Șapte zile la Porolissum. Itineranii în complexul arheologic, Editura 
Mega, Cluj-Napoca, 2013, 24p 

16 H. Pop, Dacii din preajma anticului Porolissum. Situri şi descoperiri 
arheologice. Editura Mega. Cluj-Napoca. 2013. 24p 

Structura evenimentului 

* De regulă prima zi (sâmbăta) este dedicată unei ex- 
cursii la obiective mai puţin cunoscute din Complexul 
Arheologic, apoi a amenajării taberelor militare şi a 
repetiţiilor cu public 

* Ziua a doua, de duminică, cuprinde elementele de 
reconstituire a momentului istoric propus către public, 
demonstraţii ale trupelor de reenactment, întreceri spor- 
tive pentru copii şi adulţi, gastronomie antică, ateliere 
pentru copii, bătălia finală, concert de muzică 

* Evenimentul se derulează pe parcursul a două zile de 
week-end 


Promovarea festivalului: activitate înainte şi 
după derularea festivalului 

* Culegerea impresiilor, imagini video şi foto, dosarul 
cu articolele din presă 

+ Editarea și tipărirea unor flyere de promovare conţi- 
nând finanţatorii şi conţinutul proiectului. Distribuirea 
flyerelor în orașe învecinate 

* Anunţ şi postări anterioare şi ulterioare festivalului pe 
site-ul complexului arheologic www.porolissumsalaj. 
ro, pagina web a Muzeului Judeţean de Istorie şi Artă 
din Zalău, paginile de Facebook ale asociaţiilor, parte- 
nerilor, trupelor de reenactment şi a membrilor acestora. 
* Realizare şi expunere bannere stradale 

* Promovare a festivalului pe panouri publicitare la in- 
trarea în Zalău şi pe panou publicitar LED în centru de 
trafic maxim şi complexe comerciale din marile oraşe. 
* Distribuţie gratuită de flyer informaţional participanţi- 
lar la festival, cuprinzând date despre tema festivalului 
şi Complexul Arheologic Porolissum 

* comunicate la presa locală-regională și televiziuni din 
spaţiul nord-vestic 

* Editare de broşuri de promovare a patrimoniului cul- 
tural-naţional de la Porolissum. 


Finanţarea festivalului 

* Evenimentele desfășurate sub numele de Festivalul 
Roman Zalău-Porolissum au fost finanţate de către Pri- 
măria Zalău (2006-2009) 

* Ediţiile 2010-2014 au avut sprijinul nemijlocit al Con- 
siliului Judeţean Sălaj 

* Ediţiile Porolissum Fest 2012 și 2013 au avut finanţare 
majoritară AFCN 


Participanți 

* În general s-a urmărit atragerea trupelor de reconsti- 
tuire istorică din România, dar au participat iniţial şi 
din Ungaria. 

* Dezvoltarea fenomenului în ultimii ani în ţară a cres- 
cut sensibil numărul asociaţiilor de reenactment şi a 
permis desfăşurări de forţe între 100-200 participanţi 
activi la scenele propuse. 

* Asociaţiile participante provin din Zalău, Cluj Napo- 
ca, Alba Iulia, Oradea, Satu Mare, Săcuieni, etc. 


Publicul 

* Ultimele trei ediţii au fost monitorizate şi prin aplicarea 
unui chestionar din care am extras şi datele de mai jos. 
* Numărul participanţilor nu depăşeşte 3.000 persoane 
* În general participă familii cu copii, intelectuali, iubitori 
de istorie proveniţi în proporţie de 75% din mediul urban. 
* În proporții relativ egale participă femeile şi bărbaţii 
şi preponerent aceasta se realizează în cadrul familial 
* Un procent de 80% au mai participat la astfel de eve- 
nimente la Porolissum, ceea ce demonstrează că exis- 
tă deja un public fidelizat pe acest gen de manifestare 
culturală. 

* În mod obişnuit sunt gustate parada, luptele de gladi- 
atori şi bătăliile din cadrul evenimentului 

* Proveniența publicului este în majoritate sălăjean dar, 
o componentă importantă îl constituie turiştii din arealul 
transilvanean. În proporţie de 75% sunt reprezentate 
segmentele de vârstă cuprinse între 18-40 de ani parti- 
cipante la festival. 


Mediul socio-cultural 

In prezent există relativ puţine manifestări culturale sau 
artistice la nivel naţional care să promoveze civilizaţia 
dacică şi romană. Oferta muzeală există, dar aceasta se 
află la Zalău, localitate situată la 15 km de zona la care 
facem referire. Parcul arheologic existent la Porolissum 
nu beneficiază de un spaţiu muzeal care să completeze 
în chip fericit imaginea oferită de vizitarea, cu ghidaj de 
specialitate, a ruinelor romane. Festivalul Porolissum 
Fest ar deveni tocmai soluţia prin care tot mai mulţi 
turişti ar fi atraşi spre vizitarea complexului arheolo- 
gic. Acesta ar dinamiza şi factorii economici locali şi 
operatorii de turism cultural. 


Cererea culturală 
Interesul pentru vizitarea complexului arheologic Poro- 
Jissum este din ce în ce mai mare, dar prezenţa turiştilor 
şi a consumatorilor de cultură este condiţionată de infra- 
structură: rutieră, cazare, informare turistică, promovare. 
Dacă în prezent se fac progrese în ceea ce priveşte infra- 
structura rutieră (pentru anul 2014-2015 se va reabilita 
drumul de acces din sat la sit), oferta privind informaţiile 
despre monumente şi despre locuitorii de acum 2000 de 
ani, sunt aproape inexistente. Turiştii doresc să cunoască 
povestea locului, doresc să achiziţioneze broşuri, hărţi, 
pliante, cărţi poştale, care nu prea există. Din anu! 2912 
s-au făcut câţiva pași, în acest sens, de către Muzeul Ju- 
deţean de Istorie şi Artă din Zalău. De asemenea, turiştii 
vor informaţii corecte şi complete, dar şi un cadru orga- 
nizat, o oferta integrată (cazare, masa, transport, ghidaj, 
suveniruri, spectacole). În acelaşi cadru, care priveşte 
reabilitarea infrastructurii rutiere este prevăzut și un Info- 
chioşc în preajma sitului arheologic. 

Din punct de vedere al contextului cultural lo- 
cal, putem afirma, fără rezerve, că locaţia aleasă, în 
vederea desfăşurării festivalului este ideală. Unicitatea 

acesteia este asigurată de faptul că în întreg judeţul 
Sălaj și chiar în spaţiul nord-vestic românesc, unde 
mai există situri romane importante, Porolissum este 
cel mai bine conservat şi restaurat. Cadrul natural şi 
istoric deosebit, apropierea de capitala judeţului Sălaj, 
amplasarea la cca. 100km de mari oraşe ca Satu Mare, 
Oradea, Cluj Napoca şi Baia Mare, fac din Porolis- 
sum locul perfect pentru organizarea pe viitor chiar a 
unui festival internaţional de reenactment. Originarea 
în două mari civilizaţii ale antichităţii, cea dacică şi 
în special cea romană, induc sentimente naţionale fi- 
reşti, într-o perioadă de căutări şi de regăsiri identitare. 
Demersul nostru este unul cu adresabilitate la nivel 
naţional în condiţiile în care continuitatea acestuia va 
fi asigurată de eforturi viitoare. 


Relevanţa evenimentului 

pentru nevoile grupului ţintă 

Proiectul se adresează în mod nemijlocit locuitorilor 
judeţului Sălaj, aceştia fiind principalul grup ţintă. Este 
important ca schimbarea de mentalitate în ceea ce pri- 
veste protejarea monumentelor şi cunoaşterea acestora, 
dar şi în ceea ce priveste economia locală, ce poate fi 
orientată spre turismul rural şi cultural, să capete noi 
valenţe prin întreprinzătorii locali. Promovarea unor va- 
lori ce nasc sentimente de mândrie date de descendența 
daco-romană pot avea ca finalitate creerea conştiinţei 
apartenenţei la o comunitate cu responsabilităţi în pro- 
tejarea şi cunoaşterea monumentelor. 

Pe langă populaţia locală, situată în imediata 
apropiere a locului de desfăşurare a festivalului (satele 
din cadrul comunelor Mirşid şi Creaca), sau populaţia 
municipiului Zalău, un segment important îl constituie 
populaţia judeţului Sălaj. Din experienţa anilor trecuţi 
se poate conta tot mai mult şi pe participanţi din judeţele 
învecinate (Cluj, Maramureş, Satu Mare, Bihor) şi chiar 
mai îndepartate din Transilvania. 

Din punctul de vedere al vârstei, un important 
grup ţintă pentru proiect este tineretul. Implicarea ti- 
neretului școlar în organizarea şi desfășurarea acestui 
festival are scopul de a a-l atrage spre protejarea monu- 
mentelor istorice, spre istorie, spre cunoaştere. Angre- 
narea tinerilor în activităţi muzeale şi de reenactment 
are deja un istoric în activitatea Muzeului Judeţean de 
Istorie şi Artă din Zalău. 

Activităţile proiectului răspund nevoilor cul- 
turale identificate ale grupurilor ţintă prin: furnizarea 
unor informaţii corecte şi complete privind cultura şi 
civilizaţia dacilor şi a romanilor în general; sublinierea 
potenţialului turistic pe care îl are zona prin dezvoltarea 
unor programe culturale; crearea şi sedimentarea conști- 
inţei apartenenţei la civilizaţii antice care au dat lumii 
valori patrimoniale deosebite. Editarea Ghidului Com- 
plexului Arheologic Porolissum””, ediţia 2012, a fost 


17 H. Pop, D. Băcueţ-Crișan, Porolissum. Ghid de prezentare generală a 
complexului arheologic roman. ed. Porolissum. Zalău. 2012 


completată de apariţia unui îndrumar destinat turistului 
amator de excursii, drumeţii la obiective istorice mai 
îndepărtate (2013)'8, de broşuri despre armata romană 
de la Porolissum!* şi despre dacii din preajma acestui 
centru istoric. 


Relevanţa evenimentului 

pentru dezvoltarea ulterioară 

Parteneriatul realizat are în componenţă instituţii şi 
organizaţii direct interesate în păstrarea patrimoniului 
cultural şi în realizarea educaţiei tinerilor în acest sens. 
Această activitate este parte integrantă a statutului şi 
obiectivelor respectivelor organizaţii. Permanetizarea 
acestui gen de manifestări este un deziderat comun. 
Realizarea acestui festival ca manifestare culturală mul- 
tianuală va atrage, pe viitor, cu siguranţă, noi parteneri 
şi fondurile necesare (atât din fonduri publice cât şi din 
sponsorizări) urmăririi scopului iniţial. Pentru viitor, 
parteneriatul se doreşte a fi unul internaţional, cu impli- 
carea unor organizaţii şi instituţii din spaţiul european, 
cu experienţă relevantă în promovarea acestor tipuri de 
manifestări culturale. 

Proiectul poate produce efecte pozitive la ima- 
ginea instituţiilor partenere, deoarece acest gen de 
manifestări sunt extrem de rare, în spaţiul nord-vestic 
românesc, dar pe de altă parte constituie momente de 
atracţie pentru publicul avizat. 

Experienţa acumulată, prin materializarea în 
formula de parteneriat a proiectului, va constitui un 
avantaj în demersurile privind accesarea altor fonduri 
în vederea protejării şi promovării patrimoniului cul- 
tural naţional sau destinate proceselor privind educaţia 
culturală a tinerilor şi nu numai. 


Managementul evenimentului 

* Până în prezent organizatorul evenimentului Poro- 
lissum Fest a fost Muzeul Judeţean de Istorie și Artă 
din Zalău 

* Creşterea evenimentului și dorinţa de a dezvolta cele 
trei componente ale sale (reconstituire istorică, gastro- 
nomie antică şi întrecerile sportive) presupun atragerea 
unei firme de organizare de event. 

* Rolul instituţiei muzeale ar trebui, în acest caz, să se 
reducă la cel de consultant de specialitate 

* Existenţa festivalului rezidă în strategia Consiliului 
Judeţean Sălaj şi a Muzeului Judeţean de Istorie şi Artă 
Zalău de promovare a celui mai important monument 
de pe teritoriul judeţului, pentru încurajarea unui turism 
cultural civilizat, pentru cunoaşterea corectă a istoriei 
locale şi regionale. 


18 H. Pop, Șapte zile la Porolissum. tineranii în complexul arheologic, Editura 
Mega, Cluj-Napoca, 2013, 24p 

19 D. Băcueţ-Cnişan, Armata romană de la Porolissum. Ghid de prezentare 
generală, Editura Mega, Cluj-Napoca, 2013, 24p 

20 H. Pop, Dacii din preajma anticului Porolissum. Situri şi descoperiri 
arheologice. Editura Mega. Cluj-Napoca. 2013. 24p 

Valoarea adaugată a evenimentului 
Ineditul proiectului nostru este dat de: originalitate, au- 
tenticitate, diversitate. 

În cadrul festivalului, ca şi componentă de 
bază, vor fi deschise standuri expoziţionale cu vânza- 
re de suveniruri-replici de piese antice, elemente de 
vestimentaţie cu simboluri ale festivalului. Vor exista 
şi unităţi specializate în alimentaţia publică care vor 
comercializa (ca şi în anii precedenţi) doar mâncăruri 
şi băuturi întâlnite în antichitate, replicate după re- 
ţetele vremii. Manifestările artistice vor recrea doar 
elemente de rit şi ritual antic. 

Ca noutate, pentru acest gen de manifestări la 
Porolissum, trupele de reenactment vor fi organizate 
într-o tabără militară (romană și dacică-barbară) des- 
chisă publicului vizitator care va putea proba echipa- 
mentele militare şi armele. 

Concursurile, organizate pe ateliere de lucru, se 
inspiră din probe de întrecere care se regăsesc în spaţiul 
antic european: tir cu arcul, cu lancea, trasul frânghiei. 

Momentele de istorie vie, prevăzute în progra- 
mul manifestărilor, vor fi regizate şi susţinute de specia- 
lişti în cultură, istorie şi arheologie, de membrii trupelor 
de reenactment, echipați în replici după echipamente 
antice. Aceştia vor oferi informaţii privind componen- 
ţa echipamentelor, ierarhia militară şi civilă, tehnici şi 
tactici de luptă şi instrucţie etc. 

Proiectul propus are relevanţă pentru strategia Con- 
siliului Judeţean Sălaj cuprinse în strategia de promovare ca 
atracţie culturală a zonei pentru valorificarea potenţialului 
turistic şi conservarea complexului arheologic. 

În ceea ce privește strategia regională de pro- 
movare a patrimoniului cultural, complexul arheologic 
Porolissum, fiind unic în felul său, în tot nord-vestul 
României, constituie o preocupare în obiectivele și ac- 
tivităţile de protejare a siturilor istorice şi de promovare 
a patrimoniului cultural regional. 

De asemenea, acest areal este deosebit de im- 
portant pentru întreaga cultură europeană, graniţa de 
nord-vest a Daciei romane, cu centrul de comandă la 
Porolissum, fiind prezentă în toate manifestările ştiinţi- 
fice de gen europene şi nu numai. Nu întâmplător, unul 
din congresele internaţionale pentru studierea frontie- 
relor romane (Limes Congress 1997) a fost organizat 
la Zalău, în preajma anticului Porolissum. 

Promovarea unui turism civilizat, a educatiei 
pentru cultură, promovarea şi protejarea siturilor arhe- 
ologice din perimetrul Porolissum-ului, se regăsesc în 
obiectivele oricărei strategii locale, regionale, naţionale 
sau internaţionale. Acesta este, de altfel şi dezideratul 
demersului nostru. 

Organizarea, mai recent, a unor manifestări 
culturale, sportive, științifice, în spaţiul geografic al 
complexului arheologic Porolissum, pentru promova- 
rea acestuia, face imperios necesară organizarea unui 
festival cultural-istoric. 

Pentru beneficiari — publicul participant, tineri 
şi adulţi — câştigul oferit de acest festival este unic. Să 
învăţăm istoria şi cultura antică dar, mai ales să o re- 
trăim, prin metode neconvenţionale (observaţia directă, 
observaţia participativă sau experimentând direct mo- 
dul de viaţă antic) sunt câștiguri imposibil de cuantificat 
(şi nu cantitatea va conta!), dar de necontestat, pentru 
orice participant la manifestări. 

Principalul nostru deziderat este acela de a 
permanentiza desfășurarea festivalului şi al transfor- 
ma într-unul cu caracter multianual şi cu participare 
internaţională. 

Parteneriatul stabilit acum, pentru realizarea 
acestei manifestări, va fi consolidat prin atragerea altor 
instituţii și organizaţii interesate să sprijine acest demers. 

In timp intenţionăm să susţinem financiar parţial 
festivalul prin contribuţii proprii ale partenerilor, spon- 
sorizări mai consistente, alocări bugetare constante de la 
Consiliul Judeţean Sălaj, Consiliile Locale ale comunelor 
Mirşid şi Creaca, Instituţia Prefectului Sălaj, etc. 

De asemenea avem în vedere accesarea fondu- 
rilor puse la dispozitie anual, pentru finanţarea acestui 
gen de activităţi, puse la dispoziţie de AFCN, Consiliul 
Judeţean şi Consiliile Locale. 

Pentru asigurarea durabilităţii, pe lângă realizarea 
broşurilor de promovare, avem în vedere realizarea unei 
serii de produse care vor purta logoul festivalului RETRĂ- 
IEŞTE ISTORIA ALĂTURI DE NOI LA POROLISSUM! 
(insigne, tricouri, şepci, replici după piese antice, cărți poş- 
tale, jocuri pentru copii, alte suveniruri etc). 

Pagina de internet a sitului (www. porolissumsalaj.ro) 
ŞI a Muzeului Judeţean de Istorie şi Artă din Zalău va cu- 
prinde în permanenţă date despre arhiva festivalului, despre 
parcul arheologic şi noutăţi pentru informarea vizitatorilor. 

Colindele statice de pe valea Topologului 


Dr. Ion Tiţa Nicolescu 
Muzeul Viticulturii și Pomiculturii Golești 


Cuvinte cheie: colind, Argeş, Muşcel, ideologie, credințe, tradiţii, obiceiuri, comunități, românesc, datini, 
raționalitate, Poienari, spaţiu etnografic, urări. 


Rezumat: 

În acest studiu privind obiceiurile şi credințele în spaţiul străvechi al Argeșului și Muşcelului, este 
normal să se iniţieze un amplu proces comparativ între modul de desfăşurare a datinilor, în diferite comunităţi 
româneşti, cu scopul de a înțelege evoluţia viitoarei societăți. Am considerat utilă analiza, în paralel, a elementelor 
tradiţionale din Argeş şi Mușcel, într-un capitol, tocmai pentru a stabili, mai ușor, legătura dintre particularități 
şi asemănări zonale, la nivelul întregului spaţiu geografic abordat. 


Static carols from Topolog valley 
Keywords: static carols, Topolog, Valley, beliefs, traditions, communities, society, Romanian. 


Abstract: 

In a thematic study on the customs and beliefs of the Romanian space it is natural to launch a wide 
comparison between the conduct of traditions in various Romanian communities in order to understand the 
development of future society. We considered useful the analysis, in parallel, of the traditional elements of Arges 
and Muscel, in a chapter, just to establish an easier connection between regional particularities and similarities, 
across the whole geographical area. 

Colindele statice de pe valea Topologului 


Într-un studiu tematic privind obiceiurile Și credințele 
în spaţiul românesc este firesc să se inițieze un amplu 
proces comparativ între modul de desfăşurare a dati- 
nilor, în diferite comunităţi româneşti, cu scopul de a 
înţelege evoluţia viitoarei societăţi. Am considerat utilă 
analiza, în paralel, a elementelor tradiționale din Argeş 
şi Muşcel, într-un capitol, tocmai pentru a stabili mai 
ușor legătura dintre particularități și asemănări zonale, 
la nivelul întregului spaţiu geografic abordat. 

Rămânând în sfera colindelor, în urma 
observaţiilor personale am remarcat o diferență evi- 
dentă în arealul localităților aflate la est de oraşul Curtea 
de Argeş, pe valea râului Topolog, faţă de tradiționalul 
colind din poartă în poartă cu cântece şi urări de bine 
care se desfăşoară, în mod curent, în tot judeţul Argeș!. 

Colindele statice sunt reprezentate de faptul că, 
în preajma Crăciunului, toți membrii unei comunități se 
adună în curtea bisericii, unde îşi împart daruri (colin- 
de), fără urările tipice acestui eveniment. Acest gen de 
manifestare a tradiției populare nu are o atestare clară și 
nici nu a fost împrumutat sau împământenit din arealul 
etnografic al Oltului sau Vâlcei, în aceste zone colin- 
dul desfășurându-se firesc, iar mersul din casă în casă 
rămâne un obicei, aproape imposibil de schimbat. 

Zona etnografică a Topologului prezintă multe 
caracteristici proprii, aspect ce îi determină pe etnografi 
să o considere un spaţiu aparte în care, elementele fol- 
clorice autohtone primesc influenţe din arealul vâlcean. 
Referindu-ne la colindatul staționar (pasiv), nu mai pu- 
tem vorbi de influenţe, ci doar ne putem întreba ce a 
determinat acest lucru, adică abaterea de la o practică 
considerată, de mulţi, de neîncălcat. 

Reticenţa sătenilor din localităţile de pe valea 
acestui râu de a adopta forma străveche a colindatului 
ne-a împins la o cercetare mai atentă a obiceiurilor lor. 
Rezultatul observaţiilor a fost surprinzător. În comuna 
Poienarii de Argeș, oamenii sunt credincioşi, respectă 
posturile, participă la slujbe, se încadrează într-un ritual 
păstrat, cu sfinţenie, din cele mai vechi timpuri. Biserica 
cu hzarnul „Sfinții Voievozi“ din cătunul Găbrieni - Pois- 
narii de Argeş şi biserica cu hramul „Sf. Nicolae“ din satul 
loaniceşti, monumente istorice din prima jumătate a seco- 
lul al XIX-lea?, construite (conform spuselor preotului din 


1 În localităţile Poienarii de Argeş. loaniceşti şi Sălătruc colindele sunt 
statice. În noaptea 22 spre 23 decembrie. sătenii se întâlnesc la biserică, 

iar după slujbă copiii se dispun în două rânduri paralele printre care trec 
gospodarii care le împart „colindeţe'“. Această formă statică de colind 
durează. în aceste localități, din timpuri străvechi, niciun sătean neputând să 
spună când s-a statornicit acest obicei în localitățile lor. 

2 Constantin Augustus Bărbulescu, Ştefan Dănăilă, Catalogul monumentelor 
istorice din județul Argeş. Editura Tiparg, Piteşti. 2011. p. 89. 

Găbrieni) pe ruinele altor biserici, mult mai vechi, stau 
mărturie credinței și continuității religioase ale acestei 
comunități. Toate aceste aspecte par, la prima vedere, a 
nu avea legătură cu modul staționar de desfășurare a co- 
lindului, dar un alt lucru atrage atenţia în mod deosebit. 
În ciuda respectării, cu stricteţe, a canoanelor bisericeşti, 
o mare parte din sătenii acestei localități lucrează la câmp 
sau pădure și în zilele de duminică, sau alte sărbători religi- 
oase, lucru de neconceput în toate localităţile mușcelene şi 
argeşene, și fără a fi afectaţi că încalcă astfel unul din prin- 
cipiile de bază ale credinţei lor sau că îşi atrag, oprobriul 
altor comunităţi învecinate. Este firesc să ne întrebăm: ce 
îi determină să facă acest lucru? 

Întrebaţi fiind despre obiceiul lor, răspunsul a 
venit, de fiecare dată, același: așa am pomenit din moși 
strămoşi, nemaiştiindu-se, cu exactitate, când şi de ce 
au adoptat acest obicei bizar. Un studiu geodezic şi peo- 
logic făcut pentru construirea unui viaduct gigant peste 
râul Topolog (astăzi în ruină) relevă faptul că pământul 
din zona acestor sate este foarte sărac în minerale, din 
cauza unui strat substanţial de pietriș şi de humă aflat 
foarte aproape de suprafață și care nu lasă apa să se 
infiltreze în sol, aceasta alunecând și scurgându-se în 
torente în albia Topologului. 

Astfel se reliefează un potenţial răspuns pentru 
care se munceşte în zi de sărbătoare, oamenii încercând 
să obțină cât mai multe de la pământul foarte sărac. Nu 
am găsit vreun document care să ateste o dezlegare a 
preoților pentru a munci în aceste zile, ştiut fiind că 
în perioade de secetă mare sau foamete preoţii dădeau 
dezlegare să se mănânce de dulce în post, sau să se 
muncească. 

Este posibil ca un eveniment marcant în viața 
acestei comunităţi, cum ar fi perioadele de foamete, 
şterse, cu timpul, din memoria colectivă, să fi rămas, 
pentru totdeauna, întipărit în comportamentul oame- 
nilor. De aici şi până la înțelegerea colindelor statice 
nu este decât un pas, oamenii încercând să-și conser- 
ve energia în timpul iernii, evitând urările din casă în 
casă pe distanțe mari. Nu am putea spune, cu exactita- 
te, că aceasta este explicaţia schimbării unor obiceiuri 
strămoşeşti, dar este plauzibilă, atâta timp cât, în mo- 
mentele grele, micile comunități dovedeau versatilita- 
te, dând dovadă de oportunism, pentru a face posibilă 
supraviețuirea. Practici similare ale colindatului sunt 
menționate doar pe valea unor râuri, cum ar fi și cea a 
Vâlsanului, în satul Topliţa, şi niciodată în zona de şes. 

Localitatea de mai sus se află în zona colina- 
ră, submontană a județului Argeș, încadrând-o în aria 
etnografică a văii Topologului. Este evident că sărăcia 

solului poate influența comportamentul și obiceiurile 
oamenilor, dar aceste modificări apar, nu întâmplător, în 
zonele submontane şi montane, unde, în general, viața 
oamenilor era mult mai aspră. Dacă este să analizăm 
menţionările lui Petru Bogdan Bak5ic (Baksev), din 
prima jumătate a secolului al XVII-lea, putem consta- 
ta că Țara Românească era un teritoriu bogat, cu pă- 
mânt fertil care ar fi putut să asigure traiul zilnic al 
populaţiei. Astfel, în descrierea Ţării Românești, Bak5ic 
amintește nu doar de mănosul pământ românesc, dar 
şi de bogăţiile subsolului, lucru credibil atâta timp cât 
zona de şes a reprezentat, pentru o lungă perioadă de 
timp, una dintre cele mai importante zone agricole din 
Europa: „Țara este mănoasă și îmbelșugată. E foarte 
bogată în grâne de tot felul. Românii nu ară pământul 
de două sau trei ori, ci numai o dată, şi pun sămânţa în 
acest pământ, ceea ce este un lucru minunat, însă nu se 
îndeletnicesc prea mult cu agricultura; ei seamănă doar 
atât cât să le ajungă pe un an. Țara e bogată în miere şi 
animale de tot felul. Românii ară mai mult cu caii. |i 
folosesc şi la căruțe din cauză că este locul șes“. 

Făcând o comparaţie între textul de mai sus şi 
situaţia descrisă în localitatea Poienarii de Argeș am pu- 
tea conchide că populaţia rurală din vechime nu ar fi 
trebuit să ducă lipsă de hrana de zi cu zi, dat fiind că acest 
călător este unul dintre cei demni de încredere. Acesta 
se pare că descrie zona de şes“ și nu pe cea deal: [...] „Îi 
folosesc şi la căruţe din cauză că este locul şes“, 

Astfel am putea spune că și în cazul obiceiu- 
rilor asociate aproape în totalitate credinţei creștine, 
în speţă confesiunii ortodoxe, apar anumite contestări 
ale sistemului împământenit de credințe. Analiza unor 
astfel de procese poate ridica unele semne de întrebare, 
dacă, în anumite situaţii, aceste abateri de la regulă nu 
sunt, practic, obligatorii pentru buna funcţionare sau, 
mai bine spus, pentru supraviețuirea unei comunităţi 
aflate în situaţii critice. Cert este că asumarea credinţei 
creează mai mulți poli de echilibru, care, în fond au 
rolul de a regla relaţiile sociale aflate, în perioadele de 
dificilă supravieţuire, în situații evidente de alertă, toc- 
mai pentru a extinde situaţiile de emergenţă, adică de a 
ieşi deasupra unei situaţii tensionate. Ceea ce se poate 
deduce din aspectul prezentat este că, în situaţii limită, 
dorinţa de raţional declanşează anumite procese care 
exploatează limitele dintre păgân și creștin, creând falii 
de consensuri și nonconsensuri legate ori de fragilitatea 
credinţei, ori de situații de-a dreptul paradoxale, dar 
care duc, în definitiv, la coeziunea unui corpus doctrinal 
ce va consolida comunitatea. 

Modificarea obiceiurilor înrădăcinate în com- 
portamentul oamenilor, în cadrul unei populaţii restrân- 
se, ține de riscurile sociale, iar afectivul şi eticul, tipice 
preceptelor creştine, nu mai corespund propriei logici 
de supraviețuire. 


3 ***Călătoni străini despre ţările române, vol. V, p. 204. 
4 Ibidem. 


Revenind la ideea „solului sărac“ apreciem că 
nu este un argument întemeiat în măsură să schimbe 
obiceiurile străvechi, existând o altă motivaţie care a 
dus la abateri dogmatice, în rândul micii comunități 
argeşene; interesant este că nici preoții nu vedeau acest 
comportament ca o ameninţare la adresa credinţei şi a 
sistemului bisericesc, considerându-l, mai degrabă, ca 
o asumare a controlului social prin acceptare, cel puțin 
tacită, a schimbărilor. 

Călătorii străini care au lăsat referiri despre 
situația economică a Ţării Românești menţionează, cel 
mai adesea, un teren fertil capabil să susțină populaţia, 
să o ajute să subziste fără un efort vizibil, dar, în 
acelaşi timp, vorbesc și despre aspecte legate de „dările 
copleșitoare'“ la care era supusă populaţia locală: „[...] 
şi cum țara, în sine este bogată de la natură, belșugul ei 
ar fi crescut și mai mult prin munca oamenilor, dacă dă- 
rile copleșitoare care se revarsă, în fiecare an, la vistierie 
n-ar răpi acest mijloc de îmbogăţire a locuitorilor...“€. 

Situaţia specială apărută în zona etnografică a 
văii Topologului arată cum obiceiurile locale nu sunt 
imune la tensiunile sociale, acestea diluând, pe alocuri, 
tradiția înrădăcinată în mentalui colectiv. Făcând un pa- 
ralelism între referirile legate de bogăţia pământului ro- 
mânesc şi colindele staționare, putem observa că multe 
dintre informațiile de ansamblu nu se regăsesc în situația 
reală, comunități izolate recurgând, ca în cazul de față, la 
derapaje, având unic scop supraviețuirea. În altă ordine 
de idei, putem admite că obiceiurile populare nu sunt 
imuabile, mai ales că acestea proveneau dintr-un substrat 
păgân, doar biserica reușind să le dea un caracter creștin. 

Jean-Pierre Deconchy, în lucrarea Credinţe şi 
ideologii” (repurar profesor în psihologie a Universităţii 
din Paris), demonstrează, cu ajutorul psihologiei soci- 
ale, cum sisteme perfectibile stabilite prin reguli clare 
şi, aici, putem invoca sistemul religios, în speţă cel or- 
todox, nu reprezintă aspecte veşnic neschimbătoare, 
acestea traversând, când situaţia o impune, schimbări 
dirijate, inițiative controlate și chiar limitări, mai mult 
sau mai puţin perceptibile. 

Flexibilitatea acestor sisteme, aparent rigide 
Şi conservatoare, ortodoxia impunând reguli clare şi 
definitive în interiorul său, iar obiceiurile tradiționale 
păstrându-și continuitatea prin reticenţa la schimbare a 
locuitorilor din mediul rural, avea drept scop evitarea 
unei implozii a sistemului respectiv, raționalitatea anti- 
cipând riscurile unei eventuale breşe ce ar duce, inevi- 
tabil, la ruperea unui întreg bine organizat. Acest aspect 
întâlnit în subzona etnografică a Topologului, în speţă în 
localitatea Poienarii de Argeş, poate reprezenta, pentru 
etnografi, o adevărată provocare, studierea ştiinţifică a 
acestui gen de obiceiuri putând ridica unele dificultăţi, 
5 Bartolomeo Locadello. 

6 George Esarcu, O descnere a Valahiei din veacul XVII, în „Arhiva 
Societăţii științifice și literare din laşi“, V, 1894, p. 113. 

7 Jean-Pierre Deconchy, Credinţe şi ideologii, Editura Polirom, București, 
2010, p. 63 - 75. 

pentru că, atât timp cât comportamentul uman generea- 
ză modificarea unor obiceiuri străvechi, se pune pro- 
blema apariției unui nou sistem ideologic care trebuie 
studiat într-o manieră aparte, dar în corelaţie cu datina 
împământenită. 

Colindele staționare din această localitate do- 
vedesc cum un obicei perpetuat până în zilele noastre, 
într-o manieră firească, îşi poate avea rădăcinile într-un 
trecut întunecat, în care comunitatea în cauză a fost 
nevoită să facă schimbări majore pentru supravieţuire. 
În urma acestui studiu se poate spune că unele obiceiuri 
corupte ar fi posibil să reprezinte doar vârful aisbergu- 
lui, în oceanul nesfârșit al folclorului românesc. 

Aspectele prezentate mai sus se adaugă ce- 
lor legate de strategia privind înţelegerea comunității 
româneşti din vechime, reușind astfel să ne explicăm 
nouă înșine genuri de comportament care continuă să 
se transmită din generaţie în generaţie. 

Muzeul în afara muzeului şi educația în condiţii naturale 
- două Studii de caz - 

Cuvinte cheie: patrimoniu cultural tradițional, muzeu distribuit, comunitate locală, finanţare publică, valorificare, 
timp liber, educaţie 


Rezumat 

„Patrimoniu cultural“ sugerează bunuri cu o valoare mare sau foarte mare. În mod obișnuit, patrimoniul 
cultural este asociat cu muzeele, așa cum se poate observa în reglementările naţionale şi internaţionale, cum 
sunt cele ale ICOM. Toate acestea folosesc „muzeu“ şi „patrimoniu cultural“ într-un cadru instituţional. Această 
abordare impune patrimoniului cultural o serie de provocări, referitoare la personal, resurse și finanțare. O 
posibilă soluţie este „muzeul distribuit“. Acest concept a fost aplicat în două proiecte finanţate de Administraţia 
Fondului Cultural Naţional în 2013 și 2014. Ambele proiecte, „Acasă, ca demult“ şi „Luminile Codrului“, au 
fost implementate de către Centrul de Cultură și Artă al judeţului Sălaj. Un „muzeu distribuit“ permite folosirea 


finanţărilor publice ca factor catalizator în beneficiul patrimoniului cultural tradițional neclasat din mediul rural. 


Keywords: Cultural traditional heritage, distributed museum, local communities, public subsidies, heritage 
valorisation, free time, education, entertainment. 


Abstract 

„Cultural heritage“ suggests goods with high or very high value. Usually, the cultural heritage is 
associated with museums, and this can be seen in national and international regulations, such as ICOM. In 
their understanding, „museum“ and „cultural heritage“ are dealt at institutional level. This approach gives the 
cultural heritage several challenges related to staff, resources and funding access. A potential solution is the 
„distributed museum“. This concept was successfully tested in two projects financed by the Administration of 
the National Cultural Fund in 2013 and 2014. Both projects, „Acasă, ca demult“ and „Luminile Codrului“, were 
implemented by the Sălaj Centre of Culture and Arts. Such „distributed museum allows the usage of public 
funding as a start-up for the benefit of un-listed traditional cultural heritage in rural areas. 

Înțelegerea comună a expresiei „patrimoniu cultural“ 
sugerează obiecte cu o valoare mare sau foarte mare, 
care au o anumită legătură cu prevederile legale. O 
astfel de înţelegere este destul de mult apropiată de 
înțelegerea oficială a patrimoniului cultural, care inclu- 
de obiecte de tezaur sau fond, ori monumente istorice. 
Actele normative care privesc şi reglementează patri- 
moniul cultural sunt Legea nr. 182/2000 privind prote- 
jarea patrimoniului cultural național mobil, republicată, 
cu modificările și completările ulterioare și Legea nr. 
422/2001 privind protejarea monumentelor istorice, 
republicată, cu modificările și completările ulterioare. 
La acestea se adaugă Legea muzeelor şi a colecţiilor 
publice nr. 311/2003. 

În mod obișnuit, patrimoniul cultural este 
asociat cu muzeul, cel din urmă fiind spaţiul în care 
primul este păstrat şi pus în valoare. Această asocie- 
re este conformă, de altfel, cu definițiile naţionale şi 
internaţionale. În acest sens, ICOM (2007) defineşte 
muzeul ca „instituție permanentă, non-profit, în servi- 
ciul societăţii şi dezvoltării acesteia, deschisă publicu- 
lui, care dobândeşte, conservă, cercetează, comunică şi 
expune patrimoniul tangibil și intangibil al umanităţii, 
precum şi mediul acesteia, în scopul educaţiei, studiului 
şi divertismentului“. 

O astfel de definiţie, utilă şi utilizabilă, se poate 
dovedi limitată în condiţiile socio-economice şi legis- 
lative ale României. Astfel, două dintre marile cate- 
gorii ale patrimoniului cultural, patrimoniul mobil şi 
patrimoniul construit (inclusiv arheologic) se confruntă 
cu o stare de fapt „provocatoare“. Nu vom intra în de- 
taliile exhaustive ale unui diagnostic sectorial, aceste 
detalii fiind cuprinse în Strategia sectorială în domeniul 
culturii 2014-2020, disponibilă pe pagina de internet a 
Ministerului Culturii!. Ceea ce dorim este să atragem 
atenţia asupra limitelor actualului mod de a privi patri- 
moniul cultural şi asupra activității muzeale, ca formă 
instituționalizată de raportare a statului la acesta. 

Pericolul în care se află patrimoniul cultural 
„instituţionalizat“ este o stare de fapt cu puţine șanse 
de modificare în bine. Pe de o parte, există o puternică 
presiune pentru scăderea cheltuielilor publice, iar patri- 
moniul cultural din România este, în covârşitoare ma- 
joritate, un patrimoniu aparţinând statului sau unităţilor 
administrativ-teritoriale (judeţe, oraşe, municipii, co- 
mune). Complinirea lipsurilor de personal specializat 
din instituţiile publice de cultură este puţin probabil 
că se va produce în viitorul apropiat. Creşterea cheltu- 


1 http://www.cultura.ro/uploads/files/STRATEGIA_%20 
SECTORIALA_IN_DOMENIUL_CULTURII_2014-2020.pdf 

ielilor pentru amenajarea de depozite, conservarea de 
urgență sau preventivă, ori pentru restaurări este şi puţin 
probabilă. De fapt, în contextul discuţiilor şi negocie- 
rilor cu Fondul Monetar Internaţional, Banca Mondi- 
ală și Comisia Europeană, cel puţin în anii următori, 
cheltuielile publice vor scădea. Apelul la banii europeni 
este posibil, dar impactul sistemic, structural al acestor 
sume nu este direct vizibil și, în orice caz, intervenţia 
în favoarea unui monument istoric sau muzeu din ves- 
tul României nu va genera o îmbunătăţire a situației 
patrimoniului din estul României. Bogăția cantitativă a 
patrimoniului cultural oficial recunoscut (ca patrimoniu 
muzeal, monument istoric, sit arheologic, monument de 
for public etc.) este, în sine, un factor de risc. 

Toţi aceşti factori de risc sunt accentuaţi de 
chiar regimul juridic al patrimoniului cultural clasat 
(fond/tezaur, respectiv monument istoric). Atunci când 
un bun cultural este clasat, orice intervenţie asupra aces- 
tuia trebuie să se supună unor reguli de procedură clare 
Şi puţin flexibile. Nici măcar în situaţiile absolut critice 
nu sunt posibile intervenții de urgenţă fără existența 
unei aprobări, autorizări sau unui aviz. 

La cele de mai sus, trebuie adăugat faptul că 
finanţarea încrucişată, din mai multe surse de finanţare 
este posibilă doar teoretic şi mai mult ca deziderat. Ac- 
tualele prevederi legale fac dificilă o finanțare acordată 
direct de bugetul statului, prin Ministerul Culturii sau 
instituţiile subordonate, în paralel cu o finanțare acor- 
dată de deţinătorul — autoritate publică locală și, în pa- 
ralel cu o finanţare acordată de o altă autoritate publică 
locală. Desigur, Programul Naţional de Restaurare (cel 
puțin în cazul monumentelor istorice), oferă o astfel de 
posibilitate. La fel, puţinele și micile finanţări acordate 
prin Administraţia Fondului Cultural Naţional. Totuşi, 
toate acestea, cumulate, nu satisfac nevoile societăţii în 
ansamblul său. 

Toate acestea, discutate în cadrul unui grup de 
inițiativă ad-hoc, constituit pe lîngă Centrul de Cultură 
şi Artă al judeţului Sălaj, la iniţiativa directoului aces- 
tuia, domnul Daniei Săuca, au condus către o concluzie 
paradoxală, cel puţin în cazul patrimoniului cultural 
de factură etnografică. În acest caz, abordarea muze- 
ală „clasică“ poate avea o alternativă, care să implice 
comunităţile locale şi în beneficiul direct al acestora. 
Alternativa a presupus existenţa câtorva condiţii: 

- patrimoniu etnografic cu o anumită vechime, 
stare de conservare şi reprezentativitate culturală, isto- 
rică, etnografică, arhitecturală ș.a.m.d. 

- patrimoniu etnografic care să nu fie clasat sau 
declarat în vreun fel ca „patrimoniu cultural“ 

- patrimoniu etnografic în uz 

- patrimoniu etnografic distribuit teritorial şi cu 
mai mulți proprietari. 

Ideea care tindea să capete valoarea unui cvasi- 
program local a mai cuprins câteva detalii: 

- necesitatea unor contribuţii din mai multe surse 

- finanţarea din fonduri publice acoperă doar o 
mică parte a nevoilor şi are rolul unui start, al unui impuls 

- participanţii de drept privat din program trebuie 
să își asume obligaţia de păstra patrimoniul afectat de 
intervenții la dispoziția publicului, cu sau fără titlu gratuit 

- autoritățile publice locale asigură, cu caracter 
de continuitate, sprijin logistic. 

Avantajele anticipate ale programului ar fi putut fi: 

- lipsa statutului de patrimoniu cultural clasat 
permite intervenţia pentru conservarea, reabilitarea şi 
refuncţionalizarea (parţială sau totală) obiectivelor vizate 

- se poate folosi expertiza reală a lucrătorilor 
locali, care cunosc tehnicile tradiționale utilizate pentru 
construcția sau reparația patrimoniului etnografic vizat 

- titularul dreptului de proprietate asupra patri- 
moniului etnografic are posibilitatea să valorifice acest 
patrimoniu fără a cheltui pentru promovare şi comunicare. 

După mai multe discuţii și analize, s-a luat 
decizia elaborării unui proiect, care, în 2013, a avut 
şansa finanțării prin Administraţia Fondului Cultural 
Naţional. Proiectul „Acasă, ca demult“ a avut un buget 
total de circa 60.000 lei şi s-a desfășurat în partea de 
sud a judeţului Sălaj. În forma iniţială a proiectului s-a 
dorit o intervenţie asupra unui număr de 10 gospodării 
din diferite sate sălăjene dar, ca urmare a reducerii bu- 
getului, s-a reuşit intervenţia asupra a patru case. 

Foarte pe scurt, au fost selectate 4 case cu o 
vechime mai mare de 80 de ani care au fost incluse 
într-un program de conservare activă și care formează 
elementele unui circuit cultural-turistic local?. În cadrul 
acestui proiect, proprietarii gospodăriilor selectate au 
fost sprijiniți prin diferite forme (instruire, promovare, 
consultanță etc.) de către autoritatea publică astfel încât 
să poată păstra gospodăriile deschise publicului. Gos- 
podăriile selectate păstrează inventarul existent, nu au 
suportat şi nu vor suporta intervenții de reabilitare sau 
reparaţii care să conducă la înlocuirea materialelor origi- 
nale cu materiale contemporane (de exemplu, tâmplărie 
de lemn cu PVC ori pereţi din chirpici sau lemn cu gips- 
carton etc.), găzduiesc diferite evenimente specifice sa- 
tului în care se află, primesc grupuri de vizitatori care au 
posibilitatea să fie serviţi cu produse alimentare pregătite 
folosind inventarul existent și rețete specifice, utilizate în 
familiile care dețin gospodăriile respective. 

Cele patru gospodării incluse în proiect (la Iaz, 
Pria, Cizer şi Buciumi) respectă aproape în totalitate 
definiţia muzeului cu care operează ICOM. Ceea ce 
lipseşte este elementul instituționalizării. Cele patru 
gospodării nu sunt muzee și nu fac parte dintr-un mu- 

zeu. În două cazuri (Buciumi şi Pria) proprietarii încă 
nu au înfiinţat o firmă sau o ONG pentru administrarea 
şi punerea în valoare a gospodăriilor. În toate cazurile, 
gospodăriile, respectiv casele din centrul acestora, sunt 
nu doar funcționale ca gospodării, dar sunt şi locuite de 
către proprietari. La Iaz şi Cizer, proprietarii au reușit 
să realizeze mai mult decât simple locaţii vizitabile. 


Proiectul „Acasă, ca demult“ a dorit să pună 
în practică un număr de concepte relativ noi în spațiul 
iniţiativelor culturale de la noi. Un prim concept este 
cel de „muzeu în afara muzeului“. Gospodăriile asu- 
pra cărora s-a intervenit nu sunt muzee în sensul legii 
românești și nici măcar în sensul definiţiei ICOM fiindcă, 
în primul rând, nu sunt și nu s-a dorit instituționalizarea 
lor. În același timp, pot fi considerate muzee fiindcă 
au dobândit, păstrează şi pun în valoare elemente de 
patrimoniu cultural cu valenţe şi semnificaţii multiple. 
Abordări asemănătoare există în Suedia şi se încearcă în 
Sibiu, în cazul patrimoniului etnografic, sau în Franța, 
Marea Britanie, Austria sau Germania, în cazul monu- 
mentelor istorice, de obicei palate, castele sau reședințe 
nobiliare cu suprafeţe generoase. Ceea ce diferențiază 
proiectul „Acasă, ca demult“ de exemplele enumerate 
este faptul că bunurile sunt în același timp în folosinţa 
curentă a proprietarilor și au suprafeţe mici. 

Abordarea proiectului nu a fost aceea de a crea 
„globuri de sticlă“ etnografice deoarece, mare parte din 
adițiile specifice contemporaneităţii sunt permise propri- 
etarilor, atât în ce priveşte locuința din centrul gospodă- 
riei, cât şi gospodăria în ansamblul său. De exemplu, nu 
am găsit gospodării care să aibă alimentare cu enerpie 
electrică, cum, la fel, nu am găsit case care să fie aco- 
perite cu paie sau cu șindrilă, țigla fiind apreciată ca un 
material de acoperire obişnuit şi pe deplin acceptat în 
comunități. În schimb, încălzirea cu gaze este disponi- 
bilă în unele localităţi, dar nu și în gospodăriile vizate 
de proiect. Limitările impuse prin protocoalele încheiate 
între Centrul pentru Cultură şi Artă al judeţului Sălaj au 
urmărit, în primul rând, să asigure o cât mai bună păstrare 
a „autenticității“ gospodăriei ţărăneşti tradiţionale. De 
aceea, așa cum spuneam, au fost acceptate case care să 
aibă arzător cu gaze în soba de zid, dar nu au fost accep- 
tate case cu încălzire centralizată. La fel, au fost acceptate 
case cu podea din scânduri, realizată la mijlocul secolului 
trecut, dar nu este acceptabilă casa cu parchet laminat. 
De altfel, toate casele acceptate în proiect au podeaua din 
pământ bătut și muruit. 

Un alt concept este cel de „muzeu distribuit“, 
inițiat în proiectul „Acasă, ca demult“ și dezvoltat în 
proiectul „Luminile Codrului“. În literatură”, conceptul 
de „muzeu distribuit“ este asociat mediului virtual și 
presupune, în principal, punerea la dispoziţia publicului 
a versiunii digitale a bunurilor culturale din patrimoniul 


3 http://Aarww.museumsandtheweb.com/mw20! 1/papers/understanding_ 
the_distributed_museum_mapping_t.html 

muzeal. În abordarea noastră, un muzeu distribuit ar 
putea fi un muzeu fără un sediu central, fără conduce- 
re centralizată şi fără buget. Distribuirea ar trebui să 
urmărească un concept şi o idee, un discurs al relaţiei 
dintre individ, mediul său şi cultura acestui mediu. Pa- 
trimoniul etnografic este, în mod natural, distribuit pe 
spaţii largi. Unitatea de expresie care poate caracteriza 
un anumit teritoriu etno-folcloric, cunoaşte nenumărate 
variante, de la o gospodărie la alta, de la un sat la altul. 
De aceea, a părut firesc ca, în locul păstrării unei singure 
gospodării ca element etalon pentru o zonă etnografică, 
să fie făcute eforturi pentru păstrarea „in situ“ a mai 
multor locuinţe şi a inventarului acestora, într-o încerca- 
re de a oferi vizitatorului o experienţă cât mai naturală. 

În „Acasă, ca demult“, inventarele gospodăriilor 
sunt inventare utilizabile, tangibile în sensul cel mai pro- 
priu. Vizitatorii sunt încurajați să atingă și să folosească 
obiectele care se găsesc în locuinţe sau în jurul acestora. 
Muzeul este un muzeu interactiv în toate sensurile posi- 
bile. Vizitatorul interacționează cu gazda sa, cu spațiul şi 
obiectele din acesta, vizitatorul poate crea în mod direct 
propria experienţă de interacțiune cu patrimoniul cultu- 
ral. Facerea focului în sobă, pregătirea unor mâncăruri 
tradiționale, culegerea de plante medicinale și pregătirea 
acestora, realizarea unor munci agricole sau gospodăreşti 
folosind unelte tradiționale, toate acestea şi multe alte- 
le sunt posibile și în Cizer și în Iaz, în Buciumi sau în 
Pria. În Cizer şi în Iaz, deoarece proprietarii mai deţin o 
locuinţă, vizitatorul poate experimenta viaţa la ţară pen- 
tru o perioadă mai mare de timp, cu toate privaţiunile şi 
avantajele acesteia, inclusiv dormitul pe pat de paie sau 
spalarea cu apă rece din fântână. 

În cazul proiectului „Luminile Codrului“, cu un 
buget total de peste 80.000 lei, finanţat de Administrația 
Fondului Cultural Naţional cu circa 60.000 lei şi imple- 
mentat tot de Centrul pentru Cultură și Artă al judeţului 
Sălaj, a avut o abordare puţin diferită. Proiectul a vizat 
zona etnografică denumită „ara Codrului“ care acope- 
ră porțiuni din judeţele Sălaj, Satu Mare şi Maramureș. 
Prima activitate specifică a proiectului a presupus iden- 
tificarea unor construcții cu o vechime mai mare de 80 
de ani, care să aibă elemente de specificitate pentru zonă. 
Spaţii din aceste clădiri (la Corund, SM; Cehu Silvaniei, 
SJ şi Băsești, MM) au fost supuse unor intervenții care 
au vizat reparații minimale şi igienizare. Aceste spații 
găzduiesc, în prezent, câte un punct de prezentare cultu- 
ral-turistică, fiind amenajate și ca puncte muzeale. A doua 
activitate importantă a fost realizarea unei cercetări de 
teren în cadrul căreia au fost intervievate peste 15 persoa- 
ne. Interviurile au vizat aflarea de informaţii cu caracter 
etno-folcloric și istoric referitoare la arealul etnografic 
Ţara Codrului. De asemenea, în timpul cercetării de teren 
au fost identificate şi obiecte cu o vechime mai mare de 
80 de ani care pot prezenta interes etnografic sau istoric 
pentru zona vizată. În funcţie de semnificaţia și starea 


4 htip://culturasalaj.ro/index.php?cmd=proiect&idproiect=6 

de conservare a acestora, obiectele au fost achiziţionate 
şi instalate în spaţiile amenajate ca puncte de prezentare 
cultural-turistică. 


„Luminile Codrului“ se înscrie în același con- 
cept al „muzeului distribuit“, dar oferă o perspectivă 
diferită. În „Luminile Codrului“ interesul principal a 
fost păstrarea valorilor culturale reprezentative pentru 
teritoriul etnografic cunoscut ca „Țara Codrului“. Fap- 
tul că acest teritoriu este distribuit, din punct de vede- 
re administrativ, pe teritoriile a trei judeţe, a generat 
o complexitate specială. În primul rând, nu s-a dorit 
înființarea de muzee propriu-zise din cauza constrân- 
gerilor de natură financiară şi administrativ-legislative. 
Niciunul dintre cele trei judeţe nu avea mijloacele finan- 
ciare necesare pentru înfiinţarea unui noi instituţii. Con- 
strângerile legale privind personalul plătit din fonduri 
publice împiedicau şi ele înfiinţarea unei noi instituţii 
publice. Totuşi, discuţii și analize preliminare sugerau 
că ar fi posibilă o abordare care să pună în comun resur- 
se şi mijloace financiare din diferite surse, atingându-se 
şi finalitatea dorită, respectiv conservarea şi punerea în 
valoare a patrimoniului cultural tradiţional al codreni- 
lor. În teritoriul vizat există muzee sau colecții săteşti, 
rezultate din inițiative private ale unor entuziaşti, dar 
acestea reflectă în parte viziuni romanțate și abordări 
de colportaj, cu numeroase inserţii nepotrivite şi lipsite 
de specificitate. Pe de altă parte, intenţia a fost de a 
crea o provocare pentru potenţialul vizitator, astfel încât 
acesta să fie îndemnat să viziteze cât mai mult din zonă 
pentru a putea avea o imagine mai completă a ceea ce 
a însemnat şi înseamnă „Ţara Codrului". 

Această intenţie, pusă în practică, înseamnă că nu 
era posibilă concentrarea tuturor elementelor caracteristi- 
ce „Țării Codrului“ într-un singur loc, oricât ar fi acesta 
de mare. Un areal etnografic este mai mult decât suma 
expunerii unor obiecte caracteristice acestuia. O zonă 
etnografică este caracterizată prin interacțiunea dintre 
om şi mediu şi prin rezultatul acestei interacțiuni. De 
exemplu, în „Țara Codrului“, unele ocupaţii de bază în 
satul tradițional erau prelucrarea lemnului şi creşterea oi- 
lor. Alte ocupaţii şi spaţiile asociate, specifice unui areal 
cultural mai larg, se regăsesc încă în „Ţara Codrului“: 
fierăritul cu fierăria şi producerea pălincii cu pălincia. 
Toate acestea pot fi „simţite“ în deplinătatea lor doar 
atunci când vizitatorul, străin sau nu, interacționează cu 
întregul mediu și înțelege de ce prelucrarea lemnului era 
importantă sau de ce creşterea oilor era o ocupaţie de 
bază. Un muzeu clasic, fie el şi în aer liber sau extins în 
mediul virtual, nu poate reproduce și reda complexitatea 
senzorială a mediului înconjurător. Un muzeu distribuit 
în spaţiul fizic poate să ofere o experiență completă, care 
se poate întinde pe mai multe zile şi care, finalmente, este 
în beneficiul direct al comunităţilor locale. 

Obiectele transformate în piese de muzeu vor 
aduce beneficii acelui muzeu și, eventual, localităţii și 

comunităţii în care își desfășoară activitatea, mai ales 
atunci când obiectele au fost desprinse din locul lor de 
provenienţă. Abordarea muzeului distribuit este menită 
să ofere beneficii în primul rând comunităţilor locale din 
care provin obiectele colectate. Mai mult, datorită apropi- 
erii reale dintre un punct organizat ca muzeu şi un atelier 
meșteșugăresc, vizitatorul poate experimenta direct şi 
imediat ceea ce înseamnă un meșteșug sau o ocupaţie. 

Din punct de vedere organizaţional, muzeul 
distribuit din Ţara Codrului nu are un sediu central, 
director sau contabil-șef. Nu există buget alocat pentru 
activităţi muzeale şi nici personal angajat. Comunitatea 
în care se află punctul de informare culturală, organizat 
ca muzeu, este liberă să decidă cum pune în valoare şi 
exploatează noua resursă. Proiectul a oferit un început, 
care a generat un anumit reviriment al patriotismului 
local şi care a permis instruirea minimală a unei resurse 
umane care să fie disponibilă în comunitate pentru a 
contribui la interacțiunea cu vizitatorii. 

Singurul detaliu realizat într-o manieră centra- 
lizată sau unică este promovarea, materialele de pro- 
movare fiind realizate în cadrul unui concept unitar, iar 
referinţa la „Luminile Codrului“ rămâne ca element de 
identitate cu caracter permanent. 

Faptul că muzeul distribuit din Țara Codrului 
este realizat în spaţii cu semnificații istorice şi culturale 
multiple oferă vizitatorului posibilitatea unui proces de 
învăţare natural, lipsit de orice urmă de formalism. Mu- 
zeul distribuit este integrat în mediul cultural și natural 
şi permite, implicit, aceeași integrare pentru vizitator. 

Desigur, abordările folosite în cele două proiecte 
au limitări importante. În primul rând, expertiza de speci- 
alitate poate fi asigurată cu dificultate în toate cazurile şi în 
toate situațiile. În al doilea rând, lipsa unei decizii unitare 
lasă finalitatea demersului supusă riscului de inconstanță 
din partea proprietarilor sau autorităților publice locale. 
În fine, dacă în perioada de cinci ani de după finalizarea 
fiecărui proiect rezultatele nu se vor stabiliza şi transfor- 
ma în poveşti de succes, atunci continuitatea demersului 
devine imposibilă, iar inițiative similare viitoare vor avea 
mai puţine șanse de succes. 

Presiunea tehnologiei şi legiferării asupra patrimoniului 
cultural tradițional 


Dr. IONICĂ Pîrvu 


Cuvinte cheie: UNESCO, Convenţia, patrimoniu imaterial, legislaţie, meșteșug, folclor, protecţie, expresii 
culturale tradiționale, cunoştinţe tradiționale, tehnologie, drept de autor, proprietate industrială, proprietate 
intelectuală, comunitate, cultural. 


Rezumat 

La nivel internaţional, Convenţia UNESCO din 2003 oferă un instrument complet pentru o protecție 
adecvată a patrimoniului imaterial. Mai târziu a fost adoptat un sistem de reglementări naționale, cu anumite 
prevederi specifice. Totuşi, doar aceste norme nu pot oferi o protecţie adecvată pentru patrimoniul imaterial, atâta 
timp cât pot fi identificate ameninţări în alte domenii. Tehnologiile noi și contemporane reprezintă un tip diferit 
de ameninţări, cu impact negativ asupra patrimoniului imaterial. De asemenea, dreptul de autor, tehnologiile de 
sunet și radio modeme sunt capabile să interfereze negativ cu folclorul muzical și coregrafic. Având în vedere 
cele de mai sus, este necesar ca etnografii, folcloriștii și alți specialiști din domeniu să își redefinească rolul și să 
devină apărători proactivi ai patrimoniului cultural. Aceasta se poate realiza printr-o implicare directă în procesul 
de legiferare şi printr-o interacțiune mai profundă şi pragmatică cu comunitățile culturale. 


Keywords: UNESCO, Convention, intangible heritage, legal regulations, craftwork, folklore, protection, 
traditonal cultural expressions, traditional knowledges, technologies, copyright, industrial property, intellectual 
property, community, culture 


Abstract 

At international level, the 2003 UNESCO Convention offers a comprehensive instrument for an adequate 
protection for intangible heritage. Later on, a national regulating, system was adopted, with certain specific 
provisions. However, these norms only are not able to offer a proper protection to intangible heritage, since the 
threats can be identified in other fields. New and contemporary technologies represent a different type of threats, 
with a negative impact on intangible heritage. Also, copyright, radio and modern sound technologies are able 
to negatively interfere with musical and dance folklore. Taking into account the above mentioned ideas, it is 
need for ethnographers, folklorists and other specialists in the field to redefine their role and to become a more 
proactive defenders of intangible heritage. This can be made with a direct involvement in law-making processes 
and with a deeper and pragmatic interaction with cultural communities. 

Presiunea tehnologiei şi legiferării asupra patrimoniului 
cultural tradițional 


Puţinătatea studiilor și lucrărilor teoretice îndreptate 
către reflectarea juridică a patrimoniului imaterial nu 
a însemnat și lipsa interesului pentru acordarea unei 
protecţii adecvate acestui patrimoniu. 

Conştiinţa faptului că folclorul, ca gen, și patri- 
moniul imaterial, ca specie, impun o minimă protecţie 
juridică, în special în context intemaţional, a făcut ca 
în 2005 România să adere la Convenţia UNESCO din 
2003 pentru salvgardarea patrimoniului cultural imateri- 
al. Astfel, în expunerea de motive a proiectului Legii de 
aprobare a Convenţiei se precizează: „Patrimoniul ima- 
terial reprezintă o sursă esenţială a identităţii etno-cul- 
turale a fiecărei naţiuni, raportarea culturii tradiţionale 
naţionale la cea a altor popoare urmând a scoate în 
evidenţă elementele caracteristice, deosebirile dintre 
acestea, dar și contribuția fiecăreia la edificiul spiritual 
atât de diversificat şi totuși unitar al umanității“. 

Vedem, prin urmare, că unul dintre motivele pen- 
tru care s-a considerat oportună acceptarea Convenţiei 
este relaționarea culturală a unui popor la altul, respectiv 
valoarea identitară a patrimoniului imaterial. Faptul că 
România era, la acel moment, al 12-lea stat care accepta 
Convenţia dovedește importanţa acordată subiectului de 
către comunitatea specialiştilor în etnografie și folclo- 
ristică, exponenţi specializaţi ai creatorilor şi păstrăto- 
rilor de patrimoniu. 

Dintr-un alt punct de vedere este important de 
reținut că primul act normativ propus pentru patrimoniul 
imaterial apare în sistemul juridic românesc ca o reflec- 
tare directă a unei reglementări de drept internaţional. 
Prestigiul specialiştilor români dobândit pe plan mondial 
în rândul folcloriştilor şi etnografilor nu a avut o reflec- 
tare la fel de pertinentă în mediul juridic național. 

Totuși, realitățile cotidiene, evidenţiate în mani- 
festările folclorice, au impus legiuitorului să recunoas- 
că, prin intermediul aceleiaşi expuneri de motive că 
„patrimoniul imaterial riscă să fie înlocuit cu o cultură 
standardizată, datorită atât modernizării socio-econo- 
mice, cât şi progresului tehnicilor informaţionale. În 
acest context, se impune necesitatea de a stopa pier- 
derile viitoare prin prezervarea, asigurarea căilor de 
transmitere, înregistrarea în forme tangibile a tot ceea ce 
alcătuieşte patrimoniul cultural imaterial.“ Influențele 
culturale augmentate de forța tehnologiilor comunicării 
în masă pun în pericol manifestările culturale, care prin 
natura lor nu pot penetra în căile largi de comunicații. 
Concomitent, aceleași căi de comunicaţii facilitează 
accesul indivizilor la informaţii culturale repetate intens 
şi prezente în toate mediile. Viaţa culturală tradițională 
supusă unor ritmuri naturale sau sociale lente, cu 

repetabilitate redusă este, evident, lipsită de mijloace 
de apărare endogene. 

Confruntarea dintre tradiţie şi contemporane- 
itate este o confruntare între componentele culturale 
care utilizează mediile de informare în masă şi cele 
care se transmit în principal prin vector oral-individual. 
Premisa de la care pornește expunerea de motive este 
că tehnologiile informaţionale promovează o cultură 
standardizată, cu variaţii minime şi conţinuturi ușor 
reproductibile. Fără a propune o afirmaţie tranşantă, 
se sugerează că prezervarea conținutului patrimoniului 
imaterial este necesară, în special prin contribuţia pe 
care aceasta o poate avea asupra diversităţii culturale. 

Acceptarea Convenţiei a făcut ca aceasta să 
devină parte integrantă a dreptului intern. Dar, ca ori- 
ce instrument internațional, şi acesta foloseşte termeni 
generali și nu oferă per se niciun instrument sau moda- 
litate expresă de intervenţie asupra interacțiunii dintre 
patrimoniul imaterial şi celelalte componente ale patri- 
moniului cultural. Astfel, în art. 11, Convenţia propune 
statelor să: 

a) ia măsurile necesare pentru asigurarea salv- 
gardării patrimoniului cultural imaterial existent pe te- 
ritoriul său; 

b) [...] să identifice şi să definească diferitele 
elemente ale patrimoniului cultural imaterial existent pe 
teritoriul său, cu participarea comunităţilor, grupurilor 
şi organizaţiilor neguvernamentale cunoscute. 

De asemenea, potrivit art. 13, statele trebuie să 
urmărească: 

a) adoptarea unei politici generale pentru pune- 
rea în valoare a funcţiei patrimoniului cultural imaterial 
în societate și pentru a integra salvgardarea acestui pa- 
trimoniu în programele planificate; 

b) desemnarea sau înființarea unuia sau mai 
multor organisme competente pentru salvgardarea pa- 
trimoniului cultural imaterial prezent pe teritoriul său; 

c) sprijinirea studiilor ştiinţifice, tehnice și artis- 
tice, precum și a metodologiilor de cercetare în scopul 
salvgardării efective a patrimoniului cultural imaterial, în 
special a patrimoniului cultural imaterial aflat în pericol; 

d) adoptarea măsurilor adecvate de ordin juri- 
dic, tehnic, administrativ şi financiar, pentru: 

(i) sprijinirea înfiinţării sau dezvoltării unor 
instituţii care să asigure instruirea în gestionarea pa- 
trimoniului cultural imaterial, precum şi transmiterea 
acestui patrimoniu prin intermediul unor forumuri și 
spații destinate reprezentării şi exprimării sale; 

(ii) asigurarea accesului la patrimoniul cultural 
imaterial, cu respectarea practicilor cutumiare care 

guvernează accesul la aspectele specifice ale acestui 
patrimoniu; 

(iii) crearea unor instituții de documentare în 
domeniul patrimoniului cultural imaterial şi facilitarea 
accesului la acestea. 

În fine, statele trebuie să ia măsurile necesare 
astfel încât: 

a) să asigure recunoaşterea, respectul şi punerea 
în valoare a patrimoniului cultural imaterial în societate, 
în special prin: 

(i) programe educative, de sensibilizare și de 
difuzare a informaţiilor în rândul publicului, mai ales 
al tinerilor; 

(ii) programe educative şi de formare specifice 
în interiorul comunităților şi grupurilor interesate; 

(iii) activități de consolidare a capacităţilor în 
domeniul salvgardării patrimoniului cultural imaterial 
Şi în special în ceea ce priveşte gestiunea şi cercetarea 
ştiinţifică; și 

(iv) mijloace neformale de transmitere a 
cunoștințelor; 

b) să informeze publicul cu privire la pericolele 
ce ameninţă acest patrimoniu, precum şi cu privire la 
activitățile realizate în aplicarea prezentei convenții; 

c) să promoveze educaţia privind protejarea 
spaţiilor naturale și a locurilor importante pentru me- 
moria colectivă, ca elemente indispensabile exprimării 
patrimoniului cultural imaterial. 

Măsurile propuse de Convenţie pot fi puse în 
aplicare de către state folosind o mare diversitate de 
mijloace juridice sau administrative, fiind lăsat la ale- 
gerea fiecărui stat modul de implementare. 

Ca urmare a discuţiilor şi dezvoltărilor din mediul 
științific, în anul 2007 a fost emisă Ordonanța Guvemu- 
lui nr. 19/2007 privind protejarea patrimoniului imate- 
rial!. Definiţia patrimoniului imaterial cu care operează 
ordonanța cuprinde: „totalitatea practicilor, reprezentărilor 
şi formelor de exprimare ale culturii tradiţionale a unei 
comunități, împreună cu produsele materiale și spațiile 
culturale asociate acestora, transmise continuu de o co- 
munitate.“ Este important de observat că definiția citată 
relaţionează patrimoniul imaterial la o anumită comuni- 
tate, abordare limitată prin raportare la Convenţie, care 
asociază acest patrimoniu grupurilor și, în ultimă instanţă, 
indivizilor. Pe de altă parte, urmând abordarea Convenției, 
ordonanța introduce şi asociază patrimoniului imaterial 
produsele materiale și spaţiile culturale. O astfel de for- 
mulare juridică consfințea juridic faptul că patrimoniul 
imaterial este mai mult decât folclorul unei comunități şi 
include artefactele necesare creării și păstrării acestui fol- 
clor, precum şi spațiul geografic cu reprezentare culturală 
în care comunitatea respectivă îşi desfășoară viaţa. 

Pentru operaţionalizarea textului normativ, aces- 
ta se aplică patrimoniului imaterial din care fac parte: 

a) meşteşugul tradițional - activitatea care are 


1 Publicată în Monitorul Oficial al României, Partea |. nr. 81/2007. 


ca scop obţinerea de produse, prestarea de servicii ori 
efectuarea de lucrări, folosind doar unelte, instrumente 
și materii prime tradiționale, create cu respectarea ca- 
racteristicilor expresiei culturale tradiționale; 

b) creaţia artistică şi tehnică tradițională - for- 
ma de manifestare a creativităţii umane, cu exprimare 
materială, verbală, muzicală, coregrafică, grafică, arhi- 
tecturală, caracterizată prin: 

1. transmitere şi păstrare fără folosirea tiparului 
sau a mijloacelor de comunicare în masă și la distanță 
în timp într-o comunitate; 

2. respectarea caracteristicilor expresiei cultu- 
rale tradiţionale; 

c) cultura populară contemporană - ansamblul 
manifestărilor culturii tradiționale în formele actuale, 
desfășurate în mod spontan, de-a lungul timpului, în 
spaţiul comunităţilor sau în afara lor; 

d) purtătorii elementelor de cultură tradițională. 

Putem observa din această enumerare că legiuito- 
rul a acordat o importanță mai mare manifestărilor fizice, 
materiale ale patrimoniului imaterial, în dauna celorlalte 
componente, prin ordinea pe care aceste componente o 
primeşte în enumerare, ca și prin prezența acestora atât 
în interiorul conceptului de meşteșug tradițional, cât și a 
celui de creaţie tehnică tradițională. De asemenea, trebuie 
subliniat că ordonanța aduce în mod explicit în cadrul 
patrimoniului imaterial conceptul de cultură populară 
contemporană, formă de expresie actuală a patrimoniului 
imaterial. Reducând patrimoniul imaterial doar la compo- 
nenta sa folclorică, putem înţelege din textul ordonanţei 
că aceasta propunea protejarea „folclorului nou“, deși 
acesta nu are valenţele identitare al patrimoniului imate- 
rial, așa cum evidenţiază Convenţia. Din acest punct de 
vedere, este necesar să observăm că ordonanța extinde 
protecția cuvenită patrimoniului imaterial și asupra unor 
bunuri culturale care nu au primit girul timpului, oferind, 
în același timp, o protecţie suplimentară unor creaţii care 
se bucurau deja de protecţia acordată prin instrumentele 
dreptului de autor. Nu în ultimul rând, este important să 
observăm faptul că, în mod obișnuit, atunci când întâlnim 
referiri la folclor, se presupune că acest folclor este cel 
tradiţional, vechi, reminiscență a trecutului. Realitatea 
este că folclorul este atât nou, cât şi vechi, factorul timp 
fiind mai puţin relevant pentru a putea decide care folclor 
trebuie protejat. 

Deși ordonanța ar fi trebuit să aducă clarificări 
prevederilor Convenţiei, unele prevederi ale acesteia, 
prin modul lor de formulare, nu reușesc să faciliteze 
aplicarea actului normativ. Astfel, în art. 3 alin. (2) 
ordonanța precizează că protecţia nu se aplică: 

„2) rezultatelor însuşirii abuzive a creaţiei muzi- 
cale folclorice, prin care creaţiile unor interpreţi repre- 
zentativi pentru o cultură au fost preluate şi introduse 
în circuitul universal și depersonalizate; 

b) înregistrărilor, publicărilor, traducerilor, prelu- 
crărilor manifestărilor oral-narative sau poetice de orice 

fel, care astfel au devenit obiecte comerciale ce și-au 
pierdut referința de identitate culturală şi sensul iniţial; 

c) caricaturilor şi produselor comerciale de ca- 
litate mediocră, care au ca sursă de inspirație motive 
folclorice emblematice pentru spiritualitatea de pe te- 
ritoriul României.“ 

Textele citate sunt criticabile pentru cel puţin 
câteva motive. În primul rând este vorba despre utili- 
zarea unor termeni puternic interpretabili care nu întru- 
nesc rigoarea specifică actelor normative. In al doilea 
rând, putem observa ignorarea fenomenelor creaţiei de 
tip folcloric, care permite şi impune trecerile bunurilor 
folclorice dintr-un gen în altul, respectiv adaptarea lor 
la noile circumstanţe sociale. 

Textul de la lit. a) de mai sus foloseşte con- 
cepte al căror conţinut nu poate fi argumentat, cum 
sunt „însușire abuzivă“ sau „interpreţi reprezentativi“. 
Pentru a putea vorbi despre caracterul abuziv al unei 
însuşiri este necesar, în primul rând, să existe un drept 
cert asupra bunului supus acţiunii cu efect negativ. 
În alt doilea rând este necesară o anumită apropriere 
din partea subiectului juridic activ vizavi de obiectul 
însuşit, apropriere al cărei caracter abuziv să poată fi 
demonstrat, fapt dacă nu imposibil, atunci extrem de 
dificil, având în vedere fenomenul circulaţiei, speci- 
fic bunurilor folclorice. În ceea ce priveşte referirea 
la interpreţii reprezentativi pentru o cultură, trebuie 
observat că bunii interpreţi ai creaţiilor folclorice au 
o reputaţie identificabilă pe un teritoriu limitat, în ca- 
drul unor comunităţi mai mici decât cea a unei întregi 
culturi. De altfel, însăși realitatea faptică a folclorului 
muzical nu permite identificarea reprezentabilității unor 
interpreți de foclor de maniera sugerată de textul legal, 
o astfel de reprezentabilitate fiind posibilă, cel mult, în 
cazul unor interpreţi care au defolclorizat deja creațiile 
pe care le interpretează. Nu în ultimul rând, este necesar 
să observăm că schimburile culturale între comunități 
conduc către trecerea unor bunuri din categoria folclo- 
rului în categoria bunurilor culturale comune, care ca- 
pătă o circulație extinsă, cu valoare universal umană. 

O posibilă soluţie de formulare a intenției legiu- 
itorului ar fi putut fi includerea fenomenelor culturale 
descrise într-o categorie mai largă a creaţiilor care nu 
pot fi considerate ca fiind folclor. In acest mod s-ar 
fi putut evita asumarea unor judecăți de valoare cum 
sunt cele de la litera c) de mai sus, acestora lipsindu-le 
etalonarea, obiectivitatea axiologică necesare rigorii 
actului normativ. Mai mult, prin raportare la prevederile 
art. 3 alin. (1) din ordonanța citată, se pune întrebarea, 
de pildă, dacă o caricatură este o interpretare stilizată 
sau o prelucrare a unui creaţii iniţiale sau dacă trece- 
rea unui bun folcloric dintr-un gen în altul reprezintă o 
operațiune de caricaturizare. 

Trecând peste aceste vicii de formulare, se poate 
observa că măsurile de protecție propuse de ordonanţă 
au un caracter pasiv extrem. Astfel, în opinia noas- 

tră, niciuna dintre măsurile enumerate la art. 3 alin. 
(1) nu propune măsuri de recunoaştere a drepturilor 
comunităților şi indivizilor asupra propriilor creaţii 
colective. În plus, faptul că decizia asupra valorii unor 
„reinterpretări“ ale creaţiilor folclorice aparține unor 
comisii de specialiști nu face decât să ştirbească şi mai 
mult din autoritatea comunităților de origine, adevăra- 
tele creuzete ale creaţiei folclorice. 

Vicii ale actului normativ supus analizei pot 
fi identificate şi în capitolele dedicate creaţiei cu re- 
prezentare materială. Astfel, constatăm, că, potrivit art. 
6 alin. (2), „Meşteşugarul care practică un mesteșug, 
tradițional [...] este creator“, în timp ce articolele 12 şi 
următoarele vorbesc despre creatorii populari. O astfel 
de inadvertenţă pune în dificultate destinatarii regle- 
mentării, termenul „creator“ având o conotație mult 
mai generală decât sintagma „creator popular“. În alţi 
termeni, textele ordonanţei nu permit să se înțeleagă 
expresis verbis dacă creatorul popular menţionat la art. 
12 este acelaşi cu creatorul de la art. 6. O astfel de 
inconsecvență terminologică devine importantă în cazul 
probabil al unui litigiu fundamentat pe acest act norma- 
tiv şi, mai ales, în cadrul dreptului internaţional privat, 
atunci când legea română este lege de retrimitere. Ca şi 
în litigiile naţionale, și în litigiile cu element de extra- 
neitate procedura obişnuită este identificarea prealabilă 
a cadrului terminologic din domeniul reglementat. În 
cazul nostru, legea defineşte creatorul, fără ca ulterior 
acesta să fie cel care are dreptul de a asocia şi a solicita 
protecţia legii prin intermediul „mărcii tradiționale“. 

Protecţia patrimoniului imaterial prin inter- 
mediul unci legi naționale poate fi efectivă în cazu- 
rile în care obiectul protecţiei și subiecţii acesteia pot 
fi identificaţi cu uşurinţă prin raportare la un anumit 
teritoriu naţional, delimitat geo-politic. Situaţiile- 
tip de acest fel sunt cele ale comunităților de tip tri- 
bal, care trăiesc pe teritorii insulare. În aceste cazuri, 
interferențele culturale sunt relativ reduse, iar spaţiile 
ocupate de anumite comunități erau şi sunt relativ uşor 
de identificat. În schimb, în cazul unor comunități aflate 


2 (1) Măsurile de protejare a patrimoniului cultural imaterial sunt: 

a) conservarea - reprezentând un demers sistematic si 
coordonat pentru protejarea elementelor de viață culturală tradițională 
a comunităților, bazat pe recunoaşterea expresiei culturale de către 
specialişti în resurse culturale şi adoptarea următoarelor măsuri: 
1. elaborarea de strategii de salvgardare a patrimoniulu: cultural imaterial 
din România: 2. stabilirea de standarde si procedee de utilizare şi de 
punere în valoare adecvată a reprezentărilor culturale aie comunităţilor: 
3. constituirea de comisii consultative, de expertiză si cmologare. 
destinate să certifice valoarea formațiilor artistice care propun un 
repertoriu de folclor prelucrat sau stilizat; 4. reconstiturea segmentelor 
vieţii tradiționale - materiale si imateriale - despre care comunităţile 
deţin doar informaţii documentare orale sau scrise; b) punerea în valoare 
prin: ]. susţinerea proiectelor care promovează elemenele patrimoniului 
cultural imatenal; 2. spnjinirea iniţiativelor comunitare de revitalizare 
a manifestărilor de viaţă tradițională, cu luarea în consderare a faptului 
că elementele de patrimoniu cultural imaterial sunt o sursă de dezvoltare 
economică în regiune, 3. sprijinirea proiectelor de evidențiere a 
patrimoniului comun în zonele și așezările multietnice, pentru a contribui 
la structurarea unei imagini reale a culturii populare contemporane. 

aproape permanent în contact unele cu altele, pe durate 
de timp extrem de lungi, naţionalizarea reglementărilor 
protecţioniste este mult mai dificil de aplicat. Astfel, 
spaţiul geografic delimitat geopolitic ca România este 
ocupat de comunităţi umane ale căror patrimonii cul- 
turale sunt rezultatul unor interferenţe și interacțiuni 
puternice şi derulate pe durata întregii lor istorii cunos- 
cute. Aşa cum am arătat deja, valoarea identitară, coro- 
borată cu valoarea tranzacțională a unui bun de cultură 
imaterială pot determina comunităţile umane să adopte 
măsuri de protejare a propriului patrimoniu. O astfel de 
măsură protecționistă este propusă de ordonanţă prin 
intermediul „mărcii tradiţionale distinctive“. 

Astfel, potrivit art. 11 alin. (1) din ordonanţă, 
„marca tradițională distinctivă este însemnul grafic, 
elementul de port sau orice formă cu exprimare fizică 
creată în scopul deosebirii unei creaţii populare de al- 
tele asemenea din alte zone etnografice“, iar utilizarea 
acesteia este deschisă formelor asociative ale creatorilor 
populari. Inainte de a discuta despre utilitatea unui ast- 
fel de demers protectiv, vom observa că termenul „cre- 
ator popular“ este folosit pentru prima dată în contextul 
mărcii tradiționale distinctive. În ce priveşte aplicarea 
normei juridice, este neclar dacă acest creator popular 
este același cu meșteşugarul care practică un meșteșug 
tradițional. Interpretarea textelor actului normativ 
sugerează că marca tradițională distinctivă se aplică 
şi altor bunuri decât celor meșteșugărești, finalitatea 
fiind mult mai generoasă decât protecţia produselor 
meșteșugărești. Posibilitatea unei astfel de interpretări 
este întărită prin coroborarea cu reglementări europene, 
de directă aplicare subiecţilor de drept români. 

Industrializarea masivă, agricultura intensivă, 
creşterea generală a populației, dificultatea găsirii unui 
loc de muncă în mediul rural, toate acestea sunt pro- 
vocări ale contemporaneității care cresc presiunea asu- 
pra indivizilor şi colectivităţilor. Dintre toate aspectele 
vieţii cotidiene, indiferent de evoluţiile tehnologice şi 
culturale, umanitatea continuă să poarte în minte spec- 
trul foametei, niciodată rezolvată pentru toți indivizii. 
Pe lângă beneficii, evoluţiile tehnologice au generat şi 
pierderi. În domeniul alimentar, nevoile mereu crescân- 
de ale omenirii au condus la reducerea opțiunilor în ce 
priveşte tipologia alimentelor disponibile în cadrul unui 
anumit tip de hrană. Agricultura intensivă și producţia 
alimentelor pe cale industrială pot genera cantităţi 
crescute de alimente numai cu prețul reducerii sorti- 
mentelor. Treptat s-a putut observa că disponibilitatea 
cantitativă a hranei nu este suficientă pentru a satisface 
nevoile diversificate ale indivizilor. 

Considerând grupurile și metagrupurile sociale 
ca organisme, se poate spune că pot exista momente în 
care aceste organisme sesizează riscurile care pot să 
apară în urma propriilor acţiuni de limitare a opţiunilor 
decizionale. La nivelul metaorganismului social denu- 
mit Uniunea Europeană, putem observa că acesta a se- 


sizat că, o unificare accentuată a producţiei alimentare 
poate conduce la efecte adverse semnificative, fiind 
necesare măsuri corective. Prin urmare, în domeniul 
alimentar, Uniunea a decis să adopte decizii care să 
faciliteze diversificarea produselor destinate consumu- 
lui uman, în special prin apelul la rezervele de creaţie 
productivă ale mediului rural. 

Prin Regulamentul (CE) NR. 509/2006 al Con- 
siliului Europei din 20 martie 2006 privind specialităţile 
tradiționale garantate din produse agricole și alimentare”, 
a fost creat un sistem juridic şi administrativ aplicabil 
în toate statele membre ale Uniunii Europene prin care 
unele produse să beneficieze de o anumită recunoaştere 
şi protecţie la nivelul comunitar. Această reglementare, 
intrată în vigoare în anul 2007, urmăreşte să „favorizeze 
diversificarea producţiei agricole“ având în vedere că 
„promovarea produselor tradiționale cu caracteristici 
specifice poate deveni un atu important pentru economia 
rurală, în specia! în zonele defavorizate sau îndepărta- 
te, atât prin creşterea venitului agricultorilor, cât şi prin 
stabilirea populaţiei rurale în aceste zone.“ 

Fundamentarea actului normativ este cu precă- 
dere economică şi pune accentul nu doar pe necesitatea 
diversificării surselor de venit în mediul rural, ci şi pe 
acele aspecte care țin de regimul concurenței şi sănăta- 
tea publică, noi urmând a ne apleca asupra conținutului 
normativ cu incidență asupra patrimoniului cultural, 
având în vedere că gastronomia este o parte integrantă 
a oricărui patrimoniu cultural. 

Din analiza textului pot fi evidenţiate câteva 
caracteristici ale sistemului creat: 

1. se aplică produselor alimentare destinate con- 
sumului uman; 

2. asigură o protecţie activă produselor care 
întrunesc toate cerințele de formă și de fond pentru 
a cere aplicarea reglementării, prin intermediul unei 
formalități de înregistrare; 

3. este fundamental voluntar, neexistând 
obligații formale în sarcina vreunui subiect de drept 
pentru ca acesta să fie nevoit să se supună reglementării; 

4. destinatarii principali sunt subiecții de drept co- 
lectivi, respectiv grupuri cu o anumită organizare juridică; 

5. încălcarea drepturilor conferite ca urmare a 
aplicării reglementării se sancţionează în conformitate 
cu regulile instituite de fiecare stat membru în parte. 

Deşi reglementarea supusă atenţiei nu este în 
mod explicit o reglementare a culturii, vom putea vedea 
că, în realitate, efectele asupra patrimoniului imaterial 
al comunităţilor umane sunt indiscutabil semnificative. 
Astfel, textul normativ defineşte doi termeni: „specifi- 
citate“ și „tradițional“. 

Specificitatea este definită drept „caracteristica 
sau ansamblul de caracteristici prin care un produs agri- 
col sau alimentar se distinge în mod clar de alte produ- 
se agricole sau alimentare similare aparținând aceleiași 


3 Publicat în OJ L 93. 31.3.2006. 

categorii'“, în timp ce prin tradiţional vom înţelege „„pro- 
dusul a cărui utilizare pe piața comunitară pe o perioadă 
de timp în care se manifestă transmiterea între generații 
a fost dovedită; această perioadă trebuie să corespundă 
duratei atribuite în mod general unei generații de oameni, 
adică cel puțin douăzeci și cinci de ani'4. 

Caracteristica specificităţii, așa cum este definită 
aici, este în mare măsură similară cu alte definiţii lega- 
le din domeniul proprietății industriale și urmărește, în 
primul rând, să împiedice confuzia între produse. Totuşi, 
formularea foarte generală poate crea dificultăţi practice 
având în vedere că limitele şi caracteristicile specificității 
sunt stabilite de chiar solicitantul înregistrăriis. Pe de 
altă parte, elementele esenţiale care definesc specifici- 
tatea produsului includ o comparaţie care să evidenţieze 
diferenţele dintre produsul respectiv şi alte produse din 
categoria din care acesta face parte“. Această comparaţie 
poate avea în vedere proprietăţile intrinseci ale produsu- 
lui, precum proprietăţile fizice, chimice, microbiologice 
sau organoleptice, metoda de producţie sau condiţiile 
specifice care prevalează în timpul producţiei. 

Beneficiarul protecţiei acordate prin efectul re- 
glementării este grupul, definit ca „orice organizaţie, 
indiferent de forma juridică sau de compoziţie, de pro- 
ducători sau de operatori interesaţi de același produs 
agricol sau alimentar“”. Vom putea observa că această 
definiţie vorbeşte despre interesul asupra unui produs 
agricol sau alimentar și nu despre existenţa altei legături 
între un grup şi un produs. Pentru a exemplifica, ne vom 
referi la unul dintre produsele alimentare aflate deja sub 
protecția conferită de regulamentele citate. 

In luna februarie 2008 a fvst publicată în Jur- 
nalul Oficial al Uniunii Europene o solicitare de înre- 
gistrare ca Specialitate Tradiţională Garantată pentru 
produsul „Pizza Napoletana“*. Solicitarea a fost făcută 
de două organizaţii cu caracter asociativ din regiunea 
Napoli, Italia, localitatea Napoli. Pe lângă descrierea 
completă a ingredientelor şi a procesului de producţie, 
documentul de solicitare a cuprins şi o scurtă expunere 
cu caracter istoric a produsului, fiind subliniate vechi- 
mea produsului alimentar, specificitatea şi importanţa 
acestuia pentru comunitatea în cauză. Nu în ultimul 
rând, a fost evidenţiat faptul că produsul respectiv a 
generat în timp o anumită identitate gastronomică a 
comunității şi un caracter de distincţie care a depăşit 
arealul geografic ocupat de comunitate. 

Ulterior depunerii solicitării, au fost formula- 
te două obiecţii. În primul caz, Germania a apreciat că 


4 Ant. 2 alin. (1). lit. a) şi b) din Regulamentul 509/2006. 

5 A se vedea art. 4 din Regulamentul (CE) NR. 1216/2007 al Comisiei din 
18 octombrie 2007 de stabilire a normelor de aplicare a Regulamentului 
(CE) nr. 509/2006 al Consiliului privind specialităţile tradiţionale garantate 
din produse agricole şi alimentare, publicat în O] L 275/2007. 

6 Art. 3 alin. (3) din Regulamentul 1216/2007. 

7 Ant. 2, alin. (1) lit. d) din Regulamentul 509/2006. 

8 OJ C 40. 14.2.2008. p. 17. 

modul de formulare a solicitării, respectiv descrierea 
ingredientelor necesare va crea un dezavantaj făinei de 
grâu germane, având în vedere că, potrivit descrierii, un 
singur tip de făină, disponibil într-un singur stat membru 
(Italia), este în măsură să respecte specificaţiile produ- 
sului. În cel de al doilea caz, Polonia a obiectat, printre 
altele, că numele produsului nu este specific în sine, iar 
solicitarea de înregistrare nu conţine explicaţii adecva- 
te. În urma negocierilor dintre statele implicate, cerința 
utilizării făinei dintr-o singură țară a fost eliminată, iar 
cea de-a doua obiecţie a fost considerată neîntemeiată. 

Din perspectiva efectelor asupra unor compo- 
nente ale patrimoniului cultural imaterial pe care le are 
aplicarea unor reglementări din domeniile proprietăţii 
industriale se poate observa că este necesară o atenție 
sporită pe toată durata implementării acestor reglemen- 
tări pentru a evita crearea unor consecinţe negative. 

Vom observa că acordarea protecției pe calea în- 
registrării nu are ca efect interdicția absolută a producerii 
unui produs alimentar, ci respectarea strictă a unor cerințe 
descrise cu exactitate. Pe de altă parte, reglementarea nu 
interzice expres titularului înregistrării să solicite unui alt 
producător plata unei redevenţe sau a unei plăți similare. 
In același timp, este demn de menționat că titularul înregis- 
trării trebuie să indice unul sau mai multe organisme de su- 
praveghere. Aceste organisme sunt abilitate să verifice, pe 
orice cale, dacă producătorii produsului, indiferent în care 
stat membru funcționează, respectă cerințele de producţie 
așa cum au fost descrise în solicitarea înregistrării. 

Nu în ultimul rând, trebuie înțeleasă procedura 
opoziţiei faţă de o anumită solicitare de înregistrare. 
Intrucât solicitările sunt depusc în primă fază într-un 
stat membru, acest stat are obligaţia publicării solicitării 
pe teritoriul său. După acest moment, într-un termen re- 
zonabil, fixat de autoritatea competentă, orice persoană 
fizică sau juridică, stabilită sau cu reşedinţa pe teritoriul 
acelui stat şi care demonstrează un interes legitim, poa- 
te face opoziție faţă de solicitarea înregistrării. După 
această etapă naţională, solicitarea este transmisă Co- 
misiei Europene. Comisia publică solicitarea în Jurnalul 
Oficial al Uniunii Europene şi acordă un termen de șase 
luni în care orice stat membru sau ţară terță, precum şi 
orice persoană fizică sau juridică se poate opune soli- 
citării printr-o declaraţie motivată corespunzător. 

Expresia orice persoană fizică sau juridică tre- 
buie înțeleasă în modul cel mai propriu şi imediat: orice 
persoană, atât timp cât își poate motiva opoziția. Din 
această perspectivă, apreciem că un rol important revine 
instituţiilor şi autorităților care au ca misiune cercetarea 
şi păstrarea memoriei culturale dintr-o regiune sau ţară. 
Prin natura lor, aceste entități aduc la îndeplinire un 
mandat special primit din partea comunității pe care o 
cercetează. Altfel spus, misiunea cercetătorilor etno- 
grafi sau folclorişti nu este doar aceea de a documenta și 
tezauriza ca scop în sine, ci şi de a manifesta o atitudine 
proactivă, de apărare a patrimoniului descoperit. 

Deşi poate să pară excesiv, păstrarea, valorifica- 
rea şi apărarea patrimoniului nu mai pot fi realizate doar 
prin publicarea unor culegeri sau studii cu o circulaţie 
mai mult sau mai puţin restrânsă, ci și, mai ales, prin ob- 
servarea atentă a evoluţiilor juridico-normative. Aparent, 
această redefinire a abordării muncii folcloriștilor și etno- 
grafilor depășeşte capacitatea de efort a acestora sau im- 
pune creşterea numărului celor plătiți permanent pentru a 
face munca de documentare. În realitate, situaţia este mai 
puțin dramatică: până la data redactării prezentei lucrări, 
la nivelul Uniunii erau protejate 10 produse alimentare 
tradiţionale, 10 erau în faza intermediară a publicării şi 
16 erau înregistrate în vederea protecţiei, fiind posibilă 
formularea opoziţiei la nivel internaţional. În favoarea 
acestei revizuiri a misiunii etnografilor şi folcloriştilor 
se mai poate oferi un argument: aceștia constituie unul 
dintre puţinele grupuri care deţine o informaţie relevantă 
pentru argumentarea adecvată a unei opoziții. 

În analizarea interferenţelor unor reglementări 
cum sunt cele prezentate privind conținuturile culturale 
imateriale, prezintă interes atât aspectele referitoare la 
specificitate şi tradiționalitate, cât şi cele privitoare la 
mecanismul opoziţiei. În sine, textele normative nu sunt 
foarte detaliate și nici specifice. Totuşi, așa cum se ştie, 
interpretarea conţinutului terminologic al expresiilor uti- 
Jizate de un act normativ se face având în vedere înțelesul 
comun, cel care este în uzul curent al vorbitorilor. Din 
această perspectivă, specificitatea și tradiționalitatea nu 
pot avea alte înțelesuri decât cele pe care le dau vorbito- 
rii, în interiorul limbii comune, nespecializate. 

Totuşi, cine apreciază „specificitatea” unui 
produs alimentar? În primul rând, vorbim despre soli- 
citantul însuși care, pe baza unor informaţii istorice și 
factuale, poate spune de ce un produs este specific, nu 
și diferit, în raport cu alt produs. Este, prin urmare, o 
formă de precizare a know-how-ului. În al doilea rând, 
specificitatea este judecată de alte persoane care, pe 
baza descrierii furnizate de solicitant, vor putea com- 
para acea specificitate cu caracteristicile unui alt pro- 
dus asemănător. În cazul în care compararea celor două 
analize ne arată că produsul nu este specific în sensul 
definit de solicitant, este respinsă însăși specificitatea. 

Pe de altă parte, cine şi cum apreciază 
tradiționalitatea? Delimitarea terminologică utilizată de 
actul normativ ne permite să observăm că tradiţionalitatea 
este obișnuinţa realizării unui produs într-o anumită zonă. 
Mai mult, obişnuința producerii trebuie să fie un rezultat 
confirmat prin trecerea timpului, respectiv pentru o peri- 
oadă mai mare de douăzeci şi cinci de ani. Interesant este 
faptul că reglementarea vorbeşte despre utilizarea unui 
produs prin referire la transmiterea între generații, fără a 
exista, totuși, o condiţie a acestei transmiteri. 

Toate acestea sugerează că protecția acordată 
unei specialităţi tradiţionale (garantate) este fundamen- 
tată pe existenţa unei relaţii biunivoce între un produs 
şi o comunitate umană. În același timp, protejarea pro- 


dusului nu este decât o modalitate de protejare a unui 
cunoașteri specifice şi tradiţionale, respectiv a unui 
„bun“ imaterial, care posedă valenţe culturale. 

Prin protecția unui produs alimentar, o comu- 
nitate va putea obține protejarea unei componente a 
patrimoniului său imaterial, respectiv apărarea unui bun 
specific, inextricabil legat de istoria sa şi identitatea sa. 
În exemplul dat, napoletanii au obţinut protecția pentru 
un produs specific napoletan. Ar putea fi posibilă, la fel 
de bine, protecţia ciupercilor cu sare coapte pe jar, a 
cârnaţilor de Pleşcoi sau a bulzului ciobănesc. 

Totuși, pentru ca această posibilitate să devină 
realitatea unor produse alimentare tradiţionale românești 
recunoscute şi protejate pe plan european, este necesar ca 
etnografii și folcloriştii, eventual prin intermediul Institu- 
tului de Etnografie şi Folclor „Constantin Brăiloiu“, ori 
al Centrului Naţional pentru Conservarea și Valorificarea 
Culturii Tradiţionale, să intervină şi să solicite modifica- 
rea Ordinului MAPDR nr. 690/2004 pentru aprobarea 
Normei privind condițiile şi criteriile pentru atestarea pro- 
duselor tradiționale?, astfel încât distincţia atestării unui 
produs tradiţional să fie acordată unui grup reprezentativ 
pentru o comunitate care a păstrat timp de generaţii secre- 
tele şi măiestria creării gustului hranei şi nu unor societăți 
comerciale sau persoane fizice care au ca singură legătură 
cu acea comunitate limba vorbită. 

Contrapunerea prevederilor legislaţiei elaborate 
în România cu legislaţia europeană (care se aplică direct 
şi subiecților de drept, români, deoarece România este un 
stat membru al Uniunii Europene) ne arată că lipsa unor 
prevederi legale naționale (cu caracter de lex loci) sau 
formulările defectuoase ale acestora pot genera prejudicii 
asupra unor drepturi asupra patrimoniului imaterial. 

Pe de altă parte, se pune întrebarea dacă o lege 
destinată protejării patrimoniului imaterial trebuie să se 
adreseze doar acelor componente patrimoniale fără re- 
flectare materială sau să cuprindă toate elementele aces- 
tui patrimoniu. În cazul primei opţiuni, reglementarea 
trebuie să aibă ca obiect exclusiv al reglementării numai 
folclorul, fără componentele etnografice: expresiile so- 
nore, mișcările, inclusiv mecanismele de transmitere a 
descrierilor tehnice. Aceasta înseamnă că valorile de 
patrimoniu imaterial cu reflectare în plan material, cum 
sunt meșteşugurile, practicile medicale şi altele aseme- 
nea, vor primi protecție doar în ce priveşte oralitatea 
transmiterii acestora şi se vor ignora rezultatele fizice 
ale activităţilor manuale asociate. O astfel de aborda- 
re legislativă este întemeiată în măsura în care putem 
decela cu exactitate procesul transmiterii cunoştinţelor 
de aplicarea acestora. De asemenea, abordarea prezen- 
tată este în concordanţă cu sensul principal, primar al 
conceptului de „patrimoniu imaterial“, respectiv lipsit 
de materialitate, fără formă fizică. 

Pe de altă parte, separarea transmiterii unei teh- 
nici sau a unei informaţii de tip know-how de informația 


9 Publicat în Monitorul Oficial cu numărul 938 din data de 14 octombrie 2004 


https://biblioteca-digitala.ro / https://muzeulcampulung.ro 


133 


în sine şi, mai ales, de rezultatul utilizării acesteia poa- 
te deschide calea întreruperii buclei de dublu feed- 
back specifică fenomenelor folclorice sau etnografice. 
Aceasta înseamnă că transmiterea unei informaţii este 
dependentă de finalitatea acesteia. Atunci când finali- 
tatea dispare sau este împiedicată să se mai producă, 
informaţia devine lipsită de relevanţă, iar transmiterea 
nu mai este nici ea necesară. Dublul feedback există 
în toate fenomenele folclorice cu finalitate materială, 
respectiv în tot ceea ce ține de materialitatea lumii ba- 
zate pe oralitatea transmiterii informaţiei. Atunci când, 
de exemplu, dispare o anumită materie primă sau un 
anumit produs, sunt eliminate şi informaţiile referitoa- 
re la acestea, ca şi mijloacele de transmitere aferente. 
Învăţarea în cadrul familiei nucleare ori al celei extinse 
a metodelor de țesere, cioplire sau gastronomice dispare 
atât ca mecanism, cât şi ca informaţie atunci când fina- 
litatea ţeserii, a cioplitului sau a gastronomiei dispare. 
De asemenea, dispar informaţiile şi mecanismele de 
transmitere atunci când materialitatea realizării este li- 
mitată ori rezervată doar anumitor vectori ai mesajului. 
În cazul acordării unei protecţii pentru procedee de re- 
alizare a unui produs, efectele se produc în primul rând 
asupra produsului în sine. În al doilea rând, efectele 
se reflectă asupra tuturor subiecților care nu se bucură 
de aceeaşi protecţie, aceştia din urmă fiind puși în faţa 
unor bariere în realizarea propriului patrimoniu. În ca- 
zul magiunului de Topoloveni, acordarea protecţiei în 
beneficiul unui singur subiect de drept limitează sem- 


nificativ posibilitățile de realizare a aceluiaşi produs de 
cătro alţi subiocți do dropt. Acoasta însoamnă că în lipsa 


finalității va dispărea întregul fenomen de transmitere 
a informaţiei, inclusiv informaţia respectivă. În mod 
similar, impunerea unor bariere de producere şi utilizare 
a unor materii prime conduce la dispariţia fenomenelor 
de transmitere: interzicerea cultivării cânepii condu- 
ce la dispariția informaţiei referitoare la prelucrarea 
acesteia, respectiv la dispariţia mecanismelor orale de 
transmitere a acestei informaţii. Prelucrarea în cadrul 
industriei casnice a cânepii, organizarea muncii în grup 
şi transmiterea din generaţie în generaţie a informațiilor 
privind prelucrarea, toate „produsele“ foclorice adia- 
cente, asociate întâmplător acestor evenimente de grup 
dispar deoarece nu mai este disponibilă materia primă 
care stătea la baza tuturor acestora. 

Meșteşugul prelucrării lăzilor de zestre în zona de nord 
a județului Dâmboviţa 


Ionuţ Andrei 


Cuvinte cheie: Dâmboviţa, regiune, sate, mobilă, ladă, zestre, tron, meșteşugar. 


Rezumat 

Meşteşugul prelucrării lăzilor de zestre este răspândit cu precădere în partea de nord a județului Dâmboviţa. 
unde sate precum Runcu, Brebu, Muscel, Râu Alb, Valea Mare au devenit adevărate centre meșteșugărești specializate 
în prelucrarea și producerea mobilierului și a lăzilor de zestre. Lucrarea descrie: etapele prelucrării lăzilor de zestre, 
motivele decorative întâlnite, precum şi semnificațiile spirituale acordate acestei frumoase piese de mobilier, ce ocupă 
un loc aparte în cadrul locuinţei țărănești, atât prin rolul funcțional, cât mai ales, spiritual. Astfel, prin simţul artistic şi 
particularităţile acestor piese, putem spune că satele de lădari aflate în nordul județului Dâmboviţa se constituie ca o 
zonă de referință în domeniul tradiției prelucrării lemnului şi. implicit. a lăzilor de zestre. 


Key words: Dâmboviţa, region, furniture, peasants, villages, craft, dowry cofter, craftsman 


Abstract 
Craft chests processing is spread in the North of the Dâmbovita county, where villages like: Runcu, 
Muscel, Brebu, Râu Alb, Valea Mare, became true peasants furniture manufacturing, centres. The North part of 
the Damboviţa conty is not a distinct etnographic region but falls in North Muntenia, specific influences mainly 
with Muscel region. Scientific work presented, describes the stages of processing, dowry coffers, the reasons for 
decoration, as well as the spiritual meanings of this beautiful furniture pices. 

Meșteşugul prelucrării lăzilor de zestre în nordul judeţului 
Dâmbovița 


Obiectele realizate din lemn reprezintă unul dintre cele 
mai importante capitole ale patrimoniului de civilizație, 
cultură și artă populară la români. 

Lemnul a constituit secole de-a rândul prin- 
cipala materie primă a românilor, fiind folosit pentru 
construcţiile gospodăreşti sau la confecționarea unelte- 
lor, obiectelor, ustensilelor casnice şi a pieselor de mo- 
bilier. În activitatea de prelucrare a lemnului, meşterul 
popular a pus atât îndemânare cât şi simţ artistic, astfel 
încât specialiştii vorbesc atât despre „civilizaţia ro- 
mânească a lemnului“, cât și despre „arta românească 
a lemnului“. Astfel, pentru dezvoltarea unei atât de 
ample şi de valoroase civilizaţii şi arte a lemnului, o 
condiţie obligatorie a fost desigur existenţa unor întinse 
păduri cu o mare varietate de specii lemnoase şi - în 
acelaşi timp - puternica legătură a poporului cu natura, 
în special cu pădurea, care a devenit parte integran- 
tă din mediul de viață, atât ca materie primă pentru 
confecționarea de unelte şi obiecte de uz, construcții, 
ca sursă de hrană, cât și ca un loc de refugiu și, totoda- 
tă, de luptă. De altfel, preocuparea pentru prelucrarea 
artistică a lemnului își găseşte mai multe explicaţii. În 
primul rând, lemnul constituie o materie primă care se 
pretează la cele mai felurite întrebuințări. În plus, fiind 
uşor de prelucrat, mai toate produsele din lemn se pot 
decora uşor. 

Înainte de a trece la analiza meşteșugului prelu- 
crării lăzilor de zestre, întâlnite cu precădere în nordul 
judeţului Dâmboviţa, se impune în prealabil o sumară 
analiză geografică şi etnografică a judeţului. 

Totodată, prin această lucrare doresc să precizez 
că judeţul Dâmboviţa, în ansamblu, nu prezintă forme 
specifice de mobilier. Astfel, lăzile de zestre descope- 
rite în casele gospodarilor dâmboviţeni se încadrează 
în specificul zonei etnografice a Munteniei, judeţul 
Dâmboviţa nefiind o zonă etnografică în sine, ci o uni- 
tate administrativ-teritorială. 

Judeţul Dâmboviţa este situat în partea central- 
sudică a ţării, suprapunându-se bazinelor higrografice 
ale râurilor Ialomiţa, Dâmboviţa şi Argeș. Teritoriul este 
dispus în trei trepte de relief ce se succed de la nord 
spre sud pe o diferență de nivel de cca 2.400 m. Acestea 
sunt alcătuie din: munţi (9%); dealuri (41%) şi câmpii 
(51%). Unitatea montană carpatică, situată în partea de 
nord, cuprinde două masive muntoase: Leaota și Bu- 
cegi. Regiunea deluroasă, afiată în centru, este compusă 
din: Subcarpaţii lalomiţei - formează treapta colinară 


1 *Complexul Naţional Muzeal „Curtea Domnească“, Str. Justiţiei, 
nr. 7, Târgoviște, jud. Dâmboviţa. Corel Irimie, Marcela Necula, Arta 
țărănească a lemnului. Editura Meridiane. Bucureşti. 1983. p. 26. 

înaltă ce constituie partea central-nordică a judeţului - şi 
Piemontul Cândești, situat la vest de Valea Dâmboviţei; 
formează treapta colinară mai joasă (300-550 m). În 
sud, Câmpia Română ocupă aproximativ jumătate din 
suprafaţa județului. 

Din punct de vedere etnografic, judeţul 
Dâmboviţa se încadrează în zona Munteniei — nefiind 
menţionat ca o zonă etnografică în cadrul literaturii de 
specialitate. În partea de nord predomină influenţele din 
zona Muscelului şi Prahova, iar în sud își fac apariția 
influenţe artistice specifice zonei de câmpie: Teleorman, 
Ilfov, Viaşca, Câmpia Bărăganului. 

Astfel, datorită factorilor geografici şi etnogra- 
fici prezentaţi, există diferenţe sensibile — în privința 
mobilierului tradițional țărănesc — între nordul şi sudul 
judeţului. Aşa cum am precizat, condiţiile geografice 
au favorizat în zona de nord dezvoltarea unei inten- 
se activități meșteşugăreşti specializate în prelucrarea 
lemnului, unde numeroși locuitori ai acestor ţinuturi se 
ocupau cu tăiatul, fasonarea sumară a lemnelor şi trans- 
portarea lor în sate. În aceste condiţii, în care principala 
activitate a locuitorilor era legată de exploatarea lemnu- 
lui, apar centre specializate în tâmplărie, dulgherie, în 
producerea mobilierului și, implicit, a lăzilor de zestre 
(cunoscute sub denumirea de „sate de lădari“). Astfel, 
unele sate au devenit adevărate centre meșteșugărești de 
prelucrarea și producerea mobilierului și, implicit, a lă- 
zilor de zestre, dintre care menţionăm: Runcu, Muscel, 
Brebu, Ludeşti, Valea Mare, Râu-Alb, Cândești- Vale 
sau Scheiu de Sus. Dintre acestea, primele două centre 
de lădari sunt menţionate de literatura de specialitate 
ca centre de referință în producerea lăzilor de zestre2. 
Astfel, numai în Runcu, sunt menţionaţi în perioada 
interbelică peste 40 de meșteri lădari, care lucrau atât 
pentru nevoile locale cât și pentru schimb. Celelalte 
centre de lădari sunt menţionate în special în lucrări 
de specialitate ale etnografilor care s-au aplecat cu 
precădere asupra studiului lăzilor de zestre din zona 
Dâmboviţei şi Munteniei de Nord. 

Aspecte generale. Alături de pat şi de masă, 
lada de zestre este, fără îndoială, una din piesele de 
mobilier cu o întrebuințare generalizată. Nu există zonă 
etnografică, în care ea să nu figureze ca piesă impor- 
tantă, de care se leagă nu numai rosturi practice, ci şi 
unele obiceiuri implicate în viața socială a familiei şi 
a colectivității sătești (dintre aceste obiceiuri, cel mai 
semnificativ îl reprezintă nunta, eveniment cu o mare 


2 A se vedea Roswith Capesius, Mobilierul țărănesc românesc, Editura 
Dacia, Cluj-Napoca, 1974, p. 96; Valer Butură, Etnografia poporului 
român. Editura Dacia. Cluj-Napoca. 1978. pp. 365-369. 

însemnătate în lumea satului și asupra căruia vom mai 
reveni pe parcursul studiului). 

De altfel, faptul că lada de zestre ocupă un loc 
important în viața comunității sătești şi, totodată, de 
referință în cadrul formelor de mobilier este dovedit şi 
de atenţia cu care erau lucrate astfel de piese dar și de 
motivistica bogată, aplicată de meşterii lădari. Atenţia 
deosebită de care se bucură această categorie de piese 
în cadrul procesului de execuţie se argumentează în 
primul rând prin funcţia ceremonială ce o deţin, prin 
valoarea lor de semn social și în cadrul interiorului prin 
amplasarea lor într-un loc de vază. Astfel, motivistica 
bogată, poziţionarea în ansamblul locuinţei ţărăneşti 
şi obiceiurile de care este legată în viața comunităţii 
fac din această piesă de mobilier una dintre cele mai 
interesante și preţioase creaţii ale artei populare. 

Lada de zestre nu reprezintă o piesă specifică 
arealului de civilizație românesc, prezenţa ei este ates- 
tată la mai toate culturile. De altfel, originea lăzii este 
străveche, cunoscându-se exemplare din antichitate, iar 
răspândirea ei, cel puţin în Europa, este, de asemenea, 
foarte mare, putând fi întâlnită în toate muzeele etno- 
grafice şi de artă populară ale continentului nostru?. 

Astfel, recipiente în formă de sarcofag, lucrate 
din lemn, au fost folosite în Grecia elenistică pentru 
păstrarea ţesăturilor și a veșmintelor. Forma de sarco- 
fag apare şi în Egiptul antic, dar şi în arta miceniană. 
De altfel, forme de mobilier asemănătoare lăzilor de 
zestre au fost descoperite în mai toate zonele forestiere 
importante ale Europei. 

În ţara noastră nu avem dovezi materiale asupra 
prezenţei lăzilor de zestre în perioade îndepărtate. Putem 
presupune totuși prin analogie că, în ceea ce priveşte 
forma, lada de zestre a cunoscut o evoluţie continuă 
prin însăși funcţia pe care a păstrat-o în timp. Varietatea 
formelor este relativ redusă, dar perpetuarea lor într-o 
consecvență rigidă până în zilele noastre reprezintă un 
proces firesc, des întâlnit în cultura populară“. 

Datele cele mai vechi asupra lăzilor de zestre pe 
teritoriul românesc le avem din secolul al XVIII-lea, când 
în foile de zestre apare denumirea de „lacră“, specifică 
Olteniei. Dar primul document asupra prezenţei unei „lăzi 
de zestre“, fără descrierea ei, se găseşte în dicționarul latin- 
maghiar de la Brașov, imprimat în jurul anului 1470, în 
care apare termenul de „szekcryn-vel-lada-acra“s. 

În privinţa denumirii acestei frumoase piese de 
mobilier există variante diferite în funcție de zona etno- 
grafică. Astfel, întâlnim denumirea de „săcrin“, „săcrie“ 
în Transilvania şi Maramureş; „raclă“ sau „acră“ în 
Oltenia. În județul Dâmboviţa, vechea denumire era de 
„tron“. Putem spune că denumirea de „ladă de zestre“ 
reprezintă o formă generalizată care în timp a luat locul 
denumirii tradiționale de tron. Treptat, la substantivul 


3 Arta populară românească, Editura Academiei R S.R, Bucureşti, 1969, p. 221. 
4 Capesius Roswith, op. cit, p. 69. 
5 Ibidem, p. 70. 


ladă a fost adăugat „zestre“; asociindu-se această fru- 
moasă piesă de mobilier obiceiului nunţii și anume al 
zestrei miresei purtate în sat prin căruță. 

Dar pe lângă funcţia propriu-zisă de mobili- 
er, lada de zestre era legată şi de întreaga ceremonie a 
nunţii. Ea reprezenta un simbol al statutului social al 
celor doi însurăței. Lada de zestre era luată de flăcăii 
satului, de la casa miresei, aşezată într-un car cu boi 
si purtată cu mare alai prin sat până la casa mirelui. 
În interiorul lăzii erau puse lucrurile de preț ale mire- 
sei, unele dintre acestea făcute chiar de către aceasta: 
cămăși, cearceafuri, feţe de pernă, ştergare, macate etc. 
Deasupra lăzii erau așezate cât mai multe perne, pla- 
puma, Covoare, prosoape și carpete. Importanţa ce se 
acorda acestei piese ca obiect cu valori rituale reiese şi 
din faptul că după trecerea anilor, această piesă nu putea 
fi aruncată sau distrusă, ci ea trebuia arsă. Treptat, odată 
cu trecerea anilor și apariţia unor forme de mobilier 
mult mai practice, acest obicei se va stinge, lăzile de 
zestre fiind mutate în podurile caselor. 

Produse în mare parte în centrele de lădari din 
nordul judeţului, lăzile erau comercializate în zone mai 
îndepărtate şi în special la câmpie, prin târguri, unde 
schimbul se făcea de cele mai multe ori în natură — cu 
cereale în mod special — sau bani. Astfel, meşterul Ni- 
colae Anghelescu, din Brebu, care a lucat un număr im- 
presionant de lăzi (peste 2.000), precizează că acestea 
erau vândute în zona de câmpie şi schimbate „plin pe 
plin“ pe produse cerealiere“. Așa putem explica unitatea 
de formă şi decor a lăzilor de zestre întâlnite în toată 
zona judeţului. De altfel, comercializarea produselor 
meșteșugărești pe spaţii largi sau în zone apropiate, în 
natură sau în bani, a fost o realitate firească, determinată 
de caracterul economiei sătești. Un rol însemnat îl au în 
acest sens nu numai orașele, dar şi târgurile săptămânale 
sau bâlciurile existente: Voineşti (de Florii şi Sf. Arhan- 
ghel Mihail), Pietroşiţa, Cornăţelu, Brezoaiele etc. De 
asemenea, comercializarea mobilierului se făcea şi pe 
zone geografice mai largi, ajungând până în cele mai 
îndepărtate zone ale Bărăganului. Momente semnifica- 
tive în realizarea schimbului, dar și în păstrarea unor 
legături de tradiţie erau „nedeile munților“, considerate 
a fi „cele mai vechi tipuri de schimb la români“, numele 
„nedee“ semnificând „ziua schimbului“. 

Pentru început, lăzile erau lucrate de meșterii 
dogari şi tâmplari din localităţile menţionate. Ulterior, 
izvoarele atestă că acest meșteșug a fost preluat și de 
rudarii care se așezau în preajma localităţilor la care 
am făcut referire. Există totuși o deosebire în privința 
lăzilor lucrate de munteni şi rudari. Astfel, cele lucrate 
de rudari sunt de factură mai nouă şi se caracterizează 
printr-un decor mai simplu. O explicaţie ar fi faptul 
că aceştia au practicat meșteșugul numai în scopuri 


6 Gheorghe Bulei, Forme de mobilier țărănesc din zona nordică a judeţului 


Dâmboviţa, în Archiva Valachica, vol. 8, Târgovişte 1976, pp. 359-372. 
7 Dicţionar istoric al judeţului Dâmboviţa. Târgovişte. 1983, p. 41. 

comerciale, numărul pieselor lucrate fiind o prioritate, 
astfel încât calitatea artistică a trecut pe planul secund. 

Tehnica prelucrării. În arta prelucrării lemnului, 
un rol însemnat îl au esenţele lemnoase folosite şi tehni- 
cile de lucru, care asigură un bogat repertoriu. Esenţele 
lemnoase se împart, după duritatea fibrelor, în două mari 
categorii: esențe moi şi esențe tari. Lăzile de zestre erau 
lucrate cu precădere din esențe tari de lemn precum fagul, 
stejarul sau frasinul. În zona de sud a judeţului, avându-se 
în vedere frecvența mai mare a pădurilor de plopi, este po- 
sibil ca lăzile să fi fost lucrate şi din lemn de plop. Astfel, 
abundența pădurilor şi esenţele variate de arbori care se în- 
tâlnesc în special în zona de nord au favorizat așa cum am 
precizat apariţia unor sate de meșteșugari specializate în 
prelucrarea lemnului, cunoscute sub denumirea de „sate de 
lădari““. La început, lăzile de zestre erau lucrate de meșteri 
dulgheri, dar treptat o parte din meşterii specializați în dul- 
gherit s-au orientat spre tâmplărit. Astfel, putem spune ca 
pentru început lăzile de zestre erau lucrate după metode 
dulghereşti, apoi, odată ce meșteșugul prelucrării lemnului 
ia amploare, apar meșteri tâmplari specializaţi în lucrul 
mobilierului țărănesc şi implicit al lăzilor de zestre. 

Primele operaţii în confecționarea unei lăzi de 
zestre începeau chiar din pădure, odată cu tăierea copa- 
cului. Lemnul folosit era cu precădere fagul sau stejarul. 
Ca unelte se întrebuințau în prima fază barda și toporul. 
Tăierea copacilor se făcea cu precădere iama, când lemnul 
era mai uscat. După aceea, trunchiul copacului era tăiat în 
bucăţi având o lungime de cca. 1,50/1,70 m, din care, cu 
ajutorul „maiului“ şi al „penelor“, erau despicate scân- 
durile denumite „blane“ care ulterior erau fasonate şi uni- 
tormizate cu barda. Scândurile astiel obținute au dimen- 
siuni variate, mai lungi pentru pereți şi capac şi mai scurte 
pentru părțile laterale sau picioare. Inainte de a le așeza 
la uscat, meșterul lădar mai intervenea cu „mezdreaua'“ 
(unealtă confecţionată dintr-o lamă de oțel având două 
mânere la capete şi cu care se netezește scândura). Pentru 
această operaţiune era folosit de „scaunul de mezdrenit“. 
În scândurile lungi sunt apoi „horjite“ șanțurile în care se 
fixa partea subțire a scândurii de jos, iar la picioare, cioplite 
cu barda, se practică șanțurile necesare pentru „încheierea 
lăzii“. Lemnul mai slab era folosit pentru picioare, iar cel 
cu o calitate mai bună, care se crăpa mai drept, pentru 
scândurile lungi şi late ale „pereţilor“ şi „capacului“. 

Uscarea lemnului se făcea de cele mai multe ori 
pe cale artificială, cu ajutorul focului. Astfel, scândurile 
erau așezate la uscat (lemnul era pus în şură sau în casă 
„după sobă la uscătoare“) sau la „pălitoare“, o instalaţie 
simplă compusă din patru capre, deasupra căreia sunt 
așezate scândurile. Dedesubt se aprindea un foc din 
„inima copacului“, acesta reprezentând tocmai miezul 
arborelui care nu a mai fost despicat în lungime. Pro- 
cesul de uscare și îngălbenire durează o zi și o noapte, 
timp suficient ca la un foc mic „doagele“ (scândurile) 
să prindă o culoare brun - roșcată. 


8 Capesius Roswith. op. cit. p. 75. 

După ce meșterul strângea toate materialele se 
trecea la lucrul lăzii. Astfel, în cele patru picioare — 
lucrate din lemn masiv — se montau cu ajutorul unor 
şuruburi scobite pereţii şi fundul lăzii, cutia aflându-se 
întotdeauna la o distanță mai mare sau mai mică dea- 
supra solului. Întreaga piesă era compusă din scânduri 
cioplite cu barda, care se îmbinau tot în „pană și uluc“. 
Pentru perioadele cele mai îndepărtate, dar şi în mod 
tradiţional, nu era folosit niciun „liant“ între materiale, 
stabilitatea pieselor fiind asigurată de câteva cepuri de 
lemn. În ceea ce priveşte linia picioarelor, remarcăm 
faptul că cele mai vechi lăzi aveau în partea de jos un 
profil decupat, pe când cele mai noi sunt în cele mai 
multe cazuri drepte. Un asemenea exemplar (ladă cu 
picioarele decupate) îl reprezintă lada de zestre lucrată 
la Runcu și prezentată în anexa 2. De asemenea, un in- 
diciu referitor la vechimea lăzilor îl constituie și lățimea 
picioarelor şi a scândurilor. Astfel, exemplarele vechi 
erau cu mult mai masive, având picioare cu o lățime de 
cca 25-30 cm, iar fațada în două scânduri, cea de jos 
fiind de obicei mai lată decât cea suprapusă”. 

Referitor la dimensiunile lăzilor și la proporția 
dintre lungime şi lățime există o gamă largă de variante, 
fără însă ca pe baza acestora să se poată stabili o răspân- 
dire zonală sau o succesiune cronologică precisă. Lun- 
gimea maxină atinge 1,20 m, iar pentru tronurile mici 
destinate podoabelor şi cărților bisericești, lungimea este 
de aproximativ 40 cm. Astfel, majoritatea lăzilor desco- 
perite în nordul judeţului se încadrează între dimensiunile 
de 80 și 100 cm. Înălțimea variază între 60 şi 70 cm, iar 
lățimea se menţine la cca 45 - 50 cm. Remarcăm faptul 
că majoritatea pieselor corespund unor proporții de / 
(lățime și lungime) cu toate că pe parcursul timpului se 
observă o tendinţă de înălțare. Astfel este posibil ca în ca- 
sele gospodarilor dâmboviţeni să găsim şi lăzi mai mari 
(cunoscute sub denumirea de „lădoaie“), însă acestea 
sunt specifice lăzilor de zestre transilvănene. Totodată, 
menționăm că în zona de nord a judeţului au fost lucrate 
numai lăzi având capacul plan. Cele cu capac în două 
ape sunt specifice Transilvaniei. 

Decorul reprezintă o parte importantă a lăzii de 
zestre, sporindu-i frumuseţa și valoarea artistică. Lăzile de 
zestre au un decor extrem de bogat, fiind printre cele mai 
frumoase piese de mobilier. De altfel, rolul lor social impor- 
tant se reflectă şi în grija deosebită pusă în împodobire. 

Decorul lăzilor de zestre din nordul judeţului 
Dâmboviţa se încadrează în mare parte în specificul ce- 
lorlalte piese din Muntenia. Astfel, întâlnim lăzi cu decor 
realizat prin crestare dar şi lăzi pe care, anterior crestării, 
este aplicat un strat de culoare, în trei sau patru dungi 
paralele. Tonurile de culoare sunt: negrul, ocrul, roșul şi 
verdele. Faptul că în trecut se foloseau coloranţi naturali 
dovedește faptul că nu este vorba de o metodă mai nouă, 
ci de un procedeu de veche tradiţie. Pentru perioadele 
recente de confecţionare a lăzilor de zestre, caracteristic 


9 Ibidem. p. 97. 

este decorul realizat prin crestare direct pe lemn fără a 
se mai aplica în prealabil! un strat de culoare. 

Un alt procedeu des întâlnit în centrele de lădari 
din nordul judeţului Dâmboviţa îl reprezintă incizia, care 
apare în cele mai multe dintre cazurile studiate asociată 
cu diferite procedee de colorare!?. Incizia este o tehnică 
prin care pe suprafaţa piesei se trasează linii dar fără a 
exista o eliminare de material din textura lemnoasă a 
piesei. Culorile predominant întâlnite sunt: negrul şi bru- 
nul la piesele vechi, verdele, roşcatul şi galbenul la cele 
noi. Culoarea apare ca un element de punere în valoare a 
liniilor incizate, efect realizat prin vopsirea suprafeței în 
benzi orizontale, după care se incizează decorul. În felul 
acesta se evidenţiază liniile sau se pun în valoare spațiile 
prin vopsirea ulterioară a inciziei. 

Astfel, după ce fondul era colorat, se trecea la 
„tragerea“ desenelor cu „horjul“, fără a exista un desen 
prealabil. Pentru executarea cercurilor se folosea „capra“ 
sau „compasul cu gheară“ (un compas de lemn prevăzut 
cu o lamă îndoită, „scoabă“, cu care se realiza incizia). 

În majoritatea cazurilor se decorează atât pe- 
retele din faţă, cât şi cei laterali, picioarele şi capacul. 
Dispunerea ornamentelor se subordonează în mare mă- 
sură principiului de construcţie, fiecare element/latură 
constituind un câmp ornamental diferit. 

Astfel, picioarele, asemănătoare unor stâlpi, 
sunt decorate pe principiul verticalităţii, pe când latura 
dreptunghiulară din faţă se decorează printr-o dispune- 
re orizontală a ornamentului. În schimb — în cele mai 
multe dintre cazuri — pereţii laterali, care au o formă 
aproape pătrată, au decorul dispus pe un ax central. 

Dacă împărţirea spațiului ornamental se carac- 
terizează printr-o oarecare unitate, în privința motivelor, 
acestea prezintă unele diferențe. Motivele întâlnite sunt 
bogate, dar asocierea lor în combinaţii variate creează 
o gamă de ornamente largă. 

Decorul cel mai des întâlnit pe lăzile de zestre 
descoperite în nordul judeţului este cel „geometric“, 
constând în cele mai multe cazuri în linii drepte, între- 
tăiate, cu diferite înclinații, sau din „X-uri“. Liniile sunt 
folosite cu precădere la decorul picioarelor, ale părților 
laterale și capacului. Partea centrală, fiind cea mai ex- 
pusă privirii, prezintă un decor mai bogat şi, totodată, 
mai variat. De asemenea, foarte des întâlnit este decorul 
realizat prin „X-uri'“, alăturat de cele mai multe ori celui 
realizat prin hașurarea unor linii. În multe cazuri, „X- 
ul“ apare înscris într-un dreptunghi. 

De altfel, decorul cu caracter geometric se con- 
stituie dintr-o infinitate de combinaţii şi asociaţii de 
elemente, din care unele străvechi, cu originea în Neo- 
litic (ex.: dintele de lup), precum şi din asocierea unor 
linii drepte sau curbe, din care rezultă o multitudine de 
figuri geometrice." 


10 În acest sens a se vedea lada de zestre de la anexa |. 
11 Cornel Irimie, Marcela Necula, op. cit., Editura Mendiane, București, 
1983, p. 56. 


Un motiv frecvent întâlnit, constând într-o for- 
mă triunghiulară, îl reprezintă motivul „dintelui de lup“. 
Linia frântă sau în zigzag, motiv cunoscut sub denumi- 
rea de „zimţi““, apare de asemenea pe lăzile descoperite 
în nordul județului. Astfel, piesele din Valea Mare se 
caracterizează printr-un decor geometric. Întâlnim de 
preferință motive lineare: triunghiuri, linii întretăiate 
diagonal şi în formă de X, rombul în asociere cu bradul 
şi steaua. O piesă aparte, datată 1874, printr-o inscripție 
în chirilică care cuprinde şi numele meșterului este 
lada de zestre din Valea Mare, unica din acest centru 
cu decorul structurat din elemente solare. De remarcat 
la piesele lucrate în acest centru bogata decorare prin 
incizie fără utilizarea culorii și hașurarea, ca un element 
de diferențiere a spațiilor decorative!?. 

Dar de departe motivul cel mai des întâlnit pe 
lăzile gospodarilor dâmboviţeni îl reprezintă „rozeta“ 
cu patru sau chiar şase petale, care, de altfel, are o răs- 
pândire generalizată pe întreg teritoriul ţării. In afară de 
faptul că reprezintă un element decorativ foarte suges- 
tiv, aceasta este legată și de lumea simbolurilor. Motivul 
pe care îl reprezintă aceste rozete este unul astral, legat 
de cultul soarelui. 

În ultima perioadă au apărut și alte opinii legate 
de semnificaţia rozetei (care apare nu numai pe lăzile 
de zestre, dar şi pe alte forme de mobilier: dulap, pe 
masă, poartă etc.)”?. Astfel, rozeta constituie un element 
ornamental cu o simbolistică şi un mesaj foarte clar, 
reprezentând creştinismul. Reprezentarea acesteia pe 
lăzile de zestre arăta că, în clădirea unde apărea sau pe 
piesa pe care era crestată, erau oameni ce se supuneau 
legilor, credințelor şi ritualelor creștine. Mergând mai 
departe, autorul citat precizează: ,....la fel precum evreii 
care au folosit steaua lui David ca element distinctiv 
față de alte comunităţi, tot așa, și acest element, rozeta, 
va fi fost folosit de comunităţile creştine în faza lor pri- 
mitivă, sec. IV-V, ca element-simbol ce avea drept scop 
diferenţierea de alte culturi și grupări, și identificarea 
aceluia care-l folosea, cu creştinismul“!4. 

Pe lângă semnificaţiile prezentate mai sus, de-a 
lungul secolelor rozeta mai juca la români și un alt rol; 
anume de patron şi ocrotitor, faţă de necazuri, neno- 
rociri, duhuri rele, de apărare a casei şi, nu în ultimul 
rând, a noii familii constituite, avându-se în vedere că 
lada de zestre este asociată ceremonialului nunții. 

De cele mai multe ori, motivul rozetei este prezent 
pe partea centrală a lăzii de zestre, sau este dublat şi com- 
pletat de motive geometrice în special linii drepte sau frânte 
dispuse pe părțile laterale și pe capac. Spre deosebire de alte 
regiuni, în zona de nord a Munteniei în general elementele 
decorative sunt amplasate într-un mod cu totul aerat. 


12 Gheorghe Bulei, Forme de mobilier țărănesc din zona nordică a judeţului 
Dâmboviţa, în Archiva Valachica, vol. 8, Târgoviște, 1976, p. 367. 

13 A se vedea Cristian Istrătescu - Târgovişte, Simbolistică, Ornament, 
Ritual în spaţiul carpatic românesc, Editura Brumar, Timişoara, 2003, 
pp. 155-159. 

14 Ibidem. p. 157. 

Un alt motiv întâlnit este „bradul“, dispus în spe- 
cial pe picioarele lăzilor sau pe părţile laterale. De cele 
mai multe ori, acesta apare sub formă stilizată fiind repre- 
zentat prin linii care se întrepătrund. Marea frecvență a 
acestui motiv decorativ în ornamentarea lăzilor de zestre 
este legată direct de funcționalitatea piesei, de simbolul 
nupțial, bradul fiind arborele nunţii împodobit şi aşezat 
la poarta sau pe casa tinerilor căsătoriţi. Cercetările ante- 
rioare au evidenţiat marea vechime a motivului bradului 
în omamentica populară românească, atât ca ramură, cât 
şi ca arbore figurat cu rădăcini, atribut esenţial al „pomu- 
lui vieţii“ ce constituie unul dintre miturile străvechi ale 
omenirii, simbolizând „tinereţea fără bătrâneţe“ şi „viaţa 
fără de moarte“!$. 

De o certă individualitate sunt şi centrele situ- 
ate pe valea Ialomicioarei: Runcu şi Brebu. Piesele din 
aceste centre utilizează motive geometrice simple, dis- 
puse în registre orizontale: „linia în zigzag“, „X înscris 
în pătrat“, pătratele haşurate, asociate cu bradul (pomul 
vieţii), înscrise într-un registru orizontal. Aceste motive 
sunt predominante în sistemul ornamental al zonei, dar 
de cele mai multe ori coexistă cu valoroase elemente 
solare, fie în cadrul aceleaşi piese, fie în piese separate. 

O categorie aparte o reprezintă lădiţele, lucra- 
te într-un număr considerabil şi în nordul judeţului. 
Acestea erau folosite preponderent în biserici pentru 
păstrarea podoabelor sau cărților bisericești și prezintă 
un decor variat, asemănător lăzilor de zestre şi realizat 
prin aceleaşi procedee. Ceea ce le particularizează sunt 
tocmai dimensiunile acestora, care variază între 20 şi 
40 cm. Cele mai frecvente localităţi unde sunt întâlnite 
asemenea piese sunt Valea Mare şi Runcu. 

Din analiza lăzilor de zestre lucrate în satele de 
lădari din nordul judeţului se desprinde măiestria artistică 
cu care aceste frumoase piese de mobilier au fost lucra- 
te. Astfel, prin simţul artistic şi particularităţile acestor 
piese, putem concluziona că centrele de lădari din zona 
de nord a județului Dâmboviţa se constituie ca o zonă 
de referință în domeniul tradiţiei prelucrării lemnului și, 
implicit, a acestor frumoase piese de mobilier. 


15 Come! Irimie. Marcela Necula. op. cit.. p. 57. 

Un costum popular femeiesc de Muscel din patrimoniul 
muzeului județean Teleorman 


Luminiţa Gheorghe, etnograf, 
Muzeul Judeţean Teleorman 


Cuvinte cheie: costum popular femeiesc, patrimoniu etnografic, Fundaţia Culturală „lon Ghica“, Muscel, 
Teleorman, fotografie, expoziție. 


Rezumat 

Muzeul Judeţean Teleorman deţine în patrimoniul său etnografic un frumos costum popular de sărbătoare 
caracteristic zonei etnografice Muscel. Acesta reprezintă o donaţie făcută instituţiei noastre în anul 1999, de către 
Fundaţia Culturală „Jon Ghica“, prin intermediul d-nei dr. Georgeta Penelea Filitti, consilier al fundaţiei, cu ocazia 
zilelor orașului Alexandria (29 — 31 august). Odată cu acest costum a fost donată și o fotografie datată 14 mai 
1882, ce reprezintă o membră a familiei Ghica îmbrăcată cu acest costum, persoană ce a fost căsătorită cu primarul 
orașului Slatina, numit 'Yoma Demetrescu. 

Costumul popular respectiv a fost expus în expoziţia temporară „Secvenţe de viață cotidiană în Alexandria 
la sfârșitul sec. XIX — începutul sec. XX“, organizată în sala Auditorium a muzeului nostru, în anul 2003. 


Key words: folkloric women's costume, ethnographic heritage, „Ion Ghica“ Cultural Foundation, Muscel, 
Teleorman, picture, exhibition. 


Abstract 

The Museum of Teleorman possesses in its etnographic heritage a beautiful folkloric costume characteristic 
of the etnographic Muscel area. The donation was made to our institution by the „Ion Ghica“ Cultural Foundation, 
through dr. Georgeta Penelea Filitti, adviser of the foundation, in 1999, with the occasion of celebrating the town of 
Alexandria (between the 29th and the 3 Ist of August). The costume was donated along with a picture dating back 
to May 14th 1882, which depicts a female member of the Ghica family wearing this costume; she was married to 
Toma Demetrescu, the mayor of the town of Slatina. 

This folkloric costume was exposed in a temporary exhibition called „„Sequences of Daily Life in Alexandria 
between the end of the 19th century and the beginning of the 20th century“, organized in the Auditorium of our 
museum, in 2003. 

Un costum popular femeiesc de Muscel din patrimoniul 
muzeului județean Teleorman 


Muzeul Judeţean Teleorman deţine în patrimoniul său 
etnografic un frumos costum popular de sărbătoare ca- 
racteristic zonei etnografice Muscel. Acesta reprezintă o 
donaţie făcută instituţiei în anul 1999, de către Fundaţia 
Culturală „Ion Ghica“, prin intermediul d-nei dr. Geor- 
geta Penelea Filitti, consilier al fundaţiei, cu ocazia zi- 
lelor orașului Alexandria (29 — 31 august). Donaţia a 
fost însoțită de o fotografie datată la 14 mai 1882, care 
înfăţişează o doamnă din familia Ghica, căsătorită cu pri- 
marul orașului Slatina, Toma Demetrescu, şi îmbrăcată 
cu acel costum popular. Deşi nu se cunoaşte identitatea 
personajului feminin respectiv, fotografia este încă un 
argument că doamnele din înalta societate românească au 
adoptat costumul țărănesc, ca un omagiu adus frumuseții, 
eleganţei şi chiar somptuozităţii acestei creaţii populare. 
Regina Elisabeta este cea care a adoptat la Curte 
moda costumului tradițional românesc, socotit până atunci 
drept un strai demn de a fi purtat doar de către țărani, bo- 
ierimea fiind obișnuită mai degrabă să imite ținuta vest- 
europeană decât să afirme virtuțile tradiției autohtone. Re- 
gina se înveșmânta adesea în costum popular și a încurajat 
doamnele din suită să-i urmeze modelul. În anul 1885, Re- 
gina Elisabeta a propus ca toate doamnele care participau 
la balul Curţii să îmbrace costumul tradițional. Exemplul 
său a fost urmat de Regina Maria şi de principesele Eli- 
sabeta, Maria şi Ileana, dar şi de majoritatea doamnelor 
din înalta societate românească. În călătoriile pe care le 
făcea în ţară, Regina Maria apărea îmbrăcată în costume 
populare din diverse zone, la care asocia fastuoasele sale 
bijuterii. În foarte multe fotografii, atât Regina Maria cât 
şi principesele apar purtând costume naționale, care erau 
însă mult mai elegante, ţesute uneori cu fir de aur și argint, 
sau adaptări ale unor costume populare românești. 
Costumul în discuţie a fost confecţionat manual 
într-un atelier urban din Muntenia în al treilea sfert al 
secolului al XIX-lea, ca o variantă a costumului feme- 
iesc muntenesc. Este vorba de costumul cu fotă: vâlni- 
cul este de fapt o fotă mai mică, încrețită, fiind combi- 
nat cu catrința în față, formă de asociere muntenească 
caracteristică Argeşului, mai ales în costumele de veche 
tradiţie!. Confecţionate la cerere, după gustul şi nevoile 
țărănimii înstărite sau ale boierimii, asemenea costume 
populare aveau un caracter fastuos, fiind purtate în zi- 
lele de sărbătoare sau cu ocazia anumitor ceremonii. 
Costumul pe care îl deținem ca donaţie se compune din 
următoarele piese: ie, poale, vâlnic, catrinţă și bete. 


1 Hedvig Maria Formagiu, Portul popular din România, Muzeul de artă 
populară al Republicii Socialiste România. Bucureşti, 1984. pag 180. 

În analiza acestui costum se remarcă în primul 
rând bogăţia decorativă care include, printre ornamen- 
tele țesute și brodate, fire metalice, beteli strălucitoare, 
paiete aurii și argintii. Acest lucru confirmă că sobrietatea 
tradițională și gama discretă a peletei de culori au început 
să fie înlocuite pe la sfârșitul secolului al XIX-lea cu 
tendinţa de maximă împodobire, cu care se acordă câmpii 
ornamentali ai cămăşii, ai iei propriu-zise, care au lărgite 
râurile de pe mâneci şi piepți aşa încât aproape tot spaţiul 
alb este umplut cu decor”. Observăm şi paleta cromatică 
în nuanțe tari de roșu, negru, vişiniu şi verde. Se poate 
spune despre acest costum că, deşi este caracteristic Mus- 
celului, a depășit cu mult zona proprie, ajungând, iată, să 
fie purtat în Muntenia şi Oltenia. 

Cămaşa femeiască (ia) este lucrată din borangic 
țesut în două ițe şi brodat în punctele peste fire, în cruce, 
lănțişor, având aplicaţii de paiete pe aproape tot spațiul 
alb. Este de tipul cămășii încreţite în jurul gâtului, cu 
deschizătură cu bentiță şi şnur la gât, cu mâneca lungă 
şi strânsă cu volan. Motivele decorative sunt geometrice 
şi florale stilizate, în cuprinsul cărora lănțişorul executat 
cu fir metalic auriu şi argintiu joacă un rol important: 
se remarcă romburile ..cu coarne“. romburile dispuse în 
registre (pe mânecă) și motivele geometrice încasetate 
(pe piept), specifice ornamenticii de Muscel. Motivele 
florale stilizate, vrejul cu flori, ornamentează spatele 
cămășii. Ulterior broderiei s-a intervenit cu aplicaţii de 
paiete aurii şi argintii, fixate cu mărgele, pe tronsoane 
decorative de tip vegetal: ramura de brad. Din punct de 
vedere cromatic, pe fondul alb se regăsesc nuanțele de 
TOȘU, vişiniu, negru. 

Poalele de cămașă femeieşti sunt confecţionate 
din bumbac țesut în două ițe, brodat cu lânică şi fir me- 
talic, în punctul în cruce, lănţişor, cu cheițe decorative, 
încrețit în talie pe un șnur. Motivele florale stilizate, în- 
conjurate de paiete, sunt dispuse pe poale şi flanchează 
încheieturile laterale (cele supuse vederii). Cromatica 
este asemănătcare cu cea de pe ie. 

Vâlnicul sau fota încreţită este confecționată din 
pânză de casă țesută în două ițe, de culoare neagră, pe 
care s-au brodat în punctul în cruce, peste fire și lănțişor, 
registre late pe trei laturi („pod“ şi pe extremităţile la- 
terale) şi flori stilizate pe câmpul central. Motivele de- 
corative sunt geometrice, romburi cu „ochişori“ dublu 
conturate și florale geometric stilizate, înconjurate de 
paiete aurii şi argintii. 


2 Ibidem. 

Catrinţa este confecționată din pânză de casă 
țesută în două ițe, de culoare neagră ca și vâlnicul, cu 
aceleași puncte de broderie, motive decorative și dispu- 
nere: romburi cu „ochişori“ înconjurate de paiete fixate 
cu mărgele, precum și aceleaşi motive florale stilizate 
de pe corpul vâlnicului. Cromatica celor două piese care 
îmbracă corpul de la talie în jos, pe deasupra poalelor, 
este constituită din fondul negru pe care „dau“ foarte 
bine nuanțele de roșu și verde, firul metalic auriu şi 
argintiu, paietele aurii și argintii. 

Betele reprezintă o piesă dreptunghiulară 
confecționată din lânică țesută în patru ițe, cu decor ge- 
ometric rezultat din năvădeală (romburi concentrice) dis- 
puse pe întreaga suprafață. Decorul năvădit este subliniat 
cu ajutorul paietelor prinse cu mărgele, gama cromatică 
fiind asemănătoare cu cea a întregului costum. 

Se poate observa la acest costum un evident 
acord al contururilor, motivelor, compozițiilor orna- 
mentale și cromatice între cămașă și fotă întâlnit, de 
altfel, în portul de Argeș şi de Muscel. Zona Argeșului 
prezintă cel mai somptuos costum datorită, în parte, 
poate și fastului secolelor XV - XVIII, perioadă în care 
curțile domneşti de la Argeș și Târgovişte se întreceau 
cu eleganța curților europene. 

Costumul respectiv a fost clasat în anul 2007 
de către Comisia Muzeelor și Colecţiilor în categoria 
juridică Fond. EI a fost valorificat în expoziția temporară 
Secvenţe de viață cotidiană în Alexandria la sfârșitul sec. 
XIX — începutul sec. XX, organizată de muzeul nostru în 
sala Auditorium, în anul 2003. Această expoziţie a încer- 
cat să recreeze atmosfera unei case aparținând societății 
sus-puse alexăndrene, pierdută odată cu instaurarea regi- 
mului comunist în România și demolarea centrului vechi 
al oraşului în anii puterii comuniste. Vechiul centru al 
orașului era format din case cu etaj, cu prăvălii la par- 
ter şi locuinţă la etaj, case ce constituiau puterea econo- 
mică a Alexandriei. Atmosfera din aceste case îmbina 
influențele occidentale cu cele orientale, „Teleormanul 
fiind un adevărat creuzet al istoriei în care s-au topit o 
serie de influenţe — occidentale, balcanice şi orientale“. 
Într-o astfel de casă îşi găsea locul şi costumul popular 
tradițional, fiind un obiect de mare valoare şi nelipsit din 
garderoba unei doamne. 


Costumul popular de Muscel din 
patrimoniul Muzeului Judeţean 
Teleorman. 


3 Ibidem, pag. 181 
4 Doina Dascălu Işfănoni, Ținuta scenică a interpretului de muzică 
populară. Editura Olimp, București, 1999, pag. 9 


Regina Elisabeta îmbrăcată în 
costum popular de Muscel. 


Regina Maria și 
Principesa Ileana în 
costume populare 
româneşti. 


O doamnă din familia Ghica îmbrăcată cu costumul 
popular de Muscel. 

Peisajul arheologic. Perspective, istorie, evoluții 

Cuvinte cheie: arheologie, fotografie aeriană, arheologia peisajului, cartografie, expoziție. 


Rezumat 

Proiectul „Peisajul arheologic. Perspective, istorie, evoluții“, finanțat de către Administraţia Fondului 
Cultural Naţional în sesiunea Proiecte culturale 2014, aria tematică Patrimoniu cultural, s-a născut ca o inițiativă 
locală a unui demers european: proiectul european ArchaeoLandscapes Europe (ArcLand), finanțat de Comisia 
Europeană prin programul Culture 2007-2014. 

Principalul obiectiv al acestui proiect este promovarea conceptului de arheologie a peisajului şi a metodelor 
de analiză ale acestuia în rândul specialiştilor din domeniul cercetării și protejării patrimoniului cultural. Activitățile 
au fost foarte diverse, variind de la cartografierea şi fotografierea unor zone şi monumente, valorificarea arhivei 
de fotografii aeriene realizată de C.I.M.E.C; Institutul de Memorie Culturală, publicarea online a unor resurse 
cartografice. Activităţile finale ale proiectului au fost organizarea unei conferințe internaţionale şi a unei expoziții. 


Key words: archaeology, aerial photography, mapping, landscape archaeology, cartography, exhibition. 


Abstract 

The project „Archaeological Landscape. Outlook. History. Evolution“ financed by Administration of the 
National Cultural Fund, in the Cultural Projects 2014 session, is a local initiative which is linked to the European 
project ArchaeoLandscapes Europe (ArcLand), financed by the European Commission through the Culture 
2007-2014 program. 

The main objective of this project is to promote the concept of archaeology of the landscape and of the 
analysis methods to the specialists in the domains of research and protection of the cultural heritage. The main 
activities were diverse, ranging from mapping and photographing of some areas and monuments, bringing, to the 
public the archive of aerial photography made by CIMEC Institute of Cultural Memory, on-line publishing of some 
cartographical resources. The final activities were: organizing, an international conference and an exhibition. 


https://biblioteca-digitala.ro / https://muzeulcampulung.ro 


145 


Peisajul arheologic. Perspective, istorie, evoluţii 


Proiectul Peisajul arheologic. Perspective, istorie, 
evoluţii, finanţat de către Administraţia Fondului Cul- 
tural Naţional în sesiunea Proiecte culturale 2014, aria 
tematică Patrimoniu cultural s-a născut ca o iniţiativă 
locală a unui demers european: proiectul european Ar- 
chaeoLandscapes Europe (ArcLand), finanțat de Co- 
misia Europeană prin programul Culture 2007-2014. 
Dacă proiectul european are ca obiectiv principal uti- 
lizarea regulată a tehnicilor de documentare aeriană și 
remote sensing în cadrul unei reţele europene pentru 
promovarea înțelegerii, conservării și aprecierii publice 
a peisajelor şi patrimoniului arheologic, proiectul nostru 
local şi-a propus, în principal, promovarea conceptului 
de arheologie a peisajului, aproape necunoscut în câm- 
pul arheologiei, istoriei sau managementului cultural 
din România. Ca urmare, activităţile care s-au realizat 
au fost pe cât de diverse și aparent distincte, pe atât de 
necesare în atingerea obiectivului propus. 

Proiectul s-a desfășurat în perioada mai-oc- 
tombrie 2014, iar solicitantul proiectului a fost Muzeul 
Naţional de Istorie a României, avându-l coordonator pe 
dr. Ernest Oberlănder Târnoveanu, director MNIR. Par- 
tenerii proiectului au fost Institutul Naţional al Patrimo- 
niului, Universitatea din București — Facultatea de Geo- 
grafie; Direcţia Topografică Militară „General de Divizie 
Constantin Barozzi“; UMR 7041 ArScAn (Archeologie 
et Sciences de I'Antiquit€) Archeologies Environnemen- 
tales; Muzeul Municipal Câmpulung, Câmpulung Mus- 
cel, Muzeul Civilizației Gumelnița, Olteniţa; Direcţia de 
Cultură Prahova, Ploiești; Asociaţia Culturală „Musica 
Viva“, Ploieşti. Activităţile proiectului au fost diverse şi 
au constat în documentare pe teren, valorificarea foto- 
grafiilor aeriene, digitizarea de documente cartografice, 
crearea unui site web, crearea unei aplicații web GIS 
— hartă online interactivă, organizarea unei conferinţe 
internaţionale şi organizarea unei expoziții tematice. 

Una din cele mai importante activităţi desfășu- 
rate, şi nu numai prin intensitate şi timp alocat, dar mai 
ales datorită interacțiunii directe cu peisajul, a fost docu- 
mentarea în teren prin cartarea şi fotografierea a diverse 
locuri, spații sau monumente în contextul lor natural, an- 
tropic sau combinat (fig. 1-2). Astfel, membrii echipelor 
au străbătut diverse regiuni unde au înregistrat riguros tot 
ceea ce se încadra în categoria peisaj, înțeles ca bun de 
patrimoniu. Zonele vizitate au fost: Istria, jud. Constanţa, 
unde s-a documentat teritoriul cetăţii antice Histria în 
relaţie cu mediul înconjurător (Lacul Sinoe) (fig. 3-5). În 
vederea analizei peisajului ne-am documentat în prealabil, 
folosind mai multe resurse cartografice: imaginile sateli- 
tare Google Earth, Harta Topografică 1:25.000, Plan Di- 

rector de Tragere 1955 (fig. 6-9). Alte locuri documentate 
au fost: Câmpulung, jud. Argeş, unde s-a avut în vedere 
castrul roman Jidova; defileul Oltului (Cozia-Căciulata- 
Călimăneşti, jud. Vâlcea) unde scopul urmărit a fost sur- 
prinderea elementelor comune ale unui spațiu în egală 
măsură religios şi militar, definit de mănăstirile medievale 
Cozia, Turnu și Ostrov şi castrul roman Arutela (fig. 10); 
Drăgăneşti și Slatina, jud. Olt, unde documentarea s-a 
concentrat pe localizarea siturilor arheologice aflate pe 
terasa Oltului şi a monumentelor istorice din Drăgănești 
(fig. 11) şi Slatina (fig. 12), ca reminiscenţe ale unui tre- 
cut supus atât schimbărilor condiţionate de natură cât şi 
de politic şi social; Sultana (jud. Călăraşi), care a permis 
participarea la o cercetare riguroasă şi de lungă durată a 
unui sit eneolitic care şi-a construit o identitate aparte în 
relaţie cu râul Mostiştea, dar a cărui distrugere se datorea- 
ză aceluiaşi râu, ce îl erodează sistematic, reducându-l la o 
treime din vechea întindere; Haţeg, jud. Hunedoara, unde 
s-a înregistrat potenţialul turistic al unui peisaj natural 
Şi istoric, iar mai nou religios, așa cum s-a revalorificat 
după organizarea de pelerinaje sistematice la mânăstirea 
Prislop; Valea Mostiştei, jud. Călăraşi și Ilfov, care oferă 
o posibilitate unică de a analiza la o scară istorică foarte 
lungă schimbările şi dinamica peisajului începând din 
preistorie (Neolitic timpuriu şi terminând cu anii '90 ai 
sec. XX); jud. Tulcea, unde, cu toate că peisajul părea 
imuabil, necesităţile energetice contemporane l-au supus 
schimbării rapide: aici în mod special s-a realizat o hartă 
cuprinzătoare a fenomenului funerar tumular, ce a clădit 
de-a lungul câtorva mii de ani un peisaj religios remar- 
cabil; jud. Prahova, unde creşterea imobiliară şi numărul 
foarte mare de turişti au determinat atât o modificare ra- 
dicală a peisajului istoric, cât și o cunoaștere mai bună 
a monumentelor istorice și arheologice. lar exemplele 
mai pot continua cu regiuni din Moldova precum Tecuci 
și Botoşani, Muntenia precum Olteniţa și Radovanu sau 
Ilfov, unde s-au completat hărțile arheologice sau cele ale 
patrimoniului arhitectonic. 

Un punct important al proiectului l-a reprezen- 
tat cartarea imobilelor care au supraviețuit demolării 
cartierului Uranus (Dealul Arsenalului), unde în anii "80 
s-au construit Casa Poporului și zona adiacentă aces- 
teia. Studiul de caz a vizat analiza integrării vechilor 
străzi şi construcții în noul peisaj urban (prin fotografii- 
le de la sol, ortofotoplanuri, Harta Topografică Militară, 
imagini satelitare) (fig. 13-17). 

O altă activitate de lungă durată a constat în valo- 
rificarea arhivei de fotografii aeriene realizate de CIMEC 
- Institutul de Memorie Culturală, între anii 2007 şi 2010, 
pentru promovarea acestei metode de documentare, dar 


https://biblioteca-digitala.ro / https://muzeulcampulung.ro 


şi pentru înregistrarea schimbărilor de peisaj și comple- 
tarea Repertoriului Arheologic Naţional. Peste 2.000 de 
fotografii aeriene (ex.: figurile au fost trecute prin operații 
specifice în vederea publicării online: identificare, loca- 
lizare cu ajutorul aplicației Google Earth şi a ortofoto- 
planurilor primite de la Direcţia Topografică Militară, 
editare, selecţie și înregistrare într-o bază de date spațială 
creată în ArcMap, iar ulterior s-a purces la descrierea 
obiectivelor ce erau surprinse în imagini, dar, mai ales, 
la marcarea schimbărilor de peisaj prin comparații cu alte 
surse cartografice (Harta Topografică Militară 1:25.000 
ediția 1970-1975, Planuri Directoare de Tragere, orto- 
fotoplanuri ediţia 2010-2012) sau imagistice. Rezultatul 
este accesibil online pe site-ul web al proiectului și a fost 
încărcat şi în biblioteca digitală europeană Europeana 
(www.europeana.eu) (fig. 18-25). 

Subsumat aceleiaşi intenţii de a face publice 
resurse ce slujesc documentarea şi analiza peisajelor 
istorice sau arheologice am realizat și digitizarea altor 
resurse cartografice precum hărţi topografice (fig. 26), 
administrative, turistice şi planuri topografice (fig. 27) 
(preluate de la Facultatea de Geografie din Universitatea 
București - cca 2.500 de exemplare). În mod special la 
îndeplinirea acestui deziderat trebuie să remarcăm cali- 
tatea deosebită a parteneriatului cu Direcţia Topografică 
Militară „General de Divizie Constantin Barozzi“, care 
prin persoana reprezentantului său, domnul colonel in- 
giner Marin Alniţei, ne-a susținut în toate demersurile 
noastre. Astfel, având ca fundament legal şi protocolul 
de colaborare dintre Ministerul Apărării și Ministerul 
Culturii. semnat la inițiativa Institutului Naţional al 
Patrimoniului şi al Direcţiei Topografice Militare, am 
inițiat un schimb de date cu caracter geografic, necesare 
gestionării patrimoniului cultural. Am primit astfel spre 
folosire două seturi de date excepţionale: ortofotoplanu- 
rile ce acoperă toată ţara, realizate între 2010 şi 2012, 
precum și harta topografică militară la scara 1:25.000 
ediţia a Il-a (1970-1980), al căror rol în analiza de peisaj 
şi cercetarea arheologică nu poate fi imaginat. În prezent, 
Ministerul Apărării a acceptat ca cele două resurse să fie 
expuse online pe site-ul web al Institutului Naţional al 
Patrimoniului şi să fie accesate atât de specialiști cât şi 
de publicul larg, ceea ce reprezintă un succes al acţiunii 
noastre. O parte a materialului rezultat în urma scanării 
va fi trimis şi bibliotecii digitale europene, Europeana, 
pentru a fi încărcat în site-ul www.europeana.eu. În pre- 
zent se procedează la conversia în formatul Europeana 
a celor 1.500 de fotografii aeriene. 

O activitate specială a proiectului nostru o re- 
prezintă diversele aplicaţii web GIS prin care se oferă 
acces publicului, printr-o formă cartografică, la date- 
le culese în teren, la resursele create cu ocazia acestui 
proiect sau gestionate curent de instituţiile participante. 
Aplicația „Peisaje“ reprezintă o soluţie cartografică de 
expuner:, regăsire şi analiză a diverse date și resurse, 
care permit stabilirea unei dinamici a peisajelor arheo- 


logice. În momentul de faţă au fost încărcate două stra- 
turi distincte care reprezintă de asemenea două resurse 
ce au fost create prin activităţile proiectului: 

a. fotografiile aeriene realizate între 2007 şi 
2011 de către Institutul Naţional al Patrimoniului, ce 
au fost procesate pentru a fi încărcate în aplicaţie și 
care au fost analizate prin metode specifice pentru a se 
stabili schimbările de peisaj; 

b. peisaje arheologice ce au fost identificate 
şi documentate prin anchete în teren, desfășurate ca 
activităţi ale proiectului. 

Prin intermediul hărții interactive se pot accesa 
716 locuri supuse unei analize de arheologie a peisajului, 
ilustrate prin aproximativ 1.500 de fotografii aeriene şi 
350 de peisaje, ilustrate prin aproximativ 1.500 de fo- 
tografii de la sol. In perioada imediat următoare se vor 
încărca noi date în aplicaţia cartografică, date obținute 
prin activităţile din proiect: noi fotografii aeriene, hărți 
topografice, imagini satelitare. Datele amintite sunt în 
proces de pregătire sau de avizare spre expunere online. 
Numărul lor total depășește 2.000 de obiecte. Toate da- 
tele vor fi publicate şi în aplicaţia web GIS arcgis.com 
pentru o sporire considerabilă a diseminării ei în rândul 
utilizatorilor interesaţi de soluţiile GIS (fig. 28-29). 

O altă aplicaţie de acest fel o reprezintă Serverul 
cartografic pentru patrimoniul cultural național (http:// 
map.cimec.ro/Mapserver), ce înlocuieşte aplicaţia re- 
alizată în 2007 de către CIMEC şi administrată azi de 
către Institutul Naţional al Patrimoniului, care oferă 
acces la 5 baze date de patrimoniu (Repertoriul arheo- 
logic naţional, Muzee și colecţii din România, Lăcașe 
de cult din România, baza de date a Cercetărilor arheo- 
logice din România (1983-2012), Arhiva Repertoriului 
Arheologic al României de la Institutul de Arheologie 
„Vasile Pârvan“). Pe lângă interfața nouă trebuie re- 
marcat numărul mai mare de resurse cartografice ce pot 
fi consultate (imagini satelitare, ortofotoplanuri, hărţi 
topografice sau administrative, modele digitale de alti- 
tudine, distribuţia actualizată a tuturor localităţilor din 
România etc). De asemenea, afişarea informațiilor din 
bazele de date se va realiza într-un format spaţial mult 
mai complex, putându-se efectua interogări şi accesări 
atât dinspre bazele de date, cât și dinspre harta interac- 
tivă. O caracteristică specială o constituie posibilitatea 
modificării conţinutului în timp real şi online, ceea ce va 
deschide calea utilizării crowdsourcing-ului ca soluţie 
pentru completarea datelor şi actualizarea permanentă 
a informaţiilor despre peisaje şi a schimbărilor ce s-au 
produs (fig. 30). 

Două alte activităţi trebuie remarcate ca fiind 
definitorii pentru proiectul nostru: 

Conferinţa Internaţională, care s-a desfășurat 
de-a lungul a două zile şi la care au participat 33 de 
vorbitori, atât din România cât și din Austria, Franţa, 
Germania, Marea Britanie, Norvegia, Polonia, Turcia 
(vezi capitolul dedicat din prezenta lucrare), şi expoziția 

tematică „Peisaje Arheologice/Traces of the Past“ (vezi 
capitolul dedicat din prezenta lucrare). Cele două eveni- 
mente au contribuit din plin la îndeplinirea obiectivelor 
noastre: promovarea conceptului de arheologie a peisa- 
jului (landscape archaeology) ca domeniu de cercetare 
în cadrul arheologiei și istoriei şi conştientizarea valorii 
de patrimoniu a peisajelor istorice și arheologice. 

„Abordări ale peisajelor arheologice. Instru- 
mente, metodologie și studii de caz în domeniul patri- 
moniului arhitectural şi arheologic european“. 

Conferinţa s-a desfășurat pe parcursul a 2 zile, 
în perioada 22-23 octombrie 2014. Prima zi a fost de- 
dicată conceptului de peisaj arheologic și metodelor 
de analiză, iar cea de a doua zi, prezentării de diferite 
proiecte europene sau locale care au urmărit documen- 
tarea şi analize de peisaj arheologic. Printre vorbitori 
(36 de persoane) s-au numărat specialiști din Austria, 
Franţa, Germania, Marea Britanie, Polonia, Norvegia, 
România şi Turcia. Pe lângă vorbitori au participat ca 
auditoriu peste 50 de participanți care, deşi nu au avut 
înscrise prezentări, s-au manifestat activ, punând între- 
bări sau făcând observaţii. Conferinţa s-a încheiat cu 
un seminar care a pus bazele viitorului Grup de lucru 
pentru peisajul arheologic, urmând să hotărască calen- 
darul viitoarelor întâlniri și evenimente. De asemenea 
se va pune în discuție posibilitatea constituirii ca per- 
sonalitate juridică a acestui grup. 

Conferinţa a reușit cu un imens succes să pună 
România pe harta locurilor în care conceptul de peisaj ar- 
heologic nu mai este necunoscut. Mai mult, prin partici- 
parea numeroasă a reușit să atragă atenţia şi specialiștilor 
români, care şi-au exprimat direct dorința ca asttei de 
evenimente să mai fie organizate (fig. 31-32). 

Expoziţia „Traces of the Past/Imagini ale pei- 
sajului arheologic“ 

Evenimentul expozițional este vernisat în prima 
zi a conferinţei, pe data de 22 octombrie 2014, pen- 
tru a-i asigura o audiență cât mai mare între participanți, 
dar și pentru a susține atingerea obiectivului general 
al proiectului, acela de a promova conceptul de peisaj 
arheologic în rândul specialiștilor. Expoziţia ilustrează 
peisaje arheologice atât din România, cât și din Europa 
precum și tehnicile şi metodele de studiu a acestora. 
Nucleul de bază îl constituie exponatele ce provin din 
evenimentul similar organizat sub egida proiectului eu- 
ropean ArchaeoLandscapes Europe (ArcLand), în care 
Institutul Naţional al Patrimoniului este partener, puse 
la dispoziție cu multă amabilitate de către curatorii ir- 
landezi. Această expoziție a fost concepută în 2012 din 
imagini și texte depuse de 61 de parteneri din 26 de 
țări europene, combinate pentru a forma un tot unitar 
de către designerii lan McCarthy și Ciaron Fitzpatrick. 
Alături de componenta internațională, căreia i s-a păs- 
trat structura am adăugat peste 70 de imagini de peisaje 
arheologice din România obţinute prin activitățile de 
documentare desfășurate de către parteneri. Exponatele 

sunt formate în majoritate din fotografii aeriene, dar şi 
din hărți istorice, cărți poștale, stampe şi instrumen- 
te pentru măsurători topografice. Alături de proiectul 
ArcLand, partenerii care au participat la organizarea 
evenimentului au fost: Muzeul Naţional de Istorie a 
României, Institutul Naţional al Patrimoniului, proiec- 
tul european 3D Icons, Direcţia Topografică Militară 
„General de Divizie Constantin Barozzi“ și Arhivele 
Naţionale ale României (fig. 33-35). 

Pentru diseminarea rezultatelor proiectului s-a 
realizat și un site web: peisaje-arheologice.ro. Dome- 
niul a fost cumpărat pentru ca regăsirea online, prin 
utilizarea motoarelor de căutare, să se facă mai bine şi 
mai repede, dar şi pentru a se crea o identitate proprie 
proiectului nostru. Site-ul este recomandat și pe pagini- 
le web ale partenerilor, ceea ce îi asigură o diseminare 
adecvată în mediul cultural. In cuprinsul său sunt pre- 
zentate scopurile, obiectivele și activitățile proiectului 
precum şi rolul partenerilor, diverse resurse şi proiecte 
similare, tehnici și metode ce sunt folosite în documen- 
tarea și cercetarea peisajelor arheologice, discuţii şi ese- 
uri despre conceptul de peisaj arheologic, studii de caz, 
diverse exemple de peisaje arheologice documentate 
prin desfășurarea proiectului, diverse publicaţii dedicate 
subiectului, precum şi trimiterea la aplicația web GIS 
„Peisaje“ (harta interactivă). Site-ul este și va fi interfața 
viitoare a proiectului nostru şi va continua să reflecte 
activitățile dedicate studiilor viitoare de arheologie a 
peisajului. Acesta se găseşte la adresa www.peisaje- 
arheologice.ro (fig. 36). 

Ipoteze privind circulația monetară în zona orașului 
Câmpulung Muscel la sfârșitul sec. al XVI-lea 


Dumitrache Paul, cercetător independent (S.N.R. București); 
Grecu Consuela, Conservator M.I. Câmpulung 


Cuvinte cheie: Câmpulung, Transilvania, circulație monetară, numismatică poloneză 


Rezumat 

Autorii şi-au propus realizarea unui studiu numismatic aprofundat, care să permită formularea sau 
rectificarea unor ipoteze privind circulația monetară în zona orașului Câmpulung Muscel, la sfârşitul secolului 
al XVI-lea. Studiul a fost realizat pe baza analizei pieselor numismatice din cadrul tezaurului de la Dragoslavele, 
tezaur identificat ca fiind cel mai relevant faţă de obiectivele cercetării, atât prin amplasarea sa, cât şi prin natura 
pieselor componente. Prin evaluarea caracteristicilor monetare ale componentei determinante a tezaurului, 
componenta de monedă poloneză, şi ulterior prin corelare cu date din lucrări similare şi analiză spaţială, s-au 
evidențiat atât relaţiile comerciale pe care câmpulungenii le aveau, direct sau indirect, prin intermediul Brașovului 
sau Sibiului, cu marile rute comerciale central-europene care tranzitau orașul Poznan, cât şi similitudinea fluxului 
Şi instrumentelor monetare utilizate cu cele transilvane. 


Keywords: Câmpulung, Transylvania, monetary circulation, polish coinage 


Abstract 

Câmpulung was one of the earliest urban settlements in Wallachia and also its first capital, in the XIV 
century. There was a considerable traffic with Tansylvania, over the Bran Pass. The most relevant hoard in the 
region, dating from the end of the XVI century one is the monetary discovery from Dragoslavele. Therefore, 
by using, recently published catalogs and based on a new method of numismatic research, new assumptions has 
been revealed. Connecting the region of treasure capitalization with the place of its discovery is just a matter of 
the velocity of the trading process. How fast coins change hands in the economy during their way to Campulung? In 
any circumstances, if only one commercial trade was the link or several small ones, there is one single conclusion: 
The economic life in Câmpulung region, at the end of XVI century, was strongly connected with Transylvanian 
monetary system and economy, tradings between local populations and foreign merchandisers being, that way, 
connected with the central European strategic trade routes. 

Ipoteze privind circulația monetară în zona orașului 
Câmpulung Muscel la sfârșitul sec. al XVI-lea 


Dumitrache Paul, Cercetător independent (S.N.R. București); 


În lucrarea sa Contribuţii numismatice la Istoria Româ- 
nei, publicată la București în 1997, distinsul cercetător 
numismat Aurică Smaranda, secretar general al Societăţii 
Numismatice Române între anii 1947 şi 2000, făcea un 
foarte frumos elogiu contribuţiei aduse de numismatică la 
cercetarea istoriei țării noastre. Dacă privim către prima 
emisiune monetară a lui Vladislav 1 (1364 - 1377), în 
preajma anului 1365, unde pe reversul ducaţilor munteni 
este reprezentată heraldic Valahia (lat. Transalpina) prin 
maiestuoasa „acvilă pe un coif de cavaler“ (Smaranda 
1997, p. 57), nu putem să nu remarcăm similitudinea ste- 
mei valahe cu cea a orașului Câmpulung. lată cum știința 
numismatică poate deveni, cu uşurinţă, un catalizator 
al valorilor identitare ale câmpulungenilor. Mai mult, 
mijloacele monetare utilizate într-o anumită perioadă de 
timp sunt izvoare istorice de o bogăţie incontestabilă, 
care ne oferă posibilitatea, spre exemplu, prin analiză 
spaţială, să formulăm ipoteze cu privire la modul în care 
circulația monetară contribuia la dezvoltarea relaţiilor 
economice ale negustorilor câmpulungeni, în perioada 
respectivă, cu ceilalți din orașele târg ale Principatelor 
sau din ţările învecinate. Astfel, o perioadă foarte im- 
portantă în istoria Câmpulungului, poate una dintre cele 
mai înfloritoare perioade economice. datorate amplorii 
schimburilor comerciale, şi care este invariabil legată de 
istoria Principatului Transilvaniei din a doua jumătate a 
sec XVI, este destul de brusc curmată de evoluţiile mili- 
tare şi politice ale Principatelor de la sfârșitul secolului 
XVI şi începutul secolului XVII, evenimente legate de 
numele lui Sigismund Bathori, Mihai Viteazul şi genera- 
lului Basta. Poate, însă, tocmai această perioadă tulbure, 
fragmentată de o puternică instabilitate politică, dar care 
a marcat unul dintre cele mai importante momente ale 
istoriei românilor, a determinat și tezaurizarea unor im- 
portante ansambluri monetare. 


Printre colecţiile numismatice ale Muzeului de 
Istorie al orașului Câmpulung Muscel se numără trei an- 
sambluri monctare provenite din tezaure descoperite pe 
raza orașului și a localităţilor limitrofe, care conţin piese 
din perioada respectivă. Dintre acestea, cele mai recen- 
te emisiuni din cadrul tezaurelor de la Dragoslavele și 
de la Hîrtieşti- Vultureşti sunt emise în 1601, respectiv 
1597, înscriindu-se foarte bine în perioada menționată 
anterior, în timp ce tezaurul din Schei conţine şi doi tri- 
plu groşi emişi puţin mai recent şi anume 1607 şi 1608 
(Smaranda, Trîmbaciu, 1981, p. 341-42). Toate aceste 
tezaure monetare descoperite în perioada 1973 — 1976 
au fost prelucrate pe baza datelor, determinatoarelor şi 


Grecu Consuela, Conservator M.I. Câmpulung 


lucrărilor de cercetare numismatică existente la momen- 
tul respectiv. Analizarea sau reanalizarea acestora, însă, 
pe baza bibliografiei recente, de specialitate, ar putea 
confirma sau rectifica cunoştinţele noastre despre diferi- 
tele tipuri de monede și circulația monetară de la finele 
secolului XVI şi începutul secolului XVII, aducând ast- 
fel noi informaţii legate de relaţiile economice şi sociale 
ale orașului Câmpulung în perioada respectivă, așa cum 
menţionam anterior. Unul dintre cele mai relevante te- 
zaure, care atestă importanța culoarului Rucăr — Bran 
în viața economică a orașului prin însăşi poziţia sa, este 
Tezaurul de la Dragoslavele, descoperit în anul 1974 la 
poalele muntelui Piatra Caselor, în partea de N-E a co- 
munei Dragoslavele, în imediata apropiere a drumului 
comercial care leagă Câmpulungul de orașul Braşov. 
Acesta, conform registrului inventar al muzeului, este 
alcătuit din 34 de monede, după cum urmează: 13 de- 
nari, 4 jumătăţi de groș şi 17 triplu groşi, emise între 
anii 1482/1486 şi 1601 de către regi ai Ungariei şi/sau 
Poloniei. Primele cercetări numismatice s-au desfăşurat 
în perioada imediat următoare descoperirii arheologi- 
ce, monedele fiind analizate şi determinate, pe baza 
referințelor bibliografice (determinatoare) disponibile 
în acea perioadă! (Smaranda. Trîmbaciu. 1981. p. 343- 
48). 

O primă observaţie scoate în evidenţă faptul că 
cele zece monede ungare reprezintă, printr-o apreciere nu- 
merică, cantitativă, sub 40% din totalitatea pieselor ansam- 

blului monetar (Fig. 1). Dacă 
privim însă situaţia relaţiilor 


n: val 20 mu, deparitate dintre diferitele ti- 
e „mmm puride monede de la sfârșitul 
m wa secolului XVI, 1 triplu groș 
za vali (dutcă) = 3 groși = 9 denari 


(Huszâr 1995, p. 13), valoa- 
rea totală a tezaurului, calcu- 
lată în titlu nominal echivalent, este de 172 denari. Privind 
astfel componenţa ansamblului monetar din perspectivă 
valorică, relevantă din punctul de vedere al puterii de cum- 
părare şi al relaţiilor comerciale, moneda poloneză are o 
pondere de aproximativ 80%, generând astfel caracterul 
determinant al componenţei sale. Având în vedere această 
concluzie preliminară, cercetarea, în etapele sale următoa- 
re, va urmări realizarea unor corelaţii 


1 Pentru emisiunile ungare: Rethy, Laszlo - Corpus Numorum 
Hungariae, Budapest, 1899 şi Unger, Emil — Magyar cremhatârozo, 
Budapest, 1958, iar pentru cele poloneze: Emeryk Hutten — Czapski, 
Catalogue de la collection des medailles et monnaies polonaises, Tome I, 
1957. Graz (republicare a ediţiei originale - Paris 1871-1872). 

cu tezaure similare, încercând astfel să identifice noi ipo- 
teze sau să le dezvolte pe cele anterioare. 

Pentru a putea realiza o cercetare aprofundată 
a ansamblului monetar, am acordat o deosebită atenţie 
literaturii de specialitate, în special studiind şi utilizând 
cele mai recente determinatoare privind numismatica po- 
loneză?, publicate în ultimii ani de renumiţi numismați 

olonezi ca Edmund Kopicki și Janusz Parchimowicz. 
In august 2014, în cadrul unei vizite de documentare la 
Muzeul Emeryk Hutten-Czapski din Cracowia, muzeu 
care găzduieşte Centrul European de Numismatică Polo- 
neză?, am efectuat o serie de observaţii personale asupra 
colecțiilor muzeului, fapt ce a permis identificarea unor 
similarități şi efectuarea unor comparații care susţin ipo- 
tezele formulate în studiul de faţă. 

Amploarea pe care a avut-o dezvoltarea intere- 
sului pentru cercetarea numismatică, în Polonia, după 
căderea Cortinei de Fier a generat rezultate notabile 
la nivelul comunităţii numismatice poloneze atât prin- 
tr-o amplă creştere a capacităţii asociaţiilor de profil 
(creşterea numărului de membri, înființarea de noi 
organizaţii, inițierea unor proiecte și politici publice cul- 
turale etc), cât și prin formarea şi consolidarea unei cul- 
turi numismatice, ca parte a propriei identități naționale 
şi respectului pentru valorile identitare. Dacă în 1957 
se republica la Graz în Austria primul catalog numis- 
matic polonez, Catalogue de la collection des mâdailles 
et monnaies polonaise, un adevărat Corpus Numorum 
Poloniae, publicat pentru prima dată în 1871-1872 la 
Paris, autorităţile poloneze se revanşează din plin şi 
la Cracowia se inaugurează în 2013 Muzeul Emeryk 
Hutten-Czapski, unul dintre cele mai moderne muzee 


2 Kopicki, E (2007), Monety Zygmunta II] Wazy. Szczecin; Parchimowicz, 
J (2012) — Monety Polskye 1545-1586,1633-1864,Vol. 1, Szczecin 

3 http:/Aarww.muzeum..krakow.pl/Muzeum-im-Emeryka-Hutten- 
Czapskiego.85.0.himl. 


cu profil numismatic din Europa și care găzduiește in- 
clusiv colecţiile Contelui, donate de familie, dar şi un 
important cabinet de cercetări numismatice: Centrul 
European de Numismatică Poloneză. 

Cu privire la studiul monedei ungare, am con- 
siderat relevante sursele documentare și determinatoa- 
rele utilizate, conform citărilor autorilor, în special pe 
parcursul ultimilor ani, în cadrul cercetărilor numis- 
matice referitoare la emisiunile de monedă ungară 
și ciculația monetară din Ungaria și Transilvania din 
perioada respectivă. Menţionăm cu această ocazie lu- 
crări de referinţă ale unor renumiţi cercetători cum ar fi 
Lajos Huszăr, Ana-Maria Velter, Pap Ferenc sau Judita 
Winkler. Nu în ultimul rând, atât resursele bibliografice 
din cadrul bibliotecii Muzeului de Istorie Câmpulung 
cât şi sprijinul întregii echipe a muzeului au adus va- 
loare adăugată întregului proces de cercetare. 

Descrierea monedelor din tezaur este redată 
în tabele, organizate conform categoriilor principale 
care au stat la baza analizei comparative. Ordonarea 
în cadrul fiecărui tabel s-a realizat pe baza criteriului 
cronologic în cazul monedei ungare și pe baza criteriilor 
cronologic și spaţial (funcţie de monetăriile emitente) 
în cazul celei poloneze, după cum urmează: 

I. Coroana Ungariei: Tabelul nr. | (nr. 1 - 13); 

II. Coroana Poloniei: 

II. A. Emisiuni monetare de la sfârşitul 
secolului al XV-lea şi începutul secolului al XVI-lea: 
Tabelul nr. II (nr. 14 - 17); 

II. B. Emisiuni monetare de la sfârşitul 
secolului al XVI-lea şi începutul secolului al XVII-lea: 
Tabelul nr. III (nr. 18 - 34); 

I COROANA UNGARIEI 


Tabelul nr. rs 


Emitent Titlu | miiu nominal | | miiunominal | „Ant, | Moneuria | 02| Greut. (gr) | Determinator 
Matei Corvin 
82-'86 0,48 Huszar — 
(1458 - 1490) DRE EC EI di iu 


„+ m[oneta]- mAThIUE- R[ex]- hVnGAR[iz)“ . Armele Ungariei în scut scartelat: 1 - Benzile Arpadiene; 2 - 
Crucea dublă; 3 - Capetele de panteră dalmate; 4 - Leul Boemiei încoronat; cu părțile laterale drepte. În centru, în scut 
mic, armele casei regale: „Corbul cu inel“. 


„* PATRON[(a] - hVnGAR[iz]“ . Madona încoronată șezând pe tron, ţine pruncul pe braţul stâng. În părţi K - P, 
simbolul monetăriei (Kormoczbanya / Kremnitz). 


Fenditmami | Denar 156 K-B (Kremnitz) | 17,0/15;0 | 0,36 Huszar — 936 
(1526 - 1564) 3 7,0/15, A 


„ LFER][dinandus) - [D]lei] - [G]lratia] - [EJllectus] - [ROJImanorum) - I[mperators] - Slemper): AU[gustus] - 
GE[rmania] - HV[ngariz) - Blohemiz] - R[ex] -“. Armele Ungariei în scut scartelat ( 1 - Benzile Arpadiene; 2 - Crucea 
dublă; 3 - Capetele de panteră dalmate; 4 - Leul Boemiei;) cu părţile laterale curbate, marginea deasupra, dreaptă și în 
centru în scut mic, blazonul imperial. Deasupra - 1563. 

„* PATRONA - * - VNGARILE -“. Madona încoronată, ţinând pruncul pe braţul drept. În părţi K - B, simbolul 
monetăriei (Kormoczbanya / Kremnitz). 


K-B 
Cote-nre [e | n omee | m | mmm | me ore | mem 


Av: 


„ MAX[imilianus] II - D[ei] - G[ratia] - E[lectus] « RO[manorum] - I[mperators] - Slemper)- AU[gustus] - 
G[ermaniz] - HV[ngariz) - B[ohemiz) - R[ex] -“. Scut ca la nr. 2. Deasupra - 1572. 


Ştanţa ca la nr. 2. 
i. B 
1575 sermata 15,0/15;5 Huszar — 993 


Idem 
e e e a dem 
„ MAX[imilianus) - II - RO[manorum) - 1| mperators] < Slemper)- AU[gustus] - GE[rmanize] - HV[ngarize] - 
BO[hemiz) - R[ex) -“. Scut ca la nr. 2. Deasupra - milenisimul. 
Ştanţa ca la nr. 2. 


Rudolf II K-B 
(utoiiaiii | 7 | Pete 1579 dit 15;5 0,51 Huszar — 1058 


PR) RVDO[lphus) « II - RO[manorum) - I[mperators) - Slemper]- AV[gustus)] - GE[rmaniz] * H[ungaria] - BO[hemize] 
 R[ex] -“. Scut ca la nr. 2. Deasupra 1579 


Ştanţa ca la nr. 2. 
K-B 
sa | 
a Idem 


E E E EEE em 
[ma [mas | tem | _ase7 | tem | uissnse | os | em 
[sa [amo | tem | iso | tem | tesiss | os7 | dem 
[oa |anza | em | 1594 | tem | vsț:5a dem 


„RVDl[olphus)] - II - RO[manorum] - I[mperators] - Slemper]-* AU[gustus] - G[ermaniz]) - H[ungariz) -* Bohemia] - 
R[ex] -“ Scut ca la nr. 2, însă fără milenisim deasupra 


„PATR(ona] * (milenisimul) * HVNGlarize]“ . Madona încoronată, ţinând pruncul pe braţul drept. În părţi K- B, 
simbolul monetăriei (Kormoczbanya / Kremnitz). 

Din analiza celor 13 denari, detaliată în Tabelul nr. I, 
remarcăm pentru început caracterul atipic față de restul 
monedelor al denarului bătut la Kremnitz (nr.1) între anii 
1482 şi 1486 sub domnia regelui Matei Corvin (1458 - 
1490), anterior cu cel puţin 77 de ani intervalului com- 
pact de timp în care se încadrează celelalte monede unga- 
re (nr. 2 — nr. 13 din Tabelul nr. 1). Având în vedere starea 
generală de uzură uniformă a monedei pe cele două fețe, 
cât şi faptul că este găurită în scopul atașării sale la un 
obiect vestimentar, se conturează ipoteza utilizării ei, în 
perioada tezaurizării ansamblului monetar, mai degrabă 
ca obiect de podoabă decât ca mijloc monetar. 

Motivul tezaurizării sale alături de celelalte 
monede este dat, probabil, de valoarea sa intrinsecă, 
datorată conţinutului superior de metal preţios. Intro- 
ducerea, de către Matei Corvin, a reformei monetare 
din 1467, ca urmare a modificării sistemului de impo- 
zitare, a stopat deprecierea monetară (concentrația de 
Ag în aliaj ajunsese pînă la 500%o) marcând, în același 
timp, apariția primelor emisiuni monetare de tipul „Ba- 
nii Madonei“ (Fig. 2), caracterizate prin reprezentarea 
pe revers a Madonei cu Pruncul, dar și printr-o puritate 
mult mai bună a aliajului de argint folosit în monetării 
(Huszâr 1979, p. 12-13). 

Această ipoteză este susținută 
cu atât mai mult de faptul că în Prin- 
cipatul Transilvaniei, după moartea 
regelui loan 1 Zapolya (1540), timp 
de un deceniu, au fost în vigoare emi- 
siunile monetare ale lui Ferdinand 1, 
iar ulterior, în perioada în care a ocu- 


II. COROANA POLONIEI 


pat tronul Principatului (1551 — 1556), acesta a continuat 
să bată monedă măruntă (denari) chiar și în monetăriile 
transilvane (Huszâr 1995, p. 41). Însă atât lupta pentru 
putere dintre regele loan și Ferdinand I cât și situația fi- 
nanciară mult înrăutățită au contribuit la scăderea valorii 
monetare a denarului și chiar la răspândirea emisiunilor 
monetare false (Huszâr et alii 2010, p. 192). 

Cea mai mare parte a componentei de monedă 
ungară a anasamblului monetar, respectiv douăsprezece 
(nr. 2 — nr. 13 din Tabelul 1) din cele treisprezece mone- 
de analizate, sunt emise începând cu 1563 (Ferdinand 
ID) şi până în 1594 (Rudolf II), perioadă similară celei 
în care se încadrează și corpul principal al ansamblului 
monetar, cei 17 triplu groși emiși între 1581 şi 1601. 
Se remarcă astfel, pe de o parte, atât coerenţa ansam- 
blului monetar ca mijloc de plată, cât și implicit rolul 
de monedă cu valoare nominală mică al denarilor în 
cadrul acestuia. În a doua jumătate a sec. XVI, așa cum 
menţionam şi anterior, principii Transilvaniei au emis 
monedă măruntă în cantități mici, astfel încât principala 
masă monetară a nominalelor mici, aflată în ciculaţie, 
a fost alcătuită din emisiuni ungare şi poloneze. Abia 
după 1589, Sigismund Bathory începe să bată mai activ 
monedă măruntă (Huszâr et alii 2010, p. 190). Acest 
fapt este foarte bine reflectat în componenţa tezaurului 
Dragoslavele, unde regăsim denari începând cu emisi- 
uni ale lui Ferdinand 1 (nr. 2) şi continuând cu un lot 
compact format din 9 monede (nr. 3 — nr. 11) emise 
de Maximilian Il şi Rudolf II între 1572 şi 1587. Doar 
doi din cei 13 denari (nr. 12 și nr. 13), emisiuni ale lui 
Rudolf II sunt bătuţi după 1589. 


II. A. EMISIUNI MONETARE DE LA SFÂRȘITUL SEC. XV ȘI ÎNCEPUTUL SEC. XVI 


Tabelul nr. Il 


Diam ră 


Ioan I Albert Jumătate de Cracowia (Pierre Engel — Serrure, 
1492-'99 18,8 / 17,0 0,74 
(1492 - 1501) îi Ba pg. 1325 
17,0/17,3 Idem 
E E E RE em 
Av: „ mOneTA x 1 x ALBeRTI + „.Vulturul polonez încoronat, către dreapta, cu aripile larg deschise. 
„ReGIS-x- * - POLOnIe +“ . Coroana Jagelon având în centru crucea dublă. 


„MONETA : SIGISMUNDI +“ . Vulturul polonez încoronat, către dreapta, cu aripile larg deschise 


Sigismund 1 Wasa umătate de 
wi 18,4/19, Kopicki* - 410 
(4506-1548) Ei tie kiar ss ti 


„ REGIS : POLONIE : 1509 +“ Coroana în cerc liniar interior. 

Și în cadrul componentei de monedă polone- 
ză a ansamblului identificăm o caracteristică atipică, 
similară componentei de monedă ungară; alături de lo- 
tul compact, format din 17 triplu groși emiși între anii 
1581 (Ştefan Bathori) și 1601 (Sigismund III Wasa), se 
găsesc şi 4 jumătăţi de gros, monede emise cu aproape 
un secol mai devreme, respectiv 1492 — 1499 de către 
loan ] Albert (nr. 14 — 16 din Tabelul II) și 1509 de către 
Sigismund 1 Wasa (nr. 17). 

Toate cele trei jumătăți de gros emise de loan | 
Albert (1492 - 1501) sunt foarte uzate, însă prezintă atât 
pe avers cât şi pe revers suficiente elemente de heraldică 
şi secțiuni lizibile de legendă astfel încât să se permită 
determinarea lor. Pentru a sintetiza concluziile anali- 
zei lor numismatice, am selecționat piesa cu nr. 14 din 
Tabelul II (Fig. 3) unde relieful reprezentărilor ştanțate 
(în zona elementelor de heraldică și a mărcii trezoreriei) 
este mai puţin uzat. 

În legenda reversului: 
„ReGIS - x % [POLOn]le 
+“ remarcăm prezența ro- 
zei W (indicată în Fig. 3), 
element ce reprezintă 
marca trezorierului Pier- 
re Kurozwiencki. Având 
în vedere că Pierre Kuro- 
zwiencki a fost trezorier al coroanei între anii 1479 și 
1499, anul morţii sale (Engel, Serrure, 2005, p. 1325), 
în mod evident toate cele trei monede marcate astfel au 
fost bătute la Cracowia, în perioada scursă de la înco- 
ronarea regelui loan 1 Albert (1492) și până la moartea 
trezorierului (1499), dată după care s-a utilizat o nouă 
marcă de trezorerie: monograma O. 

Moneda emisă de Sigismund | Wasa (1506 - 
1548) completează această componentă a tezaurului, 
aducând studiului de față valoare adăugată prin faptul 
că face parte din primele emisiuni monetare ce mar- 
chează, în monetăria poloneză, trecerea la o nouă etapă. 
Odată cu începutul sec. XVI, din punctul de vedere al 
reprezentării pe monede, se remarcă apariția legendei 

în caractere umaniste, baterea anului emisiunii și, nu 
în ultimul rând, influențele Renașterii încep să-și facă 
simțită prezenţa în arta numismatică. Este îndeosebi 
recunoscută preocuparea regelui Sigismund I cel Bătrân 
pentru umanismul Renașterii, sub patronajul său şi după 
1517 și al celei de-a doua soţii a sa, regina Bona Sforza, 
valorile culturale ale Renașterii cunoscând o adevărată 
înflorire în Polonia și Lituania. 

Am realizat un studiu de caz în acest sens pe 
baza pieselor existente în tezaur și anume prin compa- 
rarea elementelor stilistice ce caracterizează ornamen- 
tele coroanei, reprezentată pe reversul jumătății de gros 
emise în 1509 (Fig. 4), cu simbolistica gotică a coroanei 
Jagellonilor de la finele sec. al XV-lea (Fig. 3); se re- 
marcă apariția influențelor artistice ale Renașterii, care 
interferează cu modelul centro-european. 


În încheierea acestei secțiuni, pornind 
de la aceleași considerente formulate și 
în secțiunea anterioară, legate de cali- 
tatea mai bună a metalului prețios uti- 
lizat la baterea emisiunilor monetare 
de la sfârşitul sec. XV și începutul sec. 
XVI, opinăm către aceeaşi ipoteză legată de tezauri- 
zarea acestora, mai degrabă datorită valorii intrinseci 
(datorată concentrației mari de argint în aliaj) decât ca 
mijloace monetare în vigoare la data tezaurizării între- 
gului ansamblu monetar. 

După moartea lui Matei Corvin (1490), atât re- 
gatul Ungariei cât şi cel al Poloniei au fost conduse de 
regi ai dinastiei Jagello, fiind astfel implicit supuse mai 
mult sau mai puţin aceloraşi politici monetare legate 
de standardele de calitate a monedei oficiale, care să 
stopeze inflația. Există însă şi posibilitatea ca, datorită 
deficitului de monedă măruntă (Huszâr et alii 2010, p. 
190), în special în zonele rurale, cum este și cazul Dra- 
goslavele, populaţia să fi utilizat în relaţiile comerciale 
cotidiene monede din emisiuni mult mai vechi, retrase 
formal din circulaţie, dar care puteau fi utilizate ca mij- 
loc de schimb în interiorul comunităţii. 

II. B. EMISIUNI MONETARE DE LA SFÂRȘITUL SEC. XVI ȘI ÎNCEPUTUL SEC AL XVII-LEA 


Tabelul nr. III 


(1576 - 1586) 205 


(1587-1632) 


Triplu groș al 4 
coroanei 
Kopicki - 558 


NR 
= 
o 
N 
=> 
[i] 
3 
i-a 
D 
wm 
% 


Li 
BI H[Z)R 
ij ăi 
n: pante 
Wschowska 
Wschowska 
(Fraustadt) 
Triplu groș al 
aa tei ia ca ia 


= az 


157 


https://biblioteca-digitala.ro / https://muzeulcampulung.ro 


Cea de-a doua componentă de monedă poloneză 
a tezaurului, componenta care dă şi nota caracteristică 
a acestuia, este alcătuită din 17 triplu groși, dintre care 
doar unul este uşor excentric din punct de vedere crono- 
logic, fiind emis în 1581 de către Ştefan Bathory (1576 
- 1586), în timp ce toţi ceilalți aparțin unor emisiuni din 
perioada 1593 - 1601, a lui Sigismund III Wasa (1587 - 
1632). Intervalul cronologic în care au fost bătute aceste 
monede se suprapune aproape perfect perioadei în care 
reformele şi politicile monetare poloneze marcau defi- 
nitoriu circulația monetară din centrul Europei până în 
Scandinavia, Rusia, Asia Mică și Balcani şi, implicit, 
în Principate. Mai mult, având în vedere diversitatea 
monetăriilor emitente şi bogăţia informaţiilor pe care o 
cercetare numismatică aprofundată ulterioară le poate 
furniza pentru acest cluster de monede, am considerat 
oportun pentru acest stadiu al cercetării să beneficiem 
în formularea ipotezelor noastre de datele deja obținute 
prin identificarea caracteristicilor sale generale, și anu- 
me compactitatea cronologică, consistenţa nominalului 
Şi caracterul predominant în cadrul tezaurului. 


CONCLUZII 

Dacă analizăm tezaurele descoperite până în anul 2000 
în Transilvania și Banat, față de care ne raportăm, la 
care data celor mai recente emisiuni poate fi plasată 
între 1595 şi 1605, dintre cele 47 de tezaure cercetate 
(Pap 2002, p. 219) numai în cazul a șase ansambluri 
monetare nu găsim monedă ungară, în rest combinaţia 
de monedă ungară / monedă poloneză este o caracte- 
ristică generală. 

Având în vedere că, în cazul tezaurului iDra- 
goslavele, ca de altfel şi în celelalte două tezaure des- 
coperite pe raza orașului Câmpulung, s-a constatat atât 
prezența emisiunilor ungare cu valoare nominală mică 
(într-un raport ce denotă utilizarea lor ca mijloc uzual 
de plată) cât și absenţa monedei otomane, se confirmă 
similitudinea mijloacelor de plată utilizate în perioada 
respectivă în special de populaţia şi micii negustori din 
zona Câmpulungului cu cele din Transilvania. 

Aşa cum menționam anterior, valoarea totală a 
tezaurului este de 172 denari. Pentru a ilustra puterea de 
cumpărare a sumei respective, vom exemplifica o serie 
de prețuri pentru produse alimentare de larg, consum, 
practicate în 1600 la Cluj, centru comercial comparabil 
cu Câmpulungul în perioada respectivă, fiind situat, de 
asemenea, tot la întretăierea rutelor comerciale (Gol- 
denberg 1958, p. 358 — 359): 


Produsul: 


Prețul în denari 


Vin | eitel (cca 1,35 l)= 


un purcel = 

Desigur, există și ipoteza conform căreia acumularea 
monetară să se fi produs în zona Câmpulungului, nu ca 
rezultat al unei tranzacţii singulare (ex.: vânzarea unor 
animale pentru povară sau sacrificiu unui negustor aflat 
în tranzit), ci prin acumularea în timp de către deţinător 
a pieselor din tezaur. Și în cazul acestei ipoteze, însă, 
componenţa tezaurului conduce tot către concluzia pri- 
vind preponderența relațiilor comerciale ale negusto- 
rilor din zona Câmpulungului la sfârşitul secolului al 
XVI-lea, direct sau indirect, cu marile centre de comerţ 
ale Europei, prin intermediul culoarelor comerciale care 
tranzitau Transilvania. 

Cu privire la tezaurizare, având în vedere că cea 
mai recentă monedă din tezaur este bătută în 1601, este 
foarte probabil, așa cum menţionam și în partea intro- 
ductivă, să se fi produs ca urmare a evoluţiilor militare 
şi politice ale Principatelor de la sfârşitul secolului XVI 
Şi începutul secolului XVII, a evenimentelor legate de 
numele lui Mihai Viteazul. 


BIBLIOGRAFIE 

Goldenberg, 1958: S. Goldenberg, Clujul în sec. 
XVI. Producţia și schimbul de mărfuri, Bucureşti, 1958, 
pp 358-359. 

Huszâr 1979: L. Huszâr, Miinzkatalog Ungarn 
von 1000 bis heute, Budapest, 1979, p 365. 

Huszâr 1995: L. Huszâr, Az Erdelyi Fejede- 
lemsâg penzverâse, Budapest, 1995, p 231. 

Huszâr et alii 2010: L. Huszar, F. Pap, J. 
Winkler, Erdelyi cremmăvesseg a 16- 18. szăzadban, 
Cluj-Napoca, 2010, p 218. 

Kopicki 2U0U7: E. Kopicki, Monety Zygmunta 
III Wazy, Szczecin, 2007, p 412. 

Pap 2002: F. Pap, Repertoriu numismatic al 
Transilvaniei și Banatului secolele 11-20. Despre 
circulația monetară în Transilvania şi Banat, secolele 
11 - 20, Cluj-Napoca - p. 219. 

Parchimowicz 2012: J. Parchimowicz — Monety 
Polskye 1545-1586, 1633-1864,Vol. 1, Szczecin, p. 252. 

Smaranda 1997: A. Smaranda, Primele emisiuni 
monetare în Țara Românească, în Contribuţii numisma- 
tice la Istoria României, Bucureşti, 1997, p 57. 

Smaranda, Trîmbaciu 1981: A. Smaranda, $. 
Trimbaciu, Trei tezaure monetare din secolele XV-XVII 
descoperite în zona orașului Cîmpulung, Muscel — Bule- 
tinul S.N.R., Nr. 124-128, 1976 — 1980. p. 341-348. 


https://biblioteca-digitala.ro / https://muzeulcampulung.ro 


Investigația fizico-chimică a picturii de şevalet 
din pinacoteca Brukenthal. Studiu de caz 


dr. ing. Polixenia Georgeta Popescu 
Expert investigaţii fizico-chimice Muzeul Naţional Brukenthal Sibiu 


Cuvinte cheie: pictură de șevalet, investigație fizico-chimică, observaţii microscopice, ulei de in sicativat, 
cromatograme şi spectre 


Rezumat 
Studiul de caz prezentat ilustrază aplicarea cu succes a tehnicii spectrale de analiză GC-MS (cromatografie 
de gaze cuplată cu spectrometrie de masă) în confirmarea tehnicii picturale în care a fost realizată lucrarea 
analizată. Rezultatele obţinute prin GC-MS au fost corelate cu observaţiile microscopice şi cu rezultatele testelor 
microanalitice. 


Keywords: easel painting, physicochemical investigation, microscopical observations, siccativated linseed oil, 
chromatograms and spectra 


Abstract 
The example we have presented illustrate successful application of spectral GC-MS (gas chromatography 
coupled with mass spectrometry) technique in confirming the painting technique of the analyzed artwork. GC-MS 
analysis results were correlated with data obtained by microscopical observations and microanalytical tests. 

Investigația fizico-chimică a picturii de șevalet 
din pinacoteca Brukenthal. Studiu de caz 


dr. ing. Polixenia Georgeta POPESCU 


Expert investigații fizico-chimice Muzeul Naţional Brukenthal Sibiu 


INTRODUCERE 

Cercetarea fizico-chimică a unei picturi de patrimo- 
niu, ca de altfel a oricărui obiect de artă, începe cu 
analiza preliminară, care este întotdeauna nedistruc- 
tivă, şi continuă cu analiza propriu-zisă, care vizează 
compoziția chimică a straturilor picturale. Dacă studiul 
preliminar, aplicabil mai ales suprafeţei lucrării, este 
relativ simplu de realizat, analiza compoziţiei chimice 
a materialelor constituente este mai dificilă, în special 
din cauzacompexităţii structurale şi a neomogenității 
materialelor din straturile picturale. Metodele de ana- 
liză tehnico-ştiinţifică utilizate pentru determinarea 
compoziţiei chimice a materialelor constituente ale pic- 
turilor din patrimoniul cultural sunt diferite în funcție 
de natura compușilor chimici analizaţi. Uzual, tehnicile 
de analiză nedistructive accesibile în activitatea muze- 
ală curentă sunt foarte bune pentru analiza compușilor 
anorganici din picturi, însă nu pot furniza date despre 
compușii organici, pentru detecția și caracterizarea 
cărora sunt necesare tehnici avansate de analiză (care 
utilizează aparatură performantă). 


Aplicaţii ale tehnicilor de investigație 
în cercetarea picturii. Generalități. 
Tehnici bazate pe obținerea și analiza de imagini. 
Microscopia optică este tehnica cel mai des utilizată 
pentru cercetarea preliminară a picturii. Studiul prin mi- 
croscopie optică poate evidenția detalii ale suprafeţelor 
care permit evaluarea stării de conservare a picturii, 
dar și detalii de interior (textura materialelor). Utiliza- 
rea unui microscop adecvat scopului analizei, naturii şi 
complexității materialelor permite evidenţierea culorii, 
porozităţii, granulaţiei, geometriei componentelor mi- 
crostructurale până la un nivel aproape de cel coloidal. 
Cea mai importantă aplicație a microscopiei optice în 
studiul picturii constă în realizarea analizei stratigrafice 
prin care se evidenţiază o serie de caracteristici pictura- 
le utile pentru stabilirea detaliilor de tehnică a picturii: 
numărul straturilor, grosimea şi ordinea lor de aplicare, 
culoarea și fineţea granulelor pigmenților, gradul de 
amestecare, uniformitatea dispersiei, caracteristicile 
lianţilor, profunzimea craclurilor, prezența mai multor 
straturi de vernis sub straturile pictate în cazul repictă- 
rilor, succesiunea straturilor de protecție între pictura 
originală și retuşurile ulterioare. 

O altă aplicaţie foarte utilă a microscopiei 
optice în studiul picturii este microfotografia care se 

obţine prin intermediul unui aparat de fotografiat sau al 
unei camere digitale adaptate microscopului optic, cu 
ajutorul căreia se captează imaginea mărită observată 
în câmpul microscopului. Microfotografia permite ca 
imaginea să fie mărită şi de 3.000 de ori, fiind vizibile 
detalii care altfel nu ar putut fi observate: granulația 
pigmenţilor, omogenitatea materialelor, degradări ale 
acestora, alterări cromatice etc. 


Tehnici de determinare a compoziției 

straturilor picturale. 

Metode de identificare a elementelor chimice: micro- 
chimia. 

Analiza microchimică este realizată cu ajutorul stereo- 
microscopului și constă în efectuarea unor teste chimice 
prin care se verifică prezența sau absenţa unui anumit 
component, prin intermediul unor reacţii specifice sau 
a unor proprietăţi fizico-chimice, testele fiind practica- 
te succesiv pe o serie de probe prelevate din structura 
materialelor picturale. Microchimia este aplicată mai 
ales în identificarea pigmenţilor minerali pe baza ele- 
mentului chimic caracteristic pe care aceştia îl conțin 
(analiză calitativă elementală). 

Metode de determinare a substanţelor: analiza GC-MS. 
GC-MS (cromatografia de gaze cuplată cu spectrome- 
tria de masă) ocupă un loc important în cazul analize- 
lor compușilor organici din straturile picturale. Cro- 
matografia de gaze cuplată cu spectrometria de masă 
(GC-MS) este o tehnică dezvoltată (hyphenated tech- 
nique), de fapt, o combinaţie de două tehnici: croma- 
tografie şi spectrometrie de masă!. Datorită ușurinţei în 
exploatare și a cunoștințelor acumulate în timp, GC-MS 
este tehnica preferată folosită pentru analiza lianţilor, 
vernisurilor, a coloranților și a pigmențţilor organici. 


Aplicaţii ale tehnicilor de investigaţie în studiul unei 
picturi de şevalet din pinacoteca Brukenthal. 
Pictura de şevalet din pinacoteca Brukenthal care face 
obiectul prezentului studiu de caz este o lucrare reali- 
zată în tehnica în ulei și a fost investigată preliminar 
intervențiilor de restaurare. 

Tablou „, Podul Rialto “, autor Nicolae Dărăscu, Pinaco- 
teca Brukenthal, inv. nr. 2112, realizat în prima jumătate 
a secolului al XX-lea, în tehnica în ulei pe lemn (Fig. 1). 


1 Niessen 2001. p. 175-223. 

Fig. 1. Tablou „Podul Rialto“, autor Nicolae Dărăscu, tehnica ulei/lemn, Pinacoteca Brukenthal. Fotografie 


realizată de dl Alexandru Olănescu 


Din lucrare au fost prelevate cu grijă trei probe 
(1-2 mm? şi cca | mg) din culorile roșu şi violet (din 
clădire) și respectiv albastru (personaj). Aceste probe au 
fost supuse analizei chimice pentru determinarea grun- 
dului, liantului și a pigmenţilor. Probele prelevate au fost 
codificate conform tabelului (Fig.2). Fiecare dintre cele 


trei probe a fost supusă studiului prin microscopie optică 
pentru realizarea analizei stratigrafice. Microfotografiile 
au fost obținute la o mărire de 60x. Stratigrafiile probelor 
au evidenţiat succesiunea și caracteristicile straturilor 
picturale. Prin teste microanalitice au fost identificați 
pigmenții anorganici din straturile de culoare (Fig.2). 


Codul Zona de 
probei - Masa | prelevare 


probei (ug) a probei 


P 77 - 680ug Roşu 
clădire 

P 78 - 1600 ug Violet 
clădire 


P 79 - 890 ug Albastru 
personaj 


Studiul prin microscopie 
optică. Microfotografia probei 


Stratigrafia probei şi rezultatul analizei microchimice 
a pigmenţilor 


- strat de culoare roșu, 60-90 um, cinabru 
- strat de culoare alb, 30-40 um, alb de plumb și alb 
de zinc 


- strat de culoare violet, amestec de pigment roşu, al- 
bastru și alb, cinabru, pigment albastru (posibil pig- 
ment organic sau pigment albastru pe bază de cobalt), 
alb de plumb şi alb de zinc 


- strat de culoare, albastru. 300-330 um, amestec de 
albastru şi alb, pigment albastru (posibil pigment or- 
ganic sau pigment pe bază de cobalt) şi alb de plumb 
- strat de culoare alb, 30-75 um, alb de plumb şi alb de zinc 


Fig. 2. Tabelul cu descrierea probelor analizate și rezultatele analizei microchimice 


16] 

Contribuţii originale în cercetarea picturii de pa- 
trimoniu: dezvoltarea metodei analitice pentru 
detecția și caracterizarea uleiului de in sicativat din 
probe picturale de dimensiuni foarte mici. 

Probele prelevate au fost analizate și în ceea 
ce privește mediul de pictură (liant pictural pe bază de 
ulei vegetal). Pentru identificarea uleiului de in sicativat 
în probe mici, de cca 1 mg, prelevate din lucrări vechi 
de pictură veche de şevalet am întreprins o cercetare 
al cărei rezultat a constat în dezvoltarea unei metode 
de analiză care a permis detecția acidului palmitic și a 
acidului stearic sub formă de esteri metilici (utilizați ca 
biomarkeri). Metoda de detecție? pe care am dezvoltat-o 
este o metodă simplă, rapidă, de mare acuratețe și sensi- 
bilitate şi am aplicat-o cu succes în analiza unor lucrări 
vechi de pictură de șevalet, realizate în tehnica în ulei 
şi în tehnica mixtă ulei - tempera, pe suport de pânză 
şi pe suport de lemn?. 

Compoziţia uleiului de in este complexă“: acizi 
graşi nesaturaţi (acid linolenic 50-55%, acid linolic 14- 
17%, acid oleic 18-22%), acizi graşi saturați 7-11% 
(mai ales acid palmitic şi acid stearic), nesaponifica- 
bile 1-1,5%. Este unanim recunoscut faptul că uscarea 
uleiului de in are loc printr-un mecanism radicalic oxi- 
dativ, condiţiile de reacție radicalice fiind favorizate 
de temperatură și de lumină**”. Numai acizii stearic şi 
palmitic nu sunt implicaţi direct în uscare. În uleiul de 
in, acidul palmitic este în cantitate de circa trei ori mai 
mare decât în orice alt ulei vegetal, iar acidul stearic nu 
lipseşte practic din niciun ulei vegetal şi din acest motiv 
am ales acidul palmitic și acidul stearic ca biomarkeri, 
sub formă de esteri metilici, care sunt uşor de obținut 
şi pot fi analizați prin GC-MS (cromatografie de gaze 
cuplată cu spectrometrie de masă). 

Toate probele picturale prelevate din tabloul „Podul 
Rialto“ au fost extrase şi analizate în cadrul aceleiaşi 
secvenţe. Pentru integrarea picurilor de interes de la 
timpii de retenţie 7,39 min. şi 8,53 min. am recurs mai 
întâi la o integrare automată bazată pe construirea unei 
metode de reprocesare calitatativă. Parametrii de in- 
tegrare au fost: fereastra de integrare de 10 sec., tipul 
de detecție şi calcul al raportului semnal/zgomot ICIS, 
urmărirea întregului spectru, extragerea combinată a 
zgomotului de fond pe două domenii (înainte şi după 
pic cu 20 sec.). Pentru unele probe, informaţia structu- 
rală a fost evidentă, ceea ce a dus la un rezultat foarte 
bun la căutarea în bibliotecă. Calitatea detecției celor 
doi esteri a fost urmărită prin raportul semnal/zgomot 


2 Popescu, Enache, Badea 2012 a, p. 367-374. 
3 Popescu, Enache, Badea 2012 b, p. 69-76. 

4 Tehnologie Chimică Organică 1959, p. 254. 
5 Mallegol. Gardette. Lemaire 1999, p. 967 
6 Van Den Berg 2002. 

7 Mallegol, Gardette, Lemaire 2000, p. 249. 
8 Surowiec, Kaml, Kenndler 2004, p. 245. 

(S/N) al picurilor cromatografice corespunzătoare și 
prin rezultatul căutării în bibliotecă”. 

Rezultatele analizelor mediului de pictură (ulei 
de in sicativat) pentru probele picturale analizate sunt 
prezentate în tabel (Fig. 3). 


Detecţie 
metilstearat 
Raport semnal/ 
zgomot 
Detectat, scor 
bun 
la căutarea în 
bibliotecă, 
mai mare de 20 


Detecţie metilpalmitat 
Raport semnal/zgomot 


Detectat, scor bun 
la căutarea în 
bibliotecă, 
mai mare de 70% 
S/N=612 


Detectat, scor 
bun 
la căutarea în 
bibliotecă, 
mai mare de 10 


Detectat, scor bun 
la căutarea în 
bibliotecă, 
mai mare de 80% 
S/N=313 


re 


Fig. 3. Tabelul cu rezultatele analizelor GC-MS pen- 
tru probele picturale analizate 


Detectat, scor bun 
la căutarea în 
bibliotecă, 
mai mare de 30 % 


Nedetectat 


Pentru probele P 77 şi P 78, rezultatele detaliate 
ale analizelor au fost publicate într-o revistă de specia- 
litate indexată ISI!9. 

În prezentul studiu de caz este exemplificată pentru pro- 
ba P 79 analiza datelor experimentale şi sunt prezentate 
cromatogramele și spectrele". 

In cazul probei P 79 s-a obținut următoarea 
cromatogramă şi spectrele aferente timpilor de retenţie 
7,39 min. şi 8,53 min. (Fig. 4). 


Fig. 4. Cromatogramele și spectrele pentru proba 
P 79 cu integrarea automată a picurilor 


9 Popescu, 2013, p. 547. 
10 Popescu, Enache, Badea 2012 a, p. 372-374. 
11 Popescu 2011, p. 83, p. 126-127. 

La integrarea automată a picului de la 7,39 min 
se obține spectrul palmitatului de metil, confirmat şi de 
rezultatul căutării în bibliotecă cu un scor de 30%. La 
min 8,53 se obține spectrul zgomotului de fond. 


Rezultatele analizei GC-MS pentru proba P 79: 
detecția palmitatului de metil a fost pozitivă, cu un scor 
bun la căutarea în bibliotecă, mai mare de 30%, raportul 
semnal/zgomot fiind de S/N=316 (Fig. 5). În schimb 
metilstearatul nu a fost detectat (Fig. 6). 


Fig. 5. Rezultatul căutării în bibliotecă pentru pal- 
mitatul de metil P79 


A] 
a]| 2238888588 


Fig. 6. Rezultatul căutării în bibliotecă pentru stea- 
rat de metil P79 


Concluzii. 

Proba analizată P 79 conţine ulei de in sicativat şi pro- 

vine de la un strat pictural executat în tehnica în ulei. 
Harta abundenţelor absolute a principalilor ioni- 

fragmente ai palmitatului de metil (m/z= 55, 87, 101, 129, 

143, 157, 171, 199, 227, 270) pentru probele de pictură 


în tehnica în ulei analizate a indicat și ea faptul că as- 
pectul spectrelor palmitatului de metil a fost relativ puţin 
influențat de mărimea curentului total de ioni. Acest aspect 
a susținut corectitudinea concluziilor care au fost stabilite 
pe baza rezultatelor analitice. Rezultatele au confirmat că 
probele analizate aparțin tehnicii picturale în ulei și astfel 
a fost validată tehnica picturală a lucrării analizate. 

Rezultatele analizelor materialelor constituente 
ale picturii lui Nicolae Dărăscu „Podul Rialto“ au fost 
relevante atât pentru argumentarea științifică a tehnicii 
de execuţie a lucrării, cât și pentru pentru acțiunile de 
conservare și restaurare a acesteia. 


Aparatura și materialele utilizate. 

Microscopie optică 

Stereomicroscop de cercetare Leica S8 APO, echipat 
cu cameră digitală Leica DFC290. 

Analiza GC-MS 

Cromatografia de gaze s-a făcut pe o coloană TR 5 MS 
cu lungimea de 30 m, diametrul interior de 0,25 mm și 
grosimea filmului de 0,25 um, montată într-un croma- 
tograf de gaze Trace GC Ultra, prevăzut cu un injector 
automat AS 2000 şi o seringă Hamilton de 10 ul, iar 
detecția a fost făcută cu un spectrometru de masă trapă 
ionică, Polaris Q, toate de la Thermo. Datele au fost 
procesate cu programul Xcalibur. Pentru identificarea 
spectrală a fost utilizată biblioteca NIST. 

Palmitatul de metil şi stearatul de metil folo- 
site au fost achiziţionate de la Riedel, metanolul de la 
Sigma-Aldrich, sodiul şi izooctanul de la Merck. Ga- 
zul purtător utilizat a fost heliul de la Linde. Balanța 
electronică utilizată a fost AX 210 de la Mettler, agita- 
torul magnetic de la Heidolph, baia de ultrasunete de 
la Towson& Mercer, filtrele de celuloză pentru seringă 
0,2 um de la Schleicher&Schuell. 


Mulţumiri. 

În lucrare au fost prezentate o parte din rezultatele 
obținute în cadrul unei cercetări mai ample, cuprinsă 
în teza de doctorat „Studii privind compuşi organici 
utilizați în pictură“, cercetare care a fost finanțată din 
Fondul Social European prin Programul Operaţional 
Sectorial Dezvoltarea Resurselor Umane 2007- 
2013 (Pregătirea competitivă a doctoranzilor în do- 
menii prioritare ale societății bazate pe cunoaştere 
POSDRU/6/1.5/$/19). 

În acest sens, mulțumesc Universităţii Politehnica 
București pentru suportul financiar acordat în cadrul 
proiectului POSDRU 1D7713. 


Abrevieri. 


masa pe ep perie ( size 
| adimensională acimensională specifică spectrometriei de masă) a de masă) 


ligram (10-38) | 

|____________ milimetru (10-3m) | 
Ed milimetru Dăteat (unitate de măsură pentru 
mm2 
suprafaţă 

Personalităţi muscelene pe nedrept uitate: 
Amiralul Inginer Zaharia Z. Dan (1878-1943) 


Radu Petrescu 


Cuvinte cheie: marina regală română, Partidul Naţional-Țărănesc, lon Mihalache, Zaharia Dan, Gheorghe 
Cotenescu, Câmpulung-Muscel, Stoeneşti. 


Rezumat 

Originar din Turnu Severin, acest marinar-muşchetar s-a căsătorit cu fata avocatului Grigore Andreescu, 
stabilindu-se iniţial la Câmpulung, Muscel și, ulterior, în comuna Stoeneşti. După război a demisionat din armată 
şi a intrat în politică, sprijinindu-l pe Ion Mihalache (consilier militar, deputat de Mehedinţi, membru al Secţiei 
Militare a Partidului Naţional Ţărănesc). A contribuit la modernizarea localităților muscelene Stoeneşti şi 
Topoloveni, obținând fondurile necesare construirii de biserici, şcoli, grădinițe, stadioane, dispensare, școli de 
menaj şi alte instituţii. A murit prematur și n-a mai fost martor la atrocitățile comise de comunişti la preluarea 
puterii, la distrugerea elitelor țării. Ofiţer al marinei regale române, inventator şi profesor, publicist şi scriitor, şcolit 
în Franţa și decorat cu „Legiunea de Onoare“ pentru rolul însemnat jucat în Primul Război Mondial, acest demn 
fiu al Muscelului merită să reintre în memoria colectivă a câmpulungenilor printr-o stradă eponimă. 


Unjustly Forgotten People from Muscel County: 
Engineer Admiral Zaharia Z. Dan (1878-1943) 


Key words: Romanian Royal Navy, National Peasant Party, Zaharia Dan, lon Mihalache, Gheorghe Cotenescu, 
Câmpulung-Muscel, Stoeneşti. 


Abstract 

Originally from Turnu-Severin, this sailor-musketeer married the daughter of lawyer Grigore Andreescu, 
settling initially in Câmpulung-Muscel and subsequenitly in Stoeneşti. A fter the war, he resigned from the army and 
entered politics, supporting Ion Mihalache (military adviser, Mehedinţi county MP, member of the Military Section 
of the National Peasant Party). He played a significant role in modernization of rural localities in Muscel such as 
Stoeneşti and Topoloveni by securing, the necessary construction financing for churches, schools, kindergartens, 
stadiums, dispensaries, housekeeping schools and other institutions. Due to his premature death, he never witnessed 
the atrocities of the communist seizure of power, the destruction of the country's elite. A Romanian Royal Navy 
officer, inventor and professor, joumnalist and writer, educated in France and decorated with the Legion of Honour 
for the important role played in the Great War, this worthy son of Muscel county rightly deserves to be reintroduced 
in the collective memory by an eponymous street in Campulung. 


165 


https://biblioteca-digitala.ro / https://muzeulcampulung.ro 


Personalități muscelene pe nedrept uitate: 
Amiralul Inginer Zaharia Z. Dan (1878-1943) 


Acest marinar, muşchetar și infanterist marin, inginer 
profesor şi conferenţiar, inventator, scriitor, editor şi 
publicist, mare filantrop, ne uimeșşte și azi, la aproape 
72 de ani de la dispariţie, prin viața și faptele sale. 

Fiul lui Zaharia Dan și al Corinei, viitorul ami- 
ral vede lumina zilei la 16 ianuarie 1878 în Turnu Seve- 
rin, judeţul Mehedinţi. Absolvă, pe rând, liceul „August 
Treboniu Laurian“ din Turnu Severin, Școala Militară 
de Artilerie şi Geniu (1898), Școala de Aplicaţie (1900) 
și Şcoala Superioară de Electricitate din Paris. Bine 
pregătit profesional, avansează rapid: sublocotenent 
(1 iulie 1898), locotenent (10 mai 1904), căpitan (28 
noiembrie 1907), locotenent-comandor (10 mai 1915), 
căpitan-comandor (| septembrie 1917), comandor (| 
iulie 1920), contraamiral în rezervă (8 iunie 1934). La 
30 septembrie 1921 demisionează.! 

Ianuarie 1912. La primul bal al sezonului, orga- 
nizat de societatea „Carmen Sylva“ a doamnelor musce- 
lene, căpitanul de marină Zaharia Z. Dan şi soția sa Mania 
(fiica avocatului Grigore Andreescu, prefect conservator, 
şi a Sofiei Andreescu) deschid cotillionul. La acest dans 
de societate. popular la început de secol al XX-lea. lider 
putea fi doar un arbitru al eleganţei. lar Zaharia Dan în- 
deplinea toate criteriile: un ofițer de marină blond, înalt, 
chipeș, zvelt şi cu mişcări agile, şcolit în Franța. 

Până la căsătorie și-a văzut însă liniştit de me- 
serie, în cadrul marinei militare ce încerca să se moder- 
nizeze, cu puţinii bani pe care rotativa guvernamentală 
între liberali şi conservatori îi aloca armatei prin bu- 
gete care ignorau cu desăvârșire evenimentele tot mai 
amenințătoare ce se succedau în Europa şi în jurul ţării.? 

Să ne reamintim penibila întrebare a primului- 
ministru Ion I. C. Brătianu, atenţionat în 1909 de regele 
Carol 1 la ceremonia inaugurării portului Constanța, 
finalizat după 13 ani istovitori: 

„— A sosit timpul ca să se dea creditele necesare pentru 
o flotă la mare ! 

— Dar ce să facem cu ea, Majestare? '* 

1 Comandor dr. Manan Moşneagu, Dicţionarul Marinarilor Români, Ed. 
Militară, Bucureşti, 2008, p. 131-132. 

2 Abia în 1898 prinde contur viitoarea Escadră de Dunăre, prin votarea 
unui credit de 4 milioane lei pentru 2 monitoare şi 3 contratorpiloare 
(Monitorul Oficial, nr. 42 din 27 ma: - 8 iunie 1898. p. 1466). Creditul 

a primit altă întrebuințare. Abia în 1905 a mai obţinut Marina Militară 
un alt credit (12 milioane lei) pentru comandarea în străinătate a 4 
monitoare și 8 contratorpiloare, care vor forma prima noastră escadră de 
luptă pe Dunăre (n.a.). 


3 Amiral Eustatziu Sebastian, Ziua Marinei, în „Cele Trei Crișuri“, 
Oradea. anul XX. nr. 10. septembrie — octombrie 1939. p. 197-198. 

Obtuzitate care confirma jalnica opinie pe care și-o 
formase regele Carol 1 asupra marinei noastre militare 
cu prilejul primei sale vizite în portul Sulina, în 1889. 
Atunci, marina militară a încercat să improvizeze o ma- 
nevră de luptă navală. O parte a flotei trebuia să atace 
din larg, în linie de bătaie, creasta. Ulterior, intrând pe 
canal, urma să bombardeze orașul în care se improviza- 
seră câteva forturi. Regele, observând grupul de mari- 
nari din jurul unui cerc trasat pe nisipul de pe mal, care 
din cinci în cinci minute tot strigau „ura“, se apropie şi 
le vorbi în româneasca lui aproximativă: 

„— Mă rog, ce este aici? 

— Aici Majestate este, am onoare a Vă raporia, o ba- 
terie — răspunse locotenentul din mijlocul cercului — 
inamicul în vedere, toți oamenii la porturile de luptă, 
atacul a incepul de o oră, noi simulăm apărarea. 

— Dar unde este tun? 

— Majestate, tunul se închipuește și când trebue să dăm 
lovitura, fac un semn şi marinarii strigă ..ura “; de câte 
ori se aude „ura “ înseamnă că de atâtea ori tragem cu 
unul din această balrerie. 

— Bine, bine. dar eu nu văd tun. 

— Tunul se inchipuește. 

— Pentru ce? 

— Pentru că guvernul nu vrea să facă baterii de coastă. 
— De ce? 

— Pentru că poate nu ştie că avem coastă. 

— Dar d-ta trebue să ştii însă că acolo unde nu este 
baterie nu este nici tun. 

— Da, dar aici este baterie însă tunul se închipuește. 
— Unde nu este nici tun, nu este nici baterie, ia mari- 
narii şi du-te la vapor 

— Majestate! dar noi n'avem nici vapor, noi stăm la 
cazarmă. 

— Pentru ce? 

— Pentru că guvernul e cam tare de cap și nu poate să 
înțeleagă importanța apărărei pe apă. 

— Atunci ia marinarii şi marș la cazarmă. 

Și au plecat în pas alergător. “* 

Vorbim de anii în care la Galaţi, la Brăila, la 
Constanţa și pe limanurile din Delta Dunării s-a con- 
solidat o prietenie care a învins timpul, o prietenie a 
marinarilor-muşchetari originari din locuri atât de dife- 
rite și totuşi atât de apropiaţi: Matila Costiescu-Ghyka, 


4 C. Tonegaru, Baterie fără tun, în „Universul literar“, anul XXXI, nr. 5, 
2 februarie 1914, p. 3. 

Zaharia Dan şi Triandafil Mihuţu.* Toţi pentru unu, unu 
pentru toţi. Toţi trei cu cariere strălucite în marina mi- 
litară, dar şi, în ordine, în diplomaţie, artă şi filosofie, 
în politică, în marina comercială. 

Prietenia lor atât de sudată a trezit invidia şi 
chiar furia superiorilor, așa cum ne-o mărturiseşte în 
exoticele sale amintiri cel mai talentat în ale scrisului 
dintre mușchetari, Matila Costiescu-Ghyka.€ 

Ne rezumăm doar la pasajele introductive în 
care Matila, pe atunci locotenent de marină și profesor 
la Şcoala de Torpile și la Şcoala de Mine, ne descrie 
„banda“ acestor tineri. 

„[...] Ajungând la Constanţa, mi-a făcut mare 
plăcere să-l reintâlnesc pe camaradul meu Mihuţu, ma- 
cedo-românul cu care mă înțelesesem atât de bine pe 
(crucișătorul — n.a.) Elisabeta.” 

„[...] Al treilea membru al bandei. [...] era un 
aspirant ce comanda o secţie a pușcașilor marini [...] 
Zaharia Dan avea un frate veterinar cu trei galoane, 
directorul unei herghelii de remontă aflată la câțiva 
kilometri de Constanţa “.* 

Nu ne rămâne decât să citim întreaga-i carte ca 
să înțelegem mai bine, poate, ce înseamnă, într-adevăr, 
viața de marinar militar, ce-şi duce viaţa pe Dunăre şi pe 
mare, în lungi și frumoase stagii de vară, la bordul unor 
bastimente mai vechi sau mai noi, mai mici ori mai mari, 
sau în aparent plictisitoarele, dar atât de dificilele stagii 
de pe uscat, iarna, în Dobrogea ori în Delta Dunării. 

Experiențele prin care au trecut, împreună sau 
separat, le vor fi de folos în campania dură la care a luat 
parte, cu cinste, și marina militară română în Războiul 
de Reîntregire. 

Vara anului 1905. România se pregătea să joa- 
ce un rol-cheie în „criza Potemkin“. Revoluţia rusă a 
afectat şi flota Mării Negre, iar echipajul răzvrătit de 
pe crucișătorul „Potemkin“, după ce-a rătăcit zile în șir 
pe mare fără a primi autorizaţie de acostare pentru pro- 
vizii şi bunkeraj”, s-a îndreptat spre portul Constanţa. 
Temându-se de bombardarea orașului cu tunuri navale 
de mare calibru, comandamentul militar şi autorităţile 
civile din Constanţa au cerut sprijinul guvernului, care a 
recomandat inițierea unor negocieri care să nu irite nici 
pe mateloți, dar să nu supere nici guvernul țarist. După 
negocieri dificile, dar și după plecarea intempestivă a 
bastimentului rus, datorită intransigenței părții române, 
crucișătorul revine în radă după ce guvernul român a ofe- 
rit garanţiile cerute: echipajul poate debarca neînarmat, 
primește drept de azil sau poate pleca oriunde, fără să fie 
returnat Rusiei. 

5 De exemplu, Maiila Costiescu-Ghyka ajunge ministru plenipotenţiar la 
Londra. iar căpitanul-comandor Triandafil Mihuţu este numit căpitanul 
portului Brăila în perioada 1919-1927 (p. 55). 

6 Nepotul unui ofițer francmason cu rol activ în complotul soldat cu 
abdicarea domnitorului Alexandru loan Cuza (n.a ) 

7 Matila Costiescu-Ghyka, Curcubeie, Popasuri ale tinereţii mele (vol. 1), 
traducere de Georgeta Filitti, Editura Curtea Veche, București, 2003, p. 159. 


8 ldem, p. 162. 
9 Alimentare nave fluviale și mantime cu carburani. pe atunci cărbuni (n.a.). 


Detaşamentul de infanterie marină condus de lt. 
Zaharia Dan, ofițer de stat-major al Diviziei de Mare, aju- 
tat de Constantin Tonegaru'" a preluat rapid controlul na- 
vei, a arborat drapelul României, a stins incendiul mocnit 
din sala maşinilor, împiedicând tentativa de sabordare cu 
ajutorul explozibililor ascunși acolo. Crucișătorul a putut 
fi predat în bune condițiuni amiralului rus care încercase 
până atunci în van să dea de urma navei și să preia, cu 
sau fără luptă, controlul acesteia. 

Fermitatea cu care a acționat flota română, care 
a tras o salvă de avertizare pentru a obliga un torpilor 
rus solidar cu cei de pe „Potemkin“ să nu părăsească 
rada portului fără aprobare, dar şi înțelepciunea cu care 
România a soluționat în mod pașnic o potenţială criză 
internaţională au atras mulțumirile de rigoare atât din 
partea autorităţilor țariste, cât şi, paradoxal, ale lui Le- 
nin, impresionat de azilul politic oferit, galant, echipa- 
jului condus de matrozul rebel Matușenko. 

În 1906, ca ofițeri de ordonanţă ai prințului 
Ferdinand, locotenţii Zaharia Dan şi Matila Costiescu- 
Ghyka îi însoțesc pe moştenitorii tronului în croaziera 
efectuată pe Marea Neagră la bordul vasului de linie 
„Regele Carol“, transformat în iaht regal. 

Este momentul în care Zaharia Dan, care işi 
admira sincer prietenul ce absolvise deja la acea oră în 
Franţa două prestigioase instituţii de specialitate!!, se 
hotărăște să devină inginer electrotehnist. 

Recomandat de căpitanul-comandor Constan- 
tin Bălescu, împreună cu care elaborase „Cursul de 
navigaţie şi hidrografie“!? — în calitate de director de 
studii la Şcolile Marinei — obține aprobarea Ministe- 
rului de Război și este acceptat la SUPELEC, absol- 
vind-o în 1910. Zaharia Dan pătrundea astfel în elita 
inginerilor electrotehnișşti, viitori profesori universitari 
și fondatori şi conducători de şcoli politehnice, pre- 
cum Nicolae Vasilescu-Karpen, Traian Lalescu, loan 
S. Gheorghiu şi Nicolae Iliescu-Brânceni. La banchetul 
oferit la Bucureşti în iunie 1919 misiunii profesorilor 
universitari francezi, comandorul Zaharia Dan și Traian 
Lalescu vor toasta în onoarea profesorului Paul Jeanet, 
directorul SUPELEC, membru al delegaţiei.!? 

Reîntors în ţară, reintră imediat în corpul pro- 
fesoral al Şcolilor Marinei, unde îl întâlnim şi în 1912, 
când făcea parte şi din statul major al Bricului „Mir- 
cea“, în cadrul Diviziei de Mare. 

Mehedinţeanul îşi cunoscuse viitoarea soţie pe 
șantierul naval din T. Severin, Maria, fiica unui avocat 
din Câmpulung, Muscel, pe atunci soţia primului inginer 
constructor naval din România. Pierzându-și de timpuriu 


10 Vezi nota 3. Marinar cu studii de drept. Specialist în dreptul maritim 
internaţional (n.a.). 

11 Şcoala Navală din Brest şi SUPELEC, Şcoala Superioară de 
Electricitate din Paris (n.a.). 

12 Ambii autori, premiaţi cu medalie de argint și diplomă specială la 
Expoziţia Jubiliară din 1906 (Buletin Oficial, nr. 14/octombrie-noiembrie 
1906, secţiunea „Literatură militară“, p. 419). 

13 Ştiri. în „Neamul Românesc“. anul X. nr. 129. 20 iunie 1919, p. 2. 

soțul!*, ea revine în casa părintească și îl va accepta ca 
soţ abia în 1910, după o curte asiduuă și smulgerea pro- 
misiunii lui ferme de a se stabili în Muscel, unde să-și 
crească împreună eventualii copii. Nu i-ar fi fost greu să 
facă promisiunea: soția era răpitor de frumoasă, îndepli- 
nea criteriile impuse de regele Carol ofițerilor care doreau 
să se căsătorească, primind ca zestre inclusiv o parte din 
moşia pe care o deţinea socrul în Stoeneștii Muscelului, iar 
viitoarea casă pe care urmau să şi-o ridice împreună se în- 
vecina cu vijelioasa Dâmboviţă, pe care coborau șiruri de 
plute şi pe care o vedea prinsă în chingi cu turbine menite 
să ilumineze văi şi cătune. Dumnezeu le va binecuvânta 
căminul, în timp, cu doi băieți, Bebe și Grigoraş.!* 

In Franţa, Zaharia se pusese la curent cu 
noutăţile privind radiocomunicațiile, domeniu vital 
pentru marina militară şi cea comercială. In România, 
primele posturi de telegrafie fără fir (TFF) fuseseră in- 
stalate încă din 1905, atât pe navele militare, cât și pe 
cele comerciale, iar unul din dispecerate îl constituia 
staţia terestră TFF a Serviciului Maritim Român (SMR) 
din Constanţa. Se simţea însă nevoia perfecţionării 
emițătoarelor TFF primitive, cu scântei, pentru realiza- 
rea în bune condițiuni a comunicațiilor la mari distanțe. 

În decembrie 1911 - ianuarie 1912, tehnici- 
anul Gustav Rotlender, şeful staţiei TFF Constanţa 
soluţionează în premieră mondială dificila problemă a 
selectării perfecte a postului-ţintă prin eliminarea auto- 
mată a interferenţelor în eter generate de semnale emise 
simultan de posturi mai puternice prin intermediul unui 
dispozitiv propriu, portabil (20 kg), fără condensatoare 
şi cu descărcări ondulatorii (scântei) minime, necesi- 
tând piloni cu înălțimi mult reduse şi blocând terenuri cu 
suprafeţe foarte mici.'* Căpitanul Zaharia Dan testează 
timp de o lună noul echipament în cadrul marinei, iar la 
teste ia parte şi comandorul Cezar Boerescu, subdirecto- 
rul SMR. Zaharia și Rotlender construiesc patru aparate, 
iar armata achiziţionează imediat două, utilizându-le în 
şcolile militare. Din păcate, erau preferate în continuare 
costisitoarele echipamente de import”, iar războiul va găsi 
armata și ţara izolate de Aliați din cauza insuficientei do- 
tări cu echipamente de comunicaţii necesare pregătirii și 
desfășurării operaţiunilor militare. N-ar fi fost singurele 
lipsuri, n-aveam centrale telefonice de campanie, proiec- 
toare de semnalizare, camioane, mitraliere, artilerie grea, 
avioane. Aşa încât, în campania din 1916, s-a recurs tot la 
curierii pedeștri, victime sigure ale inamicului interesat să 
captureze cu orice preţ corespondenţa cifrată sau necifrată. 


14 Câmpulungeanul Mihail Negulici (1875-1904), din familia pictorului 


paşoptist loan D. Negulici (1812-1851). Inginer-șef al Șantierului Naval 
din Tumu Severin, cu studii la Panis. Proiectant, în 1902, al planurilor 
iahtului regal al Serbiei „Draga“. De remarcat faptul că România nici în 
1906 nu avea un iaht regal (n.a.). 

15 Viorel Petre Ghinete, Monografia comunei Stoenești, Tipografia S.C. 
Gig S.R.L. Câmpulung Muscel, 2007, p. 320. 


„16 V.M. Ciortan, O inovaţiune în telegrafia fără fir (tradus din Zeitschrift 

fir Post und Telegraphie, Viena, nr. 14, 1912), în „Revista telegrafică, 
telefonică şi poştală“, Craiova, anul V, nr. 1], 15 august 1912, pp. 419-420. 
17 Marconi-Anglia. Telefunken-Germania etc. (n.a.). 


Importanţa invenţiei românești fusese deja vali- 
dată la 15 aprilie 1912, când „Titanicul' a lovit un aisberg 
şi s-a scufundat rapid, provocând numeroase victime. Pe 
lângă viteza prea mare, insuficienţa bărcilor de salvare 
şi indisciplina de la bord, o parte din vină a revenit şi 
radiotelegrafistului care lucra cu echipamente TFF in- 
capabile să selecteze perfect semnalul dorit în vacarmul 
de interferenţe. Atent la transmiterea maldărului de tele- 
grame restante, a ignorat telegramele de avertizare pri- 
mite de la navele care deja întâlniseră aisberguri în zonă, 
nepredându-le căpitanului. Comisia de anchetă înființată 
prompt de Senatul american a impus reguli draconice - 
mai întâi flotei proprii - inclusiv pe linia dotării cu echipa- 
mente performante și a urmăririi permanente a mesajelor 
emise pe frecvențele alocate calamităţilor.!* 

În legătură cu lungimea antenelor, menționăm 
doar faptul că aparatul inventat de Zaharia şi Rotlender 
(echivalent ca putere cu stația SMR din Constanţa, dar 
cu performanţe superioare), necesita, pentru o recepţie 
optimă la minimum 500 km distanţă, o singură antenă 
de 12 metri (faţă de cea din Constanţa, de 48 metri), în 
timp ce postul de emisie de mare putere de la Herăstrău 
(150 kW), dotat cu echipamente din Franţa, montate în 
1915 sub supravegherea inginerului N. Vasilescu-Kar- 
pen, conform studiului elaborat de inginerii formaţi la 
SUPELEC (N. Vasilescu-Karpen, loan S. Gheorghiu şi |. 
lonescu-Brânceni), va dispune de 8 piloni de câte 100 de 
metri, iar pentru ancoraje îi va fi concesionată o suprafață 
de 20 hectare. Trupele Puterilor Centrale n-au capturat 
staţia de la Herăstrău, echipamentele fiind mutate la timp 
în Moldova liberă sub supravegherea lui Zaharia Dan.” 

lot in 1912, cei doi inventatori realizează în 
premieră mondială comunicații aer-sol cu echipamente- 
le proprii montat pe un pe un hidroavion „Canard“, pi- 
lotat de prințul George Valentin Bibescu şi locotenentul 
loan Istrate, respectiv pe un avion „Farman'“, pilotat de 
locotenentul Ștefan Protopopescu, însoţit de căpitanul 
Zaharia Dan.% Pentru a înțelege însemnătatea utilizării 
în scopuri militare, pe lângă observarea dispozitivu- 
lui inamic, reamintim faptul că aviația italiană avea să 
monteze în 1913 o aparatură similară în războiul purtat 
cu Turcia înTripolitania”! pentru corectarea eficientă, în 
timp real, a tirului artileriei navale. 

În acelaşi an, convinși de importanța acestor des- 
coperiri, Gustav Rotlender şi Zaharia Dan îşi patentează 
inventia în Germania sub numele de „Self-Syntonizator 
Romania“, consacrând pionieratul țării noastre în acest 
domeniu. De asemenea, în Franța? şi în Anglia”. 

18 Decisivă a fost şi depoziţia lui Marconi (n.a.). 

19 In 1914, neavând unde se retrage, belgienii şi-au distrus singuri 
antenele şi staţia de la Laeken (Bruxelles) (n.a.). 

20 O frumoasă conlucrare a celor doi ofiţeri originari din judeţul 
Mehedinţi (n.a.). 

2| Libia de azi (na). 

22 Patent FR 446257-A (data solicitării: 19 iulie 1912; data publicării 
hotărârii de acordare: 30 noiembrie 1912) (n.a.). 


23 Patent GB191212444-A (data solicitării: 25 mai 1912; data publicării 
hotărârii de acordare: 8 mai 1913) (na.). 

Cu acest aparat — montat pe Turnul Eiffel — vor 
fi realizate comunicații criptate între Moldova liberă, 
armata Sarrail de la Salonic şi armatele din vest. 

Intre 1910 şi 1913 îl regăsim profesor şi inspec- 
tor de studii la Şcoala Navală Superioară și la Școala de 
Marină a Maiştrilor Militari (electrotehnică, electricitate, 
navigaţie, calcule nautice şi hidrografice, practică, regu- 
lamente). Iar în noiembrie 1913, face parte din comisia de 
supraveghere a fabricării noilor contratorpiloare coman- 
date în Italia, condusă de amiralul Constantin Bălescu. 

În perioada neutralității (1914-1916), corespon- 
denţa suspectă a fost interceptată de Poşta Centrală prin 
Serviciul de Supraveghere a Ştirilor, dar trebuia protejate 
şi comunicațiile civile şi militare. Transferat la Marele 
Stat Major, Zaharia este inclus în Comitetul civil-militar, 
alături de Constantin Dimitriu (Ministerul de Interne), 
Iancu Panaitescu (Siguranţa Statului), Constantin Mi- 
nescu (P.T.T.), colonelul de justiţie militară Constantin 
Sterea, colonelul Eracle Nicoleanu (MSM) şi Pompiliu 
C. Ionescu din serviciul goniometric al Misiunii france- 
ze, dar cadrul legal permisiv nu a îngăduit efectuarea de 
descinderi și arestarea telegrafiştilor care operau posturile 
de TFF clandestine identificate la Buştenari, pe Valea 
Prahovei şi în alte zone.* La procesul intentat pentru 
trădare colonelului Victor Verzea și complicilor acestu- 
ia, Zaharia Dan depune mărturie în favoarea lui Gustav 
Rotlender, arătând că Minescu, Craioveanu şi Rotlender 
şi-au îndeplinit cu succes misiunile în compania sa, iden- 
tificând posturile TFF clandestine. 

A pregătit şi organizat din punct de vedere 
tehnic sistemul naţional de telegrafie fără fir. A pus la 
punct, din proprie inițiativă, postul internaţional fix de 
TFF de la Herăstrău, singurul care stabilea legătura cu 
străinătatea. În timpul mobilizării din 1916 a coordonat 
demontarea şi mutarea postului T.F.F. Băneasa la Bâr- 
lad, într-un timp foarte scurt, realizând al doilea centru 
fix de TFF capabil să lucreze cu străinătatea.25 

În timpul Războiului de Întregire este şeful Bi- 
roului Marinei din Marele Stat Major (|! septembrie 
1917-20 noiembrie 1920, când este trecut în disponi- 
bilitate) iar, ulterior, şef al Biroului Marinei din Marele 
Stat Major, Inspectoratul General al Marinei (rechemat 
în perioada 15 martie — 30 septembrie 1921). 

Pentru a înțelege mai bine demnitatea şi profe- 
sionalismul acestui ofițer român, pe atunci locotenent- 
comandor de marină este suficient să menţionăm doar 
faptul că nu a pregetat să înainteze un raport oficial 
Marelui Cartier General, inclusiv generalului Mathias 
Berthelot, șeful Misiunii Militare Franceze, comporta- 
mentul abuziv față de români, militari şi civili, al unora 
dintre „aliaţii“ noștri, solicitând trimiterea în Franţa a 
căpitanului Pincemin, provenit din Coloniile Franţei şi 
care, în stare de ebrietate, proferase injurii şi denigrase 


24 Alexandru-Alin Spânu, Spioni ai Puterilor Centrale în România, în 
„Magazin Istoric“, anul XXXIV, nr. 7 (412), iulie 2001, pp. 75-78. 

25 Comandor dr. Marian Moşneagu, Dicţionarul Marinarilor Români, 
Ed. Militară. Bucureşti. 2008. p. 131-132 


personalul român civil și militar care deservea Staţia 
TFF nr. 385 — Herăstrău („Suntem veniţi aici ca să sal- 
văm o armată plină de trădători, de incapabili şi laşi 
orientali şi voi dormiţi!“*): 

„Increzător în spiritul de dreptate și echitate al 
domnului general Berthelot, am convingerea de suflet că, 
cunoscător al unor fapte în care am făcut dovada celor 
mai bune sentimente de condescendenţă și admirare pen- 
tru sora noastră mai mare «Franţa», va binevoi a hotări, 
fără a lua vreo altă măsură, trimiterea imediată a dom- 
nului căpitan Pincemin în rândurile armatei franceze“. % 

In 1918, Zaharia Dan publică, strict pentru uz mi- 
litar, două dicționare de cifrare, din care unul în colaborare 
cu colonelul Traian Stârcea, aghiotantul regelui Ferdinand, 
„creierul'* amplei reţele de spionaj formate în perioada 
prezenţei acestuia la Viena în postul de atașat militar. 

Pentru a înțelege rolul vital al criptării 
comunicaţiilor, amintim doar retragerea în condiţii dificile 
din Transilvania în toamna anului 1916 în urma desco- 
peririi ordinului emis „în clar“ de un ofițer de stat-major 
asupra cadavrului ofițerului aviator doborât la Tălmaciu, 
lângă Sibiu, de artileria germană. „Isprava“ noastră a per- 
mis generalului Falkenhayn să introducă la timp trupe şi 
artilerie în golul de 8 kilometri dintre Avrig și Porumbacu 
de Jos, împiedicând joncțiunea avangărzilor Armatei a Il-a 
române - care se apropiau, ducând lupte grele, dinspre 
Făgăraş - cu Armata |, în pericol de a fi înconjurată lângă 
Sibiu. De asemenea, importanța descifrării de către en- 
glezi, în al doilea război mondial, cu ajutorul polonezilor, 
a mecanismului şi algoritmilor de funcţionare cu care era 
dotată mașina de criptat Enigma. 

În momentul în care Misiunea Militară France- 
ză, depășindu-şi atribuţiile, impune demiterea contraa- 
miralilor Nicolae Negrescu?” şi Eustațiu Sebastian, iar 
comandorul Vasile Scodrea, recent promovat contraami- 
ral, preia conducerea Flotei de Operaţiuni, Zaharia Dan 
devine șeful statului său major*, fiind decorat ulterior cu 
„Legiunea de Onoare“ și „Croix de Guerre“ pentru meri- 
tele deosebite avute la conceperea planurilor de operații 
în sectorul Deltei Dunării, devenit inexpugnabil, putând 
fi salvată și flotila de ambarcaţiuni civile (șlepuri, barje 
etc.) aflate sub comanda căpitanului Triandafil Mihuţu. 

Armistițiul semnat la Focşani pentru frontul ro- 
mâno-rus (26 noiembrie/9 decembrie 1917), secondat 
de armistițiul de la Brest-Litovsk, care viza toate fron- 
turile rusești (2/15 decembrie 1917), prevedea, printre 
altele, obligativitatea părților de a constitui comisii mix- 
te de negociere a armistiţiilor pe Marea Baltică și Ma- 
rea Neagră. Puterile Centrale și-au numit negociatorul 
principal în persoana viceamiralului Albert Hopman, 
în timp ce delegaţia română a fost formată din amiralul 
Constantin Bălescu (preşedinte), colonelul de informaţii 
26 Arhivele Militare Române. fond 949, dosar 498, filele 12 şi 72. 

27 Comandor (rtg.) Nicolae C. Petrescu, Cu tricolorul la catarg, Ed. şi 
Tip. Europroduct, Piteşti, 2002, pp. 46-50, 


28 Înmormântarea vice-amiralului Scodrea, în „Adevărul“, anul 48, 
nr. 15379. joi 22 februane 1934, p. 3. 

Nicolae Condeescu şi căpitanul de marină Zaharia Dan”, 
însoţiţi de doi translatori, maiorul Alexandru Dumitrescu 
(secretarul delegaţiei) şi locotenentul în rezervă Ștefan 
Berechet.* Tratativele au avut loc la Brăila, în terito- 
riul ocupat, în perioada 31| decembrie 1917 - 1 ianuarie 
1918/12-14 ianuarie 1918, semnându-se, conform Art. 19 
din protocolul armistiţiului de la Focşani, o Convenţie 
suplimentară care stabilea, printre altele, linia dreaptă 
imaginară demarcaţională pe Marea Neagră şi obligati- 
vitatea deminării Dunării până la Sulina de către partea 
română, operaţiune extrem de periculoasă. 

Evoluţia rapidă a lucrurilor în defavoarea unei 
Românii izolate şi aflate la cheremul Rusiei bolşevizate, 
soldate cu Tratatul preliminar de pace de la Buftea (5-18 
martie 1918) şi Pacea de la Bucureşti (24 aprilie/7 mai 
1918), aceasta din urmă neratificată însă de regele Ferdi- 
nand, dar și influenţa nefastă a factorilor politici în armată 
îl determină pe Zaharia Dan să ia dureroasa decizie de a 
părăsi marina militară prin demisie, la 30 septembrie 1921. 

Revine definitiv în Muscelul său iubit şi inițiază 
marile sale eforturi de modernizare a localităţii de domi- 
ciliu, grav afectată de bombardamente și de grelele lupte 
purtate la Rucăr, Dragoslavele şi Stoeneşti cu trupele 
germane care încercaseră luni de zile, în 1916, să-şi cro- 
iască drum spre Bucureşti, prin Câmpulung, Muscel sau 
prin Târgovişte, pe Valea Dâmboviţei.?! Printre altele, 
bisericuța monument istoric (1819) fusese transformată 
în grajd, îi fuseseră confiscate clopotele de bronz pentru 
a fi topite, iar masa din altar fusese sfărâmată. 

Zaharia Dan răspunde cu entuziasm solicitării de 
ajutor lansate de preotul paroh căpitan asimilat Gheorghe 
Cotenescu, reintors Şi el în Stoeneşti după ce insoţise, „de 
la Nistru până la Tisa“, Regimentul de fier 9 Vânători 
condus de colonelul Gheorghe Rasoviceanu.*? Formează 
împreună Comitetul de iniţiativă ce-şi propune ridicarea 
unei noi biserici, menite să reziste timpului, alături de 
cea veche, mărturie tăcută a demnității unui popor şi a 
vitregiilor războiului. Energic, preotul Gh. Cotenescu 
obține şi sprijinul simbolic al profesorului său din fa- 
cultate, loan Mihălcescu', care acceptă preşedinţia de 
onoare a Comitetului de iniţiativă, acesta fiind secondat 
de colonelul lon Manolescu', Nicolae Racottă și de scri- 
itorul Ion lonescu-Boteni. 

In 1920, comandorul Zaharia Dan, membru în 
comisia de examinare condusă de amiralul Constantin 


29 Informaţiuni. în „Mişcarea“, laşi. anul XI. nr. 293. 11 decembrie 
1917,p. 1. 

30 Coleg la Facultatea de Teologie din București cu Gheorghe 1. 
Cotenescu, viitorul paroh al bisericii din com. Stoenești-Muscel. 

Şi-a continuat studiile în Rusia având, ultemor, o interesantă carieră 
universitară, dar şi de ofițer de informaţii [n.a.]. 

31 Fritz Ortlepp. Luptele din regiunea Bran și Dragoslavele (traducere 
din lb. genmană de preot |. Răuţescu). Editura Phoenix. Braşov. 2003. pp 
138-140, 142. 

32 Regimentul 9 Vânători. în 1916 a luat parte şi la luptele pentru 
apărarea orașului Constanţa [n.a.]. 

33 Viitorul mitropolit Inneu al Moldovei [n.a.]. 

34 Semnatar al Armistițiului de la Focșani, fondator al Caselor 
Naţionale, preşedinte al O.N.E.F. Viitor general (n.a.]. 

Bălescu, avea să-l felicite pe locot. comandorul Virgil 
Alexandru Dragalina, fiul generalului erou Ion Dragali- 
na, pentru temeinecile sale cunoștințe de radiotelegrafie, 
„aproape scoțându-i brațul din umeri“. Virgil Draga- 
lina urma să obţină astfel o bursă de studii în Anglia. 

Odată îndrăgită marea, nu o uiţi niciodată. Nici 
Zaharia Dan avea cum să o uite, solidarizându-se cu 
inițiatorii ce militau încă din martie 1927 în favoarea 
constituirii asociaţiei culturale și patriotice „Liga Na- 
vală Română“ (LNR sau LINARO). Conform Actului 
constitutiv întocmit în Bucureşti la 29 februarie 1928 
și a Sentinţei Judecătoriei Ilfov nr. 6728 din 8 martie 
1928, prin care LNR obținea personalitatea juridică, 
printre membrii fondatori semnatari și membrii primu- 
lui Comitet central apare şi comandorul Zaharia Dan." 
Calitățile native, experienţa şi prestigiul acumulat în 
timp justifică pe deplin obţinerea de către Zaharia Dan 
a mai multor mandate în cadrul Comitetelor centrale 
succesive ale „Ligii Navale Române“. 

La începutul anilor '20, Zaharia Dan începe la 
Stoeneşti construirea unei frumoase vile, devenită în 
scurt timp după inaugurare centrul monden al comunei. 
Acum are unde să-și primească prietenii, locul ales fiind 
deosebit de pitoresc: în față o stâncă abruptă, Piscul Al- 
binei, iar în spate, dincolo de parcul cu trandafiri de soi, 
plantați şi îngrijiţi de soție, râul Dâmboviţa. Montând o 
turbină hidraulică, reușește iluminarea vilei şi a centrului 
localităţii, dar şi a uriașei cruci de lemn pe care o înalță 
pe Piscul Albinei, un gest pios faţă de cei care şi-au jertfit 
viața pentru o Românie Întregită. În urma unui schimb 
de terenuri, ridică în curtea vilei o fântână arteziană şi 
cel mai ttumos Monument-mausoleu al Eroilor dintr-o 
comună musceleană, în formă de con, pe care planează, 
cu aripile deschise, un vultur de bronz. Ansamblul mo- 
numental e completat de bătrâna cruce de piatră mutată 
aici în 1935, cruce care anunţă trecătorii de locul taberei 
în care voievodul Mihai Viteazul şi-a retras oastea după 
victoria de la Călugăreni, așteptând și primind sprijin din 
partea aliaţilor săi pentru a izbi din nou şi a-i alunga pe 
turci definitiv din ţară. lar peste drumul pe care reuşise 
să-l asfalteze pe o porţiune de 3 km, prevăzut cu borduri 
și spaţiu pietonal, demarează lucrările pentru ridicarea 
unei noi primării, cu cămin cultural, bibliotecă, farmacie, 
dotate cu aparat de proiecţie și radio.” 

In 1928, încurajat de preotul paroh Gheorghe 
Cotenescu, lansează temerara iniţiativă a electrificării 
localităților de pe valea superioară a Dâmboviţei şi a 
Argeşelului prin cooptarea ca acționari a tuturor comune- 
lor limitrofe, investiția urmând să fie suportată integral de 


35 Virgil Alexandru Dragalina, Escadrila de Nistru. Editura Militară, 
Bucureşti, 2011. p. 475. 

36 Manan Moşneagu, Rolul si competențele Ligii Navale Române în 
înfăptuirea politicii navale a României. Primi pași și obiectivele iniţiale 
ale LNR (LINARO), în „Marea noastră“, revista Ligii Navale Române, 
supliment IV (număr special), decembrie 2007, pp. 67. 

37 Viorel Petre Ghinete, Monografia comunei Stoeneşti, Tipografia S.C. 
Gig S.R.L. Câmpulung-Muşce!. 2007. pp. 281-285. 

firma germană Siemens, concretizată doar parțial, dato- 
rită intrării țării într-o prelungită criză economică. 

In paralel, preotul-paroh Gh. Cotenescu, princi- 
pala personalitate culturală a comunei, lansase încă din 
1919 liste de subscripţie la nivel naţional printre prietenii 
săi iorghişti, iar în septembrie 1929 începea lucrările la 
noua biserică ce se va ridica, maiestuoasă ca o catedrală, pe 
terasa de sub Piscul Albinei, sub supravegherea lui D. lo- 
nescu-Berechet, arhitectul-șef al Patriarhiei Române." 

Pe scurt, cei doi prieteni vizionari au consoli- 
dat împreună centrul civic al comunei-model Stoeneşti, 
alăturând-o salbei de ministaţiuni climaterice Rucăr, 
Dragoslavele şi Domnești. 

Iniţiativele comandorului Zaharia Dan trezesc in- 
teresul politicienilor locali care îl curtează intens. Nu-i in- 
spiră încredere liberalii, care sacrificaseră deliberat o parte 
a conducătorilor militari — vinovaţi sau nu - în dorinţa lor 
disperată de a scăpa de „răspunderile“* campaniei dezastru- 
oase şi a exodului din 1916, virulent clamate de generalul 
Alexandru Averescu, și el demisionat din armată. 

ÎI împresionează eforturile constante depuse de un 
partid tânăr, aflat în plină ascensiune, condus de un musce- 
lean care nu-și uita rădăcinile. lon Mihalache, fondatorul 
Partidului Ţărănesc, îi solicită sprijinul, atât în Muscel, 
cât şi în Mehedinţiul său natal. Învățătorul și marinarul- 
inginer se împrietenesc rapid, se sfătuiesc reciproc, iar cele 
două familii cu origini şi educaţie atât de diferite se vizi- 
tează frecvent la Stoeneşti, la Topoloveni și la Bucureşti. 

Lupta îndârjită dusă de Ion Mihalache pentru 
realizarea „Statului Țărănesc“ implică, printre altele, 
eforturi deosebite pentru modernizarea comunei Topo- 
loveni, iar familia Zaharia Dan îl ajută, organizând baluri 
cu tombole și conferinţe cu plată în Bucureşti. Tot soții 
Zaharia ridică o troiță în Topoloveni, simbol al legăturii 
întru credinţă dintre cei doi oameni politici. La inaugu- 
rarea solemnă a instituţiilor comunei-model Topoloveni 
(18 septembrie 1939), la loc de cinste în tribună se afla şi 
familia Zaharia Dan, ale cărei merite au fost recunoscute 
expres în discursul ținut de Ion Mihalache cu acest prilej. 

Deloc de neglijat este contribuţia familiei Za- 
haria Dan la refacerea construcţiilor din perimetrul Mă- 
năstirii Nămăeşti”, generozitate menţionată ca atare 
într-o monografie interbelică. 

Pentru că lon Mihalache deţinea funcția de 
președinte al organizaţiei țărăniste muscelene, iar în zonă 
existau mari orgolii ce se manifestau cu precădere în mo- 
mentul alegerilor, acesta l-a rugat pe Zaharia Dan să can- 
dideze în județul Mehedinți, pentru care a și câştigat două 
mandate de deputat (1928-1931; 1932-1933), iar la ultime- 
le alegeri democratice (decembrie 1937) îl vom regăsi pe 
poziţia a treia în lista țărănistă de Mehedinţi pentru A duna- 
rea Deputaţilor. 

38 Ion Popescu-Argeșel, Mânăstirile și bisericile din Muscel la cumpăna 
dintre milenii, Editura Fundaţiei România de Mâine, Bucureşti. 2000, 
pp. 213-214. 


39 Incendiată şi distrusă în mare parte de artileria grea germană în 
toamna anului 1916 (n.a.). 


Interesant e însă şi faptul că stoeneştenii au 
avut, totuşi, un deputat propriu în Parlamentul ţării în 
perioada 1931-1932, pe preotul-profesor iorghist Gh. 
Cotenescu, ales pe listele Uniunii Naţionale, în compa- 
nia selectă a lui Dinu Brătianu (PNL) și lon Mihalache 
(PNȚ); acesta din urmă, fiind ales în mai multe județe, 
a optat să reprezinte județul Prahova.“ 

Politica dusă deliberat de regele Carol al II-lea în 
scopul slăbirii şi divizării partidelor tradiționale pentru a-și 
instaura dictatura personală a afectat relațiile sale perso- 
nale cu mulți politicieni, inclusiv cu lon Mihalache. Intre- 
văzând pericolul îndepărtării Partidului Naţional Țărănesc 
pentru mult timp de la cârma țării, Mihalache a apelat 
la bunele relaţii ale lui Zaharia Dan cu Prinţul Nicolae, 
fostul Regent. Absolventul colegiului britanic Eton era 
un împătimit al sportului în general, dar iubea şi marea, 
fiind interesat, printre altele, şi de modernizarea marinei 
militare. În 1930, după semnarea convenției comerciale, 
apoi în 1932, când o escadră britanică din Mediterana a 
vizitat Constanţa, țărăniștii începuseseră discuţiile oficiale 
privind achiziţionarea de nave şi submarine moderne, dar 
şi pentru concretizarea proiectului construirii în trei ani a 
bazei navale Tașaul“!, dublată de un port comercial şi cu 
realizarea canalului Dunăre-Marea Neagră“?. Prin consoli- 
darea fortificațiilor costiere creştea și potenţialul defensiv 
al flotei militare, iar România ar fi urmat să joace un rol 
important în Marea Neagră, putând chiar stânjeni într-o 
oarecare măsură interesele Rusiei în zonă. Lucrările au 
demarat abia în 1938-1938 - în regie proprie - şi n-au putut 
fi continuate din cauza începerii celui de-al doilea război 
mondial şi subordonării treptate a României intereselor 
germane, dar importanţa strategică a flotei militare şi a 
prezumtivei bazei navale s-a dovedit cu prilejul evacuării 
Crimeei, a doua ca mărime după Dunkerque“. 


40 Radu Petrescu, Preotul-profesor Gheorghe Cotenescu (1886-1965) 


125 de ani de la naşterea celui mai important iorghist muscelean, în 
„Revista de istorie a Muscelului. Studii şi comunicări“, volum XII, 
Muzeul Municipal Câmpulung-Muscel, Editura Universităţii din Pitești, 
2011, pp. 120-130 

41 Aşa-numitul „Plan Henderson“. Deviz estimativ, circa 10 miliarde 

de lei aur, conform ofertei firmei britanice Alexander Gibb & Partners. 
La presiunile Franţei, dar şi la insistenţele altui ofertant britanic, cu care 
deja fuseseră contractate, tot în 1930, lucrări de modernizare a rețelei 
rutiere naţionale, guvernul ignoră oferta inițială, ignorând neseriozitatea 
firmei Stewart, cu care intră într-un litigiu internațional similar 
„autostrăzii Transilvania“. De fapt, firma Stewart urmărea compensarea 
pierderilor la drumuri cu profiturile estimate în cazul contractării bazei 
navale. Tot firma Gibb sugerase şi construirea unei baze de submarine în 
zona Tăbăcărie [n.a.]. 

42 În perioada 1949-1953, la îndemnul lui Stalin, guvernul comunist 
demarează lucrările la proiectul fantasmagoric al „Magistralei albastre“, 
supranumit „(Canalul morții“, cu zeci de mii de deținuți politici şi 
condamnaţi administrativ, așa-numiții „colonişti M.A.... Se pare că Stalin 
intenţiona să înființeze în zonă o bază secretă de submarine sovietice [n.a.]. 
43 „Miracolul de la Dunkerque“ din 1940, peste 338.000 de militari 
evacuaţi pe mare (inclusiv 123.000 de francezi), fără matenale de luptă. 
Se pare că Hitler a ordonat aviaţiei şi coloanelor de tancuri germane 

să nu mai acţioneze pentru a obţine o neutralitate ulterioară din partea 
Angliei. În aprilie 1944, Marina Regală română a declanșat „Operaţiunea 
60.000“, reuşind să evacueze din Crimeea, sub bombardamente 
permanente. peste 120.000 de militari şi 22.000 de tone de materiale 

Devenit unul din principalii consilieri militari 
ai partidului, Zaharia Dan a înlesnit fără probleme 
aceste contacte directe, iar lon Mihalache s-a iluzionat 
mult timp că şi prin intermediul Regelui, nu numai al 
Prințului Nicolae, ar fi putut aduce din nou PNȚ la gu- 
vernare. Scrisorile elocvente emise de Zaharia Dan în 
octombrie-noiembrie 1935 indică pe larg consecinţele 
demersului special pe care acesta îl întreprinsese cu 
discreție pe lângă Carol al II-lea. 

„De circa un an m-am angajat pe tăcute, fără 
nici o manifestare în afară, perseverând și luptând cu 
greutăţi, spre a convinge pe rege să îmbrăţişeze cu dragă 
inimă acţiunea noastră politică, iar pe D-ta să te pri- 
vească așa cum sufletul meu te-a descris și îmbrățișat. 
Insuși prințul Nicolae ţine să te întâlnească la Snagov 
sau Cotroceni. Să fii sigur că acea acțiune se bazase pe 
perfectă corectitudine dublată de un sentiment de mân- 
drie şi egală demnitate. Nici o umilinţă, nici o acţiune 
josnică.“ Tot Zaharia Dan îi indica lui Mihalache une- 
le puncte de interes pentru rege la o iminentă discuţie 
cu politicianul țărănist: politica externă şi îndeosebi 
relaţiile cu Sovietele, o corelaţie cu evenimentele „ce 
ne-ar putea aduce cât mai repede la conducere“.* 

Tot Zaharia Dan a deschis pentru Mihalache uşi 
aparent închise și la Banca Naţională a României, impor- 
tant fief liberal.*5 Deşi guvernele liberale nu considerau 
agricultura o prioritate, legea conversiunii datoriilor agri- 
cole, promovată iniţial de guvernul de tehnicieni condus 
de Nicolae Iorga şi Constantin Argetoianu și modificată 
ulterior de ţărănişti pe linia unei protecţii sporite față de 
țărănimea înglodată în datorii, a fost aplicată în cele din 
urmă de liberali după ce i-au extins stera de acţiune Şi 
asupra datornicilor din mediul urban. 

În calitate de reprezentant al unui grup de fir- 
me germane, Zaharia Dan sprijină și logistic partidul, 
intermediind importul temporar de vehicule-platformă, 
transportate pe calea ferată, pe care să fie montate echi- 
pamente moderne de sonorizare (megafoane Siemens- 
Halske) operate de specialiștii firmelor Telefunken şi 
Siemens, utilizate în timpul mitingurilor ample orga- 
nizate la Câmpulung (14 mai 1929), Bucureşti şi Alba 
lulia (20 iunie 1929). 

La mijlocul anilor '30, PNȚ dispunea de o 
puternică Secţie Militară, condusă de ofițeri superiori 
valoroși. În compania generalilor lon Sichitiu, Gheorghe 
Rujinschi, Nicolae Rujinschi. Grigore Bunescu, Gheor- 
ghe Constantinescu, Constantin Tănăsescu, Constantin 
Comănescu. Ștefan Burileanu, Gabriel Negrei, Pompiliu 
Capeleanu, Haralambie Iarca şi Dr. Nicolae Georgescu, îl 
regăsim şi de Zaharia Dan, devenit între timp amiral. În 
această calitate, îl atrage printre membrii Secţiei Militare 
şi pe cumnatul preotului-profesor Gh. Cotenescu, colone- 
44 Apostol Stan, lon Mihalache. Destinul unei vieţi, Editura Saeculum 
1.0., București, 1999, pp. 230-231. 

45 Idem, p. 205. 


46 În calitate de reprezentani la nivel naţional al marilor firme germane 
Siemens. Telefunken şi A.E.G. [n.a.]. 

lul în rezervă Constantin Răuţoiu, și el stoeneştean, fost 
comandant al garnizoanei Câmpulung Muscel. 

Pe lângă activitatea pur politică, PNȚ desfășura 
şi o importantă activitate doctrinară prin intermediul 
Cercului Central de Studii, condus de profesorul uni- 
versitar Constantin Rădulescu-Motru şi secondat de 
profesorul universitar Petre Andrei, cerc format din 
președinții celor douăsprezece secții tematice. 

În cadrul secţiei „Apărarea naţională“, Zaharia 
Dan a ţinut — în București şi în provincie — numeroase 
conferinţe interesante pe diverse teme. 

Una dintre conferințele pe care le-a ţinut-o 
Zaharia Dan în 1934 s-a referit la necesitatea organi- 
zării unei industrii de stat pe principii sănătoase, „nu 
parazitare“.*? Trebuia să se renunţe la politica libe- 
ralilor de a se importa cu precădere secţii sau fabrici 
vechi — inclusiv piese vechi de artilerie şi muniţie ex- 
pirată din ţări forțate să se dezarmeze prin convențiile 
internaţionale, în detrimentul modernizării propriei 
noastre industrii, atât de necesară în contextul eveni- 
mentelor internaţionale atât de presante. „Nu cu fiare 
vechi şi piese de muzeu se poate pune la punct industria 
naţională a României.*“* Principii de o actualitate tulbu- 
rătoare pentru România de azi, în contextul punerii pe 
butuci a industriei de apărare și a importării pe bandă 
rulantă de fregate casate, taburi blindate care de fapt nu 
sunt blindate suficient şi avioane multirol uzate moral 
şi fizic de care alții se grăbesc să scape. 

Multitudinea temelor abordate de Zaharia Dan 
în conferinţe publice și în articole de presă („Curentul“, 


„Dreptatea“, „Universul“ etc.) ar putea surprinde pe 
cititorul neavizat. 


Astfel, în acelaşi an, într-o şedinţă comună a 
secţiilor „Apărare naţională“ şi „Comunicaţii și Trans- 
porturi“, abordează o altă problemă sensibilă pentru gu- 
vernul tătărăscian, cea a accelerării „fuzionării“ dintre o 
societate de stat (N.F.R.) şi una particulară (S.R.D.) din 
domeniul navigaţiei fluviale. Zaharia considera acţiunea 
ca fiind o „machiavelică combinaţie“ și „un act îndrăsneţ 
ce ar creia un formidabil trust, de un hidos monopol cu 
desăvârşire periculos economiei naționale, ce trebuie îm- 
piedicat.“ Vorbitorul arăta că activitatea regiei P.C.A.5, 
și deci a N.F.R.-ului (Navigaţia Fluvială Română — n.a.), 
„departe de a solda cu deficite, dispune de reale fonduri 
Şi ca atare își poate îmbunătăți și mări parcul de vase al 
N.F.R.“. Exemplifica inclusiv cu faptul că expertiza justi- 
ficativă a fost efectuată fără a fi luate în considerare toate 
bunurile mobile şi imobile ale N.F.R., dezavantajând-o 
la stabilirea aportului fiecărui partener în noua societate. 
Concluzia pe care o trage este sumbră: „O afacere extrem 
de proastă pentru România, şi, bineînţeles, extrem de 


47 Preşedinte-raportor gen. Gheorghe Rujinschi. Acesta conducea, la 
nivel naţional, şi Gărzile Ţărănești [n.a.). 

48 În sensul nefavorizării — din interese obscure — a anumitor sectoare [n.a.]. 
49 Şedinţele cercului de studii al P.N.Ţ. Secţiunea apărării naţionale, în 
„Dreptatea“, anul VIII, nr. 2006, 31 mai 1934, p. 3. 

50 Porturi şi Comunicaţii pe Apă [n.a.]. 

avantajoasă pentru partenerul privat.“s! Nimic nou sub 
soare pentru puzderia de fuziuni şi de vânzări pe mai 
nimic unor aşa-zis investitori strategici români şi străini 
din perioada postdecembristă. 

Zaharia Dan era la curent şi cu evenimentele 
internaţionale. Înţelegem mai bine acest lucru când 
aflăm amănunte de la conferinţa despre Oceanul Paci- 
fic pe care a ținut-o tot în 1934 într-unul din saloanele 
Cercului Militar din Câmpulung Muscel, sub auspicii- 
le societății culturale locale „Ateneul Român“. Printre 
participanţi s-a numărat şi lon Mihalache. 

Cu o intuiţie profetică, vorbitorul familiariza 
publicul cu cauzele și potenţialele consecinţe ale răz- 
boiului iminent, dar includea și unele naivități datorate 
„umflării“ fără baze reale a succeselor minore înregistrate 
la Liga Naţiunilor de politica viitorului țărănist Nicolae 
Titulescu într-o lume în care presiunea statelor revizio- 
niste se accentua: „[...] Centrul de greutate al omenirii a 
alunecat astăzi către acest imens ocean [...] Japoniei i se 
refuză imigraţiunea [...] Şi războiul, cea mai dezmățată 
conflagraţiune a globului, în mod inevitabil va veni [...] 
Necesitatea întăririi bazei navale Singapore [...] şi a ba- 
zei Hawaii [...] Încercuirea Japoniei şi izolarea Rusiei 
(...] Europa divizată în două mari grupe: industrială și a 
statelor agricole [...] Solidaritatea economică a statelor 
din sud-estul Europei [...] Fire de legătură prin călătoria 
lui Titulescu la Varşovia, Ankara, Sofia, Belgrad [...] Ro- 
mânia e statul în jurul căruia urmează a se grupa toate 
statele sud-est europene [...].“ * 

În alegerile parțiale din Mehedinţi (februarie 
1936), conducerea P.N.Ţ. a apelat la experimentatul 
Zaharia Dan pentru a face faţă violenţelor practicate de 
partidele de dreapta şi de extremă dreaptă. La ordinul 
unui prim-ministru interesat ca să câştige oricine man- 
datul de deputat, numai țărăniştii nu, ministrul liberal 
de interne, basarabeanul Ion Inculeţ, permite pătrun- 
derea în judeţ a formațiunilor paramilitare gogo-cuzis- 
te“: aduse cu trenul din Basarabia și nordul Moldovei. 
Temându-se de zdrobirea la scor a propriului candidat 
(dr. Nicolae Lupu), cum păţiseră deja în ianuarie 1936 
în judeţul Suceava, Mihalache îi lasă mână liberă lui 
Zaharia Dan, originar din Mehedinţi. Acesta, nepu- 
tând conta pe gărzile țărănești locale, mult prea slabe, 
apelează la cele din nordul judeţului Muscel, conduse 
de avocatul Mihail Muşatescu“, pe care le aduce cu 
camioanele, evitând căile ferate, controlate de „lănci- 
eri“. A urmat un război contondent, ambele părți fiind 
dotate cu „instrumente“ convingătoare, inclusiv arme. 
51 Şedinţele cercului de studii al P.N.Ţ. Importante chestiuni asupra 
chestiunei (sic!) fuziunei societăţilor N.F.R. şi S.R.D., în „Dreptatea“, 
anul VIII, nr. 2013. 8 iunie 1934. p.3 
52 Problema Pacificului. Conferinţa d-lui comandor Zaharia Dan la 
Câmpulung, în .„Dreptatea', anul VIII, nr. 1971, 14 aprilie 1934, p. 3. 

53 „Lăncieri', nume preluat de la inițialele L.A.N.C. — Liga Apărării 
Naţional-Creștine. Purtau cămăși albastre [n.a.]. 
54 Avocatul Mihai Al. Muşatescu, ofiţer în rezervă şi invalid de război. 


Fratele mai mare al dramaturgului Tudor Al. Muşatescu. Șeful Gărzilor 
Țărăneşti din Muscel [n.a.]. 


Luat prin surprindere, Inculeţ e obligat să intervină şi 
va publica zile în şir în presă fotografii cu arsenalul 
confiscat de autorităţile locale de la gărzile țărăniste şi 
de la „lăncierii“ gogo-cuziști. Numai în aceste condiţii 
a putut fi garantată securitatea participanților la mitin- 
gurile țărăniste — inclusiv a vorbitorilor lon Mihalache, 
dr. Nicolae Lupu și Zaharia Dan — soldate în final cu 
victoria clară a candidatului dr. N. Lupu. 

În lipsa unui Zaharia Dan local, la alegerile parțiale 
din județul Hunedoara, țărăniștii au fost obligaţi să solici- 
te în mod explicit sprijinul D-rului Petru Groza (Frontul 
Plugarilor) şi extremei stângi (PCR/Blocul Muncitoresc 
Țărănesc), doar astfel putând obține victoria. 

Pregătind trecerea la dictatura personală, Carol 
al II-lea oferă guvernarea gogo-cuziştilor întăriţi cu lon 
Antonescu și cu elemente țărăniste disidente selectate de 
către Rege, în frunte cu argeșeanul Armand Călinescu. 
Un fel de struţo-cămilă lipsită de sprijinul popular, ce 
putea fi oricând trecută pe linie moartă, ceea ce s-a şi 
întâmplat la 10 februarie 1938, fără ca parlamentarii aleşi 
în decembrie 1937 să se mai întrunească oficial și fără să 
se mai organizeze alte alegeri, deşi promise. 

După adoptarea noii Constituţii, care desființa 
toate partidele, și după simulacrul de alegeri de tip 
italian, pe categorii sociale/bresle, Frontul Renașterii 
Naţionale, partidul unic inventat de Armand Călinescu, 
luptă şi învinge „de unul singur“. 

La | septembrie 1939 Germania atacă Polonia 
şi începe „războiul ciudat“ în care Anglia și Franța, deși 
declară la rândul lor război Germaniei, nu deplasează ni- 
ciun soldat şi nu trag nici măcar un glonţ. E rândul Rusiei 
ca la 17 septembrie să-și ocupe „felia“ ce-i revenea din 
Polonia conform tratatului semnat la Moscova de miniștrii 
de externe Ribbentrop şi Molotov la 23 august 1939. 

Sfidat de Corneliu Zelea Codreanu, care nu 
ceda regelui conducerea Legiunii, contând pe sprijinul 
necondiţionat al Germaniei, Carol al II-lea îşi modifică 
atitudinea, ordonându-i lui Armand Călinescu să-i |i- 
chideze pe liderii legionari aflaţi în închisori. Violenţa 
naşte violenţă iar spirala îl înghite și pe Armand Că- 
linescu, executat de un comando legionar infiltrat din 
Germania. Represaliile guvernului condus de genera- 
lul Gh. Argeşeanu au fost pe măsură: în fiecare judeţ, 
gloanţele au ciuruit în pieţe câte 2-3 legionari, iar școlile 
au fost obligate să-şi ducă acolo elevii, cu profesorii în 
frunte. Oprobriul popular fiind imens, Argeşeanu este 
înlocuit rapid cu Constantin Argetoianu. 

O atmosferă deloc propice. Şi totuşi, la 8 oc- 
tombrie 1939, ctitorii Gheorghe Cotenescu şi Zaha- 
ria Dan inaugurează solemn centrul civic din comu- 
na-model Stoenești în prezenţa Patriarhului Nicodim 
Munteanu, a Rezidentului regal Gheorghe Alexianu, 
a ministrului Cultelor Nicolae Zigre, a doi Cavaleri ai 
ordinului „Mihai Viteazul“ (ziaristul Pamfil Șeicaru şi 
generalul Gheorghe Rasoviceanu, superioriul din război 
al parohului, pe atunci preot căpitan decorat cu ordinul 

„Coroana României“) a unor cadre superioare civile 
şi militare din Capitală, a autorităţilor locale din patru 
judeţe“ şi a miilor de săteni de pe întreaga vale su- 
perioară a Dâmboviţei. Ceremoniile au fost filmate şi 
prezentate în direct la postul de radio naţional. 

Consecințele anexelor secrete ale Tratatului ger- 
mano-rus au fost dezastruoase pentru România. Hitler 
şi Stalin anulau practic tratatele de pace care au urmat 
primei conflagrații mondiale, împărțind teritoriile ce-i 
despărțiseră vremelnic și devenind astfel vecini care-și 
„ascuţeau de zor armele“. Ultimatumurile sovietice sol- 
date cu cedarea Basarabiei şi a nordului Bucovinei şi 
Diktatul de la Viena au pus capăt fanfaronadei lui Carol 
al II-lea, care clamase tot timpul că „România nu va 
ceda nicio palmă de pământ fără luptă“. Anul 1940 n-a 
adus cu el numai cedarea puterii de către Rege, ci și 
desființarea neoficială a Ligii Naţiunilor și falimentul 
politicii titulesciene. 

Pentru scurtă vreme, România, condusă de 
Ion Antonescu, s-a transformat într-un Stat Naţional- 
Legionar. Nemulțumit cu poziţiile minore deţinute în 
guvern şi pe plan local, Horia Sima își pregăteşte oame- 
nii pentru o confruntare decisivă. Aceasta va avea loc 
în perioada 21-23 ianuarie 1941, soldându-se cu morți 
Şi răniți de ambele părți. Până când Hitler, conducăto- 
rul de facto al Pactului Tripartit, i-a dat mână liberă, 
Antonescu a acționat ezitant, permițând legionarilor 
mici victorii pe plan local, aşa cum s-a întâmplat şi în 
Muscel, unde aceştia au ocupat temporar Prefectura 
şi câteva instituţii-cheie. Totuşi, aici nu au procedat la 
executarea adversarilor trecuţi din timp pe „listele ne- 
gre”, pe care figurau ia Stoenești atât amiralul Zaharia 
Dan (țărănist), cât şi preotul-profesor Gh. Cotenescu 
(iorghist), deși împotriva locuinţei acestuia din urmă au 
acţionat cu focuri de armă de către o „echipă a morții“ 
sosită din Malu cu Flori şi călăuzită de cuibul legionar 
comunal, iar un preot legionar, devenit primar şi şef de 
cooperativă, l-a ameninţat cu arma. 

După înfrângerea rebeliunii, arestarea și con- 
damnarea pe termen scurt a mii de legionari din întreaga 
țară, eliberaţi în mare parte după cel mult şase luni, 
a urmat o perioadă în care populaţia trebuia pregătită 
psihic pentru susţinerea participării armatei române la 
războiul pe care Hitler îl pregătea cu febrilitate împotri- 
va Uniunii Sovietice, conform planului „Barbarossa“. 

În acest scop, Nichifor Crainic, noul ministru al 
propagandei, a iniţiat în luna mai 1941 câteva manifestări 
ce urmăreau resuscitarea patriotismului populaţiei. Astfel, la 
4 mai s-a organizat la Florica un parastas solemn cu prilejul 
aniversării a 50 de ani de la moartea lui lon C. Brătianu. 

În aceeași zi, duminică 4 mai 1941, ajungeau 
simultan la Stoeneşti două delegaţii ce parcurseseră rute 
diferite. Iniţiatorul fusese chiar amiralul Zaharia Dan, 
care se cunoștea foarte bine cu „Ionică“ Antonescu din 


55 Argeş, Braşov, Dâmboviţa şi Muscel [n.a.]. 
56 Ţinutul Herţei [n.a.]. 

perioada 1916-1918, perioada în care amândoi lucraseră 
la Marele Cartier General. Într-o excursie de o zi, d-na 
Maria Antonescu, d-na Veturia Goga şi alte persoane 
din conducerea Consiliului de Patronaj al Operelor So- 
ciale s-au deplasat de la Bucureşti la Topoloveni, unde 
au vizitat instituţiile finalizate în timp de familia lon 
Mihalache și organizaţia țărănistă locală, iar de acolo 
spre Câmpulung, Muscel de unde, după un scurt popas 
la Prefectură, s-au îndreptat spre Stoeneşti. 

Pe o rută ocolitoare, într-o excursie de două 
zile (București- Valea Prahovei-Braşov; Brașov-Rucăr- 
Dragoslavele-Stoenești), a ajuns în acelaşi loc, în 
aceeași zi și la aceeași oră o delegație numeroasă for- 
mată din ofițeri şi experți germani, conduși de ministrul 
Nichifor Crainic şi de generalul-maior Arthur Hauffe, 
şeful Misiunii militare germane staționate în Bucureşti. 

După preluarea puterii de către Ion Antonescu, 
Zaharia Dan şi-a oferit serviciile de specialist în marină 
Şi în comunicații, dorind să fie numit la conducerea unui 
șantier naval sau ca reprezentant al Ministerului Apă- 
rării Naţionale în cadrul consiliului de administraţie al 
Societăţii Române de Radiodifuziune (S.R.R.). Iniţial, 
Antonescu a acceptat, transmițând o scrisoare în acest 
sens către S.R.R., dar i s-a răspuns că ministerul deja 
numise un altă persoană care ar fi trebuit revocată. 

Amiralul Zaharia Dan s-a resemnat, publicând 
în 1941, discret, o lucrare care şi azi rămâne de referință 
pentru istorici, cartea „Ion Antonescu. Către Români - 
Chemări, cuvântări, documente. La o răscruce a istori- 
ei“. A încercat, iniţial, să se consulte în privinţa selecţiei 
discursurilor cu viitorul mareșal al României, dar i s-a 
lăsat mână liberâ.*” E cântecul de lebădă ali fostului 
marinar-mușchetar. 

În 1943, amiralul Zaharia Dan părăsea această 
lume la doar 65 de ani, fără să ajungă să cunoască „far- 
mecul“ închisorilor comuniste, acolo unde şi-au pierdut 
viaţa sau de unde vor ieşi marcați pe viață mulţi prieteni 
marinari (ex. amiralul Gheorghe Kozlinski, decedat în 
1950 la Aiud; contraamiralul Horia Măcellariu etc.) 
Şi generali din secţia militară a PNȚ (ex. gen. Gabriel 
Negrei, decedat în 1951 la Aiud etc.), dar și preotul 
paroh Gheorghe Cotenescu, condamnat în 1950 pentru 
sprijinul logistic acordat primei organizaţii de rezistenţă 
armată anticomunistă „Haiducii Muscelului“, înființată 
şi condusă de colonelul Gheorghe Arsenescu, cea care 
a acţionat în perimetrul Dragoslavele-Muntele Roşu- 
Stoeneștis?. Pus pe jaf, în numele luptei de clasă, re- 
gimul comunist avea să confişte întreaga avere, atât 
urmașilor amiralului, cât și preotului Cotenescu.* 


57 Caracter integru. Antonescu n-a agreat intervenţiile şi nici astfel 

de acţiuni. fiind doar pus în temă cu privire la stadiul lucrării prin 
intermediul directorului: de cabinet al Preşedinţiei Consiliului de 
Miniștri, Lt. col. Mircea Elefterescu [n.a.] 

58 Radu Petrescu, Haiducii Muscelului, mişcarea de rezistență a 
colonelului Arsenescu, în „Histona“, anul XII, nr. 121 (1), 2012, p. 52-55. 
59 Viorel Petre Ghinete, Monografia comunei Stoeneşti, Tipografia S.C. 
Gig S.R.L. Câmpulung-Mușcel. 2007. p. 320. 

Din păcate, crucea de lemn cu care a fost îngro- 
pat în mare grabă un amiral, la Suslănești, lângă socrii 
săi, dăinuieșşte și azi, cu litere scorojite, amintindu-ne 
nouă, tuturor celor care încercăm să-l cinstim azi, la 
aproape 72 de ani de la moartea sa, de trecerea nemi- 
loasă a timpului și de faptul că toți suntem muritori. 

Poate că autorităţile locale, dar și reprezentanții 
Marinei Militare a unei țări membre a NATO, ai unei 
marine care își respectă spiritul de corp şi care știe să 
păstreze cu pioşenie memoria înaintaşilor săi, vor găsi 
calea firească de a-l omagia cu un monument civilizat 
pe marinarul-mușchetar Zaharia Dan și prin acordarea 


|. P. S. S. Patriarhul Nicodem -- 


numelui său unei străzi importante din municipiul Câm- 
pulung Muscel. 

Gesturi de normalitate musceleană şi de 
recunoștință creștinească la mormântul celui uitat. 
Radu Petrescu-Muscel 
Asociaţia Română de Istorie a Presei, filiala București 
Societatea de Ştiinţe Istorice din România, filiala 
Bucureşti 
Asociaţia Foștilor Deținuți Politici din România, filiala 
București 
Asociaţia Naţională Cultul Eroilor „Regina Maria“, 
filiala București 

Zece cărţi din secolul al XVII-lea 
cu însemnări manuscrise din biblioteca Brukenthal 


Dr. Radu Teuceanu 
muzeograf, Muzeul Naţional Brukenthal (Sibiu, România) 


Cuvinte cheie: carte veche, Europa occidentală, secolul al XVII-lea, vechi proprietari, însemnări. 


Rezumat 
Biblioteca Brukenthal deţine o colecție valoroasă de carte de secol XVII, dintre care o parte prezintă 
însemnări manuscrise, care se află de obicei pe primul şi ultimul forzaţ al volumelor. În articolul de față prezentăm 
zece cărți tipărite în vestul Europei, de profil istoric, filosofic şi ştiinţific. Însemnările au fost făcute în limba latină, 
de către vechii proprietari, care erau patricieni şi nobili, în special din Transilvania, dar și din Europa Centrală. 


Ten 17th-Century books with handwritten notes 
from the Brukenthal library 


Key words: old books, Western Europe, the 17th century, old owners, handwritten notes. 


Abstract 
The Brukenthal Library is in possession of a valuable collection of 17th-century books. A part of them 
have got handwritten notes, usually on the flyleaves. We put forward here ten books printed in western Europe, 
of history, philosophy, and science. The notes were made in Latin by their old owners, who were patricians and 
noblemen, especially from Transylvania, but also from Central Europe. 

Zece cărţi din secolul al XVII-lea 
cu însemnări manuscrise din biblioteca Brukenthal 


DR. RADU TEUCEANU 


muzeograf, Muzeul Naţional Brukenthal (Sibiu, România) 


În articolul de faţă continuăm prezentarea de cărți cu însem- 
nări manuscrise tipărite în secolul al XVII-lea din biblioteca 
noastră. Volumele provin tot din donaţii făcute după moartea 
baronului Brukenthal, între aproximativ 1870 şi 1948. In- 
semnările au fost făcute de persoane din clasa de mijloc şi 
de nobili din Transilvania şi din Europa Centrală. 

Cărţile lui Euclid şi Hieronymus Oertl (Orte- 
lius) (mort la Niimberg în 1614) i-au aparținut doctoru- 
lui Sâmuel Kăleseri. La Londra, în data de 18 octom- 
brie 1683, o persoană particulară a cheltuit 18 denari 
englezești pe volumul lui Euclid, iar în data de 31 iulie 
1731, Sâmuel Nâdudvari, profesor la Colegiul reformat 
din Târgu-Mureș!, i-a dăruit lui K&leseri cartea lui Orte- 
lius, care este o cronică a luptelor purtate de unguri îm- 
potriva turcilor, începând cu anul 1395 şi pe care autorul 
a încercat să o aducă la zi în mai multe ediţii succesive. 
Este un volum cuprinzător, de aproape 600 de pagini și 
cu o imagine gravată a bătăliei de la Târgovişte; ediția de 
față, tipărită în 1603, descrie evenimentele care au avut 
loc până în anul precedent, 1602. Ortelius a scris aceas- 
tă iucrare la îndemnul cumnatului sau, gravorul Johann 
Sibmacher de la Nirnberg, care a şi executat de altfel por- 
tretele şi reprezentările de fortărețe şi bătălii. Materialul 
a fost adunat în faza iniţială de Sibmacher. În ediţia din 
1602, acesta afirmă că s-a străduit să colecteze datele de 
la persoane de vază dar, mai ales, de la martori oculari. 
Din însemnările sale, care aveau caracterul unui jumal 
zilnic, Ortelius a selectat numai ce i s-a părut cel mai 
valoros, demn de a vedea lumina tiparului; în principiu, 
el a preferat să se bazeze pe „cele mai verosimile mărturii 
Şi scrieri“ („die glaubhaften Zeugnisse und Schriften“), 
mai curând decât pe însemnările zilnice ale „persoane- 
lor de vază“. Totuşi, „mărturiile şi scrierile“ preferate de 
autor nu sunt altele decât foile volante şi almanahurile. 
Cetăţean al Augsburg-ului, mândru oraş imperial liber 
din sudul Germaniei, Ortelius a preferat relatările publi- 
cate de marile case comerciale din oraș, în primul rând 
cele ale familiei de bancheri Fugger. În afară de istoria 
regatului Ungariei a lui Istvânfty, cronica lui Ortelius este 
cea mai cuprinzătoare descriere a luptelor duse împotri- 
va turcilor. Meritul autorului stă în faptul că a valorificat 
sursele care se aflau în arhive şi biblioteci, reușind, în 


1 Zsolt Tr6esânyi şi Ambrus Miskolczy, Das lange 18. Jahrhundert 
(1711-1830) (p. 407-452), trad. de Kâroly Gerstner, în: „Kurze 
Geschichte Siebenburgens“. Budapest. Akademiai Kiado, 1990, p. 416. 

ciuda volumului mare de material, să îl prelucreze şi să 
îl transforme, pentru ca textul cărții să fie, la final, „fidel 
şi nestricat“ („treu und unverdorben'*).? 

Cel mai probabil este ca vechiul proprietar al 
Istoriei lui Plinius cel Bătrân, Andreas Wolf(f), latinizat 
Lupinus, să fie transilvăneanul Andreas Wolf, născut la 
Cristian (lângă Sibiu) în 1741. A studiat la gimnaziul din 
Sibiu, unde a deprins în mod deosebit cântatul la clavecin 
Şi a învăţat limba română. Din 1767 a fost, timp de şapte 
ani, rector al Şcolii Triviale din Cisnădie, timp în care a 
compus mai multe melodii. A studiat medicina la Viena, 
din 1774, şi din 1777 la Bratislava, primind diploma de 
doctor în medicină la academia din Erlangen. La sfârşitul 
anului 1777 s-a întors la Sibiu, după care a fost chemat la 
lași, unde a stat în repetate rânduri — între 1780 şi 1782, 
între 1788 şi 1790, zece luni în 1794 şi iarăşi între 1795 
şi 1797. În data de 23 noiembrie 1799 a fost numit, la 
Gâttingen, corespondent al Royal Society de la Londra. 
S-a stins din viaţă la Sibiu în urma unei lungi suferinţe, în 
1812. În mai 1805, Wolf a achiziționat Istoria Valahiei şi 
a Moldovei de Engels, carte apărută în continuarea Istori- 
ei universale.! De asemenea, acest vechi posesor al cărții 
putea fi şi un urmaș de după 1631 al lui Thomas Wolf, 
umanist de la Strasbourg (cca 1450-1511).5 De asemenea, 
un (Johann) Andreas Wolf (1652-1716) a fost pictorul 
curții Bavariei, la Munchen. A decorat mai multe biserici 
din Bavaria şi s-a inspirat un timp din maniera lui Schou- 
fild şi Karl Loth.* În ultimii ani ai vieţii s-a ocupat și cu 
arhitectura, după planurile sale fiind construite mănăsti- 
rea şi biserica din Schaeftlarn.” Se mai știe de asemenea 
că îşi alcătuise o bibliotecă („sein Geld verwendete er 
fuer Werke der Kunst, und fuer Buecher').* 


2 [Ernst] Mummenhoff, Oertl [articol de enciclopedie], în: „Allgemeine 
Deutsche Biographie“ (ADB), Leipzig. Verlag von Duncker & Humblot. 
24. Band. 1887. p. 445-446. 

3 În limba germană, Grossau. 

4 Joseph Trausch, Schnifisteller-Lexikon oder biographisch-literănsche 
Denk-Blătter der Siebenburger Sachsen, Kronstadt, Druck und Verlag 
von Johann Gott und Sohn Heinrich, III. Band, 1871, p. 504-506 passim. 
5 The Works of Peter Schott (1460-1490), University of North Carolina 
Press. 1971, p. 369, 768. 

6 Benezit dictionnaire critique et documentaire des peintres. sculpteurs. 
dessinateurs et graveurs, Paris, Grund, 1999, tome 14, p. 687 

7 G. K. Nagler, Neues allgemeines Kiinstler-Lexicon, 24. Band, Leipzig, 
Schwarzenberg & Schumann, 1924, p. 549. 

8 Wolfgang Maurer, Biographien denkwuerdiger Maenner aus Bayern 
bis Ende des achzehnten Jahrhunderts, Passau und Regensburg. Bey 
Friednich Pustet. 1828. p. 70. 

Lucrarea Icon animorum de John Barclay” (loan- 
nes Barclaius) i-a fost dăruită de un anume Sigismundus 
Kovâcs sau Kovâts lui Dionysius Bânffy. Întrucât cartea 
a apărut în 1668, iar Dionysius (Denes) Bânffy, căpitan al 
Clujului şi conducător al armatei Transilvaniei, a murit în 
1674'%, cartea a ajuns în scurt timp din Germania în Tran- 
silvania. Prima ediţie a acestui volum a apărut în 1614 
și a fost tradusă în engleză de Thomas May în 1631, cu 
titlul The Mirrour of Mindes (Oglinda minţilor). Această 
carte este de mică întindere (182 pagini), dar este foarte 
densă. Textul se deschide cu dispozițiile şi trăsăturile di- 
feritelor perioade ale vieţii. Ulterior autorul se ocupă de 
principalele națiuni ale Europei şi de caracteristicile lor — 
francezii, englezii, scoţienii, irlandezii, italienii, spaniolii, 
ungurii, polonii, ruşii, dar şi turcii şi iudeii. După aceea 
se trece la trăsăturile firii omeneşti (temeritatea, timidi- 
tatea, mândria ş.a.m.d.), iar, la final, la stările superioare 
ale societății din acea vreme — principii şi magistrații; 
ultimul capitol, care numără numai câteva pagini, are ca 
subiect artele divinatorii. Pentru această operă, Barclay a 
fost comparat cu Montaigne, datorită acuităţii observaţiei, 
judecății lucide şi talentului de narator. Autorul prezintă 
cu dibăcie aspectele pozitive și cele negative, dar şi tipuri 
de gândire şi de comportament. Deşi criticile la adresa 
diferitelor popoare nu sunt formulate cu asprime, în 1648 
— chiar anul încheierii păcii din Westfalia — aristocratul 
polonez Lukasz de Bnin Opalinski (1612-1666) a publi- 
cat la Danzig o ripostă la aserţiunile lui Barclay, Polonia 
defensa contra Joan. Barclaium..!! 

Catolic fervent, autorul i-a dedicat cartea rege- 
lui „Preacreştin“ al Franţei Ludovic al XIII-lea şi putem 
astfel constata o legătură culturală puternică între aceste 
personalităţi ale catolicismului — Papa, regele Franţei şi 
Barclay. Se cimentau și în acest fel relaţiile culturale, 
sociale şi religioase din această parte a Europei. Pentru 
a preamări înțelepciunea, volumul are pe pagina-fron- 
tispiciu o gravură reprezentând-o pe zeița Atena, stând 
în picioare şi care ține cu mâna dreaptă un scut oval pe 
care este inscripționat numele autorului şi titlul cărţii, 
iar cu mâna stângă — reflectând titlul cărții — o oglindă 
în care se privesc două personaje masculine; în partea 
superioară a oglinzii este inscripționată deviza „Suium 
cuique“. Gravura este semnată de J]. P. Thelott f. 


9 Născut dintr-un tată scoţian şi o mamă franțuzoaică în 1582 în Pont- 
ă-Musson. în Lorena, a învăţat latina devreme. În 1606 s-a stabilit în 
Anglia, unde a stat timp de zece ani la curtea lui lacob 1. Ulterior s-a 
mutat la Roma, unde i s-a oferit găzduire în palatul papal şi o pensie de 
150 de ducați. — După: John Barclay, L'Argenis, edited and translated by 
Mark Riley and Dorothy Pritchard Huber. vol. I, Assen, Koninklijke Van 
Gorcum, 2004, p. 4-11. 

10 În 1674, principele Mihail Apafi 1 a schimbat fățiș orientarea 

în politica externă și a ordonat decapitarea lui Bânffy, care era 
reprezentantul opoziţiei în rândurile conducerii. — După: Agnes R. 
Vârkonyi, Die letzten Jahrzehnte des autonomen Firstentums (1660- 
1711) (p. 359-403), trad. de Kâroly Gerstner, în: „Kurze Geschichte 
Siebenburgens“, Budapest, Akademiai Kiad6, 1990, p. 362, 364. 

11 Edward Bensly, Robert Burton, John Barclay and John Owen (p. 242- 
267), în: „The Cambridge History of English Literature“, Vol. 1V (Prose 
and Poetry: Sir Thomas North to Michael Drayton). p. 254. 


Cartea Exotericarum exercitationum a lui Giu- 
lio Cesare Scaligero, tipărită în 1620 la Hanovra, a 
ajuns în cursul secolului al XVII-lea la Sibiu, unde a 
fost cumpărată, conform însemnării manuscrise, de is- 
toricul medieşean Matthias Miles (sau Mulles), în anul 
1664. Născut la 21 februarie 1639 la Mediaș, fiu al pa- 
rohului orașului Mediaș, absolvent al gimnaziului din 
Braşov, acesta și-a început studiile la Universitatea din 
Wittenberg în data de 5 iulie 1658. Doi ani mai târziu, în 
1660, Miles s-a întors la Mediaș, unde a devenit rector al 
gimnaziului. În anul următor, 1661 a devenit secretar par- 
ticular (Geheimschreiber) al principelui loan Kemeny!? 
şi a început să fie trimis în misiuni diplomatice la Viena. 
Mai târziu a fost primit în Consiliu (Rat) și în data de 
14 mai 1681 a fost admis în Consiliul Interior (Inner 
Rat), încredinţându-i-se misiunea de a purta steagul să- 
sesc. După încheierea unui pact de alianță cu împăratul 
Leopold [, în data de 28 iunie 1685, Transilvania a ajuns 
sub stăpânirea Habsburgilor, iar Miles a decedat la scurt 
timp după întoarcerea la Sibiu, la | octombrie 1686.» 

Volumul de filosofie aristotelică Enchiridion lo- 
gicum ex Aristotele de Caspar Bartholinus a fost cum- 
părată în data de 28 mai 1645 de un anume Valentin(us) 
Lany, pe care, în stadiul actual al cercetării, nu l-am putut 
identifica. Totuşi, în Universal Lexicon este menţionată 
familia nobiliară maghiară Lanyi, care în prima jumătate 
a secolului al XVIII-lea avea pe blazon un scut surmontat 
de o barză, în interiorul scutului aflându-se de asemenea 
o barză şi o ancoră, în câte un cartier.!* Este posibil, de 
asemenea, ca cifra 69 din însemnarea manuscrisă să in- 
dice vârsta lui Lany la data achiziţionării cărţii. ceea ce 
ar însemna că el s-a născut în anul 1576. 

Cartea Historia della Transilvania de Ciro Spon- 
toni, tipărită în 1638 la Veneţia şi care numără 350 de 
pagini, cuprinde, în ciuda titlului cu caracter general, 
care de fapt induce în eroare, relatarea evenimentelor 
petrecute în ultimii ani ai secolului al XVI-lea şi primii 
ani ai secolului al XVII-lea. Oricum, receptarea textului 
a fost facilitată datorită faptului că lucrarea a apărut 
în limba italiană. În data de 7 aprilie 1707, volumul 
a intrat în posesia lui Antonius Rambaldus, conte de 
Collalto; acesta a aplicat pe primul forzaţ un ex-libris de 
mari dimensiuni, care acoperă aproape întreaga pagină. 
De asemenea, legătura, care a fost probabil comandată 
de Antonius Rambaldus, este de carton presat învelit 
în piele brună, cu ornamente aurite. Familia Col(l)alto 
pretindea că a venit în Italia o dată cu longobarzii; pri- 
mul reprezentant atestat, Raimbaldus 1 a trăit în jurul 
anului 930. Vechiul proprietar care a făcut însemnarea, 
Antonius Rambaldus, s-a născut în 1681, având aşadar, 
la momentul achiziţionării cărții, vârsta de 26 de ani. 


12 Pnncipe efemer al Transilvaniei (1661-1662), a căzut în data de 23 
ianuarie în bătălia de la Seleuș. — Agnes R. Vârkonyi. Op. cit., p. 359-360. 
13 G. D. Teutsch, Miles (articol de enciclopedie], în: „Allgemeine 
Deutsche Biographie“ (ADB), Leipzig, Verlag von Duncker & Humblot, 
21. Band, 1885, p. 743-745. 

14 Zedlers Grosses Universal Lexicon. 16. Band. Leipzig. 1737. p. 716. 

Deşi de origine italiană, el a trăit la Viena; astfel, în 
1716 a fost confirmat de împăratul Carol al VI-lea în 
calitate de șambelan, în 1723 consilier secret, iar în 
1730 ambasador la Sfântul Scaun.!* Datorită faptului că 
a aplicat un ex-libris cu blazonul său, putem constata 
faptul că Antonius s-a interesat de Transilvania care, în 
secolul precedent, fusese puternică şi temută. 

loan Pap Szathmari, autorul volumului Philoso- 
phia prima seu metaphysica brevibus aphorismis deli- 
neata, apare pe pagina de titlu ca „Ung. Autore“, dar se 
autointitulează „peregrinus Ungarus“, datând prefața 9 
februarie 1682. După cum însuşi titlul ne indică, printr- 
un număr mare, de 1396 de aforisme, autorul încearcă 
să faciliteze însușirea datelor filosofiei și metafizicii din 
vremea sa, aşezându-le în context. 

Textul, care cuprinde 325 de pagini mici este 
împărţit în mai multe capitole. Primul este dedicat prole- 
gomenelor filosofice, fiind la rândul lui, împărțit în patru 
subcapitole („„Modus cognoscendi“; „Methodus judicii“; 
„Memoria“; Analysis“), cuprinzând în total 170 de afo- 
risme. După prolegomene, prima parte propriu-zisă a 
cărții se intitulează „De principiis cognitionis“ şi este 
împărțită şi ea în subcapitole („„Philosophia in genere'; 
„Praeparatio intellectus“*; „Principium philosophandi“; 
„Notitia primi inventi““; „Criterium veri et falsi“; „Ideae“; 
„Idearum causae“; „Cognitio Dei“; „Ordo cognitionis'; 
„Origo erroris*, „Rerum materialium essentia“; „Rerum 
materialium existentia“; „Certitudo sensualium'“; „Ge- 
nerales rerum notiones'). Partea a doua se intitulează 
„De spiritibus“ şi de deschide cu secţiunea „De Deo“. 
Subcapitolele sunt: „Dei essentia'“; „Sufficientia“; „Per- 
tectiones”, „Vita”; „Potenuia”; „Simplicitas”; „Creatio'; 
„Conservatio“; „Concursus*; „Omnipraesentia“. A doua 
secțiune este „De mente humana“, subîmpărțită în: „Es- 
sentia mentis“; „Distinctio a corpore“; „Facultates“; 
„Habitus“; „Vita“; „Praesentia“). Dăm două exemple, 
din subcapitolul „Cognitio Dei“: (150) Neque etiam idea 
Angelorum, hominum aut animalium, quippe cui nulla 
tanta in est realitas, qua major in Dei nostrique idea non 
inveniatur, ut, cum una idea ex alia, prout & pictura, nasci 
queat $. 143. ex ideis quas habemus Dei & nostri, omnes 
illae facilime componi possint, quamvis nulli in rerum 
natura angeli, homines, nullaque animalia essent. În acest 
pasaj, autorul tratează despre Dumnezeu, îngeri, oameni 
şi animale. (152) Idque patet amplius Nam quaecunque 
in corporibus deprehendimus, rigidus examinata, pauca 
" tantum sunt, quae clare percipiantur, extensio nempe, fi- 
gura, substantia, duratio, motus, numerus, reliqua autem, 
ut sunt lumen, odor, sapor, &c. tam confuse percipiun- 
tur, ut earum ideae sint ne verae vel falsae, seu ad rem 
vel non-rem exhibeant, sciri omnino nequeat'“.!* În acest 
pasaj, autorul se ocupă de noțiuni ca substanța, durata, 
mişcarea, numărul, ideile adevărate și cele false. 


15 Ibidem, 6. Band, Leipzig, 1733, p. 639. 
16 Johann Pap Szathmari, Philosophia prima seu metaphysica brevibus 
aphorismis delineata. Franequerae/Franeker. 1682. p. 79-80. 

Limba este frumoasă și curgătoare, iar noţiunile 
sunt clar explicate; nu este exclus ca această carte să fi 
fost la sfârşitul secolului al X VII-lea și în cea mai mare 
parte a celui următor un adevărat best-seller, având în ve- 
dere prestigiul filosofiei aristotelice în epocă. Un indiciu 
în acest sens este faptul că volumul s-a aflat în posesia 
a cel puţin trei persoane, care și-au înscris numele pe 
primele pagini ale cărţii. S-ar putea să fi existat şi vechi 
proprietari care nu au lăsat urme scrise. Primul posesor 
al acestui volum a fost, probabil, Michael, pe numele de 
familie, probabil Lange, începând cu 1720. Acesta este 
poate Johann Michael Lang(e) (1664-1731), teolog lute- 
ran şi orientalist. Deși a fost la un moment dat suspectat 
de deviere de la ortodoxia luterană şi de simpatie pen- 
tru pietism, chiliasm și separatism, elevul şi (mai târziu) 
colegul lui Lange, G. G. Zeltner, laudă înzestrările sale 
deosebite, cunoştinţele vaste, talentul pedagogic și, mai 
ales, caracterul său demn, uman și sincer. A avut şi talent 
de poet, fiind şi încoronat în 1687. A publicat disertaţii 
cu caracter filologic despre scrierea ebraică, diferențele 
dintre limba greacă veche şi cea nouă şi despre Coranul 
arab.!” Următorul vechi proprietar este poate Daniel Va- 
rallyas, care, pentru a-și nota numele, a mai găsit puțin 
spaţiu pe pagina de titlu, între numele autorului şi cel al 
lui Lange. Cel mai recent vechi proprietar cunoscut al 
lucrării este Johann Kyrbell, începând cu 28 septembrie 
1759, chiar anul în care Samuel von Brukenthal şi-a în- 
ceput șederea la Viena. Am extras din Universal Lexicon 
informaţia conform căreia Kyrbel era o familie nobiliară 
din Suabia. Blazonul ei consta dintr-un ecuson negru pe 
fond alb (argint), surmontat de un glob negru, în partea 
dreaptă. Deasupra coitului se află o toaie alb şi negru, 
acoperământul coifului fiind roşu şi alb.!* 

Historia de la conguista de Mexico este cea mai 
importantă lucrare a cărturarului spaniol Antonio de Solis 
y Rivadeneira (1610-1686), în urma unei munci înde- 
lungate şi migăloase. „Pentru a-şi scrie istoria, Solis şi-a 
impus un plan metodic pe care l-a enunțat de la înce- 
put. El a studiat istoria Mexicului pe epoci, divizând-o 
pe părți şi îşi încheie lucrarea prin descrierea capitulării 
Mexicului. [...] El nu dovedeşte întotdeauna un spirit su- 
ficient de ordonat în adunarea şi selecţia surselor. Istoria 
lui Solis este un model al istoriografiei artistice imagina- 
te de Renaștere, stilul e afectat, în mod voit stufos [...], 
iar năzuința sa merge spre alcătuirea unui vast tablou al 
moravurilor indigenilor, prin zugrăvirea |...] factorilor ce 
caracterizează civilizația unui popor — religia, politica, 
arta și economia“.!* Cartea, de format mare, are 548 de 
pagini şi este frumos tipărită, cu caractere Garamond 
mari, cu textul dispus pe două coloane și cu inițiale mari 


17 (Josef Hermann] Wagenmann. Lang [articol de enciclopedie]. în: 
„Allgemeine Deutsche Biographie“ (ADB), Leipzig, Verlag von Duncker 
& Humblot, 17. Band, 1883. p. 601-602 

18 Zedlers Grosses Universal Lexicon, 15. Band. Halle und Leipzig. 
1737, p. 2212. 

19 Juan Chabaâs, Istoria literaturii spaniole, trad. de Doina Maria 
Păcurariu, Editura Univers. Bucureşii.1971. p. 209-210. 

îngroșate (deşi neornate). Pe pagina de titlu, în partea 
superioară, se află un medalion gravat cu portretul rege- 
lui Spaniei de la acea vreme, Carol al II-lea, reprezentat 
având părul lung. Volumul a aparținut mai întâi conților 
de Hochenwart, care era o ramură bavareză a faimoşilor 
conți de Ansdach şi unui anume Montecatini, iar, ulte- 
rior, bibliotecii Academiei de drept din Sibiu, de unde a 
fost transferată în 1885 în fondul bibliotecii Brukenthal. 

Lucrarea Breviarium chronologicum din 1686 a 
cărturarului german Aegidius Strauch(ius) (1632-1682) 
este una cuprinzătoare, având nu mai puţin de 1003 pa- 
gini de text. Este a treia ediţie, prima fiind tipărită la 
Wittenberg în 1657. Cronologia universală este prezen- 
tată sub formă de întrebări și răspunsuri. Frontispiciul 
gravat (care este nesemnat) este deosebit de interesant, 
constând în trei compoziţii suprapuse. În cea de sus, la 
mijloc, este reprezentat zeul roman Ianus, încadrat într-un 
medalion și flancat la stânga de un soare cu figură umană 
însoțit de un leu, simbolul animalier solar, iar la dreapta, 
de un rac, simbolul animalier lunar. În compoziţia cen- 
trală sunt reprezentate două personaje masculine, fiecare 
stând pe un glob pământesc; personajul din stânga este 
înaripat şi ţine în mâna stângă o clepsidră surmontată 
de un craniu, „simbol al curgerii inexorabile a timpului 
spre moarte“.2! Personajul din dreapta pare a fi un pri- 
mitiv, amerindian, african sau polinezian, care ţine în 
mâna stângă o mică pasăre de culoare închisă. În partea 
inferioară, încadrată într-un dreptunghi, este plasată o 
vedută gravată a unui oraș, probabil inspirată de lucrările 
lui Matthăus Merian. În ciuda faptului că a fost şi teolog 
(luteran), Strauch a rămas în amintirea posterităţii mai 
mult ca istoric, matematician și astronom. În vara anului 
1678, oraşul Danzig a bătut o medalie în onoarea sa, cu 
ocazia întoarcerii sale în oraș, în urma unor dispute zgo- 
motoase.? Cartea a fost achiziționată în 1710 — așadar, 
după 24 de ani — de Georg Ackner. Este posibil ca acest 
vechi proprietar, despre care singurul indiciu este că a 
trăit la sfârşitul secolului al X VII-lea și la începutul celui 
următor, după cum ne indică anul însemnării manuscrise, 
să fi fost tatăl, unchiul sau, încă mai probabil, bunicul 
personajului cu același nume, care era paroh la Beia” 
(în prezent în județul Brașov), în anul 1782, în timpul 
administrației lui Samuel von Brukenthal. Constatăm ast- 
fel că această carte a circulat pe filieră luterană, în mediul 
ecleziastic, patriarhal, de parohi, pastori, predicatori. 

In concluzie, biblioteca Brukenthal posedă un 
fond de secol XVII deosebit de valoros, prin conținut 
— în cazul de faţă, lucrările sunt mai ales de profil isto- 
ric, rodul unor îndelungate și complexe investigații ale 


20 Zedlers Grosses Universal Lexicon. 13. Band, Leipzig. 1739. p. 571. 
21 Ivan Evseev, Dicţionar de simboluri şi arhetipuri culturale. Editura 
Amarcord, Timişoara, 1994, p. 41 

22 [Carl Adolf] Schimmelpfennig, Strauch (articol de enciclopedie], în: 
„Allgemeine Deutsche Biographie“. Leipzig, Verlag von Duncker & 
Humblot, 36. Band, 1893, p. 525-527 passim. 

23 În limba germană, Meeburg 

24 Joseph Trausch. Op. cit... Band. 1868. p.!. 


autorilor. Şi personalităţile acestora din urmă prezintă inte- 
res: John Barclay a fost găzduit în palatul papal de la Roma, 
o onoare deosebită, cărţile sale trezind ecouri în întreaga 
Europă; în alt caz, a rămas în memoria posterității figura 
fascinantă a lui Aegidius Strauch, în cazul de faţă autor al 
unui volum de peste 1000 de pagini. Orașul Danzig, a fost 
atât de bucuros de revenirea acestui cărturar, turbulent dar 
strălucit, în rândul cetăţenilor săi, încât a bătut o medalie 
pentru a marca evenimentul. În ceea ce priveşte cărțile din 
punct de vedere artistic, un element de cert interes sunt fron- 
tispiciile gravate, executate cu multă imaginaţie, pasiune 
și pricepere și care sunt tributare spiritului baroc al epocii, 
rezultând compoziții care au uneori un aspect misterios, 
insolit. Valoarea cărților a crescut și datorită faptului că s-au 
păstrat legăturile originale, ex-libris-urile şi însemnările ma- 
nuscrise, care la rândul lor atestă că volumele s-au aflat, în 
special, în posesia unor transilvăneni, lucru din care putem 
deduce sincronismul zonelor intracarpatice cu Apusul, în 
secolele modernității timpurii, al XVII-lea şi al XVIII-lea. 


Anexe 

V 1 3507 - Barclaius, Joannes, Icon animorum. Franco- 
furti & Marpurgi, Sumpt. Christiani Hermsdorffii. Typis 
Pauli Hummii. M. DC LXVIII. 


„Illustrissimo Domino Domino Comiti de de Dionysio 
Banffi Humilime Sacrat 

Sigismundus Kovâcs (Kovâts)“ (pe primul forzaț). 
„Bourchardt ...“ (cu semnătură) (pe pagina de titlu). 


V 1 6489 - Bartholinus, Caspar. Enchiridion logicum ex 
Aristotele. Argentorati, Excudebat Pavlvs Ledertz, Anno 
MDCXXII. 

„m... 1638“ (pe primul forzaţ). 

„Comptus don. 15. 

Valentinus Lany... M. Jure possidet ... 69 annis 
(7) 1645 28 May“. 


V 1 3450 - Euclides, Elementa Geometrica. Londini, 
Typis impensis Johh. Martyn, ad Insigne Campanae, in 
Coemeterio D. Pauli, 1678. 

„Morcat Euclidis 

Constat 18 denariis Anglicanis. Londini 1683. 
18 octobris“ (în oglindă cu pagina de titlu). 

„Dr. Samuel Kăleserius SF“ (pe pagina de titlu). 


V I 8437 - Ortelius, Hieronymus, Chronica d. ung. 
Kriegwesens. 1603. 

„Illustrissimo ac Magnifico Domino. Domino 
Samueli Lib. Baroni Koleseri de Kerescer. Titt. Titt. Titt. 
Domino Suu, Magno Patrono, ex F. autori Gratiosissimo 
humilime offert Ao. 1731 31. Iul. Samuel Nadudvarius“ 
(semnătură) (pe prima pagină). 


V 14265 - Pap Szathmari, Johann, Philosophia prima seu 
metaphysica. Franequerae, Excudit Gyselaar, Illustrium 

Frisiae Ordinum, & eorundem Acad. Typogr. Ord. 1682. 
„Anno 759 die 28 Tbris valedicens offert Bibli- 

othecae Johannes Kyrbell.“ (în oglindă cu pagina de titlu) 
„Danielis Varallyas“ 

„Insc emptionis venit in possessionem Michăelis Langy 

7wt Salv. Anno 1720.“ 


V III 2003 - C. Plinivs Secvndvs, Historiae Mvndi Libri 
XXXVII. ... Genevae, Svmptibvs Iacobi Crispini. Anno 
M. DC. XXXI. 


„Andreas Lupinus.*“ (pe primul forzaţ) 


V 1 4305 -Scaligerus, Julius Caesar, Exotericarum exer- 
citationum, Hanoviae, Typis Wechelianis, apud Danie- 
lem & Davidem Aubrios, & Clementem Schleichium. 
ANNO MDC. XX. 

„„Mattsias Miles Mediensis Anno 1664. Chr. Z. 
Dug. Cibinii“ (pe pagina de titlu) 

„Quinam habendi luxurians Declamatox. Et in 
Verbis ... 307.  S.20 fol. 914“ (pe forzaţul din spate) 


V III 1760 - Solis, Don Antonio de, Historia de la conq- 
vista de Mexico, poblacion, y progressos de la America 
septentrional, conocida por el nombre de Nveva Espafia. 
En Madrid. En la Imprenta de Bernardo de Villa-Diego, 
Impressor de su Magestad. Afio M. DC. LXXXIV. 

Ex-libris heraldic, reprezentând un scut scartelat, cu un 
turn la mijloc, scut surmontat de o coroană de conte, cu 


nouă vârfuri. Sub scut este inscripționat, pe o panglică, 
„Grafv:und zu Hochenwarf. // N: (pe primul forzaț). 


„Montecatini*“ (pe pagina de titlu). 

V II 1362 - Spontoni, Ciro, Historia della Transilvania, 
In Venetia Appresso Giacomo Sarzina Con Licenza de 
Superiori, e Priuilegio. M. DC. XXXVIII. 

Ex-libris heraldic: scut scartelat surmontat de o 
coroană deschisă cu cinci vârfuri din care porneşte o mână 
care ţine un şarpe cu gura deschisă. În partea superioară 
este inscripționat, pe o panglică: „Ex Bibliothecâ Antonij 
Rambaldi S.R.J. Comitis de Collalto, Sancto Salvatore 
Ray, Cradazzo, Musestre, Pirnitz, Teuto Ruddletz, Tscer- 
nâ &c.“. În partea inferioară: „Regia Progenies celeberri- 
ma cujus origo A. Longobardis Regibus aucta fuit“. 


„Ex bibliotheca Antonii Comitis de Collatio anno 
MDCCVII die VII Aprilia. Venetiis“. 


V 1 6482 - Strauchius, Aegidius, Breviarium chronologi- 
cum. Editio tertia aucta et correcta, ut novi opusculi me- 
reatur titulum. Wittebergae et Francofurti ad Moenum. 
Sumptibus D. Andreae Quensteti. & Elerti Schumacheri 
Heredum. Typis Balthasaris Christophori VVustii, seni- 
oris. Anno M. DC. LXXXVI. 

„Pia sum suppelex Stephanis ... . Jure possidet 
Georg Ackner. A. 1710. 

Georg. Ackner“ (pe pagina de titlu). 

Relaţiile dintre domnia Țării Româneşti şi conducerea orașului 
Câmpulung Muscel între anii 1680 şi 1700 


Radu Ștefan Verpatti 


Cuvinte cheie: confesiune, domnie, comunitate, dezvoltare urbană. 


Rezumat: 

Între domnii Ţării Româneşti Șerban Cantacuzino (1678-1688) şi nepotul său Constantin Basarab 
Brâncoveanu (1688-1714) şi conducerea orașului Câmpulung au fost raporturi tensionate. Ele s-au manifestat în 
acest mod în timpul domniei lui Șerban Cantacuzino. Tensiunea s-a datorat venirii în fruntea oraşului Câmpulung 
a lui Andreas, provenit din comunitatea săsească şi având confesiune catolică. Domnul i-a cerut să treacă la 
confesiunea ortodoxă. Andreas s-a opus. Şerban Cantacuzino l-a pedepsit, omorându-l. Totuși, episodul trebuie 
privit cu circumspecţie. La sfârşitul domniei lui Şerban Cantacuzino, la 14 august 1688, în orașul Câmpulung 
s-au întâlnit viitorul domn Constantin Basarab Brâncoveanu și generalul mareșal habsburgic Federigo Veterani. 
Atunci domnia Ţării Românești a înțeles mai bine importanța strategico-economică a orașului Câmpulung. Noul 
domn a acordat privilegii economice orașului. Astfel, orăşenii au putut să acumuleze bani şi să-și ridice o serie de 
construcţii, aşa cum a fost și cazul Câmpulungului — casa Ștefănescu, păstrată până astăzi. 


Keywords: confessionalism, reign, community, urban development. 


Abstract: 

The princes of Vallachia Şerban Cantacuzino (1678-1688), his nephew Constantin Basarab Brâncoveanu 
(1688-1714) and Câmpulung city's leadership were strained. They have come forward in this manner during the 
reign of Șerban Cantacuzino. The tension was caused by the accesion of Andreas as Câmpulung;s city manager 
emerged from the Saxon community, and catholic. The prince asked him to pass to Orthodox confession. Andreas 
resisted. Şerban Cantacuzino punished and eventually killed him. However, the episode should be regarded 
circumspectly. At the end of the Șerban Cantacuzino's reign, on 14 August, 1688, the future prince of Vallachia 
Constantin Basarab Brâncoveanu met the Habsburg, Marshal General Federigo Veterani in Câmpulung. At that 
point the Romanian ruler must have better understood the strategic and economic importance of Câmpulung. The 
new prince granted economic privileges to the city. Thereupon the inhabitants were able to save money and to raise 
buildings, as happened in Câmpulung with the House of Ștefănescu's, which has been preserved until now. 

Relaţiile dintre domnia Țării Românești şi conducerea orașului 
Câmpulung Muscel între anii 1680 şi 1700 


Învăţatul berbero-arab Ibn-Khaldân! îndreptăţit a afir- 
mat că civilizația unei ţări este arătată de starea şi 
dezvoltarea orașelor?. 

Pornind de la cuvintele lui am urmărit dinami- 
ca vieţii urbane din Țara Românească și relaţiile dintre 
orăşeni și domnie. Momentul ales a fost cu totul deose- 
bit, deoarece s-a situat la sfârşitul vârstei de mijloc şi la 
începutul evului modem. Atunci s-a petrecut o adevărată 
mişcare browniană în societatea românească. A dispă- 
rut promovarea pe baza descendenţei congenitale şi s-a 
impus ridicarea prin meritele personale, ceea ce a dus 
la o întrepătrundere între straturile societăţii, în special 
prin căsătorii mixte. În aceste alianţe matrimoniale, bo- 
ierii veneau cu rangul, iar femeile cu zestrea:, de obicei 
în bani. Astfel s-au schimbat caracterul și componența 
societăţii. Boierimea de la finele secolului al XVII-lea 
a fost cu totul alta decât cea din veacul anterior, când 
țara a fost condusă, în special, de ultimii Drăculești. În 
anii pe care-i discut s-a impus o boierime nouă, recent 
afirmată“. În această direcţie, concludent este cazul fa- 
miliei Brâncoveanu. Ea s-a ridica de la un mic boier, 
David, de la sfârşitul secolului al XVI-lea. El nu a avut 


1 Cf. Ibn-Khaldin. Le Voyage d'Occident et d'Orient. trad în limba 
franceză de Abdesselam Cheddadi. Paris. Sindbad. 1980, p. 35. Pentru 
comentarea lui, vezi G. C. Anwati, Ibn Khaldân, un Montesquieu Arabe 
(I), în „Revue du Caire“, no. 223, 1959, p. 175-195: idem, (II), nr. 

226, 1959, p. 303-319; Ibn-Khaldân (n. 1332 Tunis, m. 1406 Cairo), 

cu numele arab Abdulrahman Bin Mohamed Bin Khaldun abu Zaid Al 
Hadrami al-Ashbili, s-a remarcat ca strălucit filosof, istoric, sociolog, 
economist şi om politic, ceea ce a dus chiar la întemnițarea sa în două 
rânduri. Între anii 1375-1379 şi-a definitivat opera cea mai cunoscută, 
Introducere în Istoria Universală (Al-Muquddama). Datorită renumelui 
şi operei sale, în anul 1382 a primit titlul de judecător și Învățător al 
Islamului la Universitatea Al-Azhar din Cairo. Faima sa i-a adus invitația 
ca oaspete de onoare, în anul 1400, în oraşul Samarkand, la curtea 
marelui han tătar Timur-Lenk (Tamerlan) (1370-1405). 

2 Cf. Ibn-Khaldin, Le Voyage d'Occident et d'Orient, ed.cit.. 1980, p. 35. 
3 Șerban Cantacuzino, prevenit dintr-o familie de mari boieri din Ţara 
Românească şi din sud-estul Europei, s-a însurat cu Maria sau Marica, 
fiica lui Gheţea Rustea, negustor de abale (A.N.I.C., Bucureşti, Colecţia 
manuscrise, ms. 479, f. 128, doc. din 8 septembrie 1657 şi 3 septembrie 
1662). Ultenor venini în Ţara Românească, în timpul lui Mihnea al III- 
lea, fostul negustor de abale şi-a cumpărat o serie de dregătorii: pahamnic, 
mare clucer, mare stolnic. Fratele minor al domnului Şerban Cantacuzino. 
marele spătar Mihai Cantacuzino s-a însurat de cel puţin patru ori. fără a 
ține seama de rangul şi de zestrea soțiilor. În acest mod, femei simple au 
intrat în cinul boieresc (cf. N. Stoicescu, Dicţionar al marilor dregăton din 
Ţara Românească şi Moldova, sec. XIV-XVII, Ed. Enciclopedică Română, 
București, 1971, p. 140). 

4 Cf. Mihail Berza, Genealogia, disciplină auxiliară a istonei, în 
„Hrisovul“. 4. 1944, p. 81-99. 

la început nicio dregătorie, nici moșii. A promovat însă 
prin calităţile lui personale. 

Orășenimea şi orașele au progresat enorm în se- 
colul al XVII-lea. Unii au considerat neîndreptățit a fi fost 
o explozie demografică. Dovada cea mai convingătoare 
a progresului lumii urbane este înscrierea pe harta Ţării 
Românești, elaborată de Constantin Cantacuzino stolnicul 
la îndemnul lui lon Molybdos Comnen, a unui număr de 
23 orașe“. Însemnat este ce credeau locuitorii despre o 
așezare. Ei, prin convingerea lor, îi defineau rangul și ca- 
litatea. Numărul locuitorilor unei așezări are valoare mai 
mică în stabilirea rangului. Fac această afirmaţie, deoarece 
în tot lungul Evului Mediu au existat oraşe cu câteva zeci 
de mii de locuitori, alături de altele mici, cu câteva sute. 
Și în Ţara Românească întâlnim aceeaşi situație. Alături 
de Bucureşti, care număra circa 60.000 locuitori, fiind al 
doilea oraș după Istanbul ca mărime în sud-estul Europei”, 
se păseau și orașe asemeni Câmpulungului Muscel, care 
avea circa 4-5.000 locuitori, stabili şi flotanți, reprezentând 
una dintre cele mai vechi așezări urbane ale țării“. 

in general, Câmpulungul cra suvcotit un vraş”. 
Cu toate acestea, elegantul şi rafinatul general mareșal 
Federigo Veterani l-a apreciat a fi un sat!0. El a redat 


care era opinia sa, contrară aceleia a locuitorilor țării și a 


5 Cf. Ştefan Ştefănescu, Genealogia familiei de boieri Craioveşti, în 
Bănia în Ţara Românească, Ed. Ştiinţifică, Bucureşti, 1965 [Anexa]; 
Mihai Sorin Rădulescu, Ştefan Sorin Gorovei, Constantin Basarab 
Brâncoveanu. Strămoșii, înrudirile şi calea spre tron, în Constantin 
Basarab Brâncoveanu. vol. coord. lon Pătroi. secretari ştiinţifici Dinică 
Ciobotea, Dorin Teodorescu. Ed. Universitaria Craiova, Slatina. 2004. p. 
17-30, aici p. 19-20. 

6 Cf. Radu Ştefan Ciobanu (Vergatti), Pe urmele stolnicului Constantin 
Cantacuzino, Bucureşti, 1982, p. 194-196; harta este reprodusă în 
Constantin Brâncoveanu 300. Documente de arhivă /Documents from 
the National Archives, Dar Development Association, f. 1., 2014, p. 
298-299. 

7R. Șt Vergatti. Populaţie Timp Spaţiu. Privire asupra demografiei 
istorice universale, Ed. Istros a Muzeului Brăilei, Brăila, 2003, p. 147. 

8 Cf. Istoria Ţării Românești 1290-1690. Letopiseţul Cantacuzinesc. 

ed. critică întocmită de C. Grecescu şi D. Simonescu, Bucureşti, 1960, 

p. 3 (în continuare se va cita Letopiseţul Cantacuzinesc), Radu Ştefan 
Ciobanu (Vergatti), Curtea de Argeş și Câmpulung Muscel, reședințe 
domneşti în raport de anterioritate sau de contemporaneitate, în „Studii și 
Comunicări“, revistă a Muzeului Câmpulung Muscel, 5/1989. 

9 Ibidem. Călători străini despre țările române, vol. V, Bucureşti, 1973, 
p. 209-212 

10 Veterani a făcut aceste afimraţii într-un raport către împăratul Leopold 
1 „şi, de asemenea, Câmpulung, pe care îl socotesc ei ca unul dintre 

cele mai frumoase ale lor, nu poate trece decât drept un sat mare“ (cf. 
Călători străini despre țările române, vol. VII. Bucureşti. 1980, p. 475). 

domniei, fără a se putea abţine, căci scria un raport către 
împăratul Leopold 1 (1658-1705). 

Pentru domnii Țării Românești din perioada cer- 
cetată, Şerban vodă Cantacuzino (1678-1688) și Constan- 
tin Basarab vodă Brâncoveanu (1688-1714), nu au existat 
dubii asupra caracterului așezării. În concepția lor, evident, 
Câmpulung, Muscel era un centru urban. În cazul de față 
mă ocup exclusiv de raporturile dintre domnie și conduce- 
rea acelui oraș. Domnia era interesată de aspectele derivate 
din structura etnică și confesională a așezării. 

La finele secolului al XVII-lea, structura etni- 
că a orașului era moștenită din perioada anterioară. În 
Câmpulung, locuiau români, sași şi maghiari. Privirea 
planului istoric al orașului arată clar că, lângă o veche 
așezare românească, având străzile dispuse în lungul văii 
(„câmpulung“), s-au așezat colonişti. Cei din urmă şi-au 
structurat așezarea lor folosind planul cu piaţă centrală, 
din care porneau străzi radiale!?. Pentru aceşti colonişti, 
punctele centrale fuseseră Biserica Sf. Iacob şi Biserica 
Sf. Elisabeta, numită și Cloaşter. 

În secolul al XVII-lea, la sfârșit, populația 
coloniștilor sași se împuţinase. Călugărul minorit conven- 
tual Francesco Maria Spera, în relaţia sa datată 23 mai 
1670, nota că numărul locuitorilor Câmpulungului de con- 
fesiune catolică era în scădere. Cu 20 de ani în urmă, când 
vizitase el orașul, acolo se găseau peste 70 de case în care 
locuiau peste 600 de credincioși în confesiunea catolică!?. 

La 12 mai 1682 alt călugăr minorit conventual, 
Antonio Angelini din Campi, nota că, în Câmpulung, mai 
rămăseseră 40 de case de catolici, dar nu precizează şi 
câți credincioşi mai erau în confesiunea catolică!“. 

Următoarea relatare cronologică arată o scădere 
dramatică: într-o relaţie anonimă latină despre Ţara Ro- 
mânească dinainte de august 1688 se arată că în orașul 
Câmpulung mai trăiau circa 10 familii de credincioşi în 
confesiunea catolică'5. Acestea erau formate din oameni 
săraci. Două familii slujeau preotului catolic, iar celelalte 
opt se descurcau cu greu!f. În cazul în care se aplică in- 
dicele 5 pentru o familie, atunci, la sfârşitul domniei lui 
Şerban vodă Cantacuzino, se ajunge la cca 50 locuitori 
catolici în orașul Câmpulung. Această ultimă cifră cores- 
punde, de altfel, cu cea indicată de călugării franciscani, 
din ordinul observanților, care erau atunci în oraș. Cum 
Şi aceștia erau puţini — 2-3 călugări — se poate conchide 
că se confirmă scăderea numărului catolicilor!”. Era o 
situaţie firească, arătată și de demantelarea Cloaşterului, 


11 Ibidem. 

12 Pentru planul coloniei săsești din marginea Câmpulungului, v. R. 
Şt. Ciobanu (Vergatti), Vechimea orașului Baia, în Revista muzeului 
Naţional de Istorie, XI/1972, p. 129-136, Carmen Oprescu, Câmpulung 
Muscel in Stephen the Great's Age. Considerations on the Evolution of 
the Town until the Early 16th Century. în „Historia Urbana“. no. 1-2, 
2004, p. 9-22. 

13 Cf. Călători străini, vol. VII, ed. cit. p. 207 

14 Ibidem, p. 337. 

15 Ibidem, p. 461. 

16 Ibidem. 

17 Ibidem. 


a cărui pietrărie a fost întrebuințată la alte construcţii, 
cum a fost Biserica Sf. Gheorghe'*. Am afirmat că a fost 
o situaţie firească, deoarece o parte a locuitorilor sași din 
oraș s-a îndreptat către confesiunea luterană. Atragerea 
saşilor din Câmpulung spre luteranism s-a putut produce 
și datorită evidentelor legături cu Brașovul!”. 

Cu toate acestea, comunitatea catolică a rămas 
suficient de puternică pentru a putea impune în fruntea 
oraşului un primar, Andreas, provenit din rândurile ei. 

Într-un raport al unui misionar catolic, al cărui au- 
tor a fost socotit anonim, însă identificat în persoana lui An- 
ton Stepancic (Stefani), inițial vicar general din Sofia pentru 
Țara Românească şi apoi episcop de Nicopole, s-a surprins 
relația primarului Andreas cu domnia Țării Româneşti?. 
Șerban vodă Cantacuzino a încercat să-l determine pe ju- 
dele Andreas/Andrei să treacă la confesiunea ortodoxă. A 
considerat că era o necesitate deoarece, acest jude, ales 
anual, se perpetua în funcție. Era un foarte bun gospodar, 
dorit de orășeni, cel puţin potrivit relatării prelatului ca- 
tolic Anton Stepancic. Când s-a dus la domnie, împreună 
cu un concetăţean, Blasiu, domnul a făcut presiuni asupra 
lor pentru a-și schimba confesiunea. Blasiu s-a speriat şi a 
acceptat. Andreas, însă, a refuzat. A răspuns că nu schimbă 
aurul și argintul pe plumb sau aramă. Atunci domnul a po- 
runcit „să i se radă barba asemeni papei de la Roma“. | s-a 
lăsat numai un mic cioc în faţă. Apoi a fost dezbrăcat până 
la brâu şi gâdele a început să-l bată în piață şi pe străzi”. 
În urma acelor chinuri, a murit. Nora lui Andreas a rămas 
văduvă, cu doi copii mici, unul de 6 ani, altul de 9 ani. 
Fiind înspăimântată de cele petrecute cu socrul ei, proba- 
bil, rămasă fără sprijin material şi masculin, s-a adresat lui 
Dosithei, patriarhul Ierusalimului, care a primit-o foarte 
bine şi a rebotezat-o ortodox, pe ea şi pe cei doi copii. Mai 
mult, tânăra femeie a primit de la patriarh și de la domn 
scutire să nu plătească nici bir, nici dijmă?. S-a procedat 
astfel deoarece nora lui Andreas fusese ortodoxă înainte 
de a se mărita în rit catolic şi atunci revenise la credința 
ei inițială, la ortodoxie. S-a considerat că exemplul ei a 
fost benefic pentru biserica ortodoxă din Țara Românească 
deoarece atunci au fost atrase și alte familii de la catolicism 
către ritul răsăritean”. Totuși, trebuie să remarcăm că dă- 
rile suplimentare impuse catolicilor erau mici, neputând 
determina, doar prin cuantumul lor, ca o persoană să-și 
schimbe confesiunea. Și luteranii au fost supuși la opresiuni 
asemănătoare. În consecință, ei au fugit din oraş către Sibiu 
și Brașov, refuzând soluţia convertirii la ortodoxie. 

Cu toate aceste relatări, persecuțiile domneşti 
pot şi trebuie puse sub semnul întrebării. Cel care fă- 
cuse relatarea era un catolic. Însă nu orice catolic, ci 


18 Cf. Pavel Chihaia, Din cetăţile de scaun ale Ţăni Româneşti, Ed. 


Meridiane, Bucureşti, 1974. p. 315. 

19 Cf. R. Şt. Vergatti, Vlad Ţepeş şi oraşul Câmpulung Muscel, în 
Revista Istorică. s.n., tomul XIX. 2007, nr. 5-6. 

20 Cf. Călători străini, vol. VII, ed.cit., p. 451-453. 

21 Ibidem, vol. VII, p. 452 

22 Ibidem. vol. VII, p. 460 

23 Ibidem, 

un trimis special al domnului Șerban Cantacuzino că- 
tre imperiali, căci domnul român l-a socotit demn de 
încredere. Faptele acestui mesager au arătat însă că era 
un trădător”. Având în vedere că, totuși, Șerban vodă 
ținea în slujba sa un înalt prelat catolic, nu se poate 
spune că făcea discriminări pe criterii confesionale, ci 
în realitate doar pedepsea nesupunerea sau trădarea. 
În cazul judelui Andreas se poate considera că acesta 
l-a jignit pe domn și poate că de aceea a fost pedepsit. 
În plus, episodul cu nora acestuia care primeşte scutiri 
de la domnie pentru că revine la confesiunea răsăritea- 
nă poate fi interpretat și altfel. Confesiunea iniţială a 
acestei femei fusese ortodoxă. Este posibil ca, după ce 
a rămas văduvă, socrul său catolic, tocmai judele Câm- 
pulungului, să o fi exclus din comunitate, situaţie în care 
văduva, având şi doi copii de crescut, s-a văzut nevoită 
să solicite înalta protecție patriarhală şi domnească. 

În august 1688 în localitatea Cerneţ s-au întâlnit 
generalul Veterani și marele logofăt Constantin Brânco- 
veanu, „uomo sagace e molto politico“, după cum era 
numit într-o cronică a timpului. Între cei doi s-au sta- 
bilit relații de prietenie. S-a decis ca Veterani, în fruntea 
trupelor lui, să meargă pe drumul de sub munte, până 
la Brașov. Şerban vodă, prin intermediul lui Constantin 
Brâncoveanu, i-a promis că va primi alimente și furaje 
pentru iernarea a 12 regimente imperiale. La 17 septem- 
brie 1688 Veterani a fost întâmpinat la Câmpulung, de 
Constantin Brâncoveanu, care i-a adus daruri şi a reînnoit 
promisiunile domnului țării. 

Atunci, Şerban vodă Cantacuzino, deşi grav bol- 
nav, și-a dat seama de importanţa strategică a orașului 
Câmpulung, pentru imperiali. l-a transmis gândurile lui 
şi nepotului său, viitorul domn Constantin Brâncoveanu. 
A avut dreptate. La finele anului 1690 și începutul celui 
următor, Emerik T5kâli, în fruntea curuților săi aflaţi în 
drum spre Vidin, a jefuit cumplit orașul Câmpulung”. 
Nu a putut rămâne acolo, deoarece a fost chemat de 
seraskier în tabăra de la Vidin”. Cu toate acestea, şi-a 
dat seama de importanţa orașului din punct de vedere 
strategic, economic, ca târg? și vamă şi, în fine, centru 


24 Ibidem, vol. VII, p. 447-448. 

25 Apud Virgil Zaborovschi, Istoria politicei externe a celor trei 
principate: Ţara Românească, Transilvania și Moldova, de la asediul 
Vienei (1683) până la moartea lui Şerban Cantacuzino şi suirea pe tron 
a lui Constantin Brâncoveanu (1688), Tip. Reforma Socială, București, 
1925 .p. 131. 

26 Cf. N. Iorga, Studii şi documente cu privire la istona românilor. vol 
XXIII, Acte streine din arhivele Galiției, vechii Prusii şi Ţerilor de Jos, 
Ed. Ministerului de Instrucție Publică, Bucureşti, 1913, p. 262. 

27 Ibidem. 

28 Cf. Dinu C. Giurescu, Anatefterul. Condica de porunci a vistenei lui 
Constantin Brâncoveanu, în „Studii şi materiale de istorie medie“, Bucureşti, 
vol. V. 1962. p. 353-504. aici p. 412. 

meşteşugăresc — de exemplu al producţiei de catarge pen- 
tru vasele domneşti”. 

În consecinţă, noul domn Constantin Brânco- 
veanu și-a schimbat atitudinea față de oraș. I-a acordat 
mai mare protecţie şi a scutit de vămi satele dependente 
de așezarea urbană, ca Schitul Goleşti*, furnizoare de 
bunuri agricole pentru orășeni. Orașul a profitat de pe 
urma acestor înlesniri în condiţiile păcii aproape per- 
manente din timpul celor circa 26 de ani de domnie ai 
lui Brâncoveanu. Atunci boierii care locuiau în oraș au 
putut acumula bani cu care ulterior au ridicat diverse 
construcţii. O dovadă în acest sens poate fi cea mai veche 
construcție civilă urbană boierească”! din Câmpulung, 
păstrată până astăzi într-o formă foarte apropiată de cea 
inițială*?, ce adăpostește secția de etnografie a Muzeului 
Municipal Câmpulung Muscel. 


29 Împreună cu satul Măţău (Mioarele), oraşul Câmpulung furniza 45 

de catarge anual pentru construirea de nave la Giurgiu (Cf. N. lorga, 

Studii şi documente cu privire la istona românilor, vol. V, Cărţi domnești, 
zapise şi răvaşe, Ed. Ministerului de Instrucție, Stab. Grafic 1. V. Socecu, 
Bucureşti. 1904. p. 374: Gabriel Felician Croitoru. Construcţii navale 

la Giurgiu, sfârşitul sec. XVII - prima jumătate a sec. XIX, în „Anuarul 
Muzeului Marinei Române“, 20!1, tom XIV, pag. 135-146). În urma 
discuţiilor cu dna dr. Andreea Atanasiu-Croitoru, am conchis că şeicele şi 
caicele construite în timpul domnului Constantin Basarab Brâncoveanu 

au cunoscut o îmbunătățire. Acestor nave li s-a pus o punte supenoară 
deasupra vâslaşilor. protejându-i pe aceştia în fața intemperiilor şi. uneori. 
de eventuale săgeți. sulițe, pietre catapultate, focuri de armă etc. Vasele 
construite la Giurgiu şi la Calafat au fost folosite în special pentru patrulare 
militaro-polițienească pe Dunăre. pentru opnrea tâlharilor şi piraților turci 
30 S.M.B.A.N,, Mănăstrea Câmpulung, L.XI/62. 

31 Această casă, situată în Câmpulung, pe actuala Str. Republicii nr. 5, este 
cunoscută sub numele de „Casa Ştefânescu'“. Data la care a fost înălţată, 
după informaţiile oferite de muzeu. este anul 1735. Ea se situează între 

cele mai vechi construcții civile boiereşti din oraşe. Pot cita alte locuinţe 
boiereşti orăşeneşti din aceeaşi perioadă a sfârșitului de secol XVII şi 
început de veac XVIII: 1699 Casa Băniei din Craiova, refăcută de arhitectul 
Anastasescu, care a tăiat paraclisul acestei frumoase clădiri brâncovenești 
şi, tot în Craiova, din 1720-1722, Casa Glogoveanu, unde actualmente este 
Tribunalul oraşului (Cf. Dinică Ciobotea, Oraşul Craiova în timpul domniei 
lui Constantin Brâncoveanu, în vol. Sfântul Constantin Brâncoveanu 
ocrotitorul Episcopiei Slatinei şi Romanaţilor. II. Ed. Arhiepiscopiei 
Slatinei şi Romanaţilor, Slatina, 2014, p. 594-607). Tot din aceeaşi perioadă 
datează una dintre primele cule din Oltenia, cea de ia Murgași, a boierilor 
Mumgăşani- Vergatti (Vărgatu). Se găseşte la o distanță destul de mare de 
culele de la Măldărăşti, dar aceasta nu împiedică să se arate că între ele a 
existat o conccepție unitară pentru realizarea unei apărări teritoriale. În acest 
sens se poate face legătura şi cu culele şi conacele familiei Otetelişanu. 
înrudită cu cei din Murgaşi. Aceasta arată că aceste locuinţe boiereşti întărite 
nu au fost ridicate înainte de debutul secolului al XVIII-lea. 

32 Casa Gică Ştefănescu a fost restaurată între anii 1925 și 1928 de 
arhitectul Dimitrie lonescu-BerecheL, un om foarte legat de oraşul 
Câmpulung Muscel. În anul 1928, pentru realizările în legătură cu această 
casă, arhitectul Dimitrie lonescu-Berechet a primit Premiul Salonului de 
Arhitectură. Acea casă a fost mărită într-un stil postbrâncovenesc. folosindu- 
se elemente ale curentului lale existent în secolul al XVIII-lea în şcoala 
persană şi stambuliotă — cf. Ştefan lonescu-Berechet, Dan D. Ionescu, 
Arhitectul Dimitne lonescu-Berechet în Câmpulung, în revista online 
Arhitectura, 2 decembrie 2013, http://arhitectura- 1906.ro/201 3/12/arhitectul- 
dimitrie-ionescu-berechet-in-campulung/ (consultat la 12 ianuane 2015). 
Cu toate acestea, este impresionantă păstrarea caracterului tipic al caselor 
româneşti din zona Muscelelor. 

Troițe din Oltenia în gravurile lui Anton Kaind! (1871-1951) 


Raluca Bratu 


Cuvinte cheie: troiță, Anton Kaindl, Gravuri, Oltenia. 


Rezumat 

Recent, colecția de grafică a muzeului de Artă Prahova lon Ionescu-Quintus s-a îmbogăţit cu 164 de lucrări 
de artă plastică (gravuri şi plăci de gravură), aparținând artistului de origine elveţiană Anton Kaindl. Colecţia 
include 14 gravuri realizate de artist în Oltenia şi reprezintă monumente religioase de artă tradițională numite 
„troițe“. Lucrate din lemn, aceste monumente erau cele mai comune piese de artă populară religioasă și, totodată 
cele mai vii mărturii ale creştinismului românesc. Valoarea documentară a celor 14 gravuri pe care le prezentăm 
în cuprinsul acestei comunicări este ridicată deoarece operele artistice ale lui Kaindl surprind monumente de artă 
populară unice, care au dispărut fizic, fie în timpul celui de al doilea război mondial, fie în perioada comunistă care 
a urmat războiului, troiţele fiind neglijate de autorități. 


Religious monuments (,„Troitze“) of Oltenia region represented 
in Anton Kaindl's engravings 


Keywords: trinity, Anton Kaindl, engravings, Oltenia. 


Abstract 

The graphic collection of lon Ionescu-Quintus Art Museum of Prahova county recently has been enriched 
with 164 pieces of art belonging to the Swiss origin artist Anton Kaindl (1871- 1951). The collection is including 
14 engravings realized by the artist in Oltenia region which are depicting, religious monuments of Romanian 
traditional art named „TROITZE“. Made of wood, these monuments were the most common pieces of religious 
folk art and the most vivid testimonies of the Romanian Christianity. The documentary value of the 14 engravings 
presented in this material is high because the engravings made by Kaindl are surprising unique folk art monuments 
which disappeared in the time of World War II, or in the difficult period of Romanian communism when were 
neglected by the authorities. 

Troițe din Oltenia în gravurile lui Anton Kaind! (1871-1951) 


Călătorii străini ce străbat Ţările Române în secolul al 
XIX lea amintesc în scrierile lor despre acest element de 
arhitectură artistică religioasă pe care-l găseau la tot pasul. 

În cursul călătoriei făcute în anii 1825-1826 în 
țări din Europa, James Eduard Alexander, ofiţer britanic 
ajuns în Țările Române în 1826, aminteşte despre aceste 
construcții pe care le întâlneşte frecvent: „Am străbătut 
un şes întins şi o regiune foarte bine cultivată; pe laturile 
şoselei se aflu nenumărate troițe mari de lemn.“ 

Unii dintre călătorii străini, de meserie pictori, 
gravori, fotografi, au fost angajaţi de statul român atât în 
secolul al XIX-lea, cât şi în secolul XX pentru a imortali- 
za imaginea acestor artefacte. Așa este şi cazul artistului 
elveţian Anton Kaindl (1872-1951). 

Datele referitoare la viaţa artistului sunt destul 
de sumare. S-a născut la Geneva?, apoi, se pare, a tră- 
it o vreme în Bavaria. După specificaţiile pașaportului 
francez nr. 188, eliberat la 5 iunie 1948, rezultă că pic- 
torul-gravor s-a născut la 28 februarie 1872 în localitatea 
Gisellthausen din Germania, ultimul său domiciliu fiind 
în str. Popa Nan nr. 123, la familia Obreja, familie care 
l-a ajutat şi l-a îngrijit în ultimul an de viață”. 

Declaraţia sa din 25 aprilie 1946 consemnea- 
ză că ar fi locuit şi în Zurich pe Ganenstrasse nr. 6, 
din 1911 până în 1921“. După afirmaţiile criticilor de 
artă, Anton Kaindi vine în România la invitația Reginei 
Maria, impresionată de lucrările pe care i le-a văzut, 
probabil, la Miinchen, cu ocazia vreunei expoziţii per- 
sonale. Drept urmare, consulul general al României la 
Minchen i-a eliberat un pașaport pe data de 10 martie 
1921. Cert este faptul că acesta a fost ultimul pașaport 
pe care Kaind! l-a avut, dat fiind faptul că după ce a 
venit în România nu a mai părăsit ţara niciodată. Deoa- 
rece era invitatul reginei, artistul a fost găzduit într-una 
din încăperile palatului regal şi a fost numit profesor la 
şcolile confesionale catolice Sf. Iosif și Sf. Andrei din 
Bucureşti, de către episcopul Raymond Netzhamer”. 

Până la moartea sa, survenită la 2 august 1951, 
în Bucureşti, Kaindl străbate ținuturile românești și le 


1 Călătonii străini despre țările române în secolul al XIX-lea. sene nouă, 
vol. Il (1822-1830), Editura Academiei Române, 2005, p. 154. 

2 Catalog-expozitie „Mânăstiri și cetâţi din Basarabia“, Oficiul Naţional 
de Turism, 1941], artistul afirmă că s-a născut la Rotenburg, Geneva. 

3 Valeriu Anania. Pro Memoria. Acţiunea Catolicismului în România 
Interbeliăa, Editura Institutului Biblic şi de Misiune a Bisencii Ortodoxe 
Române, București, 1992, p. 4 

4 Revista Academica, nr. 11(23)/1992, p.9 

5 Raymund Netzhammer (1862-1945), arhiepiscop romano-catolic de 
București între anii 1905 şi 1924. 

consemnează în imagini pitoreşti, cum ar fi cele realizate 
la Balcic (1927, 1937), la Bran (1931), în Oltenia (1925- 
1939) şi în Moldova (1932). 

Subiectele predilecte ale lucrărilor sale sunt le- 
gate de arhitectura tradițională românească: mănăstiri, 
viața monahală, troițe, case, palate, schituri, pe scurt, 
de toate monumentele arhitecturale care îi atrăgeau 
atenţia în peregrinările sale. Lucrările lui Kaindl reflec- 
tă o fascinaţie aproape mistică pentru fiecare parte din 
ținuturile româneşti vizitate. 

Astfel se explică faptul că fiecare monument isto- 
ric, biserică de lemn, chilie este desenat cu minuţiozitate, 
cu dorința de a nu scăpa niciun amănunt din detaliile 
construcţiilor redate. Operele lui Kaindl sunt păstrate în 
multe muzee din Romanias, care fie că le-au primit ca 
donaţie, fie că le-au achiziționat în timp. Cu câteva zile 
înainte de moartea pe care și-o presimţea, Kaindl a scris 
un testament prin care dispunea ca întreaga lui operă 
(peste 800 de acuarele și 200 de gravuri în aquaforte), 
precum şi drepturile de autor să-i revină moştenitoarei 
sale, desemnată în persoana Silviei Obreja, în semn de 
recunoştinţă pentru devotamentul cu care aceasta l-a 
îngrijit în casa și familia ei, vreme de ani îndelungați.” 
Lucrările sale au o vaioare documentară și de patrimoniu, 
fiind realizate într-o perioadă de circa 30 de ani, timp în 
care străbate ținuturile românești, realizând un impresi- 
onant material documentar prin lucrările sale, între care 
se regăsesc numeroase troițe. 

În anul 2011 Muzeul Judeţean de Artă Prahova 
Ion Ionescu-Quintus achiziționează colecţia artistului 
păstrată la Răuceşti, în judeţul Neamţ, oraş ce l-a găzduit 
pe artist, între anii 1947 și 1950. Această colecţie este 
alcătuită din 168 de obiecte (placi de gravură originale, 
lucrări în aquaforte, gravuri, desene). Între cele 28 de 
gravuri „cap de serie“, un număr de 14, reprezentând 
troițe din zona Olteniei, sunt demne de menţionat prin 
apartenenţa lor la categoria gravurii de interpretare. Res- 
pectivele lucrări sunt semnate și datate în creion, sub 
cuvetă: Anton Kaindl, 1925, 1926, 1928, fiind menţionat 


6 Muzeul Naţional de Artă al României. Muzeul de Artă din Câmpulung. 
Muzeul de Artă Craiova, Muzeul Naţional Bran, Muzeul Naţional al 
Satului „Dimitrie Gusti“. 

7 ...după câteva ore. el a cerut duhovnic pentru mărturisire şi împărtășire: 
la invitaţia Silviei Obreja, a venit la el preotul Giovanelli. de la Bisenca 
Sfântul Iosif, catedrala romano -— catolică. De la această spovedanie, 
preotul Giovanelli a ieşit cu un al doilea testament prin care Anton 
Kaind! dispunea ca opera lui să revină Vaticanului și să fie transportată 
la Roma atunci când împrejurările vor permite. În fața acestei situații, 
moștenitoarea legală a oferit întreaga colecţie, ca donaţie, Arhiepiscopiei 
Ortodoxe a Bucureştilor. 

şi locul unde sunt realizate, informaţii care ne-au ajutat să 
parcurgem traseul pe care Kaindl l-a avut în România. Cu 
excepția gravurii de la „Costesti-Bistriţa, Oltenia, 1926“, 
care este imprimată pe hârtie mai subțire, fiind semnată, 
datată și inscripționată diferit, toate celelalte fac parte din 
același tiraj, pe hârtie tip sugativă. 

In cadrul acestei comunicări ne vom opri atenția 
asupra celor 14 gravuri ce reprezintă „Troiţe““, realizate în- 
tre anii 1925 şi 1930, în zona Olteniei (Rm. Vâlcea, Baia 
de Fier, Horezu — Costești, Costeşti — Bistrița, Măldărești- 
Rm. Vâlcea, Bistrița, Mănăstirea Sărăcinești)*. Gravurile 
au o importantă valoare documentară, monumentele ca 
atare fiind azi dispărute. 

Conform lui Romulus Vulcănescu, „primele do- 
cumente istorice care păstrează o mărturie scrisă despre 
troițe şi formele lor elementare, de monumente sătești, 
sunt actele de stare civilă referitoare la hotărnicirile 
domnești sau boierești, precum și actele de proprieta- 
te stabilite de domnitori în relaţiile de clasă dintre ei și 
țăranii liberi”. Etimologic, cuvântul „troiță“ provine din 
termenul lingvistic slav „trojka“, ceea ce duce cu gândul 
la monumentul creștin, arhetroiță, care i-ar fi influențat 
pe slavii ce îi priveau pe străromâni închinându-se să 
o asocieze cu Sfânta Treime, legată în crucea creștină. 
La fel ca și crucile, troiţele sunt semne ale creştinătăţii. 
Locul amplasării troițelor nu este întâmplător, este legat 
de rolul acestora de a apăra spațiul respectiv împotriva 
forțelor malefice de orice natură și de a proteja pe călător 
în cursul drumului ce îl are de urmat. Le întâlnim în cen- 
trul aşezărilor sătești, la intrarea/ieşirea din acestea sau 
la răscruci de drumuri, pe hotare și în centrul satului, el 
însuşi fiind o răscruce. Troiţele se pun la fântâni și, mai 
ales, în calea trecătorilor, la răscruce de drum. Obiceiul 
creştin cerea ca după zidirea unei fântâni și plantarea unui 
copac să se pună alături și o troiță. Troiţa este ridicată 
în acest loc pentru ca drumețul să-i pomenească pe cei 
ce au zidit fântâna sau au plantat copacul.! Potrivit lui 
Ionel Oprişan, lângă fântâni era obligatorie „construi- 
rea de troițe, dar și plantarea unor pomi fructiferi sau a 
unor arbori cu o anumită încărcătură simbolică în vechea 
lume a satului (brazi, stejari, sălcii), care umbresc locul 
şi care prelungesc, de fapt, ca un semn al comunicării 
cu înălțimile, axul reprezentat de fântână. Sunt frecvent 
prezente în spaţiul sătesc troițele-fântână, deși numite 
simplu „puțuri“ sau „fântâni“, închise în încăperi ca nişte 
mici capele, cu pereții împodobiţi de icoane sau de picturi 
murale interioare și exterioare“!!. Pentru români, troița 
a avut de la începutul istoriei sale ca popor creştin o 
semnificaţie aparte, putând fi asimilată cu însăși altarul 


8 Începând din 1933. Anton Kaindl, își grupează gravurile în cicluri, 
unul dintre acestea fiind şi Troiţe de Ţară. 

9 loan, Oprişan, Troiţe româneşti. O tipologie, Editura Vestala, 
Bucureşti, 2003, p. 10 

10 loan Oprişan, op cit.. p. 10. 

11 Ibidem. Pentru ridicarea _troițelor la margine de drum vezi și Eugenia 
Golub, „Troiţele arată mereu calea dreaptă“, Ziarul Lumina, http://Awww. 
ziarullumina.ro/articole 


unei biserici în aer liber. După cum spunea Nicolae lorga, 
„Pe timpurile mai vechi decât domniile noastre, până şi 
bisericile de lemn erau foarte rare. Atunci, în jurul unei 
astfel de cruci se făcea toată slujba. Ea înlocuia biserica, 
o rezuma în ce avea mai caracteristic.“ 

Din cât se poate vedea din cele de mai sus, troița 
are un dublu rol, social-religios şi utilitar. În concepția 
populară monumentul apăra mediul unde era ridicat 
de forțele malefice și proteja călătorul în drumul său. 
Troiţele au, totodată, şi un pronunţat caracter utilitar, fiind 
folosite ca punct de referință în orientare și hotărnicii, 
intrând în toponimia locului. Troiţele reprezentate în gra- 
vurile artistului elveţian fac parte din mai multe categorii, 
de hotar, de mormânt, de pomenire sau de popas, fiind 
văzute de-a lungul drumurilor străbătute și pe lângă ze- 
cile de biserici şi mănăstiri desenate de Kaindl în acestă 
perioadă. În portofoliul său artistic, „Troițe de țară“ este 
titlul unei mape ce reuneşte planșe cu acest specific. 


Fig.] — Face parte dintr- un ciclu de Jubiliare, gravuri 
care sunt legate de evenimente din viaţa artistului, fiind 
intr-o mare măsură o expresie a sentimentelor pentru 
România, țară unde s-a simţit pe deplin adoptat. Ani- 
versarea a douăzeci de ani în România, marchează, în 
acest fel, mai mult de două decade importante din viaţa și 
creaţia lui Anton Kaindl, începută în anul 1921, anul Sta- 
bilirii sale în România. Gravura poartă dedicaţia AMI- 
CILOR MEI, semn că artistul obținuse și prietenia, şi 
prețuirea oamenilor pământului de adopție. Reprezintă 
câteva monumente care l-au impresionat şi care sugera- 
ză o veritabilă hartă de cultură și civilizaţie românească. 

Fig. 2. Troiţa din Horezu. Este o troiță de hotar alcătuită 
din cruci gemene (crucea lui Dumnezeu şi a omului, 
creștinul care-l urmează pe Dumnezeu). Elementul spec- 
tacular la această troiță este apariţia celui de al treilea 
stâlp, simbolizând astfel Sfânta Treime. Privirea unei 
troițe era urmată de însemnarea cu sfânta cruce și de 
închinarea la Cele trei persoane ale Sfintei Treimi'?. Stâl- 
pul central, simbol antropomorj, îl simbolizează pe Hris- 
tos, Dumnezeu și Om deopotrivă. Motivele decorative de 
pe troițele de lemn sunt mai ales geometrice, cum este și 
cazul acesteia, care are acoperiș în patru ape. 


12 Ibidem.p..]] 

Fig. 3. Troiţa de la Mănăstirea Sărăcinești este o troiță 
de tip sfeşnic, ale cărei braţe sunt dispuse sub formă de 
sfeșnic, având capetele terminate în cruce de tip pristol- 
nic, cu acoperiş în 4 ape, din şiţă, inscripționată și deco- 
rată prin cioplire cu motive decorative în formă de cru- 
ce-rozetă flancată de două romburi, simbol al veșniciei, 
iar în registrul central, cu două cruci de tip pristolnic, ce 
încadrează o cruce simplă. Pe crucea pristolnic se află 
inscripția H. C. N. I. K. A = Iisus Hristos Biruitorul, al 
Biruinței. Crucea simplă este elementul central, simbol 
al mântuirii. Stâlpul, împreună cu braţele tip sfeşnic, 
poartă încrustate, probabil, un pomelnic sau o rugăciu- 
ne. Aceste braţe simbolizează mâinile ridicate spre rugă, 
în forma stilizată a orantei. 

Fig. 4. Troiţa din Baia de Fier ar putea fi o troiță de mor- 
mânt, flancată cu stâlp antropomorf - element precreştin 
- şi cruce de mormânt. ESte învelită cu acoperiș în două 
ape, de tip cuib, mărimea acestuia simbolizând un atot- 
cuprinzător adăpost al morţilor neamului. 

Fig. 5. Troiţa din Costești Bistriţa este o troiță iconoforă 
de drum, situată pe drumul care duce spre cimitir, având 
alte cruci la baza ei sau troițe mai mici, simbolizând ce a 
mai rămas din om. Icoana Maicii Domnului flancată de 
îngeri. Acoperișul este realizat în 4 ape, din șiță. Crucile 
mici reprezintă sufletul celui plecat din viaţa aceasta, iar 
faptul că în ziua înmormântării persoanei respective 
se așeza o cruce lângă troița din sat era un element de 
evidențiere a defunctului în fața comunităţii. 

Fig. 6. Troiţa Bistrița — este o troiță de pomenire care 
se înalță pe pomii fructiferi care se sădesc pe mormânt. 
Este o troiță iconoforă, aplicată direct pe trunchiul co- 
pacului. În medalion este icoana cu Maica Domnului 
flancată de două cruci de tip pristolnic, având la bază 
icoana iconoforă cu lisus răstignit. Pe braţele orizontale 
este încrustat pomeinicul. 

Fig. 7. Altă Troiță de la Bistriţa; este de tip iconostas, cu 
icoane plasate în registru. Troiţele cu icoane sunt speci- 
fice zonei Olteniei de Nord şi de regulă erau amplasate în 
zone de dealuri şi în vie, pentru binecuvântare. Fiecare 
sat al Olteniei de Nord avea sfântul lui ocrotitor. Cen- 
trul troiţei este decorat de o icoană cu Maica Domnului, 
flancată de alte opt icoane. Un sfânt al satului, un sfânt 
al familiei ce a ridicat troiţa. Sfinţii cei mai populari, Ha- 
ralambie, Nicolae, Petru şi Pavel. Acoperișul este realizat 
din şiță în 4 ape. La baza troiţei se află stativul pentru 
îngenunchiere, pentru rugăciune şi adus de ofrande. 

Fig. 8. Troiţa, Costești Bistriţa, de mormânt, iconoforă, 
cu acoperiș în patru ape. Stâlp simplu, având la bază pe 
Maica Domnului în medalion, în registru cruce simplă 
flancată de doi stâlpi tip sfeşnic, braţe în rugăciune. Altă 
troiță în plan secund ce are în centru o rozetă, simbol 
solar precreștin. 

Fig. 9. Troiță Costești Bistriţa — troiță iconoforă, acoperiș 
în patru ape, Stâlp este dintr-un trunchi de copac, T-ul 
simbol al crucii, având pe braţul orizontal o rugăciune; 
ştim din tradiţie că se punea o rugăciune. În medalion 
este reprezentată Maica Domnului cu pruncul. 

Fig. 10. Troiţa Baia de Fier — troiță tip fereastră, sfântul 
ocrotitor al neamului, icoana centrală flancată de două 
cruci drepte, cu ancadrament de fereastră. 

Fig. 11. Troiţa Măldăreşti Râmnicu Vâlcea este o troiță 
de răspântie, iconoforă şi reprezintă pe Maica Domnului 
cu Pruncul, printr-o icoană tip Odighidria. Are acoperiș 
în două ape şi stâlp terminat în cruce simplă. 

Fig. 12. Troiţa Horezu - troiță de popas, iconoforă, repre- 
zintă răstignirea. Acestea erau puse în apropierea unei 
fântâni cu Stativ, pentru odihnă. Stâlpul troiţei este chiar 
un trunchi de copac. Pe braţul orizontal este rugăciunea. 


Fig. 13. Troiță de la Baia de Fier. Face parte din cate- 
goria troițelor de hotar de tip grătar, strămoș cu cruci 
îngemănate. Acoperiş în două ape şi stâlp traforat, antro- 
pomori, care reprezintă forma stilizată a omului. Crucile 
utilizate sunt în X, aparținând Sfântului Andrei. Mai 
sunt figurate trei cruci încrustate cu romburi. În meda- 
lion este reprezentat un Sfânt. 

De-a lungul vremii, artiştii au avut ca motiv de 
inspiraţie şi elemente din arta populară, unii reprezân- 
tând fidel fiecare element, fapt ce conferă lucrărilor o 
dublă valoare, atât documentară, cât și artistică, iar alții, 
în funcție de curentul din care au făcut parte, de epoca 
în care au trăit, s-au inspirat, abstractizând elementele, 
dându-le o interpretare filosofică. 

Gravurile lui Kaindl au o incontestabilă valoare 
documentară, ele ilustrând monumente de artă şi spiri- 
tualitate azi dispărute, din cauza lucrării implacabile și 
nemiloase a timpului şi a omului asupra lor. Totodată, 
gravurile dedicate de artist înfățișării troițelor din Oltenia 
se constituie într-o istorie în imagini a peisajului spiritual 
românesc, unde arta prelucrării lemnului, tradiționalul 
moștenit și înalt rafinatul spirit filosofic al creștinismului 
autohton se îmbină pentru a naște însăși chintesența 
spiritualității unui popor care a creat, din materiale peri- 
sabile, frumosul ce omagiază Dumnezeirea. 


Fig. 14. O altă troiță de la Baia de Fier, de această dată 
o troiță de mormânt. Stâlpii antropomorfi simbolizează 
spița neamului. Troiţa este iconoforă, încadrată de stâlpi 
terminaţi în formă de cerc prin care se vede cerul, sim- 
bolizând veșnicia. Acoperișul este în două ape. 

Câteva aspecte privind constituirea, conservarea și punerea în valoare 
a colecţiei de fluturi exotici ce aparține Muzeului Judeţean Argeș 


Reghina Măceșanu 
Muzeul Judeţean Argeș 


Cuvinte cheie: entomologie, Iosif Căpuşe, conservare 
Rezumat 


Lucrarea se referă la câteva aspecte privind constituirea, conservarea şi punerea în valoare a colecţiei de 
fluturi exotici ce aparține Muzeului Judeţean Argeş. 


Keyords: entomology, losif Căpuşe, conservation 


Abstract 
The work refers to several matters relating to the establishment, conservation and the value of the collection 
of exotic butterflies that belongs to the Argeş County Museum. 

Câteva aspecte privind constituirea, conservarea și punerea în valoare 
a colecţiei de fluturi exotici ce aparține Muzeului Județean Argeş 


În țara noastră, cercetările entomologice se derulează 
în cadrul institutelor de cercetări biologice, speologice, 
protecţia plantelor şi în instituții muzeale. 

Odată cu avansarea tehnicilor de investigare, 
informaţiile furnizate de specimenele din colecțiile mu- 
zeale sunt tot mai ample şi mai valoroase. Se poate spune, 
fără să greşim, că prelevarea unor indivizi din populaţiile 
de fluturi în scopul cercetării şi depozitării lor în colecții 
nu are de regulă efect negativ asupra populațiilor. 
Exemplarele prelevate furnizează informaţii necesare 
cunoaşterii, răspândirii și ecologiei speciei, informaţii 
care stau la baza măsurilor de protecţie şi conservare. 

Există şi un cod al colecționarului, care prevede 
să nu fie colectate exemplare din populaţiile mici și izo- 
late, decât în scop științific şi numai atunci când acest 
lucru este de neevitat prin alte metode de investigare. 

Colecţia de lepidoptere exotice a Muzeului 
Judeţean Argeş conţine 712 exemplare, reprezentând 556 
de specii şi subspecii cu 230 de genuri de lepidoptere, gru- 
pate în 24 de familii. Această colecție a fost achiziționată 
de la lepidopterologul doctor Iosif Căpușe. 

Fluturii exotici sunt fluturi care provin din regi- 
uni îndepărtate (din afara Furopei). din zonele tropicală 
Şi ecuatorială, caracterizate de condiții neobișnuite de 
climă, impresionează prin mărimea, forma, desenul şi 
culorile lor, iar prin gingășie şi frumuseţe trezesc oa- 
menilor sentimente emoționale pozitive. 

Fluturii colectați din îndepărtate zone geogra- 
fice pentru a ajunge în România au fost transportați în 
cutii din lemn căptușite cu polistiren în care se aflau 
pliculeţe speciale, triunghiulare, confecţionate din 
hârtie de calc cu dimesiuni de 10x14 sau 14x20 cm. 
Fiecare fluture se afla în plicul său, aşezat cu capul în 
jos şi fețele dorsale ale aripilor alăturate, iar datele de 
identificare erau trecute pe plic. 

Prepararea lepidopterelor a necesitat multă 
atenţie şi migală. Exemplarele prea uscate au fost re- 
hidratate fo:osindu-se cristalizorul în care s-a introdus 
un strat de nisip de 3-4 cm grosime, umezit cu apă dis- 
tilată. Pe nisipul umed s-a așezat o hârtie de filtru, peste 
care s-a pus fluturele uscat. Totul a fost acoperit cu un 
capac de sticlă. După 24 sau 48 de ore (în funcție de 
dimensiunile fluturilor şi gradul de uscare) s-a trecut la 
prepararea lor. Pentru întinderea corectă a exemplarelor 
ne-am folosit de: ace entomologice, etalatoare sau prese 
pentru întins fluturi, fâșiile din hârtie de calc folosite 
la fixarea aripilor. Etalatoarele sunt executate din lemn 
de salcie, tei sau plop şi au dimensiuni diferite. După 

aproximativ 14-30 de zile, în funcţie de mărimea flu- 
turelui, s-a trecut la așezarea lor în cutiile de insectar. 
Pentru ca fluturii preparati să aibă valoare ştiinţifică este 
foarte important ca toate datele prelevate să fie notate 
pe o etichetă ce se va fixa pe acul fluturelui. 

Unitatea modulară o reprezintă cutia entomologi- 
că, este confecționată din lemn de conifere cu dimensiuni 
de 30x45x8 cm și cu capac de sticlă. Aceste insectare 
îndeplinesc toate cerințele conservării acestui tip de 
colecţie: sunt bine închise, rezistente, pot fi mânuite cu 
ușurință și permit observarea pieselor pe care le conţin. 

În interiorul cutiilor de insectar am așezat po- 
listiren expandat cu grosimea de 10-12 mm pe care 
l-am acoperit cu hârtie albă. Polistirenul este un bun 
izolant termic şi în el se pot înfige cu multă ușurință 
acele entomologice, iar hârtia albă permite observarea 
rapidă în caz de atac biologic. 

Lepidopterele exotice sunt așezate în cutii la 
aceeași înălțime, pe familii, genuri şi specii. Cutiile sunt 
grupate pe colecţii. Numărul exemplarelor dintr-o cutie 
de insectar depinde de dimensiunile acestora. 

Pentru prevenirea atacurilor biologice provoca- 
te de coleoptere sau acarieni. procedeul care a dat cele 
mai bune rezultate este acela de a asigura pentru fiecare 
cutie un miros penetrant, neagreat de către dăunători. 
În mod curent folosim naftalina sub formă de cristale 
pe care o așezăm în săculeţi mici de pânză în fiecare 
insectar. Prin volatilizare naftalina se pierde și din acest 
motiv o înlocuim din 6 în 6 luni. Cutiile de insectar care 
adăpostesc fluturii exotici sunt așezate în modulii de 
depozitare confecţionaţi din lemn de conifere deoarece 
acesta are un avantaj asupra celorlalte esențe datorită 
mirosului de rășină care persistă câțiva ani, miros ce 
îndepărtează insectele dăunătoare. 

Cunoscând fragilitatea acestui gen de colecții 
monitorizăm permanent cu ajutorul termohigrografului 
stabilitatea microclimatului din depozitul entomologic, 
astfel încât „viaţa colecției“ să fie cât mai lungă şi mai 
sănătoasă. 

La organizarea expozițiilor temporare la care 
prezentăm aceste colecţii de insecte avem grijă ca ele 
să fie iluminate artificial cu lămpi incandescente difuze, 
conform normelor de conservare. 

Ultima valorificare expoziţională a colecţiei 
de fluturi exotici a fost făcută anul trecut cu ocazia 
Serbărilor Argeșului şi Muscelului. Expoziţia a pro- 
pus vizitatorului o incursiune în lumea efemerelor dar 
frumoaselor creaturi zburătoare. Vizitatorii au avut 

posibilitatea să afle date interesante despre morfologia, 
biologia şi răspândirea fiuturilor exotici. 

Motive de artă populară în lucrările de grafică şi pictură ale lui 
Ion Țuculescu 


Crăciunoiu Rusalia 
Cuvinte cheie: motive de artă populară, grafică, pictură, folclorică, simbol, totem, scoarţe vechi oltenești. 


Rezumat 
Muzeul de Artă din Craiova deţine o numeroasă colecţie de lucrări aparținând lui lon Țuculescu. Acestea 
fac parte din etapele de creaţie pe care le-a parcurs pictorul craiovean: realistă, folclorică, simbolică şi totemică. 
Având în colecţia sa de obiecte de artă un număr mare de scoarţe vechi oltenești și fiind impresionat de 
frumusețea acestora, de felul cum erau oraganizate motivele specifice artei populare (frunze, flori, ramuri, păsări, 
copaci), va crea un nou limbaj artistic. 


Keyords: folk art motifs, painting, folklore, symbol, totem, old rugs from Oltenia. 


Abstract 
The Art Museum in Craiova has a large collection of lon Țuculescu's works of art which belong to all his 
creation stages: realistic, folkloric, symbolic and totemic. Since the artist himself possessed a large number 
of old rugs specific to peasanthouselholds in Oltenia, he was impressed by their beauty and used them as 
a source of inspiration, paying attention especially to the way natural elements (leaves, flowers, branches,trees, 
birds) were represented in folk art motifs. Thus, lon Țuculescu would create a newartistic language. 

Motive de artă populară în lucrările de grafică şi pictură ale lui 
Ion Țuculescu 


Muzeul de Artă din Craiova deține o numeroasă colecţie 
de lucrări aparţinând lui lon Țuculescu, cea mai mare 
parte a lucrărilor provenind din donația soției sale, Ma- 
ria Țuculescu. Acestea fac parte din etapele de creaţie 
pe care le-a parcurs pictorul: realistă-naturalistă, folclo- 
rică, simbolică și totemică. 

Pictorul s-a născut la Craiova, în 1910, într-o 
familie de intelectuali. Tatăl sau a fost institutor la una 
din școlile craiovene și membru fondator al Asociaţiei 
Scriitorilor Olteni, iar bunicul său, preot „ce slujea la o 
biserică mică din Craiova numită Sfântul Spiridon“!. 

Despre Ion Țuculescu se ştie că primul fior pen- 
tru pictură l-a încercat când printr-o fericită întâmplare 
l-a văzut pe Eustațiu Stoenescu făcându-i portretul ma- 
relui cărturar craiovean”, profesorul C. D. Fortunescu?. 

Cei care l-au iniţiat în tainele picturii, în prima 
perioadă, la Craiova au fost profesorul de desen Eugen 
Ciolac, pictorul Gh. Theodorescu Romanați şi pictorița 
Freda-Delnevo Tribalsky. La vârsta de 15 ani a avut pri- 
ma expoziție personală în Sala Prefecturii din Craiova, 
împreună cu fratele său Şerban și pictorul A. D. Hagiu. 
Expoziţia s-a bucurat de succes, iar cu banii obținuți din 
vânzarea unor lucrări a plecat într-o excursie în Italia. Doi 
ani mai târziu va expune alături de profesoara sa, Freda 
Delnevo-Tribalsky, la Salonul Artiştilor Olteni din 1927. 

Ion Țuculescu a urmat cursurile Liceului Carol | 
din Craiova. În anul 1928 s-a înscris la Facultatea de 
Științe Naturale și, un an mai târziu, la Facultatea de 
Medicină. A obținut doctoratul în medicină cu distincţia 
Magna cum laudae. În 1936 a terminat Facultatea de 
Științele Naturale și a fost numit „profesor de higienă“ 
la Seminarul de la Mănăstirea Cernica, unde îl cunoaște 
pe pictorul Octav Angheluţă, acesta fiind profesor de 
desen la același seminar“. Ca biolog a descoperit 150 de 
specii de infuzoris şi, obținând un doctorat în Ştiinţele 
Naturii, a lucrat ca cercetător ştiinţific în cadrul Acade- 
miei Române, fiind colaborator extern (1950). 

Lipsit de studii academice de specialitate, Ion 
Țuculescu vine în peisajul artelor plastice românești cu 
un alt tip de cunoaștere plastică. Primele noțiuni de desen 


i Țuculescu Maria, Un patetic document omenesc în România Literară 
din 6 iulie 1972. 

2 Țuculescu Maria, Un patetic document omenesc în România Literară 
din 6 iulie 1972. 

3 C.D. Fortunescu a fost o personalitate a Craiovei. profesor de limba 
franceză şi scriitor, cel care a înființat Revista Arhivele Olteniei. 

4 Centenar Țuculescu, Galeriile Artmark, Bucureşti, 1910, p. 84-90. 

5 Petru Comănescu, Leit-motivele picturii lui Ion Țuculescu în 
Luceafărul. nr. 6, 1965. 

Crăciunoiu Rusalia 


Şi pictură le însușeşte cu profesorii din Craiova, iar simţul 
artistic s-a desăvârșit în marile muzee ale lumii. 

Călătoriile, din perioada 1929-1938, în Grecia, 
Italia, Spania, Franța i-au oferit posibilitatea contactului 
direct cu o serie de capodopere ale artei europene şi l-au 
determinat să revină la pictură . Datorită talentului său 
excepțional şi muncii perseverente a realizat un număr 
mare de tablouri, pe care le-a expus la Ateneul Român 
din București, în mai 1938. În aceeași perioadă, pe 7 mai 
1938, poetul şi omul politic Octavian Goga a încetat din 
viață la castelul său de la Ciucea (Cluj). Trei zile mai 
târziu, sicriul a fost adus la București şi a fost depus în 
rotonda Ateneului Român. O mare parte dintre cei veniţi 
să-i aducă un ultim omagiu lui Octavian Goga au avut 
ocazia să intre în sala de expoziţii a Ateneului. Acesta a 
fost momentul în care pictura lui Țuculescu a devenit cu- 
noscută de către un public mai larg și mai rafinat. Criticul 
de artă George Oprescu, făcând cronica acelei expoziţii, 
a afirmat că „este cel mai senzaţional debut pe care l-am 
întâlnit în ultimii ani. Un așa evident temperament, atât 
de năvalnic dar artistic este cu totul excepţional.“ 

Din 1935 până în 1942 a dechis patru expoziţii 
la Ateneul Român din Bucureşti. În 1942 a expus la 
Bienala Internaţională de la Veneţia. Anul următor a 
participat la expoziţiile de la Berna şi Stockholm (Su- 
edia), în 1947 în Ungaria, la Budapesta. 

În 1951-1954 a fost şef de lucrări la Spitalul 
Brâncovenesc din București. In calitate de medic mili- 
tar a participat la cel de-al doilea razboi mondial. Sub 
influenţa ororilor războiului a pictat lucrările „Trăsura 
Neagră“ și „Noaptea Salcâmilor“. 


În 1951- 1960 a participat la toate expozițiile de stat. 
În vara lui 1962 o boală neiertătoare îl doboară 
şi va fi înmormântat în cimitirul mănăstirii Cernica. 
Motivul de artă populară în perioada realist- 
naturalistă. Din perioada realist-naturalistă, așa cum 
pictorul însuși o numea, ne vom referi la trei lucrări de 
pictură: „Interior țărănesc“ şi „Interior tărănesc 1“, în 
care este redată atmosfera casei țărănești într-o croma- 
tică vie pe nuanţe de roșu, portocaliu, verde şi albastru, 
şi „Natură statică“ (fig. 1), lucrare în care sunt redate 
două ulcioare pe o masă. Realizată în tehnica pastelului 
şi aparținând aceleiași perioade este şi lucrarea „Ploscă“ 
(fig. 2). În aceste lucrări (compoziții) motivul de artă po- 


6 Maria Țuculescu, Un patetic document omenesc în România Literară 
din 6 iulie 1972. 
7 Radu Bogdan. Reverii lucide. Ed. Meridiane. Bucureşti. 1972. p. 59 

pulară nu este interpretat, ci are întâietate obiectul de artă 
populară: ștergarul, covorul țărănesc oltenesc, scaunul cu 
spătar stilizat, lada de zeste, ulciorul, plosca. EI are un rol 
de inspiraţie cromatică și nu un rol de reinterpretare și de 
recompunere a peisajului, aşa cum se întâmplă în cazul 
lucrărilor realizate în perioadele de creație următoare. 


Motivul de artă populară în perioada folclorică. 
Anul 1947 este anul în care în pictura lui lon Țuculescu 
se produc schimbări: „linia picturii românești moderată, 
cuminte“ * nu-l mai mulțumește. O nouă sursă de inspirație 
a văzut-o în scoarțele olteneşti pe care le colecționase de-a 
lungul timpului. Este începutul perioadei pe care Țuculescu 
însuşi o numește „perioada folclorică“ (1947-1955). 

„Scoarța şi covorul oltenesc constituie genul 
princeps al artei tradiţionale românești prin rafinamen- 
tul, amploarea și calitatea sintezei decorative. Origina- 
litatea acestui gen de țesături, în ierarhia valorilor artei 
tradiționale, constă în integrarea selectivă în spațiul 
decorativ de motive şi simboluri provenite din arta 
Evului Mediu autohton şi oriental structurate conform 
principiilor artei brâncovenești, conferindu-le astfel re- 
prezentativitate pentru arta românească în general“. 

În lucrările realizate în această perioadă, pictorul 
a preluat motivele de artă populară specifice scoarțelor 
oltenești, motive pe care le recompune și le integreză într-o 
viziune ce nu mai aparține artei populare, ci artistului cult.!! 
Motivul de artă populară capătă un sens ideatic nou. 

In lucrări de pictură precum „Vânătorul“ 
(fig. 3), „Câmp albastrul“ (fig. 4), „A fost odată“, 
„larna în pădure“, „Frunze de zăpadă“ şi cea de grafi- 
că „Joc serios“ (fig. 5) apar motive fitomorfe: frunze, 
ramuri, flori, și antropomorfe: păpușa şi figura umană. 

Capul unui vânător și mâna ce ţine o puşcă sunt 
profilate pe spaţiul lucrării intitulate „Vânătorul“. Ta- 
bloul sugerează imaginea unui covor al cărui chenar 
delimitează imaginea, asemenea liniei geometrice în 
zigzag dominante în compoziţiile covoarelor oltenești 
și „ordonatoare al spațiului și al motivelor vegetale și 


8 Radu Bogdan, Reverii lucide. Ed. Meridiane, Bucureşti, 1972. p. 65 

9 Petru Comarnescu, Leit-motivele picturii lui Ion Țuculescu în 
Luceafărul, nr. 6, 1965 

10 Ștefan Enache, Capodopere ale artei tradiționale româneşti, în Tezaur 
de scoarțe și covoare oltenești, Muzeul Oteniei, Craiova, 2011 

11 Radu Bogdan, Metamorfozele liricii lui Țuculescu, în 
Contemporanul, 5 martie 1965. 

florale care conferă frumuseţe unui obiect". Regăsim 
în compoziţia lucrării reinterpretarea motivelor stilizate 
precum ramura, frunza, floarea. 

Lucrarea „Câmp albastru“ este o compoziţie 
desfășurată pe două registre, o parte sugerând câmpul şi 
o parte cerul. Linia geometrică, în zigzag, este preluată de 
la chenarul covorului oltenesc și traversează registrul in- 
ferior. Alte motive de artă populară se regăsesc în redarea 
copacului, a florilor care compun partea de cer şi a celor din 
registrul inferior și a fluturilor. Cromatica este realizată în 
culori calde şi reci, în nuanţe de roșu, albastru, verde, violet. 

Lucrarea „A fost odată“ este o compoziție 
desfășurată pe două registre. In registrul inferior este re- 
dată o curte țărănească cu copaci, păsări și două perso- 
naje. În partea superioară, cerul compus din flori, frunze 
şi păsări. Păsările, personajele și casa sunt prezentate 
într-o manieră stilizată. Gama cromatică este realizată 
pe nuanţe contrastante de albastru și roșu cu accente de 
portocaliu, verde şi ocru auriu. 

„larna în pădure“ are ca motive de artă populară 
frunza, păpuşa și floarea. Compoziţia este despărțită pe di- 
agonală de un șir de fiori, reprezentând un drum în pădure. 
Cele trei păpuși, pictate în nuanţe de ocruri roşietice, în par- 


12 Ștefan Enache, Capodoperele artei tradiționale româneşti în Tezaur de 
scoarţe şi covoare olteneşti. Muzeul Olteniei Craiova 

tea stângă sus redau o atmosferă de mister pădurii. Croma- 
tica este realizată în culori închise, cu accente luminoase 
pe întreaga suprafață. O lucrare asemănătoare cu „larna în 
pădure“ prin cromatică şi motivele de artă populară este 
cea intitulată „Frunze de zăpadă“. Motivul păpușii apare în 
prim-plan. Motivul florii apare alături de cel al frunzei. 

În lucrarea de grafică „Joc Serios“ artistul ală- 
tură unei imagini din perioada totemică (1960-1962) 
o imagine cu motiv fitomorf preluat de pe scoarțele 
țărănești, fără a fi interpretat sau recompus (ci doar stili- 
zat). Lucrarea este realizată în tehnica colajului: central 
pe suprafața unei hârtii se află o alta, de dimensiuni mai 
mici, iar în partea de sus, spre dreapta, lipită de aceasta, 
o bucată de hârtie decupată în zigzag. Cele trei supor- 
turi sunt pictate în acuarelă, suprafața hârtiei din mijloc 
fiind pictată în totalitate. Se observă motivele specifice 
perioadei totemice: ochiului, virgulei, troița. In partea 
stângă este realizat un copac-troiță în culoarea roşie. Pe 
bucata de hârtie decupată în zigzag (un fragment din 
linia geometrică în zigzag ce ne aminteşte de chenarul 
covoarelor) aflată în partea dreaptă-sus a lucrării se ob- 
servă motivul florii şi al frunzei preluat de pe covoarele 
țărănești oltenești și semnătura artistului. 

Motivul de artă populară în perioada simbo- 
lică. Motive de artă populară vom regăsi şi mai târziu, 
după anul 1955, când se încheie perioada folclorică și 
începe perioada simbolică. Motivul frunzei din arta po- 
pulară este redat figurativ în perioada realist-naturalistă, 
în formă geometrizată — romb — în perioada folclorică şi 
în formă de ochi în perioada simbolică. Această perioa- 
dă cunoaşte o transformare de la ochiul-frunză-contur 
care circumscrie motive florale, fluturi sau păpuşi la 
ochiul-privire care cercetează, veghează sau scrutează!?. 

Reprezentative pentru perioada folclorică sunt 
lucrările „Nivele“ şi „Priviri“ (fig. 6), în care este pre- 
zent motivul ochiului-privire. 


ate 


Fig. 6 


13 Radu Bogdan. Reverii lucide, Ed. Meridiane, Bucureşti. 1972, p. 71. 

În lucrarea de pictură „Nivele“ este redată 
suprafaţa unui câmp, realizat în nuanțe de verde şi al- 
bastru, cu accente de negru. Apar troițe și frunze stilizate 
aşezate în plan orizontal. În prim-plan stânga sunt redaţi 
ochii-privire, iar în colțul din dreapta este redată o floa- 
re într-o manieră stilizată. Ochi-privire ,..... îl urmăresc 
obsedant iviți printe arbori, ierburi şi râpe răsăriți din 
țărână sau din apele mării ori plutind peste câmpuri și 
margini de sat... creşteri de priviri suprapuse, roiuri şi 
lanuri întregi de ochi, străpung întinderile și spațiul uma- 
nizându-le, dându-le sensuri legate de răscolirile intime 
ale sufetului şi creând o lume fantastică de anxietăți și 
de, totuşi, captivant lirism“. Motivul ochiului-privire 
revine și în lucrarea de pictură „Priviri“. În aceasta apar 
registre de ochi suprapuşi într-o diversitate de forme 
într-o cromatică de portocaliu, roşu și verde. De aseme- 
nea, sunt redate flori și frunze stilizate. 

Motivul de artă populară în perioada totemi- 
că. Motivul ochiului se regăsește şi în perioada totemică, 
însă de data aceasta mesajul imaginii este lipsit de ori- 
ce urmă a figurativului realist, ajungând la o purificare 
a limbajului plastic şi a structurii imaginii'5. Motivul 
ochiului apare ca pază a spiritului, ca o permanență a 
conștiinței şi alcătuieşte imagini ale totemurilor!*, alături 
de alte elemente. Regăsim în componenţa totemului atât 
motive ale artei populare precum frunza, floarea, troița, 
cât și motive geometrice: cercul, rombul, triunghiul. 

Ochiul-privire este înlocuit cu ochiul-pană de păun, 
așa cum apar în lucrările „Peisaj fantastic“ și „Taina păunilor“. 

Motivul troiţei este legat cu precădere de peri- 
oada totemică. Acesta apare stilizat şi „exprimă o lume 
de amintiri, de comunicare cu trecutul străbun“. Troiţele 
sunt „adunate în pâlcuri sau înșiruite de-a lungul cărări- 
lor şi „îşi duc o existență a lor, prelungind peste vreme 
viața de gând şi simţțirea oamenilor care au fost”. 

Lucrări aflate în patrimoniul muzeului nostru și 
reprezentative pentru această perioadă sunt: „Peisaj fan- 
tastic“ (fig. 7), „Taina păunilor“ (fig. 8), „„Comuniune“. 

Pe întreaga suprafață a lucrării „Peisaj fantas- 
tic“ se observă două troițe cu motive circulare și liniare. 
In dreapta este realizată o troiță cu trei anse pe care apar 
suprapuneri de ochi. În partea stângă jos se observă o 
altă troiță cu două anse și trei perechi de ochi. Cro- 
matica are o dominantă de verde și accente de negru, 
albastru, ocru auriu, portocaliu şi alb. 

În lucrarea „Taina păunilor“ apar motive de 
artă populară: rombul specific scoarței oltenești reali- 
zat în nuanţe de brun închis și ramura cu frunze şi flori 


14 Radu Bogdan, Reverii lucide, Ed. Meridiane, București, 1972, p. 70 
15 Magda Cîrneci, lon Țuculescu, Ed. Meridiane, Bucureşti, 1984, p. 69 
16 Totem — un obiect care reprezintă un animal sau o plantă, care este 
folosit ca emblema unui grup de persoane, cum ar fi o familie, clan. 
grup, popor sau trib, şi care le aminteşte de originea lor (sau de trecutul 
mitologic). Totemul este folosit, de obicei, de grupuri mai mari de o 
persoană. În ceea ce privește legăturile de rudenie, dacă strămoșul apical 
(din vârf) al unui clan nu este uman, atunci acesta se numeşte totem. În 
mod normal, această credinţă este însoțită de un mit totemic 

17 Radu Bogdan. Reverii lucide, Ed. Meridiane, Bucureşti. 1972, p. 72 


în nuanţe de roşu și motivul specific perioadei totemice 
ochiul-pană de păun. Totemul este amplasat în diagonală, 
iar suprafaţa pe care se sprijină este alcătuită din ochi 
multipli realizați într-o cromatică de brunuri deschise. 
Un grup compact de troițe aşezate pe verticală, 
având la baza lor o altă troiță văzută orizontal, compun 
lucrarea „Comuniune“. Cele două troițe realizate în prim- 
plan au ochi suprapuși şi anse de-o parte și de alta. La 
celelalte troițe sunt vizibili doar ochii. Cromatica este 
realizată pe nuanţe de roşu-portocaliu, albastru și negru. 
Motivul de artă populară a deschis în creația 
lui Țuculescu drumuri de înţelegere și de adâncire a 
sensurilor vieţii ancestrale creând un nou limbaj artistic 
şi plasând plastica românească într-un circuit universal. 


Fig. 8 

Câteva date inedite referitoare la legăturile dintre Mişu Popp și 
Câmpulung Muscel în a doua jumătate a sec. al XIX-lea 
Dr. Sanda Safta 


Șef serviciu 
Muzeul Câmpulung Muscel 


Cuvinte cheie: Mişu Popp, portrete, peisaje, biserică. 
Rezumat 
Această lucrare prezintă câteva aspecte inedite privind activitatea pictorului Mişu Popp în Câmpulung 


Muscel, în a doua jumătate a secolului al XIX-lea. Astfel sunt puse în circulaţie opere ale unor personalităţi 
câmpulungene din colecţia de artă plastică a Muzeului Municipal Câmpulung. 


Keywords: Mişu Popp, portraits, landscapes, church. 
Abstract 
This study present some new aspects recording, the activity în Câmpulung of the painter Mişu Popp in 


the second century half of the 19th. During this period, new works of various artists from Câmpulung are seing 
presented, some of them are nowadays part of the art collection of Câmpulung Municipal Museum. 

Câteva date inedite referitoare la legăturile dintre Mişu Popp şi 
Câmpulung Muscel în a doua jumătate a sec. al XIX-lea 


S-a născut la Brașov, la 19 martie 1827, în familia zu- 
gravului de biserici loan Moldovan Popp de Galaţi. S-a 
scris foarte mult despre pictorul care a reprezentat aca- 
demismul românesc în secolul al XIX-lea, braşoveanul 
Mişu Popp. El a activat în a doua jumătate a secolului 
al XIX-lea şi s-a remarcat, mai ales în pictura religi- 
oasă, pictând foarte multe biserici, una dintre ele fiind 
chiar în Câmpulung, şi tot aici s-a perfecționat în arta 
portretului, dar şi în realizarea unor peisaje sau naturi 
statice, cu o impresionantă sensibilitate şi o reală forță 
de redare artistică a subiectelor alese. 

Este de apreciat astăzi că multe dintre portretele 
pictate de Mişu Popp au devenit în timp documente im- 
portante pentru istoria naţională sau pentru cea locală, 
deoarece pictorul a imortalizat personalităţi istorice sau 
culturale româneşti, persoane cunoscute personal, care 
au jucat un rol important în viața culturală a țării sau a 
oraşelor în care Mişu Popp a pictat. 

Mulţi critici de artă consideră că Mişu Popp tre- 
buie studiat alături şi în comparaţie cu Theodor Aman 
și cu Gheorghe Tătărăscu. De altfel, el a făcut parte 
din aceeași generaţie cu Constatin Lecca, precum şi 
cu cei citați mai sus. Împreună cu Constantin Lecca 
s-a specializat şi a executat pictură rehgioasă, tolosind 
elemente occidentale, fapt pentru care au rămas în arta 
românească, dar, mai ales, în arta portretistică, printre 
pionierii acestui gen. 

Trăind la Brașov, unde şi-a desfășurat cea mai 
mare și mai prolifică patre a activităţii artistice, Mişu Popp 
a fost atras și de frumoasele peisaje muscelene şi de orașul 
Câmpulung, unde a rămas cunoscut și pentru portretele 
executate unor personalități culturale, comerciale sau po- 
litice locale sau pentru costumul popular muscelean pe 
care l-a pictat şi redat în toată splendoarea și măreţia sa. 

Aici, el s-a împrietenit cu revoluţionarul, isto- 
ricul și poetul C. D. Aricescu, care a înființat în anul 
1846, împreună cu „Junii Inaintaţi“ din Câmpulung, un 
teatru ca tribună de educatie a populaţiei şi de agitaţie 
politică şi formare a gustului pentru arta scenică. Așa se 
şi explică faptul că de la Mişu Popp ne-a rămas portetul 
1 Menţionăm doar câteva dintre lucrările publicate: 

Andreea Bârseanu, Pictorul Mișu Popp, în L nr. 23, 1911, p. 515-525; 
Comeţiu Comănescu. Pictorul Mişu Popp în Ţ.B. anul IV. martie- 
aprilie 1932. nr. 21. p. 99-131: Constantin Popp. Din viaţa lui Mişu 
Popp. Amintiri, în Ţ.B, anul IV, martie-aprilie 1932, p. 132-141: Virgil 
Vătășianu. Opera pictorului Mişu Popp, în Ţ.B, iulie-august 1932, 

nr. 4, p. 291-313, George Oprescu. Pictura românească în secolul al 
XIX-lea; lon Frunzetti, Mişu Popp, București, 1956. lon Frunzetii, Arta 


Românească în secolul al XIX-lea, Bucureşti, 1991, Elena Popescu, 
Mişu Popp 1827-1892. Sibiu, 2007 

lui C.D. Aricescu, aflat astăzi în colecţia Muzeului As- 
tra din Sibiu, unde se află și portretul haiducului Radu 
Anghel, care l-a impresionat în mod deosebit pe artist, 
acesta fiind executat şi înmormântat în Câmpulung, în 
anul 1865. Mișu Popp tocmai atunci picta Biserica Sf. 
Nicolae, împreună cu Constantin Lecca, fapt pentru 
care a rămas în zonă mai mulți ani. 

Este de remarcat că nu numai Mişu Popp a apre- 
ciat activitatea lui C. D. Aricescu, ci şi administrația 
locală, pentru că în Câmpulung mai există două busturi 
ale marelui revoluționar. Unul a fost executat de Carol 
Storck în anul 1891 şi a fost amplasat în Rezervaţia de 
artă monumentală de la Biserica Flămânda, al doilea 
fiind executat în anul 1967 de Florica Hociung și am- 
plasat pe Aleea Personalităţilor din Grădina Publică din 
centrul orașului. 

Nu ne propunem să analizăm întreaga operă a 
pictorului, însă trebuie menţionate câteva aspecte mai 
puțin cunoscute din activitatea sa la Câmpulung şi în 
mod deosebit ale relaţiilor lui cu unele personalităţi de 
dincoace de Carpaţi şi care sunt reflectate în Muzeul 
Municipal. 

Dacă în pictura religioasă a realizat doar iconos- 
tasul „Buna Vestire” ai bisericii SI. Nicoiae din Câm- 
pulung Muscel, în 18642, poate în același timp când 
pictorul Gh.Tătărescu picta interiorul bisericii „Bolniţa“ 
din incinta Mănăstirii Negru Vodă, el s-a remarcat în 
pictura laică, mai ales în arta portretului, unde acesta 
excela prin tehnică și prin aplicarea unor influenţe sti- 
listice europene, fapt care l-a impus în rândul artiştilor 
plastici importanţi din a doua jumătate a secolului 
al XIX-lea. În Câmpulung l-au interesat în mod deose- 
bit personalitățile locale din cultură, dar, mai ales, din 
viaţa economică destul de dezvoltată în a doua jumătate 
a secolului al XIX- lea, cu personalități reprezentative 
care au făcut carieră şi în viața politică locală sau cen- 
trală. Aici, Mişu Popp şi-a adus o contribuţie personală 
inovatoare, creând în acest sens chiar un stil personal 
care l-a impus în arta portretistică şi în istoriografia 
românească de specialitate, printre cei mai importanți 
artişti din România timpului său. 

Lucrările executate la Câmpulung Muscel, ma- 
joritatea necunoscute în literatura de specialitate, sunt 
foarte importante, valoroase, dar şi reprezentative pen- 
tru evoluţia profesională a lui Mișu Popp. Aici cunoaște 
pe poleistul Barbu Stănescu, care colabora împreună 
cu Constantin Lecca la zugrăvitul bisericilor „Sfântul 


2 Elena Popescu. Mișu Popp 1827-1892, Sibiu. 2007, p..9. 


https://biblioteca-digitala.ro / https://muzeulcampulung.ro 


Anton“ (Curtea Veche), „Sfânta Ecaterina“, „Sf.Gheor- 
ghe-Nou“, „Radu Vodă“ şi capela cimitirului „Șerban 
Vodă (Bellu), toate din București, extrem de mediati- 
zate în epocă pentru modul în care au fost realizate şi 
pentru valoarea lor artistică. 

Și tot la Câmpulung cunoaște frumuseţea costu- 
mului popular muscelean, pe care îl pictează, lucrarea 
„„Musceleanca“ făcând parte astăzi din colecția de artă 
plastică a Muzeului Brukenthal din Sibiu. 

Mai sunt semnalate portretele pictate de Mișu 
Popp, ca cel al lui Nicolae Nicolau, magistrat şi consi- 
lier local, Anastasie Rudeanu;, frații Rucăreanu, Ioniţă 
Negulici, toate personalități locale ale Câmpulungului, 
în a doua jumătate a secolului al XIX-lea. 

Muzeul Municipal Câmpulung Muscel deține în 
colecția de artă plastică două portrete ale unor negustori 
câmpulungeni: lon Enache Hristodor şi soţia sa, Păuna 
Hristodor“. 


Nr. inv. 319/845 Nr. inv. 320/846 


Aceste picturi lucrate în tehnica ulei au fost 
donate în anul 1973, în baza deciziei nr. 237, emisă de 
Comitetul Executiv al Consiliului Popular al judeţului 
Argeş, încheiată la notariat în data de 11 septembrie 
1973, cu nr. 2291. 

Sunt portrete nesemnate, dar noi le atribuim lui 
Mișu Popp. Ele se remarcă prin realism și academism, 
fiind cuprinse între clasicism și romantismul de tip Bie- 
dermeier, pregnante și la aceste portrete. Acest gen a 
fost cultivat permanent de pictor, el remarcându-se prin 
folosirea unor elemente novatoare și cât mai aproape 
de elementele portretistice europenizate.5 

Prin această importantă donație, dar, mai ales, prin 
valoarea tablourilor, muzeul și-a îmbogăţit colecția de artă 
plastică, alături de alte portrete realizate de Mișu Popp, ca: 


3 1. Hurdubeţiu, FI. Mârtzu, N.Nicolaescu, Gh. Pâmuţă, Câmpulung 
Muscel ieri şi azi, Câmpulung Muscel, 1974, p. 169 

4 Muzeul Municipal Câmpulung Muscel, Colecţia de artă plastică, nr. 
inv. 319/845 (lon Enache Hristodor) și 320/846 (Păuniţa Hristodor) 
5 Elena Popescu, Mişu Popp (1827-1892), Sibiu, 2007, p. 9 


1. Ioniță Negulici - tablou semnat în anul 1870, nr. 
inv. 303/818 


2 Pandele Rucăreanu - tablou semnat în anul 1870, 
nr. 172/ 558 

Putem astfel afirma că pictorul Mişu Popp era 
în anul 1866 „pictor domiciliat“ în Câmpulung Muscel 
fiindcă el s-a întors la Braşov abia la 16 martie 1868, 
după ce a terminat de pictat biserica „Sf. Nicolae“, care 
în acel an a fost resfințită şi, mai ales, după ce a terminat 
de pictat toate comenzile pe care le-a primit în Câmpu- 
lung. În anul 1870 el revine pe meleagurile muscelene, 
ca dovadă stând cele două picturi, „loniţă Negulici“ 
şi „Pandele Rucăreanu“ din Colecţia de artă plastică a 
Muzeului Municipal Câmpulung. 


(“i 
Li 


3. Katinca Anton Paul - nr. inv. 305/820 


4. Ovidiu N. Rudeanu - nr. inv. 178/ 564 

Evanghelie 


Simona Tironeac 


Rezumat 

Volum tipărit la Bucureşti în 1856, având ca suport o hârtie omogenă, fără linii de apă sau filigran, cu 
ferecătură din argint prinsă pe învelitoare din catifea vişinie. 

Deteriorările fizico-mecanice și biologice au determinat efectuarea dezinfecţiei şi desprăfuirii, apoi 
desprinderea ferecăturii și curăţarea ei de către specialist. 

După tratamentul umed, în urma căruia halourile de umezeală s-au estompat, s-au consolidat și restaurat 
zonele ce prezentau deteriorări, cu văl şi hârtie japoneză. Partea lipsă a forzaţului anterior a fost reconstituită din 
fragmente din acelaşi tip de hârtie marmorată, folosite de legător la căptuşirea scoarțelor. Coaserea s-a făcut „pe 
sărite“*, pe patru nervuri îngropate, cu două lânțişoare marginale. Scoarţele au fost îmbrăcate cu învelitoare nouă, 
peste care s-a prins ferecătura. 

Pentru durabilitate în timp s-a confecționat caseta de protecţie. 

Volumul a fost tipărit la Bucureşti în 1856 şi aparține 
Parohiei Plosca, Teleorman. 

Blocul de carte are ca suport o hârtie omogenă, 
fără linii de apă sau filigran, iar textul a fost tipărit cu 
caractere chirilice. Pe lângă ornamentările deosebite, cu 
motive florale, şi litografiile existente pe parcursul volu- 
mului, acesta prezintă și tranșele aurite, iar pe coperţile 
îmbrăcate în catifea vișinie este prinsă ferecătura din 
argint, alcătuită din piese separate. Forzaţurile prezente 
fiind dintr-o hârtie marmorată velină de tip modern, 
le-au înlocuit pe cele originale atunci când corpul de 
carte a fost relegat în 1959, partea fixă a forzațului an- 
terior având încă eticheta atelierului de legătorie. Filele 
libere de început şi sfârșit conţin printre numeroasele 
însemnări manuscrise, cu cerneală albastră, și o notă 
referitoare la această relegare anterioară. 

Din cauza condiţiilor de păstrare şi manipulare 
necorespunzătoare, volumul a suferit deteriorări fizico- 
mecanice atât ale legăturii, cât şi ale corpului cărții. Ast- 
fel, se observă ruperea pe articulaţia învelitorii, un grad 
de murdărire a acesteia accentuat, precum şi lipsa uneia 
din închizătorile metalice şi a unor piese din ferecătura 
de pe coperta a II-a. Blocul cărții prezintă degradări mar- 
ginale ale filelor, lipsuri din suport și text, desprinderi 
ale filelor din cusătură și diferite pete şi patină vulgară. 
Desprinderile pe linia de articulaţie au fost prinse neco- 
respunzător cu benzi de scotch, destul de recent, deoare- 
ce nu se observă pătarea suportului. Datorită umezelii în 
exces a fost favorizată migrarea pigmenților învelitorii 
la filele de capăt, însemnările manuscrise având și ele 
porțiuni de difuzare a cernelii. Totodată umiditatea ri- 
dicată a dus la apariţia unui ușor atac biologic pe zona 
de articulaţie a filelor, în prezent inactiv. 

După dezinfecţia volumului și îndepărtarea de- 
pozitelor de praf prin pensulare, s-a trecut la desprin- 
derea ferecăturii de către specialist şi apoi desfacerea 
corpului de carte din legătură. S-a efectuat apoi trata- 
mentul umed, în urma căruia petele existente şi halou- 
rile de umezeală s-au estompat, iar datorită pH-ului de 
6,5 nu a fost necesară operaţia de neutralizare. În timpul 
spălării, zonele ce prezentau însemnări manuscrise au 
fost protejate datorită solubilității cernelii. 

Consolidarea tonelor fragilizate s-a făcut cu 
văl japonez, iar lipsurile din suport s-au făcut cu hâr- 
tie japoneză în tehnica „la dublu“. Lipsa părții libere a 
forzațului anterior şi prezența unor fragmente mari de 
căptuşire a scoarțelor cu același tip de hârtie au făcut 
posibilă reconstituirea sa din aceste fragmente cu du- 

blarea întregii coli cu văl japonez, obținând astfel o filă 
întreagă și rezistentă. 

Coaserea s-a făcut „pe sărite“ din cauza 
îngroșării blocului de carte pe zona de articulaţie, 
executându-se pe 4 nervuri îngropate, cu 2 lănțișoare 
marginale. Fragmente de capital-band au condus la re- 
facerea sa în același sistem, apoi s-a făcut căptușirea 
cotorului interior. Scoarțele degradate au fost înlocuite 
cu altele noi, din carton, și atașate blocului de carte după 
defibrarea capetelor nervurilor în evantai. 

Învelitoarea degradată a fost înlocuită cu catifea 
de mătase, mai apropriată ca grosime şi aspect decât cea 
din bumbac. Niturile de prindere au fost fixate cu îndoi- 
rea şi îngroparea vârfului în scoarță, zonele de prindere 
au fost căptușite și nivelate, după care s-au lipit şi părțile 
fixe ale forzaţurilor. 

Pentru protejarea în timp, volumul a fost in- 
trodus într-o casetă din carton, îmbrăcată în pânză de 
legătorie, căptușită cu hârtie de filtru. 


Forzaţ anterior — înainte și după restaurare 

Fila cu completare — înainte 
și după restaurare 

Acţiuni cultural-educative ale elevilor străjeri câmpulungeni 


Sorina Cîrstoiu 
Muzeul Municipal Câmpulung 


Cuvinte cheie: Străjeria, cuibul străjeresc, Sărbătoarea Restaurării. 


Rezumat 
Articolul prezintă rolul elevilor străjeri câmpulungeni în sărbătorirea diferitelor zile de importanţă naţională 
cum ar fi: Sărbătoarea Restauraţiei, Ziua Unirii sau Ziua României. În cadrul celebrării elevii cântau cântece 
patriotice, audiau conferinţe ţinute de către profesori și concurau la jocuri sportive. 


Keywords: The Sentinel, The Sentinels” Nest, Restoration Day. 
Abstract 
The article presents the role of Campulung's Sentinel students in celebrating different days of national 


importance such as: Restoration Day, Unification Day or Romanian National Day. Within the celebration students 
used to sing, patriotic songs, listened to lectures held by their teachers and competed in sports games. 

Acfiuni cultural-educative ale elevilor străjeri câmpulungeni 


În timpul domniei sale, Caro! al II-lea a acordat o 
importanță deosebită tineretului şcolar. Regele a instituit 
o zi națională a tineretului și a creat o organizație numi- 
tă „Straja Ţării“, din care făceau parte băieţii şi fetele de 
vârstă şcolară. Carol al II-lea a lansat în anul 1934 ideea 
ca tinerilor cu vârste între 7 și 18 ani, pe lângă educaţia 
pur ştiinţifică, să |i se facă și o educație morală, să li se 
dezvolte patriotismul, dar şi să li se antreneze organismul 
pentru a se desprinde cu condiţii grele.! Totodată s-a ur- 
mărit ca prin crearea acestei noi instituţii să se îndepărteze 
tinerii de influenţa legionară, să se organizeze şi să se dis- 
ciplineze tineretul şi să-l formeze pentru practicarea unor 
meserii.? După cum spunea însuși suveranul: „În mișcarea 
străjerismului s-a urmărit ceva nou. Nu s-a urmărit numai 
un gând de a face o jucărie sau o educaţie fizică. Ne-am 
gândit, acei care am creat-o, că pentru consolidarea acestui 
neam, avem nevoie de ceva nou, de o mişcare nouă, de o 
înviorare care să pătrundă până în fibrele cele mai adânci 
ale întregii populaţiuni. lată ce înseamnă pentru Mine şi ce 
trebuie să însemneze pentru toată țara — Străjeria.““ 

În concluzie, Străjeria avea ca scop să înveţe 
elevii să se poarte în societate, să-și respecte țara și 
familia şi să-și dezvolte calitățile fizice şi psihice.5 

Celula de bază de ia care pornea întreaga 
instituţie a Străjeriei era cuibul străjeresc, „o grupare 
restrânsă care permite individualităţii să se manifeste în 
toată amploarea ei“, fiind urmată în ierarhia Străjeriei 
de centurie, stol, cohortă, falangă şi Marea Falangă.S 

Metodele educative utilizate în cadrul nou-cre- 
atei instituţii erau cele care reuşeau să capteze interesul 
copiilor, şi anume: jocurile străjereşti, jocurile sportive, 
cântecele şi dansurile naționale. 

Metoda lucrului manual era foarte des folosită 
deoarece se considera că dezvoltă gîndirea, de aseme- 
nea munca în echipă dezvolta spiritul de solidaritate. 

Majoritatea manifestărilor străjeriei aveau loc în aer 
liber, fapt care avea un efect benefic asupra sănătății elevilor.” 


! Pr. lon Bunea, Straja Ţănii în Renaşterea, anul XIII, nr. 24, Cluj, 

16 iunie 1935, p. 1. 

2 Mircea Mușat, lon Ardeleanu, România după Marea Unire, Vol. Il 
Partea a II-a, noiembrie 1933 - septembrie 1940, Editura Ştiinţifică şi 
Enciclopedică, Bucureşti, 1988, p. 890. 

3 loan Scurtu, Istoria Românilor de la Carol | la Nicolae Ceaușescu, 
Editura Mica Valahie. Bucureşti. 2012, p. 210. 

4 Apud Teofil Gh. Sidorovici, Carol Il Din culmea unui deceniu de 
glorioasă domnie, Atelierele Luceafărul. Bucureşti, f. a., pp. 101-102. 
5 Gânduri regale: Străjeria în Ilustraţiunea română, anul X, nr. 24, 8 
iunie 1938, pp. 10-11. 

6 Ibidem, p. 10. 

7 Ibidem. p. Il. 

Străjerii şi străjerele purtau uniforme, medalii, 
insigne, embleme, iar unităţile străjereşti aveau drapele 
şi fanioane.* Deviza Străjerimii era: „Credinţă şi muncă 
pentru ţară şi rege!'”. 

Străjerii câmpulungeni aveau un rol major în 
cadrul sărbătorii diferitelor zile de importanţă naţională, 
cum ar fi: 10 mai — Ziua României, 7 și 8 iunie — Săr- 
bătoarea Restauraţiei, 24 ianuarie — Ziua Micii Uniri, 
1 decembrie — Ziua Unirii etc. Cu ocazia acestor ser- 
bări ei își dovedeau talentul, atât cel muzical (făceau 
parte din corurile şi orchestrele şcolilor) cât și pe cel 
sportiv (executau diverse exerciţii de gimnastică sau 
făceau demonstraţii de jocuri precum oină, volei, box 
etc.). La nivelul judeţului Muscel, legiunea de străjeri 
era condusă de Nicolae Bratu, cel care se şi ocupa cu 
organizarea acţiunilor Străjerimii din judeţ.!? 

Ziua de 8 iunie 1934, sărbătoarea oficială a ti- 
neretului închinată regelui Carol al II-lea, s-a desfășurat 
cu ajutorul străjerilor. Astfel, în programul de dimineață 
erau incluse raportul și trecerea în revistă a organizațiilor, 
ceremonialul ridicării pavilionului naţional (după norme- 
le străjereşti), distribuirea fanioanelor, drapelelor, insig- 
nelor, anilor de vechime şi acordarea gradelor prin ordin 
de zi, exerciţii de ansamblu în masă, dansuri naționale și 
cântece patriotice (ansamblu de coruri), defilarea, iureşul 
şi urarea M. S. Regelui Carol al II-lea. După-amiaza zilei 
era rezervată demonstrațiilor sportive şi străjereşti.!! 

Cu ocazia aceleiași sărbători dar care a avut loc 
în anul 1936, străjerii din cadrul diferitelor şcoli au par- 
ticipat la defilarea din fața palatului Prefecturii alături 
de societăţi sportive şi premilitari. În continuare a avut 
loc o serbare sportivă pe stadionul Regimentului 30 
Dorobanţi, iar pe platoul din fața Şcolii normale de băieți 
un foc şi o şezătoare străjerească. Serbarea sportivă care 
a început la ora 15:00 a cuprins: Raportul — Sfinţirea 
pavilionului, ridicarea, cu tot ceremonialul reglementar 
— Învestirea — Jurământ; Ansamblu — Exerciţii; concurs 
de oină, voley-bail; football (demonstraţie); diferite jo- 
curi școlare: ștafetă, obstacole, frânghie etc.; împărțirea 
premiilor, cupelor, coborârea pavilionului cu ceremo- 
nialul cuvenit — lureşul străjeresc.!? 


8 Mircea Muşal. lon Ardeleanu. op. cit. p. 889. 

9 loan Scurtu, Politica şi Viaţa Cotidiană în România în secolul al XX 
lea şi începutul celui de-al XXI-lea, Editura Mica Valahie, Bucureşti, 
2011. p. 180 

10 S. ]. A. N. Argeș, fond Prefectura județului Muscel, dosar 123/1939, f. 7. 
11 Idem, fond Şcoala normală Carol I Câmpulung , dosar 1/1934, 
nenumerotat. 

12 Idem. fond Școala primară de fete nr. i Câmpulung. dosar 1/1936, f. 100. 

Străjerii aveau chiar şi o săptămână dedicată lor, 
1-8 iulie, săptămână în care în anul 1937 elevii străjeri 
câmpulungeni au organizat „excursii, expoziții de lu- 
crări manuale, de lucrări etnografice și de gospodărie 
sătească.“!? 

În acelaşi an, 1937, în data de 14 noiembrie 
a avut loc în curtea Școlii primare mixte Nr. 1 Schei 
ceremonia ridicării Pavilionului Naţional, în cadrul stră- 
jeresc. După masă, la ora 15:00 a fost organizată şi o 
şezătoare străjerească.“!4 
Programul zilei Tineretului 8 iunie 1938 s-a 
desfășurat astfel: 

„Ora 8- Adunarea unităţilor străjereşti pe stadi- 
onul Reg 30 Dorobanţi; 
8:10- Prevestirea serbării prin buciume, goarne, tobe, 
muzică, în momentul când autorităţile se apropie de 
locul serbării; 
8:20- Raportul celei mai înalte autorităţi domnului col. 
Prefect care, apoi va fi însoţit de Comandantul Legiunii 
de Străjeri, în timpul revistei şi al serbării; 
8:30- Ceremonialul ridicării pavilionului naţional 

a) Slujba religioasă 

b) Imnul regal, cântat în cor de străjeri şi 
asistenţă, în timp ce cuibușoarele de serviciu ridică pa- 
vilionul naţional 

c) Tatăl nostru, cântat în cor, în genunchi 

d) Textul de Sf. Scriptură Matei Cap. V Vers. 
13 interpretat de Părintele Protopop Gh. Stoian 

e) Deviza 

f) Imnul nostru/ Trei culori 

g) Cuvântarea Șefului/ Comandantului de Le- 
giune despre însemnătatea zilei 

h)Urare către M. S. Regele 
9:20- 9:30- Coruri cântate de străjeri 

a) Purtăm în suflet bărbăţie 

b) Noi străjeri de pretutindeni 

c) Bătuta 

d) Răsună codrul 
9:30- 10- Ansamblul de gimnastică şi jocuri. Cursul 
primar, stolurile $coalelor Nr. 1 şi 2 fete, 1 şi 2 băieţi 
şi | Mixtă/ 6 centurii a câte 36 de străjeri/ execută re- 
priza I- a; 
10- 10:30- Ansamblul de gimnastică. Cursul secundar 
de fete străjere de la 14 la 17 ani. Repriza a II- a- 9 
exerciţii; 
10:30- 10:50- Repriza a III- a. Cursul secundar străjer- 7 
exerciţii şi un joc; 
10:50- 11:30- Demonstaraţie de apărare pasivă şi activă. 
Executată de elevii străjeri- 6 momente; 
11:30 - 12 - Defilarea“!5 


13 Idem, fond Prefectura judeţului Muscel, dosar 124/1937, f.21. 

14 Idem, fond Școala primară de fete Nr. | Câmpulung, dosar 1/ 1937, 
f. 229. 

15 Idem. fond Şcoala primară de fete nr.1 Câmpulung. dosar 2/ 1938. f. 9%. 


Programul după-amiezei era următorul: 
„Adunarea în careu: 

Cuvântarea d-lui prof. A. Ionescu despre importanța 
«zilei sporturilon» 

Cuvântarea d-lui col. Prefect Matei Velcescu 

Ora 16 

1. Concurs de volley-ball între străjeri — cupa 
Camerii de Agricultură. Concurenţi: Liceul Dinicu Go- 
lescu şi Școala Normală Carol 1; 

Concurs de voley-ball între străjere — Cupa Dr. Tănă- 
sescu, Medic Primar al judeţului; 

II. Concurs de tragere. Concurenţi: Liceul Di- 
nicu Golescu, Școala Normală Carol I și Gimnaziul 
Comercial; 

III. Concurs de oină/ Finală/ Cupa Col. Gr. Gre- 
cescu; 

IV. Dansuri naţionale/ fete/ cupa prof Felicia 
Belizarie; 

V. Concurs pentru costume naționale pe regiune. 
Premiile Ligii Culturale Președinte Dl. Prof. Dr. lon 
Țicăloiu. 

Ora 18 

I. Formarea careului pentru coborârea pavilio- 
nului naţional; 

II. Împărţirea premiilor de DI. Prefect M. Vel- 
cescu în ordinea următoare: 

a) Premii pentru lucrări manuale; 

b) Premii pentru „lucrări gospodăreşti““!* 
Ambele oferite de Camera de Agricultură. 

c) Premiu pentru atletism 

d) Premiu pentru concursul de tragere 

e) Premiu pentru dansuri naționale cupa 
prof. F. Belizarie 

f) Premiu pentru costume naţionale 
cupa prof. Dr. Ţicăloiu 

8) Premiu pentru concursul de foot- ball 
statueta Prefecturii Muscel 

h) Premiu pentru voley- ball cupa 
dr. Tănăsescu străjere 

i) Premiu pentru concursul de voley- 
ball cupa Camerei de Agricultură străjeri 

]) Premii pentru concursul de oină cupa 
col. Gr. Grecescu 

k) Premii pentru concursul de oină cupa 
H. N. Bălănescu 

III. Coborârea pavilionului naţional. 

Seara: 
Ora 8:30- Adunarea la sediul legiunei. 

Cu torţe, în cea mai perfectă disciplină, străje- 
rii vor trece în coloană câte 6 pe la autorităţi în ordinea 
următoare: Legiunea, Liceul Dinicu Golescu, Școala 
Primară de Fete nr. 1, Cercul Militar, Şcoala Primară 
Nr. 1 băieţi şi nr. 2 fete, Primărie, Liceul de fete şi 
Prefectura.“!? 


16 Ibidem, f. 97. 
17 Ibidem. f. 98. 

Elevii străjeri au sărbătorit şi ziua de 24 ianuarie 
1939, ziua Unirii. Dimineaţa s-a ridicat Pavilionului 
Naţional în cadrul fiecărui stol, urmând ceremonialul 
obișnuit, având loc în cadrul stolului şi o serbare cu 
caracter naţional. 

După-amiaza, începând cu ora 16:00 s-a 
desfășurat o altă serbare în cadrul cohortei, în sala de 
festivități a stolului Școlii Normale Carol I. După ce- 
remonialul de deschidere a serbării (raport, Imnul Re- 
gal, Imnul Nostru, Deviza) în programul manifestării 
a urmat o scurtă cuvântare ținută de domnul profesor 
Ion Hurdubeţiu, corurile stolului Școlii Normale, corul 
Liceului Industrial de fete, cel al Liceului de fete teore- 
tic şi cel al Liceului de băieți care au avut în repertoriu 
următoarele piese muzicale: Hora Unirii, Hora de la Jiu, 
Răsunet din Ardeal, Foae verde de-o mălură, Ți-am zis 
verde rozmarin și Trăiască România Mare. Totodată 
străjerii au recitat poezii, cum ar fi 24 ianuarie, Cuza 
Vodă, Sub tricolor sau Noi n-avem morţi, au dansat 
diferite dansuri populare cum ar fi Hora de la Bălţi, Ca 
la Breaza, Sârba, Românul, Joc din Ardeal, Huţanca, 
şi nu în ultimul rând străjerii Şcolii Normale, Liceului 
industrial de fete și Liceul teoretic de fete s-au unit 
într-o mare Horă a Unirii. Programul artistic al zilei de 
24 ianuarie s-a încheiat prin intonarea Rugăciunii.!* 

Străjerii erau educați încă din primii ani de 
şcoală în spiritul întrajutorării, astfel că elevii Şcolii 
primare mixte din Vişoi au organizat în data de 2 februa- 
rie 1939, de la orele 18, o serbare școlară cu program 
străjeresc „cu scopul de a strânge de la participanți danii 
benevole pentru susținerea cantinei şcolare, unde zilnic 
mănâncă 40-50 de elevi“, 

Serbări străjereşti au mai avut loc în anul 1939 
și în zilele de 26 februarie, 12 martie şi 26 martie. Pro- 
gramul acestor zile s-a desfășurat astfel: se spunea De- 
viza străjerească, urmată de marșul „Purtăm în suflet 
bărbăţie“ cântat de corul străjeresc şi o conferinţă cu di- 
ferite subiecte, în data de 26 februarie „Națiunea şi Sta- 
tul“ („idea de autoritate şi ordine în stat, strânsa legătură 
între națiune şi stat, necesitatea unei discipline morale- 
naționale şi a celei legale. Ex. Socrate care a preferat 
să moară decât să înfrângă legile ţării“), în 12 martie 
„Necesitatea solidarităţii și disciplinei naţionale într- un 
stat“ („se dorea ilustrarea cu exemple istorice soarta sta- 
telor care nu respectă aceste comandamente. Ex: soarta 
Poloniei în trecut din aceste cauze“), iar în data de 26 
martie „Despre regalitate“ („„se vorbea despre regalitate 
la români ca mijloc de unitate naţională, arătându-se ro- 
lul Coroanei și al Regelui, în Războiul de Independenţă 
şi în cel de Întregire a neamului. Se arătau progresele 
făcute de Țara noastră în diferite domenii, bazându-se 
pe date statistice: Cum era România la venirea Rege- 
lui Carol I şi ce a devenit România; Școala înainte de 
Regat, progresele sub Regele Carol 1, Ferdinand şi sub 


18 Idem, fond Prefectura judeţului Muscel, dosar 123/1939, f. 8. 
19 Idem. fond Prefectura județului Muscel. dosar 124/1939, f. 115. 


Carol al II-lea, Regele Culturii Naţionale; Armata Ro- 
mână — progresele ei în organizare, în perfecționarea 
armamentului, dezvoltarea aviației şi a marinei în tim- 
pul Regelui Carol al II-lea; Căile ferate şi șoselele — 
înmulțirea numărului de kilometri de cale ferată şi de 
șosele; Importanţa crescândă a României şi rolul ei în 
Europa sub domnia Regelui Carol al II-lea“). In con- 
tinuare se recitau poezii, se intonau cântece religioase 
(Cu noi este Dumnezeu) şi imnul regal.2 

Străjerii au participat şi la Aniversarea 
Constituţiei 27 februarie 1939. Astfel, dimineaţa la ora 
9 s-a ridicat Pavilionul străjeresc la toate şcolile (sto- 
lurile cu ceremonialul obişnuit), iar seara, începând cu 
ora 17:00 au avut loc serbarea festivă ţinută la Cercul 
Militar, conferinţa profesorului Ion Hurdubeţiu despre 
Constituţia „Regele Carol 11“, cântece patriotice şi jo- 
curi naționale executate de străjeri.?' 

În final observăm că elevii străjeri câmpulunge- 
nii nu făceau notă discordantă cu Străjerimea din țară, 
ei implicându-se în toate manifestările culturale care 
aveau loc la nivel naţional, respectând toate normele 
instituției nou-apărute. 

Domiciliul obligatoriu al moșierilor 
din județul Teleorman 2/3 martie 1949 


doctor în istorie Pătrașcu Steluţa 
Muzeul Judeţean Teleorman 


Cuvinte cheie: moşieri, domiciliul obligatoriu. 


Rezumat 

Ridicaţi într-o noapte, 2/3 martie 1949, cu copii și bătrâni, doar cu câteva obiecte de uz personal, moşierii 
vor lăsa în urmă pentru totdeauna pământ, case, cărţi, obiecte, amintiri și nu se vor mai întoarce niciodată înapoi. 
Actul în sine era un abuz, o ilegalitate, neexistând cadrul legal care să stabilească normele și criteriile pentru 
privarea individului de bunurile și libertatea personală. Moșierii ridicați din judeţul Teleorman vor avea domiciliul 
obligatoriu în oraşele Piteşti, Sibiu, Râmnicu Vâlcea, Râmnicu Sărat, Fălticeni şi Roman. Ceea ce li s-a întâmplat 
moșierilor s-a extins la toată populaţia României: țărani, muncitori, intelectuali etc. În scurt timp ţara întreagă 
devenise o închisoare! 


Keywords: landlords, forced residence. 


Abstract 
Arrested in a night, 2/3 march 1949, with children and old men, only a few personal things, landlords 
will leave forever land, houses, books, objects, memories and will never back. The action was an abuse itself, an 
illegality there's no legal framework to establish rules and criteria to deprive the individual of goods and personal 
freedom. The arrested landlords from Teleorman County will have forced residence in Pitesti, Sibiu, Ramnicu- 
Valcea, Ramnicu-Sarat, Falticeni and Roman. What happened to landlords was extended to all Romania's 
population: peasants, workers, intellectuals etc. All country became a prison in short time! 

Domiciliul obligatoriu al moşierilor 
din județul Teleorman 2/3 martie 1949 


Teritoriul țării devenea din primăvara anului 1949 o mare 
închisoare, prefacerile care vor urma nu vor fi mai mici 
sau lipsite de importanță, categorii însemnate de oameni 
vor lua drumul exilului, ruperea lor fiind totală. Aceste 
permutări au început de sus şi au vizat categoriile de 
oameni pasibili de a deveni lideri sau opozanți ai regimu- 
lui. Partidul comunist pregătea asaltul asupra proprietății 
particulare, pământul urmând să devină bunul întregului 
popor. Într-o singură noapte, 2/3 martie 1949, au fost 
ridicaţi de la domiciliul lor toţi moşierii găsiţi, cu bătrâni 
și copii, având dreptul de a lua doar câteva obiecte de 
uz personal, lăsând în urmă pământ, case, cărți, obiecte, 
amintiri şi niciodată nu se vor mai întoarce. 

Domiciliul obligatoriu sau domiciliul forțat era 
în regimul comunist o nouă condamnare care nu trecea 
prin faţa nici unui tribunal şi nu urma nicio sentinţă. 

Decizia autorităților comuniste de a forța persoane 
necondamnate să fie ridicate şi să li se impună domiciliul 
obligatoriu era un demers ilegal, contravenea drepturilor 
omului și nu exista cadrul legal de a-i reţine, în anul 1949. 
Autoritățile desemnate a se ocupa de soarta moşierilor vor 
fi cadrele Securităţii Statului. Cadrul lepal a ceca ce se 
va petrece în primăvara anului 1949 va apărea peste un 
an, în 1950, şi va purta sigla Securităţii Statului: „întrucât 
decretul nu prevedea expres măsura dislocării şi fixării 
domiciliului obligatoriu și, pentru a exista un temei legal 
s-a emis H.C.M. nr. 1154 din 26 octombrie 1950“. Acest 
demers al regimului comunist se extindea în 1951 tuturor 
persoanelor „suspectate de activitate dușmănoasă“, iar pri- 
ma categorie de acest fel o reprezentau „foştii exploatatori 
(moșierii, industriașii, chiaburii)'?. 

În anul 1949, acţiunea a fost coordonată de 
Ministerul Afacerilor Interne și a avut la bază decrete 
ale Prezidiului Marii Adunări Naţionale și hotărâri ale 
Consiliului de Miniştri purtând denumirea pașnică de 
„măsuri administrative“. În fapt, toţi deținuții politici 
din perioada comunistă au fost încadraţi administrativ 
și nu politic. Aceste măsuri administrative erau, spune 
textul notei: „îndreptate împotriva unor categorii de per- 
soane ce se socotesc la vremea respectivă ca prezentând 
pericol pentru securitatea statului“. Astfel s-a instituit 
măsura de: „dislocare şi fixare a domiciliului obligato- 
1 Nota de studiu a Consiliului Secuntăţii Statului, Serviciul „C", 
cu mențiunea Strict Secret, nr. 00880015, din 14 decembrie 1967. 
documeni pus la dispoziție de domnul Romulus Rusan, membru fondator 


al Academiei Civice. 
2 H.C.M. nr. 326/1951. 

riu, internarea în unități de muncă şi colonii de muncă, 
fixarea de loc de muncă obligatoriu“?. Prima măsură era 
astfel înțeleasă: „această măsură a fost luată ca urmare 
a aplicării Decretului nr. 83 din 3 martie 1949, ce se re- 
ferea la naţionalizarea pământurilor moșşiereşti rămase 
în urma Reformei Agrare din anul 1945%. 

Măsura viza foştii moşieri și familiile acestora, 
care au fost ridicaţi și cărora li s-a fixat domiciliul obli- 
gatoriu pe timp nelimitat în diferite localităţi din ţară, 
iar acelora care nu au fost găsiţi la domiciliu, la moşiile 
lor, li s-a fixat domiciliul obligatoriu, pe timp nelimitat, 
pe raza oraşelor unde au fost identificaţi““s. 

Stabilirea domiciliului obligatoriu va fi făcută 
de către o comisie regională formată din: secretarul de 
partid, şeful Regiunii Securităţii Statului și Şeful Regi- 
unii de Miliție, care vor studia dosarele și propunerile 
pregătite şi prezentate de Securitate și Miliție“. Hotărârea 
nr. 1554/1952 nu făcea altceva decât să confirme practica 
comunistă care, printr-un cinism ideologic, suprima întâi 
opozanții (cei care probabil urmau să devină, dacă nu 
erau încă) şi, apoi, crea legea. În anul 1952, Republica 
Populară Română era plină de închisori, lagăre şi spaţii 
geografice întins populate cu deportați. În ele, zeci de mii 
de „vinovaţi fără vină“ duceau Crucea Calvarului roşu, 
nefiind altceva decât nişte obiecte de inventar de mică 
valoare şi scurtă durată, destinate lichidării grabnice. 

Persoanele ridicate vor avea pe fotografia bu- 
letinului inițialele D. O. de la domiciliul obligatoriu. 
Legea prevedea ca toţi cei care părăsesc domiciliul 
obligatoriu să fie trimiși în judecată fiind pasibili de 
pedeapsă de la 15 la 20 de ani de închisoare. 

În urma aplicării decretului, Comisia Judeţeană 
Teleorman înaintează ministerului un „raport, privitor 
la definitivarea reformei agrare“”. Acesta reprezenta 
o sinteză a evenimentelor din 2 martie 1949 din care 
reiese caracterul conspirativ, abuziv, pe care guvernul 
comunist l-a impus în demersul nelegal de desființare a 
proprietății moşiereşti din România. Toată operaţiunea 
a fost pregătită până în cel mai mic detaliu: oamenii, 
orele, traseele au fost din timp stabilite. Aplicarea lui 


3B.J. T.A.N.. fond PM.R. — Comitetul judeţean Teleorman. ds. 
10/1945-1950, f 11. 

4 Ibidem, 

5 Ibidem, 

6H.C.M. nr. 1554/1952. 

7B. J.A. T. N, fond PMR. — Comitetul judeţean Teleorman, ds. 
10/1945-1950. f. 8. 

pe teren a fost privită ca o operaţiune militară în care, 
de această dată, duşmanii erau moşierii. 

Raportul de îndeplinire a operațiunii prezenta 
astfel situaţia: „„punerea în aplicare a legii pentru defini- 
tivarea reformei agrare s-a desfășurat după planul fixat 
conform instrucţiunilor primite. S-a făcut din timp mobi- 
lizarea oamenilor şi a mijloacelor de transport. La orele 
fixate s-a făcut instructajul, după care, echipele au plecat 
pe teren pe cele 11 trasee stabilite în plan. Se fixase ca 
oră de sosire în toate comunele orele 20, însă, nu toate 
comisiile au putut ajunge la această oră din cauză că nu 
s-a apreciat just timpul de mers și s-a pornit de la punctul 
de plecare mai târziu. Totuși operaţiunile de cucerire a 
conacelor şi ridicare a moșierilor s-a început la ora fixată. 
Până la ziuă, operaţiunea era terminată, moşierii fiind 
în curs de transportare la Turnu-Măgurele“*. Din raport 
se vede rigurozitatea cu care a fost pregătită întreaga 
operațiune. Ea a fost păstrată în cel mai mare secret de 
cei care au pus în aplicare decretul. 

Ca urmare a decretului nr. 83/1949 terenurile 
şi inventarul agricol al moşierilor al fost confiscate, iar 
aceştia ridicați de la conace și trimişi cu domiciliul obli- 
gatoriu pe teritoriul altor judeţe. Au avut voie să ducă 
cu ei doar hainele de schimb. 

Moşierii ridicaţi în noaptea de 2/3 martie 1949 
au fost în număr de 159 de persoane, dintre care 88 
de capi de familie, în rândul cărora se regăsesc 32 de 
femei. Restul de 71 persoane formau următoarele ca- 
tegorii: 25 de soţii, 44 de persoane aflate în întreţinere 
(minori, surori, părinţi), un nepot şi o concubină”. 

În documentele reformei agrare se găsesc „note 
telefonice“, în realitate chestionare conţinând treizeci 
de întrebări cu privire la aplicarea decretului nr. 83, în 
care se cereau date precise cu privire la moșierii ridicaţi, 
membrii familiei lor, cei care s-au opus ridicării etc!?. 

Din raportul privitor la definitivarea reformei 
agrare reiese faptul că au fost ridicaţi cu această ocazie 
toți proprietarii găsiţi, nimeni nu a rămas la conace: 
moșieri bătrâni sau bolnavi!!. Astfel Tali Capră, propri- 
etara moșiei Viişoara, menționată „cap de familie“, este 
evacuată împreună cu soțul ei Iulian Capră, în dreptul 
căruia în tabel se află scrisă menţiunea „dement“!?. Un 
alt caz care ridică semne de întrebare cu privire la carac- 
terul social al decretului este cel al proprietarului Ivone 
Stoicescu, cap de familie care este evacuat împreună cu 
nepotul Dan, în vârstă de 4 ani!'?. Nu mai puţin drama- 
tice sunt cazurile celorlalți evacuați. 

Se întâlnesc familii numeroase care au luat ca- 
lea înstrăinării, a exilului în propria țară şi a sărăciei 
domiciliului obligatoriu. Proprietarul Tudor M. Cojoa- 
că, din comuna Liţa, este ridicat împreună cu părinții 


8 Ibidem. 

9 Ibidem, £. 50-59. 

10 Idem, fond Reforme agrare. ds. 512/1949, f. 10-44. 

11 Idem, fond PM.R. — Comitetul județean Teleorman, ds. 10/1945-1950, £. 8. 
12 Ibidem, f. 50. 

13 Ibidem. f. ȘI. 


Marin şi Filofteia, cu sora Maria şi cei trei fii, Dumitru, 
Costel, loan!. Proprietarul Tudor R. Marin, cap de fa- 
milie, din comuna Băduleasca a fost ridicat împreună 
cu soția Niculina, trei fii, Dumitru, Tudor, Radu și fiica 
Natalia's. Proprietarul Radu C. Polimeride, din comuna 
Dobroteşti, cap de familie este ridicat împreună cu soția 
Aurelia şi cele trei fiice, Sultănica, Tatiana şi Simona'f. 
În cazul lui Nicolae Grancea, proprietar din orașul Ale- 
xandria, domiciliul obligatoriu în Pitești a fost împărțit 
cu concubina Cleopatra Simionescu!”. 

Despre ce avea să i se întâmple proprietarului 
moşiei Schitu-Poienari, Mircea Noica (1909-1998) și 
familiei acestuia, în acea noapte de neuitat, aveau să 
scrie cei rămaşi: „Intreaga familie, Mircea, Elena şi co- 
pii, Matei (9 ani), Alexandra (4 ani) și Anca (5 ani), sunt 
ridicaţi şi duşi cu o căruță cu felinar până la Vităneşti şi 
de acolo la Turnu-Măgurele. Aici au fost ținuți 10 zile şi 
nopți în nişte birouri unde s-a dormit la grămadă, pe jos, 
alături de alţi expropriați. Ca mâncare au avut pâinea 
de acasă. [...] Au avut domiciliul forțat aproape 15 ani. 
La început Mircea s-a încadrat ca paznic de noapte la 
un agrosem, după care a fost ales să ţină contabilitatea 
grânelor ce intrau în siloz. Înzestrat cu un talent apar- 
te, el se specializează în construcția de sobe, meserie 
din care va obține bani suplimentari pentru întreţinerea 
copiilor““!*. Documentele de arhivă consemnează fap- 
tul că „proprietarul Mircea Noica, din comuna Schitu 
Poieni, cap de familie este ridicat împreună cu soţia 
Elena, mama Aritina, două fiice, Anca, Alexandra şi 
fiul Matei“!?. Mircea Noica avea studii de drept, iar 
comunişti nu se vor jena să folosească acest om la mun- 
cile de jos. 

Sora lui Mircea Noica, Ortansa, căsătorită cu 
Nicolae Capră, licenţiată în geografie, este și ea ridica- 
tă în noaptea de 2/3 martie, de la moşia Viişoara și, în 
timpul domiciliului obligatoriu de la Curtea de Argeș, 
a lucrat la fabrica de fructe şi la încărcat vagoane%. 
Ortansa Capră va împărţi singura cameră cu două pa- 
turi, de la Curtea de Argeş, împreună cu soțul şi alți opt 
membri ai familiei Capră; în total zece persoane au trăit 
în aceeași cameră timp de un an de zile. 

Nicolae Racottă (1872-1953), fiul lui Vasile 
Racottă și al Ecaterinei Romanescu, în data de 17 iu- 
nie 1901 se va căsători la conacul de la moșia din 
Ștorobăneasa cu Maria Magdalena Bengescu (1884- 
1939), cu care va avea trei copii: Vasile Racottă (1902- 
1954), care va muri în închisoarea din Piteşti, Alexandru 
Racottă (1904-1970) şi Nicolae Racottă (1907-1955Y!. 
14 Ibidem, £. 53. 

15 Ibidem. 

16 Ibidem, £. 55. 

17 Ibidem. f. 59. 

18 Nicolae Şt. Noica, op. cit., p. 99 

19B.J.T.A N, fond PMR. — Comitetul juclețean Teleorman. ds, 10/1945-1950, f. 52. 
20 Interviu luat de autoare, doamnei Ortansa Noica, în vara anului 2011, 
la împlinirea a 100 de ani de viaţă. 


21 Narcis Dorin lon, Residences and families of the nobility in Romania, 
Bucureşti, Institutul Cultural Român, 2007. p. 292. 

Va fi ultimul din familie care a locuit la moșie, până 
când comuniştii l-au ridicat într-o noapte de martie a 
anului 1949. El va trăi cu domiciliul obligatoriu în Si- 
biu, unde, de altfel, și moare în 1953. 

Alături de cei 159 de moşieri au luat calea 
exilului și 13 persoane trecute la rubrica „alte rude“ 
sau „persoane găsite la conacele de pe raza judeţului și 
care au avut diferite legături cu moșierii“: Maria Gu- 
ruian, cumnata proprietarului A. Popescu din comuna 
Piatra, împreună cu fiica acesteia; Aristiţa Tomescu și 
loana Tomescu, cele două verişoare ale proprietarei 
Mina Bădulescu din comuna Conţeşti; Maria Ciubo- 
taru, fiica proprietarului lulian Capră, care locuia la 
Târgu-Ocna, și nepotul Elenei Mărășescu din comuna 
Tătărăști, care locuia la Bucureşti. Din întâmplare cei 
doi se aflau la conace, însă au primit, ca toţi ceilalți, 
domiciliu obligatoriu. 

Au fost ridicați şi socri ai proprietarilor de cona- 
ce chiar dacă ei nu se încadrau în categoria moșierilor. 
Pe lângă rude, tabelul mai consemnează și două cazuri 
neobișnuite. Este vorba de două persoane, secretara Sofia 
Pop şi menajera Ilona Nagy, ambele originare din Hune- 
doara şi care se aflau în serviciul proprietarului Constan- 
tin Furculescu?. Acesta din urmă, spre deosebire de cele 
două femei, a scăpat de domiciliul obligatoriu întrucât în 
noaptea de 2/3 martie 1949 se afla la Bucureşti. 

Întreaga operațiune s-a desfășurat, în linii mari, 
fără mari incidente, pentru moșieri surpriza a fost totală, 
iar reacția de ripostă a acestora mult prea slabă. În raport 
se menționa faptul că niciun moșier nu a fugit de sub 
escortă, cu excepția lui Grancea de la Nanov, care, însă, 
a fost prins imediac”. Au fost semnalate două cazuri 
de „opunere şi rezistență [...] A. Popescu (Cârligaţi) 
şi Gheorghe Boboc (Zlotești) s-au împotrivit miliției 
pentru a pătrunde în conacuri'. Tot la incidente este 
trecută proprietara Marcela Capră din comuna Mavro- 
din, care a refuzat la ridicare să-şi ia lucruri personale. 

Nu au fost uitaţi nici moșierii care nu au fost 
găsiţi în noaptea de 2/3 martie 1949 la conace. Pentru 
cei 23 de proprietari, însemnând aproximativ tot atâtea 
conace, Comisia Judeţeană pentru definitivarea refor- 
mei agrare a judeţului Teleorman cere urmărirea lor 
prin Direcţia Generală a Miliției. Pentru a fi mai uşor de 
găsit, în dreptul fiecărui proprietar absent se precizează 
adresa „unde se găsește în prezent“. Sunt consemnate 
paisprezece adrese din Bucureşti, una din Alexandria 
și una din Roșiori de Vede. Când nu este menţionată 
adresa se întâlnesc specificări concrete: „plecat cu soţia 
la spital la Bucureşti“, „internată“, „plecat la Bucureşti 
la cumpărături“, „plecat la Bucureşti la proces“, „depus 
penitenciarului“26. 


22 B.J. T. A. N, fond PM.R. — Comitetul judeţean Teleorman, ds. 
10/1945-1950, (9. 

23 Ibidem, [. 10. 

24 Ibidem, f. 9 

25 Ibidem. 

26 Ibidem. f. 10. 


În judeţul Teleorman, opt moșieri, unul din 
Spătărei-lalomiţa şi șapte din Slatina-Olt, şi-au ales 
domiciliul obligatoriu în orașele Alexandria și Roşiori 
de Vede”. 

Măsurile aplicate în primăvara anului 1949 erau 
departe de a fi corecte şi legale. Ele se vroiau o continuare 
a aplicării reformei agrare, dar cei care le-au aplicat nu au 
ținut cont de datele menţionate în documentele reformei. 
După reforma agrară din 1945, în judeţul Teleorman mai 
rămăseseră 228 proprietari cărora li se rezervase cota 
legală de 50 ha*. Inainte de elaborarea decretului, Minis- 
terul Agriculturii, prin ordine confidenţiale, întocmește 
o statistică proprie în care pe raza judeţul Teleorman 
existau un număr de 183 moșii, cu un total arabil de 
8.422,29 ha şi un total general de 9.646,54 ha”. Vedem 
astfel că, în cei patru ani, ca urmare a condiţiilor grele 
de exploatare a pământului datorate fiscalității excesive, 
cotelor enorme și rechiziţiilor de tot felul din partea sta- 
tului, unii proprietari au înstrăinat pământul. 

Comitetul Judeţean Teleorman, Secţiunea Agri- 
colă, în raportul prezentat Ministerului Agriculturii cu 
„unităţile expropriate din judeţ la data de 2 martie 1949 
în baza decretului nr. 83/1949 prezintă o altă situaţie. 
Numărul proprietăţilor de 50 de hectare era de 245%, 
Diferenţa de 62 de proprietari este dată de proprietăţile 
mijlocii ale țăranilor și orășenilor, care au fost desființate 
şi ele. Acum, cu toții, împărtăşesc aceeași soartă, fiind 
scoși din casele lor, primesc domiciliul obligatoriu, ca- 
sele şi toate bunurile confiscate, terenul expropriat. 

De exemplu, lon Popescu, care deținea suprafața 
de 47,16 ha este şi el ridicat împreună cu soția sa. Cere 
să i se fnapoieze ubiectele persunale, alimentele din 
depozit necesare consumului propriu specificând: „nu 
am ridicat nimic din locuinţa mea neaflându-mă acasă 
şi nu am nici îmbrăcăminte şi încălțăminte de iarnă, 
necum hrană. Soţiei mele i-a refuzat să ia o pereche de 
ciorapi groși, haină, etc. Nu ne-a permis a ne lua nimic 
(sublinierea autorului)“*!. Comisia Centrală de Expro- 
priere din cadrul Ministerului Agriculturii prin adresa 
nr. 4498/24 mai 1949 îi comunică acestuia că „rămâne 
bine expropriat“*?. 

Se întâlnesc şi cazuri în care țărani săraci sunt 
deposedaţi de avere şi sunt strămutați în alte localităţi. 
În cazul acestora ministerul face o derogare şi le re- 
stituie îmbrăcămintea și inventarul agricol, rămânând 
expropriate pământul şi casa. Păun A. Roșu din comu- 
na Florica, Teleorman, prezintă situaţia sa Prezidiului 
Marii Adunări Naţionale la 29 aprilie 1949 în adresa nr. 
11628: „n-am fost niciodată expropriat, sunt plugar cu 
întreaga familie cu care, în timp de ani de zile am reuşit 
să acumulez prin muncă cinstită suprafaţa de 8 ha teren 


27 Ibidem, f. 3. 

28 Idem, ds. 133/1949-1950, f. 10-14. 

29 Idem. ds. 10/1945-1950, f. 8, 54-58. 

30 Idem, ds. 133/1949-1950, f. 72-76. 

31 B.J.A.T.N,, fond Prefectura județului Teleorman, ds. 113/1950, f. 65. 
32 Ibidem. f. 63. 

arabil. De la 2 martie locuiesc la rude şi nu am cu ce 
mă mai îmbrăca și cum să mă mai hrănesc, deoarece 
toată gospodăria mea și inventarul mi-a fost reținut“. 
Răspunsul la memoriul acestuia este diferit, dar nu cu 
mult, va urma să primească îmbrăcămintea şi inventarul 
agricol doar în cazul „în care se va dovedi că acestea 
i-au aparținut lui și nu proprietarei Golescu“. 

Și proprietarii încearcă să recupereze, în baza 
articolului III din decretul 83/1949 obiectele casnice 
şi de uz personal, însă, fără reușită. Eliza A. Procopiu 
stăpânea moşia şi conacul din comuna Măgura în in- 
diviziune cu cele trei fiice: Viorica Bălăcescu, Maria 
Zamfirescu şi Elena Noica. Viorica Bălăcescu avea în 
anul 1949, 45 hectare teren arabil, 5 hectare curte şi 26 
hectare pădure. Maria Zamfirescu avea 47 hectare teren 
arabil, 15 hectare pădure, 4 hectare vie și 1,69 hectare 
curte. Elena Noica avea 0,77 hectare din curtea cona- 
cului, 0,50 hectare vie şi 2,50 pădure“. Prima locuia la 
Bucureşti şi nu a fost ridicată, dar a pierdut lucrurile 
personale, Maria Zamfirescu locuia cu mama şi a fost 
ridicată, iar Elena a fost ridicată împreună cu soțul ei, 
Mircea Noica, de la Schitu-Poieni. 

Viorica Bălăcescu aduce la cunoştinţa minis- 
trului de interne faptul că nu i s-a permis să ia niciun 
obiect de la ţară, ea locuind cu familia în Bucureşti şi 
„trebuie să i se dea lenjeria şi îmbrăcămintea de la ţară, 
o mașină de cusut, lenjeria de dormit, vesela de bucătă- 
rie şi două somiere-paturi precum şi tablourile fotografii 
care sunt amintiri de familie“*5. Au fost ridicate de la 
conac Maria Zamfirescu şi Eliza Procopiu, care nu s-au 
opus dar, atunci când |i s-a spus că au voie să ia obiecte 
personale, „nu au refuzat să ia obiectele prevăzute în 
instrucţiuni, din contră au vrut să ia cât mai multe dar 
nu li s-a dat decât cele prevăzute“*€. 

Elena C. Mărășescu din comuna Tătărăști de 
Jos, Teleorman, având 45 ha arabil şi casă, împărtășește 
aceeaşi soartă: „să fiu luată din gospodăria mea la vâr- 
sta de 77 de ani, suferindă cum sunt şi fără bani şi să 
fiu transportată tocmai la Sibiu, unde am fost trimisă 
dezbrăcată și fără a mi se permite să iau absolut nimic 
din gospodăria mea [...] Să înceteze de îndată greșeala 
ilegalității ce s-a făcut cu mine și să daţi ordine exprese 
pentru a fi lăsată imediat liberă şi să fiu repusă deîndată 
în posesia proprietăţii mele din comuna Tătărăști de Jos, 
teren neexpropriat, casă, inventar mort şi viu etc. (sub- 
linierea autorului). Pentru a se întrevedea astfel cum 
sunt convinsă de altfel, că în democraţia populară se 
respectă legea ad-literam'“”. 

Sunt semnalate cazuri de ţărani săraci sau mun- 
citori agricoli pe domeniul moșierilor care au împărtășit 
soarta acestora, au fost ridicaţi în aceeași noapte, iar 
lucrurile lor au fost confiscate. Aceştia au revenit în lo- 
33 Idem, fond Prefectura județului Teleorman, ds. 113/1950, f. 58-59. 

34 Ibidem. 
35 Ibidem, f. 72. 


36 Idem, fond Refonne agrare, ds. 512/1949, f.64. 
37 Ibidem. f. 64, 3. 


calitate, dar bunurile au fost declarate expropriate, rămâ- 
nând fără ele. Este cazul ţăranului Zamşa Anton din co- 
muna Adămeşti, județul Teleorman, care era angajat ca 
lucrător la moşia lui lon D. Dumitriu. Acesta deţinea un 
hectar de pământ şi locuia cu familia la conac neavând 
casă proprie. Declaraţia lui este deosebit de interesantă, 
din ea desprindem modul cum era locuit conacul în urma 
rechiziționărilor forțate din anul 1948: trei camere și o 
bucătărie erau folosite de proprietar, care îşi administra 
singur moşia şi locuia tot timpul muncilor agricole la co- 
nac, două camere şi o bucătărie erau folosite de familia 
lui Zamşa Anton, iar restul încăperilor erau folosite de 
Organizaţia Frontului Plugarilor şi U.T.M., împreună cu 
o sală, unde se dădeau diferite festivaluri. 

Astfel se vede cum starea materială a moşierilor 
fusese drastic afectată încă dinainte de 1949, prin metoda 
rechiziționărilor obligatorii. În noaptea de 2/3 martie pro- 
prietarul conacului era plecat la București, iar familia lui 
Zamşa Anton a fost ridicată în jurul orei 3,30 dimineaţa, 
fără niciun fel de bagaje, şi transportată la comandamen- 
tul miliției din Turnu-Măgurele, unde, cercetându-se ca- 
zul mai atent, au fost eliberați după două zile de arest, 
dar fără a putea intra în posesia bunurilor. 

Solidaritatea față de suferința moșierilor şi-au 
manifestat-o atât țăranii săraci, pe care conta regimul 
comunist, cât și cei înstăriți. Aceste manifestări au fost 
diverse. Biroul de Securitate Roșiori de Vede, în Sin- 
teza agricultorilor-țăranilor din 5 septembrie 1949, nr. 
1/2164 înaintată Serviciului de Securitate Teleorman, 
atrage atenţia organelor de Securitate cu privire la ve- 
nirea moșierilor pe acasă. Motivul îl constituie atmo- 
sfera creată cu această ocazie: „în comuna Cucuieţi şi 
Dobrotești, plasa Balaci, ţăranii săraci şi mijlocaşi au 
dat alimente foştilor moșieri și mari chiaburi exploata- 
tori, când aceștia au venit pe acasă pentru o zi, două. 
S-a creat o stare de compătimire a acestora din partea 
țăranilor săraci şi mijlocași. Deoarece această stare de 
compătimire este defavorabilă vă rugăm să interveniţi 
locului în drept, pentru a se lua măsuri ca moșşierii 
expropriați să nu mai vină pe acasă, nemaidându-se 
astfel loc la comentarii“. 

Moşierii ridicaţi şi care au primit domiciliul 
obligatoriu în alte judeţe ale țării au început o nouă viaţă 
plină de privațiuni și de umilinţe. Au încercat să facă faţă 
atotvăzători ai Securității erau permanent aţintiți asupra 
lor. Astfel, o parte din moşierii ridicaţi din judeţul Te- 
leorman vor avea parte de toate binefacerile regimului. 
O nouă condamnare şi de data aceasta libertatea avea 
să le fie anulată total, orașul transformându-se în celulă. 
Regimul, în lupta depusă cu masele ţărăneşti care nu 
înțelegeau să împărtășească ideile progresiv comuniste 
de colectivizare a agriculturii, a găsit că adevărații men- 
tori ai acestor idei erau tot moşierii. Astfel, în anul 1958 
are loc ridicarea intelectualilor din Muntenia, împreună 


38 A.C.N.S.A S.. fond Documentar, ds. 12/1949-1950. f. 18. 

cu moșierii cu domiciliul obligatoriu din Câmpulung 
care vor forma cunoscutul lot Noica şi, în Moldova, 
moşierii cu domiciliul obligatoriu din Piatra Neamţ. 

Constantin Gr. Noica, născut în 1909 în comuna 
Vităneşti, judeţul Teleorman, a avut domiciliul obligato- 
riu între anii 1949 şi 1958 la Câmpulung Muscel, locuind 
la Vila Luca de pe bulevardul I. C. Brătianu. Pentru a 
supraviețui a predat lecţii de filosofie şi a vândut cărți 
prin anticariat. A fost arestat de Securitatea Piteşti în 1958 
pentru a fi „dezintoxicat de fumurile clasic capitaliste“. 
Ca urmare, lotul celor arestați — „lotul intelectualilor din 
Muntenia“ — a fost lărgit cu moșierii din Muntenia aflați 
cu domiciliu obligatoriu la Câmpulung — membrii famili- 
ei Noica, Sighireanu Dinu, Mavrodineanu, Lambrino lon 
ş.a. şi s-a trecut la acuzația de înaltă trădare. Este anchetat 
pentru legături cu Emil Cioran și Mircea Eliade, de la 
care primea cărți pe care le citea prietenilor și cărora le 
trimitea materiale ce erau publicate în străinătate. 

Procesul a început la 11 decembrie 1958 și în 
timpul anchetei au fost interogate peste 300 de per- 
soane, din care 23 au fost puse sub acuzaţie şi alte 25 
folosite ca martori ai acuzării şi apoi condamnate cu 
alte loturi. Constantin Noica a fost condamnat la 25 de 
ani muncă silnică. La ultimul cuvânt acordat acuzatului, 
întrebat dacă se socoteşte vinovat, Noica a declarat: 
„Da. Dar faţă de cei din boxă“. 

Și am putea spune că în primul rând Constan- 
tin Noica se simţea vinovat față de rudele sale, care în 
majoritate au luat şi ele drumul închisorilor comuniste 
până la destinderea din 1964. 

1. Bebe Noica, moșier cu domiciliu obligatoriu 
în oraşul Câmpulung-Argeş, de la 3 martie 1949, este 
arestat în 1959, din timpul deportării, pentru discuţii 
dușmănoase la adresa regimului comunist purtate cu 
vărul său, Constantin Noica, şi prietenii acestuia și con- 
damnat la închisoare; 

2. lacob P. Noica, născut la 12 august 1906, 
în satul Frăsinet, comuna Băbăiţa — Teleorman, cu do- 
miciliu obligatoriu în oraşul Câmpulung-Argeş, este 
arestat la 15 decembrie 1958 din timpul deportării și 
condamnat la 13 ani închisoare (sentința 24/1 martie 
1950), pentru uneltire contra ordinii sociale; 

3. lacovache Noica, domiciliul obligatoriu din 
orașul Câmpulung-Argeş din martie 1949, arestat pen- 
tru discuţii dușmănoase la adresa regimului, purtate cu 
membrii grupului Noica Constantin, o parte din detenţie 
la penitenciarele Piteşti şi Jilava. 

Gala Galaction, pe numele său Grigore 
Pişculescu, om de litere cunoscut, originar din comu- 
na Dideşti, județul Teleorman, unde tatăl său fusese 
arendaș, a simpatizat, în tinereţe, cu ideile de stânga, 
iar după 1945 ajunge să facă politică comunistă, pentru 
ca, din 1948, alături de M. Sadoveanu şi C. 1. Parhon, 
să fie ales în Prezidiul Marii Adunări Naţionale. 

Acesta adeverea, la câteva zile distanţă, ceea ce 
se petrecuse în mare secret în noaptea de 2 spre 3 mar- 


224 


tie 1949 cu moșierii din întreaga țară. Viziunea omului 
politic Grigore Pișculescu, pe termen lung, a fost co- 
rectă: proprietatea de orice fel se va transforma peste 
noapte în bun al statului socialist român, iar opozanții 
transformați în robi — deținuți politici. 

„În aceste zile din urmă, amicii mei comuniști 
au mai dărâmat încă ceva din clădirea românească. Au 
azvârlit cu brutalitate, la miezul nopţii, din așternuturile 
lor — cu copii și cu neveste — pe nenorociţii de proprie- 
tari care mai duceau zilele amare pe lângă cioburile ni- 
micitelor lor proprietăți. A fost un atac de duşmani și de 
tâlhari. Victimele au fost gonite aproape în pielea goală. 
Haine, merinde, ustensile, boarfe, bani au rămas în mâi- 
nile jefuitorilor oficiali. Ce vreţi! Luptă de extermina- 
re. Trebuie să golim ţara românească de toți oamenii 
vrednici, gospodari, vigilenţi, pricepuţi să agonisească, 
să economisească, să-şi crească gospodăria, copiii şi 
trăinicia căminului. Trebuie să-i facem pe toţi românii 
golani, bezmetici, bolnavi de frigurile revoluţiei, brute 
în grajdul comunist şi anexabili într-o noapte la raiul 
sovietic. Pe zi ce trece ni se limpezeşte tragica realita- 
te. Trebuie sufleteşte şi practic, să desfiinţăm neamul 
românesc cu personalitatea, cu vredniciile și cu istoria 
lui și să creăm albie largă puhoiului din Răsărit. Înfrânți 
militărește, urmăm fatal, legea roboiţilor din război. 
Stăpânii noștri de astăzi, deși unii cu nume şi poate 
cu genealogie românească, sunt, în realitate, vechilii 
statului sovietic. 

Cooperative, colectivizare, socialismul cu care 
trebuie să ne îmbrăcăm, toate acestea sunt lanţurile ro- 
biei în care am intrat de cinci ani în coace“. 


Tab. 16 Proprietarii care au fost ridicaţi în noaptea 
de 2/3 martie 1949" 

ICE E RE 2 0 MR A II II 
[ia [| angeieseu | Smaranda | Cap fanite | Catneşi | R-Vaieea | 
ICE RR E 708 RL A II 
[is | apra | Florica | Cap amine | Mavreain | R Vatcea | 
[iz [Capra || Mareeia | Cap amine | Mavrodin | R-Vaeea | 
[ra [Capra [ai | Captamiie | Viseara | R-Vaeea | 
CCA 7 = RC E RI 


39 Gala Galaction, Jurnal 1947-1952. Pagini inedite cenzurate, Ed. 


Vestala, Bucureşti, 2007, p. 121. 
40B.J.A TN,, fond PM.R. — Comitetul judeţean Teleonnan, ds.10/1945- 
1950, f.50-59. 

ia | sea | 7 
(ESI 


[20 arca | Consantin | Cap famie [_Uimeni | R Valcea | 
[i [bumnescu | Duminu | Cap amiie [Piata _|_R valcea | 
2 ae | sa [ Ţ 
[23 | Popestu | aieranaru | Cap amite [_Piama | R Vaeea | 
EZRA 2 E ERE E) NEI PIE 
25| Creangă | ion __| Captamine | _Piara | R-Vieea | 
[26 Dieu | Eutesina [Cap familie [Pata | R Valcea | 
[27| roncsci [ana | Cap mie || R-Valeea | 
ECE (E 2 N III 
IEZI II NC 2 III 
[30 [Popovici | Lucreia | Cap amine | Vuaneşe_| R-Vacea ] 
[ai [Rami || icolae | Cap ame | Renesulea | R Vaeea | 
i aaa | see | 
[53 | zamirescu | Mana _| Cap amine | Magara | R Vaca | 
[34 | Procopiu [Bia | Mama | | 
[35| Baăueseu [victor | Cap amine | Vianeşu | R-Vacea | 
[35| Capa | Fierea | Capfamine | Zimmeea [sit 
[37 [Boerescu | Sofia | Cap amine | Comes | Sibu _] 
[as | Racona | Nicolae | Cap famiie |Sterobanezsa| ibm _] 
9 Gaca | Mreea | Cap amine | Dumbrava [sit |] 
[ao [Bunea [tomina | Capfamite | Depanaii [Sibiu | 
IZA RR E II RR EI 
EA E E > 0 ARE NB NEI PI 
[4 | Marasescu [Elena | Cap tame | Taăreș Sin 
[aa | Stavescu [Elena | Capfamne | Stavesu | 

[45 | Piopeanu [tona | Captamitie | Staveşu | 

ae sa | sa | 7 

a [eansama | Fu |] 

[ao | stoicestu [L_îvene__[ Cap tame |Dotrogestea 

se [ba | ea | | 

[si [aa [ten [Cap tame | Deparau | 

[52 |uupesea [teen | Cap ramine [Main |] 

[sa [his | Ecaterina | Cap tamine | Mareş ] 

[55 | oncescu | Gr 

[36| Radueseu | Pee _| Captamine | Baze: 

[sf inca | cosache | Captamiie Balaci 
sama | see | 

[se oca [ien | Gapfamite | Be 

[si aacuesca | Mircea | Cap famite | Conieşi | 

EI 

[es 

[se] 

EA 


| $tefana | Fiica | | 
| __Miescu | Paul | Cap familie | Zimnicea | 
|| Mana | Sea | | 
| Serban | Piu | 
EIN (E (RE NI PRORIIIE 
Alexandra 
C-tin | Cap familie | Slaviteşti | 
era | sem | | 
[73| Vela | Elena | Capfamilie | Depanati | 
[75| Miescu | Aurelia Zimnicea 
Pe eotae | fu | |] 
| | Pere | Fu | | 
[re | Greaca [ien | Captaniie [sea] 
79| | Aneeie | Sea | |] 
[o [Nicolau | andrei | Cap famine [Plosca 
ei | Dermida | Sora | | 
Pe tema | sea | 
[es ac ÎI Paunna | Cap famine | Beer 


| 84 | Protopopescu | Mihai! | Cap familie | Meri-Goala | Piteşti | 
86 |__Suzu | Zoe | Capfamilie | Belitori_| 


88 Ştefan ata 
a 
iu 
i 


am, 

|___Maria | 
|_Dumitru |____ Fiu 
E 
93 | loan | Cap familie 
| __Elena | 
| Tudor | 
F 


Bănescu Lita 


Tudor 


|_Dumitu | 
|__Florea | 
Cap fanulie 
Fiica 

Cap familie 
|__Neana | 


Radu Cap familie 
Aurelia 
Tatiana 


Marin 


Marin | 7: 
[Filofteia | _M 


Cap familie | Băduleasa 

zi 
Fiii = ai pn ze. 20] 
iu | 
Fiică _| | 
[= => = 
Alexandria 
Dobroteşti 
ÎN 


REIES) 


Cap familie 
Cap familie 
Cap familie 


Niculescu 
Bădulescu 
Cristescu 


Cristescu 


Polimeride 


3: = z a 5 
= = E 


12 
113| Cantuniadi | Estera _| Capfamilie | Belitori | Piteşti | 
Costică | Cristescu | Cap familie | _Belitori | Pitești | 
|__Ana | Sopa | | | 
|___Gh___| Cap familie | Purculeşui | Piregi | 
| Alexandru | Cap familie | Cârligați | Piteşti | 
NESSESE 


[120| ______ |Alexandrina| Sopa | | 
121| Popescu | Emil | Cap familie | Cârligaţi | R Sărat | 
22| | Constanta | Sora | | | 


tare [mea | eptae | SE rema 


Popescu 
Popescu 


sea sea 
ze Zara Mame | 
ZA II E 008 EI IRI 
CEZA RI E RL BI III 
sana [ia  Ț —[] 
30| Canghera [Sofa | Cap famine | Srosozia | Tecuci | 
CEZ IRI E E N RI NR GER 
TEZĂ RI RC CER EI 
133| Enescu [Gh | Capfamine |_Tevale | Roman | 
134| Gurban | fancu | Cap famite |torobăneasa| R. Sărat | 
35| | oana | Soţia | | | 
136| rrenerescu | Can | Cao amine | Zimnicea LR Sara | 


137|__popeseu | parer | Captamine | Stmvegi [a Sara | 
13a| Craciunescu | Marin] Cap amine | Zimnicea [LR Sara ] 
fs eeaerima | sea | __[__] 
[izo| Stanculescu | Sandu | Cap tomine | Cercena | Fiesi | 
aj emma | sm | | 

az ea | iu [7 

[ia | Gvancea | eo | Cap tamine | Atesanăra [Piesa | 
iza | simieneseu | Cteopara | Caneubina | 
45| Dumineseu |_Dtru | Cap famite | Alexandra | Preşi | 
nas eemerma | sea | |] 

ar Zarzară [Maria _| Cap ramine | Aleanara | Presi| 
aa Pencoviei | Eemeria | Mama ||| 
DMarineseu | Gh | Capamiie | Atesanaa | Pi | 
sm | | 

| Cap amine ieşeni vede [Peg | 

[presi | 

E A 


E E ES E 
| ___Dinu | Cap familie | Bogdana 
| __Maria | Soţia | 
|_Dumiu | Fiu |] 

Cercetările arheologice sistematice întreprinse de Mihail Macrea la 
castrul roman de la Râşnov, reflectate de ziarul Gazeta Transilvaniei 


Drd. Traian-Constantin Dumbrăveanu 
Muzeograf, Muzeul „Casa Mureşenilor“, Brașov 


Cuvinte cheie: Castrul roman de la Râșnov, Limes-ul Transalutan, Cercetări arheologice sistematice, Gazeta 
Transilvaniei, Mihail Macrea, loan Colan, Constantin Daicoviciu, Colecţii particulare, Dacia romană. 


Rezumat 

Castrul roman de la Râşnov este aşezat pe o terasă înaltă a Bârsei, de 610 m, plasată între râurile Bârsa şi 
Ghimbășel. EI face parte din sistemul defensiv al Daciei romane, respectiv al limes-ului transalutan, având rolul 
de a bara singura trecătoare folosită intens în antichitate şi anume Pasul Bran, amplasarea castrului fiind făcută la 
20 km de acesta. 

Cercetările arheologice au fost începute de profesorul clujean Mihail Macrea în anul 1939, dar, din păcate, 
manuscrisul cercetărilor sale s-a pierdut. Gazeta Transilvaniei din 6 august 1939 surprinde bogăţia cercetărilor într- 
un articol al istoricului loan Colan, partenerul de săpături al lui Mihail Macrea. Am avut posibilitatea să cunoaștem 
complexitatea şi principalele descoperiri făcute în doar trei săptămâni, de când echipa de specialiști clujeni şi 
brașoveni, coordonaţi de profesorul Constantin Daicoviciu, au început cercetările arheologice sistematice la castrul 
roman de la Râșnov. 


Keywords: Roman fort Râşnov, Commission for Historical Monuments, ASTRA, cultural association, systematic 
archeological research. 


Abstract 
In the summer of 1939 Constantin Daicoviciu, which at that time was at the Department of Archaeology at 
Cluj and secretary of the Commission for Historical Monuments, Department of Transylvania, Brasov will move 
to contact ASTRA cultural association , taking initiative systematic research roman fort Rasnov. 
Braşov ASTRA has provided funding and so on 14 July 1939 , under the direction and leadership of 
Constantin Daicoviciu and Michael Macrea,which at that time was lecturer at the Institute of Classical Studies in 
Cluj, starts first systematic archacological research at roman fort Rasnov. 

Cercetările arheologice sistematice întreprinse de Mihail Macrea la 
castrul roman de la Râșnov, reflectate de ziarul Gazeta Transilvaniei 


Castrul roman de la Râșnov face parte din sistemul defen- 
siv al Daciei romane, respectiv al limes-ului transalutan, 
având rolul de a bara singura trecătoare folosită intens în 
antichitate şi anume Pasul Bran, amplasarea castrului fiind 
făcută la 20 km de acesta. Alegerea terenului s-a făcut 
într-un loc unde câmpia se deschide spre nord şi nord-est, 
locaţia fiind amplasată la aproximativ 3 km nord-vest de 
Râșnov!. Castrul este aşezat pe o terasă înaltă a Bârsei, de 
610 m, plasată între albiile râurilor Bârsa şi Ghimbăşel, 
la o distanță de 400 m de malurile râului Bârsa. 

Chiar dacă azi unii cercetători sunt reticenţi în 
ceea ce priveşte existența Troianului în zona Transilva- 
niei, aducând ca argument relieful deluros, flancat de 
munți, probitatea profesională a inginerului Pamfil Po- 
lonic, cel care, între anii 1894 şi 1901, a făcut cercetări 
împreună cu Gr. Tocilescu?, nu poate fi contestată. 

Observațiile sale de acum o sută de ani ne arată 
forme pe teren care, în ziua de azi, ca urmare a amena- 
jărilor efectuate pentru agricultură, nu se mai regăsesc în 
Țara Bârsei. 

În literatura istorico-arheologică germană și ma- 
ghiară de sec. ALA, în Câmpia Bârsei, prin faţa castrului 
de la Râșnov, se menţionează un val de pământ care se 
îndrepta spre Braşov?. 

Se presupune ca ar exista o legătură între acest 
val şi „Honarka“, cum este numit de localnici valul 
mare de pământ care trece şi este vizibil la Lisnău (jud. 
Covasna), coboară în valea Râului Negru, pe teritoriul 
localității Reci (jud. Covasna), ajungând la est de castrul 
de la Comalăui“. 

Despre cercetarea limes-ului transalutan de către 
Grigore Tocilescu şi Pamfil Polonic, în perioada 1894-1901, 
revista Familia, a lui losif Vulcan, nr. 18, din mai 1894, 
publică un articol intitulat „DI. Gr. G. Tocilescu în Ardeal“. 

Revista ne precizează: „Distinsul nostru arheo- 
log şi epigraf, dl. Gr. G. Tocilescu, încă înainte de a se 
încheia sesiunea generală a Academiei Române a plecat 
la Braşov în serbările Paştilor să facă în părțile acelea 
explorațiuni arheologice relative la descoperirea și stu- 
dierea limitelor romane transalutane. La Brașov a avut 
întâlnire cu generalul prusian de Sarvey, cu care —ne 
spune Gazeta Transilvaniei, a cercetat multe lucruri de 
1 N. Gudea, 1. I. Pop, Castrul roman de la Râşnov, CVMIDAVA. Contribuţii 
la cercetarea limesului de sud-est al Daciei romane, Braşov, 1971. p. 9. 

2 Familia, nr. 18, Anul XXX, 13 mai 1894, Oradea, p.9. 


3 J. Groos, E. Kuehlbrandt, Die Rosenauer Burg, Whien, 1896, p. 68. 
4 D. Protase. Istoria românilor, Ediţia a Il-a. vol. II. Bucureşti. p. 130. 

importanţă istorică și, între altele a afiat că pe hotarul 
Râșnovului se vede urma unei zidiri antice despre care 
omenii nu-ți pot da sema. Mercuri, în 2 maiu, după ce a 
sosit numitul general și domnul inginer Polonic, au mers 
împreună cu aceşti domni şi cu dl. profesor loan Socaciu, 
la Râșnov, şi pe hotarul acestei comune în partea dinspre 
meză nopte, la distanță de vreo 2 chilm. de la Râșnov, 
aprope de Bârsă, a constatat urma unui castru roman în 
locul numit de locuitorii din Râşnov, Erdenburg. Această 
descoperire este de o importanţă istorică deosebită, decă 
avem în vedere că până acum nu s-a găsit nici o urmă 
romană în ţera Bârsei“. 

Acest articol, preluat din Gazeta Transilvanieis 
din Braşov, ne arată că cercetarea limes-ului transalutan 
a fost începută de Gr. Tocilescu și de ing. Pamfil Polonic 
din estul Transilvaniei, în anul 1894, şi a continuat spre 
sud, ajungându-se la castrul de la Flămânda, punctul ter- 
minus al Troianului. 

În legătură cu primele cercetări arheologice siste- 
matice desfășurate la fortificația romană de pe malul Bârsei 
la începutul sec. XXX, în istoriografia săsească şi românească 
apar neconcordanțe în ceca ce priveşte înucbarca dacă s-au 
executat sau nu astfel de cercetări în perioada sfârşitului de 
sec. XIX și primele decenii ale celui următor. 

Muzeul Săsesc al Ţării Bârsei, înființat în anul 
1908 din reunirea unor bogate colecții deținute de oameni 
de afaceri sași din Țara Bârsei, toţi arheologi amatori, 
având în frunte pe Julius Teutsch (1867-1936), devine un 
important factor cultural al Brașovului şi al României€. 

Director al acestui prestigios muzeu, până în 1936, 
Julius Teutsch afirmă că la castrul de la Râșnov s-au făcut 
cercetări sistematice începând cu 1899 și până în 1910. 

Acest lucru a fost infirmat de istoricii români 
Nicolae Sulică, loan Clinciu, Vasile Christescu, loan Co- 
lan, care consideră că în această perioadă s-au făcut mici 
sondaje ce nu pot fi denumite cercetări sistematice. 

Referitor la acest fapt, profesorul Sulică spune 
că „...până acum la castrul de la Râșnov nu s-au făcut 
cercetări sistematice care să arunce o lumină mai pozitivă 
asupra trecutului și peripeţiilor acestui castru”. 

Din corespondenţa lui Julius Teutsch cu Iulian 
Marțian, şi el o personalitate marcantă din Transilvania 
5 Gazeta Transilvaniei, nr. 90, Anul LVII. $ mai 1894, Braşov, p. 2 
6 Bencht des Burzenlander sachsichen Museums (B.B.S.M.), 1908- 
1910, p.9. 


7 N. Sulică, Anuarul XLVII al Gimnaziului gr .or. român din Braşov, 
1910-1911. p. 29. 

începutului de sec. XX, la fel ca şi prietenul său, un au- 
todidact erudit, colecționar împătimit şi arheolog ama- 
tor, putem să ne facem o părere referitoare la cercetările 
efectuate și scopul acestorat. 

Astfel, în scrisoarea din 9 mai 1900, Julius Te- 
utsch îi spune prietenului său că Cetatea de pământ, Er- 
denburg-Castrul, îl preocupă și ar dori să privească mai 
adânc în existenţa acesteia. El spune că a făcut o mică 
încercare în valul de incintă, circa o jumătate de metru 
cub, iar la 2-3 picioare, în mod ciudat, nu descoperă ceva 
roman, ci urme dintr-o locuire mult mai timpurie. 

Sondajul pe care el l-a făcut l-a condus spre con- 
cluzia că, de fapt, castrul ar suprapune o așezare mai veche 
și, de asemenea, își pune întrebarea dacă o denivelare pe 
care o vede în apropierea castrului ar putea fi „un val, o 
delimitare de proprietate sau chiar un drum roman“. 

În acest sens el dezvoltă o teorie legată de un 
drum roman, evidenţiat pe o hartă a lui Carl Goos, apăru- 
tă în Programul Gimnaziului de la Sighişoara, din 18747, 
ce ar fi mers de la Zărneşti prin Râşnov, Lempeş, până la 
Breţcu. Teutsch îi cere lui Marțian lămuriri despre cum 
ar putea el însuşi să identifice un drum roman. 

Într-o altă scrisoare din 21 iulie 1906, colecționarul 
braşovean îl întrebă pe lulian Marțian dacă nu are mone- 
de transilvănene. „Mi-am înjghebat o colecţie de monede 
transilvănene și aș schimba cu plăcere monedele mele ro- 
mane de argint şi bronz cu unele transilvănene. [| aştept cu 
nerăbdare dureroasă pe Pista pentru a face cu el o excursie. 
Aș avea mare poftă să sap la Râșnov, castru, poate dau 
acolo peste monede romane“!%. 

Fără a blama pe nimeni, putem spune că cercetări 
arheologice sistematice nu s-au efectuat în acea perioadă, 
cercetările întreprinse ducând la obținerea de artefacte 
care au fost expuse în muzee sau schimbate ca piese de 
colecţie, intrând în componenţa unor colecţii particulare. 

Cercetarea arheologică sistematică este cu totul 
altceva, ea dovedind cât este de important contextul arhe- 
ologic al artefactelor, iar faptul că ele sunt luate din acest 
context, fără o metodologie care să țină seama de niveluri 
de locuire unde au fost găsite, le transformă doar în obiecte 
cu valoare estetică, cel mult cultural prin expunerea lor, dar 
nu vor reconstitui niciodată din punct de vedere arheologic 
elemente care să contribuie la aflarea adevărului istoric 
despre comunităţile umane care le-au folosit. 

În vara anului 1939, Constantin Daicoviciu, care 
la acea dată era titular al catedrei de arheologie de la 
Cluj şi secretar al Comisiunii monumentelor istorice, 
secţia Transilvania, se va deplasa la Braşov pentru a lua 
legătura cu Asociaţia culturală ASTRA, luând iniţiativa 
cercetărilor sistematice la castrul roman de la Râșnov. 

Despărțământul ASTRA Brașov a pus la dispoziție 
fondurile necesare şi astfel, la 14 iulie 1939, sub coordo- 
narea lui Constantin Daicoviciu şi conducerea lui Mihail 


8 R. Ştefănescu, Din trecutul muzeisticii din România, Julius Teutsch- 
Julian Marțian, Corespondenţă, Brăila, 2011, p. 48. 

9 Ibidem, p. 49. 

10 Ibidem. p. 63 


Macrea, care la acea dată era şef de lucrări la Institutul de 
studii clasice din Cluj, demarează primele cercetări arhe- 
ologice sistematice la castrul roman de la Râşnov." 

De atunci și până în prezent, în toate lucrările 
de specialitate care se referă la castrul de la Râșnov, sau 
tangenţial în legătură cu acesta, apare ca un lait-motiv o 
frază care nu reflectă întru totul realitatea. Ea ne spune 
că cercetările arheologice întreprinse de Mihail Macrea 
la castrul roman de la Râșnov nu se cunosc din cauza 
faptului că manuscrisul cercetărilor sale s-a pierdut oda- 
tă cu mutarea universităţii clujene de la Cluj la Sibiu, 
în anul 1940, după amputarea teritorială a României ca 
urmare a Dictatului de la Viena. 

Lucrurile nu au stat chiar așa, manuscrisul nu a dis- 
părut atunci, reputatul arheolog clujean spunând în 1943 că 
speră ca foarte curând să dea o dare de seamă amănunțită și 
completă referitoare la rezultatele lucrărilor de la Râșnov!?. 

Dar acest lucru nu s-a întâmplat, din motive 
cunoscute doar de Mihail Macrea. Cert este că de mai 
bine de şaptezeci de ani planează o necunoaştere totală 
a primelor cercetări sistematice efectuate la fortificația 
romană de la Râșnov. Pentru a face lumină şi a arăta 
amploarea cercetărilor arheologice sistematice efectuate 
de Mihail Macrea la castrul roman de la Râşnov, trebuie 
să vorbim despre colaboratorii reputatului arheolog. 

Principalul său colaborator şi partener de săpături 
a fost braşoveanul lon Colan, istoric şi arheolog care 
la acea dată era secretarul Despărțământului ASTRA 
Brașov şi redactorul-șef al Gazetei Transilvaniei, ziar ce 
fusese preluat de ASTRA din 1934. 

Referitor la așa-zisele cercetări sistematice an- 
terioare, profesorul lon Colan spunea că .„...două-trei 
secțiuni la zidurile exterioare nu înseamnă decât dile- 
tantism binevoitor“!?, 

După trei săptămâni de la începerea săpături- 
lor arheologice, redactorul-șef al Gazetei Transilvaniei 
publică în numărul 102 al ziarului din 6 august 1939 
un amplu articol ce ne poate edifica în ceea ce priveşte 
complexitatea lucrărilor efectuate. 

Astfel autorul ne spune că „„...cercetările au dus la 
rezultate surprinzătoare în sensul că de la o descriere sumară 
și de suprafață dată de alţii, s-a putut ajunge la o identificare 
şi descoperire a întregului castru, cu zidurile înconjurătoare 
neobicinuit de late, cu bastioanele de la colţuri cu porțile 
şi bastioanele lor, cu edificiile din interior, cu cazărmile 
pentru soldaţi şi locuinţa comandantului frumos păstrate. 
Locuinţele erau încălzite cu aer cald, specific în construcția 
romană (hipocaust). La una din locuinţe, care e și cea mai 
frumoasă s-a păstrat intact acest sistem de încălzire, con- 
servată fiind şi vatra, sau mai bine-zis cele două vetre. Ar- 
hitectura în abside, zidurile foarte groase și masiv întărite 
dovedesc că nu era acest castru, o aşezare vremelnică, ci 
temeinic durată încă din prima epocă de cucerire a Daciei.” 


11 Gazeta Transilvaniei, Anul 102, 6 august 1939, Braşov, p. 4. 


12 M. Macrea, Cumidava, Sibiu, 1943, p. 6. 
13 Gazeta Transilvaniei. Anul 102. 6 august 1939. Braşov. p.4. 

După cum se poate observa, săpăturile din 1939 
nu s-au limitat doar la o cercetare amănunțită a perime- 
trului castrului cu porțile, bastioanele și zidul de incintă, 
ci Mihail Macrea a săpat chiar şi clădirile din castru, 
dându-și seama de complexitatea acestora. 

Cu siguranță că desfășurarea de forțe a fost foarte mare, 
iar susținerea financiară pe măsură. 

Despre acest lucru, lon Colan ne spune în arti- 
colul său că „sprijinul dat de autoritățile acelei perioade 
a fost deosebit de mare. Primarul Braşovului, Gheorghe 
Cuteanu, în timpul săpăturilor a fost de câteva ori pe 
castru, devenind colaboratorul iniţiatorilor la cercetarea 
fortificaţiei romane. 

Rezidentul regal G.Alexianu, a aprobat ca Pri- 
măria Municipiului Brașov să pună la dispoziția Astrei 
suma de 50 000 lei, iar Rezidența Regală a aprobat în 
același timp suma de 20 000 lei. 

În acţiunea pentru declararea castrului ca monu- 
ment istoric primarul comunei Râşnov din acea pe- 
rioadă, căpitanul Ţăranu, s-a angajat să împrejmu- 
iască întregul teren cu gard de sârmă ghimpată.“ 


În cele trei săptămâni în care s-a lucrat pe castru, 
până la apariţia articolului, 14 iulie - 6 august 1939, au 
fost cercetate aproape toate obiectivele vizibile ale aces- 
tuia şi a fost descoperită o cantitate mare de ceramică 
romană și dacică de epocă romană, bogat ornamenta- 
tă. De asemenea, mărturie în ceea ce priveşte săpăturile 
efectuate de Macrea la Râşnov stau și fotografiile făcute 
pe castru în anul 1939. 


Fig. 1. Fotografie din timpul săpăturilor lui Mihail Ma- 
crea la castrul de la Râșnov 

Aceste fotografii completează și argumentează 
foarte bine articolul scris de Ion Colan. 

Pe lângă pozele de grup din fața săpăturilor, un- 
de-i recunoaștem pe Mihail Macrea, Constantin Daicovi- 
ciu, lon Colan și primarul Brașovului, George Cuteanu, 
(Fig. 1), avem și imagini edificatoare cu săpăturile des- 
chise din interiorul castrului. 

Unele fotografii!“ ne arată cât se poate de clar 
interiorul unor clădiri, care vizual pot fi identificate și 
unde se văd foarte bine pardoseala acestora şi cărămizile 
care constituiau sistemul de hipocaust. Spre exemplu, 
fotografia prezentată (Fig. 2) ne arată prima clădire de 


14 Arhiva fotografică Traian Dumbrăveanu. 

piatră din imediata apropiere a colțului de sud al castru- 
lui, săpată de Mihail Macrea în 1939. 


Fig. 2. Clădirea din colțul de sud, săpată de Mihail 
Macrea în anul 1939 


Doar în primăvara anului 1943 Mihail Macrea 
revine la castrul roman de la Râșnov, unde în ziua de 
luni, 12 aprilie'5, descoperă în cadrul unei periegheze 
celebra inscripție, ea reprezentând fragmentul din partea 
dreaptă a textului onorific, aflat pe baza soclului statuii 
împărătesei lulia Mamaea, mama împăratului Severus 
Alexander (222-235) (Fig. 3). 

Monumentul imperial a fost ridicat de soldaţii 
trupei auxiliare staționate în castru, pe cheltuială pro- 
prie, manifestările dezvelirii statuii fiind desfășurate în 
prezența lui lasdius Domitianus, guvernatorul consular 
al celor trei provincii Dacia. 

Săpăturile şi studiile lui Mihail Macrea la cas- 
trul roman de la Râșnov sunt de mare importanță și așa 
cum spune profesorul Mihai Bărbulescu „,...rămâne de 
la acesta un bun câștigat, atestarea populaţiei autohtone 
în această zonă în epoca romană, precum și localizarea 
precisă a Cumidavei“!€. 


Fig. 3. Inscripția descoperită 
de Mihail Macrea în castrul 
de la Râșnov, în anul 1943 


15 Gazeta Transilvaniei, Anul 106, 14 aprilie 1943, Braşov, p. 6. 

16 M. Macrea, De la Burebista la Dacia postromană. Repere pentru o 
permanență istorică. Studiu introductiv, ediţie îngrijită, note, comentarii 
şi indice de Mihai Bărbulescu. Cluj-Napoca. 1978. p. 230. 

Speranţă prin cultură. Program pilot de îmbunătăţire prin cultură a 
călităţii vieții a persoanelor asistate cu afecțiuni pulmonare 


dr. Valer Rus 


Cuvinte cheie: Speranţă prin cultură, Unitatea de Asistenţă Medico-Socială Sânpetru, Administraţia Fondului 
Cultural Naţional. 


Rezumat 
Acest articol descrie proiectul „Speranţă prin cultură“, implementat în anul 2013 de Unitatea de Asistenţă 
Medico-Socială Sânpetru, alături de partenerii săi, Muzeul „Casa Mureşenilor“ Braşov, Asociaţia Colors Brașov, 
Asociaţia Museion Braşov şi finanţat de Administraţia Fondului Cultural Naţional. În cadrul acestui proiect au avut 
loc 5 ateliere de educaţie culturală pentru adulți, asistați social sau medical. In încheierea acestui proiect a avut loc 
o sesiune de diseminare pentru specialiști din asistența medico-socială din România. 


Keywords: Hope through culture, Unit for Medical and Social Assistance from Sânpetru, National Cultural Fund 
Administration. 
Abstract 

This paper describes the project „Hope through culture“, managed by the Unit for Medical and Social 
Assistance from Sânpetru, in partnership with Muresianu Family Museum from Braşov, Colors Association 
Brașov, Museion Association Braşov, and financed by National Cultural Fund Administration. During this project 
were organised 5 cultural education workshops for adults, socially or medical assisted. In the end ofthe project was 
organised an public event for romanian specialists in medical and social assistance. 

Speranţă prin cultură. Program pilot de îmbunătăţire a calității vieţii 
prin cultură a persoanelor asistate cu afecțiuni pulmonare 


Proiectul! și-a propus îmbunătăţirea nivelului calităţii 
vieții prin intermediul culturii, la persoanele asistate so- 
cial și/sau cu afecţiuni pneumofiiziologice din județul 
Braşov. 50 de beneficiari din Unitatea de Asistenţă Me- 
dico-Socială de Pneumoftiziologie Sânpetru au fost 
implicaţi într-o serie de programe educaţionale pentru 
adulți, bazate pe cultură. Aceste programe s-au desfășurat 
la sediul unităţii medicale din Sânpetru. 

Grupul de beneficiari a fost împărțit în cinci 
subgrupe, care au desfășurat activităţi educaţional- 
culturale sub îndrumarea unor lectori proveniţi din 
organizaţiile partenere: Muzeul „Casa Mureşenilor“ 
Brașov, Asociaţia Colors Brașov şi Asociaţia Culturală 
Museion Braşov, aceştia fiind asistați în permanenţă de 
voluntari provenind din Asociaţia Colors Braşov. Cele 
cinci ateliere educaţionale au fost diferenţiate în funcție 
de aria tematică propusă: istorii personale, scriere crea- 
tivă, teatru, arte plastice, muzică/dans. 

În cadrul fiecărui atelier, lectorii au folosit metode 
educative interactive, adaptate specificului educaţiei cu 
adulții şi, în mod particular, persoanelor asistate social şi/ 
sau cu afecţiuni pneumoftiziologice: prelegerca interacti- 
vă, demonstraţia, lucrul în grup, învățarea dinamică - le- 
am by doing, învăţarea prin joc. În fiecare zi lucrătoare a 
săptămânii, de luni până vineri a avut loc câte un atelier 
educațional în care beneficiarii au învăţat să îşi scrie isto- 
riile personale și să le dea publicității prin intermediul in- 
ternetului (interviuri filmate, înregistrări audio, YouTube), 
să îşi folosească şi calitățile literare pentru a crea scrieri 
noi, să realizeze o piesă de teatru, să deprindă elemente de 
bază de ritmică şi muzică, să creeze lucrări de artă plastică. 

Fiecare activitate educaţională a fost dublată de 
activităţi de recreere-relaxare coordonate de voluntarii 
Asociaţiei Colors. A fost realizat un manual de bune prac- 
tici? în care au fost consemnate noile instrumente de lucru 
culturale pentru îmbunătățirea nivelului de trai al persoa- 
nelor asistate social şi/sau cu afecțiuni pneumofiiziologice. 

UAMSP a organizat la încheierea proiectului o 
sesiune de informare destinată specialiştilor din alte cen- 
tre cu profil asemănător din ţară, la care au participat şi 


1 „Speranţă prin cultură“ este un proiect cultural finanţat de 
Administraţia Fondului Cultural Naţional, contract de finanțare cu 
numărul 213/19.04.2013. 

2 Speranţă prin cultură - Manual de bune practici, Editat de Unitatea de 
Asistenţă Medico-Socială de Pneumoftiziologie Sânpetru în cadrul unui 
proiect cultural finanţat de Administraţia Fondului Cultural Naţional, Manual 
coordonai de Laura Ioana Bratosin. Brașov. 2013, ISBN-978-973-0-1 50346. 

reprezentanţi ai mass-media. Manualul de bune practici 
a fost distribuit participanţilor la sesiunea de disemina- 
re, precum și altor instituții şi ONG-uri cu activitate în 
domeniu din județul Braşov. 


Consideraţii sociale despre beneficiarii U.A.M.S.P. 
Sânpetru implicaţi în cadrul proiectului pilot 
„Speranţă prin cultură“ 

Proiectul „Speranţă prin cultură“ vine în întâmpinarea 
persoanelor instituționalizate în cadrul unității medico- 
sociale, având ca scop atât dezvoltarea personalității in- 
dividului pe diferite laturi culturale, cât şi interacţiunea 
de grup între indivizi. 

Beneficiarii participanţi în cadrul proiectului au 
ca şi trăsătură comună nevoia de integrare în comunitatea 
din care fac parte, atât din punct de vedere socio-profesi- 
onali, cât și din punct de vedere al comuniunii, al familiei, 
în care un rol determinant asupra personalităţii fiecărui 
beneficiar îl are factorul medical apărut, dar şi ecuația 
socială existentă în momentul instituţionalizării (situația 
materială şi economico-socială a beneficiarului). De 
asemenea, participanții implicaţi în proiectul amintit se 
încadrează într-o categorie de vârstă aparte, considerată 
de numeroşi specialişti „vârsta critică“ - vorbim de un 
eșantion de vârstă cuprins între 50 şi 60 ani. Criteriul 
de selecţie a beneficiarului în cadrul proiectului a fost 
împărțit pe trei segmente principale: 

- Evaluarea medicală a beneficiarului, știind că 
majoritatea persoanelor instituționalizate sunt persoane 
cu afecțiuni pulmonare sau cu alte afecțiuni. 

- Evaluarea socială a avut ca scop identificarea 
individului provenit din diferite categorii sociale (per- 
soane fără domiciliu, fără venituri, fără aparținători, 
persoane provenite din familii dezorganizate social 
etc.), precum și găsirea pârghiilor necesare de integrare 
socială a individului. 

- Evaluarea psihologică a beneficiarului provenit 
din medii sociale aparte cu diferite probleme de compor- 
tament, emoţional, afectiv, care şi-au lăsat oarecum am- 
prenta asupra personalităţii fiecăruia, unele dintre cauze 
fiind abandonul familial, lipsa unui loc de muncă, lipsa de 
comunicare, de interacţionare prin diferite jocuri de grup. 

Implicarea beneficiarilor în acest proiect i-a aju- 
tat să se dezvolte în plan emoţional, să depășească stig- 
matul de „persoană inutilă“, făcându-se utili, participând 
la nivel de grup pe piloni culturali. 

Lipsa integrării în comunitatea din care făceau parte i-a 
făcut cumva să uite de anumite abilități pe care le aveau 
sau pe care acum le descoperă. Responsabilizaţi în pro- 
iect, beneficiarii sunt ajutaţi să se implice, să răspundă 
unor cerinţe la nivelul grupului, să se relaxeze, să-și pe- 
treacă timpul liber într-un mod mai plăcut. 
La nivel de practică instituționalizată, aceste persoane au 
nevoie de diferite programe, măsuri, de petrecere a tim- 
pului liber, măsuri pe care acest proiect, „Speranță prin 
cultură“, dorește să le implementeze în cadrul unităţii. O 
altă problemă comună a beneficiarilor o reprezintă fac- 
torul instituționalo-social. Este evident faptul că, atunci 
când facem referire la o boală anume, mai ales la cele cu 
afectare pulmonară, șocul afectiv reprezintă elementul 
principal de perturbaţie regăsit în conduita pacientului 
(de la ţinuta vestimentară, igiena corporală, limbajul 
etc.); tot aici punctăm și o altă etapă care sporeşte gra- 
dul de complexitate al pacientului în faţa bolii, și anume 
contactul beneficiarului cu mediul instituțional, cu spita- 
lizarea, sporind trauma psiho-socială a acestuia. 
Această şedere pe termen oarecum nelimitat, din cauza 
specificului unităţii, afectează beneficiarul din punct de 
vedere social și psihic, inducându-i o stare de inactivitate 
cvasitotală, favorabilă fenomenelor de ruminaţie men- 
tală. Aici intervine și obligativitatea pacientului de a se 
supune unei anumite ordini cu totul deosebită față de 
cea din afara instituţiei, ordine pusă în aplicare de către 
ersonalul administrativ și cel medical. 
In concluzie, desfășurarea acestui proiect pilot, „Speranță 
prin cultură“ în cadrul Unităţii de Asistenţă Medico-So- 
cială de Pneumoftiziologie Sânpetru, a avut un impact 
pozitiv şi benefic în rândul beneficiarilor, ajutându-i să 
socializeze la nivel individual şi de grup. 


Structura psihologică a persoanelor cu afecţiuni 
pneumofitiziologice 
Unul din factorii care contribuie la debutul bolii este 
factorul psihologic (conflicte familiale, emoţii, divorţ, 
decepții sentimentale etc.). Din momentul în care persoa- 
na află că are probleme de sănătate intră într-un proces 
de stres psihologic. 

Reacţiile la aflarea diagnosticului creează asupra 
pacienților o stare de frică, iar prezenţa fricii în planul 


emotiv-afectiv determină creșterea emotivității, manifes- 
tată prin stări de hiposensibilitate, neliniște, nervozitate, 
îngrijorare, suspiciune, deznădejde, tristeţe, izolare, nefe- 
ricire, închidere în sine, o stare de spirit proastă, conflicte 
interioare, culpabilitate, sentimentul că totul este pierdut, 
sentimentul singurătăţii, tendinţe antisociale, apariția 
sentimentului de dependenţă și a nevoii de protecție. 

Instituționalizarea pe o perioadă lungă de timp, 
nedeterminată, a bolnavilor cu afecțiuni pneumoftizio- 
logice și contactul acestora cu spitalul sporesc tensiunea 
psihică prin obligaţiile pe care le impune: obligativitatea 
unui număr de ore de stat la pat într-o stare de inactivitate, 
atmosfera generală, prezenţa continuă a halatelor albe, 
acceptarea de către pacient a unui statut social şi a unui 
rol social de bolnav cu afecţiuni pneumoftiziologice. 

În procesul de vindecare, un rol important îl re- 
prezintă reechilibrarea psihică prin organizarea de diver- 
se jocuri (jocuri de șah, tenis de masă, distracţii colecti- 
ve), diferite activităţi care să le distragă atenţia, diferite 
manifestări artistice spontane, desen, pictură, dans și 
plimbări în natură. 


De aceea este foarte important să i se ofere posi- 
bilitatea să se exprime, să îşi recapete controlul cognitiv 
prin susținere, prin asistarea pacientului în căutarea unui 
sens pentru ceea ce trăieşte, care sunt resursele adaptative 
şi mecanismele prin care face față situației. 

În cadrul unităților medico-sociale s-a încercat 
găsirea unor soluții referitoare la impactul pe care îl are 
sărăcia asupra stării de sănătate. Între starea de sănătate 

persoanelor sărace, implicarea în activități de dimnua- 
re a sărăciei. În rândul acestor persoane apar fenonene 
precum şomajul, instabilitatea şi marginalizarea scia- 
lă, sentimentul de devalorizare și stimă de sine sazu- 
tă. Toate aceste aspecte nu sunt remediate compet la 
instituționalizarea bolnavului într-o unitate medico-oci- 
ală, rămânând fenomenul de excluziune socială, tenerea 
oarecum reală că societatea nu-l mai consideră impatant 
ca individ. 

Din urmărirea acestor traume pe care le rsimt 
pacienții s-a înfiripat ideea de a le oferi și alte tipui de 
activități decât cele cotidiene - masă și tratament. 

Colaborarea cu diferite instituţii, organizațiinon- 
guvernamentale pentru elaborarea de programe cuscop 
informativ şi educativ, având drept țintă prevenireamar- 
ginalizării sociale, precum și reintegrarea în socieate a 
pacienților a devenit obiectivul principal al condicerii 
unității din Sânpetru. 


şi nivelul de sărăcie există o relație directă. Sărăcia de- 
termină malnutriție, limitează accesul la îngrijiri, creşte 
vulnerabilitatea la factorii de risc individuali sau de me- 
diu. Degradarea stării de sănătate reduce capacitatea de 
muncă, afectează calitatea vieţii pacientului, determinând 
în cele din urmă, sărăcia. O stare de sănătate precară este 
cauza și consecinţa sărăciei. 

O mare parte din intervenţiile acestor unități 
vizează în mod special promovarea sănătății la nivelul 

Un erou muscelean din Primul Război Mondial 


Prof. Vintilă Purnichi 


Cuvinte cheie: decoraţii, război, erou, medalie. 


Rezumat 
Sergentul Oncioiu Ion din comuna Lăicăi, erou din Primul Război Mondial a luptat atât în est cât și în vest. 
Pentru faptele sale eroice a fost decorat de trei ori, oferindu-i-se: 
— Virtutea Militară, clasa a doua; 
— Crucea Comemorativă a Războiului 1916 — 1919; 
- Medalia „Victoria Marelui Război pentru civilizație“. 


Keywords: army, hero, medal, war 
Abstract 
The seargeant Oncioiu Ion, hero of the First World War, combated both on the Eastern an the Western Front. 
He was decorated three times with: 
— the Militarry Virtue, the Second class; 
— the Memorial Cross of the War from 1916-1918; 
— the Medal „The Victory of the Great War for the Civilization“ 


https://biblioteca-digitala.ro / https://muzeulcampulung.ro 


Un erou muscelean din Primul Război Mondial 


„Nu vărsaţi lacrimi pe mormântul eroilor, ci mai 
curând slăviţi-l în cântece“. 
Regina Maria (1875 — 1938) 


Anul acesta (2014) comemo- 
răm şi 98 de ani de la intrarea 
României în Primul Război 
Mondial (1914 — 1918), răz- 
boi care, după cum ştim, a 
avut urmări deosebit de im- 
portante. Patru mari imperii 
s-au prăbuşit (Imperiul Țarist, 
Imperiul Turcesc, Imperiul 
Austro-Ungar şi Imperiul Ger- 
man) şi astfel se afirmă dreptul 
popoarelor la autodeterminare. 
Prin dezmembrarea monarhiei 
bicefale austro-ungare, în cetrul Europei se vor constitui 
state cu bază etnică (Austria, Cehoslovacia, Ungaria), iar 
Polonia va renaşte după cele trei împărțiri succesive (mai 
exact spus, mutilări teritoriale). România își desăvârşeşte 
procesul de unitate naţională început la mijlocul secolului 
al XIX-lea (1859). ...,„„Domnii mei, ce să mai răsfoim 
trecutul? A fost o pronie cerească, mai înțeleaptă decât 
concepțiunea oamenilor, care a învârtit așa evenimentele 
secolului, că deodată s-a realizat visul celui mai visător 
patriot şi deodată am avut în brațele noastre și Ardealul, 
şi Banatul, și Bucovina și Basarabia.“! 

Discursul despre reîntregirea Basarabiei în 
spațiul românesc aparține marelui orator Al. Marghilo- 
man (1854 — 1925), filogerman, prim-ministru al unui 
guvern de sacrificiu, care a durat doar 7,5 luni (5-6 mar- 
tie — 24 octombrie 1918) , în timpul căruia se semnează 
odioasa pace de la Bucureşti (24 aprilie / 7 mai 1918). 
Dar pacea nu va fi ratificată de către regale Ferdinand cel 
Loial (1914 — 1927). 

Inainte de a vorbi despre EROUL MUSCE- 
LEAN, dorim să reamintim ce este un erou. Conform 
lucrării „DICŢIONAR explicativ de termeni uzuali — 
CULTUL EROILOR“ de general bg. (r.) dr. Florian Tucă 
şi col. (r.) Constantin Brezoianu, „Erou, este persoana 
care se distinge în timp de război prin curaj excepțional, 
prin spirit de sacrificiu, care de drept şi de fapt face parte 
din categoria militarilor“ (Apud col. r.) Marius Balaban 


1 Vasile Haneș, „Antologia oratorilor români“, Ed. Socec, București. 1944, 
p 148-153 

„Remember Asociaţia Naţională „Cultul Eroilor“ din 
revista cu acelaşi nume, anul III, nr. 4, 2010, pag. 3). 

La noi, românii, oşteanul căzut la datorie pecâm- 
pul de luptă, apărându-și neamul și PATRIA, sinboli- 
zează tipul reprezentativ de erou. Dar sergentul Orcioiu 
Ion din localitatea Lăicăi, încorporat în Regimenul de 
Vânători „Regina Elisabeta“, este, după noi, de două 
ori erou. Mai întâi, „pentru vitejia și avântul cu care s-a 
distins în luptele cu maghiarii de la Zoldeș, Horţişor, 
Gurahonţului, Buteni, Lederer, Mayer și Pusta Keneghel, 
contribuind prin exemplul bravurii lui și la cucerirza de 
la vrăjmaș a două tunuri, patru mitraliere și prizonieri de 
război, în 1919.* (Vezi Anexele 1, 2 şi 3). 

Trebuie să remarcăm că cele trei brevete au fos emi- 
se „Din Înaltul Ordin al Majestății Sale Regelui Ferdnand 
I*. Noi apreciem că monarhia a fost şi va rămâne o insituţie 
de stat sacră, simbol al prestigiului şi al continuității Este 
dureros că noi, românii, nu am ştiut să o prețuim. 

Sergentul Oncioiu lon este de două ori zrou, 
fiindcă din încleştarea cu duşmanii (germanii și :liaţii 
acestora) a reuşit să scape cu viață, trăind peste 90 & ani. 
A povestit copiilor şi nepoților săi (Nicuşor și Verzică), 
tuturor celor care doreau să-l asculte, despre faptel: sale 
de eroism. Ca profesor de istorie la Şcoala Lăicăi, nr. 2, 
l-am invitat în fața tuturor elevilor şcolii. Niciodaă nu 
vom uita acea zi, în care ne-a mărturisit: „Cu mâruţele 
sale, regina Maria mi-a pus această decorație în pieșt“. A 
fost o zi emoţionantă, la fel cum a fost şi întâlnirea tlevi- 
lor mei cu col. (r.) Gheorghe Lădaru din Câmpulurg, un 
alt erou, dar acesta din cel de-al Doilea Război Mondial. 

Născut la sfârșitul secolului al XIX-lea (1397), 
Oncioiu lon va cunoaște miracolul copilăriei, alături de 
alți copii, pe plaiurile mioritice ale râului Dâmbvviţa, 
supranumit și Sena românilor, fiindcă apele sale udă și 
capitala noastră (Micul Paris). 

Ținuturile de legendă şi vis ale Musceluui și 
Argeșului ne mai încântă și astăzi pe noi toți. Micuţu On- 
cioiu urmează școala primară în satul natal din conuna 
Lăicăi — Runceasa, ajutându-și apoi părinții în muncile 
gospodărești, asemeni şi altor tineri. La vârsta de :0 de 
ani, în plin război, este încorporat (contigentul 1917, slu- 
jind cu credință și devotement regele, PATRIA şi neamul 
românesc (unul dintre cele mai vechi din Europa). După 
război se va întoarce acasă. Ca o apreciere a eroisnului 
său, în anul 1938, după înlăturarea guvernului O. 3oga 
— A. C. Cuza, va deveni primar (primul om al conunei 

sale), până la rebeliunea legionară din 21-23 ianuarie 
1941 (informaţia o avem de la fiul său, Oncioiu 1. Vasile, 
n. 1935). Cinstea și omenia specifice celor mai mulți 
locuitori care trăiesc la ţară în mijlocul naturii, modestia, 
bunătatea și echilibrul sufletesc au făcut ca eroul nostru 
să depășească vârsta de 90 de ani. Va deceda la 15 ianu- 
arie 1988, puţin înainte de evenimentele de neuitat din 
decembrie '89 (făclie la răscruce de istorie), ducând în 
mormânt și prețioasele medalii. Având norocul să scape 
cu viață din mai multe lupte, sergentul |. Oncioiu va lupta 
cu aceeași îndârjire şi în 1917-1918 şi în 1919. 

Ungurii nu acceptau pierderea Transilvaniei; ast- 
fel eroul nostru va participa și la luptele înverșunate de 
pe Tisa, continuând înaintarea armatei noastre spre vest. 

La 3 august 1919 armata maghiară capitulea- 
ză. „În mâinile românilor au căzut 1245 ofiţeri, 40.000 
soldați, 348 de tunuri, 332 mitraliere, 52.000 puşti şi 
imense cantități de muniții şi materiale“2. În aceeași zi 
de 3 august 1919, colonelul Russescu (avangarda armatei 
noastre), în fruntea unui detașament de 400 de călăreți, 
va intra în Budapesta, care a fost singura capitală a Pute- 
rilor Centrale în care a intrat o armată în timpul Primului 
Război Mondial. Conducătorul guvernului comunist al 
Republicii Sovietice Ungare, Bela Kun, văzând dezastrul 
armatelor sale fuge, şi odată cu el se prăbușește şi regimul 
bolşevic. Astfel românii, stârpind bolșevismul unguresc, 
aduc un mare serviciu ordinii europene, îndeplinind încă 
o dată rolul de apărători ai civilizaţiei. 

Prezenţa trupelor române în capitala ungară, 
OPINCA ROMÂNEASCĂ de pe clădirea Parlamentului 
maghiar, este o problemă de mare prestigiu și de mândrie 
națională. Deşi erau răscumpărate secolele de reprimare 
şi umilințe îndurate în Transilvania, ocuparea Budapestei 
și a teritoriului unguresc până la Gyăr şi lacul Balaton, 


2 C.C. Giurescu, „Istoria românilor... până la moartea regelui Ferdinand“,Ed. 
Humanitas, Bucureşti, 2000, pag. 291. 

nu a fost un act de răzbunare al românilor. Ba mai mult, 
fruntașul Partidului Naţional Român, Al. Vaida- Voevod 
(1872 — 1950), dorea o conciliere cu ţara vecină, arătând 
că „ungurii sunt inamicii noştri de ieri, sunt învinșii de 
astăzi și vrem ca ei să fie prietenii noştri de mâine“?. 
Dar chiar atunci, în octombrie 1919, viitorul regent al 
Ungariei, amiralul Mikl6s Horthy, afirma că „inamicul 
numărul unu al Ungariei este România“. 

În încheiere, trebuie să amintim aici un caz foar- 
te rar (poate unic) în istoria războaielor. Armata română 
a avut un comportament deosebit cu populaţia înfometa- 
tă de război a Budapestei. Marele istoric C.C.Giurescu, 
în lucrarea sa amintită mai sus, arată: „Armata română 
a avut o atitudine plină de omenie față de populaţie; se 
împărțiră chiar alimente celor nevoiaşi... (pag. 291), 
iar ziarul maghiar A Târsasâg, scria după 3 luni de 
ocupație: „Românii au făcut ordine, au împărţit pâine 
în mod gratuit“. Defilarea armatei noastre pe marele bu- 
levard Andrassy și în Piaţa Octogonului din Budapesta 
ne-a răscumpărat numeroase suferințe. 

Și ca un paradox, o ironie a istoriei sau o mare 
nedreptate, luliu Maniu, portstindardul Marii Uniri din 
1918, şi mulţi alții au cunoscut sau și-au sfârșit viața în 
lagărele de exterminare (vezi Memorialul de la Sighetul 
Marmaţiei și alte închisori). 

3 FI. Constantiniu, „O istorie sinceră a poporului român“, Ed. Univers 


Enciclopedic, Bucureşti. 1998, pag. 307. 

